
E. Darbo sunkumai. 


Reikia prisipažinti, kad rašyt bet kurį didesnį darbą apie 
mūsų scenos veikėjus yra kiek peranksti. Tiesa, mes jau išgy- 
venome mėgėjiško teatro periodą, o mūsų gyvenimo tempe spė- 
jome jau jį ir pamiršt — štai jau 40 metų nuo pirmųjų lietuviš- 
kų vakarų. Ir patys prieškarinio lietuvių teatro darbininkai, li- 
kimo paversti įvairiadarbiais, nuėjo savais keliais, atbundan- 
čioj ir Nepriklausomoj Lietuvoj, dažniausiai, dirbdami tokius 
darbus, kurie nieko bendro su teatro sritimi neturi, tik kaip ma- 
lonų jaunuolišką gyvenimą savo vaikams pasakoja ar su pažįs- 
tamais suėję, prie kavos puodelio bešnekučiuodami, viens kitam 
primena senuosius laikus. Per tiek laiko, išgyvenus tiek įvairių 
laikotarpio pasikeitimų, nauji įspūdžiai išstūmė anuos. Paklaus- 
tas vieno kito dalyko, buvęs seniau aktingas teatro ir visuome- 
nės darbininkas, prisimena vieną kitą nereikšmingą smulkme- 
ną, bendrom frazėm papasakoja vieną kitą labiau įstrigusį 
faktą ir — atvirai prisipažįsta pamiršęs. Ir nenuostabu. Scenos 
darbas jiems, dažniausiai, buvo eilinė kiekvieno susipratusio lie- 
tuvio pareiga — ir ją dirbo kas kaip išmanė, aiškiai matydamas 
trūkumus — dirbo todėl, kad nebuvo kas juos pavaduoja. Ir 
džiaugdavosi, jeigu atsirasdavo naujų jėgų, labiau tą darbą iš- 
manančių — eidavo sau artimesnio darbo dirbt, šį pamiršdami 
kaip pareiginį. Juk, pav., visose Vilniaus 1905—1910 m, drau- 
gijose didelė dalis narių tie patys (Lietuvių Mokslo Draugija, 
Dailės Draugija, Vilniaus Kanklės, Vilniaus Rūta, Vilniaus lie- 
tuvių šelpimosi draugija ir kt.). 


Geriau įvykius prisimena tie, kurie labai artimai buvo su 
kuriuo nors darbu sutapę arba su kuriuo nors asmeniu artimai 

gyveno. Tik čia dar blogiau. Artimai bedirbdami, dažniausiai, 
įvairių krypčių, išsilavinimo, mokslo etc. žmonės, dirbdami blo- 
gose sąlygose, neretai ir nesutikdavo. Tūlam tos vietos kaip tik 
įstrigo į atmintį — ir šiandien jau sudaro prisiminimų visumą. 
Ir, aišku, iš tų faktų padarytos išvados, toli gražu, nėra pati- 
kimos. 


Renkant medžiagą dažnai tenka susidurt su ypatingu fak- 
tu, kad daugelis mūsų senųjų veikėjų labai mėgsta išpūst savo 
ne tik būtus, bet ir projektuotus nuopelnus (šiuos neretai pasa- 
kodami kaip įvykusius faktus) ir labai nemėgsta kalbėt apie 
kitų, ypatingai jau mirusių, darbus. Kiekvienas pirštą prikišęs 
ar neprikišęs jaučiasi ir giriasi esąs didvyris, prieš kurį reikia 
lenkt galvą, kad be jo būtume nieko panašaus neturėję (pav., 
vienas veikėjas, nepaprastai save išgarbinęs ir su nepaprastu 
apliombu kalbėjęs teatro reikalais, pasirodo tebuvęs poroj va- 
karų... bilietų kontrolierium), Prieškarinio teatro medžiagoj, 
kurioje beturime ypatingai maža konkrečios medžiagos, to me- 
to darbininkų prisiminimai reikia labai atsargiai vertinti, prieš 
tai gerai juos patikrinus. Deja, toji medžiaga kas kart vis la- 
biau nyksta, ir jos dalis visiškai nesiduoda patikrinama. 


Lieka spausdintoji medžiaga. Bet kiek ji galėjo pilniau at- 
vaizduot to laiko gyvenimą, ypatingai labiau surištą su vienu 
asmeniu, gali puikiai suprasti kiekvienas, kam teko pavar- 
tyt mūsų senieji laikraščiai. Paimkim kad ir teatrą. Mūsų laik- 
raščiai uoliai registruodavo svarbesnius teatro momentus — 
retas spektaklis, žymesnis įvykis praeidavo jų nepastebėtas. O 
ar jie teikia mūsų prieškarinio teatro vaizdą? — Toli gražu — 
ne! Recenzijose paminėdavo kas vaidinta, pasidžiaugdavo, kad 
gerai suvaidinta, — juk tai mėgėjai: iš jų daugiau nė reikalaut 
negalima! — šokta tautiškų šokių, gaila, kad nebūta tautiškų 
kostiumų, pasakytas monologas — visi gardžiai pasikvatojo, 
labai gražiai dainuota — po 3 kartus (ir daugiau!) kartota, 
publika labai blogai elgėsi, vaidinimas 2 valandom vėliau prasi- 
dėjo, publikos buvo labai daug, „„materiališkas pasisekimas — 
pilnas“ ir pan. Jei dar kas nors, dažniausiai kurie nors iš artis- 
tų, išvardindavo vaidinusiųjų pavardes — tai jau didžiausias 
„luxus“. Iš antros pusės reikia nepamiršt, kad buvo gana 
smarki cenzūra, o dažnai patys darbininkai nepageidaudavo, 
kad spaudoj pasirodytų konkretesnių faktų, nes tūlas jų dirbo 

tokioj įstaigoj, kurios principalas, sužinojęs apie savo pavaldi- 
nio litvomaniškumą, tuojau būtų apsidirbęs su nepageidauja- 
mu elementu. Taigi laikraštinė medžiaga gali padėti kaip me- 
džiaga teatro statistikai, bet iš jos sunku padaryti toli einan- 
čių išvadų. Deja, panašios rūšies medžiaga šiandien i a 
tenka remtis. 

Vienas kitas senesnių veikėjų spaudoj įvairiomis progomis 
prisiminė anuos laikus, bet tų prisiminimų tiek nedaug ir jie 
tiek paviršutiniški, bendri, kad ne ką daug ir jais galima pasi- 
naudot, pagaliau, į juos žiūrima pro dabartinių laikų prizmę. 

Būtų labai dėkinga medžiaga, tai įvairūs tų laikų doku- 
mentai, kaip: protokolai, susirašinėjimai, įvairios pastabos, už- 
rašai, sąskaitos, afišos, programos ir pan., bet šios rūšies me- 
džiaga dar tebetrūnija dėžėse ar lentynose, pas įvairius asme- 
nis išmėtyta, neleidžiant ja platesnei visuomenei pasinaudoti. 
Daug jos žuvo per Didįjį karą (pav., sudegė Šiaulių „Var- 
po“, Kauno „Dainos“ archyvai). 

Reikia pasakyt, kad didelis šių kliuvinių skaičius susidaro 
dėl to, kad šis darbas, būdamas didelio — Lietuvos teatro isto- 
rijos — darbo dalis, pradėtas ne iš to galo — juk lietuvių teat- 
ro istorijai teturime vieną vienintėlę Peterburgo teatro mono- 
grafiją. Neturėdami nei Vilniaus Kanklių, Rūtos, Savitarpiečių, 
nei Kauno Dainos, nei Šiaulių Varpo teatro aprašymų, negali- 
me pradėti ir gilesnių teatro analizių, nei nustatyt atskirų teat- 
ro darbininkų vietos Lietuvos teatro istorijoj. 

Todėl ir šis darbas yra daugiau visuomeniškas nei teatra- 
liškas, tėra nusakymas atskirų teatro momentų, susijusių su 
vieno iš žymiausių Lietuvos teatro kūrėjų ir darbininkų, Gab- 
rieliaus Landsbergio - Žemkalnio vardu!) (trumpinsime: G. 


L. - Ž.). 


Ii. Slapivardžių klausimas. 


Dėl visai suprantamų priežasčių, to meto laikraščiuose be- 
veik nerandame straipsnių, tikromis autorių pavardėmis pasi- 
rašytų. Dažnai autoriai, vos vienam kitam straipsniui tepadėję 
vienokį slapivardį, net ir tam pačiam Nr. kitus str. kitaip pa- 
sirašydavo. Žinoma, nereikėjo daug laiko, kad jie didelę savo 
pseudonimų dalį visai pamirštų, nebeatskirdami ir savo straips- 

nių, ypatingai, kad tais laikais rašydavo reikalo verčiami, pa- 
tys nujausdami ne ką gudraus parašydami — ir nedaug teat- 
sirado Vaižgantų, kurie visai ar laikinai, pamatę savo trūku- 
mus, būtų liovę rašyt, kad papildytų savo žinių bagažą ir vėl 
stotų į darbą. Tai buvo eilinis tautiškas darbas, kiekvieno lietu- 
vio pareiga — apie gabumus niekas nekalbėjo. 


Nedaug ką mums tegali padėti ir literatūrinis raštų nagri- 
nėjimas, stengiantis individualizuot atskirus rašinėlius. Atsitik- 
tinai parašę vieną kitą dalykėlį, suprantama, negali išsidirbt 
individualios, skirtingos rašymo manieros. Pagaliau, tam betu- 
rime ir per maža medžiagos, iš kurios galėtume tiksliai nusta- 
tyti autorių. Dėl to ir kruopščiausios laikraščių studijos nepa- 
deda tiksliai nustatyt rašiusiuosius. 


Su panašiu sunkumu susiduriam bekalbėdami ir apie G. 
L.-Ž. raštus. Liudas Gira, rašydamas apie G. L.-Ž. („Litwa“, 
1909 m.) mini, kad pats pirmasis jo rašinys esąs įdėtas „Var- 
pe“ 1891 m., Nr. 12. Prof. Vc. Biržiška (Liet. Bibliogr. III d.) 
tą datą nukėlė dvejis metus atgal — į 1890 m. Nr. 1! Ir keista, 
kad pats Žemkalnis, uoliai sekęs periodinę spaudą ir jautriai į 
kiekvieną smulkmeną reagavęs, neatitaisė jam padarytos dvie- 
jų metų skriaudos. Ir prof. Vc. B. duomenys nėra galutini, nes 
dar tam pirmajam str. skaitome: „Po ilgo tylėjimo ir 
aš laikau sau už garbę duoti savo balsą į straipsnius aukštai 
guodojamo „Varpo“ (mano pabr. V. M.). Bet 1889 metų ,Var- 
pe“ niekur nerandame Aitvaro slapyvardžio, kuria ši korespon- 
dencija pasirašyta ir kuri G. L.-Ž. ištisus dvejis metus tarnavo, 
pakaitom su Keleiviu. Keleivio pseudonimas įvairiais laikais bu- 
vo labai mėgiamas, ir net pasitaikydavo, pav., „Vilty“, kad Ke- 
leivis Keleiviui atsakinėdavo. Aitvarą ir Keleivį (1890—1891) 
išstūmė jau visiškai tikri slapivardžiai — Terremont (1893— 
— 21894 m.) ir Žemkalnis (1891 m. „Varpas“, Nr. 12, 1914 m.). 
Sunku išskirt, kuris straipsnis G. L.-Ž. priklauso. 


Už anuos daug patikimesni yra Dagyvas, Dargyvas, Te- 
begyvas, Senis Betgyvas, Marinamasai (1902—1908 m.) — jie 
dažniausiai pasitaiko ištrėmime rašytuose straipsniuose. 


Daug blogiau su kriptonimais arba šiaip vienomis raidė- 
mis parašais, kaip L. S., D. L., K. L., arba Senio, Bajoro etc., 
kuriuos prof. Vc. Biržiška linkęs priskirt Landsbergiui — jie 

dažnai skiriasi nuo jo kitų rašinių temos pasirinkimu, jos trak- 
tavimu (pav., filologinių klausimų nagrinėjimas), tonu, išsi- 
blaškymu, dažnai net prieštaravimu kitų, neabejojamųjų, raš- 
tų mintims (pav., smarkus kritikavimas Plioterių) ir kt. — lyg 
ir rodytų juos ne Landsbergio plunksnos darbu esant. 


Šiaip, ar taip, visiškai tikrais Landsbergio raštais galime 
laikyti pasirašytus Landsbergio, Žemkalnio, Terremont ir kai 
kuriuos Aitvaro, Keleivio, L., L --s, Dagyvas, Senis Betgyvas, 
Tebegyvas, Ž. ir kt. 


Vadinasi, tikslios raštų bibliografijos kol kas negalime su- 
vokti. Vis dėlto dalį abejojamų charakteringesnių straipsnių 
jam priskirsime — jie tik paryškins kalbamąjį dalyką, nenulem- 
dami išvadų. 


III. Raštų paskirstymas. 


Per visą savo amžių L-—is tebendradarbiavo keturiuose 
laikraščiuose (,„Varpas“, (trump. Vrp.), „Ūkininkas“, „Vilniaus 
Žinios“ (trump. VŽ.), vėliau „Lietuvos Žinios“ (trump. LŽ.) ir 
„Viltis“ (trump. V.), gyvendamas jų vargais, smarkiai pulda- 
mas tuos, kurie juos stengdavosi diskredituot. Už tat jis ir visų 
šių laikraščių redakcijose buvo savas žmogus, jo straipsniai bu- 
vo maloniai redaktorių laukiami. 


Nuo pat „Varpo“ ėjimo pradžios L-—is pasidaro jo vienas 
iš aktingiausių ir svarbiausių bendradarbių. „Aš apsirinkau or- 
ganą musų rašlavos „Varpą“, nės tą laikraštį aš laikau už tik- 
rai patrijotišką, laipsniais su meile žengiantį į atgaivinimą tau- 
tos, ne šokinėjantį iš galo į pradžią, kaip daro kiti pravardžiuo- 
jantieji tą garbingą laikraštį poniškai — inteligen- 
tišku. Mes platiname tėvynės meilę ir apšvietą...“ — su jų 
pagalba jie tikėjosi sutversią „apšviestą darbinįką“, kuriam 
nebus pavojaus paduoti į rankas peilį, kuriuo galėtų atsisukti 
prieš savuosius ir juos išduoti. (Vrp. 1893. N 1). 

Kartą pritapęs prie „Varpo“ (čia drauge reikėtų įskaityt 
ir „Ūkininką“), jis nuo jo neatsitraukė ligi jam sustosiant, ka- 
da jis perėjo dirbt į „Vilniaus Žinias“. Įsisteigus „Vilčiai“, jis ir 
čia pasidarė nuolatinis bendradarbis, ir prie šių laikraščių pri- 
sidėjęs, jis nuo jų nebeatsitraukė ligi pat savo mirties. 

Dėl to ir Žemkalnio darbai lengvai sugrupuojami pagal gy- 
venimo laikotarpius — chronologine tvarka. 


Peržvelgdami jo raštus, galime suskirstyti juos į 3 grupes: 


1) „Varpo“ (drauge ir „Ūkininko“) laikotarpis (1890 m. 
— 1895 m.). 


2) Didaktinė beletristika (1900—1903). 
3) Teatraliniai raštai (1902—1915). 


Taip suskirstę, žinoma, daug kur netiksliai pasielgsime. 
Pirmojo laikotarpio raštai — tai poleminė publicistika bei visa 
eilė smulkių raštelių aktualiais gyvenimo klausimais. Kartais 
pasisakymas vienu ar kitu klausimu, kaip artimo „Varpo“ 
bendradarbio, išdėstant laikraščio ideologiją, pažvalgas. Bet 
panašių raštų Žemkalnis rašė bent dvidešimt metų. Iš ant- 
ros pusės, čia pavadintoji didaktinė beletristika yra toji pati 
publicistika, tik pamėginta apvilkt dailiosios literatūros rūbu. 


Bet imant dėmesin, kad savo publicistikoje Žemkalnis pa- 
sireiškė jau pirmuoju savo visuomeninio darbo  penkmečiu 
(1890—95), kaip temų, taip ir jų traktavimo atžvilgiu, ir vėles- 
ni raštai nėra esminiai ir nepakeičia jo publicistikos veido, pa- 
galiau, kad jo teatralinė veikla, su kuria susiję ir jo dramati- 
niai raštai, tepasireiškė spaudą atgavus (ypatingai 1905 — 
1907 m.), galime priimt panašų raštų paskirstymą, prisiminę 
jo reliatyvų pagrindą. 


LIETUVYBĖS KELIU. 


I. Jaunystės dienos. 


Gabrielius Landsbergis - Žemkalnis kilęs iš linkuviškių ba- 
jorų. Jo tėvai turėjo Kompanščiznos dvarą, apie 1/; km. nuo Lin- 
kuvos. Šiame dvare 1852 m. sausio m. 21 d. ir gimė Gabrielius. 

Motina, Rozalija Jasienskaitė, taip pat buvo bajorė. Jos 
tėvai turėjo Pumpėnų parap. Birželių dvarą. Dėl to ir Lands- 
bergių namuose visuomet buvo uoliai prisilaikoma bajoriškų 
tradicijų — taip ir vaikai buvo auklėjami. 

Sukakęs 10 metų, 1862 metais Gabrielius buvo atiduotas 
Livenberzeno bažnytkaimy (Kurše) kun. Mikuličiaus slapton 
lenkiškon mokyklon, Lietuvą tuomet jau buvo apėmusi nera- 
mumų banga, kuri ypatingai buvo jaučiama patriotiškoj lenkiš- 
koj kun. Mikuličiaus mokykloj. Charakteringa, kad vaikai žais- 
davo ne lenkus ar kokius nors bajorus, dvarininkus, bet aukš- 
taičius, žemaičius, — o juk mokinių buvo ligi 15 m. — galėjo 
puikiai išskirt tas sąvokas. Kuris tik draugas apsirengdavo len- 
ku (užsidėdavo konfederatkę) — nepriimdavo jo žaist. Kovo- 
davo ir aukštaičiai su žemaičiais — mat, aukštaičiai kažkodėl 
su pasididžiavimu žiūrėdavo į žemaičius, Gabrielius, nors pats 
aukštaitis, visuomet žemaičius užtardavęs — tokia jau buvo jo 
prigimtis: palaikyt silpnesniąją pusę. 

Neilgai teko jam mokytis toj mokykloj — nieko gero jis 
ten ir neišmoko. Vis dėlto iš namų ir mokyklos smarkiai pri- 
sigėrė lenkiškos dvasios. ,„Atkreipkime dėmesį į tai, kurioj dva- 
sioj buvo ir dabar tebeauklėjama lietuvių bajorija, ta, beveik 
ligi XX amž. pradžios, vienintelė mūsų krašto inteligentija. Ša- 
lia pirmųjų poterių vaikas, dar nepažįstąs raidžių, buvo mo- 
komas iš paveikslėlių pažinti lenkų karalius ir didvyrius. Iš 
atminties vaikas mokomas tiems paveikslėliams pritaikintų ei- 
lėraščių. Be to, lietuviui vaikui buvo pasakojama apie prieš- 
istorinius lenkų laikus... suprantama, viskas parodoma iš gra- 
žiausios pusės, šviesiausiomis dorovės ir vyriškumo spalvomis, 
taip, kad jautri vaiko širdelė pradeda jaust pagarbą ir susiža- 
vėjimą kilniadvasiais ir narsiais lenkų karaliais; žodžiu, lietu- 
vis vaikas pradeda jaustis lenku vaiku...“ ,... aš, — sako Lands- 
bergis (Polacy i litwini, p. 4—7), — išauklėtas sulyg tuometi- 
nės mados (prieš lenkmetį) ant istorijos ir geografijos (aritme- 

tika tuomet bajorui buvo nereikalinga), aš, kuris gerai žino- 
jau apie Sandomierą, Kujavus, apie mozūrus ir kuršius, apie jų 
dialektus ir ypatybes — ligi 24 metų savo amžiaus nežinojau, 
kad kairiasis Nemuno krantas lietuvių apgyventas...“, ką jau 
bekalbėt apie geresnį Lietuvos geografijos, ii = 
etc. pažinimą. 

Todėl nenuostabu, kad vėliau Žemkalnis atvirai prisipaži- 
no, kad daug geriau žinojo įvairiausias Lenkijos istorijos smulk- 
menas net iš priešistorinių laikų: ,... kaip pelės suėdė Popielį, 
apie Lešką, Ziemovitą, Ziemomyslį, apie stebuklą, kurį angelai 
padarė pagonies Piasto račiui ir t. p...“ — bet visai nieko ne- 
žinojo apie Lietuvą (Pol. i litw., p. 5). Juk jų istorijos ar geo- 
grafijos vadovėliuose, pav., iš 300 psl. apie Lietuvos - Lenkijos 
Respublikos istoriją, Lietuvai tebuvo skirta 1!/; psl., ir tai iš 
juodžiausios pusės. Visi Varšuvos kunigaikštijos plotai, aišku, 
jiems buvo lenkiški. Vėliau L—is turėjo padėti daug darbo, 
kol papildė savo žinių trūkumus. Tą žinių vienašališkumą prie 
kiekvienos progos primindavo ir kitiems bajorams. 

1863 m. sukilimą Landsbergiai praleido Kompanščiznoj. 
L-—-ių šeima aktingai dalyvavo sukilime: dvare buvo lyg ir šta- 
bas, kurį globojo motina; dvare buvo siuvami rūbai, gaminamas 
maistas sukilėliams; du motinos broliai dalyvavo sukilime; dė- 
dė, rusų kariuomenės pulkininkas, vadovavo sukilėlių grupei 
(plg. Žemaitės aprašytą jos dėdinos dvarą sukilimo metu, Raš- 
tų IV t.). Vis dėlto dešimtametis Gabrielius, sakosi, į sukilimą 
žiūrėjęs su nepasitikėjimu, ypatingai, kad kurstytojai buvę 
ateiviai, nieko bendra su šiuo kraštu neturį. Jis ir pats nesu- 
pranta, iš kur vaikui galėjusi atsirast panaši opozicija. 

Praūžus sukilimui, Gabrielius leidžiamas mokytis į Šiaulių 
gimnaziją2), kur pradžioje buvo vienas geresnių mokinių3). 
Gimnazijoj būdamas mėgo skaityt ir to pomėgio neišsižadėjo 
visą amžių. Daug vėliau Žemkalnis rašo: „daug skaičiau lenkiš- 
kai, taip laikraščių, taip ir visako, kas tik naujo buvo pasirodęs 
lenkų rašybos rinkoje“ (LŽ., 1914. 87). 

Buvo labai gabus kalboms: iš namų gerai mokėjo pran- 
cūziškai, lenkiškai ir vėliau išmoko lietuviškai. Mokykloje iš- 
moko dar vokiškai, rusiškai ir lotyniškai4). 

Daug įtakos jam turėjęs Suko internato „staršas“ Petras 
Vileišis, kuris su savo draugais dažnai lietuviškai kalbėdavęs — 
tai darydavo visiems nepaprasto įspūdžio. 

Pasilikęs paskutinėj klasėj antriems metams (Rusų gimna- 
zija buvo 7 klasių), Landsbergis išstojo iš gimnazijos, jos ne- 
baigęs. 18 metų jaunuolis atsistojo akis akin su žiauriuoju gy- 
venimu ir turėjo pagalvoti apie ateitį, apie duonos kąsnį. Ne- 
turėdamas kitokio išėjimo, įstojo į Rygos telegrafo mokyklą ir, 
ją baigęs, 1871 m. gavo tarnybą Maskvojs). 


Tarnaudamas Maskvoj telegrafe, Landsbergis nebesiten- 
kino savo mokslu, bet įstojo laisvuoju klausytoju Maskvos uni- 
versitetan, kuriame studijavo teisę. Kiek pasimokęs, išlaikė 
privatinio advokato egzaminus. 

Per turkų karą pašaukiamas kariuomenėn ir dvejis metus 
(1876—78) tarnavo telegrafistu kariuomenės štabe Besarabijoj, 
Dunaiskija Girly (prie Dūnojaus intako). Pasibaigus karui, 
Landsbergis gavo nuolatinę vietą Kryme, telegrafe. Vasarą 
atostogų sugrįžo į Lietuvą, kur tuojau vedė (1879 m.) bajorę 
Jokūbauskaitę, iš Klovainių par. Su jauna žmona grįžo atgal į 
Krymą, bet po metų žmona mirė. 


Aišku, nėra reikalo kalbėti apie šio laikotarpio Landsber- 
gio tautinį susipratimą. Tiesa, Krymo lenkų tarpe jis jau gar- 
sėjo kaip „zajadty žmujdzin“, bet tai buvo bajoriška termino- 
logija, kuri su tikru lietuviškumu turėjo maža ką bendro. Juk 
visi to laiko bajorai pasididžiuodami save „poczciwemi litwina- 
mi“ vadindavo. Jis pats prisipažįsta, kad neturėjęs lenkams jo- 
kių separatistinių tendencijų — bet jų tais laikais nė nebuvo. 
Iš antros pusės, jis juk buvo valdininkas — nepatogų buvo 
reikšt savo kitokį tautinį nusistatymą, kaip tik rusišką. Vis 
dėlto vienas šio laikotarpio laiškas, kuriame jis pavadintas ,„ko- 
chany moj žmujdzinie“, 1900 m. figūravo kaip vienas kaltinimo 
dokumentų prieš Landsbergį (plg. p. 77). 

Gal, kiek ir perdėdamas jis vėliau rašė, kad net apie lie- 
tuvių spaudos draudimą nieko nežinojęs. Priešingai, dažnai sie- 
lodavęsis, kad daugely atvejų viešai buvo draudžiama lenkiškai 
kalbėt. Taigi esą nuskriausti ne lietuviai, bet lenkai — jie visi 
pavydėję lietuviams, kad jų kalba ne tik kad nedraudžia kal- 
bėt, bet net kai kur ją proteguoja. Tiesa, kai kada pagalvodavęs, 
kad Lietuvos bajorai galėtų kalbėt lietuviškai, „juk taigi toja - 
pati mūsų kalba“ — na, bet čia rasdavęs ir tradicinį sulenkė- 
jusių atsakymą, esą, lietuvių kalba esanti neištobulinta, netin- 
kanti aukštesnėms sąvokoms išreikšti, žemesnio luomo kalba ir 

t. t. Pagaliau, tais laikais šiuo klausimu per daug galvos ir ne- 
kvaršindavęs (LŽ. 1914. 87—90). 

Kiek labiau jį paveikusi ,„Biesiada Literacka“ 1882 m. at- 
sakymas vienam Lietuvos bajorui. „Pagirtina esą žmonių kal- 
bos meilė, bet dėl jos nereikia užmiršti tradicijų ir istorinių 
ryšių su Lenkija“ (LŽ, 1914. 87—90). Tas, esą, jame sužadino 
savos rūšies protestą prieš lenkų demagogiją, jis giliau susi- 
mąstė lietuvių ir lenkų santykių klausimų — o įsigilinimas į 
tuos klausimus neišėjo lenkų naudai. ; 


1879 m. grįžęs iš Krymo į Lietuvą paviešėt, gavo Petro Vi- 
leišio išleistų knygelių. Tiesa, matėm, kad jis ir šiaip daug skai- 
tydavo — knyga jam nebuvo naujiena, — bet lietuviškos kny- 
gelės padarė jam nepaprasto įspūdžio. „Nusipirkau, skaičiau 
po kelis kartus, — prisimena vėliau Žemkalnis (LŽ. 1914. 
87—90), — ir laikiau savo knygynėly pirmoj vietoj“, esą, net 
nežinodamas, kad tai draudžiama. „Ypač gerą įspūdį padarė į 
mane „Pas mus ir kitur“, kur aiškiau prasimuša laisvesnė min- 
tis, taip sakant — tautinės emancipatijos bliksterėjimas. Ieš- 
kojau paskui daugiau knygelių lietuvių kalba; suradau vysk. 
Valančiaus „Palangos Juzę“, bet ta knygelė tokio įspūdžio ant 
manęs nebepadarė. Gal būt todel, kad buvo rašyta, sunkiau 
man suprantama, žemaičių tarme“. 

Kiek vėliau „viename kaime pas ūkininką ant lango radau 
seną, suplyšusį „Aušros“ kalendorių. Kasžino koks neišpasaky- 
tas susigraudinimas apėmė mane... įsigilinau skaityti. Ūkinin- 
kas dovanojo man tą kalendorių ir žadėjo dar kitą šiųmetinį 
parūpinti. Parsivežiau jį, — pasakoja toliau Žemkalnis, — kaip 
brangenybę; skaičiau ir vėl grįždavau iš pradžios skaityti, kol 
gangreit iš galvos viso neišmokau“ (V. 1910. 51). 


Vėliau Žemkalnis bandė pagrįst tą savo susijaudinimą 
(„Iš mano atsiminimų, V. 1910. 51): „Dažnai verždavosi man 
galvon klausimas: iškur tas džiaugsmo susigraudinimas išvy- 
dus lietuvių kalendorių, mūsų pažangos ženklą, rados pas ma- 
ne — bajorą, išauklėtą lenkų - patriotų dvasioje...? — Vienas 
atsakymas: prigimtis. Kokios kilmės nebūtų mano sentėvių 
tėvai, kokios tautos jie nebūtų, nuolatos iš kartos į kartą tos 
žemės sultimi gyvenimas, prietykiai — susigyvenimas su žmo- 
nėmis — (be abejo tos žemės aborigenais [čiabūviais]), vienodi 
su jais kaip džiaugsmai, taip ir sielvartos, viena bažnyčia ir 

viena skaudi svetima valdžia inkūnijo mane į tą šalį ir, nežiū- 
rint ar aš turiu vokiečių, ar lenkų pavardę, mano siela, mano 
kūnas tapo lietuviški ačiū tiems ryšiams, kurių neužstos nėjo- 
kia pramanyta „wspėlna niedola“ ir tam panašųs politiškos 
brolybės dailųs žodeliai“. 

Be kitų, Landsbergis turėjęs artimų ryšių ir su Bieliniu - 
Bieliaku. „Vieną dieną — rašo jis, — man besėdint prieš savo 
butą... užėjo kažin-koks nepažįstamas žmogelis ir, tardamas: 
„benori, poneli, šit štai pasiskaityti“, inbruka man į rankas 
spausdintą lapą. Pažiūrėjau — tai buvo „Varpas“...  Gobiai 
ėmiau skaityti tuos brangius lapelius, bet... kas tai? trinu sau 
akis... tarytum atskiri žodžiai lietuviški, teisybė, nevisi supran- 
tami bet fonetiškai pažįstami, tečiau sudėtiniai — prasmės... 
negaliu suvaikyt... rankas nuleidau...“. Žinoma, jam buvo skau- 
dus smūgis, kad jis, lietuvis, čia gimęs ir augęs, nesupranta 
savo tėvų kalbos, negali paskaityt taip ilgai laukto laikraščio. 
„Pasigriebęs „Varpą“ nubėgau pas savo kaimynę (= Gabrielę 
Petkevičiūtę V. M.) pasiskųstų,... ateinu ir randu ją kuo-ne aša- 
rose su tuo - pačiu „Varpo“ numeriu rankose“. 

„ Vėlesnieji jo biografai (L. Gira, B. Kantvydis...) stačiai 
magiškos reikšmės jo atsivertimui priskiria šiam „Varpo“ Nr. 
Gražus Kudirkos atlietuvėjimo pasipasakojimas visiems pati- 
ko. Geros nuotaikos pagautas ir pats L—is romantiškai, su 
įvairiausiais pagražinimais pasakodavo apie savo atlietuvėjimą, 
bet kitoj vietoj ir pats atvirai prisipažįsta: „Aš nepasidariau 
lietuviu, aš esu juo gimęs. Manyje lietuvių siela buvo tik užmig- 
dinta ir reikėjo tik kibirkštėlės, kad ji prikeltų, prasiblaivintų 
ir stotų tėvynės sunų eilėn.“ 

Žinoma, tai tinka tik L—iui — kitiems bajorams nepaka- 
ko ne tik kibirkštėlės, bet ir didžiausio laužo, kurį jiems sukū- 
rė tas pats Žemkalnis su kitais lietuviais „Varpe“, „Vilty“, 
„Litwa/'oje“ ir kt, 

Nuo dabar Landsbergis, kiek galėdamas, pradeda mokytis 
lietuvių kalbos. Bet tai nebuvo lengvas darbas: nebuvo nei 
vadovėlių, nei įmanomesnių knygų, nei laikraščių, nei kurių 
nors kitų priemonių. Pagaliau, nebuvo sunormuota nė pati ra- 
šyba: — rašė kaip kas išmanė. Laikraščiai („„Aušra“, „Var- 
pas“ ir kt.) ne tik kad kiekvienas kitaip rašydavo, bet ir tas 
pats laikraštis kas trečias Nr. kaiteliodavo rašybą, o dažnai pa- 
likdavo tai ir pačių bendradarbių nuožiūrai. Nepadėjo L—iui nė 

santykiavimas su susipratusiais lietuviais, nes, dažniausiai, 
kiekvienas aklai laikydavosi savo nuomonės ir griežčiausiai 
kritikuodavo tai, ką kitas teigdavo. Susivaikyt tam chaose be- 
simokančiam žmogui būdavo ne taip jau lengva. Tuo sunkumu 
skundėsi ir Landsbergis. Iš karto griebėsi Duonelaičio „Metų“, 
pasitikėdamas kirčiuotu tekstu ir pridėtuoju lietuviškai - vokiš- 
ku žodynėliu: ,,... laužiau liežuvį, — skundžiasi Žemkalnis (V., 
1910. 51), — balsiai skaitydamas, prisilaikydamas pažymėtų 
kirčių, sukau galvą, kad bent kiek žmoniškai išvertus sakynius, 
bet darbas, be gramatikos, pasiliko beveik bergždžias“. Pritrū- 
kus žodžių žodynėly, išsirašydavęs jų iš „Varpo“ ir pažįstamų 
klausinėdavęs jų prasmės. Bet geresnių rezultatų pasiekęs tik 
gavęs Miežinio gramatikos konspekto nuorašą. Tik tada jis pa- 
jutęs, kad jo „darbas neina niekais“. Jo kaimynė (Bitė), esą, 
buvusi daug gabesnė ir geriau pasirengusi — ji, daug greičiau 
nuveikusi kalbos sunkenybes, pasižymėjo visuomeniniam darbe 
ir literatūroj. 

Tas rodo, kad L. gerokai padirbėta kalbos besimokant. Dėl 
to jo raštų kalba ypatingai išsiskiria to meto laikraščiuose — 
ji, kad ir nėra turtinga kalbos puošmenų, bet yra taisyklinga, 
sklandi, lengva. Pat pradžioj, kai L—is nebuvo įgudęs rašyt, jo 
„Varpui“ ir „Ūkininkui“ siunčiamus raštus taisydavo Jab- 
lonskis. 


Ii. Lietuvaičių klausimas. 


Mirus pirmajai žmonai, Landsbergis tarnavo telegrafo vir- 
šininku mažame Bobrinec miestely. Tai buvo „zaštatnyj gorod“, 
į kurį buvo ištremti unitai. Su jais Landsbergis labai gražiai 
sugyvenęs, net pamaldas popas jo bute laikydavęs“). 

Porai metų nuo žmonos mirties praslinkus, Landsbergis 
vedė antrą kartą taip pat bajorę, Česlavą Lukaševičiūtę, Mo- 
tina, Penskaitė, buvo vengrė. Tokiu būdu, ligi ištekėdama, Č. 
Lukaševičiūtė beveik nieko nežinojusi apie Lietuvą. 

„Niekuo, nei meile nepaperkamų principų žmogus, radika- 
las mylimajai idėjai, kuriai buvo pasiryžęs tarnauti, G. Lands- 
bergis radikaliai sureformavo ir savo šeimyną, — rašo Vaiž- 
gantas (Raštai XIII, 93 p.). — Vedė voluinietę lenkę, nepapras- 
tai kantrią, dorą ir gero, garbingo būdo žmoną, ligi tol nė žo- 

delio lietuviškai negirdėjusią. Sugyveno. Bet lig tik pradėjo vai- 
kų rastis, Gabrielius griežtai pareikalavo, kad jo šeimyna būtų 
lietuviška. Vilniečiai pasigėrėdami juokdavosi, kad Gabrielius 
tą šeimynos reformą padaręs per tris dienas: pareikalavęs iš 
savo žmonos, kad per tą laiką gautų būtinai lietuvaitę žindyvę 
ir pati pakaktinai pramoktų vaikus lietuviškai šnekinti“. Žmo- 
na lengvai, be prieštaravimų prisitaikė prie naujų reikalavimų. 
Ji nesipriešino, kaip kitos lenkės, vyro lietuviškumui, dėl kurio 
ir jai pačiai tekdavo gerokai nukentėt. 


Landsbergis, nors, kaip vėliau pamatysime, buvo karštas 
lietuvaičių vedimo šalininkas, vis dėlto pats nelietuvę vedė. Tai 
daugelio mūsų inteligentų tragedija, tuo skirtumu, kad Lands- 
bergienė pasidavė vyro idėjoms, ne jis jos, kaip tai dažniausiai 
būdavo. Jo ir šeima išaugo lietuviška (plg., pav., Pietarį). Išti- 
žusioms mūsų šviesuomenės šeimoms G. Landsbergis buvo kie- 
tos uolos pavyzdys, pavyzdys, kuris rodo, kad didelę dalį kal- 
tės už lietuvių nutautėjimą dėl mišrių vedybų turi prisiimti pa- 
tys lietuviai, o ne tik vienos jų žmonos, kurias mūsų literatū- 
roje parodė išsigimėlėmis, žiauriomis, keistų papročių, neišauk- 
lėtomis, priklausomomis nuo visokių „tetulių“ etc. (pa., L. Pe- 
lėdos „Klaidos“ Eugenija, Vienuolio „Idealistas“, Vaižganto 
„Šeimos vėžiai“ ir kt.). 

Mūsų mišrių šeimų sudarymo, tikriau, lietuvaičių inteligen- 
čių nebuvimo klausimas lietuviams pasidarė aktualus nuo to 
laiko, kai tik atsirado lietuvių inteligentų. 

„Tūkart, kada skaitlius apszviestu Lietuvninku siekia tuks- 
tancziu ir kasdien didinasi, dėl suskaitimo apszviestu Lietuv- 
ninkiu per daug yra vienos rankos pirsztu, — skundžiasi ir -j.-g.- 
(Vrp. 1893. N 3, p. 33). — Teisybė, galima rasti Lietuvoje sziek 
tiek apszviestu mergaicziu (tankiausei isz bajoru), bet priskirti 
anas prie tikru Lietuvaicziu niekaip ne gali, nės pagal savo pa- 
žiuras ir pasielgimą, atmetus vardą, nieko prideranczio Lietu- 
vaitėms neturi“. „Ne turint apszviestu Lietuvninkiu, nėr ką ir 
mislyti apie užlaikimą lietuvystės, nės niekad ne turėsime tikros 
lietuviszkos szeimynos, ne turėsime tikro lietuviszko typo...“ 

Kaip ir kitais atvejais, ir čia lietuvių akys nukrypo į bajo- 
raites. ,„Atsibudusios bajoraitės ištrauks juos (=lietuvius) iš 
glėbio lenkių, rusių ir vokietaičių, sutvers namus ant lietuviško 
pamato, sutvers taip labai pageidautiną lietuvišką inteligentiš- 

ką šeimyną“ — svajojo Charkovo lietuviai studentai (Vrp. 
1895. N 6). 

Bet bajoraitėms lietuviai inteligentai nebuvo tinkama par- 
tija, jau kad ir dėl skirtingų tradicijų, kultūros, iš antros pusės, 
lietuviams bajoraitės taip pat netiko dėl savo specifiško, ne- 
praktiško, išauklėjimo, kuris, suprantama, sunkiai galėjo de- 
rintis su lietuvių pozityviu, energingu, be išskaičiavimo, pasi- 
aukojamuoju darbu. Bajoraitės ne tik kad nepritariančios lie- 
tuvybei, bet jos kaip tik, labiau už vyrus, stabdo lietuvių tau- 
tinį sąjūdį, nes „daugel bajorų susivienytų su mumis ir naudin- 
gai darbuotųsi, bet jūs trukdo moterys, tos pačios moterys, 
kurios stumė savo vyrus, sunus į karę už lenkišką ideją, — 
skundžiasi Žemkalnis (plg., Vrp. 1892. N 9). — Reikia pripa- 
žiti, jog išlavinimas musų moterų dar paskendęs giliam mie- 
ge: mergaitės auginasi dažniausiai dėl zabovos ateinančio vy- 
ro, be jokio savistoviško pamato, joms įkvepia dailystę apsiėji- 
me, pasirodymą salone ir daugel exaltavoto idealizmo, adver- 
niai, viskas, kas yra tikra teisybė gyvenime nū jų yra paslėpta. 
Taip išaugintos panelės ištekėjusios nebemąstauja nieko gero 
(prie ko jos, teisybė, ir nū mažens nepriprato), kalbą lietuvišką 
laiko už prastą mužikišką, joms rodos, jog lietuviškas žodis sa- 
lone ištartas — pavers tą saloną į netinkančią dėl išlavintų 
žmonių vietą; už tatai jos priešinasi pagrįžimui į savo tautišką 
kalbą. Priegtam dar kunigai įkvepia joms, jog pakėlimas lie- 
tuviškos kalbos tai yra žingsnis prie bedievystės ir žengia į iš- 
irimą surišimo giminystės“. 

Suprantama, su panašaus išauklėjimo bajoraitėmis lietu- 
viams, pasiryžusiems dirbt tėvynės gerovei, nepaisant priespau- 
dos, nepasisekimų, persekiojimų, boikotų etc., buvo nepakeliui. 


Didelį skaičių inteligenčių patiekdavo miestas, kur moks- 
las buvo lengviau prieinamas, bet ir iš jų lietuviams buvo ma- 
ža naudos — jos taip pat buvo pasidavusios svetimai įtakai, 
nė kiek nemažiau, kaip bajorės. Miestietės, be to, turėjo ir visą 
eilę specifiškai miestiškų bruožų, kurie, šiaip ar taip, buvo labai 
sunkiai suprantami ir sugrumuliuojami iš kaimo kilusiam lie- 
tuviui inteligentui. 

Lieka svetimtautės, pirmiausia, lenkės arba rusės — bet 
tai buvo dar didesnis blogumas. „Žinomasai iš senų senovės lie- 
tuvių lėtumas, — Vaižganto žodžiais (Raštai, XIII, p. 93), — 

tai tikra jų vyriškumo „lepšystė“, tai tikra mūsų tautos gangre- 
na ir skaudžiausia nelaimė. Kai kiti sumįšta su svetimos rasės 
žmonėmis, tai tik savo rasę pagerina. Musiškiai, vienu gyvulių 
instinktu tegyvendami, o ne savo išauklėtu ir kombinuojančiu 
protu, nei sau nesusiieško laimės, nei tautos nepalaimina: jie ne- 
pasigerina, bet žūva.“ Beveik visos svetimtautės pasirodydavo 
tautiniu atžvilgiu atsparesnės už lietuvius vyrus ir juos nutau- 
tindavo, kad ir visiškai neturėdamos tų tikslų. Praktika rodė, 
kad tautinis lietuvių atsparumas buvo labai menkas — prie pir- 
mos progos jie prisitaikydavo prie kitų ir žūdavo svetimųjų 
jūroj. 

Susipratę lietuviai tučtuojau pamatė tą savo nepriteklių 
ir susirūpino gelbėt būklę, Jie puikiai žinojo, kad moterys isto- 
rijoj suvaidinusios milžinišką vaidmenį ir dabar galėtų būt ge- 
ros vyrų talkininkės. ,,Bepigu buvo musų pranokėjams kariauti 
dėl laisvės, aukauti save už ideją nėsa juos šelpė daili, rasi silp- 
na, bet doriškai pajėginga rankutė tos, kurios valdovais mes 
vadinamės“. (Terremont, Lietuvos darbininkėms, Vrp. 1893. 
N 9). Mūsų gi moterys ne tik kad vyrams nieko nepadeda, bet, 
priešingai, kai kurios net trukdo, kitos tamsios, narės kai ku- 
rių draugijų, kurios toli nuo tautiškų lietuvių reikalų, dar ki- 
tos — iš viso nieko negalvoja. Tat lietuvius „ragina prie darbo 
tiktai rimtas, šaltas protas, kuris be širdies, be meilės, be pasi- 
aukavymo vargiai tesės savo užmanymuose“ — argi nuostabu, 
kad lietuviai dažnai nukrypsta į egoizmą?! 

Todėl lietuviai, kaip niekas kitas, suprato moters reikšmę 
tautos gyvenime, atvejų atvejais tą klausimą keldami, aiškin- 
damiesi, ieškodami būdų jam išspręsti. Lietuviai suprato, kad 
nuo moters priklauso tautos likimas, jos ateitis. ,,Juk iš moters 
krūtų bėga nuodai priešams“ — bet tų laikų Lietuvos moteriai 
priešas buvo tas, kuris priešinosi lenkams — atsieit, lietuvis. 
Visai suprantama, ko galima laukt iš panašiai išauklėtos jau- 
nosios kartos. 

Bet lietuviai nenusiminė, jie dar ramino save, guodėsi. „Ne, 
lietuvės, ne nuodai teteka iš jūsų švarios krūtinės, bet saldus 
tėvynės meilės gerimas, pirmiausia iš visuotinio žmoniškumo 
apskritai. Su jūsų pienu tebėga pajautimas pareigos kraštui, 
tautai, jūsų nuskriausto, nes laipsniškai nusikratomo bran- 
giausio savo turto — kalbos, tos kalbos išjuoktos, apmėtytos 
paniekos purvais.“ 


Darbai ir Dienos 

Nelaimingos tos moterys, kurios tarnauja naikinančiu kar- 
du, nelaimingas kraštas, gimdąs tokias moteris su nuodais 
krūtinėj, bet šimtą kartų nelaimingesnė lietuvė - motina, savo 
krūtimis nuodijanti sūnų, kad šis būtų išsižadėtojas savo tau- 
tos, savo tėvų kalbos. „Tas Azefo amatas nėra jūsų vertas — 
lietuvės moterys, — sušunka Žemkalnis. — Jei lenkiškų kate- 
kizmų įtakoje jaučiate tuos nuodus — venkite lietuvių ir ge- 
riau pasielkite taip, kaip toji Vanda, „kuri išsižadėjo svetim- 
taučio.“" (Senas, bet amžinai naujas reikalas, Žemkalnis, Lit- 
wa, 1909 m. Nr. 16/22). 

Beveik visi lietuviai priėjo panašių išvadų. ,,...lietuvis, no- 
rėdamas sudaryt lietuvišką šeimą, kuri duotų kraštui vientisą 
lietuvišką visuomenę, turi vengt jungtis su lenke, arba, kas 
dar blogiau, su sufanatizuota lenkiško patriotizmo lietuve...“ — 
vienu balsu šaukė lietuviai. 

Aišku, dėl panašių straipsnių kilo smarkus nepasitenkini- 
mas lenkų spaudoj, nes tai buvo griovimas savotiškos lietuvių 
lenkinimo politikos. Bet ir čia pasirodė lietuvių nuolaidumas: 
jie teisinasi, esą, jie visiškai nenorį gint lenkių su lietuviais ve- 
dybų, bet jie minty turėję tik lenkes šovinistes, kurios, boiko- 
tuodamas šeimoj lietuvių kalbą, kelia nesantaiką, ardo šeimas. 
Yra daug lietuvių, vedusių lenkes, kurių namuose taika, nes 
lietuvių kalba ten turi lygias teises su lenkų. 


Besirūpindami lietuvaičių klausimu, lietuviai jau iš anksto 
nusakė jos teises bei pareigas tautai. ,,Pareigos moterų tėvynės 
reikaluose gali būt labai yvairios. Lygiai su vyrais moters ant 
naudos ir garbės savo krašto žodžiu, plunksna, teptuku, ant 
estrados, ant scenos etc., kiekviena pagal savo mintrumą, ir iš- 
sigudinimą. Jos turi da ir savo ypatingą sferą, kurioje vyrai ne- 
gali su jomis lygintis; paveizdui: rinkimas pinigų geriems sie- 
kiams, kas šį laiką mums didei svarbu, moterims visuomet ge- 
riau sekasi. Ypatingai svarbi pareiga moterų, augintojų jaunos 
kartos, man rodosi, nereikalauja paaiškinimo. Moters, kurios 
prigulinčiai pildo savo pareigas tėvynės reikaluose, eo ipso turi 
balsą tautos dalykuose.“ (Terremont, Vrp. 1893. Nr. 9). 


Kad šis klausimas buvo nepaprastai aktualus, be didelio 
juo spaudos susirūpinimo, rodo kad ir šis smulkus faktelis. 
Linkuvoj per Škaplierną pas kleboną susirinko būrelis lietuvių, 
kurie čia rado ir Jablonskį. Jis čia teiravosi pas kunigą ,žmo- 

nos lietuvės - inteligentės, kuri sutiktų kalbėti lietuvių kalba 
ir namus vestų lietuvių dvasioje.“ Lietuviai, katalikės nesuradę, 
jam rekomendavo lietuvę - reformatę, 

Visi vienu balsu sutiko, kad lietuvaitės reikia kaip nors 
šviest. Visi agitavo, kad inteligentai, ypač kunigai išaiškintų 
žmonėms, kad vietoj didelių kraičių, pasistengtų išmokyt duk- 
teris (- j. - g. - Vrp. Nr. 3). Kiti manė, kad gera būtų kaimietės 
siųst į miestą, kur jos galėtų prasilavint, išmokt gerų manierų, 
apsiskaityt ir pan. (Plg. Pietario „„Keidošių Onutė“). Dar kiti 
ir praktiškai šį tą darė. Štai, pav., L-s, pasiskaitęs rusų laik- 
raščiuose, kad kažkoks baronas Budberg Panemunėj įsteigęs 
ūkio mokyklą, tuojau teiraujasi „ar tas institutas ir del musų 
lietuvaičiu ne butu geras, ar ten priima mergaites vien tik lie- 
tuviškai temokančias?... ar nebūtu galima pas to instituto įku- 
rėją pasirupiti apie anų (lietuvaičių) į ten daleidimą?“, nes 
dabar ten tesimokančios vien iš Kurlandijos ir Liflandijos. 

„Kad apszviestos Lietuvninkės ir ne atnesztų musų tėvy- 
nei jokios kitoniszkos naudos, — sako -j.- g. (Vrp. Nr. 83), — 
tai jau dėl to vieno, idant apszviesti Lietuvei galėtų isz savo 
tautos paczias vesti, mokinimas Lietuvninkiu yra reikalingu.“ 

Bet be gražių teoretinių pasiulijimų, praktikoj šis klausi- 
mas nė truputį nepažengė priekin, o reikalas buvo vis kas kart 
aktualesnis, griežtesnis, reikalavo kuo greičiausio išsprendimo. 
Tat nenuostabu, kad to meto lietuviai vienas už kitą teikdami 
vis fantastiškesnius projektus, ypatingai daug jaudinosi, karš- 
čiavosi. Ką jau bekalbėt apie kitus, jei ir pats V. Kudirka, šiuo 
klausimu rašydamas, P. A. žodžiais tariant (Vrp. 1893, Nr. 7), 
savo „Tėvynės Varpuose“ (1893, Nr. 4) Duonelaitiškų nešvan- 
kumų prirašė. ,,Matyt, „varpininkas“ pradeda sęsti ir suvis pa- 
liauja dabinęsis prieš moteris, — bara autorius Kudirką, — ar 
nežino, kad ir moterys jau pradeda „Varpą“ skaityti. Prigulė- 
tų, man rodosi, truputį švelniau apsieiti su moterų estetika, ne- 
baidyt be reikalo nuo „Varpo“ ir teip begalo baugščios mūsų 
„gražiosios lyties“". Ir taip joms mūsų kalba esanti negraži, 
šiurkšti, turinti daug nešvarių žodžių — kam dar specialiai 
šiurkštint. 

Čia pat ir Kėkštas entuziastiškai sušunka: ,,...už visus tur- 
tus pasaulės, — sako jis, parafrazuodamas Diogeną, — neleis- 
čiau į savo bačką moters puslenkės!“ Geriau paimt paprastą 
nemokytą kaimietę, bet lietuvę. (Vrp. 1893, Nr. 1). 

Kėkšto entuziazmą gerokai atvėsino -j. - g. - (Vrp. Nr. 83): 
„Kaltinti tokius Lietuvius (— kurie veda svetimtautes. V. M.) 
ir skaityti atskalunais ne su visūmi teisingas dalykas, nės sun- 
ku yra reikalauti nū apszviesto žmogaus, idant susirisztu ant 
viso gyvenimo su motere, kuri moka tik karves milszt.“ Pana- 
šius nerealius, idealistiškai fantastiškus projektus visiškai bai- 
gė griaut Žemkalnis (Da keli žodžiai prie senojo klausymo, 
Vrp. 1893, Nr. 5), nurodydamas jų visiškai nerealų pagrindą. 
Paimt nemokytą, jo nuomone, jokiu būdu negalima, nes juk 
tada reikėtų užsidaryt namie ir niekur nė kojos neiškišt — juk 
viena diena apsiėjimo neišmokysi. Pagaliau, pradėti mokyti 
nuo 17-18 metų — negalimas dalykas — imi žmoną, ne mokinę, 
— ir laiko tam nėra. Neapsišvietusi žmona nieko neduos vy- 
rui, — negi tėvas pats vaikus auklės?! 

Ir Žemkalnis pradėjo „pūst prieš vėją“. Jeigu atsirado lie- 
tuvių, tai atsiras ir lietuvaičių... ,,Kodėl gi vakarykščia sulen- 
kėjusi Lietuvaitė ( o tokių nemažiau yra, kaip vyrų) ryto ne- 
gali tapti tikra Lietuvaitė. Jeigu tai galima vyriškiui, tai aš 
nežinau priežasčių, kodėl tai negalėtų atsitikti ir su moteriš- 
ke!“ Pirmiausia jis kaltina inteligentus: ,„Ar kas iš jų pasisten- 
gia savo, tankiausia, svetimtautišką, pačią doriškai priverst 
guodoti ir rupintis dėl savo vyro tautos?!“ — nuo senų lenk- 
mečių lenkiamės prieš blizgalus, pasiduodame žmonos įtakai. 
(Vrp. 1900, Nr. 4). Dabartiniams laikams Žemkalnis siūlo kad 
ir tokią išeitį: ,,...jeigu esi tikrai tvirtas Lietuvis... tai ko bijai 
eiti į tas vietas mųysų tėvynės, kur da stovi ledas... Jug mes vi- 
si, kurie šiandien jaučiamės esą Lietuviai ir kartais užsidega- 
me karšta meile tėvynės, vakar mokėjome tiktai kalbėti lietu- 
viškai ir tai da kalbėjome ne su mielu noru. Tai parodo, kaip 
nejuntant greitai žmogus mainosi, pasiduodamas naujai vilnei, 
naujai idėjai. Ar negali ryto pasiduoti tai pat vilnei, tai pat di- 
ar bajoraitė, nuo kurių Lenkijai nė šilta, nė šalta, kurių gyve- 
nimas paprastas, kasdieninis, be įtalpos? Užeikime į tą gyve- 
nimą, įneškime daugiau gyvybės, gražių minčių, idealų, o iš- 
tikro atliksime gero patrijoto darbą, kurs atsilieps ne vienoj' 
jaunoj' širdelėj' ir užauklės meilę... Pats per save įnešdamas 
daugiau naujos šviesos tenai, pasijieškosi ir savo gyvenimui pa- 
gelbininkę. Tegul, sakysime, ji bus da sulenkėjusi lietuvaitė, 
bet čia gimus, čia užaugus ir pažindama savo kraštą, argi ji 

negali tapti tikra duktere savo tėvynės, ypač jeigu turės šale 
savęs tvirtą, gerą Lietuvį...“ (Vrp. 1893, Nr. 5). 

. Reikia pabrėžti, kad, nepaisant savo karšto temperamento, 
kuris dažnai prasiverždavo ir jo straipsniuose, šiuo klausimu 
Žemkalnis parodė daugiausia šalto proto, sumanumo, nesimė- 
tė į kraštutinumus, negalvojo nerealių planų, bet stengėsi gi- 
liau, praktiškiau pažvelgt į klausimą. Kaip matėme, savo siūlo- 
mą receptą jis pats sėkmingai jau buvo išbandęs. 

Buvo, iš antros pusės, ir labai konkrečių, gal, net ir per- 
daug konkrečių sumanymų. „„Ant tokio gailaus ir pajudinan- 
čio šaukimo mums, motinoms, turinčioms po keletą užaugusių 
dukterų, priderėtų atsiliepti: „Lietuviai, imkite nuo mūsų Lie- 
tuvaites!“ — visų motinų vardu atsiliepia Žmona (Vrp. 1894, 
Nr. 3). Bet lietuviai, kaip ir lietuvės, išsiblaškę po visą pa- 
saulį, nieko apie kits kitą nežino, nepasipažįsta. ,„Pagal mano 
nuomonę, — sako Žmona, — reiktų apšaukti parodą lietuvai- 
čių... Ne, negerai pasakiau, ne parodą apšaukti, bet tam tik- 
rus balius ir sueigas reiktų įsteigti, kame tarp kitko turėtų 
suvažiuoti lietuviškos motinos su savo dukrelėmis ir, žinoma, 
jauni Lietuviai. Per tokius balius mūsų jaunuomenė turėtų 
bent patogią progą išsipažinti...“ Tą „lietuvaičių parodą“ vėliau 
realizavo lietuviškieji vakarai — iš šių eilučių puikiai paaiški 
lietuviškų vakarų visuomeninė reikšmė, ir jie dar labiau mums 
yra brangintini, 

Žmonos sumanymui visi entuziastiškai pritarė. Kažkoks 
Paulius čia pat ragina sudaryt tam tikrą komitetą, kuris tuo 
rūpintųsi. Geriausia, esą, būtų Kauno gubernijoj, nes Suvalkų 
gubernijoj „permažai lietuviškų šeimynų, o antra, ir visai nėra 
prakilnesnių lietuvaičių“ (Vrp. Nr. 4). 

J. Gaidamavičius net siūlo „Varpo“ tarpininkavimą: ,„Pir- 
miaus iszeinantiejie lietuviszki laikraszcziai trusėsi labiausiai, 
idant pakelti musu gentiszką dvasią, o „Varpas“ nori dar prie 
to pridėti ir padarimą ryszio tarpu mylincziu tėvynę 
lietuviu, nori likti organu, kuris iszmokintu mus buti prisirū- 
szusiais pri visokiu atsitikimu“ (Vrp. Nr. 3. - j.- g -). 

Nebuvo galo ir V. Kudirkos džiaugsmui, kad atsirado jau 
tiek lietuvaičių, kad net galima svajot apie inteligentų jaunuo- 
menės susirinkimą. „Štai mano sapnas virsta į sučiuopiamą tei- 
sybę: galiu ateiti, palytėti ir įtikėti kad... ne sapnas“  (Tėv. 
Varpai, 1894 m. Nr. 6). 

Išaugus jaunajai, valstietiškai inteligentų kartai ir pradė- 
jus kelt tautinius, lietuvio ir lenko sąvokų skirtingumo ir pana- 
šius klausimus, beveik visi bajorai atsidūrė priešingam loge- 
ry — opozicijoj,. 

Reikia pasakyt, kad šiuo atveju klausimą nulėmė keli fak- 
toriai. Reikia nepamiršti, kad dar visai neseniai, prieš 1863 m., 
tie valstiečiai, kurie dabar siekė vadovaut visuomeniniam gy- 
venimui ir reformuot ją naujais pagrindais, ėjo baudžiavą kaip 
tik tiems sulenkėjusiems bajorams — vadinasi, buvo tam tik- 
ras luominis antagonizmas, kaip iš vienos, taip ir iš antros pu- 
sės. Iš čia buvo ir materialinio skirtumo — bajorai, dauguma, 
buvo ponai, dvarininkai. 

Naujasis judėjimas absoliučiai nieko neturėjo: nei literatū- 
ros, nei aukštesnės kultūros, nei inteligentų toms vertybėms 
pasigaminti. Dar blogiau: lietuviams buvo uždrausta spauda, 
taigi ir kultūrinis bei literatūrinis progresas negalėjo būt toks 
spartus, kokio to laiko sąlygos reikalavo. Taigi kad ir ne savą, 
bet jau prisiimtą, priprastą, palyginti su lietuvių, labai aukštą 
kultūrą bei didelę literatūrą buvo reikalaujama iškeist į kažką 
neaiškaus, perspektyvoj, būrelio jaunų užsidegėlių, be aristo- 
kratiškų tradicijų, dažnai blogo išauklėjimo, nieko pasauly dar 
neparodžiusių, fantastiškus planus. Valstietiška kultūra, kuri 
buvo alfa ir omega tiems entuziastams, suprantama, buvo ne- 
priimtina bajorui, kitokių tradicijų žmogui. Nebuvo reikalo 
bajorams nė lietuvių kalbos mokytis, nes su valstiečiais jie ir 
lenkiškai susišnekėdavo, o šiaip lietuviai negalėjo jiems užim- 
ponuoti nei savo literatūra, nei kitom meninėm vertybėm. To- 
kiu būdu bajorams nebuvo pakeliui su lietuvišku judėjimu. 


Bajorų ir aristokratiško luomo nustojimas daug kenkė 
tautinės sąmonės augimui. Jaunieji kaimo inteligentai nieko 
nepaveldėjo iš savų sentėvių, kuo jie dabar galėtų pasinaudot 
— visas tautines, kultūrines bei literatūrines tradicijas teko 
patiems kurtis, pradėjus visiškai iš nieko, tuo tarpu kai ki- 
toms tautoms, daug pajėgėsnėms, neteko eikvoti tam kad ir 
daug gausingesnių inteligentinių pajėgų. 

Bajorų asmeny lietuviai nustojo mecenatų, kurie tiek daug 
nusipelnė kitoms tautoms. Priešingai, savo materialinių būviu, 
visuomenine padėtimi ir įtakingumu, aukštesne kultūra bajorai 

galėjo daug pakenkt jauniems, silpniems,  nesusiorganizavu- 
siems, materiališkai nepajėgiems lietuviams. 


Tat nieko nuostabaus, jei pirmųjų lietuvių darbininkų akys 
nukrypo į bajorus. Jiems „rodės, kad sulenkėjusiems mūsų ba- 
jorams ėmus virsti lietuviais, ūmai prašvis nauja politikos būk- 
lės gadynė; ūmai gausime inteligentų darbininkų, daug šviesių 
šeimynų, kurios taps centrais augančiai mūsų jaunuomenei; 
na, ir daug turto, be kurio vis negalime nieko tvirto įsisteigti 
— nei mokyklų, nei draugijų.“ (Vaižg. Raštai XIII, p. 91). Mū- 
sų jaunieji inteligentai įtikinėjo bajorus, kad santykiai su lie- 
tuviais jiems daug naudingesni, negu su lenkais. Jei bajorai 
nutautėjo, tai reikia duot progos jiems atitaisyt savo klaidą. 
„Sulenkėjimas mūsų bajorijos, — Žemkalnio žodžiais (Vrp. 
1893, Nr. 1) — yra paklaida, kurios dasileido mūsų bočiai po 
sloga lenkiškos intrigos; mes, jųjų vaikai, neėsame už tai kal- 
ti..., o jei sulenkėjimas yra paklaida, tai ją mes turime taisyti...“ 
Tat nieko nelaukdamas Ž. sušunka (Vrp. 1893, Nr. 2): „Apsi- 
dairykime, broliai, aplinkui, persiimkime ta nauja idėja, kuri 
plesdena ant mūsų šventos žemės; kam gi mums kaboti tarp sa- 
vo tautiečių ir Lenkų, nelyginant, kaip koks Tvardovskis tarp 
dangaus ir žemės. Argi nematyti, koks mūsų padėjimas ir į ko- 
kią pusę krypsta dabar mūsų gyvenimas.“ 

„Statistika parodo, — rimtai įtikinėja Ž. (Vrp. 1893, Nr. 
2), — kad bajorų yra tiktai 1/,; dalis visos mūsų tautos; teisy- 
bė, buvo laikas, kada ir vienas bajoras turėjo galybę, kada vi- 
są minią baudžiauninkų vedė tiesiai ant pražuvimo, o tie, kaip 
galvijėlių kaiminė, ėjo nesuprasdami tikrai nė priežasties, nė 
reikalo, už kurį nešė savo galvą po kardu, o tankiai nė nežinojo, 
kas jų priešas. Buvo tai, atkartoju, bet jau praėjo ir nebesu- 
grįš.“ Šiandien, kada sodiečiai labiau apsišvietę, kada visi žmo- 
nės lygūs prieš įstatymus, bajorų galybės likusi tiktai liūd- 
na atmintis. Dabar jau, išrodo Žemkalniui, kai sodietis pasidarė 
aktyvus socialinio kūno narys, jeigu bajorai, ta maža tautos 
dalelė, nori turėt lietuviams kiek nors įtakos, jeigu nori turėt 
lietuvių akyse autoriteto, tai, suprantama, turi kreiptis į tą 
pusę, į kurią krypsta visa tauta ir tenai, savo darbu ir išminti- 
mi taisydama kelią, gali vesti mažesniuosius. „Kitaip, kągi 
mes, bajorai padarysime gero savo tėvynei? — klausia Ž. — 
Aš drąsiai galiu sakyti, kad netoli tas laikas, kada Lietuvys 

bajoras, savo tėvynėje lenkiškai kalbąs, o ypač lenkiškai ma- 
nąs — bus anomalija“ (Ž. Iš kelionės, Vrp. 1893, Nr. 2). 


O kad įtikinėjimai geriau paveiktų, autorius juos pagrin- 
džia „garsios lenkų literatės p. E. O.“ (= Eliza Ožeškienė) žo- 
džiais, kur „ta protinga Lenkų rašytoja, norint gailisi, kad del 
Lenkų Lietuva prapuolė, vienok pripažinsta tiesas lietuviškai 
kalbai; daugiau — ji išranda, kad Lietuvos bajorai, neprijimda- 
mi lietuviškos kalbos už naminę, padarytų didelę klaidą ir ken- 
kimą sau“ (Iš kelionės, Vrp. 1893 m. Nr. 2). 


Žemkalnis niekur nesislėpė, kad yra bajoras, priešingai, 
dažnai net mėgdavo jis tuo pasiafišuot. Ir savo pirmąjį straips- 
nį jis yra pavadinęs: „Bajoro balsas“. Už tai jam teko nukentėt. 
Štai „Apšvietoj“ (1892, Nr. 2) randame ilgą straipsnį, kuriame 
gana smarkiu tonu replikuoja „Bajoro balso“ mintims. Žem- 
kalnis savo straipsny, tarp kitko, rašo, kreipdamasis į lietuviš- 
kąją inteligentiją: ,„Sveikikite tą aušrelę ne su peiliu rankose, — 
kalba apie bajorų tautinį susipratimą, — ir iškeikimais ant lu- 
pų, o tik su meile dėl tų, ką prie jus ateina. Neteisinga yra tu- 
rėti neapykantą, norėti atkeršiti šitai bajorų kartai, sakysim, 
už skriaudimus praėjusio laiko... ... Jeigu nuo tokių nuomonių ir 
išlygų žmonės daug nukentėjo, tai teisingai prigulėtų nuo bajo- 
rų reikalauti restitucijos; tai - gi neišskirdami skolinikų tautos, 
prie kurios jie neatbūtinai priguli, reikalaukite nuo jų atsida- 
vimo darbui apšvietimo žmonių, o tuomet tuos, ką laikysis senų 
tradicijų, veskit ant supratimo jų atkaklybės, o kur doriška spė- 
ka nestengsite, — imkitės už represijos“. (Varpas, 1891, 
Nr. 12). 

Reikia pastebėti, kad teatsiradus vienam kitam bajorui, 
kuris „su karšta širdžia atsiliepė ant balso, šaukiančio lietuvius 
tėvynainius prie darbo“, Žemkalnis pats pirmasis metė jiems 
pirštinę: „Lietuvos bajorija istoriškų sąlygų buvo priversta 
sulenkėti ir todėl, manau, kaltinti šių dienų + kartos pranokėjų 
neprivalome, nes jie darė kenksmą tėvynei per neišmanymą, 
apakinti ir suveržti mintriai apstatytais tinklais. Vienok šitas 
dalykas nė kiek neišteisina šių dienų bajorų kartos... todėl, jei 
šiandien bajorai nenori pažinti pabudžio krutėjimo savo tautos, 
o ypač, jei pažinę iš paskutinos laikosi prie supuvusios šlektiš- 
kos tradicijos, — tenerustauja, jei aš nesidrovėsiu pavadinti 
juos išgamais“ (Vrp. 1895. N. 6). 

Vis dėlto panaši taktika nepatiko „„Apšvietai“: „Bajorai 
neatbutinai turi verstiesi į lietuvius, o atmetę nūg savęs kvailus 
lenkų idealus, jie turi tapti gerais lietuviais“. „„.„kūmi daugiau 
jūs (bajorus) darbininkai ir „litvomanai“ mokės įbauginti, tū- 
mi iš jų bus galima daugiau pinigų gauti dėl reikalų lietuvystės“ 
(N. 2). „Lietuvos ponus lengvu bus priversti prie lietuvystės, 
jeigu lietuviai jiems nepasigailės gerokai užvažiuot per kailį“. 

O ir pats Žemkalnis „„Apšvietai“ pasirodė labai įtartina as- 
menybė: jis visur reklamuoja savo bajoriškumą, dabar štai 
„prie lietuvių prisimeilinti užsimanė“ ir t. t. 

Pats Kudirka griežčiausiai paneigė šiuos samprotavimus: 
„Atviras prisipažinimas Žemkalnio prie lietuvių pakilo ne iš 
noro „prisimeilinimo“, o tik iš laisvos valios, iš tikro persima- 
nymo, iš gero noro, ypač kad Žemkalnis yra lietuviu ne tik žo- 
džiūse bet ir darbūse“ (Tėvynės Varpai, Vrp. 1393, N. 1). 

Netylėjo ir Žemkalnis, atsikirsdamas smarkiu str. (Audia- 
tur et altera pars, Vrp. 1893, N. 1), o ir vėliau dažnai tą įžei- 
dimą prisimindamas. Kultūringose tautose jau nebėra kumščio 
jėgos, — pastebi Žemkalnis, — „vienok tarp musų dar atsiran- 
da išpažintojų seno kumščio laiko, kurie už tai, kad jų brolis 
turėjo priepūlį gimti bajoriškoje lumoje, už tai kad jisai, skran- 
dą nusimetęs, pametęs budą ir papročius savo tėvų (!) stovi 
eilėje darbinikų dėl naudos tėvynės — žada jam užvažiūti 
per kailį... nėjoksai pravardžiavimas neprivers manęs pa- 
liauti dirbus dėl naudos tėvynės“... „aš esmu lietuvis ir neturiu 
reikalo prisimeilinti prie savęs... aš myliu Lietuvą, nes ana yra 
mano tėvynė; aš myliu mano tautiečius - patrijotus be lūmiško 
skyriaus, ir nū jų reikalauju meilės dėl savęs“. ,,Ne dėl garbės 
pasisakiau aš bajoras esąs, — sako toliau Žemkalnis, — toli ki- 
toniškų esmu nūmonių apie kastas, idant girtis su paveldėta 
lūma, bet išpažinau bajoru dėl kitų, svarbesnių priežasčių“. „Jai- 
gu sulenkėjimas yra paklaida, tai ją mes turime taisyti, kame 
paveizdas daugel daro; kad aš paslėpčiau savo bajorystę, tai 
pusė mano darbo dėl tėvynės paliktų be vaisių“ — jau ,,...švie- 
sios atminties a. a. Vincas Kudirka ...sugėdino bauginantį ,„Ap- 
švietos“ straipsnį“... — prideda Žemkalnis (Vrp. 1900, N. 4). 

Ta proga Žemkalnis aiškinasi iš viso bajoro sąvoką šiandie- 
nine prasme: „Kiekvienas išmintingas žmogus rasi supras, jog 
šiandien skyrimas lūmos aukštesnės nū laipsnio mokslo ir išsi- 
lavinimo yra nevykęs užtaigi mano straipsnyje „Bajoro bal- 

sas“... aš išsireiškiau už „taip vadinamą augštesnę lū- 
mą“. „Man dingo, jog tiktai su pagelba mokslo, apšvietos, su 
pagelba sulyginimo lūmų žemesnės (tamsios) su augštesne 
(apšvieta), su pagelba sulyginimo, per kalbą atskirtų nū sodie- 
čių tautiečių, bajorų, drąsiai galima kariauti prieš brutališką 
spėką despotiškos valdžios ir plutokratismo“ (Vrp. 1893. N. 1). 

Vis dėlto, Žemkalnis neiškenčia visų Lietuvos gyventojų 
neišdalinęs į „luomas“, ir visai ne tokias, kaip kad jis čia su- 
pranta. 

„Sodiečiai... nors ir nesupranta tautiško klausymo, vienok 
jaučia ant savęs naują dvasią“. Jie nesigraibsto lenkų kalbos, 
nesidrovi savosios. 

„Turtininkai ir inteligentai bajorai... pripažįsta reikalingu- 
mą per kalbą susijungti su visa tauta, tiktai jie da neturi drąsos 
eiti stačiai prieš seną paprotį“ — jiems tai būtų demonstracija 
prieš savo luomo tradicijas, šovinizmas. Jie laukia kalbos išla- 
vėjimo, literatūros. Bet klaidinga būtų manyti, kad lietuviai tė- 
ra sodiečiai, o bajorai - ponai — lenkai: jie tik prisigėrę lenkys- 
tės. Jie juk gimė ir augo Lietuvoj. Tai tik sąvokų sukeitimas 
Lietuvą vadint Lenkija. Juk Mickevičius, Kondratavičius Lie- 
tuvą garbino. Jei bajorai ir ateiviai, tai per ilgą turėjo aklima- 
tizuotis. ,,„Mes žinome, — sako kitoj vietoj Terremont (,„Pro 
domo sua“, Vrp. 1893, N. 7), — kad mūsų bajrai svyruliuoja 
tarp papročio ir pareigos. Jiems sunku ir gaila atsikratyti nuo 
lenkiškos (kalbos), kurioj jie išaugo, kurią nuo kudikystės 
numylėjo, kurią jie papratę laikyti už „inteligentų“ kalbą, be 
kurios jie, nepripažindami kitų svetimų kalbą, tarsi negali 
aprupinti savo dvasiškų ir doriškų reikalų. Kita vertus, 
musų bajorai jaučia (?), juog jų pareiga — buti veikliais 
sąnariais, juog atsiskirdami nuo visos tautos, jie gabena save į 
nesmagų (tik tiek?! Red.) padėjimą svetimtaučių tarp 
savųjų“. Aišku, juos daug atgresia visoki ząsdinimai, agita- 
cija etc. 

„Žemesni bajorai, vadinami „šlachta okolična“ — tai pro- 
tiškai menkesnis luomas, tai dėl tautos gali sakyt nulis“. 

Kunigai, apskritai konservatoriai, šnairomis žiūri į naują 
sąjūdį, dažnai jame įžiūrėdami pavojų ir tikėjimui. „Galima 
vienok pasigirti, kad tarp jaunų kunigų jau apsčiai atsiranda 
patrijotų ir darbininkų ant dirvos apšvietimo musų tautos“. 

„Miesto žmonės... neturi da jokio supratimo nė apie kokį 
tautiškumą“ — jie nori skirtis nuo sodiečių, dėl to ir kalba dar- 
kyta lenkų kalba ir vadina save lenkais — bet tai luominis skir- 
tumas. (Vrp. 1893. N. 2). 

Po 1863 m. rusų vyriausybė, visais galimais būdais steng- 
damasi užkirst kelią Lietuvos polonizacijai, kuri ėjo per dva- 
rus, iš dalies miestus, atkreipė dėmesį į ponus - bajorus. Pirmų 
pirmiausia ėmėsi ekonominių represijų, bei kiršino valstiečius 
su ponais. Tam tikslui savotiškai sutvarkė žemės reformos 
klausimą, įnešdama kuo daugiausia painiavos (pav., bendros ga- 
nyklos, servitutai, sienų neaiškumas...), kad tuo būdu kiltų kon- 
fliktų, kurie atgręžtų valstiečius nuo ponų, izoliuotų juos nuo 
lenkiško dvaro. 

Iš antros pusės, bajorus apdėjo nepaprastai dideliais mo- 
kesčiais, kurių nemokėjo nei rusai, nei vokiečiai. Dvarininkai 
neišsimokėdami — bankrotuodavo, dvarus parduodami labai 
pigiomis kainomis arba užstatydami Vilniaus bankui, Kad ne- 
nukentėtų Valstybės iždas, bankrotavusių dvarų nesumokėtus 
mokesčius išdėstydavo likusiems dvarams, taip, kad mokesčiai 
nuolat kilo, pav., per vienus metus pašoko 25790 — atsirasdavo 
dar daugiau neišsimokančių. 

Iš to labai gerai pelnydavosi žydai. Nors patys ir negalėda- 
vo pirkt žemių, bet jie pirkdavo kurio nors ruso vardu, o pas- 
kui, dalimis išpardavinėdami, pelnydavosi milžiniškus pinigus. 

Mužikų žemės pirkimo teisės taip pat buvo labai susiaurin- 
tos — lietuviams tebuvo leista pirkt po 20—30 dešimtinių. Ne- 
leido pirkt ir kolektyviai — susidėjus, o dvarininkai, dažniau- 
siai, dalimis nepardavinėdavo — dėl to ir reikėdavo tarpininkų. 

Vis dėlto lietuviai nesnausdavo: pradėjus išpardavinėt že- 
mes (pav., Adakava, Biliūnai — Raseinių apskr.), ūkininkai 
paskutines karves parduodavo, o pirkdavo žemių, kurių jau nie- 
kad iš savo rankų nepaleisdavo. 

Taigi ekonomiškai bajorai buvo labai prispausti. ,„Bran- 
giausias ir galima sakyt, vienatinis mūsų (kaip bajoro, taip ir 
sodiečio) turtas — žemė“. Nelygiai jie jos turi, bet lietuviškam 
bajorui yra ji juo brangesnė, nes jis negalėjo jos prisipirkt, o 
nustot gaila. Vadinasi, tai jau „tą dalyką reikia priskaityti prie 
pliusų tiems bajorams, kurie savo ypatos naudą ignoruoja 
del aukštesnių siekių“ (Vrp. 1900. N. 4). 

Vis dėlto, joki gražūs žodžiai, logiški įtikinėjimai, apeliavi- 
mas į jų lietuvišką sąžinę nepaveikė sulenkėjusių bajorų. „„Su- 
dėtinė jaunosios Lietuvos siela, — rašo Vaižgantas (XIII, p. 
91), — žinoma, veikė į bajorus, ir jie bent kiek atsiliepė. Iš sa- 
vo srities davė bent kiek žmonių darbininkų ir šeimynų, Davė, 
ir lietuviai jų nusitvėrė. Tik ar visais pasidžiaugė? Oi, ne! 

Vakarykštieji „lenkai“ bent lenkų tradicijomis išpuoselė- 
ti, dar vakar privilegijuotieji, per ilgus amžius savotišką būdą 
gavę — susilieti susiliejo su liaudies Lietuva, su demokratija; 
priimti priėmė jos idealus, tik dažnai kitų akimis. 

Patyrinėjus neilgą jų veikimą lietuvių visuomenėje, leng- 
va pasergėti, kad tie ūmai atvirtę lenkai bajorai daugiau savo 
raugu užraugia naująją lietuvių sritį, neg patys jos raugu už- 
siraugia. Kalbės pasisavinimo čia toli gražu neužtenka. 

Visa savo esybe palikę pirmykščiais, tik prisidengę nauja 
frazeologija, tie nauji lietuvių liaudies talkininkai dažnai tik 
drumsčia ir stabdo jos tautybės augimą, neg kelia. Ir Lietuvos 
liaudžiai dažnai baisu, kai į jos tautybės šventyklą pradeda eiti 
žmonių su savais dievaičiais; kai pasergsti, jog tiems naujikams 
visai nešventa, kas pamatiniam tautos sluogsniui šventa. 

Bet jei pasitaiko laimingų išimčių, tai jau tikrai esti kuo 
pasidžiaugia“. 

Keldamas bajorų klausimą, Žemkalnis jį sprendė, kaip ir 
daugumas to meto lietuvių — tai savotiška Maironio „Jauno- 
sios Lietuvos“ taktika: kiek galint derint tarp savęs bajorus ir 
valstiečius. Pradžioj, nuėjęs drauge su Jakštu, kvietė visus ba- 
jorus į lietuvišką darbą, bet vėliau, nepaveikęs bajorų, pats nuo 
jų nusigręžė, pavadindamas juos išdavikais. 

Vieną, gal, visai naują bruožą, spręsdamas bajorų klausi- 
mą, įnešė Žemkalnis, tai savotišką palyginimą bajoro su vals- 
tiečiu, kuris išeina bajorų nenaudai (Lazd. Pelėdos šio klausi- 
mo sprendimas visai kitos plotmės ir kiek vėlesnio laiko). Jam 
bajorai išrodo maža išsimokslinę, pasipūtę, visiškai atsiję nuo 
gyvenimo — jie morituri: „bajorija susirgo smegenų slogomis 
ir... jos valandos suskaitytos, jei nepriims antidotum“  (Vrp. 
1895. N. 6). Dėl to jis toli ligi pasididžiavimo savo luomu. Jis 
tik prašo nekaltinti jų už tėvų klaidas, prašo, kaip malonės 
leist pozityviu darbu išpirkt savo tėvų nuodėmes ir tuo atsistot 
greta jaunos, stiprios, energingos valstiečių inteligentų kartos. 

Kalbant bajorų klausimais, Žemkalnio akys labai dažnai 
nukrypdavo į inteligentus - valstiečius, kuriems, kaip jau vienur 
teko pastebėt, tekdavo išgirst ir smarkesnių priekaištų. Kalbė- 
damas apie lietuvių jaunuomenės mokymosi sąlygas, Žemkalnis 
nurodė priežastis, kurios dažnai nustumdavo lietuvį inteligentą 
į šunkelius, palikdavo jį dirbt kitiems, nusigręžus nuo savo tau- 
tos reikalų. 


Žemkalnis skundžiasi, kad, palyginti su besimokančia jau- 
nuomene, labai mažas inteligentų skaičius „su karšta širdžia 
atsiliepė ant balso, šaukiančio lietuvius - tėvynainius prie dar- 
bo“ — ne kiek didesnis, kaip bajorų, — o juk bajorų inteligen- 
tijos labai maža dalis pasiekė aukštąjį mokslą, tuo tarpu, kai iš 
kaimo kilę inteligentai yra, palyginti, labai išsimokslinę. Todėl 
ir tautiškų reikalų supratimas nebajorų turi būt daug sąmonin- 
gesnis, tvirtesnis, negu konservatyviškai ir lenkiškai išauklėtų 
bajorų. 


Žemkalnis sakosi nenorįs gint bajorų, tik jam akį veria, 
kad iškilusi, praturtėjusi, pasidariusi įtakinga nebajorų inteli- 
gentija dažniausiai visiškai pamiršta tautos reikalus. ,,...musų 
galiunai, pajutę mielą barškėjimą kišinėj', jieško sau galinges- 
nio, kad jam atnešt savo lobį ant aukuro jo aukso veršio, dar- 
gi... tankiai sau ir visuomet tėvynei be naudos. Ne saky- 
čiau da, kad jie lenktų galvą prieš galingesnę spėką, prieš 
brutališką valdžią — kiekvienas maždaug dreba už savo kailį, 
už savo lobį, — bet jie nusižemina ir nusižemindami mindo sa- 
vo tautos reikalą ir garbę, gerindamiesi tiems bankrotams, ku- 
rie praėdę ir pralošę savo tėvynę, stengias sulopyt savo šlovę 
ir padidint savo supuvusią klerikališkai - ponišką tautą, trauk- 
dami lietuvius į savo pusę, naikindami jų nacijonališką indivi- 
duališkumą“ (Cives! reddite, reddite, guod debetis“, Vrp. 
1900. N. 4). 


Užkalbinus tokį „lietuvį“ lietuviškai, jis teisinasi esąs at- 
pratęs tos kalbos, siūlo kalbėt lenkiškai. Pasiūlius paremt lie- 
tuvišką draugiją, tuojau pataria dėtis prie katalikiškos — 
atsieit, lenkiškos, į kurią visiškai nebepriima nemokančių len- 
kiškai. Užklydus kur nors į jo apylinkę ištremtajam lietuviui, 
jis tą visais būdais iškeikia už neatsargumą ir prašo daugiau 
nesilankyt, kad nesukeltų įtarimo, nors tuo tarpu po keleris 
metus globoja lenkų emigrantus, 


= 29 


Jeigu jie ir tik pinigais šelptų ir to būtų per maža, nes „pi- 
nigais atsikratyt nuo priderystės — perlengva, ypač jei pinigai 
byra per virš mašnos“. Aišku, ir materialinis šelpimas yra bū- 
tina pareiga ir būtų gera, „kad nors 370 visų musų lobininkų 
pelno eitų ant labo tėvynės“ (Vrp. 1900. N. 4). 


Už tat Žemkalnis nedvejodamas siūlo, kad jei jau reiktų 
pritaikint „Apšvietos metodas dėl „„užvažiavimo per kailį“, tai 
„turėdami atidoj tą persitikrinimą, kad kiekvienas musų, ku- 
riam pasisekė išsikelt aukštyn — yra skolininku tos žemės, ku- 
ri išauklėjo jo kuną, dvasią ir protą“, mes turėtume tą ,„Apšvie- 
tos“ receptą, jeigu jis tik gerai „,„mačytų“ pritaikint ne tik vie- 
niems bajorams, bet ir nebajorams. 


IV. Savajame krašte. 


Grįžęs į Lietuvą, Landsbergis gavo tarnybą Karpio dva- 
ruose, kurie buvo išsimėtę po visą Lietuvą. Pats Karpis saky- 
davosi esąs „litwin z krwi i kosci“ — net „Vilniaus Žinias“ skai- 
tęs. Šiaip buvęs labai šviesus žmogus, didelis jaunuomenės glo- 
bėjas bei mecenatas7). Karpis dažniausiai gyvendavo užsieny, 
tik retkarčiais į Lietuvą teparvažiuodamas. Savo dvarų tvar- 
kytojų — plenipotentu — Karpis pasiėmė Landsbergį. Tuo bū- 
du šiam tekdavo tvarkyt visus gausingų Karpio dvarų reikalus, 
vest įvairias dvarų bylas, kurių niekuomet nestigdavo, turint 
dėmesy gerokai supainiotą žemės klausimą. Žinoma, nestigdavo 
ir šiaip smulkių nesusipratimų. Karpis buvo didelis demo- 
kratas, dėl to šiam reikalui ir prisiėmė Landsbergį. Šis, kiek ga- 
lėdamas, stengėsi neskriaust aplinkinių ūkininkų, dažnai juos 
užtardavo (pav., ginčijantis dėl žemės sienų, ganyklų ir pan.). 
Karpis už tai nė nepykdavo — ir jam būdavo malonu, kad jis 
geriau sugyvendavo su kaimynais, kaip kiti dvarininkai. Be 
abejojimo, kitiems dvarininkams tai buvo ne tik krislas, bet ir 
visas rąstas aky. Aišku, kad apie gerą sugyvenimą su dvarinin- 
kais - bajorais negalėjo būt nė kalbos. Ypatingai santykius ašt- 
rino dar ir tas, kad Landsbergis pats taip pat buvo bajoras — 
to bajorai jam niekuomet nepamiršdavo. 


Nuolatine gyvenimo vieta Landsbergiai pasirinko Joniškė- 
Jį. Čia, artimai susigyveno su kun. Birutavičium ir ypatingai 


Šiaulių Dėdė J. Ambrozaitis ir G. Landsbergis — Žemkalnis, 
Šiauliai, 1912, 
G. Landsbergis telegrafo valdininko uniformoje. 
G. Landsbergis, Šiaulių gimnazijos mokinys, su savo motina 
R. Landsbergiene, 

su Gabriele Petkevičaite - Bite. ,,„Daktaro Petkevičiaus namai, 
—rašė vėliau Žemkalnis (L. Ž. 1914. 88), — buvo židinys, kurs 
šildė galvojančios jaunuomenės širdis. Tame židiny mokslą ei- 
nanti jaunuomenė atrasdavo netik sielos troškimų paguodą, bet 
ir materialią pašalpą. Ten užgimė ir dabar veikiąs „Žiburėlis“". 
D-ro Petkevičiaus vardinių dieną būdavo rengiamos didžiulės 
loterijos labdarybės tikslams. Kas ypatinga, kad tose loterijo- 
se, suėjimuose būdavo visur vartojama tik lietuvių kalba — tai 
buvo naujas ir pavojingas dalykas, keliąs visų didžiausio susido- 
mėjimo ir nustebimo. Tos loterijos „virto stačiai į tautinės puo- 
tos dieną“ (Ib.). Didelis Petkevičių nuopelnas, kad ir Landsber- 
gis jų įtakoj griežtai, nedvejodamas apsisprendė lietuviu. 

Begyvenant Joniškėly, Landsbergiui tekdavo daug keliau- 
ti ar tai po visą Lietuvą išsidraikiusius Karpio dvarus, ar tai 
šiaip pramogai bičiulius belankant, ar naujų pažįstamų beieš- 
kant. Dvaro reikalais dažnai lankydavosi Panevėžy, Raseiniuo- 
se, Kaune, Vilniuj ir kt. — štai dėlko beveik kiekvienam ,„Var- 
po“ ar „Ūkininko“ Nr. randame pranešimų beveik iš visų tų 
vietų vienu kartu. 

Bet pasitaikydavo ir daug toliau nuvažiuot. Štai 1892 m., 
„beieškodamas vienminčių“, apsilankė Petro Leono vestuvėse, 
prie Griškabūdžio. Ši kelionė padariusi jam nepaprastą įspūdį. 
Pirmiausia, visur kalbėta tik lietuviškai — net mažos užnemųu- 
nio stoties tarnai su didžiausiu nepasitikėjimu žiūrėję į gausin- 
gus, iš visų pusių suvažiavusius, keleivius, kurie lietuviškai te- 
kalbėję. Žemkalniui tai buvę didelis siurpryzas — juk kitiems 
Nemunas buvo lyg Atlanto vandenynas, už kurio buvusi kažko- 
kia Amerika, apie kurią jie jokio supratimo neturėjo. Iš antros 
pusės, ir suvalkiečiams užnemuniečiai maža tesiskyrę nuo gu- 
dų — artimesnieji težinoję, kad ir ten lietuvių gyvenama. To- 
dėl visai suprantamas nepasitikėjimas vienų antrais ir pas 
Leonus, kurio nė vaišingi šeimininkai negalėję išsklaidyt — 
toki jau buvo laikai. Tą nepasitikėjimą išsklaidęs Vincas Ku- 
dirka, visų nepaprastai entuziastiškai sutiktas, su visais atvi- 
rai, nuoširdžiai elgęsis. „Vikriai, linksmai salėn inėjo vyras jau- 
nas, tevas, atviro, malonaus veido, žvitrių akių“... — iš karto 
priėjęs prie Žemkalnio, ir abu pasibučiavę, nors anksčiau niekad 
nebuvo matęsi. — Žemkalnį tepažinęs iš „Varpo“ str. „Tas vi- 
suomenės numylėtinis sujungė visus mus krūvon, pasijutome 
visi yt vienos lietuvių šeimynos sąnariais... Tokia tat buvo to 

žmogaus intekmė į draugiją. Ir tą valandą aš lyg įsirašiau jau į 
tautos darbininkus“ (V. 1910. 51). 

Ir tikrai, Kudirka padarė Žemkalniui nepaprastą įspūdį. 
Per visą neilgą savo amžių jis buvo jam didžiausias autorite- 
tas, visiems lietuviams sektinas pavyzdys. Dėl to Žemkalnis vi- 
suomet didžiuodavosi esąs „Varpo“ ir „Ūkininko“ bendradar- 
bis, dirbąs vienam laikrašty „su mūsų tautinio judėjimo stul- 
pu“, ir niekad nuo jų nenutolo. 


Kitą kartą Landsbergis susitiko su Kudirka Mintaujoj pas 
Lozoraičius, o 1894 m. rudeniop, „valandoje didelio nusimini- 
mo“, kai Landsbergis buvo tremiamas iš Lietuvos, Kudirka jį 
aplankė Jonišky. Tai buvo paskutinis dviejų „Varpo“ šulų su- 
sitikimas. 

Rygos pajūry, Karlsbade, 1894 m., prieš Pr. Mašioto ves- 
tuves, susirinko grupė lietuvių, jų tarpe ir Landsbergis, kuris 
buvo artimas jaunosios giminė (ji Jasienskaitė). Čia kilo labai 
įdomus ginčas: jaunosios sesuo pareikalavusi lenkiško šliūbo, 
bet griežtai užprotestavę ten susirinkę lietuviai (Kudirka, 
Kriščiukaitis - Aišbė, Lozoraitis, Jablonskis, Petkevičiūtė - Bitė 
ir kt.). Čia Landsbergis, jau nebesusivaldydamas, sušuko: „„Pra- 
nai, jei tu drįsi imt lenkišką šliūbą, tai aš bažnyčioje šauksiu, 
švilpsiu, triukšmausiu“... Ir gerai pažįstantieji Landsbergį nė 
minutėlei neabejojo, kad jis tą gali padaryti. Šliūbas buvo lie- 
tuviškai atliktas8). 

Tuo pat metu (1892 m.) Landsbergis nuklydo į Varšuvą, 
kur su vienos ponios (medicinos daktarės, kuri jau 10 m. gyve- 
no Varšuvoj „ir ne tiktai neužmiršo lietuviškai (ji bajorė ir 
auginta lenkiškoje kalboje) bet visur stengiasi pasirodyti lietu- 
ve“ (Vrp. 93, N 2) laišku atvažiavo į Gardiną pas Elizą Ožeš- 
kienę. Jis, jau iš anksto šovinistu - lietuviu atestuotas, pasinau- 
dojo proga išdėstyt žymiajai rašytojai lietuvišką klausimą ir, 
žinoma, susidomėjo jos nuomone. Aišku, Žemkalnis negalėjo 
tverti iš džiaugsmo, kai jam pavyko ją įtikint: „„...jusų bajorai 
gali savę laikyti tiktai už sulenkėjusius, — pasakiusi Ožeškie- 
nė, — ir juo greičiau per kalbą jie susilies su visa tauta, juo 
naudingiau bus dėl jų pačių... Didžiausia mūsų (t. y. lenkų V. 
M.) klaida buvo — nepripažinimas tiesos balso kiekvienam tau- 
tos sąnariui...“ ir bloga, kad lenkai „užtyli apie jusų kentėjimą“ 
(Vrp. 1393, N. 2). Suprantama, Landsbergiui buvo tai didelis 


— 35 — 


laimėjimas, svarus ginklas prieš Lietuvos bajorus — ir matysi- 
me, kad tuo ginklu jis mielai naudosis. 

Šiuo laiku Landsbergis susipažįsta beveik su visais to me- 
to lietuviais veikėjais. Vienu metu jis aplanko „visų lietuvių 
centrą“ P. Kriaučiūną Plokščiuose, dalyvauja ir pirmajame su- 
sipratusiųjų lietuvių veikėjų konspiratyviniam suvažiavime pas 
Šliūpą Gruzdžiuose (Rakandžių km.). Pats susirinkimas buvo 
gerai maskuotas, gerai apsaugotas nuo įsibrovėlių?). „Ten tai 
užsimezgė pirmasai mazgas, pirmasai ryšis ir pasipažinimas 
tarp savęs tautos veikėjų. Ten susiorganizavo šioks toks darbo 
pasidalinimas, nors aiškios programos išdirbta dar nebuvo“. 

Dėl tokio susirinkimo paslaptingumo, buvo kilusių įvai- 
riausių spėliojimų ir įtarimų, kurie pasiekė net vysk. Paliulionį. 
Vyskupas buvęs labai nepatenkintas ir net baręs Žemkalnį, kad 
šis dalyvavęs bedievių susirinkime ir, iš viso, susidedąs su be- 
dieviais. 

Patys Landsbergiai taip pat nemėgdavo užsidarę gyvent — 
svečių pas juos niekuomet netrūkdavo. Bet ypatingai daug jų 
susirinkdavo per Landsbergienės vardines (Česlava, liepos m. 
20 d.). Patogiu vasaros metu susirinkdavo keliasdešimt svečių, 
jų tarpe: dr. Vaineikis, Krikščiukaitis, Jablonskis, Čepas ir kt. 

Ypatingos vardinės buvo jauniausiojo sūnaus, Vytauto, 
krikšto metais (vyresnis sūnus, Zigmantas, mirė). Šiuo kartu 
apylinkės dvarininkai - bajorai sumobilizavo prieš Landsbergį 
visas savo jėgas — Jasienskius, Daugvilavičius ir kt. Bajorai, 
šiaip beveik niekuomet nesilankydami pas Landsbergius, dabar 
visi sugužėjo į krikštynas, susirūpinę panaudot visas priemo- 
nes, kad grąžintų bajorą Landsbergį į „tikrąjį kelią“, Jie su di- 
džiausiu susirūpinimu pasakojo Landsbergienei, esą, Gabrielius 
norįs savo sūnų įrašydinti į valsčiaus knygas, kur tebuvo rašo- 
mi valstiečių vaikai. Toks įsirašydinimas būtų reiškęs visišką 
atsisakymą nuo bajorų luomo ir susidėjimą su valstiečiais. Bet 
ir ši priemonė tebuvo šaudymas į mėnulį. Tie argumentai visiš- 
kai nebuvo svarūs Česlavai Landsbergienei, kuri, nors ir len- 
kiško - bajoriško kilimo, per 12 bendro su vyru gyvenimo me- 
tų, kad ir nepasidarė aktyvi lietuvė veikėja, bet, kaip ir jos 
vyras, visiškai atsisakė nuo lenkiškų - bajoriškų tradicijų, — 
nors šoviniste lenke ji niekuomet nė nebuvo: išmoko lietuviškai 
ir vaikus auklėjo lietuviškoj dvasioj (jaunesnieji vaikai net 
lenkiškai nemokėjo). 

Be abejojimo, tai buvo paskutinis smūgis bajorams, kurio 
jie Landsbergiui negalėjo dovanoti. Styga buvo pertempta — 
ir trūko — jokiomis priemonėmis jos surišt nebuvo galima. Ba- 
jorai dėjo visas pastangas, kad galėtų nusikratyti Landsbergiu, 
kuris, jų manymu, kompromitavęs visą luomą, žeminęs visus 
bajorus prieš visuomenę. Pirmoj eilėj jie paveikę Karpį, ir tas, 
anksčiau toleravęs Landsbergio demokratiškumą, nekreipęs dė- 
mesio į netaktus, kurių šis įsikarščiavęs padarydavo, dabar, 
nenorėdamas pyktis su apylinkės dvarininkais, atstatė Lands- 
bergį iš vietos. 

Be ne to, kad nebūtų buvę ir kitų priežasčių. Pats Lands- 
bergis buvo sunkiai sugyvenamas žmogus, karštas, pirmo įspū- 
džio pagautas. dažnai visiškai pasimiršdavo, blogai atsimokė- 
damas tiems, kurie jam buvo daug gero padarę (pav., susipyki- 
mas su Petkevičiais). Šį kartą panašiai atsitiko ir su Karpiu, 
apie kurį L-is parašė smarkų laišką, ir šiaip padarė keletą ne- 
taktų. „Savo klasės ir giminės jeibėmis ir savumais, žinai, ir jis 
netesėjo nusikratyti — rašo Vaižgantas (XIII t.) — tai kelių 
kartų darbas, ne vieno gero noro; tai paliko jo, taip sakant, 
privatiniams dalykams“. 


Bet to negana. Jo „broliai“ - bajorai tuo nepasitenkino. L-is 
po kiek laiko gavo iš vyriausybės nedviprasmišką pasiulijimą: 
arba geruoju iškeliaut iš Lietuvos su ištikimybės liudijimu, ar- 
ba būsiąs prievarta, administratyviniu būdu išvežtas. Aišku, 
pasirinkimų daug nebuvo — teko antru kartu dangintis iš Lie- 
tuvos. 


Paskutiniu laiku Landsbergiai gyveno Linkaičių dvare, 
4— 5 km. nuo Linkuvos. Šis dvaras taip pat priklausė Karpiui. 
Šiame dvare Landsbergiai turėjo kiek žemės, sodną, bičių, gy- 
vulių — žodžiu, buvo įsitaisę kaip ūkininkai. Dėl to ir keltis iš 
Linkaičių nebuvo jau taip lengva ir malonu, ypatingai, nežinant 
nei kur dėtis, nei turint iš ko gyvent pačiam ir šeimai. 

Bet Landsbergis buvo ne iš tų, kurie dėl kiekvieno smūgio 
vis žemiau galvą nuleidžia, nusimena. Nenusiminė jis ir šiuo kar- 
tu. Šeimą perkėlė gyvent į netolimą Joniškį, kur ji išgyveno 
apie metus, o pats 1894 m. išvažiavo ieškot laimės į Maskvą. 


= 
V. Lietuvių - lenkų klausimas. 


Visai savarankišką kryptį, — griežtą ir radikalią, be jokių 
kompromisų, — L-is paėmė bajorų ir lietuvių santykių su len- 
kais klausimais, Ligi „Varpo“ niekas nepaėmė čia griežtesnės 
linijos, nepaisant, kad kiekvienas lietuvių tautinės sąmonės pa- 
sireiškimas būdavo apšaukiamas kaip bendro fronto prieš rusus 
ardymas, jėgų blaškymas, grupės žmonių nereikalingi eksperi- 
mentai, tuščios pastangos, manija. Kiekvienas lenkas jautė 
savo šventa pareiga, dėl pačių lietuvių gero, sukliudyti neišma- 
nėlių, karštakošių darbą. Vis dėlto nė vienas lietuvių laikraštis 
nematė reikalo, o, gal, ir neišdrįso pakelt balsą prieš inteli- 
gentų, daugiausia bajorų, dvarininkų ir kunigų tarpe vyrau- 
jantį lenkiškumą. 


Nekitokią kryptį paėmė ir „Varpas“, kuris J. Gaidama- 
vičiaus žodžiais vedamajame kvietė į talką visus lietuvius 
„De paturėjimo ant to, ar darbininkai ant šlovės ir pakėlimo 
tėvynės priguli prie vieno ar kito skyrio, pagal savo dvasisz- 
kas, doriszkas, protiszkas ir svietiszkas pažiuras“ (Vrp. 1889 
m., N. 1, p. 1). Ne ką kitą turėjo dėmesy ir Szernas, gindamas 
kunigiją ir tikėjimą: „„...kad musu kunįgai ne per daug szvel- 
nus“ dėl pravoslavijos ir jos dvasiškių ir „„..katalikystę su pa- 
gonizmu ne kunigai, bet rusiszka administracija suidentifikavo 
idant per tūs tendentiszkai iszrastus motyvus siaurinti teises 
lygei Lenku, kaip ir Lietuviu, nieko valdžioms nenusikaltu- 
siu...“ (Audiatur et altera pars! Szernas, 1889, N. 1, p. 4—6). 
Pats Kudirka, ir išsivadavęs iš lenkiškos orientacijos, niekuo- 
met nenutraukė ryšių su lenkais, stengėsi su jais palaikyt gerus 
santykius, bendradarbiavo jų laikraščiuose, dalyvavo jų vaidi- 
nimuose, pajuokė tuos lietuvius, kurie stengėsi pasisavinti len- 
kų rašytojus. 


Landsbergis savo publicistinio darbo pradžioj priėmė radi- 
kališką kryptį, kaip jis ir gyvenime ja vadovavosi. Kalba jam 
esanti svarbiausias veiksnys, kuris jungia ir skiria tautas. Jo- 
kia esperanto kalba, jo manymu, nepavaduosianti gimtosios kal- 
bos. Pripažinus „kad kalbos skirtumas kenkia susiartinti pasau- 
lio tautoms, tai kaip baisiai kenkia tautai, jeigu jos žmonės var- 
toja savo tarpe nevienodą kalbą, tai yra didžiausia mūsų 
tėvynės liga. Koks „sielos ryšys“ gali būti tarp tautiečių, dažnai 

vienos motinos vaikų tarpe, jei jie nesupranta kits kito, jei vie- 
nas iš jų turi priešintis savo prigimčiai, kad kitą supratus? 
Anglų rašytojas Tekkerei sako: „Susitikus dviem atskirų tautų 
žmonėms, noroms - nenoroms vienam iš jųdviejų lemta vaidinti 
kvailio rolė; ir... anglas tą rolę noriai paveda svetimtaučiui, 
kurs tokiu būdu esti priverstas angliškai kalbėt“ (Žemkalnis, 
Kalbos reikšmė tautos reikale, V. 1911. N. 146). 

Panašiai galvoja ir Kudirka, kuriam kalba yra vienatinis 
tautiškumo pamatas, dėl to ją reikia brangint. Kalbos, dėl gero 
gyvenimo išsižadėjęs, ,„biauresnis už skapą“ — o ir Kudirka 
matė, kad daug tokių „skapų“ Lietuvoje. Jis juos stengėsi pa- 
veikti gražuoju, logiškais argumentais etc., primindamas seno- 
vę, savo jaunas dienas ir pan, Jis atvirto, nes, esą, suprato, 
kaip 1) doroviškai nupuola išsinėręs iš tautiško kailio ir 2) ga- 
lingas elementas kalba. Jis visuomet pabrėžia, kad nereikia kal- 
tinti nutautusių, bet duot jiems progos atvirst. 

Reikia pasakyt, kad daug kas panašiai galvojo. Ir „L. 
Ž.“  (N. 61, 1912), siūlo artintis prie sulenkėjusių lietuvių, 
įtraukt juos į kūrybinį darbą — ir (L. Ž. N. 31, 1911) net nerei- 
kia lietuviams dalyvauti pasaulio tautų kongrese, nes, girdi, 
„mums svarbiau atrasti modus vivendi su tomis tauto- 
mis, su kuriomis drauge viename žemės plote arba kaiminystėje 
gyvename“... Tų balsų visais laikais lietuvių spaudoj nepapras- 
tai daug buvo, bet Žemkalnis nė per nago juodymą nenusileido 
—jis kuo smarkiausiai atrėmė panašius pasiūlijimus, kaip griež- 
čiausiai nepriimtinus. Lenkiškai kalbą krašto piliečiai — tai su- 
lenkinti bajorai, pamėgę lenkus, išauklėti polonizmo dvasioj, 
ir Žemkalnis iš jų nesitiki nieko gero. Juk uždraudus viešose 
vietose vartot lenkų kalbą (po 1863 m.), jie negrįžo prie lietu- 
vybės. Jie prieš „Aušrą“, „Varpą“ etc. pradėjo nebūtas insi- 
nuacijas. Matydami nelaimėsią, gražiuoju siūlė priimti „Dievo 
lemtą“ lenkų ierarchiją. Lietuviai ir sutirpo — ištiesė ranką 
(„Glos litwinėw do mtodej generacji szlachty“), bet lenkai at- 
kirto „Przenigdy!“. Jie trukdė spaudos grąžinimą, prašydami 
gubernatorių net įsakymo neskelbt. Pamatę 10.000 egz. „Vil- 
niaus Žinių“ atsišaukimo, lenkai pabūgo ir pasiūlė naują Ho- 
rodlę — surašė santarvės aktą: ,„...laiduojama lietuviams teisė 
vartoti savo tarpe lietuvių kalbą, turėti „ludową“ literatūrą ir 
vaidinti scenoje sodiečių gyvenimo vaizdelių, bet neišeiti iš 
šiaudinės pastogės“. Iš pat pradžios jie iškeikė „V. Žinias“ ir 

suskaldė jų darbininkus dalį jų atitraukdami. Jie net buvo pa- 
siryžę pademonstruoti nuo D. Vilniaus Seimo estrados. Per Dū- 
mos rinkimus šaukia: „Tikri esame, kad Vilniaus atstovu gali 
būti ir bus lenkas“ — jis geriausiai tinka lietuviams atsto- 
vauti; visur jie pabrėžė lenkų hegemoniją, viršenybę ir t. t. Ir 
likimo ironija: į Dūmą praėjo lietuvis. Lietuviai pasijuto kaž- 
kaip kalti prieš lenkus, ir štai kažkoks Mikaitis (žiūr. V. Ž. 
N. 87, 1906) siūlo kuo mandagiausiai elgtis su lenkais, ypač po 
rinkimų, įteikt jiems su daugeliu parašų ne tai pasiaiškinimą, 
ne tai atsiprašymą... 

Čia jau trūko Žemkalnio kantrybės gysla, to jam buvo 
perdaug. Tai gėda — šaukia Žemkalnis net nusispiaudamas dėl 
tokio pasiulijimo (Keistas užmanymas?!, V. Ž. 1906, N. 90). 
Juk reikėtų, tur būt, dar lenkiškai surašyt, — ironizuoja Žem- 
kalnis, Bet juk ir jų pačių ponai ir baronai (pav., Ropp) susi- 
dėjo kitur net su žydais — ir nieks jų bedieviais nevadina. Rei- 
kia ne mums jų ieškoti, bet taip elgtis, kad jiems mūsų prireik- 
tų. Visoki memorialai — tai nusižeminimo gėda. 

„Ir iš tiesų, — samprotauja kitoj vietoj Žemkalnis (V. 1912, 
N. 72): — kokios užuojautos gali laukti lietuviai iš žmonių, 
išauklėtų lenkų uzurpacijos dvasioje, skaitančių vien priešingus 
lietuviams lenkų laikraščius, neskaitančių lietuvių raštų, taigi 
negalinčių sekt lietuvių reikalų, pažinti jos būdo, sielos ir tauti- 
nės etikos. Tik vieni juokai iš tokių talkininkų“ — ir ašaros, 
kad mes tokių talkininkų ieškome „labiausiai tą valandą, kada 
mūsų „ugadovcų“ dėka atsitiko negirdėtas kultūros pasauly 
daiktas, kada nutrūko Petro Rimšos kantrumo stygai, krito 
jo pagamintas dailės veikalas „Kova“!“ (Tikrai, VI Liet. Dai- 
lės Draugijos parodoj P. Rimša išstatė savo „Kovą“, prieš kurią 
lenkai pradėjo smarkią akciją. Visų didžiausiam nustebimui, 
Petras Rimša sudaužė „Kovą“. Žinoma, Vilniuj kilo didelis su- 
sijaudinimas ir pasipiktinimas lenkų spaudoj ir visuomenėj 
varomo nepaprasto piktžodžiavimo ir šauksmo propaganda. 
Klebonas Tumas, neseniai ištremtas iš Vilniaus, pats pirmas at- 
siuntė smarkų protestą). 

Žinoma, esama ir kitokių bajorų (pav., grovai Zubovai) 
nesigėdinčių lietuvių kalbos ir lietuviškai kalbančių ne tik su 
kaimiečiais, bet ir su inteligentais. Čia kalbama tik apie tuos, 
kurie nori būti pilnateisiai (ir dar daugiau!) piliečiai, o per 30 
metų nuo mūsų atbudimo neišmoko krašto kalbos. 

Susidaro tik tas blogumas, kad mūsų kalba toli gražu ne- 
prilygsta kitoms kultūringoms kalboms. Mūsų kalba „liko vien 
sodiečių nuosavybė ir todėl jos kultūra ne tik nepažengė pir- 
myn, bet vis ėjo menkyn, durstydamos svetimais priedais. Kad 
ir aptašyta, lietuvių kalba išliko dar taip gryna, kad išpat pra- 
džios atkreipė į save užsienio mokslininkų akis: Benediksen, 
Schleicher, dr. Dorič, prof. Niemi, prof. Fortunatov, prof. 
Aleksandrov, prof. Volteris — atvažiuoja į Lietuvą, studijuoja, 
mokosi kalbos“. Lietuvių kalba nėra menka, tik lietuviai turi 
ją išvalyt, ištobulint. Iš liaudies kilę mokyti vyrai, — sako Žem- 
kalnis, (Gromatos iš kelionės, Vrp. 1892, N. 9) — „gana jie jau 
padarė, jog neregint ant visų kliučių, lenkitojų, ant visų gėry- 
bių, kurios jiems buvo siulytos nū valdžios, jie prisiturėjo ir 
nedavė išbraukti iš kalbų skaitliaus savo kalbos; tie musų gar- 
bingi vyrai ne toki kaip mes, jie neatstojo, jie nepaniekino dėl 
svetimų savos motinos — tėvynės“... ,„„..ar tai mes davėme 
jiems tą mokslą? ne — jie patys, pajutę reikalą apšvietos, triu- 
savosi iš paskutinos ir patys, brizdami į skolas, arba maitįda- 
miesi prasta jūda dūna davė vaikams mokslą“. Juos nugrūda į 
tolimus kraštus. Vest jie gali arba neraštingą lietuvę arba len- 
kę bajorę — geriau jokios. ,,Nežiūrint ant viso to, tie inteligen- 
tai, noris tai sunkiame padėjime, darbūjas, triusauja apie savą 
tėvišką kalbą, ir pradžia krutėjimo lietuvystės iš jų paeina. Del- 
to jū didesnė musų pareiga, kiek išmanant, neatstoti nū jų ir 
drauge švenčiausią skolą tėvynei atlikti“. Nėra tai jokia gėda 
palikt lenkus, kai juos smaugia rusai — juk mus dar labiau 
smaugia! 

Deja, reikia prisipažinti, kad ir lietuvių inteligentai nėra 
visi tokie idealūs, Tiesa, užkalbinti atsako lietuviškai, bet, už- 
sigręžus, jau tarp savęs lenkiškai kalba. „Tokiu būdu, prasčio- 
kėliai ima manyti, kad geresni (švarkuoti) žmonės negali apsi- 
eit mužikų kalba — net priešinasi lietuviškų mokyklų steigi- 
mui“. Susirinkimuose, vakarėliuose „stengiamės kalbėt lietu- 
viškai, bet pripratę už draugijos buto sienų tarp savęs šnekėti 
lenkiškai... išrodome yt tas kurpio mokinys, kurs šventadie- 
niais vilki juodą švarką ir dėvi cilindrą“ (V. 1911, N. 146). Ne- 
nuostabu tat, kad, pav., Žeimės par., tėvai moko vaikus pote- 
rių lenkiškai, nors patys moka tik lietuviškai. Meldžias iš len- 
kiškų knygų, nors ir nieko nesupranta. Pradeda „spaviedotis“ 
lenkiškai, o paskui, nemokėdami tos kalbos, nuodėmes sako 

lietuviškai (Ūk. 1890, N. 5). Tėvai prašyte prašo, kad darak- 
toriai vaikus mokytų tik lenkiškai ir rusiškai — lietuvių kalba 
jiems nereikalinga. 


Šiuo klausimu L-is ir gyvenime buvo nenuolaidus, net nepa- 
prastai griežtas kartais ir ten, kur mūsų akimis tas griežtumas 
nebūtų reikalingas, kaip ir apskritai vyresnioji karta: jie dau- 
giau pergyveno, tat nenuostabu, kad jie šiuo klausimu buvo 
nenumaldomi, šovinistai, nepakęsdavo mažiausio abejingumo. 
Dažnai važinėdamas po įvairius kraštus, L-is beveik kiekvieną 
kartą apšaukdavo visai nepažistamus žmones už tai, kad jie 
viešai nekalbėdavo lietuviškai. Net iš žydų reikalaudavo kalbėt 
lietuviškai, esą, valgo Lietuvos duoną ir turi kalbėt lietuviš- 
kai. Panašių įvykių būdavo kiekvieną dieną'0). 


„Važinėdamas po įvairias šalis mūsų tėvynės, — skun- 
džiasi Žemkalnis (Gromatos isz kelionės, Vrp. 1892. N 9), — o 
įpatingai aplankydamas Kauną ir Vilnių, ant kiekvieno žings- 
nio susitikau su persekiojimu lietuvystės ne tikt nū svetimtau- 
čių, bet ir nū savųjų“. Štai Vilniaus Kalvarijoje ir Bažnyčiose 
meldžiasi lenkiškai arba „perkraipyta lenkiška su gudiška su- 
maišyta kalba“. Žmonės sakosi seką kunigų pavyzdžiu. Vilniuj 
katalikai lenkai kovoja su stačiatikiais rusais, bet lietuvybė čia 
nefigūruoja. Kaune taip pat lietuviškai kalbančių grupė, užkal- 
binta lietuviškai, atsako rusiškai — mat, nori pasigirt. Praei- 
viai dabar Lietuvoj stebisi, jei inteligentas gatvėj lietuviškai 
kalba. Kartą kompanijoj, paprašytas dainuot, Žemkalnis pa- 
dainavo lietuvišką patriotišką dainelę. Toji dainelė padarė ne- 
paprastą įspūdį — viena ponia net apsiverkė. „O! daina daug 
daro, — ta proga sušunka Žemkalnis, — kits tiesiog tingi arba 
nenori perskaityt straipsnių, lietuviškam laikrašty patalpitų, 
bet dainą išklausys: grudas prie grudo, lašas prie lašo — gal- 
voje indiferento susidės nūmonė ir, pažinęs musų teisybė, gal 
ir pats nusimes seną lenkišką skrandą.. Gudai žino ką darą, mo- 
kįdami vaikus ne tiek skaityti ir rašyti, kiek rusiškų dainų, nes 
dainose yra dvasia“. (Vrp. 1892, Nr. 1). Tat nenuostabu, kad 
L-is per visą savo teatralinį darbą, labai daug dėmesio kreipė 
chorui, pats ir senatvėje choruose dainuodamas. Jis džiaugda- 
vosi kiekvienu nauju Lietuvoje choru, nauju choro pasisekimu. 


Kartą važiuodamas traukiniu L-is prakalbino lietuviškai 
vieną ponią, jam pasirodžiusią lietuve. Ši atsakiusi lenkiškai 

apgailėtinai ištardama, vis dėlto labai nustebusi, kad ne len- 
kiškai prakalbina: „kaip mokįtas katalikas nemoka lenkiškai!“ 
„Niekas negali priversti neatbūtinai mokėti visas svieto kalbas 
nors ir katalikui, bet jai tamstai nesmagu kalbėti tautiška, ga- 
lime kalbėti diplomatiška kalba. Tūs paskutinius žodžius išta- 
riau prancūziškai...“ — pasakoja Žemkalnis (Vrp. 1892, Nr. 9) 
— „„„aš moku ir lenkiškai ir su gėda turiu prisipažiti, jog len- 
kišką kalbą aš moku daug geriau, nekaip lietuvišką, nėsą ma- 
no tėvai šnekėjo ir manę augino lenkiškoje kalboje, bet išaugęs, 
išsilavinęs priėjau prie nūmonės, jog lenkiška kalba neturi nė- 
jokios priežasties viešpatauti mūsų grynai lietuviškoje šalyje, 
ir delto idant nuprasti dargi mislyti lenkiškai, aš stengiūsi vi- 
suomet kalbėti lietuviškai, o kada aš persitikrisiu, jog manyje 
nebepasiliko nieko lenkiško — tūmet nesibjaurėsiu nė lenkiškos 
kalbos, kaip dabar, nes su nemokančiais lietuviškai, šneku pran- 
cūziškai, vokiškai ir gudiškai.“ 

Už panašią taktiką „L. Ž.“ išpeikė šiauliečius, aišku, dė- 
mesy pirmiausia turėdamos Landsbergį. Landsbergis ilgai ne- 
liko skolingas — Vilty (1911, Nr. 146) jis rašo: „Tokia rykštė 
mums yra labai reikalinga, nes verčiau visai nesiskaityti lietu- 
viu, nekaip demoralizuoti tuos, kurie, į mus žiūrėdami ir ypač 
klausydami mūsų teorijų, jieško sau mumyse pavyzdžių.“ Bet 
čia pat pats Žemkalnis pastebi, kad sunku „švarkiečiui“ visuo- 
met kalbėt lietuviškai — kiek dėl to tenka nukęsti nesmagumų, 
paniekinimų, užgauliojimų. O tuo tarpu, norint atsistot nors ant 
lygaus pagrindo su kitomis mūsų krašte gyvenančiomis tauto- 
mis, reikia kovoti su nutautėliais, kuriuos nuolat gimdo ,„bro- 
liai.“ Jėgų tam gali priduot prisiminimas nykstančių tautų, pa- 
sidarymas „sau žmogum.“ „Tiesa, toks „sau žmogus“ turi būti 
pasiruošęs neprivalgyti, negėręs pabūti, neišmiegoti, nes yra 
jam priešingi lobininkai, darbo davėjai. Toks „sau žmogus“ esti 
niekinamas, išjuokiamas, pravardžiavimais „šovinistu, atžaga- 
reiviu, kuone juodašimčiu“, ne tik brolių - globėjų, bet 
dažnai ir savųjų“. Juk tikrai, dalis mūsų inteligentų „užėmę 
moralizatorių katedras, peikia, kas lietuviuose peiktina 
yra ir giria, kas lenkuose pagirtina. Tokiu būdu jie ta- 
riasi esą Lietuvos veikėjai, giną lenkus nuo lietuvių „patriotų“. 
Bet mes turime didžiuotis „patrioto“ vardu, ir nieks mūsų prie 
lenkų nelygins. Šveicarija ir Suomija mums ne pavyzdžiai — 
jų kalbos daug kultūringesnės: kai mus slėgė baudžiava, spau- 

dos draudimas mums neleido naudotis tuo, kuo kiti galėjo vi- 
somis rieškučiomis semtis“. (V. 1911, Nr. 146). 

Kaip ten bebūtų, bet kiekvieno lietuvio pareiga ginti savo 
kalbą, tegul nuo to ir nukentėt tenka. Santykiaujant su pasau- 
liu, pareigų teturi tauta, kuri didžiajame pasaulio orkestre gali 
griežti savo ypatingu instrumentu — „sielos ypatybe“ — pasi- 
žiūrėkime, ar mes neįterpsime svetimo tono. Juk mišrioj šeimoj 
gimęs gali nebesusikalbėti „nei su kaimiečiu, nei su miestiečiu“. 
„Juk ir dabar nemaža tokių mūsų vadų — inteligentų, kurie 
skelbia liuosybę kiekvienam svetimtaučiui (ne rusui ir ne vo- 
kiečiui) elgties Lietuvoj kur ir kaip nori, bet lietuviams pataria 
nesiginti, ypač tuo pačiu ginklu ir kantriai laukti kol jų (su- 
prask lietuvių) kultūra įveiksianti visas kliūtis“ (V. 1911, Nr. 
146) — dėl to mes visiškai galime nustoti kalbos — to vadina- 
mojo „sielos ryšio“, „Taigi privalome išbraukti iš mūsų tautos 
tuos neva nesuprantančius lietuviškai... — veda išvadą Terre- 


mont (Pro domo sua. Vrp. 1893 m. Nr. 7) — ... ir pradėkime 
visi... visur ir visokiose vietose atvirai lietuviškai kalbėti, pra- 
dėkime melstis ant lietuviškų knygų...“ ,„...Vienat lietuviška 


kalba mus tegali išgelbėti nuo ištautimo, nuo prapulties ir tik 
lietuviška kalba tegali mums duoti prigulinčias teises.“ Nes 
„kaip gi kitaip, jei ne per kalbą, atskirti tautiškumą vieno žmo- 
gaus — ypač inteligento — nuo kito? Jug ant kaktos nepara- 
šyta, prie kokio tautos luomo žmogus priguli, niekam nerūpi, ar 
jis „benenatus“ ar „malenatus“..., bet ar jis mūsų žmogus, tai 
yra Lietuvys, ar ne, tai kiekvienas matys iš jo kalbos. 

Tegul tik pasisavina lenkišką kalbą sodietis, be abejojimo 
kiti pavadįs jį bajoru, del to, kad mūsų žmonėms žodis bajoras 
reiškia ne kokios kastos sąnarį (tam jie turi žodį ,,ponas“), bet 
Lietuvį, kuris meldžiasi, mano ir paprastai vartoja lenkišką kal- 
bą ir tokiu būdu lieka svetimu tarp savųjų...“ 

Reikia tik džiaugtis, kad mūsų visuomenė tą elementarų 
dėsnį jau suprato ir vykdo. Sausio - vasario mėn. bankuose bū- 
va metiniai susirinkimai, kuriuose ir valdybą renka. Aprašyda- 
damas vieną tokį susirinkimą Panevėžy (Vrp. 1394, Nr. 4) 
Terremont pastebi, kad daugumas banko narių yra paprasti 
žmonės. „Štai viename tokiame banko susirinkime prezidentas 
banko vyresnybės beveik visų vienu balsu liko  numestas...“, 
nors jis yra „turtininkas, vyras išmintingas, ikišiolei per devy- 
nerius metus naudingai tarnavo draugystei — visi tai jam pri- 

pažino — bet... laikė jį per svetimą, kadangi jis kalbėdavo lie- 
tuviškai tik su tokiais, kurie kitaip negalėdavo...“ Visur veng- 
davo lietuvių kalbos. Tai darė ne iš paniekos, jis net prielankus 
lietuviams, „bet tai darydavo iš netikusio papratimo, kuris, ai- 
man, tapo antra prigimtis beveik visų Lietuvos bajorų...“ Bu- 
vo girdėti: ,,Mums bajorų nereikia, mes Lietuviai patys mokė- 
sime vesti savo reikalus“ — bet jau iš pačių žodžių sustatymo 
matyt, kad bajorai — lietuviai čia visai nereiškia luomo. „Tai- 
gi banko susirinkimas numetė nuo vietos ne bajorą... bet tiktai 
svetimtautį, per kurį žmonės laiko kiekvieną, kurs kalba sve- 
tima kalba“. 


Bet nevisur toki džiuginanti reiškiniai. Štai Krakinavas — 
tai garsioji Liaudos šalis, kur labai daug sulenkėjusių, nors jų 
kalba nežmoniška, ir visi jie lietuvių kilmės. 

Mirus lietuviui gydytojui, jo vietą užėmė žydas, kuris iš 
pat pradžios jau ant sienų prisikabinėjo lenkiškų paveikslų. 
Lietuvį čia, aišku, pradėtų boikotuoti. „Per tai toks daktaras 
Lietuvis netektų praktikos ir pagaliaus turėtų iš čion pabėgti, 
„arba turėtų, del duonos kąsnio, išsižadėti savo visos lietuvys- 
tės ir pastoti tokiu veidmainiu, kaip anas žydas...“ Aišku, pa- 
bėgus apšauks ant visos gubernijos ir turėsi bėgt ir iš savo 
krašto. „,Krakinavui reikia daktaro Lietuvio su itin tvirtomis 
pažiūromis, garsaus vyro, tikro žinovo visų daktarystės moks- 
lo šakų ir puikaus svietiško apsėjimo; beto jisai netur vengti 
bado, turi būti didei kantrus, guvus ir gabus... Bet tokie mil- 
žinai kasdien negimsta“ — karčiai priduria Terremont (Vrp. 
1893, Nr. 12). 


Lietuvių nutautėjimas, Žemkalnio nuomone, prasideda nuo 
1413 m., kai 47 bajorai priėmė herbus ir pasekė lenkus, kurie 
buvo visiškai atsiskyrę nuo liaudies, vartodami net kitas — 10- 
tynų bei prancūzų — kalbas. Tas pražudė Lenkiją. Istorinį mū- 
sų nutautėjimo kelią Žemkalnis parodė savo „Lietuvių ir len- 
kų“ knygelėj, kurią išleido net dviem leidimais: lietuviškuoju, 
ir lenkiškuoju, kuris, be lietuviško turinio, turi dar ,„Postowie“ 
(psl. 66—75). Be abejojimo, ši knygelė nėra kuris nors istorijos 
veikalėlis, bet tai tik paprastas ilgelesnis publicistinis straips- 
nelis, atskiru leidinėliu išspausdintas. Lenkiškoj ,„„Postowie“ au- 
torius sako, kad „išleisdamas šį darbą lietuvių kalba, norėjau iš- 
aiškint, kad taip vadinamas lietuvių separatizmas visai nėra 

naujų laikų padaras, kažkokios dirbtinės agitacijos dabartinės 
kartos arba kai kurių rusų valdžiai jos taktikai „divide et im- 
pera“ pataikaujančių obskurantų vaisius. Šis referatas, man ro- 
dos, pakankamai įrodo, kad Lietuva iš pat pradžios suprato, 
kaip pavojinga sąjunga su tauta, nieko bendro su ja neturin- 
čia, su tauta keisčiausių pažvalgų atžvilgiu tų, su kuriais turė- 
jo bičiuliautis, su tauta, atvirai lietuviams rodančia savo panie- 
ką“ (p. 66—67). 

Lenkų istorija dabar rašoma patriotinėj dvasioj, kur su- 
švelninami ar ir visai praleidžiami atskiri faktai, ypatingai, jei 
istorija skiriama jaunuomenei. „Todėl šio darbo didžiausias už- 
davinys nušviesti kai kuriuos etapus iš lenkų istorikų veikalų, 
traktuojančius Lenkiją sąjungoj su Lietuva, pagrąžintus talen- 
tingų rašytojų poetiškos, jausmiškai - patirštintos plunksnos 
ir sugretinti su tikruoju faktu“ (p. 4). Juk dabar lietuvių ba- 
jorų vaikai auklėjami ir mokomi iš patriotiškiausių Lenkijos 
istorijos vadovėlių bei mokslo priemonių, O patys lietuviai pa- 
vaizduoti laukiniai, barbarai, nekultūringi, tik per Lenkijos ma- 
lonę įžengę į civilizuotų tautų tarpą. Visą Lietuvos - Lenkijos 
bendro gyvenimo laikotarpį Lenkija tėviškai globojusi Lietuvą, 
gynusi nuo aiškaus pražuvimo... — lietuviai gi atsimoka tik 
nedėkingumu ir t.t. Todėl autorius ir ryžtasi pakelt uždangą ir 
parodyt, kad sąjunga su Lietuva buvo būtina griūvančiai Len- 
kijai, dėl to jie net savo karalienę paaukojo. Tš unijos visą, lai- 
ką tik lenkai naudojosi, tuo tarpu lietuvius tik atsitiktinės ap- 
linkybės ir nuolaidumas privertė ją priimt, nors jie jai visuomet 
priešinosi. ,,Dabar separatistinis judėjimas tik padidėjo, ir tai 
dėl to, kad tikroji kultūra rado atbalsį plačiose lietuvių tautos 
masėse, ligi šiol laikomose maldingam tamsume“ (psl. 69). 

Dėl to nenuostabu, kad Dr. Norui iškėlus istorijos tyrinė- 
jimo draugijos įsteigimo reikalą („V. Ž.“ 1905, Nr. 63), pats 
karščiausias to sumanymo rėmėjas pasirodė esąs Senis Betgy- 
vas, (V. Ž. 1905. Nr. 99), kuriam išrodo tai esąs būtinas ir ne- 
atidėliotinas reikalas. Juk negalime toliau tenkintis Ilovaiskio 
ir Solovjovo žiniomis, negalime palaidoti praeities. Pagaliau, 
reikia susirūpinti surinkti mūsų praeities „liekanas, daryti ar- 
cheologiškus tyrinėjimus, įsteigt muzėjus“. Istorija pakelia 
tautos meilę, jungia visus, moko nekartot praeities klaidų. Rei- 
kėtų nors iš lengvo įgyvendinti, kad nebūtume toliau rusų, vo- 
kiečių ir lenkų klaidinami. 


„O ką gi mums lenkai davė? — Jie giriasi pakrikštiję lie- 
tuvius — bet juk lietuviai jau buvę krikščionys: tepakrikštijo 
30.000. Bažnytinė ir pasaulinė taktika (bajorų privilegijos) tik 
pražudė valstybę, atskyrė bajorus nuo liaudies. „Lenkų kultū- 
ra? — kur toji Lietuvoje? — Amatus mums, kaip ir Lenkijai, 
atnešė vokiečiai, lietuvių literatūrą lenkų dėka nė per žingsnį 
nepažengė priekin. Tuotarpu tarp bajorų ir miestiečių susidarė 
kažkoks karikatūriškas lenkiškas - lietuviškas - rusiškas žar- 
gonas, kažkoks liguistas dvitautiškumo supratimas. Žodžiu, lie- 
tuvių tauta liko suskaldyta į lenkuojančią bajoriją ir miesčio- 
niją iš vienos pusės, ir kaimiečius su savo inteligentija, geriau- 
sia savo dalimi nepasiduodančia toleravimo lenkų aspiracijų 
broliškumo vardu hipnozui — iš antros“ (71 psl.). 


„Paskutiniu laiku, legalizavus lietuvių spaudą, pastebime 
gyvesnį lenkų kultūrinį judėjimą Lietuvoje. Šen bei ten 
pasirodo kultūrtrūgeris, kurio nors ten prekybos subjekto, 
įvairiausių draudimų agento ir pan. emisarų asmeny, kurie 
skiepija lietuviams polonizmą (Panašūs emisarai 1862-3 m. 
atvažiuodavo iš Lenkijos ir 1865-6 m. — iš Rusijos). 

Kaimai užtvino panelėmis kulturtrūgerėmis, kurios su 
didžiausiu pasiaukojimu neša lenkišką elementorių į lietuvišką 
trobą, norėdamas ne išmokyti vaikus naudingų dalykų, nes 
kokia gali būti nauda iš mokslo nesuprantama kalba, bet kad 
įskiepytų lietuviams lenkų kalbos katalikiškumą, lenkų patrio- 
tiškus jausmus, kad paruoštų iš jų įrankį prieš litvomanų de- 
mokratiškai - tautinį darbą. 

Tokiu būdu į kraštą įvedama kultūra man primena šaunius 
Muravjovo nuostatus, per nominaciją kalamus pradžios mokyk- 
lų mokytojams: „Sieviero - Zapadnomu kraju nauki nie nado, 
zadača učitelia — pustit' v narod ruskuju zakvasku“. 

Pagaliau, pravedimas demarkacinės linijos tarp lenkų ir 
lietuvių tautos šiandien pasidarė neatidėliotinas klausimas. Ner- 
vai, kaip tos strūnos įtempti ligi aukščiausio laipsnio; jeigu tik 
koks nors judesys... ir strūnos užgrieš baisiu, kruvinu, negai- 
lestingu tonu“ (psl. 71—73). 

„Už ką gi mes turime lenkams mokėti? — klausia, pagaliau, 
Žemkalnis (Gromatos iš kelionės, Vrp. 1892, Nr. 9). — Ar jie 
kada nors užstojo ar jie pažįsta, ar jie nor' pažiti mūsų kalbą, 
nekalbėsime jau apie pareigą, apie tai išguldė jau mums gar- 

bingas mūsų rašėjas savo knįgutėje: ,,Už ką mes turim būti len- 
kams dėkingi arba nedėkingi“, kalbėsim apie dabartinį laiką. 
Ar lenkai apie mus kada atsiliepė; ar jie kūm parodė savo sim- 
patiją del musų? — Ne, šimtą kartų ne, adverniai, jų įtekmė 
užlaiko mūsų bajorus prie lenkystės ir parėmimo jos, pasakysiu, 
neapykantą prieš mūsų lietuvišką krutėjimą, ir už tai mes tu- 
rim šelpti lenkystę su skriauda savo tautiško reikalo?!..“ 


Ir pas mus dabar susidarė tokia būklė, kad „svetimtaučių 
gaivalas taip įsigyveno Lietuvoje... taip ėmė šeimininkauti ne 
tik mūsų troboje, bet ir sieloje, kad lietuviai pasijuto padėjime 
to kurmio, kuriam nuo įsispraudusio jo urvan ežio nė vietos ne- 
beteko.“ Dėl to mūsų kalba ir vadinama prastuolių kalba. 


Bet čia ir yra visas blogumas — „kol mūsų literatūra yra 
labai silpna, mes esam priversti iki laiko naudoti lenkiškas knį- 
gas, dėl to, jog 1) lenkiška kalba yra mums priprasta, 2) gu- 
diškose knygose ant kožno žingsnio reikia susitikti su užgavi- 
mu jautriausios vietos mūsų patriotizmo ir 3) kitose vėl kal- 
bose sunku yra mums nepapratusiems skaityti“ (Vrp. 1892, 
Nr. 9). Bet turime dirbti. Kultūra lenkų pagarbos neįgysime. 
Lovoj gaisro ištiktas nesidabins prieš veidrodį. Tuščia svajonė 
šviesti kitiems pavyzdžiu, kai kiti tuo tarpu meškerioja iš mūsų 
tarpo gabesniuosius. „Spaudžiamas žmogus neieško ypatingų 
švelnių įrankių, jam nėra laiko vilioti savo kultūra užpuolėją, 
nulenkti jį ir tokiu būdu susilaukti iš jo pagarbos. Užpuolamas 
ginasi tuo, kas arčiau, kuo lengviau atsiginti. Ši gadynė — tau- 
tų atgijimo metas: jei dabar nepatrauksime svyruojančių, tai 
„Aušra“ bus tik greit užgesusi kibirkštėlė Lietuvos padangė- 
je“ (V. 1911, Nr. 146). 

„Gyvename smarkaus krutėjimo laikuose“ — sako kitoj 
vietoj Senis Betgyvas (V. Žinios, 1905 m. Nr. 70). — Visi sku- 
ba, dirba — bijo pavėluot. Jungiamos jėgos bendram darbui. 
„„nebežiūrima į kliūtis... grioviai peršokami, tvoros sulaužo- 
mos... atėjo laikas, kuriuo jei nepasinaudosi — pražųsi; ...,,Self 
help“ — šios gadynės vėliava.“ Fantastiški idealai pražūtingi 
tautai. „Politikoje fantazija netinka — čia geliuoja tik sveikas 
protas.“ 

Blogiausia, kad mūsų inteligentams labiau rūpi pasaulio 
likimas, palinkimas kitiems tarnauti, nepasiekiamų idealų auk- 
lėjimas, nei Lietuvos reikalai. Kitos tautos susijungia bendram 

darbui, o mūsų socialdemokratai, demokratai patriotai negali 
paduot sau rankų, ypatingai, kai sąjunga būtų prieš mūsų kul- 
turtrūgerius lenkus. 

Įdomu, kaip L-is suprato politikoje pražūtingus tautai fan- 
tastiškus idealus, netinkančius politikoje, ir kurią politinę kryp- 
tį jam padiktavo sveikas protas, Vienur kitur jis apie tai užsi- 
mena. Kai kartą jo paklausė, ar tautinio judėjimo pagalba lie- 
tuviai nesiekia kurių nors kitų tikslų, Žemkalnis ir pats nežino- 
jo atsakymo: „Šiandien apie tai negalima kalbėti; užvertus gal- 
vą, idant regėti dangų, lengviau galima paklysti ir įpulti į dū- 
bę.“ Pasirodo Žemkalnio turėta tik visuomeniškai - tautinių 
tikslų, dar negalvojant apie politinius tikslus. „Mes nesijvai- 
rūjame nū kitų tautų — tęsia Žemkalnis, — ir negalime ap- 

„žargui peršokti tų laipsnių, per kuriūs viena po kitai turėjo 
kopinėti kitos jau augščiau pasikėlusios tautos; gyvenant pa- 
baigoje XIX amžiaus, rasi tas kopinėjimas greičiaus eina, bet 
aplenkti nė vieno laipsnio negalime, — senio Vainoriaus tonu 
filosofuoja toliau Žemkalnis, — kitoniškai mūsų darbas bus 
nepilnas ir šlubas; tokia gamtos tiesa, prieš ją nieko nepada- 
rysi. Šiandien... mes turime dairytis apie savę, mes turime daug 
užskurusių širdžių nū kurių reikia nuvalyti svetimą purvą; mes 
turime daug priešinikų, kuriūs reikia pergalėti be ginklų ranko- 
se; uždava mūsų didelė ir sunki, gana bus, jaigu mes ją išpil- 
dysim, sekantį laipsnį žengimo idealuosna palikime mūsų vai- 
kams“. (Vrp. 1892, Nr. 9). 

Kitoje vietoje, peržvelgęs mūsų liūdną istorijos kelią, jis 
pasisako dėl mūsų ateities santykių su lenkais. Nuo 1430 ir 
ypač nuo 1569 m. mes esam kaip lenkų provincija. Mes visą 
laiką guldėm galvas už lenkų idealus — tai įsisunkė 
į mūsų kraują ir reikia daug pastangų, kad įgytume tą, 
kas kitiems įgimta. Bet mes turime visomis išgalėmis stengtis 
atsipalaiduot nuo lenkų ir lenkiškumo, nes jie mums neduos nie- 

+ ko gero, priešingai, mums tik kenks. Lenkai dabar labai blogo- 
se sąlygose, ir jei jie ir įgytų nepriklausomybę, vistiek nesirū- 
pintų Lietuva; nes Austrai ir Vokiečiai neleistų jos padaryti ga- 
lingos, pagaliau, ji ir pati vargiai galėtų išsiverst, nes neturi ir 
paprasčiausių dalykų, pav., kad ir kapitalų administracijai. O 
pakenkt lenkiškumas mums daug gali, nes mažiausia dalelė 
lenkiškai kalbančių bus rusams labai geras pretekstas mus ko- 
lonizuot. 


G. Landsbergis su savo žmona Česlava Alupkoje Kryme, 18882 m, 

Taigi su lenkais dėtis L-is nematė mažiausių perspektyvų. 
Anksčiau matėme, kad ir su rusais jam išrodė nepakeliui. Tat 
ką jis siūlė, kurią gi išeiti jam padiktavo sveikas protas. ,„Sva- 
joti apie kupinai savistovią Lietuvą, apie atnaujinimą Lietuvos 
viešpatystės, man ding, tai būtų protligė, ir su tuomi klausymu 
nėr ką nė užsidėt...“ (Pro domo sua, Terremont, Vrp. 1898. Nr. 
7). Jei mūsų laikais toks samprotavimas, mažių mažiausiai, iš- 
rodo naivus, tai 19 a. paskutiniojo dešimtmečio pradžioj, tai bu- 
vo visuotinė nuomonė. Tik po dešimt metų randame balsų už 
t. t. kultūrinę, na, o drąsesnieji išdrįsdavo pridėt, ir politinę, 
autonomiją, Kai 1905 m. seime pasigirdo vienas kitas balsas už 
nepriklausomybę, tai jų pažvalgos pačių lietuvių buvo palaiky- 
tos, kaip per daug įsisiūbavusios, neramiojo laikotarpio padari- 
nys, nerealios svajonės, kurios net galinčios pakenkt mūsų to- 
limesniam gyvenimui ir žalingai atsiliept į santykius su kaimy- 
nais. Tuo tarpu jau prieš 12 metų Terremont rašo, kad nerei- 
kia ,„...klejoti apie negalimus daigtus, bet stengtis įgyti tai, ko 
mes vardan teisybės turime reikalaut, minėtinai: kadangi di- 
desnė dalis mūsų tautos (sodiečiai) nedavė išnaikinti tautiškos 
kalbos, tai tas kraštas mūsų tėvynės gali reikalaut pripažini- 
mo jam tiesų savistovios tautos“. Ir konkretizuodamas savo 
pažvalgas jau aiškiai pasako: „„Rubežiai mūsų reikalavimų — 
tai autonomija, paveizdan Galicijos arba Suomių žemės (Fin- 
landijos). Pasiekti tą autonomiją galima tiktai laipsniais“ 
(Vrp. 1893, Nr. 7). Bet pirmiausias dalykas šioj srity, tai rei- 
kalas valdžiai įrodyt, kad mes ne lenkai, o tą padarysime, jei 
visur vartosime tik lietuvišką kalbą. Nes tikrai, jei bažnyčiose 
vartosime lietuvišką kalbą, valdžia mums nebruks maskoliškos 
(rusiškos). Juk tas visai natūralu: jei nevartojame savo — 
lietuvių — kalbos, tai lenkų kalba tiko, kai buvo lenkų valdžia, 
o prie rusų valdžios visiškai vietoj yra rusų kalba: rusų kalbą 
tik lietuvių kalba tegalinti pakeist. 

Ši pažvalga labai įsigalėjo po dešimt metų, bet šiais laikais 
ji buvo nauja, atskirų asmenų privatišką nuomonė, už kurią 
nė laikraščių red-jos atsakomybės nesiimdavo. Tarp kitko, L-is 
pasisako ir dėl norimosios autonomijos sienų: kuriuos plotus 
turėtų apimt autonominė Lietuva, kurie jos santykiai būtų su 
istorine Lietuva. Čia L-is aiškiai pasisako, kad kalba jam yra 
svarbiausias kriterijus sienoms nustatyti: „Kas link kitų šalių 
Lietuvos, kame lietuviška kalba nė atminime nepasiliko, tai tu- 

rime pasiduoti liūdnam likimui ir nesistengti kelti to, ko pakel- 
ti pajiegos neturime.“ (Vrp. 1893, Nr. 7). Anų kraštų sodiečiai 
sugudėjo — didesnė jų dalis stačiatikiai, — bajorai pusiau su- 
gudėję — laiko save Lietuvoje gimusiais lenkais — Lietuvos 
reikalai jiems nerūpi. 

Tai, L-io manymu, esąs lietuvių tikslas, kurį diktuoja ne 
fantazija, klejojimas, bet sveikas protas. Tam tikslui pasiekti, 
kaip matėme, pirmiausia turime visur lietuviškai kalbėt. 

Antroji būtina sąlyga, be kurios nepakilsime, tai tautiška 
vienybė, tolerancija, kitų atžvilgiu ir tam tikra diplomatija. Da- 
bar dažnai reikalaujama „kad visi lietuviai užsimautų vienodas 
politiškas „kelnes“, ir kas bus užsimovęs išilgai dryžuotas — 
o ne skersai, tokį turėt už išgamą.“ Ką jau kalbėt apie kitus, 
jei „Varpas“, kurio svarbiausias ideologas pats pirmasis keik- 
te iškeikė skersai ir išilgai dryžuotų kelnių taktiką, nepaprastai 
„dejuoja, kad dėl nevienodumo nuomonių negalįs laikytis vie- 
nos tendencijos, o turįs talpinti straipsnius kaip išilgai, taip ir 
skersai dryžuotų kelnių.“ 

Šiuo atveju L-is nesusilaiko  nepasakęs pamokslėlio ir 
„Varpui“, nors pats, dažniausiai, kopijuodavo „Varpo“, ypač 
Kudirkos pažvalgas. Jis griežtai reikalauja pagerbti kito nuo- 
monę, nors su ja ir nesutinktum. Jei redakcijai nuomonė nepa- 
tinka, gali dėt savo pastabas — tai redakcijos teisė, — o su- 
tilpt vienam laikrašty turime, nes ir taip jau turime įvairių 
įvairiausių laikraščių — net per daug — o tas silpnina lietuvių 
pajėgas, Išsiskaldymas nieko gero lietuviams neduos. 

Žinoma, supranta ir G. L-is, kad diferenciacija yra natūra- 
lus reiškinys, ,„Varpo“ į „Darbininkų Balsą“ neperdirbsi — tai 
vistiek „kaip karvę balnot“, — bet turi būt maksimum bendra- 
darbiavimo, susiklausymo, sutarimo, o kuo mažiausia susiskal- 
dymo. 

Kudirkos laikais „Varpas“ buvo tautiškas, o „Ūkininkas“ 
— tautiškai - demokratiškas. „Varpas“, mat, norėjo išvirsti 
legaliu laikraščiu, dėl to ir jo taktika buvo labai atsargi. Dabar 
toks laikraštis, L-io nuomone, dar labiau reikalingas, kad jis 
galėtų ir užsieniečiams užimponuoti, o tuo pačiu ir tinkamai 
reprezentuoti lietuvius — užsieniečiai persispaudintų, su juo 
polemizuotų — o tas lietuviams turėtų išeit tik į gerą. 

Čia pat Da-gyvas duoda ir konkrečių pastabų, kaip laikraš- 
tis gali pasidaryti kultūringas, rimtas, patikt svetimtaučiams. 

Pav., užuot parašę: „Caras padarė naują šunystę — uždraudė 
pirkliaujant lietuviškai kalbėt“ — geriau pasakykime: „Gudų 
Vid. Ministras išdavė paliepimą, kad pirkliaujant nevartotų 
lietuviškos kalbos“ ir pridurs tam tikrus komentarus, tai taip 
pasakytą dalyką gali svarstyt ir kiti laikraščiai, neišskiriant ir 
gudų“. (Be ko nepakilsime, Da-gyvas, Vrp. 1902, Nr. 11). 

Mums pravartu būtų pasekt makedoniečiais, kurie turkų 
sultonui įteikė „nuožemiausių jausmų adresą, nors ir niekas 
jiems nepatikėjo, — tai esąs „diplomatiškas kultas“, „Mes - gi, 
— rašo Da-gyvas, — da neįgiję svetimtaučių žinios apie mūsų 
buvimą, jau laužome savo vilyčias į uolos sieną, blaškydami orą 
kumščiais, piktžodžiaudami ant visų savo priešų, nors aniems 
toks keršto būdas neskauda nė kaip blusai įkandus“ (Vrp. 1902, 
Nr. 11). 

Labai griežtai pasisakė L-is ir spaudos atgavimo reikalu. 
Kai XX a. pirmaisiais metais, labai įsisiūbavus visuomeniniam 
ir politiniam gyvenimui, diferenciacija pasiekė savo viršūnės 
(prisiminkim varpininkų suskilimą), dalis visuomenės paėmė 
labai radikališką kryptį ypatingai vyriausybės atžvilgiu. Nuo 
jų neatsiliko ir „Varpas“, paėmęs griežtą toną vyriausybės ir 
iš dalies kunigų atžvilgiu. Jame pasirodo „Revoliucionieriaus“ 
slapivardis, visa eilė vis griežtėjančių šūkių. Tuo pat metu ir 
„Varpe“ pasigirsta balsų, esą, nereikia nieko daryt spaudai at- 
gauti, nes tai bus tik žeminimasis prieš valdžią, malonės prašy- 
mas — o ji to neverta. Gyvenimas pats ją privers atitaisyt 
lietuviams tebedaromą skriaudą. Maldaut valdžią — jokiu būdu! 


L-is griežtai paneigė šią taktiką — tai esąs tik sofizmas. 
„Beveik kiekvienas nesibijos nusižeminimo dėl savo ypatos 1a- 
bo, ir nieks tautiečių užtai jo nepakaltįs. Tai kogi „Varpas“ bi- 
jo diplomatiško pasielgimo — nusižeminimo prieš spėką dėl 
tautiško labo?!“ (Vrp. 1902 m. Nr. 11). 

Tais laikais pasigirdo ir dar savotiškesnių balsų, esą, spau- 
dos leidimas su cenzūra mums visai nereikalingas. Spaudos drau- 
dimas ugdo mūsų iniciatyvą, karingumą, pasitikėjimą savim, 
ko gerokai nustotume spaudą leidus; dabar lietuviai slaptai 
spausdinamuose laikraščiuose gali laisvai išdėstyt savo pažval- 
gas — cenzūra, aišku, mums to neleistų, o slapti laikraščiai 
juk būtų išnykę — todėl spaudos grąžinimas mums padarytų 
daugiau blogo, negu gero. 

tuvoje, nes lietuviai esą drauge ir lenkai. „Mes nesakome, — 
vienoj vietoj dėl tokių tvirtinimų stebisi Bajoras (Vrp. 1893, 
Nr. 9), — kad uždraudimas lenkiškos arba kitos kokios kalbos 
būtų žmoniškas dalykas, bet tik negalime suprasti, kaipo Len- 
kai gali sakyti, kad uždraudimas lenkiškos kalbos skriaudžia 
Lietuvą...“ 

Reikia pastebėti, kad to laiko lietuviams ypatingai daug 
teko polemizuot su lenkais įvairių įvairiausiais klausimais, — 
tos polemikos pilni visi laikraščiai ir ne tik laikraščiai, bet lei- 
džiama ir visa eilė, kaip matėme, poleminių brošiūrų. Šiam fron- 
te L-is nesidavė nustumiamas užpakalin — jis šiam fronte at- 
sirado pirmose eilėse ir buvo vienas smarkiausių, karščiausių, 
bet drauge ir vienas įtikinamiausių kovotojų (plg. polemiką su 
Zenonu Čajeviču (V. Ž. 1905, Nr. 162), Brewis (V. Ž. 1905, Nr. 
24 etc.). 

Sprendžiant iš šių polemikų išrodo, kad Senis Betgyvas 
(taip pasirašomi šie poleminiai str.) esąs apsiskaitęs, nuolat 
sekąs lenkų, rusų, gudų etc. spaudą. Jis moka gražiai parinkt 
argumentus, kurie atremtų daromus priekaištus. Visur jis pa- 
brėžia lietuvių savarankiškumą, niekur neprašo svetimųjų ma- 
lonės — jaust didelė lietuvio ambicija, pasididžiavimas. 


Karštai atremdamas priešininko puolimus, jis daugiausia 
stengiasi įrodyt priešingos pusės nelogiškumus, prieštaravimus 
pačiam sau ar savo grupės žmonėms, kad panašus galvojimas 
priveda prie absurdo. Polemikose jis aiškiai ir griežtai dėsto 
savo mintis, gerokai pasikarščiuodamas ir smarkiau pasaky- 
damas, bet visuomet pasilieka mandagus, per daug neįžeidžiąs, 
kiek tai leido to laiko sąlygos. 

Kai lenkų ir lietuvių kova nepaprastai įsisiūbavo, lietuviai 
griebėsi dar vieno būdo — apeliavo į tikrųjų lenkų „išmintį ir 
politinį jautrumą“ („Litwin do rdzennych polakėw“, „Litwa“, 
1909, Nr. 16, Žemkalnis): „Kreipiuosi į jus, tikrieji lenkai, 
kurie, tur būt, i“ nepagalvojate, kokią žalą daro jums jūsų 
adherentai, kažkada politiškais tikslais jūsų sentėvių nutau- 
tinti, statydami jus prispaudėjų, Muravjovo pozicijų paveldė- 
tojų, tautinės kalbos iš Lietuvos stūmėjų rolėj, tokiais būdais 
skiepydami lietuvyje pasibiaurėjimą pačiu žodžiu „polak“, kaip 
pasipūtimo ir priespaudos sinonimu“. Esą, net ir rusai, kartais, 
išsižada savųjų karjeristų Lietuvoje. ...Ar jūs, lenkai, gerbia- 

te tokius polonizatorius, kurie, naudodamiesi rublio galybe ir 
galingomis protekcijomis, o taip pat silpnumu kosmopolitoma- 
nų - lietuvių — viskiais būdais stengiasi atimt iš lietuvio tėvų 
kalbą, duodami mainais kažkokį biaurų žargoną“. 

Lenkai taip pat kovoja su vokiečių priespauda — tas gerai, 
bet, deja, jie nieko nelaimės, įsitikinęs Žemkalnis, nes yra silp- 
ni..., silpni savo pasipūtimu, silpni savo nutolimu nuo liaudies, 
silpni primetimu savo kalbos, savo kultūros. Jiems reikėtų pri- 
siminti, ką jiems yra sakęs Kraševskis prieš 1863 m. — „ar 
nors žingsnį žengėt pagal jo patarimą?“ — klausia Žemkalnis. 

„Kur jūsų liaudies inteligentija?! — šaukia jau įsikarščia- 
vęs. — Boikotuojate, neskaitote raštų, atidarančių jūsų akis į 
praeities klaidas... o vis dėlto... tos klaidos galėtų jus daug ko 
pamokyt. Atsidėję paskaitykite Visockio satyras: „Nowe Dzia- 
dy“, „Zaklęta !za“, „Laszka“, „Las“, „Wszyscy za jednego“ 
ir... atsigaukite, atsipeikėkite ir supraskite, kad tik vienybėje 
galybė. Tik ne tokioj vienybėj, kurią dirbtiniu būdu sudarė jū- 
sų sentėviai — Horodlės ir Liublino unijonistai. Ta unija buvo 
didelė politinė klaida, kuri privedė abu kraštu prie pražuties ir 
pasėjo tautoje tik gilų nepasitenkinimą kultūriškai silpnesniųjų 
stipresniais, nepasitenkinimą, su laiku pereinantį į tylią, nes 
bejėgę neapykantą.“ 

Jeigu lenkai nori įsigyti lietuvius sau sąjungininkais, tai 
tam reikalinga visai kitų būdų. Ne kažkoki išidealizuoti, nieko 
bendro su visuomene neturintieji, valdžių padarytieji dviejų 
tautų šliūbai turi būt vienybės pagrindu, bet bendri reikalai ir 
tik bendri reikalai. 

Dabar tas klausimas esąs ypatingai aktualus, nes vokie- 
čiai, nugąsdinti savo valdinių lietuvių tautinio susipratimo, ža- 
da padėt kovot rusams. 

Lenkams tėra du keliai: prisidėt prie trijų sąjungos arba, 
gerbiant sentėvių tradicijas, išsižadėt nors ir kultūrinių represi- 
jų, išsižadėt lapės politikos ir visa dvasios galia bei materiali- 
nėmis gėrybėmis remt lietuvių savarankiškumą, pasistengt su- 
prast lietuvių kalbą, kad galėtų suprast tikruosius Lietuvos rei- 
kalus, neprimest lietuviams savo kalbos ir tuo būdu įgyt Lenki- 
jai stiprų, nes pasitikintį sąjungininką prieš bet kurią pries- 
paudą. 

„Kreipiuosi, lenkai, į jūsų išmintį ir politinį jautrumą (šir- 
dies mums neturit... Ką gi... sunku su ja, kai per amžius santy- 

kiai niekada aiškūs nebuvo: ką lemia jūsų adherentų darbas 
dabartiniais laikais?! Prie ko jis veda?! Kam padedat?!“ To- 
liau Žemkalnis griebiasi visai naujų argumentų: „Prileiskim, 
kad jūsų adeptams pavyks kokiai daliai minios įskiepyt len- 
kiškumą... kas toliau?! — pelnas bus labiau negu netikras, nes 
į ištautėjimą pirmasis žingsnis labai sunkus. Toliau, jeigu tai 
suviliotai grupei pasitaikys naudinga proga vėl pakeist kailį, 
tai ji be jokių skrupulų pereis į kitą stovyklą. Būkit įsitikinę, 
kad šiandien lenkuojantis lietuvis yra pasirengęs rytoj kreip- 
tis į ,Vaterlandą“ ir gailiai, su įkvėpimu giedot ,„Deutschland, 
Deutschland, iber Alles!“ O jei taip, tai kaip pavadint jūsų 
adeptų ir glostomų „zacnych litwinow  Zygmėntowskich cza- 
sow“ taktiką Lietuvoje?! Ar tai nebus piktadarybė, tautos 
demoralizavimu vadinama?!“ 

Žemkalnis aiškiai ir įtikinamai sako, kaip nesulaikysi upės 
bėgimo, taip jokia jėga nesulaikys tautos judėjimo. Tiesa, pasi- 
taiko kartais fazės atšalimo, net — mirimo, bet toks judėjimas 
niekad mirtimi nesibaigia. Už tat po tokio atšalimo, letargo, 
pabudimas, paprastai, būva žiauresnis, gausus kruvinų įvykių. 

„Lietuvis nėra tolimas paduot jums, lenkai, kaimyniš- 
ką ranką, kad tik norėtumete pagerbt teises tautos, su kuria 
esate kaimynai arba kurios esate svečiai, ir kad Lietuvoje no- 
rėtumete elgtis taip, kaip elgiatės broliškoj mums Kurlian- 
dijoj“. 


VI. Smulkioji publicistika. 


Savo publicistikos raštais G. Landsbergis yra „Varpo“ ir 
ypatingai V. Kudirkos auklėtinis, beveik visiškai pasisavinęs 
jo idėjas, siekimus, net galvojimo būdą ir, kas keisčiausia, net 
rašymo manierą. Labai galimas dalykas, kad tai bus tų pačių 
veiksnių įtaka (lenkų pozityvizmo — plg. Tumo V. Kudirba). 
Savo amžiaus pradžioj būdamas labiau linkęs į lenkiškumą, 
daug skaitęs lenkų kalbos, aišku, turėjo gerai pažint tuo laiku 
madną Lenkijoj pozityvizmą ir juo persunktą publicistinę spau- 
dą. Kudirka, tur būt, tas pažvalgas tebus sutvirtinęs, susiste- 
matizavęs. Kudirka, kaip matėme, buvo didžiausias L-io auto- 
ritetas — tat nenuostabu, kad ir „Varpo“ kiekvienam žodžiui 
L-is tikėjo, stengėsi prisiderint prie jo programos. 

L-io publicistinis darbas „Varpe“ ir „Ūkininke“ sutapo su 
pirmuoju šių laikraščių gyvavimo laikotarpiu, kai jie po savo 
sparnais norėjo suspiest visus lietuvius, be jokio skirtumo, ku- 
rie kovotų už lietuvių teises, nes lietuvių „„...padėjimas yra toli 
biauresnis už padėjimą žydu ir totoriu, nės tiems neužginta lai- 
kyti savo kalbą, iszduoti laikraszezius, turėti mokslavietes“ 
(-j-g-. N. 1, 1889 m.). 


Pirmojo Nr. vedamasis toliau šiaip samprotauja: ,„,Mede- 
giszkus turtus galetume rasti, kad tarp musu butu daugiaus 
žmoniu, troksztancziu tarnauti abelnai tėvynei, be paturėjimo 
ant to, ar darbininkai ant szlovės ar pakėlimo tėvynės priguli 
prie vieno ar kito skyrio, pagal savo dvasiszkas, doriszkas, pro- 
tiszkas ir svietiszkas pažiuras“ — ir čia pat jau smerkia mūsų 
taktiką „,guot capita — tot sensus... Tankei matai žmogų, kurs 
turėdamas geriausius norus, isz kalno stato savo iszlygas, nū 
kuriu atstoti niekados nenori, ir visūmi neklauso, jeigu ką nors 
jam užmėtinėji. Numazgoję rankas nū visko nesirupina nei: 
pirsztu pakrutinti dėl pagerinimo tautišzku dalyku...“ ,,...abel- 
nai lietuviszka tautiszka idėja tik pradygo ir iki pilnam užaugi- 
nimui reikia dar gerai lukterėti. Nepritruktu mums ir inteligen- 
tiszku spėku, kad Lietuvei - inteligentai būtų mažiaus apsileidę 
ir atszalę ant visko, kas priguli prie tautiszku dalyku. Ne per- 
dėsiu sakydamas, kad nėra dėl Lietuvių - inteligentų sunkesnio 
daigto, kaip elgtiesi pagal reikalą  Lietuvystės, lengvesnio - 
gi, kaip iszsižadėti darbūse savo prigimimo ir dvasios. Jau nė 
neklausiu dėl ko taip yra...“ 


„Iszmokinti Lietuvius lietuviszkai mislyti, sujudinti ir su- 
traukti jūs į darbą, papratinti kaip pridera Lietuviams elgtiesi, 
iszraiszkinti kelius, kureis eidami garsei galėtu pasakyti: ,Lie- 
tuveis ėsame!“, pakelti dvasiszką ir medegiszką Lietuvos bu- 
tę, nukrėsti nū Lietuviu nesuprantamą lipnumą prie svetimu 
tautu, uždegti szirdyje broliu nors mažą kibirksztį meilės tėvy- 
nės — tai yra musu mieris, tai uždūtė „Varpo““. 


Tai buvo drauge ir L -io „mieris ir užduotė“ — jis jais ir 
vadovavosi savo raštuose, niekuomet nuo jų nenutoldamas. Ne- 
žinia, ar tai sąmoningas pamėgdžiojimas, ar tik atsitiktinis 
sutapimas, bet faktas, kad pirmosios Aitvaro korespondencijos 
visiškai panašios į Kudirkos „Isz tėvyniszkos dirvos“. Tai nėra 
korespondencijos mūsų dabar dedamų laikraščiuose korespon- 

dencijų supratimu — bet tai greičiau platus reportažas iš įvai- 
rių Lietuvos dalių, ar, gal, net Šiaurės ir Rytų Lietuvos kroni- 
ka. Štai, pav., pati pirmoji mums žinoma jo apžvalga „Isz Pa- 
prusio“ (Aitvaras, 1890 m., N. 1, Vrp.) kalba „apie iszdavė- 
jystę policijai“, mokyklas, lietuvių prekybininkų santykius su 
žydais, prekybą su Prūsais, sodus, lietuvius amatininkus, sulen- 
kėjusius lietuvius, lietuvių kalbai mokytis priemonių reikalin- 
gumą — vadinasi, dviejų špalčių apžvalgėlėj aptarti net aštuoni 
klausimai. Kiekvienam klausimui pagrįst, jo korespondencijose 
randame visą eilę pavyzdžių iš įvairių Lietuvos vietų. 

Kai kurios korespondencijos — tai visa eilė smulkių žinelių 
iš vienos ar kitos vietos, kartais ir platesnės reikšmės neturin- 
čių. Vis dėlto, Aitvaro dėmesys krypo daugiausia į prekybą, 
amatus, lietuvišką klausimą, mokyklas, ekonominius ir ūkiškus 
klausimus ir pan, — aiškiai matyt „Varpo“ programos įtaka. 

Rašyt platesnes apžvalgas iš įvairių vietų L -iui padėjo 
jo gyvenimas. Kaip matėme, betarnaudamas Karpio dvaruose 
ir besiversdamas privatinio akvokato praktika, jis važinėjo by- 
lų ir kitais reikalais po visus Lietuvos teismus, kurie buvo dides- 
niuose centruose (Šiauliai, Kaunas, Raseiniai, Panevėžys...), 
susidurdamas beveik su visos Lieuvos žmonėmis, kurie jam tei- 
kė labai daug žinių. Daug žinių galima rast ir teisme. Tuo atžvil- 
giu, jo žinios tikresnės, patikimesnės nei Kudirkos, nes šis jas 
gaudavo jau iš antrųjų šaltinių — laikraščių, laiškų, korespon- 
dencijų. Neviena ir Aitvaro žinia bus patarnavusi Kudirkai. 

Reikia paminėt ir „Žinios isz svetimų szalių“, kurių randa- 
me „Ūkininko“ kiekvienam Nr. nuo pat pradžios. Čia Keleivis, 
tur būt, svetimaisiais laikraščiais pasirėmęs, aprašo įdomesnius 
pasaulio įvykius. Pav., kaip Anglijoj žmogžudžiai piauna mote- 
ris, mergaitė nuo lokio išgelbėjo savo motiną, kita, vėl, išgelbėjo 
traukinį, ar, nuo raupų mirus vienam vienuoliui, jo vietą užėmė 
jauna graži mergaitė — tai pasiaukojimas; Kinijoj tėvas nunuo- 
dijo savo sūnų, kuris susidėjo su valkatom ir prašvilpė visą tur- 
tą — ir tėvo teismas nebaus; Burke miestelį užgriuvo sniegas 
— daug liko be pastogės; Austrijoj nepaprastas viesulas; Ar- 
gentinoj vienas aukštas direktorius pasigėrė — jam liepė per 
savaitę gatves šluot — „gerai butu ir pas mus tokia priemonė“ 
— neiškenčia nepridėjęs Keleivis. 

Štai tokių ir pan. žinelių randame kiekviename „Ū-ko“ Nr. 
Visos žinelės, ar tai iš užsienio, ar Lietuvos, parašytos pasa- 

kojamąja forma, dažnai vienur kitur įpinant dialogą. Jos, pa- 
prastai, užima po pusę špaltės ir labai sklandžiai parašytos: 
nepaisant, kad viename Nr. paduodami keli įvykiai, jie taip 
gražiai tarp savęs supinti, kad juos skaitai kaip vieną ištisą 
apsakymėlį. Į jų kalbą taip pat kreipta labai daug dėmesio. 


Įdomus, kad ir nereikšmingas, faktas, kad pirmajam savo 
rašinėliui temą Aitvaras pasiskolino iš Kudirkos, paskaitęs 
„Varpo“ N. 8 (1889 m., „Isz tėvyniszkos dirvos“) „Apie išda- 
vėjystę policijai“. Aitvaras rašo (Vrp. 1890 N. 1): „Yra pas 
mumis žinomas ir datirtas daigtas, kad platinimas knįgu lietu- 
viškų ir mokinimas vaikų lietuviškai yra ne tiek persekiojamas 
per policiją, kuri ant to per pirštus žiur, kaip per pačius lietu- 
vius - išdavejus“. Štai, pav., Šidlave ubagas visą vežimą lietu- 
viškos spaudos įskundęs. „Visi kontrabantinikai, kur neša iš 
Prūsų knįgas, daugiau bijo savo kaimynų — lietuvių ne kaip 
žandarų. Inteligencija per tat nieko ne gal įveikti, kad ir men- 
ko piemenio tur bijoti“. Ir nieko nuostabaus: pakanka tik su 
juo susipykt, arba, saugok Dieve, apibart ar išlupt — tuojau ta- 
ve įskųs rusams. Tada „arba tur berną užgadyt buteliu šnapso, 
dovanums arba bėgt į kitus kraštus. Taip pat padaro ir supykęs 
kaimynas, švogeris, cypdavatke, brolis, sesuo ir t. t. Tokie tai 
mūsų lietuviai prastesni už pagedusius šunis ir gyvates...“ 


Čia Aitvaras visiškai seka Kudirką: „Gyvulys pasielgia at- 
virai: pats pyksta, pats ir ginasi, o jeigu jis silpnesnis, tai pa- 
sitraukia, nors ir labai būtų nuskriaustas. Žmogus pasielgia ki- 
taip: dūksta juokdamasis, kanda bučiuodamas, o negalėdamas 
įveikti savo artimo, daro talką, skundžia jį, paperka kitus, kad 
tie išvaduotų, o pats stovi pašalyje, apsimesdamas nekalčiausiu 
avinėlių. Kuris gyvulys denuncijuoja? Padėję ranką ant širdies, 
paklauskim save, ar dorovinė denuncininko pusė ne žemesnė už 
dorovinę šuns, vilko, hijenos pusę? Ar nenuskriaustume minėtų 
gyvulių, norėdami juos sulyginti su denuncininku?“ (Iš tėv. 
dirvos, Vrp. 1889, N. 10). 


Čia ir Aitvarui pritrūksta žodžių, kai jis pradeda kalbėt 
apie denuncininkus — lietuvius. Visai suprantama, jei, pav., Ku- 
pišky žydas - karčiamninkas užvedė policiją ant knygnešio, ku- 
ris vos už 35 rub. teišsipirko — tuo Aitvaras visiškai nesistebi, 
— bet kai, pav., Juodaičiuose lietuvis išdavė kitą lietuvį, tai net 
patys ,„„... maskoliai divijos, kad jiems pirmą syk atsitiko, kad 

lietuvis lietuvį išduotų!“ Džiaugiasi Aitvaras, kad denuncininkas 
čia pat ir „užmokestį“ gavo: „Tas iždavėjas norėjo gauti už tat 
služmą pas maskolių ant rubežiaus, bet jo neprijeme sakydami: 
kad jegut jis išdave savo brolius, tai ir anuos gales prigaudinė- 
ti“ (Vrp. 1390, N. 7). Kitas vėl panašiais tikslais kalba tik mas- 
koliškai ir lenkiškai ir su policija ieško ,,podejrzanych ludzi“. 
Na, ir saugokis tokio lietuvio, kuris kurią nors vietelę pasiekė 
— toks šimtą kartų biauresnis už maskolių: „,„..lietuvis Kam. 
policijos uriadnikas Čekiškiuose, Kauno pavetej ko labjau per- 
sekioja lietuviškas knygas ir paslaptas mokslinyčias, nors ne 
sykį buvo nuo lietuvių apmuštas. Dieve mus saugok nuo atska- 
lunų ir padaryk jiems galą!“ (Vrp. 1890, N. 5). 

Sugavimai laikraščių kontrabandos buvo labai dažnas da- 
lykas. Štai, prie Šimkaičių sugavo moteriškę su 700 egz. lietu- 
vių laikraščių. (Ūkin, 1390, N. 5). „Eiriogaloj neseniai dvi da- 
vatki, važiuodamos nuo Prusų rubežiaus su lietuviškoms knį- 
gomis, lietuvnįkų suimtos tapo ir per policiją nugrustos į Jur- 
barko tamožnę“ (Vrp. 1891, N. 1), kitur vėl visą vežimą lietu- 
viškų spaudinių sučiupo. Tai žinios daugiausia iš Raseinių apy- 
linkės, nes per čia ėjo iš Prūsų knygos į visą Lietuvą. Vis dėlto 
gyventojai ir šiose apylinkėse buvo labai tamsūs, dažnai net 
prietaringi, nes kontrabandą lietuviai kitiems nešdavo — jiems 
tai buvo verslo dalykas. „Ant sienos dabar jauni, neprityrę 
maskoliai... Kontrabantnįkai nesza isz Prusų: szilkus, knįgas, 
arbatą ir kitus tavorus del židų, kupczių, kurie jiems moka po 
2 rub. nuo pudo už pernešimą. Yra ir tokie vyrai, ką gal panesz- 
ti 100 sv. (2!1/> p.). Žydai prekiaudavo ir lietuviškomis knygo- 
mis, laikraščiais, net maldaknygėmis, ,,abrozėliais“ etc. Patys 
gi ūkininkai lietuviškų laikraščių visiškai neskaito: vieni neži- 
no kaip gaut, bijo, pagaliau, kalbos nemoka, kiti visai nesido- 
mauja, arba nieko apie lietuvių laikraščius nežino. Už tat labai 
daug kas skaito lenkiškus „Gazeta Sviąteczna“, „Zorza“, lenkiš- 
kas knygeles — lenkai giriasi, esą, daugumą jų skaitytojų su- 
daro lietuviai, nes lenkų ūkininkai jų neskaito (Ūk. 1890, N. 4). 
Bloga tik, kad lietuvių platinamos tik dvasiškos knygos (1890, 
N. 1). Maskoliams liepiant, kaikurie ūkininkai išsirašo Vilenskij 
Viestnik, Viestnik russkavo obščestva, Viestnik Krasnavo Kres- 
ta ir kt. 

Mokykla nieko tamsumui pasipriešint negalėjo, nors, tik- 
rai sakant, mokyklos kaip ir nebuvo, o jei ir buvo, tai mokyto- 


jams ne mokykla rūpėjo. Pav., „,Učitelis (mokįtojis) Šimkaičių 
(Rasiainių pav.), maskoliškos iškalos, norėdamas iš musų ūki- 
nįkų pasinaudoti apgarsino, kad jam valsčius pristatytu dėl 
mokslo 160 vaikų. Tėvai nenorėdami, idant jų vaikai pagal kal- 
bos ir vieros maskolais taptų, vietoje vaikų pradėjo jam vežti 
žąsis, paršus, kurie, žinoma, ponui učiteliui geriau tiko už vai- 
kus. Par tat skaitlius mokitinių nupuolė ant 40 vaikų. Ir tie 
vaikai menkai mokinami yra, nes ponas učitelis, pamokinęs adi- 
ną, eina gerti ir uliavoti su didele nauda ir džiaugsmu dėl lietu- 
vystės“ (Vrp. 1891, N. 1). „Iszkala taipo - jau platin tarpe musų 
maskolišką tikėjimą, kalbą ir mislį. Dėlto kuogeriausiai jos ne 
lankyti“ — atvirai pataria Aitvaras (Ūk. 1890. N, 4). 


Tas jo patarimas sutapo su žmonių tamsumu ir vengimų 
mokyklų. 

Nieko tat nuostabaus, jei daug kas nori surast paslėptų, 
degančių pinigų — teiraujasi pas burtininkes, kasinėja, kol sa- 
vo ūkius praranda, o kiti ir iš proto išsikrausto; mergos mūsų 
labai pasileidusios — pasirūpina vaikų, juos nužudo, o ant se- 
natvės tampa davatkomis ar burtininkėmis; „isz bėdos žmonės 
glaudžias prie šnapso“ — visur esama labai daug bravorų; vi- 
sur labai daug vagysčių. Vienur kitur Aitvaras stengiasi su- 
rasti ir tų blogybių šaknis. Tegul lietuviai ir tamsūs, ir denun- 
cininkai, ir pan., vis dėlto jie geresni už rusus. ,,„Kad burliokai 
stovi ant žemesnės kultūros tuojau gali pažinti an jų triobų ir 
tuom, kad prie jų niekados nėra sodnų — tuo tarpu lietuviai jų 
kaskart daugiau auginasi“ (Vrp. 1890. N. 4). 


Prieš 1883 m. apie Žiežmarius, ištrėmus dvarin. Jaginską 
ir jo žemes apgyvendinus burliokais, kraštas kiek aprusėjo, 
„per tat aname kampe yra taip dideles vagystes, kad žmones 
negal lauke nė akečių, nė žagres palikt, o užpuolimai ant kelių 
dauginas. Kur buvo pirma garbe Dievo, dabar viešpatauja vel- 
nias“ — už tat čia ir vagysčių nepaprastai daug (V. 1890. 
Nr. 10). 

Kai kurie inteligentai po 1882 m. norėtų savo vaikus mo- 
kyti lietuviškai, be to „sulenkėję lietuviai pradeda glaustis prie 
lietuvystės, nės mato, kad čia lenkiška kalba ne išturės o ant 
prasiplatinimo maskoliškos kreivai žiur“. Visi teiraujasi lietuviš- 
kų žodynų, gramatikų, kad turėtų iš ko pasimokyt lietuviškai. 
Esą, reikėtų nors senuosius perspausdint, jei naujų nepasiga- 

miname. (Vrp. 1890. N. 1). Ypatingai tautiškas susipratimas 
kyla apie Panevėžį — čia net bajorai domisi lietuvybe, nors ma- 
ža apie ją nusimano. Štai, pav., viena bajoraitė, baigusi Pane- 
vėžio gimnaziją, manė, kad „Mickiewicz rašė lietuviškai po var- 
du Duonelaičio...“ O jie labai norėtų skaityt, deja, neturi ko — 
net Šliupo Abėcėlės negauną. Dar blogiau, kad mūsų studentai 
dažnai nenori kalbėt lietuviškai, kartais ir nemoka, taip, kad ba- 
jorai net neturi su kuo lietuviškai pašnekėt, jei kiek nors ir mo- 
kėtų (Vrp. 1890, N. 4). 


Vienur kitur namie moko vaikus. Aitvarui teko būt kelio- 
se tokiose mokyklose. Užėjęs į vieną mokyklą su 5 mokiniais, 
kur „direktorius“ buvo lietuvis, rado 4 vaikus su maskoliškom 
knygom, o vienas rašė lenkiškai „ojcze nasz“. Tėvai įgrasę, kad 
nemokytų lietuviškai, nes tai esąs pavojingas dalykas ir, paga- 
liau, visiškai nereikalingas: lietuviškai ir taip vaikai pakanka- 
mai moka, o rusų ir lenkų kalbos esančios daug daugiau reika- 
lingos. Kai kur mokytojai ir graždanką bruka. Aukmergės pa- 
viete vienas mokytojas kimšo vaikams graždanką, bet vaikai, 
tėvų įgrasinti, knygeles paliko mokykloje — mokytojas dau- 
giau knygelių nebedavė (Ūk. 1890, N. 5). 

Apie Panevėžį labai plinta lietuviški laikraščiai ir knygos. 
Labai platinamos „Apžvalga“ ir „Šviesa“ (iš 7000 egz. išplat. 
3000 egz.). Žmonės reikalauja „Geografijos“ ir „Zokanknįgių“ 
(Vrp. 1390, N. 4). 

Žmonių tamsumą labai išnaudoja žydai, kurie vis labiau 
įsigali, nes jie gerai susiorganizavę ir vieni kitus palaiko. Rasei- 
niuose žydai išgrūdo visas lietuvių parduotuves. Atkeltas nau- 
jas žydas fotografas norėjo išgrūsti gerą fotografą Smilgių, 
bet nepavyko, nes žydas labai blogai fotografavo. Neturinčiam 
iš ko gyvent naujam fotografui, žydai sudeda po 5 kap. nuo na- 
mo, kad galėtų išsilaikyt ir išstumt lietuvį (Ūk. 1892, N. 5). 
Ypatingai žydai apgaudinėja ūkininkus. — Aitvaras pataria net 
kiekvienam nusipirkt svarstykles, kad kiek nors galėtų apsi- 
saugot. Bloga, kad mūsų visuomenė nesupranta žydų šunybių 
ir visur juos palaiko, viską perka pas žydus — jei ir palaiko 
lietuvius prekybininkus tai tik ligi tol, kol gauna „ant bargo“, 
paskui vėl eina pas žydą. Arba štai Radviliškis, pravedus gele- 
žinkelį, smarkiai pakilo, bet sklypus žmonės pardavė žydams 
ir „žydų smarvę gėrė iki soties“. Liepos mėn. 6 d. (1890 m.), 

kilęs gaisras sunaikino 309 trobas — per 200.000 rub. vertės. 
Žydai dabar dar labiau įsigalės. (Ūk. 1890, N. 7, D. L.). 

Būdamas susirūpinęs lietuvių verslo klausimu, Žemkalnis 
neiškentė ir plačiau neišdėstęs savo nuomonsė apie žydus. 
„Žydų klausymas Lietuvoje senei užima mano mintį, tečiau ly- 
gišiolei stačiai bijojau judinti tą begalo opų klausymą. Bijojau 
netiek keršto, kiek įpulti į vienpusiškumą link tų, nuo kurių, 
deja, beveik nuo lopšio esame pratę šalinties del jų nešvarumo 
ir savotiško nuo krikščionių  separatiško gyvenimo budo, — 
prisipažįsta Žemkalnis. („Žydai Lietuvoje“ — nespausdinta). 

Esą, rašyt apie žydus jį paskatinęs vienas įvykis: ant Ne- 
ries kranto suėję lietuvis, gudas ir žydas, padavę sau broliškai 
rankas ir nutarę toliau sandoroj gyventi. Žemkalnis tik nusi- 
šypsojęs dėl tokio susitarimo ir čia pat iškėlęs visą eilę abejoji- 
mų, bet bekalbėdamas su tuo žydų atstovu - rašytoju jis pabi- 
jojęs „išsitarti kokiu nors nešvelniu budu“ ir pasižadėjęs tuo 
klausimu spaudoje pasisakyti, 

Kaip ir daugelis kitų tautybių, žydai į Lietuvą pateko Vy- 
tauto laikais. Žydams Lietuvoje „buvo suteiktos tokios privi- 
legijos, apie kurias kitose šalyse jie nė svajoti negalėjo“. Už 
tat nieko nuostabaus, kad žydai greitu laiku taip įsigalėjo, kad 
dėl kilusios prieš žydus reakcijos D. L. Kun. Aleksandras liepė 
juos iš Lietuvos išvyti, bet greitu laiku vėl grąžino, kad jie dar 
labiau įsigalėtų. Jau nuo XV amž. lietuviai protestuoja prieš 
žydus (Plg. Mykalojų Lietuvį, poetą Klenavičių ir kt.), bet dėl 
tautos tolerantingumo Lietuva vis tiek yra geriausias žydų 
prieglobstis nuo kitų tautų pogromų, nors jų gyvenimas lietu- 
vių tautai yra didelė našta. Jie visiškai ignoruoja lietuvių tau- 
tos papročius, kalbą, visur įneša disharmoniją, ekonomiškai 
slegia lietuvius, o lietuviams nieko neduoda. 

Žydai verčiasi daugiausia smulkiąja prekyba, kuri remiasi 
žmonių išnaudojimu. Per paskolas ir propinaciją (teisė prekiau- 
ti alkoholio prekėmis) jie kaip tinklais apipina mažiau pajė- 
gesnius lietuvius. Jų amatininkai dirba bet kaip, užtat jų dar- 
bas labai pigus. Per 500 metų žydai nė trupučio nepriartėjo 
prie juos priglaudusios tautos — priešingai, lietuviai iš jų su- 
silaukė pasityčiojimo iš viso to, kas kiekvienam lietuviui šven- 
ta (per spaudos draudimą žydai daug lietuvių yra išdavę ru- 
sams). Rusai uždraudė žydams gyventi centralinėse guberni- 
jose, Suomijoj jie labai varžomi, o dėl aukštesnės kultūros ne- 

gali įsigyvent nei Estijoj, nei Latvijoj, nei Lenkijoj, kur jie 
priversti pagerbt tas tautas, vietomis net asimiliuotis (pav., 
jie save vadina „polak mojrzeszowego wyznania“), tuo tarpu 
Lietuvos durys jiems atviros. 

Kad pakeltų savo vardą pasaulio akyse, žydai išnaudoja 
visas priemones, nesivaržydami su išlaidom. Jų rankose teleg- 
ramų agentūros, laikraščiai, jų pusę palaiko ir pažangieji rusų 
inteligentai, kurie, nepažindami žydų, idealizuoja skriaudžia- 
mą tautą, protestuoja spaudoj. Štai, pav., žymieji rusų rašyto- 
jai Andrejev, Gorkis ir Sologub paskelbė 8 punktų ankietą žy- 
dų klausimu, jau 4 priori nepaprastai iškeldami žydus. Nepai- 
sydamas tų garsiųjų vyrų nuomonės, Žemkalnis į visus klau- 
simus neigiamai atsako. „Žydų užtvinusi Lietuva tą naštą var- 
gei tegalės ilgai išlaikyti. Lietuviai kas - kart giliau skęs de- 
moralizacijoje ir galu - gale jiems pasiliks tik dvi alternativi 
(išėjimai): pasiviškai pasilikti žydų vergais, arba... bėgti iš tė- 
vynės“ — prieina išvadą Žemkalnis. 

Žydai, pamatę, kad nepaisant lietuvių didelės tolerancijos 
kitoms tautoms ir tikyboms „žmonių neapykanta auga vis 1a- 
byn... ir baisu, kad ta... neapykanta neišsipiltų pervirš bruta- 
liškais ekscesais“, pradėjo leist laikraščių, kuriuose propaguo- 
ją gerą sugyvenima su lietuviais, bet lietuviai tuose žodžiuose 
teįžiūrėjo pasityčiojimą sau — tiek ten nepažinimo lietuvio 
sielos, jo polinkių, nesupratimo tautos aspiracijų, interesų. 

Žemkalniui gaila visų skriaudžiamos ir niekinamos žydų 
tautos. ,,Bet Lietuva juk tam nekalta, už ką - gi žydai jai ker- 
šija, o stipresniems gerinasi ir su jais pasirengę naikinti lietu- 
vių tautiškąją sąmonę? — už ką - gi ta našta, nuo kurios nu- 
sikratė Rosija ir Pabaltija, nuo kurios ir lenkai ėmė smarkiai 
atsikratyt, turi slėgti vien Lietuvą? — Ir kad ta žydų tauta 
visur neapkenčiama, iš visur gainiojama, vien Lietuvos pri- 
glaudžiama, bent kiek pasistengtų įgyt aborygenų meilės, pa- 
garbos, nors kiek būtų prisidėjus, kad pagerinti tos šalies var- 
gingą gyvenimą! — Anaiptol, žydai elgiasi su lietuviais tikrai 
kaip „svetimi“ (gojai), kaip kad ežys kurmio landynėje (urve) 
ir bundančią iš tautiško snaudulio, sunkiai prieš ištautinimą 
kovojančią Lietuvą, lyg pasityčiodami rusiškai vadina „Naš 
Krai“.“ 

Ką - gi daryt? — klausia Žemkalnis, ir čia pat atsako: 
„Artinasi laikai, kuomet kiekviena tauta ims reikalauti savo 

politiško, ekonominio ir kultūrinio būvio pagerinimo, tariant 
— savo pilietiškų tiesų. Lenkų hegemonija, žydų užtvinimas 
grumuoja galutinai išdildyt lietuvyse savyrankumo jausmą ir 
padaryti iš jų, jei ne nominalinius, tai bent faktiškus vergus. 
Aš nedaleidžiu nei minties, kad lietuviai imtųsi laukinių ,,pa- 
gromų“ įnagių. Boikoto agitacija, anot lenkų sistemos, irgi ne- 
tobulina žmogaus doros. Pasilieka tik V. Dumoje tarp kitų tau- 
tos reikalavimų drąsiai ir stačiai pastatyti ir aiškiai apriboti 
žydų klausymą Lietuvoje“. („Žydai Lietuvoje“). 

1892— 93 m. ypatingai išsiplėtė emigracija, iš kurios nau- 
da tik vieniems žydams. Jie čia ir didžiausi agentai („Kas 
daugiausiai naudojo iš išeivystės lietuvių“, Vrp. 1895, N. 9—10, 
L. S.). Jie nepaprastai giria Ameriką, kad tik daugiau privilio- 
tų emigruot, o iš jų pigiai nuperka daiktus, ūkius etc. — iš to jie 
daro didžiausią biznį. Emigrantų daug dėl to ir atsiranda: iš 
Smilgių emigravo 30 ūkininkų, iš Raseinių 350, o žydas dar ap- 
gavęs 50 žmonių, ir jie negalėję išvažiuot ir t. t. ir t, t. Žodžiu, 
kas tik turi pinigų, tas stengiasi emigruot. „Bet jei nors už ke- 
lio pinigus nusipirktų, pav., karsziamą masziną (parapijai reikia 
5—6) tai į dieną galėtų uždirbt 2—11/5 rub. — per metus apsi- 
mokėtų... o jaigut kas įsteigtų verpemą masziną, tai jau galėtų 
pastot tikrai bagotu. Prie to dar kiek tai žmonės turėtų pelno, 
uždėdami kromus“. „Rodos prigulėtų musu broliams ru- 
pitis, idant žemė musu kraszto nepapultu į sve- 
timus nagus, ir turimus pinįgus ant pirkimo žemės ap- 
versti; naudoti, kiek galima, ir isz paskolinimų dalių ukiszko 
banko, duodančio paskolinimus mūsų valszczonims. Jiems ir 
žemes dvarų pirkinėti dar ne uždrausta. Kodėl jie ne moka 
naudotis bet czielais pulkais trauke ant pražuties į svetimus 
krasztus.., kaip dabar?“ (Ūk. 1890, N. 11). 


Tik visur reikia vienybės, susibūrimo, o mes ir savo kraš- 
te galėsim gerai įsitaisyt. Vienybėj veikdami Raseinių „valni 
ukinįkai“ sutarė nemokėt mokesčių, pasidarę barikadas sumušė 
policiją, o su Peterburgo advokatų pagalba laimėję bylą, buvo 
priežastis, kad visam kraštui tuo reikalu išleido įstatymą (Vrp. 
1890, N. 4). 

Tik piktinasi Terremont, kad bevažinėjant Kauno guberni- 
joj labai dažnai galima matyti, kaip „žmogelis“, ant kelio pasi- 
tikęs „poną“, nusiima prieš jį kepurę. Suvalkų gub. to nėra. Tai 

esąs baudžiavos vergiškumo palikimas — susitikęs sau lygų 
taip nedaro. Reikėtų šio papročio kuo greičiausiai nusikratyt. 

Be tų visos eilės blogumų, esama Lietuvoje kuo ir pasi- 
džiaugt. Pirmiausia, tai lietuvių susidomėjimas ekonominiais, 
prekybos, amatų ir kitais klausimais. Tiesa, lietuviams dar sun- 
ku išlaikyt labiau įsigalėjusių svetimtaučių konkurenciją, ypa- 
tingai, kad ir lietuviai maža savuosius palaiko. Vis dėlto sodžiui 
reikalingi amatininkai, jau didele dauguma lietuviai, pav., siu- 
vėjai, batsiuviai, kalviai, račiai, atsiranda vienur kitur prekybi- 
ninkų, knygrišių, fotografų ir kt. — tai labai džiuginantieji 
reiškiniai, ir, reikia manyt, tos pirmosios kregždės paskatins ir 
kitus lietuvius imtis tų šakų. 

Visą amžių buvo labai jautrus lietuvių verslo reikalams. 
Daug vėliau (1911 m.), patekęs į Kauną, jis piktinasi, kad mū- 
sų knygynai pastatyti ant blogo pagrindo — laiko tik savo pa- 
sauližvalgos knygų. Norinčiam nusipirkt kitokių, išdrožia ilgiau- 
sią morališką pamokslą. Tai, esą, bloga — svetimtaučiai taip 
nedaro. Ir bizniu turėtume susirūpinti (V. 1910, N. 21). 


Kažkoks Keleivis „Vilty“ išpeikė Kauno Moterų Dr-jos val- 
gyklą. L-is, Keleivio slapivardžiu prisidengęs, atsakydamas 
Keleiviui (Vlt. 1909, N. 140), labai giria tą valgyklą, kaip gerai 
įrengtą, švarią ir lietuvišką. 

Dar didesnis džiaugsmas teko lietuviams iš tos pusės, iš 
kur jos sunkiausia buvo laukt — tai tautinis lietuvių atsparu- 
mas. Pasirodo, kiek lietuviai pasidavė lenkų įtakai, tiek jie pa- 
sirodė atsparūs prieš rusus. Štai to meto laikraščiai džiūgauja, 
kad Lietuvoje apgyvendinti burliokai, ne tik kad nesurusino 
apylinkių, bet, priešingai, — jie patys sulietuvėjo. Kai kur jie 
visiškai asimiliavosi su lietuviais ir visiškai išsižadėjo rusišku- 
mo. Pagaliau, lietuviai pradeda įtikint rusus, kad lietuviai tai 
ne maskoliai — esą, net gimnazijos mokytojai tuo įsitikino. Tie- 
sa, ir dabar dar rusai prirašo daug neteisybių, pav., ,„Etnogra- 
fičeskoje Obozrenije“ 1891 m. N. 1, sako, kad lietuvių žirgų ne- 
šimas į aną pasaulį esąs iš ,„motivų Lonorco?“ Argi čia kas 
nuostabaus?! Dabar jau visiems paaiškėjo, kad visi vagia viską, 
kas lietuviška — juk ir mitologija maskolių rankose. 

„Trys dalykai kuolabiausiai žudo pas mus lietuvystę: su- 
das, iszkala ir kareivystė“ — bet jie nėra baisūs, ir jų galima 
išvengt. Reikia gyvent vieningai, taikingai, pamest pamėgimą 

bylinėtis. Raštininkais pastatyt savo vaikinus, o mokyklų ge- 
riausiai nelankyti. 

Lietuvių laikraščiams parašius, kad maskolinimas blogai 
vyksta, į Šimkaičius (Raseinių pav.) nuvyko pats gubernato- 
rius, kad susipažintų su faktiška dalykų būkle. Ten jis apklau- 
sinėjo apie 100 vaikų apie cerkvę, tikėjimą, kalbą, — gavo labai 
blogo įspūdžio. 

Savo paprieštaravimą lietuviai visur stengdavosi parodyt. 
Seredžiuj, pravažiuojant archirejui, įsakyta visas kelias iškai- 
šyt eglaitėmis. Noromis - nenoromis kelią iškaišė. Bet koks bu- 
vo visų nustebimas, kai ryte visos eglaitės buvo išlaužytos, su- 
degintos etc. Aišku, archiriejui tuo keliu važiuot buvo nepato- 
gu — teko pasirinkt kitas maršrutas. Pas vieną dvarininką tu- 
rėjo atvažiuot gubernatorius, todėl Raseinių policija užvarė 
ūkininkus kelių taisyti. Ūkininkai, užuot taisę, gerokai apkūlė 
policiją, ir išsiskirstė (1890, N. 4). 

Str. ,,Maskoliu norai“ (L., Vrp. 1890, N. 4), autorius smar- 
kiai polemizuoja su Šolkovičiaus knygos („Sbornik statej raz- 
jasniajuzčich polskoje dielo po otnošeniju k Zap. Rosii, 490 
psl.) mintimis. Rusai, esą, pasidarę toki jautrūs, kad net mal- 
daknygėse randa sau įžeidimo: „„...jie jau perimti tos bjaurios 
dvasės, kad visur mato dėl savęs baisius daigtus... net Valan- 
čiaus ,„Vyskupystėje““'. Muravjovo pažvalga apie lietuvių men- 
kumą klaidinga: dabar lietuvių jau nebesulenkinsi! „Jeigu da- 
bar mes ne - ką galime daryti, tai bent galime išdavinėti užru- 
bežyje lietuviškas knįgas ir platįti Lietuvoje: šituom privalo 
užsiimti kožnas, kiek įmanydamas...“ ,,... be pagalbos lietuviškų 
knįgų... mes negalime nė mislyti dabar apie nuoseklų apgynimą 
savo tautos“. „Apie pravoslaviją nėra ką ir kalbėt. Bet, gal lie- 
tuviai linksta į rusinimą?“ Autorius faktais ir skaičiais įrodo, 
kad ne: rusų „graždankos“ spausdinimas nepavyko (duoda 
skaičius), kareiviai, grįžę, tuoj vėl atlietuvėja, vaikų tik 21,270 
moka skaityt (12,996 rusų, 6,570 vok., 2,2590 lenkų) — tai 
Vilniaus gub., Kauno gub. mokosi tik 1,670 visų gyventojų — 
ir vėl pamiršta. Išėję aukštuosius mokslus, būva tikri lietuviai. 

Pagaliau, taip jau likimo duota, kad į Lietuvą pakliuvo la- 
bai blogas valdininkų kadras — tas lietuviams tik į naudą iš- 
ėjo. „Norins ne krikščioniškai yra iš silpnumo artymo džiaug- 
tis — negalu vienok nepatėmyti linksmingo dalyko, jog adeptai 
mūsų persekiotojų viens kitą žudina. Žinoma, jog urėdnįkai 

Lietuvoje išrinkti iš bjauriausio gudiško proletariato įvairių 
lūmų, žmonių, kurie Rusijoje negalėjo būti kenčiami iš priežas- 
ties blogiausio užsivedimo ir skolų... ...dėl apiplėšimo turtin- 
gos už tai dar pavojingos Lietuvos. Mynios tų, nūlatai išalku- 
siųjų, parazitų, krauju užlietomis akims, jieškodamos tos kar- 
nos, kuri dūtusi plėšti — veržia ją viens kitam iš burnos; todėl 
gi tie pionieriai „gudiškos civilizacijos“ viens kito 
neapkenčia ir visokiomis intrigomis maitina kits kitą... Atsi- 
tinka kartais, jog tiesiai nū universiteto sūlo pakliuva pas mus 
urėdnįkas...“ bet jis tuojau turi „prisitaikinti“ — kitaip nustos 
vietos (Vrp. 1892, N. 6 ir 7). 

Savo str. autorius pailiustruoja visa eilę faktų, paimtų tik 
iš apyg. teismo pirm. Somovo ir jo draugų 4 metų „darbų“. Tai 
nepaprastai graži ir įtikinama savotiška Kudirkos „Viršininkų“, 
„Vilkų“ etc. iliustracija. Parodyta visa eilė rusų administraci- 
jos niekšybių, kuri, kas svarbiausia, ir iš aukščiau nebaudžia- 
ma. Teismas paperkamas, ir tą vyriausybė toleruoja. Kyšių ėmi- 
mas, nepaprastas pinigų vogimas (privatiškų, valdiškų, Raud. 
Kryžiaus, aukų etc.) prieina neįtikėtino laipsnio. Ir tikrai, reikia 
stebėtis drauge su Žemkalniu, kad atsirado kažkoks dvarin. K., 
kuris paaukojo Somovui 100 rub. atsilyginti su valstybės iždu. 

Reikia pastebėt, kad visi panašūs Žemkalnio straipsniai pa- 
rašyti nors labai kultūringai, bet ir labai griežtai, įtikinamai. 
Visur pagrįsta skaitmenimis, procentais, faktais. Įrodinėjami 
aiškūs, visiems suprantami, iš anksto numatant galimus kilt ne- 
aiškumus — jaust advokato plunksna. 

L -io tautinį nusistatymą ryškiai pavaizduoja toks pavyz- 
dys. L -is norėjo iš dvasiškos konsistorijos išsiimt savo sūnaus 
metrikus. Išduotame blanke įrašė „Vitold“, nors knygoj 
aiškiai buvo parašyta „Vitautas“. Suprantama, L - is metri- 
kų nepriėmė, teisindamasis, kad 16 metų vaikas jau pripratęs 
prie tikrojo vardo, ir padavęs skundą į Petrapilio Kolegiją. Ši 
faktą, kad ir, dėl suprantamų priežasčių, be komentarų, L -is 
pasiskubino išbūbnyt spaudoj (plg. Vlt. 1909, N. 52), gale pri- 
dėdamas pastabą, kad pranešiąs apie rezultatus. Pats faktas už 
save jau labai daug pasako. 

Aitvaras (Vrp. 1890, N. 7) nepaprastai išgarbina Basana- 
vičių. Jo „Žiponas ir žiponė“ „ant kurios mokįtas svietas atį- 
dengė savo akis“ dabar nepasidalinamas lenkų ir rusų. Daug 
kas prašo išverst į svetimas kalbas. 

Ekonominiai klausimai, kurie tiek mažai rado sau vietos 
„Aušroj“ ir kituose laikraščiuose, „Varpui“ buvo vienas svar- 
biausių programos punktų. Gaidamavičius (-j-g.), berašydamas 
nesklandų ir neplaningą įžanginį žodį „Varpo“ pirmajam Nr., 
bent keletą kartų grįžta prie „„medegiszku turtu“, matyt, norė- 
damas juos ypatingai užakcentuot. 


Žemkalniui tas klausimas buvo svetimesnis, jis jo ir ne- 
keldavo. Tik vieną kitą kartą jis prabėgom tą klausimą iške- 
lia. Kas įdomiausia — tai savotiškas to klausimo išsprendimas. 
„Ar priguli mums jungti sutvirtinimą kalbos ir tautystės su so- 
ciališkai - ekonomišku klausymu?“ — paklausia Žemkalnis 
(Vrp. 1891, N. 12), ir čia pat atsako: „Kadangi kiekvienas są- 
narys tautos, nežiurint nė ant jo kilties, nė ant ekonomiško pa- 
dėjimo, nė tikėjimo, nė nuomonių — yra pirmučiausiai lietuvis, 
tai ir tautišką klausymą dėl prilaikymo kurio visi lietuviai turi 
paduoti viens kitam ranką, jokiu būdu negali jungti su tokių 
klausymu, kursai užgauna jautriausią vietą, t. y. ekonomišką 
pusę gyvenimo. Tas klausymas gali tiktai suarzinti vieną tautos 
dalį su kita, o dėl musų tautiško reikalo dabar reikia tiktai vie- 
nybės. Nors daugumo musų žmonių ekonomiškas padėjimas, 
žinau, yra menkas, bet kad pertaisyt visą gyvenimą, tai ant to 
reik daug laiko ir sunkaus darbo. Mes imkime menkėsnį darbą: 
kelkim iš miego žmones, švieskim juos, o paskui jie patys save 
supras geriau už mus ir galės pergalėti visokias kliutis ir sun- 
kenybes“ (Vrp. 1891, N. 12). 


Šios eilutės, išrodo, žodis žodin nurašytos iš „Aušros“, ku- 
ri kaip tik laikėsi panašios taktikos — „Varpe“ panaši pažval- 
ga jau anachronizmas, atgyvenusi nuomonė, kuri visiškai ne- 
sutiko su jo programa. Matyt, Žemkalnis mažai domėjosi eko- 
nominiais klausimais ir nesekė net, kas lietuvių kalba tuo 
klausimu buvo rašoma — kitaip būtų sunku išaiškint šis prieš- 
taravimas „Varpo“ skiltyse, Žemkalnio bendradarbiavimo pra- 
džioj. 

Vis dėlto negalima tvirtint, kad Žemkalnis iš viso nekreipė 
dėmesio į ekonominį bei socialinį klausimą, nematė žmonių var- 
zų — jam tie klausimai tik buvo antraeiliai, kuriuos, matė, kiti 
geriau už jį išsprendžia. 

Vienoj vietoj jis skundžiasi, kad ir kunigai vargdienį žmo- 
zų gąsdina pragaru, ir inteligentai barasi už girtavimą. Bet ar 

vargdienis kaltas dėl to? — Toli gražu — ne! Mes jam siūlome 
knygas, laikraščius. „Kas nepripažins, jog ir kunigų ir musų 
patarmės gražios, padorios, naudingos — žemvaldžiams, kurie 
gali melstis, nėsa turi laiko, gali ir pasninkauti, ypač prie upių 
gyvenantieji, nėsa gali pasižuvauti, o kad ne — tai gali ir nusi- 
pirkti pasninkui silkių, aliejaus...“ Ypatingai ūkininkai gali ir 
knygeles bei laikraščius skaityti, ir jei to nedaro — yra ištvir- 
kėliai, bet ir jie mažėja. Vargdienis knygučių nupirkti neturi už 
ką, skaityt nemoka, neturi ir laiko, pagaliau, kuris ponas laikys 
mokytą berną, kad agituotų?!... Ir štai darbininkas, grįžęs va- 
kare į baisų skurdą, — kurio aprašymas Žemkalnio str. tikrai 
vertas Žemaitės ar Krėvės plunksnos, — eina pas Maušą ir ten 
geria skolon, už tai atsilygindamas „smulkmenomis“: rąstais, 
javais etc. — vis „atsitiktinai“. Ir kur vargdienio pagalba, kas 
gali patart vaistą jam gydyt? — klausia Žemkalnis. „Aš už- 
rašyčiau receptą, bet... bijau baudos kunigų ir dievuotų lobi- 
ninkų labiau už rusų kalėjimus“ — arba, Poškos žodžiais, ta- 
riant: ; 
Neder pirštų tarp durų kaišioti 
ir svetimoj bažnyčioj žvakeles degioti. 

Kad šis str. Žemkalnio nebūtų aiškiai parašytas, mes drą- 
siai galėtum suabejot jo autentiškumu — tiek jis svetimas 
Žemkalnio dvasiai, nuotaikai, pasauližvalgai. Neįprasta čia ir 
kartoka ironija kunigų bei tikėjimo atžvilgiu ir savotiškas so- 
cialinio klausimo kėlimas bei jo poškiškas išsprendimas. 


VII. Vėl svetimieji kraštai. 

Bevažiuodamas į Maskvą, Landsbergis porai savaičių už- 
kliuvo Charkove, sako, norėdamas susipažinti su vietiniais lie- 
tuviais. „Vieni jų buvo „ponaičiai“ — rašo Žemkalnis, (Vrp. 
1895, N. 2), — kiti — „darbštuoliai“ ir treti — „skandalistai“, 
bet visi neturtingi, susirūpinę duonos kąsniu. Lietuviškų laik- 
raščių neskaito, kiti net lietuviškai maža moka — tarp savęs 
kalba lenkiškai ar rusiškai. Kai kurie, užsikrėtę Vakarų Euro- 
pos liberalizmu, karštai siūlė pritaikint ir Lietuvai Vak. Euro- 
pos revoliucinį - ekonominį mokslą — jiems kova dėl lietuvių 
kalbos teisių esąs tuščias laiko gaišinimas. Aišku, jie tarp sa- 
vęs visiškai nesutardavo, gyveno kas sau, net nepažindami vie- 
nas kito. 

Pamatęs tokią nenormalią padėtį, Landsbergis pasiryžo 
suburt visus lietuvius į draugiją, „prie kurios gal prigulėti kiek- 
vienas lietuvys, be skyrio luomos, ekonomiškų ir socijališkų pa- 
žiurų; tai ne partija, ne skyris — tai didi Lietuvos demokratiš- 
koji šeimyna“... 

Stud. Brankilos padedamas, jis kelias dienas bėgioja nuo 
vieno pas kitą, kad šiaip taip galėtų sukviest visus į vieną vietą, 
pasitarti, pasikalbėti. Bet ne taip lengva buvo susodint ant vie- 
no suolo tarp savęs šnairuojančius, o dažnai ir besipiaunančius 
lietuvius. Dažnai jie reikalaudavo, kad į susirinkimą nebūtų pa- 
kviestas tas ar anas — mat, vienas buvo bajoras, ergo, lenkas, 
kitas — socialistas, trečias... — žodžiu, bendrų interesų taip ir 
nebesusirasdavo. Vis dėlto iniciatoriams pavyko už skvernų 
šiaip taip daugumą atitempt. Landsbergis visiems išdėstė stei- 
giamosios draugijos programą ir, iš viso, aktualiausius lietuvių 
klausimus. Jo manymu, „ekonomiškas lietuvių padėjimas, suly- 
ginant su kitomis Europos tautomis, dar nėra taip apgailėtinas, 
kad reikalautų staigų pervertimų. Todėl pirmiausias Lietu- 
vos inteligentų darbas tur būti pastatymas tvirto racijonališko 
pamato, ant kurio ateisiančios kartos drąsiai galėtų statyti tro- 
besius tam laikui reikalingus. Tuo pamatu gali būti tik apšvieti- 
mas ant nacijonališkų pradžių“ (Vrp. 1895, N. 2). Žemkalnio ir 
kitų to laiko mūsų darbininkų manymu visi lietuvių blogumai 
kylą iš stokos tautinės sąmonės, o šios stoka — tai stokos ap- 
švietimo, tamsumo pasėka, „Pirmoji pareiga kiekvieno tėvynai- 
nio — sutvarkyti tautišką vienybę, teip sakant, — organizuoti 
dirvą darbui ir ant tos dirvos sėti grudus sveiko mokslo, sąmo- 
nės ir budo savo buviui pagerinti“ (Ibid.). Aišku, visiems lietu- 
viams, kad galėtų sekti lietuvių tautinį judėjimą, būtina skaity- 
ti lietuviškus laikraščius — „Varpą“, ir „Ūkininką“, nes jie ge- 
riausiai atstovauja tam judėjimui. 

Šiaip taip būrelį sulipdė. Bet iš Charkovo jam reikėjo va- 
žiuot į Maskvą ir palikti vos beįsikūrusią draugiją. 

Tik atvykusį į Maskvą, Landsbergį tuč tuojau įtraukė į 
lietuvišką darbą. Jis jau visų lietuvių tarpe buvo žinomas kaip 
didelis lietuvis patriotas, bajoras, kovojąs prieš savo luomo len- 
kiškas tradicijas, pagaliau, kaip vienas žymesnių to laiko publi- 
cistų ir „Varpo“ ideologų. Visiems skaitantiems iš raštų jis 
buvo gerai pažįstamas. Nenuostabu tat, kad maskviečiai džiau- 
gėsi susilaukę naujo darbininko. 

Maskvos kolonija buvo viena iš gausingiausių lietuvių ko- 
lonijų ir jau nuo seno organizuota, turėjo savo tradicijų, turėjo 
daug ir bičiulių net rusų tarpe, kurie dažnai lietuviams padė- 
davo. Jau Pietario, Basanavičiaus, Šliūpo laikais, prieš 20 metų, 
buvo neblogai suorganizuoti lietuvių būreliai. 

Šiuo laiku (1895 m.) Maskvos lietuvių judėjimas buvo ge- 
„rokai apsnūdęs. Pasitenkindavo suėję, pašnekėję — ir tiek. Pa- 
kviestas paskaityt paskaitą, Žemkalnis gerokai davė pipirų vi- 
siems tenykščiams lietuviams už atšalimą bendriems reikalams, 
nesirūpinimą tėvynės rūpesčiais ir, pagaliau, už indiferentišką 
laikymąsi su savo atšalėliais draugais, ypač tokiais, „kurie, 
tur-but bijodami vargo tėvynėje, su džiaugsmu metasi ant bal- 
tesnio duonos kąsnio, pasiulyto jiems svetimoje šalyje ir, be 
sielvartos išveldėdami tėvynę nuo darbininkų, kurių jai teip 
didei truksta...“ (Vrp. 95, N 6). 

Tik atvažiavęs į Maskvą, neturėdamas tarnybos ir jokio 
darbo, Landsbergis matė ir sunkesnių valandėlių. Tuo laiku 
Maskvos lietuviai nepaliko jo be duonos kąsnio. „Išvydau geras, 
jautrias širdis, — dėkoja jiems L.'(Vrp. 95, N 6), — prityriau 
savo nelemtame padėjime daug draugjausmio, ne tiek ant žo- 
džių, kiek ant darbų... karštai jūs atjautėte mano padėjimą ir 
nekalbant jau apie morališką suraminimą, nuo savo burnos nu- 
trauktu skatiku šelpėte mano žmogystą...“ Tiems šelpėjams 
Žemk. nepaliko skolingas: kiek aptvarkęs savo reikalus, jis ne- 
atstumdavo nė vieno, kuris tik prie jo kreipdavos — kiek galė- 
damas, jis visiems padėdavo. 

Dėl to Maskvoj Žemkalnis visur pasidarė savas žmogus. 
Jis pažino kiekvieną Maskvos lietuvių kolonijos narį, žinodavo 
kiekvieno vargus ir džiaugsmus, — jis, esą, būtų negalėjęs pa- 
žiūrėt lietuviui į akis, jei jis būtų nepažinęs visų lietuvių: pa- 
laikyt artimą ryšį su visais lietuviais esanti kiekvieno lietuvio 
pareiga. 2 

Landsbergis gavo darbo Murmo giriose, kur buvo projek- 
tuojama pravest geležinkelį. Jis buvo geras braižytojas ir ma- 
tematikas, todėl naudingas pagalbininkas vietos tiriamajai ko- 
misijai. Po metų gavo darbo pačioj Maskvoj — miesto ligoninėj. 
Toji ligoninė buvo tuo ypatinga, kad dar nuo Petro Didžiojo tu- 
rėjo sau ypatingų teisių, lyg ir autonomiją. Net policija į ją ne- 
sikišdavo. Visą ligoninės administraciją vesdavo jos inspekto- 
rius — tai buvo labai didelės, sunkios ir atsakingos pareigos. 

Šias inspektoriaus pareigas L. ėjo ištisus septynerius metus. 
Suprantama, ir atlyginimą neblogą gaudavo, be to, turėjo erdvų 
valdišką butą — nieko tat nuostabaus, kad Landsbergis dažnai 
galėdavo kviestis pas save Maskvos lietuvius, visuomet juos 
gražiai priimdamas. Reikia pasakyt, kad toji gyslelė Žemkal- 
niui buvo jautri ir mėgiama. Jis mėgdavo, kiek išgalėdamas, 
pasirodyt prieš kitus, nuolat kviestis pas save svečių, kelt iš- 
kilmingus balius, taip, kad jo namai buvo nuolatinė Maskvos 
lietuvių suėjimo vieta. "Ten lietuviai nesivaržydami galėdavo 
pasikalbėt sau rūpimais klausimais, pasitart, pasiguost. Ypa- 
tingai visi mėgdavo rinktis Kūčių, kurios jau iš tradicijos pas 
Landsbergius būdavo rengiamos plačiu maštabu. Jose, papras- 
tai, būdavo po keliasdešimt žmonių iš tenykštės lietuvių kolo- 
nijos, Tokio vaišingumo L -is nenustojo per visą savo gyve- 
nimą. Net sunkiaisiais gyvenimo metais jis, sugraibęs keletą. 
rublių, neatsigindavo pagundos susikviest savo bičiulius ir pa- 
žįstamus, kad juos gerai pavaišintų. Kai vėlesniais laikais su 
didele šeima jam būdavo ypatingai sunku išsiverst, tūlas jo tą 
įprotį ir smarkiau nupeikdavo. Šiaip, ar taip, per septynerius 
Maskvoj gyvenimo metus jo namai buvo lietuvių gyvenimo 
centras. 

Bet ir čia jo, kaip tremtinio, nepaliko rusų policijos akis, 
ypatingai, kad ir Maskvoj jis nenurimo. Vieną kitą kartą ir 
kratą padarė, bet vis laimingai pavykdavo išvengt nesusipra- 
timų. Štai, pav., vieną kartą krėtė keli policininkai — jų tarpe 
vienas lietuvis. Iškrėtę visus namus, priėjo prie didelio Vyt. 
Didžiojo portreto, kuris kabojo vidury saliono. 


— Eto kto takoj? — paklausė policmeisteris. 


— Naš svietoj Kazimir! — nė nemirktelėjęs atsakė lietu- 
vis policininkas, ir, kad dar labiau jo žodžiais patikėtų, persi- 
žegnojo. „„Pamaldaus“ policininko pavyzdžiu pasekė ir kiti, ir 
nesiartino daugiau prie paveikslo, nors už jo, lietuvišku pavyz- 
džiu, buvo pridėta lietuviškų laikraščių ir kitokių dalykų, ku- 
rių kaip tik policija ir ieškojo12). Šiaip ar taip, kad ir nepavyko 
ko nors surast, bet geros akies rusų policija ant jo neturėjo, 
ir laukė tik priekabos, kad galėtų jo nusikratyti. 

Maskvoj gyvendamas, L -is kiek atitolo nuo laikraštinio 
darbo — šį laikotarpį laikraščiuose beveik nėra jo straipsnių — 
per daug jis buvo užimtas savo darbu ir Maskvos kolonijos rei- 

kalais, Tik 1900 m., kai viso pasaulio lietuviai, amerikiečių ini- 
ciatyva, sujudo įrengt savo kampelį Paryžiaus parodoj, prie tos 
kampanijos aktingai prisidėjo ir Žemkalnis. „Varpe“, 1900 m. 
N 4, str. „Cives! reddite, reddite, guod debetis!“ jis skundžiasi, 
kad nėra pinigų Lietuvai atstovauti. „Mes turime tarp savęs 
ištikimų ir mokytų vyrų, kurie galėtų atsakančiai pasirodyt de- 
legatais lietuviškos tautos, bet tie vyrai — vargdieniai.“ Mat, 
aukštojo mokslo inteligentija esanti tik iš liaudies. Jei vienas 
kitas iš jų praturtėja — nueina tarnaut kitiems. Turtai, dau- 
giausia, bajorų rankose, bet jie labai šaltai reaguoja į lietuviš- 
kus klausimus. Kitų kraštų vyriausybės arba tam tikros drau- 
gijos aprūpina savo atstovus, o gi „mes savo yždos neturime ir, 
ką veikti be ištekliaus — tegul pasako sąžinė mūsų lietuvių 10- 
bininkų.“ Tiesa, nedaug kas išgirdo šį apeliavimą į žmogaus 
sąžinę ir lietuvio ambiciją, bet bajoro Landsbergio, nors ir su- 
sikompromitavusio bajorų akyse, balsas, galėjo geriau paveikti, 
nei kurio kito. 

Kiek atitrūkęs nuo darbų, 1900 m. važiavo į Palangą pas dr. 
Vaineikį, bet pakeliui, sužinojęs, kad Vaineikis suimtas, pasuko į 
Mintaują, kur kalėjo Vaineikis, norėdamas kiek padėt savo bi- 
čiuliui ir jo žmonai, kuri, kiek galėdama, stengėsi išvaduot vy- 
rą. (Plg. Stasė Vaineikienė. Iš praeities kovų. I d., 1935 m. 
p. 62). Visi atsisakė padėt karštam „litvomanui“ Vaineikiui. O 
ir į Žemkalnį jau pradėjo šnairuot policija ir sekt šnipai. Nieko 
kito neliko, kaip tik išvažiuot iš Liepojos pas gimines į Pašvi- 
tinį. Nuostabiu sutapimu L -is pataikė atvažiuot į Lietuvą, kai 
P. Višinskis su Jonu Siabu skleidė lietuviškas afišas, dėl kurių 
iškilo garsioji Višinskio byla, kurios laimėjimas gerokai padė- 
jo grąžinti mums spaudą. Siabą dar vaiką L - is pažino, bet 
su Višinskiu susitiko pirmą kartą, ir šis susitikimas padaręs 
L-iui nepaprastai malonų įspūdį. 

Beviešėdamas Lietuvoj, Žemkalnis gerai susipažino su lie- 
tuvių gyvenimu. Be abejojimo, jis turėjo būt maloniai nuste- 
bintas nauju faktu, kurio jis nematė anksčiau Lietuvoje — tai 
slaptieji lietuvių vaidinimai, kurie šiuo metu jau turėjo šiokių 
tokių tradicijų: jau buvo penkeri metai nuo pirmojo viešo lie- 
tuvių spektaklio Peterburge („Žentas dėl parodos“, 1895.III.31. 
„Lietuvių Teatras Peterburge“, psl. 21), dveji metai nuo Ry- 
gos („Žentas dėl parodos“, Bliziūskio, 1898.11.14. L. N., ko- 
resp. iš Petrapilio, Vlt., 1909 m. N. 131), treji metai praėjo nuo 

pirmojo slapto spektaklio Panemunėlio valsč.  (Smočinskio 
„Veselijos, arba Pagirėnų gobtuvės, 1897 m.) ir tik pernai gar- 
siai po visą Lietuvą praskambėjo per valdžios neapsižiūrėjimą 
praleistas vienintelis viešas Lietuvoje (kad ir ne Vilniaus nei 
Kauno gub.) Palangos spektaklis. 1900 m. tie spektakliai ypa- 
tingai išsiplėtė: Rygoje — 3, Mintaujoje — 1, Liepojuje — 1 
(?) — vieši, ir 1 slaptas Šiauliuose, ką jau bekalbėt apie Pet- 
rapilį, kur spektakliai pasidarė nuolatiniai, organizuoti, plačiu 
maštabu taisomi. Lietuvoje tų spektaklių, aišku, buvo daug 
daugiau (pav., žinomi slapti Vilniuj, Kaune, Šiauliuose ir kt.). 
Tas naujas darbas uždegė Žemkalnį nauja energija. Aktingai 
prie to darbo prisidėti jis neturėjo laiko, bet tai labai giliai 
įstrigo į jo širdį. Matydamas, kad lietuvių scena beveik visiškai 
neturi veikalų ir verčiasi vos vienu kitu verstiniu labai menkos 
vertės veikalėliu, jis ryžtasi kiek padirbėti toj srity. Dar kiek 
paviešėjęs Vilniuje pas savo brolį Kazimierą, sugrįžo į Maskvą. 
Bet neilgai jam teko čia išbūt: spalių mėn. 6 d. buvo staiga 
suimtas ir išgabentas į Liepojos kalėjimą, kuriame už panašius 
nusikaltimus sėdėjo apie 30 lietuvių. „Tai buvo mano gyvenimo 
košmaras, — pasakojo vėliau Žemkalnis. — Visai izoliuotas 
nuo žmonių, atskiroje kameroje, nuolatai kankinamas pasity- 
čiojimais tai prokuroro, tai žandaro, tai vyriausiojo kalėjimo 
viršininko. Gąsdino mane, piešdami mano vaidentuvėje paveiks- 
lus, kaip mano šeimyna, mano apleista, žysta Maskvos gat- 
vėse ir t. t. 

Kalėjiman įžengiau juodplaukiu — išėjau žilbarzdžiu, nors 
tik 10 savaičių kalėjau. 

Ačiu tautiečiams, sudėjus kauciją, buvau paleistas lyg lai- 
ko ir sugrįžau Maskvon. Mano giminės lojališkai manęs atsiža- 
dėjo dar gi nuo pažinties su manim“. (L. Ž. 14, N 87-90). 


Peterburgo įsakymu buvo atleistas ir iš tarnybos, nors 
Maskvos miesto valdyba ir stengėsi jį užtart. Iš viso, Maskvoj 
radęs daug užuojautos. Daug pagelbėjęs net pats vice - guber- 
natorius Borotynskis, didelis lietuvių bičiulis, su kurio sūnum 
artimai draugavo Baltrušaitis, Kairiūkštis, Vaineikis ir kt., bū- 
dami ten nuolatiniai svečiai. Ir šį kartą bičiuliai padėjo L - iui 
gauti šiokį tokį uždarbį, kol paaiškės situacija — įtaisė jį Gar- 
šanovo alaus fabrike, kur šis išbuvo beveik metus, kol 1902 m. 
balandžio mėn. administratyviniu būdu „za litovskuju propo- 

gandu“ su 6 draugais ištremtas iš Maskvos. Apsigyventi pa- 
siūlė 12 vietų pasirinktinai. „Varpe“, 1902 m. N 5, skaitome: 
„paskutiniame laike patyrėme iš ištikimų šaltinių, kad nežiū- 
rint ant caro apskelbimo, Ministerija Vidaus dalykų vardan to 
paties caro, apskelbė prisakymą, pagal kurį tapo ištremti...“ — 
paduoda visą eilę ištremtųjų pavardžių, jų skaičiuj ir Lands- 
bergio. Per kelis Nr. tokių ištremtųjų paskelbė apie 40. Žino- 
ma, mūsų spauda pakėlė didžiausią aliarmą (pv., ,,Policijos 
viešpatavimas“, Vrp. N. 8), ir tai dar labiau sukiršino lietuvius 
prieš rusus. Per paskutinį penkmetį tai buvo antroji didelė 
audra (pirmoji buvo 1897 m.), ir šį kartą švelnesnė, nes leista 
pasirinkt gyvenamoji vieta. 

Landsbergis ir šį kartą nenusiminė — priešingai, jis į šią 
audrą pažiūrėjo net su tam tikru džiaugsmu. Kiekvienas žymes- 
nis įvykis, jo nuomone, turėtų sužadint daugiau energijos, jėgos. 
Po 1897 m. subruzdimo visi nutilo — pabūgo, kinkos sudrebėjo. 
Jaunuomenė, pametusi tautišką darbą, ėmėsi žvalgytis plates- 
nių idėjų. Baugu, kad ir 1900—1902 m. epopėja, dėl kurios 
nuteista 30 žmonių, neliktų be pasėkų. ,,O Lietuva iš tikro bu- 
dama prislėgta ir ekonomiškai (žmonės — liaudis) ir doriškai 
(bajorai) svetima valia ir svetima įtekme ilgokai vilko visose 
savo luomose baudžiavos jungą“ — tai atavizmas. Pav., vedęs 
rusę, jaučia reikalą priartėt prie tautos ir... eina į lenkus. ,„Būk 
gudų — kam list į trečią?!“ Mūsų studentai, išėję mokslus žiū- 
ro, „kur galėtų sutaikyti utile cum duleci“— ir vėl 
per rusus nueina į lenkus. Kartais reikia padėt daug pastangų, 
kol išaiškini lietuvio ir lenko sąvokas. 

„Paskutinė audra, nors skaudžiai atsiliepė ant 30 atskirų 
ypatų, bet, kaip paprastai audra, daugiau gero, negu blogo, 
padarė. Oras paliko skaistesnis. Bylą pavadino „lietuviška pro- 
paganda“, darbininkus nubaudė už atkaklų lietuviškos spaudos 
reikalavimą. Tai pirmas viešas pripažinimas lietuvių krutėjimo. 
Bylai pasibaigus kai - kuriuos gudų (=rusų V. M.) laikraš- 
čiuose atsirado keli straipsniai, polemizuojuntieji dėl lietuviš- 
kos spaudos. Anot privatiškų žinių, pati valdžia pamačiusi lie- 
tuvių krutėjimą ir pripažinusi nenuoseklumą jų prispaudimo. 
Tai vis, rodos, nedideli daiktai, bet tokie dsiktai, kurių lietuvių 
krutėjimas lyg - šiol da neturėjo (? Red.). Jeigu jų greit ne- 
suvartosime — tai visų musų judėjimo kiiėoii nė užsimokėte 
neužsimokės (? Red.). 

Mažiukai savo darbą atliko — dabar eilia galiunų. 
Žodžiu sakant, dumplės dumia, anglis dega, jau užkaito 
geležis, tik reikia plakt... nėra kalvių. 


Kur esate musų kalviai?!“ 

Ir iš to įvykio, dėl kurio L - iui teko ypatingai daug nuken- 
tėti, jis nepasidaro tragiškų išvadų, nesiskundžia, nesideda he- 
rojum, nereikalauja sau himnų — jis teįžiūri naudą ateičiai: 
„Mažiukai savo darbą atliko...“ 

Ištremtieji, žinoma, pasirinkdavo tokias vietas, kur gyven- 
davo jų pažįstami, kad bent pirmomis dienomis netektų badu 
mirti. Ir tikrai, ten gyvenantieji galėjo padėt ar tai patarimais, 
ar tai rekomendacijomis, prieglauda, ar, pagaliau, kad ir mo- 
" raline paspirtimi. Deja, tų vietų lietuviai, dažniausiai, būdami 
valdininkai, išsižadėdavo „,pavojingųjų“, arba, geriausiu atveju, 
pasakydavo smarkiausią pamokslą, kad lietuviai darbininkai 
esą neatsargūs, nemoką dirbt — jų ir gailėtis neesą reikalo — 
ir stengdavosi kuo greičiausiai jų nusikratyti, ir prašydavo 
daugiau nesilankyti, kad jie nesukeltų įtarimo ir nepagadintų 
karjeros. Kiti būdavo surusėję arba, dar dažniau, sulenkėję, 
nes lenkai mokėjo juos patraukt prie savęs: leidžia pas save 
lenkų susirinkimus, šelpia lenkų tremtinius (po kelerius metus 
juos išlaikydami), žadėdami išnaikint „litvomanus ir litvomani- 
ją“. Žemkalnis labai smarkiai puola tuos lietuvius, kurie „nusi- 
blaivius Lietuvoje orui, noriai naudosis ir džiaugsis iš pasekmių, 
įgytų vargais ir ašaromis už tėvynės reikalus kentėjusių...“ 
„„„maža tauta, — šaukia toliau L - is, — iš visų pusių prispaus- 
ta, turinti kovoti ne tiktai su valdžia, bet, — kas da pikčiau, — 
ir su artimais savo, kaip kunigai, lenkai ir nutukę tautiečiai, 
ir neturinti kovos įnagių, — man rodos, negali ir netur tiesos 
lošti Tolstojaus idealizmą, bet turi rusčiai isteigti tvarką ir su- 
lyg nusišalėlių išgamų vartoti represiją“ (Vrp. 1903 m. N 6-7). 
O tokia represija, Žemkalnio manymu, gali būti: boikotas, 
obstrukcija, pakirtimas prestižo per spaudą ir t. t. 


L -is buvo ištremtas dvejiems metams „pod nadzor poli- 
cij“. Jo kaltinimo byloj figūravo anksčiau minėtas laiškas dar 
iš Krymo laikų (kur antraštėj parašyta „Kochany moj žmuj- 
dzinie!“, — plg. p. 11), natos Kudirkos „„Maniesiems“ (kurias, 
dar Maskvoj būdamas, prašė vieną rusų kompozitorių harmo- 
nizuot) ir dar vienas kitas panašios svarbos dokumentų. Gy- 

venamąja vieta pasirinko Smolenską, kaip didesnį miestą ar- 
čiau Lietuvos. 

Smolenske jau buvo vienas kitas lietuvis ir geriau įsitai- 
sęs (pav., dr. Radzvickas), bet jie vengė lietuvybės, bent atvi- 
riau nenorėję tuo afišuotis. Bet buvo ir nuoširdžių, atvirų lie- 
tuvių, ypatingai geras, stačiai apaštalu laikomas buvo lietuvis 
kunigas „A“, daug gero padaręs tremtiniams, jau seniai gy- 
venęs Smolenske. Buvo keletas ir tremtinių (pav., Ladas Po- 
žela, L - io kalėjimo draugas iš Liepojos, Baranauskas, d-ras Ja- 
nušis, dantų gyd. Brazdžiūtė). Iš visų susidarė jau šiokia tokia 
lietuvių kolonijėlė. 

Tremtiniams nebuvo čia bloga — į juos bloguoju nežiū- 
rėta. Net pats gubernatorius buvo prielankus. Nereikėjo net 
policijoj registruotis ir, iš viso, juos maloniai priimdavo. Mat, 
Smolensko administracija, būdama arti Lietuvos, gerai buvo 
susipažinusi su lietuvišku klausimu, todėl jai ir politiniai trem- 
tiniai - lietuviai nebuvo jau toks priešvalstybinis elementas, 
kaip kitose gubernijose. Čia jiems ir laisvės daugiau duodavo, 
nei kitur. 

Už tat čia tremtiniai jautėsi kaip laisvi. Jiems net ir teisių 
nemaža duodavo. Pav., gubernatorius leido lietuviams lietuviš- 
kai melstis bažnyčioj. Tai buvo didelis lietuvių laimėjimas, 1a- 
bai nepatikęs lenkams. Visa kolonija suskato išnaudot tą guber- 
natoriaus malonę. Pirmiausia reikėjo sudaryt bažnytinį chorą, 
bent vienai kitai giesmei pagiedot. Tokį „chorą“ sudarė pats 
Landsbergis, dvi Landsbergaitės (dukterys), Ladas Požela, 
Dr. Janušis ir kt., kurie iš visos gerklės traukė: Pulkim ant ke- 
lių“, „Tegul bus pagarbintas“ — daugiau nemokėjo. Gaila, kad 
tos pamaldos neilgai buvo — dėl lenkų intrigų dvasinė vyriau- 
sybė greit jas uždraudė. Po pamaldų kun. Janulaitis pasakė 
labai patriotišką pamokslą, kuriame ragino „keltis“ iš miego, 
būt tokiais, kokiais Dievas sutvėrė, tėvus mylėt ir kalbą“ (Nau- 
jienos, 03, N 7—10). Dar gyvas su didžiausiu entuziazmu ap- 
rašydamas tą pamokslą, nepasigaili prikimšt tikybinių įrodinė- 
jimų, kad kalba taip pat Dievo duota ir kas jos vengia, tas 
„nusideda prieš pirmąjį Dievo prisakymą — nejieškok svetimų 
dievų, — o slėpdamas savo kilimą ir niekindams jį niekina sa- 
vo tėvus, savo tėvų buvimą ir žemę, nusideda prieš ketvirtą 
Dievo prisakymą, — godok tėvą ir motiną savo“. Išdėstęs tokį 
patriotinį katekizmą, suprantama, padarė ir praktiškų išvadų, 

esą, nereikia bijot pajuokos, persekiojimo, kančių — ir pats 
Kristus kentė, bet neišsigynė. ,„Mes turime savo kalbą, mes jos 
neapleisim ir joje garbįsim savo Viešpatį — ir Dievas mums 
padės. Nes Dievas visuomet padeda tiems, kurie patis dirbda- 
mi neapsileidžia... Jei patis neapsileisime augindami lietuviškai 
vaikų vaikus, jei patys drąsiai ir atvirai lietuviškai šnekėsime, 
tai visi mūsų niekintojai bus sugėdinti ir neišdrįs iš mūsų ty- 
čiotis...“ Ir gale dar prideda: „Garbė tiems kunigams, kurie 
tikrai rūpinas savo avelių dorybe. Smolensko gyventojai da- 
bar žino, kad lietuviai — ne posūnis katalikų bažnyčios“. Cha- 
rakteringa, kad ši religiškai - patriotinė agitacija įdėta ne 
„Varpe“, bet „Naujienose“, kuriose kaip tik buvo susispietęs 
kairusis elementas, be to, tai vienintelis L - io str. šiame laik- 
rašty. Greičiausia jį bus persiuntusi „Varpo“ red. — tai labai 
plačiai tais laikais praktikuojamas reiškinys: net su „„Apžval- 
ga“ ir „Tėvynės Sargu“ „Varpas“ keisdavosi raštais, persiųs- 
dami kitai red. tuos str., kurie anai redakcijai būdavo artimesni. 
Galėjo ir Požela, ar kitas kuris pasiųsti „Naujienoms“. Bet ir 
šio laikortapio „Varpas“ buvo paėmęs griežtai radikališką 
kryptį santykiuose su kunigais ir vyriausybe ir nepraleisdavo 
progos smarkiai išpert kunigams kailį. Ir pats Žemkalnis savo 
kituose str. perdaug kunigams komplimentų nesako. Jau kele- 
tą kartų matėme smarkesnių žodžių kunigams, Štai su didžiau- 
siu įnirtimu Terremont puola vieną kamendorių, kuris, maty- 
damas vieną bajorą linkstant į lietuvybę, davė jam paskaityt 
knygelę „Dievas, Dangus ir Pragaras“ („tai vienas piktžodžia- 
vimas ir išdergimas visoko, ką žmonės nuo amžių papratę gar- 
bėje laikyti; protavimas tenais kvailas, be jokių pamatų, sti- 
lius — ne literatiškas, etika — po kojų suminta“ — recenzuo- 
ja Terremont, Vrp. 94, N 7). Knygelė pateko pamaldžioms mo- 
terėlėms, ir galima įsivaizduot įspūdis: „Kunigėlis atvėrė mums 
akis: dabar matome, kad tame neva tautiškame krutėjime lie- 
tuviška kalba tėra tiktai lyg kokia skraistė apsiausti steigi- 
mui išnaikinti katalikystę ir palengvinti valdžiai versti visus į 
pravoslaviją.“ Aišku, bajoras dar lengviau patikėjo. Ir štai 
tiems dvasios ligoniams, kurie jau nuo Horodlės laikų sargina- 
mi ir kai tik paskutiniu laiku „su dideliu vargu jų akys pra- 
dėjo apsiprast su teisybės šviesa; atsargiai ir nedrąsiai... pra- 
deda... pažinti brolius ir seseris... matyt, toksai ligonio sveiki- 
mas ne visiems patinka, ir štai iš užkampio, it pamėkla, pasi- 

rodo ranka ir meta sveikstančiam į akis pilną saują šiukšlių...“ 
Stinga žodžių Žemkalnio pasipiktinimui išreikšt. Prieš tas šiukš- 
les visu griežtumu protestuoja ir kiti „Varpo“ bendradarbiai. 
1894—95 m. „Varpas“ deda visą eilę straipsnių, kuriuose įrodi- 
nėjama, kad ir kunigas yra paprastas mirtingasis, kuris turi at- 
sakyt už savo blogus darbus, o blogai padaryt ir kunigas gali — 
ir štai toks blogas darbas visų pirma esąs lenkiškumas. Už tą ir 
kunigas smerktinas. Reikia išskirt kunigo darbas, nuo jo, kaip 
žmogaus darbų. O juk senesnioji kunigų karta kuo ne visi buvo 
sulenkėję. Ir nenuostabu, kad Žemkalnis skundžiasi E. Ožeškie- 
nei: ,„Kunigai, kaip abelnai konservatistai, ant naujo ivedi- 
mo, ant naujos idejos žiuri skersai, nelabai ištikėdami, arba tie- 
siog kartais be jokio pamato mato pavojų jaigu ne del tikėjimo, 
tai bent del savo autoriteto.“ (Vrp. 193, N 2). Tikrai, kunigai 
daug kur šnairomis žiūrėjo ne tik į lietuvišką subruzdimą, bet 
net ir į tuos jaunesniuosius kunigus, kurie palaikė tą judėjimą, 
ar net, vienas kitas, jame aktingai dalyvavo. Žemkalnio tvirti- 
nimu, kunigija buvusi priešinga lietuviškam judėjimui. ,,„Ap- 
žvalga“ teatsiradusi vien dėl opozicijos prieš „Varpą“. Kunigai 
liepę gaudyt kontrabandininkus ir įduot žandarams (Iš mano 
ats. L. Ž. 1914, N 87—90). 

Daugely vietų kunigai nepritarė ar net ir priešinosi lietu- 
viškoms pamaldoms, o jei lietuviai ir išsikovodavo kur nors pa- 
maldų dalį, tai tos pamaldos būdavo taip sugrupuojamos, kad 
jų tik retas galėdavo išklausyt. Paprastai kunigai per lenkišką 
pamokslą pranešdavo: „Po visko bus lietuviškas pamokslas. 
Kas nesupranta lenkiškai — gali pasilikęs pasiklausyt.“ Jeigu 
ir atsirasdavo drąsuolis, nesibijąs pasirodyt nemokąs lenkiškai 
— tuo pačiu, nemokša, žemesnės kultūros žmogum — ir pasilik- 
davo pasiklausyt, tai vis tiek nieko negalėdavo išgirst, nes len- 
kiško pamokslo klausiusieji išeidinėdavo iš bažnyčios, pagaliau, 
ir nieko gera neišgirsdavo, nes kunigui tai buvusi nemaloni pri- 
dedamoji pareiga, ir jis stengdavosi jos kuo greičiausiai, kad ir 
bet kaip, nusikratyti. Iš antros pusės, ir pamaldos pasidaryda- 
vo nepaprastai ilgos — reikėdavo didelio pasiryžimo jų visų iš- 
klausyt. Kunigai, pasak Dar - gyvo, visaip stengiasi, kad mūsų 
tauta būti tik „katalikai“ ir kad jokiu būdu nekeltų tautinių pro- 
blemų, „geresnieji“, kalbėdami lenkiškai, atsiskirtų nuo visuo- 
menės, kad nekurtų savo literatūros, meno, kultūros, nes „tokia 
tauta negreit atsitrauks nuo skverno kunigo, ergo — nuo 


Stovi: Jonas Jablonskis, kun. Juozas Tumas, d-ras Vincas Kudirka. 
Sėdi: Motiejus Lozoraitis, Gabrielis Landsbergis ir Motiejus Čepas. (18394 m.). 

apakimo. Tuo tarpu kunigai netruks šiokiu ar tokiu budu at- 
gavę sau spaudą paimti ją į savo monopoliją. Teip tauta ir pa- 
siliks — „kataliku“ ir laikui bėgant išsitautės. Dabar kunigai 
kompromisais nuduoda inteligencijos draugus. Tai jų jezuitiš- 
ka diplomatija. Bet nebetoli tas laikas, — jei teip toliau nayviš- 
kai darysime, — kuomet kunigija parodys mums... „,kakariko“ 
ir gardžiai pasijuoks iš musų lengvatikystės...“ (Vrp. 02, N 11, 
Da - gyvas). Žinoma, iš tokių samprotavimų išvados aiškios: 
reikia padaryt kunigus nekenksmingus, kad jie bloguoju ne- 
veiktų visuomenės. Tokia kryptimi varpininkai ir dirbo, ypatin- 
gai jiems suskilus. Dėl to bedieviu buvo apšauktas pats Kudir- 
ka ir daugumas jo bendradarbių. Tokiu ,bedieviu“ buvo ir L -is. 
Ir priėjo prie to, kad, pav., Joniškėlio klebonas nekrikštydavo 
vaiko, jei krikšto tėvas būdavo L -is, arba neduodavo šliūbo, 
jei jis dalyvaudavo. Savo kulminacinio punkto šis nusistaty- 
mas pasiekė palaipsniui, pradedant „Apžvalga“ ir baigiant 
priešrevoliuciniais 1904—05 m, Bet nuo 1894 m. L -is gyveno 
ne Lietuvoj, atitolo nuo Lietuvos gyvenimo ir tik iš laikraščių 
pasiskaitydavo apie įsisiūbavusį pasaulinių inteligentų ir kuni- 
gų nesutarimą. Dėl to L -is neįsitraukė į kovą, dėl to galėjo ir 
objektyviau įvertint situaciją. 

Bet tai senoji kunigų karta. Prieš juos kėlė balsą net jau- 
nesnieji kunigai, kad ir labai atsargiai, negalėdami smarkiau 
pasisakyt prieš bažnytinėj hierarchijoj aukščiau stovinčius ir 
labiau įsigyvenusius senesniuosius. Karštesniems ir nukentėti 
tekdavo (pav., Tumui). Galime vienok pasigirt, kad tarp jau- 
nų kunigų jau apsčiai atsiranda patrijotų ir darbininkų ant dir- 
vos apšvietimo musų tautos“ (Ž. Vrp., 93, N 2).Jie, kad ir ne- 
visur sutikdami su daugiausia liberaline pasauline inteligentija, 
vis dėlto tautos darbe stengėsi eit ranka rankon (plg. Rimutį - 
Vizgirdą ir dr. Gintautą iš ,,Pragiedrulių“). Tie jaunieji „kleri- 
kalai“ su „progresistais“ turi labai daug bendrumų: pasirengę 
kovoti su priešu, reikalauja  ,,musų kalbai tiesos bažnyčioje, 
mokykloje ir namuose“, gina lietuvių „kalbą nuo vagiškos ran- 
kos gudų ir lenkų“ — žodžiu, sutinka, kas liečia priešus. ,„To- 
dėl jeigu tiedvi tautiški kruvi tolyn žengs, nežiurint ant nesu- 
tikimų kituose klausymuose, pasiėmę už rankų, kits kitam ne- 
kliudydami, — tai su garbe įveiksime nevydonus, nuvalysime 
svetimtautiškus purvus nuo savęs ir savųjų ir lietuviškai vi- 
suomenei atidengsime plačią dirvą, ant kurios kiekvienas pa- 

gal savo išminties ir spėkų galės del abelno gero po veluku: 
„Mylėk artymą savo kaip pats save“ (Vrp. 1901, N 6). Bend- 
rame darbe galėtų sutilpt visi lietuviai, tik nereikėtų aštrint 
santykių pravardžiavimais „bedieviais“, „cicilikais“ etc. — ge- 
riau melstis už juos... Tokiu budu tarp mus Lietuvių nesanda- 
ros nebus, eisime visi išvien ir paliks mums tik nevienodumas 
nuomonių kituose, ne tautiškuose dalykuose... bet tas nevieno- 
dumas gal but sumenkintas ir suartintas su pagelba padorios 
polemikos — kritikos“, — tokių išvadų prieina Žemkalnis re- 
cenzuodamas „Žinyčią“, ir lyg pats pirmasis nori parodyti to- 
kios „padorios polemikos“ pavyzdį. Tiesa, jis nepatenkintas dėl 
„neskanios estetiškame atvejuj vietelės gal netyčia patilpusios 
į laikraštį“, kur kaimiškų būdu aiškina pragarą — tai „netinka 
laikraštyje „paskirtam apšviestesniems Lietuviams“. „Autorius 
džiaugiasi laikraščių padaugėjimu — tai „ženklas tautiškos 
kulturos“. Gale „„nubaigdamas savo straipsnį galiu nuoširdžiai 
sušukti: „tegyvuoja naujas laikraštis ir jo darbininkai trusan- 
tiejie del mus abelnos, svetimtaučių niekinamos, tėvynės“ (Vrp. 
1901, N 6), 

Matom, kad Žemkalnis buvo objektyvus, tolerantingas re- 
cenzentas, kuriam, ir su savo priešais kalbant, norisi rasti 
bendra kalba — tėvynės reikalai. Jis labai susižavi „Žinyčios“ 
krikščioniška taktika, kad „stipresnis teparemia silpnesnį, ...ne- 
niekinkime nekatalikus (Lietuvius - reformatus)... nekoliokime 
plytlaiža žmogų, kursai mano, kad vienu bažnyčioje klupojimu 
dasieks Dangaus Karalystę, bet pamokykime jį, kad malda be 
darbo — tuščia...“ „Sujungimas arba subendravimas socializ- 
mo su massonizmu, man rodos yra absurdų“ — tai „garbingos 
atminties“ „„Apžvalgoje“ ir daug rečiau „laimingai gyvuojan- 
čiam“ „Tėvynės Sarge“ to sutikdavai. Reikia pasakyt, kad dau- 
gelis šių frazių labai panašios į „Varpo“ atskiras vietas, už 
kurias jam dažnai kliūdavo nuo „garbingos atminties“ „Ap- 
žvalgos“, o varpininkams tekdavo bedievių, parmazonų ir kito- 
ki gausaus to laikraščio leksikono vardai. Neveltui varpininkai 
taip juo (Žinyčia) žavėjosi ir didžiausiam įniršime retai kada 
teišdrisdami pasakyt jam smarkesnį žodį. Reikia pasakyt, kad 
Žemkalnis, kaip ir Kudirka, nuoširdžiai džiaugdavosi kiekvienu 
Bažnyčios laimėjimu, jei tik jis eidavo „ant gero lietuvystės““, 
rūpinasi jos vargais, Jis skuba pranešt visuomenei, kad Kauno 
katedroj per 40 valandų lietuviškas pamaldas buvo pilna žmo- 

nių, nors laikas nebuvo patogus (Vlt. 1910, N 27), džiaugiasi, 
kad Raseiniuose žmonės gausiai lankydamiesi bažnyčioj vis 
gieda lietuviškai, nors kunigas įsakė lenkiškai melstis, skun- 
džiasi, kad Vilniaus lietuviai - mokiniai iš karto visai neturėję 
tikybos pamokų, o paskyrus kapelionu kun. Abaravičių, per 
metus tebuvo 2 pamokos; lietuviams tikybos pamokos būdavo 
paskiriamos nuo 15—16 val., kai mokiniai išvargę — ir tai ku- 
nigo nesulaukdavo. Tėvų Komitetas paaiškino, kad jei lietu- 
viai nori turėt lietuvį kunigą — tepasisamdo. Čia jau baigėsi 
Žemkalnio kantrybė: „Lietuvių kantrybė didi yra, nors jų vadų 
tarpe daugelis yra pataikūnų svetimtaučiams. Bet visam kam 
esti galas: kantrybė išsemiama, sprogstanti; vadai — pataiku- 
nai — griųvanti galybė — galės ir juos pergyventi...“ — su- 
šunka Tebegyvas, reikalaute reikalaudamas savo teisių (Vlt. 
1908, N 33, Tebegyvas). 


Peržvelgę Žemkalnio santykius su gausiausiu ir labiausiai 
susikonsolidavusiu kunigų luomu, matome, kad jis, kaip ir be- 
veik visa pasaulinės inteligentijos karta per visą amžių liko iš- 
tikimas „Varpo“ pirmųjų metų taktikai: griežtai smerkdavo 
sulenkėjusius ir lenkintojus kunigus, kartais pasiraukydamas 
dėl vienos kitos tikėjimo tiesos aiškinimo — tai, daugiausia, se- 
nesniųjų kunigų „griekai“; su jaunaisiais, dažnai savo gimna- 
zijų draugais, kurie gyveno tais pačiais tėvynės reikalais, kad 
ir iš kito taško į juos žiūrėdami, stengdavosi palaikyt gerus 
santykius. 


Taip, kad nenuostabu, kad ir Smolenske jis džiaugėsi lie- 
tuvių laimėjimu bažnyčioj ir geruoju sugyveno su kunigais. II- 
gą laiką pragyvenęs Rusijoj, jis prisigėrė pozityvizmo ir, kaip 
ir daugumas to laiko inteligentų, buvo gerokai nutolęs nuo re- 
ligijos, bet tas, kaip matome, nekliudė jam aktingai dalyvaut 
bažnytinėse apeigose ten, kur tas lietuvybei buvo reikalinga. 
Tas rodo, kad lietuvybės reikalas jiems visiems (pav., Požela — 
socdm.) buvo pirmaeilis, ir dėl jo viską aukodavo. 


Šeima gyveno Maskvoj, tik viena duktė gyveno su tėvu ir 
lankė Smolensko gimnaziją. Kiti vaikai Maskvoje mokėsi gim- 
nazijoj, ir žmona, kiek galėdama, vertėsi pati, samdydama di- 
delį butą ir dalį jo perleisdama lietuviams studentams, iš ko ir 
pragyvendavo. Pati su vaikais buvo susikimšusi į virtuvę ir du 
kambarėliu. Vyriausioji duktė ir pamokomis versdavosi — kar- 


tais ligi 25 rub. uždirbdama. Vasarą dukterys nuvažiuodavo 
pas tėvą į Smolenską. Vėliau šeima ir visai į Smolenską išsikėlė. 
Smolenske L -is neblogai įsitaisė. Štai, tų laikų laikraš- 
čiuose randame ilgiausius sąrašus aukų (daug jų globojo Mor- 
ta Saunus) tremtiniams šelpti. Tai pasiskaitęs Da-gyvas rašė, 
esą, Gudijon ištremtiesiems pašalpų klausimas dar r.-rūpi: 
Gudijoj galima uždirbt. Pagaliau, ištremtųjų daug, o pinigų 
tiek nesudėsi, Čia galėtų padėt vietiniai lietuviai savo pagalba, 
prieglauda ar rekomendacijomis. Matyt, kad jis bado nekentė. 
Dirbo jis, ką nutverdamas — net smulkiausius darbus. Dau- 
giausia perrašinėdavo polisus (draudimo lapelius) Smolensko 
Ziemskaja Uprava, Strachovyji oddiel, kur jam už lapelį mo- 
kėdavo po !/; kapeikos. Įgudęs į tą darbą, jis čia parodė daug 
sumanumo ir iniciatyvos, taip, kad įstaiga paskyrė jį nuolati- 
niu tarnautoju, mokėdama po 25 rub. mėnesinio atlyginimo. 
Čia pradėjęs šį darbą Landsbergis jį, su poros metų pertrauka, 
dirbo ligi savo amžiaus galo Vilniuj, Kaune ir Šiauliuose. 


VIII. Didaktinė beletristika. 


Atitrūkęs nuo tėvynės, Žemkalnis neturėjo kuo papildyt 
savo žinių iš gimtojo krašto, o negaudamas naujų įspūdžių, nu- 
tolo ir nuo publicistikos. Tiesa, šiuo laiku randame vieną kitą 
ir publicistinį dalykėlį, kur jis skundžiasi svetur gyvenančiais 
lietuviais inteligentais, agituoja palaikyt Paryžiaus parodos lie- 
tuvių skyrių ir pan., bet tai visai nežymūs, atsitiktiniai straips- 
niai, nieko įdomesnio mums neduodantieji. Dešimties metų lai- 
kotarpis (1895—1905) labai nevaisingas Žemkalnio darbe. 

Vis dėlto mūsų dėmesį šį laikotarpį patraukia keletas nedi- 
delių straipsnelių, kurie yra naujos kregždės jo raštuose, tai — 
jei taip būtų galima pavadint, — didaktinė beletristika. Be abe- 
jojimo, šį terminą vartojant, tenka visiškai pamiršt, kad mes 
panašiai aptariame ir Valančiaus, Šatrijos Raganos ir kt. raš- 
tus. Šiuo terminu tenorėtume apibendrint keletą jo publicistiš- 
kų dalykėlių, kurie traktuodami tas pačias temas, jas paduoda 
kiek kita forma, kiek kitu būdu traktuoja — tai toji pati publi- 
cistika, tik apvilkta į dailesnį, ne tokį kasdieninį rūbą. 

Šiam skyreliui tektų priskirti: Pasaka, Sznekėjimo vaka- 
ras, Kaip Tamoszius norėjo pavirsti į Oną (D. L. verstas iš len- 
kų kalbos „„(Ukiszkas Kalendorius“ ant meto 1892, Vilniuje, J. 

Zavadzkio. Vis dėlto šis pasakojimas neišrodo, kad būtų Žem- 
kalnio rašytas, pagaliau, jis yra visiškai menkos vertės — mes 
jo plačiau nė neminėsime) ir Blaivininkų pirmininkas. Be šių 
dar keletas vaizdelių vaikams: „Stebuklingos kibirkštys“ ir „Ką 
daro iš smilties“. Ton pačion kategorijon priskirtina ir vieno 
veiksmo vaikų komedijėlė ,Tarnaitė pamokė“ — apie ją kitoj 
vietoj pakalbėsime. 


Šiuose savo vaizdeliuose Žemkalnis, paprastai, išsprendžia 
vieną kurį nors jam labiau rūpimą klausimą. Pav., norėdamas 
atvaizduot žmonių lenkinimą per bažnyčias, jis rašo ,Sznekėji- 
mo vakarą“ (Keleivis, Ūk. 1890. N 12) „Vėsus rudens vaka- 
ras, — pradeda Keleivis. — Medžių lapai, nuo vėjo kratomi ir 
rinkindami ant oro, krinta ant žemės, ir vėl pasikėlę ir kiek syk 
apsisukę į rinkių rinkius, prigula prie žemės. Balsvas mėnuo, 
slinkdamas per tankius debesius, menkai apszvieczia aplinkį: 
tiktai ką gal iszskirti vienų namų paszalius nuo kitų. Arti misz- 
kelio regisi nedidelis sodžius NN**, kame kur - nekur grįcziose, 
matosi, žiburys tvaska, bet vienoje griczioje, tarti, ugnies 
szviesa. kiek per langą pasirodo ir vėliai užtemsta. Trioboje 
daug yra susirinkusiųjų sodžiaus gyventojų: vieni sėdi už skuo- 
mės ant suolų, kiti ant kedžių, kiti ant muro aplink kakalį, o 
vyrai sėdi ant zoslano, isz kurių dviejų vienas žibina žiburį, o 
antrasis balsei skaito lietuviszką laikrasztį. Tyla vieszpatauja 
visoje trioboje...“ 


Davęs tokį foną, autorius pradeda pasakot ir pačius įvy- 
kius. Štai iš Vilniaus sugrįžta Stanslė ir pasakoja, kad Vilniuj 
yra dar daug lietuvių (reikia pastebėti, kad Žemkalnis per laik- 
raščius teiravosi, ar Vilniaus krašte yra lietuvių, esą, jis gir- 
dėjęs kalbant, kad bajorai su kunigais Vilniaus krašte sulenki- 
nę visus lietuvius). Tas Stanslė pasakoja susirinkusiems žmo- 
nių vargus: ,„Visusunkiausis yra vargas mums, jog niekados ir 
niekur bažnyczioje negirdime tikėjimo dalykuose pamokslų sa- 
viszkoje kalboje, o per tai daug musų brolių pasidaro dideliais 
paleistuviais ir paleistuvėmis, nes mums, menkai mokant len- 
kiszkai, labai yra sunku suprasti lenkiszkus pamokslus, o dar 
sakomus vien dėl ponų“. 


Buvo dar kai kur lietuviški pamokslai per didesnes šventes, 
bet panaikino. Joki prašymai nepagelbsti — tik išbara už tai. 
Lietuvius kunigus tyčia skiria į gudiškas parapijas ir atvirkš- 

čiai — lenkus į lietuviškas. Valdžia lyg ir draudžia lenkišką kal- 
bą, bet tuo pačiu dar labiau prisideda prie jos išplitimo: mal- 
daknygės, laikraščiai, knygos dabar tik lenkiški. 


Norėdamas populerint amatus ir paragint lietuvius jų im- 
tis, Dagyvas rašo ilgą „Pasaką“. Toji „pasaka“, kaip ir virš 
minėtas straipsnelis, prasideda gražiu įvado vaizdu: „Buvo sau 
miestelis, kaip paprastai visi Lietuvos miesteliai, su plynėmis, 
kuriose rudenop skęzdavo ratai lig ašių, su gaujomis purvinų 
žydžiukų, su purvinai baltomis ir kitokių spalvų ožkomis, ku- 
rios savo „mikekėė“, drauge su žydžiukų rėkavimu, paprastoj 
dienoj retam praeiviui sakydavo, kad miestelis vistik žmonių 
apgyventas. 


Buvo tam miestely maža bažnytėlė su įdubusia bakuže, 
špitole pavadinta, didi karčiama, o gal ir monopolis, kas ją ži- 
no, žydų šulė, aibės žydų namų ir namelių ir miestelio gale — 
sodžius. Bet kas svarbiausia — terp nuskurusių žydų sankro- 
vėlių gražiai išrodė neseniai kampininko Juozo Vergaičio įkur- 
ta sankrova“. 

Taip grynai natūralistišku būdu priėjęs prie objekto, kurį 
Dagyvas jau paskutiniu sakiniu nusako, toliau pasakoja pačią 
„pasaką“. O toji „pasaka“ labai savotiška. Juzė, kandidatas į 
elgetas, pakliuvęs į pasienio kraštą, apšviestesnių žmonių įta- 
koj panoro būt „sau žmogus“. Tarnaudamas pas vieną daktarą, 
užsidirbo kiek pinigų, bet to, „skaityt, rašyt, skaitliuot ir dar 
daug ko jis išmoko, ko nevienas šunbajoris nė supraste nesu- 
pranta“, ir pradėjo pardavinėti knygeles, paveikslėlius, laikraš- 
čius... Kartą iš Kražių apylinkės grįžo be kojos. Namie rado ap- 
griuvusią, trobelę ir mirusį tėvą. Susitaręs su ūkininkais, jis 
miestely atidarė gražią ir tvarkingą parduotuvę, su lietuviška 
iškaba, kurioje buvo visiems kas reikalinga: „nuo silkių ligi 
arbatos“. Uriadninkas Prakvostovas norėjo išėst Vergaitį, bet 
šis gerai žinojo įstatymus, be to, jam padėjo kažkoks Šelpis — 
ir visos intrigos nepavyko. Parduotuvė vis labiau augo, pasida- 
rė miestelio kultūrinio ir visuomeninio gyvenimo centras. Su- 
manė gyventojai tvarkytis ir kitose gyvenimo srityse, pav., kad 
visiems veltui būtų teikiami bažnytiniai patarnavimai, o jie už 
tai pasižadėjo mokėt klebonui algą, bet pasipriešino klebonas 
su visais apylinkės ponais ir bajorais. Vis dėlto laimėjo kaimie- 
čiai, o klebonas turėjo išsikelti. Atsiranda ir pamokytų mergai- 

čių; vietoj ištremto Šelpio apsigyvena kažkoks Gelbis. Tikrai 
viskas vyksta taip, kaip svajojo to laiko lietuviai — dabar tas 
buvo tik svajonė, pasaka, „išmislas, bet ji galėtų tapti ir ne 
išmislu ir gražesne, kad tiktai lietuviai būtų doriškai tvirtesni 
ir drąsesni, kad nereiktų bijotis visokių Prakvostovų ir iš marš- 
kinių vilktis, idant įsipirktų į dangaus karalystę“ — jau visai 
nepasakiškai baigia Dagyvas. 

Autorius čia stengiasi paragint lietuvius į prekybą. Jis 
parodo, kad tam nereikalinga nė didelių kapitalų — galima tai 
įvykdyt net sutelktinėmis jėgomis, Tik reikia sumanumo, ap- 
sukrumo, žinojimo įstatymų, teisingumo — o galima susilaukti 
puikiausių rezultatų. Straipsnely esama daug ir teisiškų pata- 
rimų jauniems prekybininkams. 

Abu šie vaizdeliai, kaip matome, yra gryniausia publicis- 
tika. Jie skiriasi nuo Žemkalnio tikrųjų publicistikos straipsnių 
savo įžangos vaizdais, dialogine forma, kuri dažnai eina pakai- 
tom su pasakojamąja, ir daug lengvesniu, sklandesniu stilium, 
didesniu autoriaus laisvumu vaizdelius berašant. 

Prie šių reikėtų priskaityti ir „Blaivininkų pirmininką“. 
Tai neilgas, teatrui skirtas, monologas, kuriame stengiamasi 
pajuokt žmogaus silpnumas, kovojant su gėrimo įpročiu. Mėgs- 
tąs degtinę pilietis patenka į steigiamąjį blaivininkų susirin- 
kimą ir išrenkamas dr-jos pirmininku. Iš to didelio džiaugsmo 
jis net prakalbą pasako: ,,„...kiek pagalvojęs prabilau ir pasise- 
kė man išsykio paveržti klausytojų širdis ir domę. Karštais žo- 
džiais aš nurodžiau, kokį svarbų visuomenės darbą mes apsi- 
ėmėm atlikti...“ Jis kviečia pirmąjį posėdį į atskirą kabinetą 
žinomame miesto restorane, kur besišnekučiuodami geria ar- 
batą su koniaku. Ir šį monologą bepasakodamas turi didelį no- 
rą išgert. Bepasakodamas jaunystės prisiminimus, kaip jis 
anksčiau yra gėręs, ir dabar išgeria visą butelį. 

Autorius parodo žmogaus silpnumą, kada darbai nesideri- 
na su žodžiais: pasiryžęs daugiau nebegert ir kitus prie to pa- 
raginęs, pats vis dėlto nebeištveria. Pirmo įspūdžio pagautas, 
žmogus pripasakoja daug gražių dalykų, sumanymų, turi gra- 
žių pasiryžimų — deja, tai dar toli ligi praktikos. 

Tema monologui pasirinkta gana aktuali. Autorius iške- 
lia visą eilę ydų: įprastas lietuvių nepunktualumas, („kiek tas 
klausimas (=blaivybės) mūsų visuomenėj subrendęs, galite 


spręsti kad ir iš to, jog kone visi piliečiai nepaprastu mums 
būdu beveik nepasivėlino ateiti posėdin. Susirinkimas buvo pa- 
skirtas penkiomis ir — tėmikite tiktai — posėdį būtume ga- 
lėję pradėt pusiau septynių, jei nebūtume užmiršę varpelio... 
Kol vaikas nubėgo pas zokristijoną varpelio, kol bažnyčią atra- 
kino, vis tik išėjo nemažai laiko. O čia dar kaž-kas patėmijo, 
popierio nėsą, Vėl reikėjo siųsti popierio pas Iršą. Žodžiu, taip 
sugaišom, kad vos aštuoniomis pradėjome posėdį“ (Prisimin- 
kime lietuviškus vakarus!). Toliau gražūs žodžiai susirinki- 
muose, o priešingi darbai (pav., kad ir „Vilniaus kanklės“). 

Autorius labai vykusiai įveda jaunystės prisiminimą ir su- 
sieja jį su dabartimi — iš to ir kyla visas komizmas. 

Pažymėtina, kad autorius pradžioj monologo rašo ilgą re- 
marką: scenos apstatymas, artisto išvaizda, grimas — tų re- 
markų apsčiai, prikaišioja ir į visą monologą. 

Be suaugusiems skirtų vaizdelių, Žemkalnis yra rašęs ir 
specialiai vaikams. Tais laikais (1895) jis turėjo mažų vaikų, 
taip, kad buvo suinteresuotas vaikų lektūros klausimais. Trys 
šio tipo vaizdeliai į laikraštį (Ūkininką) įdėti vienu metu (1895, 
N.N. 14— 17). 

Norėdamas ugdyti geruosius vaikų privalumus, jis rašo 
„Dėkingumą“. Senelis Juozas augino našlaitį Kazį. Juozas ne- 
ragindavo Kazio prie darbo, nors „abelnai vargdienių vaikams 
nepriseina dykaduoniauti; kiekvienas iš jų pagal išgalę tur 
šelpti tėvus darbe“. 

Lauksargis Antanas pasisiūlė nupirkti seneliui už auksiną 
tabako, bet senelis, neturėdamas pinigų, atsisakė, nors anks- 
čiau nupirko Kazeliui peilį. Kazelį tas labai sugraudino — jis 
atsisakė žaislų ir, nubėgęs miškan, priuogavo, 0 uogas nunešęs 
į dvarą gavo auksiną, už kurį nupirko seneliui tabako. „Doras 
esi, Kaziuk — pasilik visuomet tokiu!“ 

Paprastais, negudriais žodžiais, neišmislingom priemonėm, 
autorius parodo dėkingą, gerą berniuką. Autorius nenukrypo 
į kraštutinumą — neparodė Kazelio kažkokios, iš dangaus nu- 
kritusios tobulybės, bet paprastą kaimo berniuką, kuris ištiso- 
mis dienomis žaisdavo malūnėlius, girioj uogaudavo, visas uo- 
gas suvalgydamas ir pan, Senelio gerumas patraukė jį, ir ma- 
tyt, kad jis visuomet bus geras ir dėkingas. 

Vaikai visuomet mėgsta viską žinot, viskas jiems įdomu. 
Štai ir Jagutė (,„Stebukl. kibirkštys“) su Vytučiu, pirmą kartą 

atvažiavę į Kauną pas savo tetulę, žiūrėdami pro langą stebė- 
josi gatvės margumynu. Ypatingai jiems užimponavo kibirkš- 
tys iš po arklių pasagų. 

„Ir vaikai pašoko prie matušės, kits prieš kitą pasakoda- 
mi, ką matė ir prašydami išaiškint, ką nesuprato. Matušė pri- 
žadėjo vėliau pasakyti, dabar - gi, sako, — „netrukdykite, vai- 
kučiai mus šnekoje!“ — Vaikai buvo išmintingi ir dailiai au- 
ginti, todėl susėdę vėl ant savo vietų, kantrei laukė...“ 

Matutė išaiškino, kad seniau vartodavo titnagą, laukiniai 
ir dabar dar trina medį į medį, kad gautų ugnies. Mat, nuo 
trynimosi atsiranda šilima (pav., ranka į ranką), ypatingai 
tarp kietų daiktų (pav., titnagas, pasaga ir akmuo). Dabar 
tam tikslui jau yra degtukai. ,,Degtuko gale, — aiškino matu- 
šė, — yra fosforas, kuris, lengviausiai patrintas, užsidega. Tai 
didžiai patogus išradimas, bet tiktai žmonėms išmintingiems, 
kurie moka su degtukais apsieiti, vaikai - gi neprivalo degtukų 
nei dasilytėti, nės. lengvai užsidega ir rankose nepratusių gal 
tapti priežasčia didžių nelaimių. Vaikai per neatsargumą su 
degtukais gal ir patys apsisvilyti ir namus uždegti. Žinokit 
taip-gi, kad fosforas, tai baisūs nuodai, todėl lošti degtukais, o 
ypač juos į burną imti, neprivalu!“ 

Dialoginiu vaizdeliu autorius nori parodyti, kaip išauklėti 
vaikai elgiasi su vyresniaisiais, kaip atsiranda kibirkštis, iš ko 
gaminami degtukai ir, pagaliau, kad reikia atsargiai elgtis su 
degtukais. Dalykas pasirinktas sunkiau išaiškinamas, dėl to ir 
autoriui, nors griebėsi ir labai konkrečių pavyzdžių, jis duodasi 
sunkiai sugrumuliuojamas. Vis dėlto straipsnelis gana vaizdus. 

Norėdamas papasakoti, ką daro iš smėlio, Žemkalnis pa- 
sakoja apie Viktytės ir Petriuko žaislus ir ginčą dėl smėlio. 

„Viktytė, labai gera ir mitri mergaitė; ji žino, kad pas 
jos motušę nėra daug pinigų, brangioms bovoms pirkinėti“ — 
todėl žaidžia smėliu, 

„Petriukas, metais už Viktytę vyresnis broliukas, išmokęs 
jau gražiai skaityti ir perskaitęs papasakoti seseriai, — atsi- 
sėdęs prie stalo varto knygelę su dailiais paveikslėliais. 

Petriuko manymu, medžias, geležis esą naudingi, nes juos 
galima panaudot kaip medžiagą, bet smėlis esąs niekam nerei- 
kalingas. Viktutė gina smėlį: „„„aš teip mėgstu jomis lošti, 
tai tam jos ir tikusios“. Čia, žinoma, kilo ginčas, kurį teišspren- 


dė mamytė, išaiškinusi, kad iš smėlio dirba stiklą. Pradžioj 
smėlį ištirpina, pridėję sodos ar potašo, o iš to skystimo ilgo- 
mis dūdomis išpučia pūsles, iš kurių daro įvairius stiklo išdir- 
binius. Dabar jau esama ir sudėtingų mašinų stiklui gaminti. 


IX. Bendri sumetimai, 


Visų Žemkalnio vaizdelių idėja grynai didaktinė — norėjo 
- paragint vaikus būt mandagiais, gerais, dėkingais, paaiškinant, 
kaip atsiranda kibirkštis, kaip gaminami degtukai, ir kaip su 
jais elgtis, kam naudingas smėlis ir kaip iš jo išdirbamas stik- 
las ir kt. 

Vaizdeliai parašyti dialogine kalba. Dialogai gana gyvi ir 
prasmingi. Tai nėra paprastas moralizavimas ar mokslo kim- 
šimas į galvą, bet gražus, natūralus vaikų pašnekesys autoriui 
rūpimomis temomis. Štai dialogo pavyzdys: 

— Kodėl-gi netikusi (=smiltis), — užsirūstino Viktytė,— 
aš teip mėgstu jomis lošti, tai tam jos ir tikusios. 

— Didelio čia daikto! — sušuko Petriukas, — kad ji tik 
merginoms lošt tinka... 

— Žiū, argi vaikinai, jei nori, negali lošti smiltimis! — 
atsiliepė Viktytė. 

— Jei nori, — atkartojo Petriukas, — bet nenori, todėl 
jie nelošia. Kas kita da vasarą, ant oro... bet grinčioj! tik ma- 
žiems vaikams tetinka, be jokio siekio barstinėti iš vieno puo- 
delio į kitą. 

— Mažiems vaikams — pasipriešino Viktė, — koks tu jau 
labai didelis! Vienais metais už manę vyresnis ir da didžiuojas! 
Kitą met ir aš būsiu tokia pat, kaip tu dabar. 

— Ne, nebūsi tokia, nes per metus ir aš vėl paaugsiu. 

— Ei, ei, vistiek, jog tai ne gėda mažai buti, — tarė Vik- 
tytė, nebenorėdama tęsti bylos, — kas tau kenkia, kad aš lošiu 
smiltimis? 

— Lošk sau ik? valiai!“ ir t. t. 

Be tos, grynai jau instruktyvinės pusės, nepamiršta ir di- 
daktinė. Viktytė, nenorėdama su broliu bartis, nusileidžia, pa- 
sitenkina paprastais žodeliais etc. Bet viskas išdėstyta ne sau- 
sais pamokslais, bet gražiu, gyvu, vaikams įmanomu pasakoji- 

mu. Motušės aiškinimai yra paprasti, vaizdūs, remiasi žino- 
mais, konkrečiais pavyzdžiais (pav., muilo burbulais). Aiški- 
nimai nuolat vaikų paklausimų bei pastabų pertraukiami — dėl 
to dar didesnis gyvumas. 

Kalba taisyklinga, graži. Stilius lengvas, bet nėra turtin- 
gas: paprastas pasakojimas. 

Šie vaizdeliai, tai pereinamasis etapas iš publicistikos į 
dramatinius veikalus. 

Žemkalnio publicistika, kaip matome, ne tik neatsiliko, 
bet ir toli paliko daugelį „Varpo“ bei „Ūkininko“ bendra- 
darbių. 

Kad ir atsiliepęs beveik į visus tuo metu keliamus klausi- 
mus, vis dėlto savo ypatingą dėmesį sukoncentravo į keletą 
svarbesnių klausimų, kuriuos išnagrinėjo tikrai rimtai, visapu- 
siškai, atsidėjęs, tai: bajorų klausimas, lietuvių ir lenkų santy- 
kiai, kalbos reikšmė tautai, lietuviškų šeimų sudarymo reika- 
las ir kt. Prie tų klausimų jis kiekviena proga sugrįždavo, 
naujų progų pasigavęs, stengdamasis klausimą iš naujos pusės 
panagrinėt. Už tat kai kuriais šių klausimų jis davė toną ir 
kryptį „Varpo“ ideologijos vienam ar kitam klausimui. 

Pasiėmęs kurį nors klausimą, jis visuomet mokėjo savo- 
tiškai pažvelgt į dalyką, naujai jį apibūdint, kaip dar nieks ligi 
šiol to klausimo nėra kėlęs — jo plunksnai priklauso visa eilė 
sumanymų, kurie vėliau buvo įvykdyti ar sukėlė tam tikrą vi- 
suomeninį bei publicistinį sąjūdį. 

Kaip publicistas, Žemkalnis turėjo visus tikrojo publicisto 
savumus. Kad ir nebaigęs aukštųjų mokslų, jis buvo gana iš- 
silavinęs, apsiskaitęs. Nuolat sekdamas lietuvių ir svetimųjų 
spaudą, jis buvo, pasakytume, dienos kurse, visuomet užčiuop- 
damas esminius ir aktualiausius lietuvybės klausimus. Gabus, 
iškalbingas, visur prieinąs, ar tai dėl savo bajoriškumo, ar tai 
dėl aristokratiškos pavyzos, ar tai dėl savo asmens privalumų, 
be to, visą gyvenimą praleidęs besitrankydamas iš vietos į vie- 
tą, jis turėjo puikios progos pažinti lietuvių gyvenimą ir jį vi- 
sokeriopai pavaizduoti. Būdamas bajoras, jis drąsiai, ir daug 
sėkmingiau, galėjo pasakyt kad ir aštrų tiesos žodį bajorams ir 
nebajorams, nepasibijodamas išidealizuot iš liaudies kilusį inte- 


ligentą, o gerokai pažemint bajorą, o kartais ir aniems gerai 
sudrožt. 

Savo darbo pradžioj davė visą eilę savotiškų Lietuvos gy- 
venimo kronikų, kuriose iškėlė opiausius tų dienų lietuvių rei- 
kalus, ypatingai atkreipdamas dėmesį į tautinės sąmonės augi- 
mą, kultūrėjimą, amatų kilimą, prekybą, santykius su žydais, 
emigraciją; griežtais žodžiais smerkia lietuvių ydas: nutautė- 
jimą, savųjų išsižadėjimą, globojimą, ir dėjimąsi prie svetimųjų, 
susiskaldymą, išdavimą, etc. ir džiaugiasi rusų nepasisekimais 
Lietuvoje, neapleidžia progos neiškėlęs jų moralinio supuvimo 
bei įvairiausių šunybių. Parinkdamas savo užsienio apžvalgoms 
medžiagą, taip pat ją stengdavosi priderint lietuvių gyvenimui. 

Gyvenime pats būdamas karštas entuziastas, dažnai nesu- 
sivaldąs, jis dalį tų savo bruožų nukėlė ir į publicistiką. Ra- 
šydavo, paprastai, pirmo įspūdžio pagautas, dažnai ir nesisteng- 
damas faktų dar kartą patikrint. ,„Brangintina buvo jo drąsa, 
net šiurkštumas“ — Vaižganto žodžiai (Raštai, XIII, 94) — 
žodžiu ir raštu lygiai atvirai pasakyti tikrą tiesą, ką jis mano 
apie šį ar tą atsitikimą ar pasireiškimą viešame mūsų gyveni- 
me. Pats pažangos žmogus, nepataikavo tariamiems „pirmei- 
viams“. Pats tikintis katalikas, lankąs bažnyčią, nepataikavo 
tariamiems „klierikalams“. Žemkalnis nevizgino uodega, kad 
vieni ar kiti pavadintų jį savo žmogum. Jis buvo sau - žmo- 
gus ir gana“, Vietomis, užsidegęs, pradeda bert žodžius, kaip 
žirnius, parodo visą savo artistišką temperamentą, bet ir to- 
kiais atvejais visur išlaiko aiškų planą, logišką minčių dėstymą, 
nuoseklumą. 

Šis pastarasis bruožas ypatingai krinta į akį jo raštuose. 
Visur esama tam tikro, pasakytume, advokatiško galvojimo bū- 
do (gal, tai profesijos įtaka!) ; kiekvieną klausimą stengiasi ob- 
jektyviai išdėstyti ir į jį iš eilės atsakyt, įrodydamas priešinin- 
ko nenuoseklumą, priėjimą prie absurdo, prieštaravimus. Dės- 
tydavo aiškiai, visiems suprantamai, replikuodavo griežtai ir 
įtikinamai, bet kultūringai. Savo klausimus, ar tezes jis, labai 
dažnai, ne tik kad kiekvieną aiškiai išskiria, bet vietomis dar 
ir sunumeruoja, kad tuo būdu dar labiau ryškėtų tvarka. 
Kartais savo teigimus pavaizduodavo procentais, skaičiais. 

Kai kur jis pasekė savo publicistikos mokytoją, Kudirką, 
kad ir pasinaudodamas ironija, kuri vietomis pereina į aštriai 
satyrišką toną. 

Nuostabu, kad Žemkalnis daugiausia šalto kraujo, griežto 
logiškumo, didelės tolerancijos parodydavo kaip tik ten ir tada, 
kai kiti pradėdavo karščiuotis, blaškytis, fantastiškais suma- 
nymais operuot etc. Ir čia jis daug kartų parodė įsikarščiavu- 
siems logišką ir tiesų kelią. 

Visuose savo raštuose jis nuo pat pradžios atkreipė labai 
daug dėmesio į stilių, bei kalbą, kiek išmanydamas, stengdama- 
sis tuo atžvilgiu savo straipsnius kuo labiausiai apdirbt. Dėl to 
ir jo straipsnius betaisydamas, Jablonskis neturėjo daug darbo 
(žiūr. rankraščiai Vaižganto muziejuj). Siekdamas ypatingo 
įtikimumo, gyvumo, sklandumo, į savo raštus labai dažnai 
įterpdavo dialogą — tas jo raštams priduodavo lengvumo, įdo- 
mumo, Turėjo gana gerą ir kalbinę „uoslę“, gerai nusivokda- 
mas kalbos reikaluose (plg. jo duotuosius kalbos netaisyklin- 
gumų pavyzdžius iš „Dr. Kabinete“ Vlt. 1909, Nr. 64—66). Dėl 
to jo raštai ir šiuo atžvilgiu gana įsidėmėtini., 

Šių visų savo publicistinių savybių dėka, Žemkalnis buvo 
labai laukiamas svečias kiekvieno laikraščio skiltyse. Laikraš- 
čiai dažnai dėdavo į laikraštį tokias Žemkalnio aštrybes, kokių 
iš kitų būtų nė priimt nepriėmę — Žemkalnis turėjo savo skir- 
tingą mastą, ir jo neišsižadėjo per visa savo gyvenimą — jo 
straipsniuose, rašytuose darbo pradžioj ir gale (vadinasi, 25-rių 
metų laikotarpis) beveik nepajusime skirtumo. 


„Landsbergio straipsniai anais nuliūdimo, nepakeliamai 
sunkios kovos ir ją lydėjusių nusivylimų laikais būdavo kupini 
drąsos, vilties, pasitikėjimo savo tautos jėgomis ir gilaus įsiti- 
kinimo, kad mūsų pusėje yra tiesa ir dėl to mes turėsime lai- 
mėti pradėtąją kovą. Šitie talentingi straipsniai, lyg žaibas, 
švystelėdavo tamsiose mūsų padangėse, pažadindami jaunes- 
niųjų drąsą bei energiją ir patraukdami juos į tolimesnius žy- 
gius“ (,M. Ryt.“ kalend. 1932 m.). 

TEATRO KELIU. 
I. Vilniaus vargai. 


Grįžęs po dviejų metų ištrėmimo į Smolenską (1904 m. 
kovo mėn. 1 d.), Vilniuje G. Landsbergis - Žemkalnis rado vos 
keletą lietuvių inteligentų!3), bet ir tie patys ne ką tedirbo. Visi 
kažko laukė, ėjo neaiškūs gandai, oras buvo troškus, lyg prieš 
audrą — tik nieks nežinojo prieš kokią: ar su žaibais ir perkū- 
nais, kurie viską sutriuškins, ar kurios lietus nuplaus visas že- 
mės šiūkšles, po kurio bus naujas, šviežias oras, įsiviešpataus 
giedra. Jautė tik, kad čia kažkas turi įvykti — ant visų galvų 
kybojo Demokrito kardas, kažkokia bomba, kuri kiekvienu mo- 
mentu galėjo sprogt. 

Tokios sprogusios bombos įspūdį padarė spaudos grąžini- 
mas. Tiesa, tai nebuvo nieko netikėto — visi to laukė, bet ge- 
gužės m. 7 d. šv. Mikalojaus bažnyčioj iš sakyklos paskelbta 
žinia, nepaprastai sujaudino visus lietuvius. Prie to vėliau 
dar prisidėjo Rusų-Japonų karo pralaimėjimas, visiškas Rusijos 
valstybės prestižo kritimas, visur kylantieji neramumai, kovos 
šūkiai — vis tai teikė naujų perspektyvų darbui, naujų vilčių. 
Vienas kitas ir šalčiau pažvelgė į tuos įvykius, bijodami, kad 
spaudos grąžinimas sumažins lietuvių entuziazmą, pasipriešini- 
mą rusams, panaikins nelegalią spaudą, o tuo tarpu cenzūra 
neduos viešai žodžio pratart!4). Vis dėlto visi užsikrėtė nauja 
energija, pasiryžimu, darbštumu, visi šoko į darbą, nesižvalgy- |. 
dami, kuris darbas kuriam artimesnis ar labiau įmanomas 
dirbt, patinkamas — kiekvienas griebėsi to, kas prie jo buvo 
arčiau, dažnai verždamasis į atviras duris, kuriose susigrūsda- 
vo ir kiti jo vienminčiai, nors čia pat kitos darbo sritys buvo 
neliečiamos. Užtat buvo daug blaškymosi, nervinimosi dėl ne- 
įgudimo, blogų sąlygų ir nepasisekimų — dėl to dažnai ir ap- 
sipykdavo tarp savęs, suversdami kaltę ant priešingos srovės 
žmonių — o juk dirbo įvairiausių krypčių ir pažvalgų darbinin- 
kai. Bet ir vėl taikindavosi, ir vėl su nauju įkarščiu dirbdavo. 
Vėliau atsiradę laikraščiai kiek apibendrino lietuvių reikalus, 
šiek tiek paskirstė darbus, bet per maža tada buvo tų veikėjų, 
kad jie kiekvienas galėtų pasiimti sau patinkamesnį darbą. 
Kiekvienas todėl veikėjas turėjo būt enciklopedistas ir dirbt 
visa, kas tik buvo reikalinga: tie patys buvo rašytojai, tie pa- 

tys — skaitytojai, tie patys — dramaturgai, tie patys — ar- 
tistai, — visi viską dirbo. "Tad ir nenuostabu, kad keleriais 
metais nudirbtas kelių dešimčių metų darbas: sušauktas didžiu- 
lis seimas, įsteigta visa eilė laikraščių, — ir ne bet kokių laik- 
raščių: nuo dienraščio pradėta, — įsikurta visa eilė organiza- 
cijų, kurios, savo ruožtu, steigė mokyklas, šelpė reikalinguo- 
sius lietuvius, organizavo spektaklius, koncertus, chorus ir t.t. 
Toji nuotaika itin įsidėmėtina, kalbant apie prieškarinį lietuvių 
teatrą, jo darbininkus, bei jų tarpusavinius santykius. 

Iš pat pradžios to entuziazmo lyg ir toliau nuo jo pasiliko 
P. Vileišis. Buvo jaučiama, kad jis kažką galvoja, bet tai buvo 
tik spėliojimas. Pats Vileišis niekam nieko nesakė, laikė viską, 
paslapty. Tik leidus spaudą, P. Vileišis pasiuntė tik grįžusį iš 
Smolensko Landsbergį į Tilžę, kad šis pargabentų iš ten per 
spaudos draudimą ten P. Vileišio - Nerio išleistas knygeles, ku- 
rių susidarė gerokas skaičius: 42 pavadinimai, apie 40.000 egz. 
Tilžėje Žemkalnis susipažino su tenykščiais veikėjais, apie ku- 
riuos anksčiau tik iš laikraščių žinojo: Morta Zauniūte, Vana- 
gaičiu, Lapinu, na, ir, žinoma, su Vydūnu - Starosta, kuris jam 
padaręs nepaprastą įspūdį — „bet kokį — aš nemoku pasakyt“ 
— prisipažįsta Žemkalnis (L. Ž. 14, Nr. 87—90). 

Grįžęs iš Tilžės, Žemkalnis rado P. Vileišio nusamdytus 3 
butus: dienraščio red-jai ir adm., spaustuvei ir knygynui — 
kiekvieną kitoje vietoj. Vėliau pasirodė, kad toks išblaškymas 
po įvairias miesto dalis yra labai nepraktiškas, nepatogus. 

Iš pat pradžios P. Vileišis pakvietė L-į suorganizuot „Vil- 
niaus Žinių“ administraciją. Tai nebuvo toks lengvas darbas, 
kaip iš pirmo žvilgsnio galėtų pasirodyt. Redakciją sudaryt 
buvo daug lengviau, čia ir ypatingų kvalifikacijų nereikalavo 
— pakako mokslo, o jei dar buvo dirbęs anksčiau kuriam nors 
laikrašty, tai buvo jau aukščiausias išsispecializavimas, kuris 
tik tais laikais buvo pasiekiamas. Mat, dar ir dienrašty redak- 
torius dažniausiai būdavo tik vyriausias bendradarbis, turįs 
prirašyt stingamą medžiagą, jei jos iš kitur negaudavo, Apie 
laikraščio redagavimo techniką niekas nė nekalbėjo. 

Vis dėlto, visi darbininkai jautėsi dirbą kažką kilnaus, ne- 
paprasto, ką tik ateitis galėsianti įvertinti, — tas jiems teikė 
naujų jėgų, energijos, net pasididžiavimo. Pav., spaustuvės ma- 
šinai išmetus pirmąjį „Vilniaus Žinių“ Nr., P. Vileišis, sukvie- 
tęs svarbiausius dienraščio bendradarbius ir, nurodęs šio mo- 

mento istorinę reikšmę, įteikė kiekvienam po vieną dienraščio 
egz. Visiems nejučiomis ištriško ašaros. Kiekvienas bendra- 
darbių, priimdamas laikraštį, lyg kokią brangenybę, bučiavo. 


Kiek blogiau buvo su korektūra: viena, kad ir patys red- 
jos nariai ne visi kalbos vienodai nusimanė, — o ką jau bekal- 
bėti apie bendradarbius?! Korektorius būdavo drauge ir kalbos 
taisytojas, o tai nebuvo jau taip lengva; antra, nebuvo nė 
vieno raidžių rinkėjo, kuris būtų mokėjęs lietuviškai — rinko 
žydai, lenkai, rusai. Galima įsivaizduot, kaip išrodė korektūra! 
Arba rinkt skelbimai! Negi kur gausi rinkėjų, nusimanančių 
lietuvių kalbos?! "Todėl ir skelbimai būdavo dažnai svetima 
kalba, ir tik redakcijoj juo tvarkydavo. 


Bet užvis blogiausia pasirodė su ekspedicija — nebuvo nė 
vieno, kuris tą darbą nusimanytų. Dar nieko, turint 500—1000 
prenumeratorių, bet kai tų prenumeratorių pradėjo stačiai va- 
landomis augt —3—5—7000, — o kai dar pradėjo plaukt laiškai 
su įvairiausiomis pretenzijomis: to adresas netikslus, pavadi- 
nimas iškreiptas, pavardė „„sumužikinta“ ar sulenkinta, tam ti- 
tulas nepridėtas, etc., ir kai tų laiškų į dieną reikėdavo perskai- 
tyt 150—200 ir į juos atsakyt — administracijos darbininkams 
susisuko galvos, ir jie visai nusiminė. Neįgudimą stengėsi dar- 
bu kompensuot, dirbdami po 18 val. į dieną — ir vis neapsi- 
dirbdami. Bėgo mokytis į kitų dienraščių administracijas. Jau- 
nesnieji pramoko, įgudo ir vėliau visai įmanomai darbą suor- 
ganizuodavo, bet L-iui tai jau buvo per sunki našta: pora metų 
pasikamavęs adm-joj, jis iš jos pasitraukė. 


Ir vėl, jau kelintą kartą, prasidėjo L-iui sunkūs laikai, ne- 
turint iš ko gyvent. Štai vienam laiške, rašytam, tur būt, Ja- 
sūdžiui į Petrapilį 1906.X.16 teiraujasi, gal, tas turįs kurią nors 
vietą: „juk aš badu alpstu. Senei jau aš sausa duona mintu, 
bet ir tos truksta. Žmonės, matydami manę visuomet linksmu 
ir užsiimantį tokia, pagal jų nuomonės, zobova kaip scena, 
mano, kad turiu kapitalus ir nežiūrint į sudraskytus rūbus, 
renka mane tai pirmsedžius vadybos sąnarius, o to nepaiso, 
kad vistai kaštuoja.. Pamislįk, iško aš gyvenu: viena duktė 
„Vilniaus Žiniose“ uždirba 40 rub. visų tų pinigų ji negali au- 
kuot tėvų maitinimui, nes drauge su vyriausiąja užlaiko seserę 
jauniausią mokykloje, pasilieka iš jų koki 25 rub. iš kuriu rei- 
kia 6 ypatoms gyventi, apsivilkti ir vaikui mokintis...“ Taigi 


G. Landsbergis su savo šeima Maskvoje. 

pragyventi nebuvo iš ko. Visa laimė, kad nebetaip rūpėjo šeima 
išlaikyt: dukterys vienos išmokiusios, kitas leido. 

Po metų L-į ištiko dar vienas smūgis. Bežiūrėdama „Blin- 
dos“ pastatymo, peršalo jo žmona ir, vos 4 dienas tepasirgusi, 
mirė (1907.XI.30). Žmonos asmeny Žemkalnis nustojo tvir- 
čiausios savo gyvenimui paramos. Per visą sunkų jo gyvenimą 
toji parama jam ypatingai buvo reikalinga. Išauginęs vaikus 
ir išleidęs į pasaulį, dabar nustojęs žmonos — Žemkalnis pasi- 
juto vienas, be gyvenimo tikslo, tedirbo, kad galėtų pragyven- 
ti, iš inercijos. 

Tai buvo, tur būt, sunkiausios L-io gyvenimo dienos, kaip 
materialinių, taip ir dvasiniu atžvilgiu. Neturėdamas iš ko pra- 
gyvent, pradėjo išpardavinėt baldus, rūbus bei kitokią mantą. 
Galima suprast, kiek nuo to kentė jo ambicija, kurią jis išlaikė 
per visą savo amžių. Negalėjo padėt jam ir jo artimesnieji 
bendradarbiai, nes ir patys buvo pliki. Anksčiau dažnai gau- 
davo atlyginimą iš P. Vileišio už darbą „Vilniaus Kanklėse“, 
kaip režisierius — dabar ir to negavo. Taigi būklė pasidarė iš 

„tikro labai sunki. 

Bet vis dėlto šiuo tuo pavyko padėti. ,,Aš tuo metu su Ka- 
ziu Alyta (dabar pulkininku), — pasakoja p. Strazdas, — tar- 
navau Zavadskio knygyne. A. Rucevičius buvo šiaip geruose 
santykiuose su knygininku. Mes trise pasitarę pasiryžome pa- 
leisti. Šią misiją pasiėmė A. Rucevičius su K. Alyta. Zavadskis 
pradžioje nors ir raukėsi, bet kai sužinojo, kad autorius ba- 
daująs, veikalą nupirko ir sutiko sumokėti net 125 rublius ho- 
noraro. Tais laikais toks honoraras už dramą buvo labai di- 
delis“, 

Kaip jis būtų toliau gyvenęs, sunku būtų įspėti, tik buvo 
matyti, kad Vilniuj vargu būtų darbo susiradęs. Laimingai pa- 
vyko gauti darbo pas Kauno rajono vyresnįjį draudimo ,„Ros- 
sija“ draugijos agentą Arbitblatą. 

Panaši vieta tiko L-iui — jis jau nuo Smolensko laikų tu- 
rėjo ryšio su apdraudimo draugijomis ir gerai buvo jų darbe 
įgudęs, todėl šis darbas jam nebebuvo naujiena. Vilniuj būda- 
mas kartkartėmis jį prisimindavo — net savo visą šeimą buvo 
apdraudęs. 

Kad ir daug darbo turėdamas administracijoj, L-is rasda- 
vo laiko ir pašaliniams darbams. Pirmiausia, jis labai aktingai 
bendradarbiavo spaudoj. Pradžioj rašinėdavo „Vilniaus Žinio- 
se“, o pradėjus eiti „Vilčiai“, jis ir ten pasidarė nuolatinis ben- 
dradarbis, rašydamas daugiausia teatro klausimais bei rei- 
kalais. 

Landsbergis kurį laiką buvo atstovu tėvų komitete Vil- 
niaus realinėje mokykloje, kurioje jis labai aktingai kovojo už 
lietuvių kalbos teises toje mokykloje. Kartą Direktorius, pasi- 
kvietęs tėvų komiteto narius, pranešė jiems, kad nėra pinigų 
lietuvių ir lenkų kalbų mokytojams išlaikyti. L-is tučtuojau 
kreipėsi per spaudą į lietuvius, prašydamas sudėt 120 rub. mo- 
kytojui J. Jablonskiui apmokėt. Bepiga lenkams, kurių mokyk- 
loje esą 240 mok. — jie nutarė sudėt po 2 rub. Lietuvių mokyk- 
loj yra tik 8 — be visuomenės pagalbos čia neapsieisi (V. Ž. 
1906. Nr. 33, „Lietuvių kalba Vilniaus realinėje mokykloje“). 
Nesusilaukęs greitu laiku visuomenės paramos, o įvykių spiria- 
mas, po poros dienų L-is praneša, kad pasiskolinęs 120 rub. ir 
įnešęs Vilniaus Realinėn mokyklon. Jis dar kartą gražiai prašo, 
kad visuomenė paremtų šį kilnų darbą. Čia pat jis praneša įtei- 
kęs Direktoriui ir savo reikalavimus: 


1) Mokoma Realinės mokyklos bute. 

2) Valandos paprastame mokslo laike. 

3) Leisti mokytis visiems be tautybės ir tikybos skirtumų. 
4) Neimti mokesčio. (V. Ž. 1906.XI.15, Nr. 36). 


L-is be to reikalauja, kad jeigu jau ir negalima, kad mo- 
kykla apmokėtų visą mokestį, tai vis dėlto mokestis, jo nuo- 
mone, turėtų būt bent tokia proporcija išdėstytas: valdžia tu- 
rėtų duot 1/;, mokykla — 1/, ir patys mokiniai — 1/, viso mo- 
kesčio. Mokinių dalimi, aišku, galėtų pasirūpinti tėvų komi- 
tetas. 

Tokiam karštam ir entuziastingam šauksmui susirado 1a- 
bai daug atbalsio. Jau po poros savaičių L-is džiūgaudamas 
praneša, kad per 14 d. iš aukų apmokėta 360 rub. 2 vyrų gimn. 
ir real. mok. — ir tai dar likučių esama, kuriems tvarkyt net 
komitetą, siūlo išrinkt. Tai buvo didelis L-io pasidarbavimas ir 
laimėjimas lietuvybei. 

Buvo pirmininkas ir Lietuvių Mokytojų Susivienijimo. 

„Dabar vėl išrinko į teatralinio komiteto sąnarius, kur da- 
lyvauja general-gubernatorius, Miesto galva ir t. p. svarbios 
ypatos, — rašo viename laiške L-is. — Neatsisakiau, nes žinau, 
kad man atsisakius, nebūtų kam užstoti lietuvių scenos rei- 
kalus“. 

Reikia čia pasakyt, kad įvairiems atstovavimams ir, aps- 
kritai, reprezentacijai L-is labai tiko ir mielu noru tos misijos 
imdavosi. „Grynai balta barzda, vaizdus, lyg Mateikos paveiks- 
lų senuolis“ — Vaižganto žodžiai, XIII, 92, — kurio negalima 
įsivaizduot „be užkrečiamos šviesios šypsenos, be atviros, pa- 
traukiančios širdies, be skaisčios ir kaip ašara tyros sielos“ (B. 
Kantvydis). Išaugęs bajoriškoj aplinkumoj, gerai nusivokė 
aristokratiškose manierose. Visuomet linksmas, gyvas, judrus, 
kalbus, mokąs gražiai su žmonėmis pakalbėt, nepaprastas anek- 
dotų pasakotojas, mokąs sukoncentruot į save visų dėmesį; di- 
delis mėgėjas šokių ir dainų, pats turįs gražų balsą, skambinęs 
pianinu ir galėdavęs pats sau akomponuot, todėl galįs gražiai 
padainuot — ir to nevengdavęs! — mėgstąs moteris ir nesiša- 
linąs jų kompanijos — argi reikia geresnių privalumų, kad jis 
žinotų savo vietą reprezentacijoj ir kad būtų laukiamas ir ma- 
lonus svečias kompanijoj. 


II. Pirmieji teatro žingsniai, 


Vilniaus teatro faktinė pradžia labai sunkiai nustatoma. 
Esama davinių, kad dar praeito amžiaus gale atskirų asmenų 
butuose būdavo vaidinama, bet sunku pasakyt ką nors konkre- 
taus. Bet jau pirmą tikrą spektaklį užtinkame 1901 m, lapkri- 
čio 17 d., kuriame vaidinta „Žientas dėl parodos“ ir „Vienas iš 
mūsų tur vesti“, nors šią žinią paduodamas „Varpas“ (1902, 
Nr. 2) pastebi, kad tai buvęs pirmas platesnis lietuviškas spek- 
taklis Vilniuje“, vad., būta ir siauresnių. Spaudoj tą vieną 
spektaklį ir terandame pažymėtą, bet neišrodytų, kad tuo vienu 
vakaru būtų pasitenkinta. 

G. Petkevičiūtė mini, kad pirmasis Vilniaus spektaklis 
įvykęs Petro Vileišio iniciatyva, Ant. Vileišio namuose. Kaip 
pasakoja (plg. J. Būtėno str. „,„N. Rom.“ 1933, Nr. 107), tas 
vakaras įvykęs 1900 metų vasarą. 

„1900 m. vasarą privačiame lietuvio bute buvo pirmas 
slaptas lietuviškas vakaras, kuriame buvo suvaidinta 1 
vaiksmo komedija: „Vienas iš mūsų tur apsivesti“ — rašo Aki- 
ras („Lietuvos teatras“, 1928 m. p. 12—14). Vaidino šie asme- 
nys: Emilija Antanienė Vileišienė - Jiešmontaitė, Ona Jonienė 
Vileišienė - Kazakauskaitė, Jonas Vileišis... ir A. Rupšys. Reži- 
savo Povilas Matulionis, kuris tada buvo Kauno, Vilniaus ir 
Vitebsko gub. miškų revizorius... Vaidinimas buvo improvizuo- 
tai suruoštas, be grimo, be scenos, prie keleto žinomų ir išti- 
kimų svečių. 

Laimingai praėjus pirmam vaidinimui, kuo dalyviai nema- 
žai pasidžiaugė, rengėjai pradėjo galvoti apie antrą lietuvišką 
vakarą. 

1901 m. lapkričio mėn. 17 d. buvo suruoštas antras slap- 
tas lietuviškas vakaras, kuriame buvo suvaidinta 1 veiksmo ko- 
medija: „Žentas dėl parodos“. 

Šiam vakare vaidino: E. Vileišienė, J. Vileišis, Kšivickaitė, 
Marė Peseckaitė (dabar Šlapelienė), Svilas, Antanas Macijaus- 
kas ir Savickas. 

Dabar reikia stabtelėti ties a. a. daktaro Antano Vileišio 
nedidučiu mediniu namu Jurgio prospekto 25 Nr. sodely, ku- 
riame 1902 m. rugsėjo mėn. buvo suruoštas trečias iš eilės slap- 
tas lietuviškas vakaras. Buvo vaidinamas: „Velnias Spąstuose“ 
— 3 veiksmų komedijėlė, Bitės ir Žemaitės versta iš lenkų kal- 
bos, ir „Kaip kas išmano, taip save gano“ — taip pat komedi- 
jėlė, versta iš lenkų kalbos. 


Šį kartą vaidino: Brazdžiukė, Bortkevičienė, Antanas Sme- 
tona, Pranas Butkevičius, Povilas Gaidelionis, Rupšys, abidvi 
Vileišienės ir J. Vileišis. Režisavo P. Matulionis. 

D-ro Vileišio bute susirinkdavo apie 60 Vilniaus lietuvių 
inteligentų. Ties d-ro kabineto durimis, kertėje už paprastos 
baltos marškos užtiesalo buvo paruošta „scena“. To spektak- 
lio klausytojams buvo duotas ypatingas įsakymas: visiems lai- 
kytis kuoramiausiai, garsiai nešnekėti, nesijuokti, juo labiau 
delnais neploti. Turėjo būti gūdi tyla... Langinės stropiai užda- 
rytos, kiemą sergsti savo žmogus, viduje prie durų budi pati 
ponia E. Vileišienė. 

Į tokį vakarą ir kviestiems svečiams ne taip jau lengva bū- 
davo pakliūt. Štai, pav., kaip prisimena savo dalyvavimą vie- 

name tų vakarų Jonas Strazdas, neseniai tik atvykęs į Vilnių 
ir čia atėjęs su savo tėvu. 

Duris atidaro p. Vileišienė. Ji, pažvelgusi į kokių 15 metų 
bernioką, liepia... prisiekti, kad niekam nepapasakos, ką šiame 
bute bus matęs, girdėjęs ir susitikęs. Jonukas klaupia, sudeda 
rankutes ant krūtinės, pakelia akutes į aukštį, prisiekia: „nie- 
kam nesakysiu, ką čia būsiu regėjęs...“ 

Toji scena ryškiai rodo, kokiais kryžiaus keliais ėjo pir- 
mieji mūsų vaidinimai ir kiek jie sunkumų, rizikos ir baimės 
teikdavo jų rengėjams ir svečiams. 

Daugiau vakarų niekur nėra paminėta — tur būt, šiais 
trimis slaptais ir buvo pasitenkinta ligi pirmųjų viešų vakarų. 


1903—1905 metais buvo organizuojamas pusiau viešos 
lietuviškos pramogėlės. Tai būdavo paprastos „arbatėlės“, mū- 
sų terminu tariant, į kurias įterpdavo ir kurią nors programinę 
dalį, dažniausiai, koncertą, deklamaciją ir pan. Vaidinimų tose 
„arbatėlėse“, berods, nebūdavo — tai būdavo siauro ratelio 
pasilinksminimas, neturėjęs platesnės reikšmės. Policija apie 
jas žinodavo, bet viešų spektaklių vis dėlto neleisdavo. 


Pirmasis viešas lietuvių bendrojo darbo žingsnis Vilniuje, 
tai buvo tik spaudą leidus įsteigta „Vilniaus lietuvių šelpimosi 
draugovė“, paprastai vadinama savitarpiečiais, kurios tikslas 
buvo „steigties gerinti materijalingosios ir moralingosios savo 
narių gyvenimo sąlygos“ („Vilniaus Žinios“ 1904 m. N. 7 — 
toliau trumpinsime: V. Ž. 1904.7). Tam reikalui draugijai buvo 
reikalinga pinigų, ir ji išsikovojo sau teisę per metus suruošti 
keturis spektaklius savo naudai. Prie tos draugijos, kaip prie 
vienintelės tuo laiku lietuvių organizacijos, susispietė visi lie- 
tuviai. 

Kad galėtų išnaudot savo spektaklių rengimo teisę, savi- 
tarpiečiai prie draugijos sudarė dramos mylėtojų (=mėgėjų) 
kuopelę, kurios uždavinys kaip tik ir buvo vakarus ruošti. Tan 
būrelin sutilpo visi, kas tik norėjo turėti reikalų su scena — 
apie kurias nors kvalifikacijas čia ir nekalbėta: jos visų buvo 
lygios.  Vyriausiu kuopelės režisierium buvo Pov. Matulionis, 
jau anksčiau Vilniuj pasižymėjęs „teatralas“. Visa draugija bu- 
vo prisišliejusi prie šv. Mikalojaus bažnyčios, vienintelės Vil- 
niaus lietuviškos bažnyčios, ir naudojosi jos klebonija bei 
sale15), 

G. L-is buvo vienas iš tos draugijos steigėjų ir iš karto 
prisidėjo prie šio būrelio. Jis pasirodė esąs didelis teatro mė- 
gėjas, geras vaidintojas ir dainininkas, vėliau beveik visą laiką 
dainavęs įvairiuose Vilniaus choruose, be to, solo partijas įvai- 
riose operetėse. Šiam būrely L-is yra nekartą vaidinęs ir šiaip 
daug jame dirbęs. 

Savitarpiečiams tenka pirmo Vilniaus viešo lietuviško va- 
karo surengimo garbė: 1905 m. vasario m. 6 d., jie suvaidino 
tradicinę „Amerika pirtyje“ ir „Vienas iš mūsų tur vesti“. 
Antrajam vakarui bestatant ,„Pabaigtuves“ (1905.VI.6.), artis- 
tų tarpe randame ir Landsbergį, — tur būt, tai bus buvęs jo 
teatralinis debiutas. Žinome, kad Žemkalnis jau buvo pasižy- 
mėjęs rašytojas - publicistas, visuomenės veikėjas, bet teatro 
sritis jam, tur būt, bus nauja buvusi. Prisiminus, kad ligi 
1895 m., kai jis išvažiavo iš Lietuvos, čia vakarų, bent viešes- 
nių, žinomų, nebuvo, o Maskvos vaidinimų mes taip pat neži- 
nome, pagaliau, prisiminus jo santykius su svetimtaučiais, rusų 
ar lenkų scenoj jam taip pat neteko dalyvauti — reikia manyt, 
kad ligi 1905 m. jis nebuvo dirbęs scenoj. 


III. „Vilniaus Kanklės“. 


Tų laikų lietuvybės centrui tokio spektaklių skaičiaus, aiš- 
ku, negalėjo pakakti, ypatingai, kad provincija buvo jau toli 
šiuos skaičius prašokusi ir toliau labai energingai dirbo. Į teat- 
ralinį darbą dabar nukrypo visų dėmesys, nes tai vistiek buvo 
kultūrinio-tautinio darbo sritis, labiau veikianti plačiąsias ma- 
ses ir, reikia pasakyt, mažiau varžoma, negu kuris nors kitas 
lietuvių organizacinis darbas. Negalėdami savitarpiečiams iš- 
kovoti didesnio spektaklių skaičiaus, Vilniaus lietuviai sumanė 
įsteigti naują draugiją, grynai teatralinę, nepriklausomą nuo 
kitų draugijų, kuri tesirūpintų vakarų bei kultūrinių pramogų 
rengimu. Pagaliau, ir savitarpiečių nario mokestis (25 rub.) 
daugeliui, ypač jaunesniųjų, buvo nepakeliamas, tuo būdu jie 
buvo lyg ir atstumti nuo visuomeninio, šiuo atveju, ir teatrali- 
nio, darbo. 

Tokios draugijos steigimui buvo kiek ir antraeilių, užkuli- 
sinių priežasčių. Kaip matėme, L-is iš karto pritapo prie savi- 

tarpiečių ir pasidarė juose vienas aktingiausių narių, kaip ir į 
kiekvieną darbą, ir čia įdėdamas visą savo energiją, visa šir- 
dimi dirbdamas naujoj srity. Jau iš pat pradžios pasireiškė 
žymūs L-io teatraliniai gabumai, kurių jis čia neturėjo kur pri- 
taikint — jam čia buvo per ankšta. Iš antros pusės, jame dar 
stipriai reiškėsi senasis bajoriškas polinkis: visur elgtis sava- 
rankiškai, maža su kuo skaitytis, viskam vadovaut (plg. Vaiž- 
ganto XIII t.). Be ne to, kad ir P. Matulionis nebūtų turėjęs sa- 
vo neigiamumų — ir jis buvęs smarkus ir karštas — nuo L-io 
jis nė kiek neatsilikęs. Nenuostabu tad, kad savitarpiečiuose 
tuč tuojau pasidarė trynimasis tarp Landsbergio ir rež. Matu- 
lionio, kuris, kartais, įgaudavo gana aštrių formų16). Abiem 
jiem vienoj draugijoj buvo sunku sutilpt. 

Tokios draugijos kūrimą visi sutiko su didžiausiu prielan- 
kumu, kaip, pagaliau, ir kiekvieną žymesnį lietuvybės pasireiš- 
kimą — tai buvo dar vienas Vilniaus lietuvių kultūrinis laimė- 
jimas, dar vienas žingsnis priekin. Grynai teatralinė draugija 
dar ir tuo imponavo, kad jai spektaklių skaičius nebuvo api- 
brėžtas, kaip kad lig šiol savitarpiečiams. Pagaliau, jau ir 
anksčiau kai kuriems religiniams indiferentams nepatiko taria- 
moji savitarpiečių klerikališka, per daug katalikiška tendenci- 
ja (gal, dėl to, kad ji buvo prisiglaudusi prie šv. Mikalojaus 
bažnyčios) — naujoji draugija jiems išrodė priimtinesnė. Su- 
sidėjus tokioms geroms sąlygoms, naujoji draugija iš visų lie- 
tuvių susilaukė didelio pritarimo. 

Iniciatyvos naujai draugijai steigti ėmėsi Landsbergis, ku- 
ris su grupe teatro mėgėjų padavė Vilniaus gubernatoriui pra- 
šymą leist įsteigt Vilniuje nuolatinę ,„Dramatiškai-muzikališkai- 
-dainorišką draugiją „Vilniaus kanklės“ (trump. VK). Tai drau- 
gijai patys steigėjai teikė daug svarbos ir statė jai aukštus už- 
davinius17)., 

Dar formaliai nepatvirtinta draugija jau rodė didelio gy- 
vumo — beveik kesdien jau rinkdavosi būsimieji artistai, cho- 
ristai bei šiaip mėgėjai, entuziastiškai svarstydami draugijos 
planus, nekantriai laukdami darbo pradžios. Visi buvo jauni, 
energingi ir linksmi, bet jauniausias ir linksmiausias visų tarpe 
rodėsi seniausias — žilas draugijos pirmininkas, — prisimena 
kai kurie to laiko darbininkai. Įgimtu jumoru, temperamentu ir 
iškalbingumu G, L-is užimdavo per tuos susirinkimus domi- 
nuojančią vietą, patapdamas visų juokų bei prasimanymų cent- 

ru. Mokėdamas skambinti, dainuoti, deklamuoti ir kalambūrus 
pasakoti, per repeticijų antraktus juokindavo visą jaunimą 
(plg. O. P. - Puidienė, „Lietuvis“, 1926). 

Tik gavus gubernatoriaus leidimą [1905. X. 26. (XI. 8)], 
tuč tuojau L-io namuose (Tilto g. 19) buvo sušauktas steigia- 
masis draugijos susirinkimas (XI. 10), kuriame į draugiją, įsi- 
rašė 48 nariai!8), priimti L-io paruošti įstatai ir išrinkta valdy- 
ba: G. Landsbergis, pirm., Puida, sekr., Putramentas, iždinin- 
kas, Smetona, J. Vileišis, Paketuris, Gira, Sapkauskaitė ir Gai- 
delionis. Susirinkimui pirmininkavo taip pat G. Landsbergis1?9). 

Iš pat pradžios valdyba nejuokais įniko dirbti: čia pat pas 
G. L-į buvo išnuomotas butas ir po kelių dienų „V. Ž.“ (263) 
randame skelbimėlį, kad draugija žadanti pasitikti vakaru at- 
vykusius į Didįjį Vilniaus seimą atstovus20). 

Ir tikrai, jau po 10 dienų, gruodžio mėn. 4 d., Pagirio gele- 
žinkelio stoties salėje surengiamas pirmasis dr-jos spektaklis, 
kur ,,„Neatmezgamame mazge“ felčerį Kanapinską vaidino pats 
L-is, aišku, drauge ir režisuodamas. Be jos, buvo dar suvaidinta 
„Iš tamsos į šviesą.“ 

Suprantama, iš anksto jau buvo žinoma, kad spektaklis 
pavyks — toki jau buvo laikai. Šiuo pasisekimu susidomėjo ir 
savitarpiečiai, kurie, įsisteigus „V. K.“, nustojo daug artistų, ir 
jų jėgos žymiai susilpnėjo, pasiūlydami drauge rengt vakarus 
ir pelną dalintis pusiau. 

Pat pradžioj draugija savo nariams įvedė lyg ir savotiš- 
ką discipliną: kiekvienas narys turėjo vaidint du kartu per mė- 
nesį — tai jau kažkas panašu į profesionalų trupę. Toliau gy- 
venantiems artistams ir choristams valdyba apmokėdavo kelią 
atvažiuot į repeticijas bei spektaklius — tas organizaciją darė 
dar pastovesnę ir drausmingesnę. 

Pradžios darbas stebino net ir pačius lietuvius savo siste- 
matišku ir visapusišku apgalvojimu bei rimta pažvalga į darbą 
— tai buvo daugiausia L-io nuopelnas. Draugija įsigijo savo 
patalpą, įsteigė skaityklą, kurioje nariai kas savaitė rinkdavosi 
„lavintis dailėje“, aptardami svarbesniuosius visuomeninius bei 
teatralinius klausimus. Žemkalnis kreipėsi į visuomenę, prašy- 
damas padėt sudaryt „dramatiškų ir muzikališkų veikalų įgi- 
jimo fondą“, kuris galėtų daug patarnauti visai Lietuvai. Norė- 
dama planingiau vykdyt savo darbą, iš dalies, gal, ir apsisaugo- 

tų nuo cenzūros netikėtumų, draugija iš karto sudarė visų metų 
repertuarą, kurį patiekė patvirtinti21). 

Valdyba dėjo pastangų įsiskverbti ir į miesto teatrą — ir 
tos pastangos davė gerų vaisių. „(Teatro reikaluose“ (V. Ž. 1906. 
242) randame L-io pranešimą, kad Vilniaus miesto taryba, be- 
skirstydama miesto sales, ir „Vilniaus Kanklėms“ paskyrė dvi 
dienas į mėnesį22). Stengėsi gaut vaidint bent vieną sekmadienį 
liaudies teatro „„maniežiuje“. Tai buvo labai žymūs nuopelnai 
draugijos valdybos ir drauge labai dideli lietuvių teatro laimė- 
jimai: lietuvių teatras sulygintas ir pastatytas kitų tautų teat- 
rų eilėn — argi reikia didesnio pripažinimo iš svetimtaučių pu- 
sės vos bejsisteigusiam lietuvių teatrui?! 

Lietuviai visuomet choro programą skaitydavo pačia svar- 
biausia, įdomiausia, kuri visuomet turėdavo nepaprasto pasise- 
kimo. Beveik kiekvienoj recenzijoj randame apgailestavimo, kad 
nebūta choro, ar būta didžiausio entuziazmo chorui pasirodžius. 
Chorų reikšmė mūsų tautinio atbudimo raidai — milžiniška. Ir 
Žemkalnis entuziastiškai sušunka: „Bene tai nėr mūsų jaunos 
dailės laimėjimas?! (V.Ž. 1906. 96) — kai J. Tallat - Kelpša Vil- 
niuje suorganizavo 70 žmonių chorą, kuris turėjo labai didelio 
pasisekimo, ir skundžiasi, kai Kauno „Daina“ ar Šiaulių „Var- 
pas“ neįstengia suorganizuoti choro. 

Visą laiką „V. K.“ stengėsi sudaryt gerą chorą, bet tai 
buvo nepaprastai sunkus darbas. Viena, kad nebuvo dirigentų, 
nes Mikas Petrauskas tik kaip gastrolierius atvažiuodavo, tuo 
tarpu vietiniams vargonininkams kunigai, dažniausiai lenkai, 
darydavo didžiausių kliūčių organizuot lietuvių chorą23). Antra, 
nebuvo pakankamai lietuvių choristų, todėl choruose būdavo 
daug nelietuvių, ypač mergaičių, kurios nė kalbėt lietuviškai 
nemokėdavo, tiktai dainuojamą tekstą išmokdavo. Lietuvių 
būdavo daug jaunų vyrukų, tad į chorą eidavo ir paflirtuot. Su- 
prantama, kad panašų chorą sukviest nėra taip lengva, o su 
juo daug ko ir nenuveiksi. Ir nenuostabu, kad, pav., Kauno 
„Daina“, pirmoj eilėj rūpindamasi kelt muzikos ir dainos rei- 
kalus, ilgą laiką negalėjo sudaryt savo choro. 

Jau pačiuose pirmuose savo teatraliniuose straipsniuose 
bei atsišaukimuose Žemkalnis kartote kartodavo, kad „V. K.“ 
rūpi ne tik savo draugijos, bet visos Lietuvos teatro reikalai. 
Šiuo keliu jis nuosekliai ir ėjo, visuomet stengdamasis padėt 
provincijai arba bent sudaryt tokias sąlygas, kad jomis ir kiti 

galėtų pasinaudot. Kiek galėdami, vilniečiai stengdavosi aplan- 
kyt su spektakliais ir mažesniuosius Lietuvos miestelius, kurie 
patys neįstengdavo vaidinimo susiruošt, tuo sudarydami lyg ir 
branduolį nuolatinės skrajojamosios trupės, apie kurią taip 
svajojo to laiko darbininkai. Taip jie gastroliavo Švenčionyse, 
Jonavoj24), Ukmergėj, net Kybartuose ir kitur. Reikia pa- 
sakyt, kad tos gastrolės ir finansiškai apsimokėdavo, nors visur 
ir chorą nusiveždavo. 

Nepamiršusios provincijos su vaidinimais, „V. K.“, kiek 
galėdamos, padėdavo išgaut vakarams leidimus arba stačiai 
išimdavo leidimą savo vardu, tuo būdu duodamos vakarui sa- 
vo firmą. Mat, toliau nuo centrų gyvenantiems ir dažniausiai 
apie tą procedūrą visiškai nieko nenusimanantiems, leidimo ga- 
vimas užimdavo labai daug laiko, tuo tarpu centro gyventojams, 
gerai žinantiems visą tvarką, tas daug lengviau pavykdavo. Ir 
jie patys gubernatūrai jau buvo gerai žinomi, labiau patikimi, 
su jais daug maloniau visur kalbėdavo. Todėl vilniečiai ir pasi- 
siūlė padėt. Padėdavo provincijai ir išspausdindami savo spaus- 
tuvėse reikalingas ofišas bei programas. 

Ir dar vienu dalyku didesnieji teatraliniai centrai daug gel- 
bėdavo provincijai — tai skolindami cenzūruotus veikalų egzem- 
pliorius arba bent padėdami išgaut cenzūros štampą. Mat, ga- 
lima buvo vaidint tik iš to veikalo egzemplioriaus, kuris buvo 
patvirtintas ir turėjo liet. dramatinių veikalų cenzoriaus, Edu- 
ardo Volterio, parašą ir antspaudą. Tokių veikalų išgavimas at- 
imdavo labai daug laiko, nereikalingų išlaidų ir ilgam nutęs- 
davo vakaro suruošimą, nes patį veikalą reikėdavo siųst į Pet- 
rapilį25). Per ilgą laiką teatralinės draugijos surinkdavo beveik 
viso to laiko lietuvių dramatinio repertuaro cenzūruotus egz. 
Tuos egzempliorius draugijos, paprastai, skolindavo provinci- 
jai arba keisdavosi tarpusavy. Vis dėlto reikėjo žinot, kur ku- 
ris veikalas yra, ypatingai, kad vaidindavo, daugiausia, iš rank- 

„raščių, nes spausdintų veikalų kaip ir nebūta. Susirast rank- 
raštį reikėdavo nepaprastai daug pastangų, susirašinėjimo, pra- 
šymų (Plg. B. Sruoga, Lietuvių Teatras Peterb.) „V. K.“ ir čia 
pirmosios tarė savo žodį, apsiimdamos tarpininkaut veikalų su- 
ieškojimo ir išgavimo reikalais, kaip matėme, įsisteigdamos net 
tam tikrą fondą. Į jų balsą tuojau atsiliepė rygiečiai, peterbur- 
giečiai, ir atskiri provincijos scenos darbininkai. Tai buvo di- 
delis palengvinimas kaimų ir miestelių artistams mėgėjams, 

ypatingai, kurie tradicines „Amerika pirtyje“ ir „„Genovaitę“ 
buvo jau suvaidinę. 

Pažymėtina, kad susirūpinta ir veikalų autorių honoraro 
klausimu. Mat, prieš karą autoriai labai sąžiningai ir skrupu- 
liatiškai išreikalaudavo sau priklausantį vakaro pajamų pro- 
centą. Daugelis prieškarinių veikalų net turi atitinkamus pažy- 
mėjimus. Vakarai labai dažnai duodavo nuostolių, todėl toki 
griežti, be atodairos autorių reikalavimai dar pasunkindavo va- 
karo rengėjų būklę. Žemkalnis smerkia tokį autorių šykštumą, 
(V. Ž. 1908. 160), iškeldamas ta proga visą eilę tos srities ne- 
normalumų ir sunkumų. Jei, pagaliau, vakarai ir duodavo pel- 
no, tai tas pelnas turi ieškoti autoriaus, nes jie, dažniausiai, pa- 
sislėpę po įvairiais pseudonimais, išsiblaškę po visus kraštus — 
sunku rengėjams juos ir besurasti, Mūsų autoriai turėtų būt 
mecenatiškesni, juoba, kad mūsų dramaturgija dar visai silp- 
nutė — rengėjams nėra iš ko pasirinkti tinkamesnių dramos vei- 
kalėlių. Žemkalnis siūlo atlyginimo klausimą palikti rengėjų 
sąžinei: gavę daugiau pelno, jie nepamirš ir autorių, o pats 
klausimas reikėtų apsvarstyt Liet. Mokslo Dr-jos suvažiavime, 
kuris turėtų čia tart savo žodį. 

Visą laiką buvo aktualus ir nuolatinės teatro trupės, kuri 
aptarnautų ir provinciją, steigimo klausimas. Jau pradžią tuo 
klausimu padarė „V. K.“, bet jos to darbo negalėjo išplėsti, 
nes neturėjo tik tam atsidėjusių darbininkų. Šį klausimą kartų 
kartais kėlė visi to laiko teatro darbininkai, bet pirmasis smui- 
kas ir čia, be abejojimo, priklauso Žemkalniui, kuris beveik 
kiekvienam str. tai prisimindavo, įrodinėdamas būtiną nuolati- 
nės trupės steigimo reikalą. Atsiliepė visa eilė balsų, kurie iš- 
kėlė daug net konkrečių pasiūlymų, ir ne tik pasiūlymų: pav., 
Jonas Ambrozaitis šiam reikalui paaukojo 100 rublių, kitas — 
50, o smulkesnių aukų randame paskelbtų beveik kiekviename 
V. Ž. numeryje. Esą, anglų teatro tėvas, Šekspyras skrajoja- 
mom trupėm kėlė teatro vardą (sic!) — ir mums pravartu to- 
kią trupę turėt. Visi apeliavo į Žemkalnį, kad jis, kaip kompe- 
tentingiausias, tartų savo galutinį žodį (Plg. J. K. V. Ž. 1907. 
120, Čerkesas, N. 146, Kaunietis, N. 148 etc.). 

Žemkalnis nesiduoda ilgai prašomas ir dar kartą, jau ke- 
lintą iš eilės, prabyla ilgu str. (V. Ž. 1907. 121), nemanydamas, 
kad būtų racionalų kurt skrajojamoji mėgėjų trupė — esą, jei 
jau steigt, tai tikrą profesionalų teatrą. Pradžiai reikėtų visa 

Lietuva padalyt į rajonus, kiekvienam rajone įsteigti kuopelių, 
kurios tarpusavy bendradarbiautų. Visoms joms reikėtų vieno 
instruktoriaus - organizatoriaus, tų reikalų žinovo, kuris rūpin- 
tųsi jų visų reikalais. Tam instruktoriui pakaktų 65 rublių at- 
lyginimo (50 algos ir 15 kelionpinigių). 


Be teatralinio, ,,V. K.“ dirbo ir šiaip visuomeninį bei kul- 
tūrinį darbą. Pav., 1906. IV. 23. inteligentų klūbe surengė spau- 
dos dviejų metų ir Fr. Kuršaičio 100 metų sukaktuvių minėji- 
mą. Daug prisikentusios dėl patalpų, „V. K.“, pačios pirmosios 
iškėlė Tautos namų statymo klausimą, sudarė tam reikalui ko- 
mitetą ir padarė tuo reikalu nemažą konkrečių žygių, deja, dėl 
kilusios didelės opozicijos negalėjo sumanymo realizuot. 


Visiems dirbant su nepaprastu atsidėjimu, pasiaukojimu, 
visai nenuostabu, kad „V. K.“ galėjo taip plačiai užsimoti ir, 
palyginti per trumpą laiką, tiek daug nudirbti. Jų ir vakarai 
būdavo atsidėjus rengiami. Kaip rimtai dirbta galime matyti 
ir iš to, kad, pav., norėdama pastatyti „Pilėnų kunigaikštį“, val- 
dyba siunčia Žemkalnį į Rygą, specialiai kostiumų reikalais26), 
Bekampiui („Amerika pirty“) sermėgą siūdino Šiauliuose27) 
ir pan.. 


Kaip matome, L-io vadovaujamos „V. K.“ užsibrėžė labai 
platų barą ir jį gana sėkmingai varė. Tik ir čia neapsieita be 
sunkumų, kurie, šiuo kartu, ėjo iš vidaus, Jau anksčiau esame 
nurodę didelę lietuvių energiją, pasiryžimą dirbt, entuziazmą, 
su kuriuo visi šoko į darbą. Visi norėjo kalnus nuverst, dėl to 
kiekvienas darbas daugeliui išrodė per lėtai dirbamas. Štai, 
pav., praėjus vos 3 mėnesiams nuo „V. K.“ įsikūrimo (1906. 
III. 3), visuotiniame susirinkime grupė narių, pareiškė, kad dėl 
neveiklumo šią valdybą reikia pašalinti ir išrinkti naują. (Rei- 
kia pastebėti, kad per tuos 3 mėn. jau buvo suvaidinta pora 
veikaliukų, o vasario mėn., buvo paruošta pastatyti ,Dumbly- 
nė“, bet dėl policijos kliūčių vakaras teįvyko balandžio mėn., 
neminint jau kitų valdybos darbų, kurių kai kuriuos esame jau 
paminėję). Draugijoj susidarė labai daug nepatenkintų, o juk 
nepasitenkinimui priežasčių niekuomet nestinga — ką jau be- 
kalbėti apie tuos laikus! Pav., L-is teisinasi, kad ,„„Dumblynę“ 
vaidinti pasisiūlė 18 kandidatų, o vaidint galėjo tik 11 — kiti 
nepatenkinti. Esą, ir neramus revoliucijos metas nėra tinkamas 
dainuot ir linksmintis. 

Būta ir grynai asmeninių priežasčių. Pirmoj eilėj, tai kad 
dėl karšto ir staigaus būdo L-is dažnai susipykdavo su artis- 
tais bei choristais — didesnės ambicijos žmonės to negalėjo 
pakęsti. Iš antros pusės, L-is draugijai vadovavo pats vienas, 
dažnai ir svarbius žygius darydamas su nieku nepasitardavo — 
ir tas kitiems nepatikdavo, ypatingai, kad pats L-is buvo nekoks 
administratorius, o finansiniuose reikaluose net labai dažnai su- 
sipainiodavo. Jis ir draugijoj pridarydavo visą eilę tokių ope- 
racijų, kurios nebūdavo būtinos ar net reikalingos, o tik sun- 
kindavo jaunos draugijos beveik tuščią kasą ir kėlė narių he- 
pasitenkinimą (plg. pap. 26, 27), 

Per minėtą susirinkimą šiaip taip pasiekta kompromiso, 
paraginant valdybą aktingiau dirbt. Vis dėl to dalis narių iš 
draugijos išstojo ir nuėjo prie savitarpiečių. Dėl vidaus nesu- 
tarimų „V. K.“ veikimas žymiai susilpnėjo ir joms pradėjo ne- 
besisekt. Be to, „V. K.“ grėsė dar ir lenkų antplūdis, kurie 1a- 
bai aktingai pradėjo skverbtis į draugiją, jau ir taip choristų 
tarpe turėdami daug savųjų. „V. K.“ laukė rygiškės „Aušros“ 
likimas. Reikalas buvo juo blogesnis, kad ir kai kurie valdybos 
nariai simpatizavo lenkams. 


Pradėjo konkuruot ir savitarpiečiai, kurie turėjo gerą cho- 
rą, J. Tallat - Kelpšos vadovaujamą, ir nemažą artistų būrelį, 
dabar ypatingai sustiprėjusi. Dviem draugijom nepakako nei 
artistų, nei choristų, nei, pagaliau, publikos, kurios Vilniuje juk 
taip pat ne kaž-koki ištekliai buvo. Dėl viso to krito abiejų 
draugijų pastatymų meninė vertė, o spektakliai eidavo pustuš- 
čiose salėse. Tokia būklė grėsė panaikint visa, kas lig šiol tokia 
brangia kaina buvo pastatyta. Taip ilgiau tvert negalėjo. 


Ir vėl iniciatyvos imas Landsbergis, kuris pasiūlo savitar- 
piečių artistų ir dainininkų kuopoms prisidėt prie „V. K.“, ką 
anie ir padaro „spėkų ir lietuvystės pastiprinimui“ ir „Lietuvos 
dailės naudai“28). 

Tai buvo didelis L-io ir drauge viso Vilniaus teatro laimė- 
jimas, nors kai kas tuo ir buvo nepatenkinti. Suliejus į vieną 
vietą visas Vilniaus teatralines pajėgas, galima buvo išvengt 
nereikalingos konkurencijos ir, visą energiją sukaupus kūrybi- 
niam darbui, pasiekt daug geresnių rezultatų. Pagaliau, jėgų 
koncentracija leido sėkmingiau atsispirti visokiems trukdyto- 
jams, kurių buvo nepaprastai daug. 

Deja, gyvenimo sąlygos neleido Žemkalniui toliau darbuo- 
tis Vilniaus teatre ir tęst taip gražiai ir sėkmingai pradėtus 
darbus. Išėjęs iš V. Ž. administracijos, jis turėjo įtempt visas 
pajėgas, kad galėtų šiaip taip išsiverst, nes ir šiaip kuo ne ba- 
daut tekdavo. Jam neliko nieko kito, kaip tik atsisakyt nuo „V. 
K.“ pirmininko pareigų (1906. XII. 5.). Jam atsisakius, valdyba 
paskelbė apgailestaujanti jo pasitraukimą, bet dirbsianti toliau. 
Deja, kiek pavegetavusi, draugija tyliai išnyko iš šio pasaulio, 
ištisiems dvejiems metams užmigdžiusi Vilniaus teatralinį gy- 
venimą. 


Kad ir sunkiomis sąlygomis, L-io vadovaujamos „V. K.“ 
davė visą eilę žymių pastatymų. Tik po didžiųjų vidaus audrų 
ir sukrėtimų, kankliečiai šiaip taip sulipdė dar anksčiau pa- 
ruoštą „„Dumblynę“ [1906. IV. 4 (17)], kurią, pasikvietę iš 
kitur geresnių jėgų, pakartojo rudenį (1906. X. 6. su Misium ir 
Lingviene). Grįžus iš Rygos L-iui, kur jis buvo pasiųstas par- 
gabent kostiumų, pasiryžo gegužės mėn. 6 d. pastatyti Šiaulėniš- 
kio „Pilėnų kunigaikštį“, kuris turėjo didelio pasisekimo pub- 
likoj, bet dėl ypatingų tų laikų sąlygų susilaukė ir gana smar- 
kios kritikos29), dėl kurios kilo bene pirmoji lietuvių teatralinė 
polemika, kurioje ypatinga tas, kad režisierius ir artistas pats 
save teisino. „Pilėnų kunigaikštį“ ruošė ypatingai dideliu mas- 
tu: pagal L-io parvežtus modelius buvo pasiūti specialūs kostiu- 
mai, išleista rusų k. 1000 egz. libreto, nusamdyta miesto salė 
ir t.t., todėl nenuostabu, kad vakaras davė didelį deficitą. 


Rudeniui „V. K.“ pasikvietė tais laikais didžiausią Lietuvos 
muzikos autoritetą, M. Petrauską, parengt tris operetes, bet ne- 
turėjo nei choro, nei solistų, nei orkestro. Vis dėlto M. Petraus- 
kas savo didele energija nugalėjo visus sunkumus ir jau spalių 
mėn. 1 d. pastatė „Adomą ir Jevą“ ir „Kaminkrėtį ir malū- 
nininką“'30), 


Pats didžiausias „V. K.“ pastatymas — tai Žemkalnio - 
Petrausko „Birutė“, kuriai buvo reikalinga sukaupt visas Vil- 
niaus teatralines pajėgas. Pažymėtina, kad šiam spektakly de- 
biutavo Kipras Petrauskas, kuriam šis spektaklis, tur būt, ir 
nulėmė tolimesnį gyvenimą. Ši pirmoji lietuviška opera, kaip 
ją tada vadino, turėjo nepaprasto pasisekimo ir įkvėpė lietu- 
viams daugiau pasitikėjimo savim, vėl visus sukaupė į vieną 
būrį, sužadino į darbą. Dėl savo didumo ir pastatymo brangumo 

ši operetė tegalėjo būt pakartota po trejų metų — Lietuvos te- 
atro jubiliejui. 

Iš didesnių pastatymų pažymėtini Žemkalnio „Blinda“ ir 
ypatingai Slovackio „Mindaugis“, pats paskutinis Žemkalnio 
pastatymas „V. K.“ scenoj. „Mindaugis“, pačio Žemkalnio liu- 
dijimu, vilniečių buvo ruošiamas su dideliu atsidėjimu, užsidegi- 
mu, visi kiek galėdami stengėsi, kad šis didžiulis veikalas būtų 
tinkamai parodytas Vilniaus scenoj3i). Kad pastatymas ge- 
riau atitiktų istorinę teisybę, buvo sudaryta tam tikra komisija 
(Landsbergis, Basanavičius, Žmuidinavičius, Strazdas ir Put- 
vinskaitė - Žmuidzinavičienė), kuri turėjo padėt teatralams. 
„Pilėnų kunigaikščio“ pamokyti, tik dalį naujų kostiumų pasi- 
siuvo — kitus skolinosi iš Miesto teatro32). „Pasisekimas buvo 
pilnas (žinoma, ne materijalinis), — džiaugiasi ir pats Žem- 
kalnis („Vilties“, 1909 m. Nr. Nr. 51 ir 50, — toliau trumpin- 
sime: V. 1909. 51, 50). Mes patis jautėme, kad publika buvo 
sužavėta, kad ji atsidėjusi klausėsi ilgų monologų ir, kas svar- 
biausia, suprato juos ta pati Vilniaus teatrališkai išlepinta, pu- 
siau nutautusi publika.“ 


IV. Teatralinė kritika. 


Pat pradžioj mūsų teatralinio gyvenimo, redakcijos duoda- 
vo labai daug vietos vaidinimų aprašymams. Ir nenuostabu: juk 
scena tai buvo tautinio susipratimo rodiklis, ji buvo beveik vie- 
nintelė vieta, kur galėjo laisvai skambėti lietuviškas žodis. To- 
kiomis aplinkybėmis ir į scenos darbą — nei į veikalus nei į 
artistus — nebuvo kreipiama daugiau dėmesio. Vis „„mylėto- 
jai“...: „Sulyg išpildytojų tai žinoma jiems galima daug - ką 
užmesti, — recenzuoja didžiausią prieškarinį „Birutės“  pa- 
statymą „Vilniaus Žinių“ vyriausias redaktorius, — bet at- 
simindamas, kad vis tiktai mylėtojai, nuo užmėtinėjimų susi- 
laikysiu“ — tai tipiška prieškarinių recenzentų formulė (VŽ. 
1906. 238). Užtekdavo, kad veikalas nepykdydavo žmonių, ar- 
tistai ne nugara atsigręžę į publiką balsiai ir aiškiai kalba — ir 
to pakakdavo! Vaidinimų tikslas buvo „ne tiek dailės supratimo 
kėlimas liaudy kiek aiškus mūsų kalbai etnografijos ribų užbrė- 
žibas ir tautiško atgaivinimo įrankis“ („Lietuvos Žinios“, 1912 
m. Nr. 17 — trump.: LŽ. 1912. 17). 

„Teatro recenzentai“ buvo eiliniai laikraščių koresponden- 
tai, kuriems daugiausia rūpėjo visuomeniniai, ekonominiai, po- 
litiniai reikalai — jie teatre buvo tik atsitiktiniai svečiai, visiškai 
teatro darbui nepasiruošę. Teatralinė kritika buvo diletantiška, 
paviršutiniška, dažnai net piktų tendencijų! Teatro ir literatū- 
ros kritikas rašė visi, kas turėjo intereso rašyt, arba artimas 
redakcijos narys, ar teatro darbininkas, jeigu nebuvo kas kitas 
recenzijų parašo — apie teatralines bei literatūrines kritiko 
kvalifikacijas niekam neatėjo į galvą pasiteirauti33). Toki „kri- 
tikai“ ir rašydavo: „Vakaras pasisekė, publikos buvo pilna sa- 
lė, vaidinimas visiems patiko, pagaliau, iš vakaro ir pelno ne 
maža liko...“ Jei recenzento blogas ūpas, tai jis piktai, vien- 
šališkai nupeikia vakarą ir vaidintojus“ — sako A. Smetona 
(V. 1909. 96). „Skaitai recenzijas apie „Rūtos“ vaidinimus — 
puikiausios. Visuose trijuose Vilniaus laikraščiuose (Poblažliwa, 
Viltis, Lietuvos Žinios). Pusbalsiai parašo „pusėtinai gerai“, 
„abelnai pavyko“. Trečiasis rašo apie tą patį vakarą: „lošimas 
ne visai pavyko“. Kartais prasitaria, kad lošėjai ir neblaivūs 
vaidinę. Bet į tai nekreipiama daug dėmesio, nes lietuvių tik 
pradžia, iš jų daug niekas negali reikalauti.“ (O. Pl.-Puidienė, 
LŽ. 1910. 41, 42). Vis dėlto, kad ir menkiausia žinelė apie 
teatrą laikraštininkų buvo gaudoma. Žinelių įdėjimas laikraš- 
ty skatino veikėjus krutėti, dirbti. Teatras visuomet buvo ir 
bus galingas kultūros kėlimo bei propagandos veiksnys — toms 
grynai utilitarinėms pareigoms jis ir buvo naudojamas. 


Kai teatras Lietuvoje atliko savo visuomenišką uždavinį, 
vienas kitas žymesnysis teatro darbininkas susirūpino ir gry- 
nai teatro meno, nepriklausomo, kūrimu. Ir štai 1909-1910 
metais kyla įdomi polemika teatro kritikos klausimais. Visiems 
jau įgriso ligšiolinė teatro būklė, visi, vienas po kito, susirūpi- 
no jos taisymu. „Bet ta netiesa! — šaukia O. P.-Puidienė (LŽ. 
1910. 41). Kada gi bus galas tai pradžiai? Kada gi pradėsime 
žengti toliau?... Tegu nereikalauja iš mūsų kiti, bet mes patys 
pareikalaukime iš savęs rimto darbo, rimto darbo mūsų kūry- 
bos epokoje. Gana teatrų — „šopkių“, reikia rimtai imties už 
to darbo su rimtu dailės atjautimu ir pamylėjimu ir pastatyti 
mūsų teatras į tikrąsias jojo vežes, iš kur jis skleistų tą tikrą- 
ją savo šviesą — auklėtų dailę, mokytų klausytojus jausti, su- 
prasti.“ 


G. Landsbergis su savo vaikais Smolenske prie bažnyčios 1902 m. Greta 
stovi V. Požėla, toliau E. Brazdžiūtė, d-vas Janušis (nugara) 
Aug. Baranauskas. 

Reikia konstatuoti, kad tais laikais susidomėjimas ir susi- 
rūpinimas teatro reikalais buvo nepaprastai didelis. Kiekvie- 
nas smulkiausias klausimėlis būdavo plačiai aptariamas, susi- 
laukdavo spaudoj visos eilės atsiliepimų (matėme, kaip visuo- 
menė jautriai reagavo į pasiūlymą įsteigti profesionalų nuola- 
tinę ar skrajojamą scenos trupę). Tr teatro kritikos klausimais 
išsitarė nepaprastai didelis skaičius žymiausių to meto lietuvių 
teatro, literatūros, meno, mokslo ir kitų sričių darbininkų: 
Žemkalnis, Smetona, O. Pl.-Puidienė, Daugirdas, Vydūnas, 
Puida, Gira, Šleževičius, Petkevičaitė, J. Vileišis ir daug daug 
kitų. 

Pirmasis žodį paima Žemkalnis (V. 1909. 50, 51): „Ar mes 

= artistai. V. M.) juntame, kaip laikraščiai mus šabloniškai 
giria arba mandagiai peikia? x, y dailiai vaidino, z truputį per- 
jaunas balsas, bet jis pasitaisys, p. A. stinga veiksmo, bet rolę 
gerai išmoko ir t.t.“34). Ir čia pat, susirūpinęs, jis klausia: 
„O gal kritikų mes neturime, o gal kritiką rašo tokie literatai, 
kurie daugiau kaip „Betlejaus stonelės“ nei scenos nėra matę. 
Jei taip, tad mes artistai esame kalti, nes nepasirūpinome į sa- 
ve atgręžti teatro žinovų akis“, ..matyt, mes neverti esame 
kitokios kritikos. Mūsų kritika, — toliau jau drąsiai prabyla 
Žemkalnis — dažniausiai nieko bendro su daile neturi. Laikraš- 
čiai saugosi, kad neįžeidus vieno kito prenumeratoriaus ar bend- 
radarbio. Nemokėdami susiturėti nuo pavydo ar neapykantos, 
nesidrovi reikšti savo nenuoseklos nuomonės. Taip vienas mu- 
zikos žinovas, muzikoje gabus ir rimtas žmogus, apie vieno 
jauno kompozitoriaus darbą taip pasakė: „Jo kompozicija nie- 
kam netikusi, nes jis socialistas“. 


Savo radikališkai nuomonei pagrįsti, kuri ir tada jau daug 
kam atrodė perdėta, Žemkalnis duoda ir pavyzdį, kaip rimtai 
buvo ruoštasi „„Mindaugio“ pastatymui35) ir kaip tas pastaty- 
mas buvo mūsų laikraščių įvertintas: „Šį kartą susilaukėme 
pripažinimo, kad artistai sąžiningai ir rimtai atlikę darbą, kad 
žodžiu ir veiksmu perkėlę klausytojus iš XX amžiaus į žiląją 
XIII amžiaus senovę. Taip! susilaukėme pripažinimo, bet tik 
svetimųjų laikraščiuose. Mūsų laikraščiai vienas paprastu šab- 
lonu pagyrė mus, kitas gi vietoje kritikos, padėjo šmeižtų 
straipsnį nepripažinto artisto, — straipsnį parašytą už dviejų 
savaičių prieš vaidinimą“ (V. 1909. 51). 


Darbai ir Dienos 8 

Gal čia ir yra įsikarščiavimo, vis dėlto Žemkalnis čia bus 
daug tiesos pasakęs: to laiko lietuvių teatras, kad ir tarnauda- 
mas visuomeniškai - tautinei propagandai, gerokai prašoko te- 
atralinę kritiką, paliko ją toli užpakalyje. 

Visi mūsų teatro darbininkai pasigedo rimtesnės kritikos. 
Ligšiolinė kritika tik gadina artistų menišką skonį, ugdo pasidi- 
džiavimą, per didelį pasitikėjimą savim. Visi pamatė, kad smul- 
kus vaidinimų aprašinėjimas, rašomas „tokių žiūrėtojų, kurie 
dar mažiau už vaidintojus nusimano apie vaidinimą ir remiasi 
asmeniškom simpatijom“ (LŽ. 1912. 17), yra jau nuobodu ir 
net žalingas, kaip visuomenei, taip ir patiems artistams. Šiuo 
atžvilgiu siūlė ir mūsų laikraščiams truputį parimtėti, būtent, 
neduoti pigioms teatro kritikoms tiek vietos, kiek būdavo joms 
duodama lig šiol. Žinoma, keblu ir laikraščiui: buvus kur spek- 
takliui, noromis nenoromis reikia jis aprašyti. ,,„Laikraščiai, 
nustodami dėti anokius aprašymus, paskatins ir mūsų kritikus 
rimčiau į savo veikimą pažvelgti ir suprasti, jog dailė ir jos 
kritika — tai ne žaislas, bet tai rimta jėga, rodanti žmonijai 
kelią prie aukščiausiųjų idealų, ir kad, norint būti geru kriti- 
ku, reikia daug daug žinoti, suprasti ir mokėti“ (LŽ. 1912. 17). 
Teatro ir literatūros kritikai pradėta reikalauti lygių teisių su 
kitais mokslais, pradėta reikalauti iš kritiko tam tikro specia- 
laus pasiruošimo. „Kaip kiekvieno dalyko, taip ir teatro kri- 
tika nėra lengvas daiktas, — reziumuoja A. Smetona (V. 1909. 
96). — Ją gali kaip reikiant parašyti scenos dalykus išmanąs 
žmogus, o jam reikia daug scenos matyti, daug literatūros skai- 
tyti. Ne prošalį būtų mūsų teatrininkams pasekus svetimųjų 
teatro kritika ir tam reikalui parsisiųsdinus bent vienas žurna- 
las, kur duodamos teatro recenzijos.“ 


Šiaip ar taip, iš tų pastabų jau ryškiai galime matyti mūsų 
teatralinės kritikos vaizdą ir pastangas išlaisvint ją iš to dile- 
tantizmo, paviršutiniškumo ir pakreipt naujaisiais keliais. Vis 
dėlto ligi Didžiojo karo tos pastangos pastangomis ir pasiliko, 
nedavusios didesnių vaisių — jos tėra įdomios, kaip įrodančios 
mūsų visuomenės didelį susirūpinimą teatro klausimais, bei 
parodančios lietuvių teatro santykį su visuomenę. 

Prieškarinėj teatro kritikoj sunku išžvejoti bent kiek ob- 
jektyvesnę žinelę apie vieno ar kito veikėjo scenišką darbą. Pa- 
čios plačiausios recenzijos pasitenkindavo pačiom bendriau- 
siom, šabloniškiausiom frazėm, kartų kartais vis kitiems artis- 
tams prisegamom, iš kurių negalima susidaryti jokio individua- 
laus vaizdo. 

Susidaro ir antras, principinis, sunkumas. Norėdami nu- 
sakyt ir įvertint atskiro kūrėjo artistinį bei režisūrinį darbą, 
vaduodamies kad ir vokiečių teatro teoretikų mokslu, turėtume 
restauruot kiekvieną vaidinimą, kiekvieną pastatymą taip, kaip 
jis buvo suvaidintas, ir tik tada jau iš jo daryt išvadas. Bet jau 
Stanislavskis pastebėjo, kad žmogų normuoja 0,9 pasąmonės 
ir tik 0,1 sąmoningų reiškinių — o artistas kaip tik ir remiasi 
ta gaivaline, nežinoma, pasąmonės jėga, kuri kiekvienu atveju 
vis kitaip pasireiškia. Argi įmanoma restauruot artisto vaidybą, 
ypatingai, tepasiremiant labai prastos markės medžiaga: mūsų 
jau aptartomis spaudos recenzijomis bei kitų asmenų labai ir 
labai subjektyviais prisiminimais, kurie pasitenkina teapmes- 
dami bendruosius vaidinimo kontūrus ir visiškai nepabrėždami 
charakteringų vaidinimo detalių bei atspalvių. „Tad apibrė- 
žiant aktoriaus kūrybą tenka atsisakyti nuo minties duoti jo 
kūrybos pilną vaizdą, tenka pasitenkinti bendrais kontūrais, 
bendrais bruožais. O bendri bruožai dar niekuomet nėra buvę 
tikslūs, todėl niekuomet nėra buvę moksliški...“ — skundžiasi 
Balys Sruoga, vertindamas Kiprą Petrauską (Kipras Petraus- 
kas, p. 8-9), nors ir galėdamas savo reikalams pasiremt nepaly- 
ginamai geresne rusų teatraline kritika, daug patikimesniais gy- 
vųjų asmenų liudijimais ir savo pačio įspūdžiais. 

Žemkalnis iš prigimties turėjo visus gero aktoriaus priva- 
lumus. Jis buvęs labai geras deklamuotojas (ypatingai mėgęs 
ir puikiai pasakydavęs „Lietuvos tilto atsiminimus“), pasako- 
tojas — jo sakomais monologais negalima buvę atsigerėt, — o 
ką jau bekalbėt apie anekdotus, kurių jis turėjo neišsemiamą 
arsenalą ir nepraleisdavo progos jų nepapasakojęs: čia jis bu- 
vęs nepalyginamas maestro. Savo gražiu pasakojimu, linksmu- 
mu jis nuolat suspiesdavo apie save būrius klausytojų, būdavo 
visų dėmesio centru36). „Temperamentas, įspūdingumas, jaut- 
rumas, vikrumas leido Žemkalniui suprasti rolę ir ją tinkamai 

atvaidinti, — sako didelis teatro mėgėjas bei uolus lankytojas 
J. Tumas (Lietuvių balsas, 1916. Nr. 81). 

Visi recenzentai vienu balsu pripažįsta, kad Žemkalnis bu- 
vo vienas iš žymiausių lietuvių artistų. Jis stengdavosi savo ro- 
lę gerai išmokt, įsigilint į vaizduojamąjį personažą. Teatro me- 
nas ir buvo jo tikras pašaukimas, tikras talentas: „nei gražus 
jau amžius, nei kiti būtinieji darbai dėl duonos nekliudė Žemkal- 
niui ruoštis, mokytis rolių, vaidinti arba režisuoti kokį labiau 
tinkamą scenos veikalą. Kai kurių jo vaidintų rolių tiesiog ne- 
gali užmiršti, k. va: Pietro Karuzo. Dramos dailėje jis tiesiog 
buvo paskendęs“ (Vaižgantas, R. XIII). 


Jau pirmą kartą vaidinant (Koženiovskio „„Pabaigtuvės“, 
1905. VI. 6. VŽ. 139) recenzentas pastebi, kad „savo darbą at- 
liko artistiškai“. Apie antrąjį jo vaidinimą prisimena jo pir- 
mųjų scenos darbų bendradarbė, O. Pl.-Puidienė (Lietuvis, 
1926. 34, 35): „Man teko pirmame debiute Vilniaus scenoje 
Marytės rolė, iš Petliuko ,,„Neatmezgamo mazgo“, mano tėvą 
Kanapinską vaidino Landsbergis. Komiškas seno bajoro tipas 
davė progos Landsbergiui pareikšti įgimtus komiko gabumus, 
o autoriaus tendencija ir to luomo pažinimas įgalino jį pavarto- 
ti gilios satyros dėl negudrios bajoro ambicijos. Vaidinti su 
Landsbergiu buvo smagu...“. ,,Jo žanras buvo komizmas, kur jis 
duodavo daug komiškos mimikos ir reikšmingų gestų, bet tiek 
pat vykusiai interpretuodavo rezonierius ir tragikus, vaizduo- 
damas pastaruosius ligi gyvų ašarų“. 


Dėl to, gal, viena iš mėgiamiausių Žemkalnio rolių buvo 
Pietro Caruso (to paties pavadinimo Bracco drama), kurią jis 
labai dažnai vaidindavo. Ši tragedija, paremta giliu sielos per- 
gyvenimu, kuris reiškiasi ne tiek žodžiais, kiek mimika ir ges- 
tais, leisdavo Žemkalniui pareikšt savo igimtą vaidybinį žan- 
rą: finale vienu konvulsyviu rankos judesiu ir tyliu, giliu ato- 
dūsiu jis teikdavo nepaprasto įspūdžio, nors jo geriems pažįs- 
tamiems tipiška jo barzda ir kliudydavo įsivaizduoti, kad sce- 
noj Pietro, o ne Landsbergis. 

Dėl savo seno amžiaus ir ilgos, ypatingos barzdos, Žemkal- 
nis daugiausia pasirinkdavo senių, vaidilų, Krivių - krivaičių ir 
pan. roles (plg. Neatmezgamas mazgas, Dvi lietuvaiti, Pilėnų 
kunigaikštis, Birutė, Pietro Caruso, Joninės ir t.t.)37). Šias ro- 
les vaidindamas, Žemkalnis į sceną eidavo beveik visai nesigri- 

mavęs, dėl to, kaip matėme, vienas kitas ir prikišdavo, kad jis 
per maža įsigyvenąs į vaidmenį, kad sunku artistą Landsbergį 
įsivaizduot kuriuo nors Dede (Uošvė į namus — tylos nebebus: 
jo mėgiama rolė), Kanapinskiu (Neatmezgamas mazgas), Tit- 
naginskiu (Blinda) ir pan.. 

Komedija buvo labiausiai mėgiamas prieš karą dramatinis 
žanras, ir komiškų rolių Žemkalnis daugiausia nusitverdavo, 
jas ypatingai gražiai, su pamėgimu suvaidindamas. Jis turėjo 
daug sąmojaus, komedinio jautrumo ir reikiamo miklumo, ku- 
ris darė jį scenoje gyvą, linksmą, patraukiantį (plg. Bičiūnas, 
7 meno dienos, Nr. 69). Savo komiškumu Žemkalnis neprieida- 
vo ligi klouniškumo, bet duodavo gražų komišką charakterį, 
nesigriebdamas išorinių teatralinių triukų, kurių labai dažnai 
griebiasi artistai, norėdami prajuokinti ypatingai menkiau me- 
niškai nusivokiančią publiką. Štai kaip J. Š. atestuoja „Mindau- 
gio“ vaidybą (VŽ. 1908.94): „Landsbergis vaidino Heidenricho, 
kryžioko popiežiaus pasiuntinio rolę. Gerai išlaikė didybę, lyg 
laisvesnis, kaip Mindaugis savo pavydalu rodo ir savo galybę, 
jis įstengia dailiai nežymiai švistelėt jėzuitiška gaidele, ir tuom 
atsiekia tikslą — rimtai kalbėdamas apie dėjimą iš kiekvieno 
lietuvio po skatiką ant Šv. Petro aliejaus, priverčia klausytoją 
nusišypsoti ir gerai atlikta šioj vietoj rolė daro maloniai - šil- 
tą, komišką įspūdį.“ 

Nei kiek neblogiau suvaidindavo Žemkalnis ir smulkesnių- 
jų komedijėlių roles, kuriomis provincijos publika atsigirt ne- 
galėdavo: tą jam pripažino visų didesniųjų Lietuvos teatralinių 
centrų publika ir recenzentai. Visur jam pripažino pilnai su- 
brendusį talentą, gerą rolių supratimą ir laisvą, natūralų jų 
išpildymą, sąžiningą pasiruošimą, gerą grimą, mimiką bei in- 
tonaciją38). 

Turėdamas gražų balsą ir mėgdamas dainavimą, Žemkalnis 
dainavo ir operečių partijas, dalyvaudamas visose tuo laiku Lie- 
tuvos scenoj statytose operetėse: ,„Birutėj“, ,„Kaminkrėty ir 
malūnininke“, ,„Adome ir Jevoj“, ypatingai šią pastarąją daug 
kartų vaidindamas. Vaidindamas Adomą savo patriarchalinę 
barzdą pasirišdavo po smakru, nusigrimuodavo jaunu ir dainuo- 
davo partiją su dideliu pamėgimu bei gyvumu3?). 

Be ne to, kad būtų neturėjęs kiek ir defektų. Svarbiausia 
jų — tai neaiški kalba, ypatingai, kai įsikarščiuodavo ir pra- 
dėdavo nepaprastai greitai kalbėt (mat, jam stigo kelių dan- 

tų — dėl to gaudavosi savotiškas švilpimas) : „...girdi žodžius 
— stiprius, skambius, bet jie keistai mušasi į ausį ir lyg atšoks- 
ta atgal, — sako J. Š. apie „Mindaugį“ (VŽ. 1908. 94). — „Kas 
bendra Mindaugui ir Heidenrichui tai tat, kad kai kuriose vietose 
vienas į kitą per greitai kalbėjo — buvo vietų, kur pauza tarp 
vieno ir kito kalbos buvo per trumpa ir per tatai dingo geras 
įspūdis ir jųjų solidariškumas — jautėsi, kad tai ant scenos, 
tat mušė savo nenaturališkumu.“ 

Artistai visuomet labai mėgdavo vaidint su Žemkalniu. 
Tiesa, jis, gerai vaidindamas savo rolę, scenoj pasidarydavo 
centrinis asmuo — kiti turėdavo prie jo taikytis, o tas nebūda- 
vo jau taip lengva, nes gerai mokėdamas savo rolę, kartais 
mėgdavo ir paimprovizuot — ypatingai mažesnėse rolėse — 
mažiau įgudusiam scenoj ar mažiau mokančiam savo rolę, jį 
sekt būdavo ypatingai sunku. Vis dėlto Žemkalnis niekuomet 
nepalikdavo artisto be galvos — savo scenišku patyrimu visuo- 
met išgelbėdavo situaciją. 

Į amžiaus galą visiškai susilpnėjo Žemkalnio akys: jis ga- 
lėjo matyti tik per binoklį arba labai stiprius stiklus. Aišku, 
vaidint tokiomis sąlygomis būtų labai sunku — ir jis tik ret- 
karčiais scenoj pasirodydavo, tenkindamasis vien režisūros bei 
paruošiamaisiais darbais. 


———----— 


Labai rimtai žiūrėdamas į teatrą ir scenos darbą, Žemkalnis 
labai aukštino ir režisūrą. Per visą savo gyvenimą jis reikala- 
vo scenos menui lygių teisių su kitomis meno šakomis. Jam 
„teatras — mokykla arba tiesiau pasakius, — mokyklos įna- 
gis rodyti (demonstruoti) gyvenimo teorijai; teatras — tai 
veidrodis, kuriame turi atsispindėti įvairūs atsitikimai iš įvai- 
rių žmonių gyvenimo; kuriame matome pabrėžtas gerąsias ir 
šlykščiąsias gyvenimo puses, kuriame kiekvienas, kas rimtai 
ir atidžiai žiūri, pamatys save lig iš šalies žiūrint ir pažins tai, 
ko ligšiolei savyje patėmyt negalėjo... Scena — tai gyvenimo 
atspindys. Kad ją padarius nors kiek panašią į tikrąjį gyveni- 
mą, reikia daug žinot, daug matyti ir daug rimtai pasidarbuo- 
ti...“ (V. 1910. 61). 

Taip natūralistiškai bei utilitaristiškai apibrėžęs teatro 
tikslus bei uždavinius, skirdamas teatrui tokį didelį vaidmenį 
žmonijos gyvenime, Žemkalnis į teatrą nukreipė visą savo dė- 

mesį. Teatras jam buvo idėe fixe — be jo jis nieko daugiau ne- 
galvodavo, jam skirdavo visą atliekamą laiką. Kiekvieną lais- 
vesnę minutėlę apie teatrą tegalvodavo, dažniausiai apie jį ir 
tekalbėdavo — „teatro dailėje jis buvo paskendęs“, — sako 
Vaižgantas. Tai jau buvo suaugę su jo dvasia, jis be to gyvent 
negalėjo. Jis gyveno teatrui. 

Kaip artistas taip ir režisierius, Žemkalnis neturėjo jokio 
speciališko išsimokslinimo, pasiruošimo — jis tebuvo gabesnis 
aktorius. Ypatingai jis tą jautė režisūroj: čia jis buvo tik mė- 
gėjas, pats maža tenusimanąs, ir režisavęs tik dėl to, kad nebu- 
vo kas geriau jį pavaduotų. ,„Režyserijos mes beveik visai netu- 
rime, — skundžiasi Žemkalnis (V. 1910. 61). — Ką mes režy- 
sieriai - diletantai begalime vieni padaryti! Mūsų scena, o ypač 
mūsų publika nebegali pasitenkinti mėgėjais, čia jau reikalingi 
režysieriai - profesionalai ir tai jaunos spėkos. Jei atsirastų 
viens kits inteligentas - profesionalas, atsirastų ir artistų mė- 
gėjų“ (V. 1910. 61). 


Matydamas savo režisierinius ir vaidybinius trūkumus, jis, 
kiek galėdamas, stengiasi juos užpildyti. Jau senas būdamas, 
mažai matydamas, eidavo į kiną, kur ypatingai domėjęsis re- 
žisūra ir vaidyba, stengdavęsis kritiškai įvertint, panagrinėt ir 
pats iš to pasimokyt. Turėdamas įgimtą teatralinę nuovoką ir 
vaidybinį bei režisūrinį talentą, nepaprastai mėgdamas teatrą 
ir dažnai vaidindamas bei režisuodamas, be to, sistematiškai juo 
rūpindamasis, Žemkalnis vaidyboj pasiekė didelio artizmo, o 
režisūroj — įgudimo ir geroko nusimanymo scenos technikos 
reikaluose. 

Nenuostabu, kad taip rimtai vertindamas teatrą, jis nepa- 
kentė įvairiausio šarlatanizmo, kuris buvo daromas teatro var- 
du. „Režisieriai dažnai nepripažįsta repeticijų, išsiverčia be gri- 
mo, nors patys smarkiai kritikuoja svetimtaučių profesionalų 
režisūrą, vaidybą etc. Nežinia, ar jie laikosi poniškų tradicijų, 
kad liaudis vien arklo jungui tetinkanti, ar dėl kosmopolitizmo 
ignoruoja tautinę kultūrą“. Dabar jau inteligentus seka ir visai 
menko išsilavinimo žmonės. Bet „sąžiningas pastatymas 
scenoje by kokio veikalo ne taip yra lengvas...“ (V. 1910. 61). 

Savo pastatymus Žemkalnis giliai, smulkmeniškai apgalvo- 
davo. Pradžioj, susirinkę artistai veikalą ištisai perskaitydavo, 
išsiaiškindavo. Vienas teatralų, dalyvavęs vienam tokiam įžan- 

giniam skaityme, pasakoja, kad nieko labiau paruošto, visapu- 
siškai apgalvoto, įsigilinto, savo gyvenime dar nebuvo girdėjęs: 
paskaičius veikalą, Žemkalnis beveik dvi valandas smulkmeniš- 
kai nagrinėjo dramą, išlukštendamas kiekvieną sceną, kiekvieną, 
charakterį, kiekvieną situaciją, net scenos apstatymą, artistų 
sugrupavimą etc. (plg. 96 pap.) Taip paruošęs veikalą, jis sce- 
noj jau mažiau taisydavo — čia težiūrėdavo scenų sugrupavimo, 
artistų elgsenos scenoj (kad vienas kito neužstotų, neatsisuktų 
nugara į publiką, nenulystų į scenos gilumą), retai kada tepai- 
sydamas atskiro artisto vaidybos (įsijautimą į rolę, gestus, dik- 
ciją etc.)40), Bet už tat vargas tam, kuris, kartą parodžius, taip 
nepasakys ar nepadarys arba, saugok Dieve, drįs jam kuo nors 
paprieštaraut — tada Žemkalnis nesivaržydavo su žodžiais. 
Vienas kitas, aišku, už tai ir nejuokais įsižeisdavo. 

„G. Landsbergis buvo labai karšto, nenumaldomo kraujo, 
ir to savo temperamento kone ligi pat senatvei nenustojo, — 
sako Vaižgantas (Raštai XIII, p. 94). — Jausmų neskirstė į 
dvi dali. Kas jam pamėgo, žmogus ar jo darbas, tam atidavė 
visą savo meilę ir pagarbą, tą į akis ar už akių gyrė. Kas nepa- 
tiko, kam nepritarė, to neužmiršo per visą savo amžių, į akis ir 
už akių peikė ir barė, kad ir iš jo būtų daug gerumo patyręs bu- 
vęs“. Vis dėlto ir jis buvo sugyvenamas, nors ir greit užside- 
gąs, nuotaikos žmogus — svarbu buvo pirmu momentu jam ne- 
prieštaraut — tada jis greit atsileisdavo, viską pamiršdavo ir 
vėl būdavo malonus ir geras žmogus. Kiti visą amžių su juo 
dirbę, sakosi nė vieną kartą nesusipykę, tuo tarpu su karštes- 
niaisiais vienos dienos gražiuoju neišgyvendavęs. Karštuolis Tu- 
mas, ilgą laiką dirbęs su Landsbergiu, giriasi vieną kartą tebu- 
vęs su juo susipykęs. 

Vienoj vietoj (V. 1909. 75) Žemkalnis yra išdėstęs savo 
praktiškas pastabas apie vaidybos bei režisūros darbą: ,... pa- 
tarčiau... pratinties klausyti suflieriaus; tuomet ir kalbėsite 
ant scenos rečiau ir aiškiau. Skubus kalbėjimas, tai paprastoji 
yda pirmpradžių artistų. Jis iškala rolę taip, kad tarytum sten- 
giasi pralenkti suflierių, tuomet ir dikcija bus geresnė, priešin- 
gai rolės atmintinai iškalimas daro negeistiną rečitatyvą ir jo 
pasekmę — skubų kalbėjimą. Kaip ant scenos reikia užsitikėti 
suflierium, taip už kulisų artistai privalo pasikliauti režisierium 
— seenarijum, ramiai laikyties ir ilsėtis prieš išeidami. Artistui 
neturi rūpėti laikas ir vieta išeiti — tai nurodo jam scenari- 

jus“. Reikia pasakyt, kad tai vienintelė vieta, kur Žemkalnis 
pasisako savo pažvalgas į artisto laikyseną scenoj ir už scenos 
— iš viso apie sceniškąjį darbą. Per vaidinimą jis niekuomet 
nerodydavo savo nepasitenkinimo, o pabaigus vaidint, artistą 
pagirdavo arba labai švelniai nurodydavo trūkumą. 

Turėjo ypatingą entreprenierio gyslelę — mokėjo „iš že- 
mės“ iškast artistą, įvertindavo žmogų iš pirmo žvilgsnio. Jis ir 
pats dažnai girdavosi, kad suradęs daug talentų, nors jiems są- 
lygos ir nebuvo palankios savo gabumus išugdyt. Šiauliuose, 
pav., jis iš ūkininkų, darbininkų ir pan. sudarė gana gerą ar- 
tistų būrelį, kaip: Povylius (ūkininkas), Zaleskis (šaltkalvis), 
Grinius (ūkininkas), Vasiliauskienė (prieglaudos vedėja), Ado- 
maitis, Augevičienė ir kt. 

„V. K.“, iš dalies Kauno „Daina“, o ypatingai Šiaulių „Var- 
pas“ spektaklius ruošdavo beveik kas šeštadienis. Kiekvienam 
šeštadieniui turėjo būt kuri nors programa: vaidinimas, voka- 
linis ar muzikalinis koncertas ar kuri nors kita programa. Dai- 
nininkų ar muzikų ne tiek jau daug buvo; choro suorganizavi- 
mas buvo nepaprastai sunkus darbas, reikalaudavo labai daug 
energijos ir specialisto, nusimanančio žmogaus, kuris reikėdavo 
specialiai iš kur nors pakviest — taigi choro pasirodymas bū- 
davo didelė retenybė, tikra meno šventė. Vadinasi, visas šeš- 
tadienių programos paruošimas guldavo ant vaidintojų pečių. 
Turint dėmesy, kad kiekvienas artistas, be savo tiesioginių pa- 
reigų, turėjo šimtus įvairių kitokių, visuomeninių, organizacinių, 
pareigų, kiti gyveno kaimuose — sunku būdavo susikviest, — 
pagaliau, pats režisierius Žemkalnis Vilniuj dirbo po 12—15 
val. savo tiesioginio darbo, be to turėjo daug ir šiaip įvairiausių 
darbų, Šiauliuose gi kas 3—4 dienos turėjo važinėti į Kauną 
— galima suprasti, kad jau tik dėl laiko stokos ne visi pastaty- 
mai galima buvo įvykdyt su vienodu išbaigimu bei meniniu pa- 
sisekimu. Štai, pav., Žemkalniui režisuojant, pastatytas Šiau- 
liuose „(Kaminkrėtys ir malūnininkas“, kurio muzikalinę dalį 
vedė ir pats vaidino J. Tallat - Kelpša. Iš spektaklio išėjo tokia 
kokofonija, kad po vaidinimo visi gyrė... artistų drąsą, kad jie 
vis dėlto operetę pabaigė. 

Nepasisekimui būdavo ir kitokių priežasčių, ypatingai su- 
dėtingesniuose pastatymuose, kur daugiau reikšmės turėdavo 
scenos technika, kuri, galima suprast, buvo labai netobula. 
(plg. 29 pap.). 

Pats aktingai dalyvaudamas spaudoje ir būdamas be galo 
opus, Žemkalnis labai jautriai reaguodavo į kiekvieną spaudos 
balsą (plg. „Birutės“ recenziją41), atsiliepimą dėl „Pilėnų kuni- 
gaikščio“29), konfliktą dėl Gejermanso „Dviejų kelių“71) ir kt.). 
I jas Žemkalnis reaguoja gana smarkiai, aštriu tonu, kiek ga- 
lėdamas teisina pastatymą, veikalą ir artistus. 


Šiaip, ar taip, visi Žemkalnio asmeny jautė tvirtus pečius, 
matė griežtą ir patyrusią ranką, jo didelį pasiaukojimą, darbo 
pamėgimą, idealizmą, nepaisant visą gyvenimą sunkios būklės, 
net skurdo, nepaprastai blogų darbo sąlygų ir dėl to apirusių 
nervų bei sveikatos (kojoj turėjo reumatą, rankoj taip pat — 
visuomet prašydavęs nespaust rankos, — į senatvę mažai ma- 
tąs), — ir dovanodavo jam dažnus išsišokimus, pasikarščiavi- 
mus, netaktiškumus. Dėl to jo vadovaujamos teatralinės drau- 
gijos išaugo beveik į profesionalų draugijas, kurios turėjo sa- 
vo nuolatinius režisierius, dekoratorius (pav., ,„Varpo“ dekora- 
torė ilgą laiką yra buvusi Janina Sirtautaitė, šiek tiek Bičiū- 
nas ir kt.), nuolatines sales. Artistai dirbdavo labai solidariai, 
atsidėję, su meile, nepaprastu entuziazmu bei pasiryžimu, no- 
rėdami darbu kompesuot savo žinių, o, kartais, ir gabumų sto- 
ką. Dėl to jis, nepaisant nepaprastai blogų sąlygų, pateikdavo 
tokių pastatymų, kuriais tikrai tekdavo gerėtis42). 


Iš veikalo Žemkalnis reikalavo akcijos, kolizijų, tiesioginio 
išreiškimo būdo — buvo griežtas senosios rašymo manieros ša- 
lininkas. Kartą jam V. Bičiūnas parodęs vieną savo dekadentiš- 
ką kūrinėlį, be dramatinio veiksmo, daugiau nuotaikos dalyką. 
Perskaitęs Žemkalnis atvirai prisipažindavo, kad nesuprantąs 
modernistų ir jie jam visiškai nepatinką. Pasižiūrėję į jo pasi- 
Romantinės dramos ir buities pjesės buvo jo mėgiamiausias re- 
pertuaras43). 


Žemkalniui priklauso visi „Vilniaus kanklių“ pastatymai 
ligi ,„Mindaugio“ (1908. TV. 7.). „Dainos“ 1908 metais ir dau- 
gelis vėliau ir „Varpo“ nuo 1908 metų ligi 1915 metų (be vieno 
kito, kuriuos statė drauge su Venclauskiene - Jakševičiūte ar 
su O. Pleiryte - Puidiene). Reikia pastebėt, kad jis, bevažinėda- 
mas iš vienos vietos į kitą, ir čia sužymėtais metais dažnai dirb- 
davo ir kitos draugijos scenoj. Be to jį, kaip patyrusį teatralą, 
labai dažnai kviesdavosi mažesnių miestelių veikėjai, kad jiems 

surežisuotų ir suvaidintų vieną kitą spektaklį44). Turint dėme- 
sy šių draugijų šio laikotarpio nepaprastą aktingumą, turėsime 
Žemkalniui, ypatingai prisiminę jo seną amžių, pripažint šioj 
srity nepaprastą darbštumą. 


VI. Žemkalnis recenzentas. 


Be teoretinių teatro straipsnių, Žemkalnis yra bandęs savo 
plunksnos ir kritikos srity. Reikia pasakyt, kad suskirstymas 
į teatro kritikos ir teorijos straipsnius yra labai reliatyvus ir 
šiuo atveju beveik supuola. Kažkurių ypatingų teatralinių prob- 
lemų vadinamuose teoretiniuose straipsniuose Žemkalnis nekė- 
lė, naujų teatro kelių neieškojo. Savo straipsniuose jis kėlė 
blogą lietuvių teatro būklę, veikimo sąlygas, nurodinėjo daro- 
mas klaidas ir priemones jų išvengti, kėlė nuolatinio — profe- 
sionalinio lietuvių teatro steigimo klausimą; dejavo dėl blogo 
repertuaro, artistų nepasiruošimo ir nesąžiningumo, dėl visiš- 
ko nebuvimo teatralinės kritikos — bet tai taip pat teatralinės 
kritikos klausimai. Kadangi mes juos plačiau aptariame kitoj 
vietoj, čia tenorime keletą žodžių pasakyt dėl jo dramų ir spek- 
taklių recenzijų, 

Kritikos stoka, Žemkalnio nuomone (dramatinės ir teat- 
ralinės), demoralizuoja rašytojus ir scenos mėgėjus — gadina 
estetiškąjį žmonių skonį. Mūsų veikalai rašomi šiam kartui, ne- 
išbaigiant, neištaisant, yra vieno įspūdžio darbas. Kritika para- 
gintų įsigilinti į veikalą, jį suprast, nereikalaujant pasitenkint 
vien efektais, šaržu ir sensacija. Dabar artistai juk dažniausiai 
kala savo rolę, repeticijose neatydžiai dirba, dažnai nežino nė 
fabulos. Neįsigilina pakankamai ir režisierius. Nenuostabu: juk 
jis dirba atspėjamu laiku. Pjeses pas mus bando rašyt visi, kas 
tik moka — dėl to prirašoma ir daug menkų dalykų. Čia, Žem- 
kalnio nuomone, ir esąs kritikos uždavinys: padėti publikai su- 
sivokti dramaturgijoj ir scenoj. 

Taip utilitariškai apibrėžęs kritikos uždavinius, savo 
kritikos ciklą jis pradeda Liudo Giros „„Keršto“ recenzija. Jis, 
mat, buvo manęs aptart svarbesniuosius lietuviško repertuaro 
veikalus, deja, tesuskubo parašyt porą ne per ilgiausių recen- 
zijėlių — pretenduot į kritikas šios apžvalgėlės, aišku, negali, 
nors Žemkalnis jas ir vadina tokiu vardu. 

Recenziją Žemkalnis pradeda plačiai atpasakodamas vei- 
kalo turinį ir drauge iškeldamas svarbesniuosius momentus. 
Nagrinėdamas tragediją, pažymi, kad „,„,Keršte“ nesimpatiškai 
metasi akysna pilnas maišas nedorybės ir kūniško gošlumo. 
Svarbiausių tragėdijoje asmenų — Rūtelės ir Lėlos charakte- 
riai įtin neaiškųs“. Čia recenzentas skyrium aptaria kiekvieną 
charakterį, nurodo nenuoseklumus, dažnai palygindamas su ki- 
tų veikalų personažais (pav., „Mindaugio“). Recenzentas gerai 
orientuojasi veikėjuose, moka išskirt vyriausią heroją, neskaito 
jais tų, kurių ilgiausios rolės (pav., Gelbuta), ko negalima pa- 
sakyt apie daugelį to laiko recenzentų. 


“ Reikia pastebėt, kad Žemkalnis stengiasi priežastiškai su- 
rišt kiekvieną veikėjo veiksmą. Jis reikalauja iš autoriaus, kad 
kiekvienas veikėjo pasirodymas scenoje būtų paruoštas, susi- 
jęs su kitų veikėjų veiksmu, išplauktų iš natūralaus pjesės pa- 
grindo. 

„Dailės žvilgsniu „Kerštas“ daro malonų įspūdį, — baigia 
savo recenziją. — Kalba, išskyrus Manigirdo monologus, (p. 
14 ir 15) lengva, daugelyje vietų — daili. Puiki poezija baltose 
eilėse monologų...“ (čia Žemkalnis patiekia visą eilę, reikia pa- 
sakyt gana vykusių, pavyzdžių). „Apskritai ,,Keršto“ baltos ei- 
lės lyg muzika švelniai lepina ausį.“ „Teknikos žvilgsniu, kad ir 
yra vietų kiek šlubuojančių, tačiaus jos lengvai režiserijos pa- 
taisomos“. 

Panašiu keliu eina Žemkalnis recenzuodamas Kazio Pui- 
dos „Gairės“. Ir čia recenzentas, išdėstęs dramos siužetą, pasi- 
džiaugia, kad „nors drama parašyta „Blaivybės“ konkursui, 
„tačiau joje nėkiek nematyt iš kalno paskirtos tendencijos, kas 
ją daro juo vertesnę kovai su girtuoklybe. Autorius ne kolioja 
degtinės“ ir girtuoklių, nesako pamokslų, bet apeliuoja į gėdos 
jausmą. 

Šioj recenzijoj randame iškeltų visą eilę problemų: moters 
— žmonos ir motinos — padėtis šeimoj, vyrų absoliutizmas, pa- 
sikliovimas Dievo valia, išeivybės problema ir kt. „Negaliu ne- 
paminėti, kad dramą įvairioja išreta pravestas sveikas, pras- 
tų žmonių jumoras, be šaržo, netrivijalis“. 

„Išviso, „Gairės“ — veikalas gražus; jame trumpais saky- 
niais daug pasakyta; pastatyt, dar-gi paprastoj seklyčioj, — 
lengva, nes jokių nepaprastų dekoracijų nė prietaisų nereika- 

lauja. Žodį tariant, iš visų atžvilgių patarčiau kuo plačiausiai 
statyti tą veikalą scenoje...“ 


Mums dabar nerūpi šių teigimų tikrumas, — su kai ku- 
riais tikrai būtų sunku sutikt, — sugretinus abi recenzijas 
krinta į akis kitas dalykas: jų literatūrinis pobūdis. Pradžioj, 
kaip matėme, Žemkalnis savo kritikos credo apibrėžė kaip rei- 
kalą padėt publikai susivokt dramaturgijoj ir scenoj. Reikia pa- 
sakyti, kad savo recenzijomis Žemkalnis nepasiekė norimo tiks- 
10 — paminėt, kad „šlubuojanti teknika režiserijos lengvai pa- 
taisoma“ ar, kad „pjesė lengvai pastatoma“, dar neišsemia 
dramatiško ir sceniško nagrinėjimo. 


„Patsai būdamas mėgėju, neikuomet dar nesu parašęs 
spektaklio recenzijos; šiuokart tačiau negaliu nepasidalyti su 
scenos draugais - mėgėjais savo įspūdžiais“, — rašo Žemkalnis, 
pakliuvęs į Ariogalos lietuvių vakarą, kuriame buvo vaidinama 
„Nepadėjus nėr ko kasti“ ir „Velnias, ne boba“. 


Pasidžiaugęs vakaro organizatoriais ir darbininkais, Žem- 
kalnis duoda plačią, ir kaip tiems laikams, visai gerą recenzi- 
ją: smulkiai išnagrinėjęs kiekvieną rolę, jos pavaizdavimą, psi- 
chologinius niuansus, sceniškas priemones, be to, veikalo dra- 
matiškumą, idėją ir kt. — tą visa pavaizduodamas gausiomis 
ištraukomis iš kitų veikalų, kurias, rodosi, iš atminties cituoja. 

Jeigu anksčiau minėtoj recenzijoj Žemkalnis ir džiaugia- 
si, kad ten nėra pamokslų, tai jis pats čia neiškentė seno prak- 
tiko tėvišku tonu neišdėstęs viso artistiško bei sceniško kate- 
kizmo, duodamas visą eilę patarimų vaidintojams. 


Krinta į akis labai didelis, vaižgantiško tipo entuziazmas, 
panegyriškas tonas. Nejučiomis jis vaižgantiškai sušunka: „Ir 
Vaižgantas, tur būt, atsiimtų savo pasižadėjimą nerašyti sce- 
nai“45), jei būtų pamatęs taip puikų vaidinimą. Ir tikrai reikia 
stebėtis, kaip entuziastas Vaižgantas nepaklausė patarimo ant- 
rojo entuziasto Žemkalnio ir neatsiėmė savo pasižadėjimo — 
tam tikrais atžvilgiais jie abu labai panašūs. 


Šiaip korespondencija visais atžvilgiais verta dėmesio. To 
meto spaudoj beveik nerandame panašių recenzijų, matyt, kad 
veikalai autoriui gerai žinomi. 

Ypatingą vietą užima Žemkalnis kaip dramaturgas. Šis 
Žemkalnio darbas labiausiai visiems žinomas ir įvertintas, nors 
tai nėra didžiausias jo nuopelnas. 

Išaugus lietuvių teatrui, gerų dramos veikalėlių stoka bu- 
vo ypatingai jaučiama. Ypatingai tai jautė didžiosios, pusiau 
profesionalinės teatralinės draugijos ir jų vadovai, jų skaičiuj, 
pirmiausia, Žemkalnis, kuris vienas pirmųjų Lietuvoje susirū- 
pino nuolatinės teatralinės trupės įsteigimo klausimu ir per 10 
metų nenuilstamai vadovavo svarbiausioms Lietuvos teatrali- 
nėms grupėms. 

Tat nenuostabu, kad spragai užpildyti, plunksnos griebėsi 
visi, kas tik bent kiek ją pavaldė — jos nusitvėrė ir Žemkalnis. 
Jis nebuvo rašytojas iš pašaukimo, bet, matydamas literatūros 
veikalų skurdumą, nepasibijojo pabandyt savo jėgų naujoj sri- 
ty, ypatingai, turėdamas jau nemažą teatralinį stažą, kuris jam 
gerai padėjo orientuotis tam darbe. Ir jis neapsiriko: jo veika- 
lėliai išėjo nė kiek neblogesni, bet dar ir geresni, už daugelį ki- 
tų mūsų dramaturgų veikalus. Savo „Blinda“ ir „Birute“ jis 
atsistojo mūsų dramaturgijos tėvų, — Fromo - Gužučio ir 
Vilkutaičio - Keturakio — eilėje, visi trys drauge sudarydami 
tvirtą pagrindą mūsų dramaturgijai. 


Žemkalio veikalai scenoje nebuvo labai populerūs. Iš 
septynių žinomų jo dramatinių veizdelių, vos vienas kitas su- 
silaukė scenoje didesnio pasisekimo — kitų nežinome, ar iš vi- 
so buvo kada nors vaidinti46), Pirmasis Žemkalnio scenos raši- 
nys — „Birutė“ — M. Petrausko harmonizuota, sceną išvydo 
1906. X. 24. „Vilniaus kanklėse“, pačio autoriaus pastatyta. 
„Birutę“ — verta matyt, — rašo vienam laiške pats autorius, — 
o ypač girdėti, tai rimtas ir nelengvas daigtas, grinai lietuviškas 
ir aukštos muzikališkos škalos. Brangiai atsieina „Birutę“ pa- 
statyti, užtat ir netankiai galima ją ir atkartoti.“ Ir tikrai — 
„Birutė“ vos po trejų metų tebuvo atkartota, ir tai iškilminga 
lietuvių teatro 10 metų sukaktuvių proga, sukvietus geriausias 
lietuvių teatralines jėgas. Vieną kitą kartą ji buvo pastatyta 
mūsų Valstybės teatre ir kt.47). 

Populiariausias Žemkalnio veikalas, be abejojimo, yra 
„Blinda“, pirmą kartą išvydęs rampos šviesą „Vilniaus kanklių“ 

scenoj, taip pat paties autoriaus pastatymu, bet, rodos, atkar- 
totas nebuvo, nors, autoriaus liudijimu, publikai patikęs (1907. 
XI. 25.). ,""Blindą“ galima priskaityt prie tinkamų sodžiaus sce- 
nai dramos veikalų. Tik gaila, kad sodiečių scenai ji yra persun- 
ki pastatyti“, — skundžiasi subatietis A, K. (V. 1909. 23). Vei- 
kalas išverstas į latvių kalbą, ir daug kartų statytas Rygoj, 
Kaune, Peterburge, o ypatingai dažnai vaidintas po Didžiojo 
karo48), 

Keletą kartų iš rankraščio buvo pastatyta „Garsusis ad- 
vokatas“, autoriaus pirmą kartą pastatyta „Dainoj“ 1908. X. 
25., o vėliau atkartota Šiauliuose. „Jurgį - Durnelį“ teužtinkame 
Vilniaus „Žiburėlio“ pastatytą (1908. VIII. 6-19). 


Apskritai paėmus, retai kada teužtinkame Žemkalnio vei- 
kalus lietuvių scenoj49). 


Blinda 


Gerokai nutolę nuo didesnių centrų, be kelių, be svarbes- 
nių punktų, žemaičiai buvo labai gera vieta įvairiausio plauko 
perėjūnams, plėšikams ir pan. Dėl to čia gausu įvairių įvai- 
riausių pasakojimų apie Raudonkrūtinį, Lygnugarį, Blindą ir 
kt. Visi jie nebuvę paprasti plėšikai, žmogžudžiai, bet žmonių 
pasakojimai juos padarė kažkokiais idėjiniais kovotojais dėl 
žmonių gero, kovotojais su neteisybe ir skriaudėjais. Šimtais 
įvairiausių varjantų ir dabar dar tie padavimai eina iš lūpų į 
lūpas, vis keisdamiesi, vis naujais motyvais pagražinami. Vė- 
lesnieji plėšikai taip pat naudojasi anų vardais arba bent žmo- 
nių taip būdavo pakrikštijami50). 

Pasakoja, kad Blinda esąs istorinis asmuo — savotiškas 
rusų Stenka Razin. Jo kapą Luokės kapinėse ir dabar dar den- 
giąs akmuo su parašu: „Grabas Wiecznas Smūtni Pomieti Ta- 
dausz... Atmieniema...“ (plg. Bivainis Driskis, Pakaruokliai šo- 
ka Blindos kapuos, Diena, 1934. 41). Blinda vienu metu bu- 
vęs išrinktas net Luokės starosta, o paskui degindavęs dvarus, 
plėšdavęs, bet šelpdavęs neturtinguosius. Jis fundatorius Luokės 
bažnyčios auksinės monstrancijos. Per šv. Jurgio jomarką Luo- 
kėje 1897 m. kaimiečiai jį nulinčiavę. Esančios gyvos trys Tado 
Blindos dukterys. 

Kad Blindos asmuo yra giliai įsirėžęs gyventojų sąmonėn, 
matome kad ir iš to, kad, pav., 1912 m. daugiau kaip 40 žmo- 
nių, kurie dar tebematė Tadą Blindą ir jo darbus, Bivainių 
miškuose, kuriuose „darbavosi“ garsusis žemaičių plėšikų 
vadas, susirinko paminėt jo 30 metų jubiliejų. (Plg. V. 
133)). Žemkalnis dėl „jubiliejaus“ paaiškina (V. 139), kad pa- 
tį padavimą apie Raudonkrūtinį ir „svieto lygintoją“ Blindą jis 
esąs girdėjęs dar prieš 50 metų iš savo auklės Leokadijos Ba- 
jalyčios. Jo žodžiais, baudžiavos laikų galiūnams rūpėjo, o, 
gal, ir dabar teberūpi, nužudyti nekenčiamą maištininką Blin- 
dą ir panaikinti žmonių akyse jo idėjiškumo aureolę ir paversti 
jo vardą paprasto plėšiko sinonimu. Tokiu būdu neseniai (vad., 
1912 m.) pagautas kažkoks Pocius buvo pavadintas „Blinda“, 
o kad jis būt buvęs nepagautas, tai ir abejojimo nebūtų buvę 
dėl jo „blindumo“. Žemkalnis, gerokai supykęs dėl panašių „ju- 
biliejų“ minėjimo, siūlo geriau Horodlės uniją ar „Aušrą“ pa- 
minėt. 

Štai iš tokios medžiagos Žemkalnis parašė „Blindos“ vei- 
kalą51). Šis veikalas Žemkalniui buvo kovos priemonė prieš po- 
nus, bajorus. Jei anksčiau jis visais būdais stengėsi bajorus už- 
tart, pritraukt juos į pozityvų tautinį, visuomeninį darbą, tai 
dabar, kad jo balsas palieka tyruose šaukiantis, o bajorai jo 
vistiek negirdi, „Blindos“ veikalu jis paskelbė jiems žūt būtinę 
kovą. 


Tendencija charakteringa mūsų prieškarinei literatūrai, 
kaip beletristikai (plg. Lazdynų Pelėda, Maironis, Biliūnas ir 
kt.), taip ir teatro veikalams (Petliukas, Gužutis ir kt.) — nuo 
tos bendros nuotaikos negalėjo nutolti ir Žemkalnis. Tik Žem- 
kalnis laimėjo pasirinkdamas savo sumanymams atitinkamą 
siužetą, kas jo perdėtą tendenciją žymiai sumažina, daro ją vi- 
siškai pakenčiamą, o vietomis net sunkiai pastebimą. 


Visas Žemkalnio dėmesys nukrypo į ponus, bajorus, kurie 
buvo didžiausi žmonių skriaudėjai, kankintojai. Blinda nuspren- 
dė, kad „reikia Lietuvą valyti nuo pasiutusio ponų savavaliavi- 
mo. Niekur taip nemačiau, kad ponai su žmonėmis taip elgtųsi, 
kaip su šunimis... Aš naikįsiu išdykėlius, — pasižada Blinda — 
ir varguolius šelpsiu. Aš parodysiu žmonėms, kad ir ponai ga- 
li būti taip pat baudžiami, kaip kad jie žmones baudžia; kad ir 
iš jų galima pasityčioti, kaip jie nuolat daro su menkesniais už 

save... Gal... žmonės, pralobę, supras savo galybę ir patis nusi- 
mes nuo sprando tą vergijos jungą...“ (p. 27). 


Pats Blinda, Žemkalnio dramoje, pasidarė plėšikas dėl po- 
nų savavaliavimo: kai ponaitis norėjo nuskriausti jo mylimąją 
Uršulę, jis aną padarė luošu ir invalidu, o pats pasižadėjo visą 
amžių keršyt ponams. 


Savo dramoj Žemkalnis ponus parodė kaip didžiausius niek- 
šus, kankintojus, sadistus, kurie tik didžiuojasi savo „skirtin- 
gu moliu“, jaučia lyg ir malonumo pakankint vargšą žmogelį. 
Štai, pono šuniukas užpuolė elgetą, o pro šalį ėjęs Baltrus pa- 
ėmė šuniuką už sprando ir numetė į šalį — už tai ponas Baltrų 
mirtinai primušė, o pats ramia sąžine jo seserėčiai, kurią iš kito 
kunigaikščio išmainė į „arabčiką“, sako: „Ko čia dėl nieko rū- 
pintis. Jei pasimirtų — man gi didesnis nuostolis, tokio vyro nei 
už 150 rublių nepirksi“ (p. 50). Kitam vėl po šliūbo važiuojant 
atėmė jaunąją, kuri nusižudė, o jį patį suėmė ir plakė ligi ap- 
alpstant, ir „t.t ir t.t. — visa drama ir yra panašių bajorų dar- 
belių registracija. 


Kartais ir žmonėms pristinga kantrybės — jie skundžia 
ponus teisman — bet juk teismas visuomet ponų pusėj. Iš to 
dar blogiau: prieš poną liudijusius ponas užrašo į rekrūtus ir 
visam gyvenimui išsiunčia. Pasitaiko, kad valstiečiai patys ima 
keršyt ponams, sudegindami jų dvarus, o juos pačius apkul- 
dami — bet toki faktai tai unikatai. Vis dėlto, kuo arčiau prie 
baudžiavos panaikinimo, tuo įvairių terorų skaičius prieš ponus 
vis didėja. Suprato ir ponai, ypač jaunesnieji, kad toliau tais 
keliais eit nebegalima, kad tokie Blindos yra jų pačių darbų vai- 
siai. Dabar jau reikia išsižadėti senųjų netikusių tradicijų ir 
„rūpintis pataisyti tuos mųysų bočių paklydimus, kurie atskyrė 
mus (= bajorus) nuo žmonių, nuo tautos... mųsų neteisybės, 
mųsų begalinis savavaliavimas, privertė jautriasnes galvas jieš- 
koti takų, kuriais išsinertų iš keblaus ir perdaug jau nebepa- 
keliamo padėjimo. Toksai Blinda patsai savaime nieko nereiš-- 
kia; jis jaučia tik, kad reikia kovoti su preivarta, bet neišmano, 
kaip tat padaryti. Jis, taip sakant, nesumanus takų pramindžio- 
tojas tiems milijonams būsimų susipratusių laisvės kovotojų, 
kurių galybė sugriaus prievartą... ir mus bajorus, pasidariusius 
nebenaudėliais su savo supuvusiomis tracijomis, niekais pa- 
vers“, — išsimokslinusio, aukšto bajoro Jurgio lūpomis girdime 

Žemkalnio žodžius, kuriuos jis nenuilstamai kartojo per visą 
savo gyvenimą — tai ir yra vyriausia veikalo idėja. 

Kaip matome, Blindos asmeny Žemkalnis įkūnijo tautos 
pasipriešinimą ponų jungui, kovą dėl savo teisių ar bent dėl 
minimumo šiokios tokios gyvenimo laisvės. Blindos asmuo ir 
bus tat daugiau abstrakcija, nereali būtybė, kovojanti dėl kitų 
gerovės, nors tie skriaudžiamieji jo ir nesupranta. 

Blinda pasiryžo kovot su skriaudėjais ir gint skriaudžia- 
muosius. „Aš ne žmogžudis, — teisinasi Blinda, — aš tiktai 
„svieto lygintojas“, aš tik noriu, kad visi žmonės, kaip lygiai 
gimę — lygiais ir visą gyvenimą pasiliktų. Sodžiuje nei vienas 
žmogus nepasiskųs ant manęs, o dvarus... tiesa — tų aš negai- 
liu kaip ir jie negaili varguolių..., bažnyčių aš nepaliečiu ir pri- 
žadu... niekuomet jų neliesti“ (p. 59). Prie garsiosios ,„Dervy- 
nų pušies“ kiekvienas Blindos gaujos narys prisiekia: „Ginti 
varguolius nuo priespaudos, keršyti ponams už žmonių skriaudą 
visokiu būdu, tik gyvybės neatimti...“ (p. 74). O ir pačios gau- 
jos nariai — broliai tik iš ponų nuskriaustųjų tesusidėjo. 

Argi tat nuostabu, kad, beskaitydami šiuos žodžius, mes 
tučtuojau prisimename „Plėšikų“ Karl Mooro gaują, kuri juk 
taip pat siekė panašių tikslų — juk ir Karl Mooras siekė suly- 
gint visą pasaulį, atpalaiduot jį nuo skriaudėjų, žiauriai nubau- 
dė vieną savo bendrą už žmogaus užmušimą. Vis dėlto Karl 
Mooro romantiški troškimai buvo neįvykdomi, nerealūs, nepa- 
siekiami, ypatingai tokiomis priemonėmis, kuriomis jis tikėjosi 
savo tikslą pasieksiąs. 

Blindos užsimojimai nebuvo toki platūs, bet ir jo darbai 
konservatyviškai, baudžiavos nuslopintai lietuvio sąmonei buvo 
nesuprantami ar bent išrodė neįvykdomi. Toji lietuvio sąmonė 
Bajalienės lūpomis prabyla: „,Vaikeli, vaikeli, jums jauniems 
rodosi, kad taip šmakšt, viską ir padarysite. Oi, vargšeliai jųs 
mano, neišmanėliai, jųs ir nespėjat kokia tai pajėga tie ponai! 
— linguodama galvą, verksmingai samprotauja Bajalienė, — 
Ką jiems padarys vienas toksai Blinda, kad ir su visa banda. 
Juk po jais eina ir vyriausybė ir pirkliai ir net pats karalius 
jų pusę laiko, o už mus vargdienius kas užtars?! Imkim nors 
žydelį; juk, rodos, patsai nuskriaustas, paniekintas, apjuoktas, 
o vis taikos prie ponų! Taip - pat, veizdėk, ir kunigai: rodos, 
mųysų kraujo žmonės, iš tos pačios surūkusios trobos gimę, o 
vis dėlto po ponais eina...“ (p. 64—69). 

Šuprantama, tokiomis sąlygomis vienas nei Karl Mooras, 
nei Blinda, kad ir su savo bandomis nieko padaryt negalėjo — 
jų darbas buvo per ankstyvas, jie visiems tebuvo „plėšikai“, 
ir jie turėjo žūt: ar tai pasiduodami policijai, padarydami tuo 
laimingą kurį nors atsitiktinai pasitaikiusį vargšą, ar tai žū- 
dami nuo tos didesnės jėgos, su kuria kovot jie neįstengė. Jų 
mirtis yra tokia banali, palyginti su tais idealais, kurių jie 
siekė. 

Iš viso ko galime aiškiai matyt, kad Žemkalnis pirmoj ei- 
lėj atkreipė dėmesį į idėją, į šalį padėdamas kitus dramos ele- 
mentus. Paėmęs nepaprastai dėkingą dramai fabulą, jis visiš- 
kai nepasistengė pažvelgt į dramatinę veikalo pusę. Juk štai 
geras, darbštus, švelnus, meilus Tadas, dėl mylimosios Uršytės 
keršija ponams, bėga, lyg Konradas Valenrodas, į užsienius, 
kad įvairiose pasaulio šalyse išmoktų keršto. Ir grįžta jau ne- 
be Tadukas, bet „svieto lygintojas“, ,,„Dervynų pušies“ valdovas 
Blinda, kuriam nepriimtinas buvo Valenrodo lapės kovos būdas 
— jis pasirinko liūto taktiką: paskelbė kovą ne tik savo, bet ir 
visų skriaudžiamųjų skriaudėjams, keršydamas už visų skriau- 
das — iš antros pusės, drauge mylėdamas ir kęsdamas — kiek 
tai nepaprastų progų parodyt įžeistos, užgautos širdies didingą, 
dvasios maištą, kuri nebenori žemintis, reikalauja savo ir kitų 
teisių, kiek tai progų sukurt Konradus (Vėlinių), Kainus ar 
nors ir Karl Moorus! 

Žemkalnis mums nieko panašaus nedavė. Pirmon vieton 
pastatęs idėją, jis į ją nukreipė visą savo dėmesį, paaukdomas 
jai visą fabulos dramatizmą, ir padarė dramą daugiau savo pub- 
licistinių straipsnių iliustracija, nepasigilinęs į psichologinius 
bei dramatinius niuansus. 

Žemkalnis neparodė veikėjų dvasios gyvenimo, nepanorė- 
jo pažiūrėti nei į ant „arabčiko“ iškeistos mergelės, mylinčios 
plėšiką ir pono prievarta pagrobiamos, išgyvenimus, nei žiau- 
riojo pono Titnaginskio sielą, nei, pagaliau, į kitus dramos as- 
menis. 

Tiesa, ir anksčiau už Žemkalnį parašęs savo „Poną ir mu- 
žikus“, A. Gužutis taip pat turėjo nemaža progų išvest bajoro 
ir jo nuskriaustos Onytės charakterius, bet pasitenkino tik pa- 
tvirkusio dvarponio Magerskio kreatūra bei visa galerija jo nu- 
skraustųjų ir skriaudžiamųjų, kurių, paskaitę, nė vardų nepri- 
simename. 

šė, pamačiusi bažnytinius daiktus, tučtuojau nusprendžia, kad 
jie vogti ir išduoda vyrą ponų agentams, nepaisant, kad visi ją 
priešingai įtikinėjo — autoriui žūt būt norėjosi numarinti 
Blindą. Šis veiksmas, kaip ir vaizdelis, nieko naujo dramai ne- 
duoda ir tik pagadina tai, ką autorius per 3 veiksmus gana įma- 
nomai sustatė. 


Tik trumpai peržvelgę dramą, jau matome jos įvykių gau- 
sumą, įvairumą. Kad dar pagyvintų veiksmą, autorius vietomis 
įdeda ir paviršutinių priemonių: žodžių žaidimas, atitinkami 
banalūs veiksmai bei gestai — tas viskas dar labiau turėjo pa- 
traukti teatrališkai neišlavintų žiūrovų dėmesį, ypatingai, kad 
veikalo fabula jiems buvo gerai pažįstama. Todėl visur, kur tik 
„Blinda“ buvo pastatytas, jis susilaukė nepaprasto pasiseki- 
moš32), 


Tegul turėdamas ir daug trūkumų, „Blinda“ yra žymus in- 
dėlis mūsų dramatinėn literatūron. Jis įdomus kaip bandymas 
iš lietuvių padavimų motyvų sukurti dramatizuotą romantinę 
apysaką, kuri savo gražiomis scenomis, efektingais momentais, 
gyvu dialogu, įvykių gausumu ir šiandie dar gali užimponuot. 
Tai yra vienas žymiausių mūsų prieškarinio dramatinio reper- 
tuaro veikalų. 


Birutė. 


Pats būdamas gana muzikalus ir turėdamas neblogą bal- 
są, Žemkalnis labai mėgo muziką bei dainavimą ir, kiek galėda- 
mas, stengėsi toj srity dirbt. Taip gražiai Vilniuje pradėtas 
scenos darbas, davęs tokių gražių vaisių, negalėjo nesužadint 
teatro darbininkų tarpe vilčių pasigamint kažką didingesnio, 
kas išsiskirtų iš eilinių dramos veikalų. Paslapčia jie svajojo 
apie sukūrimą lietuviškos operos. Toji mintis labiausiai įstrigo 
dideliam, kaip minėjom, muzikos bei dainos mėgėjui — Žem- 
kalniui. Ją dar padidino artimas bendradarbiavimas lietuvių 
scenoje Miko Petrausko, kuris tuo laiku lietuviams buvo didelis 
muzikos autoritetas. Jis Vilniuje atsidėjęs dirbo, pasižymėda- 
mas kaip gabus chorų organizatorius ir dirigentas. Sumanymas 
pastatyti Vilniaus scenoje operetę, jos repeticijos dar labiau tą 
mintį sutvirtino. 

Nieko nelaukdamas, Žemkalnis energingai ėmėsi darbo ir 
dirbo jį su nepaprastu atsidėjimu ir jaunuolišku entuziazmu, 
savo pažistamiems dažnai paskaitydamas jau parašytas scenas 
ir arijas. Energingai ėmėsi darbo ir M. Petrauskas, kuris savo 
parašyta „Birutės“ muzika padarė sensaciją lietuviams, suža- 
vėjo ne tik patį Žemkalnį, bet ir aktorius, kuriems teko opere- 
tėj dalyvaut53). „Kiek jėgų, kiek talento, — gėrėjosi vilnie- 
čiai, — melodijoje, o tečiau nei vienui - vienos svetimos aidos, 
viskas naujas, originališkas, žadinantis jausmą, pakeliantis 
dvasią..., dar nieko panašaus ant mūsų lietuviškos scenos ne- 
matyta...“ (VŽ. 1906, 232). 


Todėl nenuostabu, kad „Birutės“ pastatymas lietuviams 
buvo didelė šventė, kuri kėlė nepaprasto pasitikėjimo savim, 
teikė pajėgų ateities darbui. „Birutę“ galim priskirti prie epo- 
chinių veikalų, kurie anuo laiku atliko momentui reikalingą 
vaidmenį, sudarė visą epochą lietuvių teatraliniam gyvenime. 
Ir visai neatsitiktinai, norėdami kuo iškilmingiausiai paminėti 
lietuvių scenos 10 metų sukaktį ir parodyti lietuvių teatro de- 
šimtmečio laimėjimus, šalia taip pat epochinės „Amerikos pir- 
tyje“, jubiliejaus organizatoriai nerado pastatyti nieko geres- 
nio ir atitinkamesnio, kaip „Birutę“. 


„Birutės“ fabula paimta iš visiems žinomo, Valiūno dai- 
noj įamžinto, padavimo apie Birutės ir Kęstučio susitikimą Pa- 
langos pajūryje. Birutė buvusi pažadėta dievams — Kęstutis 
ją, prieš dievų valią, iš Romuvos išvogęs ir vedęs. 


Šis padavimas Žemkalnio dramoj kiek modifikuotas. Biru- 
tei peršasi pats ordeno magistras, kuris čia atsiunčia su dova- 
nomis savo pasiuntinį Zundšteiną, kad jis pavogtų Birutę. Kad 
kaip nors galėtų atsikratyti kryžiuočių, Birutės artimieji vo- 
kiečiams pasako, kad Birutė esanti pažadėta dievams — tai te- 
buvęs manievras vokiečiams suklaidint. To ypatingai troško ir 
kriviai, nes Birutė buvo turtingo ir gerbiamo Palangos tėvūno 
duktė, nors pati Birutė ir nebuvo linkusi į vaidilutes. Kęstutis, 
tik pamatęs Birutę, iš karto ja susižavi, pamyla ir nori ją pa- 
siimti žmona. Kriviai, pamatę, kad jie gali netekt Birutės, pa- 
skubomis rengia įvesdinimo ceremonijas, remdamiesi anuo ar- 
timųjų pažadėtu ir Lizdeikos patvirtintu paskyrimu dievams. 
Bet senas vaidila išaiškina Kęstučiui, kad Birutė ne tik nėra 
vaidilutė, bet nėra ir pasižadėjusi ja būti — matyt aiškus auto- 


— 136 — 


riaus noras pateisinti visuomenės akyse Kęstučio elgesį. Vis- 
kas baigiasi linksmomis sutartuvių bei lauko darbų pabaigtuvių 
apeigomis, kuriose dalyvauja kareivių, darbininkų, mergaičių, 
piemenėlių chorai, tautiškų šokių baletas ir pan. 


Kaip ir „Blindai“ taip ir „Birutei“ autorius pasirinko ne- 
paprastai vykusį siužetą, kurio puikiai pakaktų ir didelio masto 
operai sukurt — tiek čia galima išnaudot įvairių įvairiausių 
progų ir dramaturgui, ir kompozitoriui, ir režisieriui — balet- 
meisteriui ir daugeliui kitų. 

Žemkalnis čia davė tiek, kiek tais laikais iš viso buvo pa- 
keliama duot — didesnio maštabo veikalo būtų nesudoroję nei 
kompozitorius, nei, svarbiausia, režisierius su artistais. Ir šis 
pastatymas su dramos artistais vilniečiams labai sunkiai vyko. 
Ir kritikos pastabos, kad šis padavimas „į dramatiškąjį veikalą 
perdėtas nelabai gerai: nėra gyvų paveikslų ir tipų, veikėjai 
kalba nuobodžias tiradas ir neturi ką veikti,“ — kurios taip 1a- 
bai sujaudino Žemkalnį41), — buvo daugiau taikomos ne 
libretto, bet režisūrai ir vaidybai, nes pati melodrama reikalau- 
ja labai didelio scenos aparato, kurio vilniečiai tada neturėjo; 
iš antros pusės, reikalauja tam tikro sceniško įgudimo, savotiš- 
kos vaidybas, kuri visiškai skirtinga nuo dramos vaidybos ir 
buvo visiškai nepažįstama Vilniaus teatralams. 


Kaip matėme, Žemkalnis vaizduoja istoriškus asmenis: 
Kęstutį, Lizdeiką, Birutę (nors dėl jos paskutiniu metu kyla 
įvairiausių hipotezių), bet istoriškumo čia maža terasime: visi 
veikėjai kalba XX amžiaus lietuvių kalba, jų tonu bei maniera, 
net ir kai kuriomis sąvokomis [pav., pagonės Birutės motina 
„Su sietynu“ nulėkė, „Algio su angelų buriais lydima“ (p. 6), 
Kęstučiui Birutė taip pat dangaus angelu išrodo (p. 24) ]. Au- 
torius mini visą eilę dievų, bet jau Jakštas pastebėjo, (Mūsų 
naujoji literatūra, II t., 1924 m.), kad tokių dievų lietuviai nė 
girdėti negirdėję. 

Šiaip, melodrama (kodėl autorius pavadino melodrama — 
sunku pasakyt: gal, kad įsimaišo kaimiečių choras), gana gy- 
va ir efektinga, duodanti progos režisieriui perodyt daug su- 
manumo ir iniciatyvos. Parašyta pusiau proza, pusiau eilėmis 
(tur būt, taikyta arijoms). Eilės baltosios, be rimo, bet visur 
išlaikančios taisyklingą ritmą, todėl puikiai tinka muzikai. Jos 
gana sklandžios, taisyklingos, 

Jurgis Durnelis. 


„Jurgį Durnelį“ Žemkalnis dedikuoja „Vilniaus artystų - 
mylėtojų kuopai“, dedikacijoje iškeldamas jų nepaprastą svar- 
bą tėvynės kultūrai kelti54). 

Jurgis yra lėtas bet gudrus kaimo bernas. Pikų Grigas, 
o ypač Grigienė, iš viengungio Jurgio, kuris dėl savo geros šir- 
dies ir užsidarymo pravardžiuojamas „durneliu“, nori paimti 
savo vaikams !/; valako žemės jo dalies. Jurgis teišsidera savo 
seseriai Katrei didelę dalį, parodydamas, kad nėra toks kvailas, 
kaip kiti mano. Per kaime kilusį gaisrą jis įrodo didelį savo su- 
manumą, sugebėjimą, pasiryžimą, drąsą, tuo palenkdamas se- 
niūno Vargelaičio dukters Alinos širdį. Gale dvejos sutartuvės: 
Jurgio su Alina ir Vileikų Ignoto su Katre. 

Veikalėly parodyta kaimo gyvenimas, kuris viršaičio bei 
seniūno įsimaišymu tepajvairinamas. Aiškios idėjos šiam vei- 
kale autorius nedavė — tai paprastas buities vaizdelis. 

Vyresnioji veikėjų karta — materialistai, net išnaudotojai, 
savo vaikus vesdina dėl išskaičiavimo, visiškai nežiūrėdami jų 
meilės, tik turte rasdami laimę. Jaunesnioji karta, kad ir pa- 
siduoda tradicijai, bet jau eina savais keliais, antron vieton 
statydama materialinius sumetimus. 

Visų gražiausias iš personažų yra Jurgis — tylus, užsida- 
ręs, težinąs savo: „Et...“ Jis kad ir nežiūri savęs, bet jis geras, 
rūpestingas brolis, niekam neduodąs skriausti savo sesers. Jis 
pasyvus tipas, — nors Alina jam patinka, bet „gi kas iš to, kad 
patinka, siūlyties aš pas juos nebeisiu... tegul sau... et...“, už 
tat Alina turi pati jam pasipiršt. Jurgio asmeny autorius no- 
rėjo pašiepti lietuvių pasyvumą, neryžtumą, dažnai išsižadėji- 
mą savo valios. 

Autorius norėjo viską veiksmu pavaizduot, kuo mažiausiai 
pats pasakodamas — tai gero dramaturgo savybė. Bet dėl to 
veiksmas nėra koncentruotas, gerokai išblaškytas, nes, tikrai 
sakant, trisdešimties puslapėlių vaizdely padaryt keturis veiks- 
mus ir juose išdėstyt namų gyvenimas, žemės užrašymas vals- 
čiuj, kaimo gaisras, vakaruškos ir sutartuvės — beveik neima- 
noma, už tat daugelis scenų nėra pakankamai pagrįstos, tėra 
apmatai, išrodo, kaip iš dangaus nukritusios (pav., Alinos at- 
sivertimas, Jurgio meilės prisipažinimai, pati veikalo pabai- 
ga ir kt.). 

Dialogai labai gyvi — nėra ilgų tiradų. Ir veiksmas gana 
gyvas, palyginti, mokamai sumegztas. Komedija parašyta pa- 
gal „Brolio“ apysaką. 


Pagavo! 


Komedijai siužetą autorius ima iš dvarininkų, kunigų ir, 
apskritai, inteligentų gyvenimo. Esą, kai kurie veikėjai ir at- 
skiros scenos yra paimtos iš gyvenimo, tikri atsitikimai. Pas 
dvarininkus Pliuržinskius vakare užsuka pernakvot „vėjogau- 
dis“, policijos akyse labai blogos reputacijos, studentas Bur- 
bulas, o kiek vėliau ir pristovas, kuris čia, nors ir svečias, de- 
tektyvo akimis žiūri į kiekvieną smulkmenėlę, organizuoja čia 
savo šnipų tinklą, kurie turi sumedžiot studentą Burbulą. Per 
atlaidus pas kleboną, kur vieši ir pristavas, šio šnipai atitem- 
pia didžiausią langinę su lietuviška afiša ir porą tariamųjų kal- 
tininkų: Pliuržinskių kaimyną ir nuolatinį svečią Kumeliūną ir 
ministerio sūnų baroną von der Liebestock... 


Sunku nusakyt vedamąją veikalo idėją, nors išrodo, kad 
autorius čia būtinai ją norėjo įkimšt, Gal, tai lietuvių persekio- 
jimas, jų santykiai su rusais. Išrodo, kad čia autorius norėjo 
pavaizduoti rusų pristavų ir uriadnikų bei jų šnipų kvailumą, 
absoliutų nesiorientavimą, girtavimą, kyšių ėmimą, kortavimą 
etc. Šiaip, ar taip, cenzūros leidimas šiam veikalui labai neti- 
kėtas. 

Centriniu didvyriu autorius norėjo padaryti studentą Bur- 
bulą, bet kurioj srity tas jo didvyriškumas turi pasireikšt, mes 
taip ir nematome. Teparodytas jo įžulumas, nemandagumas, 
atvažiavus svečiuose pas Pliuržinskius. 


Gale, kaip deus ex machina atsiranda ministerio sūnus ba- 
ronas von der Liebestock, kuris jau ilgą laiką gyveno šioj apy- 
linkėj, bet pristavas apie jį nieko nežino. Jo pasirodymas neaiš- 
kus, nepagrįstas, dėl to ir jo žodžiai visiškai nesuprantami, ne- 
susieti su pačiu veikalu: „„Aš-gi pasimokinau ir dabar supratau, 
ko jieško universiteto jaunuomenė! (Mesdamas ant žemės bur- 
šo kepuraitę) Šalyn zobovos! Prie rimto darbo — pirmyn!“ — 
Ką jis suprato, kurias „„zobovas“ jis žaidė, kuris rimtas darbas 
jo prieky laukia — iš dramos to jokiu būdu suprasti negalima. 

Ir kiti personažai necharakterizuoti. Ir nenuostabu: trisde- 
šimties puslapių komedijoj autorius įveda 17 veikėjų! Pliuržins- 
kis — dvarininkas, „uosto iš kokios pusės vėjas pučia“ (p. 15), 
šiaip ryškiau neiškeltas. Kažkuriems galams duoda pristavui 
25 rublius kyšio, nors ir reikalo nėra. 


Dramos medžiaga graži, gana turtinga: litvomanų kovos 
su rusais, bajorų visiškas dezorientavimasis gyvenime, jauno- 
sios lietuvių kartos iškilimas ir pan., bet pats siužetas suprofa- 
nuotas: geria, valgo, kortuoja. Tai gražaus veikalo apmatai. 


Tarnaitė pamokė. 


Jau anksčiau Žemkalnis yra parašęs apysakėlių vaikams, 
kurios visos parašytos dialogine kalba. Ši komedijėlė ir yra ne 
kas kita, kaip tik ilgesnė, dialogizuota, didaktinė apysakėlė. 


Šioj komedijoj Žemkalnis norėjo pajuokti bajorišką auklė- 
jimą. Autorius duoda dešimtį vaikų 8—12 metų, kuriuos jau 
pat pradžioj savotiškai charakterizuoja: prastai apsivilkęs, pui- 
kiai išpuošta, poniškai apsitaisęs ir pan. 

Susirinkę mokytojos vardinių proga, vaikai žaidžia. Jų 
tarpe bajoraitė Vanda ir vargoninko sūnus Jokūbas — abu di- 
delių pretenzijų, visiškai negali pritapt prie kitų vaikų drau- 
gystės. Kiti vaikai sumano nubausti anų dviejų pasipūtimą, pa- 
sididžiavimą, — iš jų gerai pasijuokt. Tie visi įvykiai ir sudaro 
komedijėlės turinį. 

Norėdamas kaip galima labiau pajuokt bajorus ir jų tra- 
dicinį auklėjimą, Žemkalnis mums demonstruoja porą bajoriš- 
kai išauklėtų vaikų. Vanda, 12 metų mergaitė, reikalauja sau 
pagarbos, į kitus žiūri paniekinamai. Jos tėvas tapęs litvomanu, 
nes norįs patekti dūmon, todėl ir iš vaikų reikalaująs, kad varg- 
dieniais rūpintųsi. „Vandos mintys sukasi apie iškilmę, pasigro- 
žėjimą; ką veikus, tą veikus — ji jieško progos pasipuošti...“; 
nuėjusi į mokytojos kambarį, užžibino žiburį, ir, padeginusi 
kamštį, nusidažė antakius, pieštuku dažė lūpas — ir pudros ieš- 
kojusi. Ji mokykloj tik kitus trukdo. Ji ateina tik valandėlei 
su tarnaite, kad pasirodytų. „„... anąkart mokytoja pasakojo 
apie Vincą Kudirką, kad būdamas lenkų pritarėju, bet, supra- 
tęs tautos likimą, susigraudino ir paskui visas savo pajėgas 

atidavė tautos naudai. Kaip mokytoja, skaitydama, atkartojo 
Kudirkos žodžius: ,...susižiedavau su Lietuvos literatūra, ir iki 
šiai dienai savo sužieduotinės neapleidžiu“, Vanda, manydama, 
kad tai kalbama apie kokias vestuves, paklausė: „ar gražiai 
bus išsipuošusi sužieduotinė“ (p. 12—13). 


Panašus ir Jokūbas: „Jo tėvas mųysų vargoninkas, toks 
geras, linksmas žmogus. Tas niekšas (kalba 12 metų Vincas 
apie 11 metų Jokūbą!) tik dvaran laksto, būk prancūziškai mo- 
kos, o daugiausia tik laižos ir meilinas ponams. O ponai jį tik 
apjuokia tenai ir pietų valgyt siunčia jį pas lekajus, nors kaip 
jis taip ir Vanda lygiai mokosi vienoje mokykloje...“ (p. 12). 


Šios eilutės jau vaizdžiai rodo, ko verta pati komedijėlė ir 
kiek ji vaikams pritaikinta. Žemkalnis ir čia brukte įbrukęs 
ideologiją, padarė veikalėlį visiškai svetimą vaikams. 


Nespausdinti veikalai. 


Be išspausdintų veikalų, Žemkalnis parašęs ir dar vieną 
kitą, kurie, deja, ligi mūsų laikų neišliko — greičiausiai jie bus 
sudegę Šiauliuose. 

Landsbergio vienalaikiai pasakoja, esą, jie matę visą eilę 
Žemkalnio veikalėlių, kuriuos jis turėjęs gražiai nusirašęs ir 
visą laiką prie savęs saugojęs — tai buvę Žemkalnio rašyti vei- 
kalai. Bet tas faktas, tur būt, bus supainiotas su kitais veikalė- 
liais, kuriuos Žemkalniui per ilgą savo darbo laiką teko vaidint, 
statyt, režisuot, ir kuriuos jis turėjęs nusirašęs, nes spausdin- 
tų egzempliorių reta kurio veikalo būdavo. Ligi šių dienų dar 
yra pačio Žemkalnio ranka perrašyti veikalai: Kalinys 2 egz., 
Betleemo stonelė 2 egz., Vaniušino vaikai, Dievo karvytė. Iš la- 
biau patikimų šaltinių išrodytų, kad be spausdintų veikalėlių, 
Žemkalnis dar yra parašęs: „Garsusis advokatas“, 3-jų veiksmų 
komediją apie kurią teturime vieną platesnę žinelę iš „Dainos“ 
pastatymo recenzijos55), ir, gal, dar vieną kitą. 

Kalbant apie Žemkalnio dramatinius vaizdelius, įdomu su- 
sipažinti su jo pataisyta ir iš naujo scenizuota „Genovaitės“ 
drama. 

Graudi Genovaitės istorija jau nuo Ivinskio laikų pradėjo 
Lietuvoje savo triumfalinę eiseną: visi ją skaitė, gerėjosi, ver- 
kė... Retas kuris pasakojimas susilaukia tokio didelio pasise- 
kimo — ji buvo kiekvienam name po keletą kartų vaikų sene- 
liams skaitoma, tų vėl, su atitinkamais komentarais perpasa- 
kojama. Savo pasakojimuose liaudis nemoka rast vidurio: as- 
menys jai išeina arba labai geri arba labai blogi. Genovaitės 
apysakos Golius, Genovaitė, Sigytas kaip tik savo charakterių 
priešingumu galėjo nepaprastai užimponuoti liaudies psichikai 
— tuo, gal, ir galima paaiškint jos nepaprastas pasisekimas. 


Kitų tautų apysaka buvo dramatizuota, o lietuviai pasi- 
skubino ją išsiversti. Tur būt, pirmąjį Genovaitės „teatriszką 
perstatymą“, iš lenkų kalbos išvertęs, patiekė lietuviams Jo- 
nas Grinius, kelių sceniškų darbelių autorius (Waterbury Conn. 
1903). Ir kaip anksčiau apysaka, taip dabar „Genovaitės“ dra- 
ma užkariavo lietuvių sceną: dėl savo nesudėtingumo, tipų ryš- 
kumo, pusiau religinio charakterio šimtais kartų prieš karą ir 
po karo statyta įvairiose Lietuvos vietose. 


Jau 1911 m. susilaukėm kito leidimo, pataisyto A. Vitkaus- 
ko, „su priedu VIII veiksmo: Golius kalinyje ir jo mirtis“. Tik 
po poros metų, Žemkalnis randa reikalo dar kartą pataisyt ir 
iš naujo scenizuot. 

Turint visus šiuos leidimus prieš akis įdomu pažvelgt, kaip 
kiekvienas autorius sudorojo tą pačią medžiagą, kaip jis ją 
apdirbo, kad ji nenustotų savo įdomiųjų savybių ir būtų leng- 
vai pastatoma scenoj. Nesigilindami į kitus, palyginkime du, 
beveik vienu metu išleistus, leidimus: A. Vitkausko (1911) ir 
Žemkalnio (1914 m.). 

Pirmiausia krenta į akis veiksmų paskirstymas. A. Vit- 
kauskas duoda 8 veiksmus: 1. Namie ir išvykimas į karą, 2. 
Goliaus šeimininkavimas, 3, Mūšio lauke, 4. Genovaitė kalėji- 
me, 5. Žudymo scena miške, 6. Goliaus girtavimas ir Sigyto 
sugrįžimas, 7. Genovaitės gyvenimas miške ir susitikimas su 
Sigytu ir 8. Golius kalėjime ir jo mirtis. 

Visai kitaip veiksmus tvarko Žemkalnis: 1 v. A pav. Na- 
mie ir išvykimas į karą. B. pav. Genovaitė ir Golius. 2 v. Go- 
liaus šeimininkavimas. 3 v. A pav. Goliui atneša iš Sigyto Ge- 
novaitės mirties sprendimą. B pav. Goliaus girtavimas. C pav. 
Sigyto sugrįžimas. 4 v. Genovaitės gyvenimas miške ir susiti- 
kimas su Sigytu. Vaizdelis. Golius kalėjime ir jo mirtis. 

Tik permetę akimis veiksmų sutvarkymą, matome, kad 
Žemkalnis dramą labai suprastino, išmesdamas sunkiausiai pa- 
statomus veiksmus: mūšio lauką, Genovaitės kalėjime ir jos 
žudymą miške — tuos įvykius jis sumaniai įpynė į kitas dra- 
mos vietas. Tiesa, išeitų, kad Žemkalnio drama šiuo atžvilgiu 
yra silpnesnė, nes daugelis įvykių joj yra papasakojami, tuo 
tarpu aname leidime jie čia pat pavaizduojami. 

Žemkalnis čia vadavosi dvejopais sumetimais. Pirmiausia, 
pastatyt 8-nių veiksmų dramą, kurioj dekoracijos kaitaliojamos 
septynis kartus ir šešiems veiksmams reikalauja vis kitokių 
dekoracijų, jau visiškai darė ją negalimą pastatyt mažesnėj 
scenoj, o ir didesnėse prieškarinėse lietuvių scenose, turint gal- 
voj tų laikų teatralinę techniką, užimdavo nepaprastai daug 
laiko ir reikalaudavo didelių išlaidų — kaimui ir miesteliams ji 
visai nebuvo prieinama, už tat beveik visi režisieriai savaip 
ją kombinuodavo, prastindavos6), 

Žemkalnis vadovavosi grynai praktiniais sumetimais — 
jis ryžosi dramą padaryt paprastesnę, prieinamesnę. Jis išsiža- 
dėjo sunkiai pastatomų veiksmų, jų vieton įvesdamas visą eilę 
paveikslų, kurie turi tas pačias dekoracijas, kaip ir pagrindiniai 
veiksmai ir apima tuos pačius įvykius, tiesa, jau ne pačiu veiks- 
mu pavaizduojamus. Vis dėlto gyvas ir prasmingas Žemkalnio 
dialogas kiek kompensuoja šią spragą. 

Iš antros pusės, Žemkalnis visą dramą pakreipė visai ki- 
ta linkme — jis davė giliai psichologišką Goliaus 
dramą. Jeigu A. Vitkauskas Golių išvedė kaip didžiausią niekšą, 
paleistuvį, klastininką, visais atžvilgiais žemą žmogų, kuriam 
nėra nieko švento, tai Žemkalnis nuėjo visai kitais keliais: Go- 
liaus charakterį jis parėmė meile, aistra. Golius seniai įsimy- 
lėjęs Genovaitę, kai ji dar tebebuvo laisva, „tik paprasto di- 
džiūno luomas neprileido prie kunigaikštytės“. Jis atsekė pas- 
kui ją, kad galėtų jai tarnauti. Ir štai: jį skiria jos globėju! 
Golius dvejoja: „Kokia pagunda! (Svyruodamas, grovui) Švie- 
siausis grove, tokios garbės nelaukiau... ir neprivalau priimti... 


— 143 — 


leisk man geriau šale tavęs kovoti. (Nuleidęs galvą, sau) Bi- 
jausi... juk apvylsiu jį... neištesėsiu... ant galo, jei jis pats to 
nori...“ (p. 9) — ir, verčiamas, sutinka: „aš tinku, grove Sigyte, 
aš tinku dėkingumo pareigą atlikti ir, kiek užteks mano jėgų, 
stengsiuos išpildyt tavo prisakymus. Tik atsimink, kad to pats 
norėjai“ (p. 9—10). Golius prašo Genovaitę jį pamilti, įtikinė- 
ja, kad Sigytas jos nevertas — nėra čia tos gyvuliškos prie- 
vartos, tai tik kenčiančio žmogaus sielvartas: 

Golius. Genovaite! Poni, kodėl gi leidai Sigytui paskirt 
mane pilies margrovu, ypač gi tavo globėju? Nejaugi senai ne- 
atjautei tos begalinės meilės, kuria aš užsidegiau dar tuo laiku, 
kuomet tamsta, mudviejų tėvynėje, buvai liuosa! Judviejų 
jungtuvės — tai politikos reikalas. Sigyto tamsta, aš žinau, ne- 
mylėjai... 

Genovaitė. (nusiminus) ...apie tai aš nieko nenoriu 
žinoti... Mano praeities, aš nenoriu atsiminti. Dabar gi (prakil- 
niai) aš esu Sigyto žmona! Supranti! 

Golius. Suprasti suprantu... kaip nesuprasti, kad širdis 
plyšta...“ (p. 15—16). 

Dėl tos priežasties Žemkalnis daug įtikimiau praveda ir vi- 
są eilę įvykių, kurie kitose redakcijose yra visai nesuprantami, 
nepagrįsti (pav., Drako nužudymas ir kt.). 

Atmetęs kai kurių įvykių pavaizdavimą, Žemkalnis vistiek, 
žūt būt, pasiryžęs dramą padaryt sceningą, efektingą. Dėl to 
jis įveda į sceną visą eilę naujų momentų, kaip pasiuntinių at- 
vykimas, įšventinimas į riterius ir pan. 

Apskritai, reikia pasakyti, kad Žemkalnis davė naują, įdo- 
mią, sceningą psichologinę dramą, visiškai atsisakydamas nuo 
senųjų tos dramos priemonių ir krypties. Jei A. Vitkausko 
drama daugiau kreipia dėmesio į išorinius efektus, viską rem- 
dama Genovaitės ir Goliaus kraštutiniu tipų priešingumu, ape- 
liuodama į religinius žiūrovų jausmus, yra daugiau skirta ma- 
žos meniškos nuovokos publikai, tai Žemkalnio „Genovaitė“ yra 
daug lengviau pastatoma giliai psichologinė drama, viena dra- 
matiškiausių lietuvių repertuaro veikalų. 


a 
Pažvelgus į Žemkalnio pjeses tenka pastebėti, kad jis kaž- 


kokia nepaprasta intuicija mokėjo surast sau atitinkamą fa- 
bulą. Jo pjesių medžiaga yra graži, įdomi, teikianti dramatur- 

gui nepaprastai gražių progų duot įdomių, dramatiškų, scenin- 
gų veikalų. 

Bet Žemkalnis nepanorėjo pilnai išnaudot pasirinktos me- 
džiagos. Pirmoj eilėj jam rūpėjo duot ideologija — jai jis pa- 
jungė visa kita, stengdamasis šiam reikalui išnaudot ir visus 
medžiagos galimumus. Pabandęs kurt lietuvių padavimų moty- 
vais, juos taip pat pritaikė savo ideologijai pavaizduot. 

Jo dramose nerandame ryškesnių charakterių — jam vei- 
kėjai tėra įrankiai, vykdo autoriaus liepiamus darbus, sako 
Žemkalnio mintis, kurias jis plačiai išdėstė savo publicistikoj. 
Jam nerūpi praskleist veikėjo vidaus gyvenimą, jam tik svar- 
bu, kad šis nudirbtų jam autoriaus paskirtą darbą. 

Jei dėl ideologijos Žemkalnis kaip dramaturgas visai ne- 
žuvo, tai jam pagelbėjo jo neabejotini dramaturgo gabumai. 
Pats būdamas artistas bei režisierius, pirmiausia atkreipė 
dėmesį į veikalų sceningumą. Savo veikalus jis rašė aiškiai 
prieš akis turėdamas prieškarinę lietuvių mėgėjų sceną ir pa- 
prastą, neišlavintą publiką, užtat jo veikaluose ir randame pi- 
gių efektų, rizikingų gestų bei replikų, žaidimų žodžiais ir ki- 
tokių banalių priemonių, kurios nepaprastai patiko publikai. 

Iš antros pusės, pažymėtini labai gyvi dialogai, gana su- 
maniai pinami, gera kalba, gražus, nors ir neturtingas stilius. 

Vertinant Žemkalnį kaip dramaturgą reikia pabrėžti, kad 
jis neabejotinai turėjo visus gero dramaturgo ypatumus, bet, 
deja, juos pražudė, kiekvienam žingsny kemšama ideologija ir 
tendencija. Be abejojimo čia negalima kaltinti Žemkalnio — 
daugiausia šiuo atveju bus nulėmusios gyvenimo ir darbo są- 
lygos, o ypatingai anų laikų pažiūros į literatūros ir teatro už- 
davinius. 


VIII. „Daina“. 


Prieš spaudos leidimą (1901—1904) Kaunos57) lietuviai 
gyveno išsisklaidę, kas sau, nesirūpindami bendresniais lietu- 
vybės reikalais — „jie gal savo kabinetuose ir ruošė veikimo 
planus, man tai nebuvo žinoma, nes viešame gyvenime tai pla- 
čiai nepasireiškė...“ — sako kun. Dionyzas Vaitkevičius (Kaip 
buvo lietuvinamas Kaunas, „Rytas“, 1935.X.29. N 248—253). 
Lietuviškojo darbo iniciatyva išėjo iš kelių moksleivių. 1902 m. 
žiemą jie surengė pirmą lietuvišką vakarėlį su dainomis ir šo- 


1912 m. per Liet. Mokslo D-jos visuotinį susirinkimą. 


I eilė (sėdi): J. Jablonskis, J. Žimontienė, P. Kriaučiūnas, dr. J. Basanavičius, L. Didžiulienė, dr. Dielininkaitis; 
II eilė: V. Palukaitis, dr. A. Vileišis, dr. B. Čepulis, dr. A. Sketeris, G. Landsbergis, J. Ambrozaitis; III eilė: 
J. Kairiūkštis, dr. Spudulis, M. Dovaina - Solvestravičius, dr. M. Kuprevičius. 

kiais, kaimiškais užkandžiais Ukmergės pl. N 25, Eidrigevi- 
čiaus namuose, o jam gerai pavykus, dar vieną kitą58), jau 
dalyvaujant Naujalio paruoštam chorui ir dideliam būriui lie- 
tuvių. Po šių vakarų, vasarą, lietuviai surengė ir gegužinių, ku- 
rios dar labiau sutraukė lietuvius į vieną bendruomenęs?). 

Iš tų lietuvių vakarėlių ir gegužinių kilo mintis įsteigti tam 
tikrą būrelį, kuris vakarais bei kitomis pramogomis telktų į 
vieną vietą visus lietuvius, Būrelis lietuvių jau 1904 m. įsteigė 
„Dainos“ draugija, kurios vakarai buvo nuolatinė visų Kauno 
lietuvių rinkimosi vieta60), 

Sunkios buvo „Dainos“ gyvenimo dienos. Neesant dides- 
nio skaičiaus lietuvių inteligentų, teko jų kviestis iš tariamų- 
jų Kauno lenkų. Ypatingai artimo bendradarbiavimo su lenkais 
šalininkas buvo ilgametis „Dainos“ pirmininkas ir darbininkas 
dr. Rokas Šliupas. Jis priimdavo į draugijos narius net lietu- 
viškai nemokančius. Esą jau pats prisidėjimas reiškęs pritari- 
mą lietuviškajam darbui. Toji taktika nepatiko kai kuriems 
karštesniems lietuviams ir buvo nuolatinio nesutarimo priežas- 
tis. Vėliau tie nesutarimai pasiekė tokių aštrių formų, kad Šliu- 
pas turėjo iš „Dainos“ pasitraukt. 

„Dainai“ vadovaut pasiėmė Jonas Stankus, aktyviai jai 
dirbdamas ligi D. Karo, 1906 m. atvykęs į Kauną Petras Leo- 
nas, ilgametis pirmininkas, artistas, vienas žymiausių „Dainos“ 
darbininkų, Jurgis Alekna, Klimaitis, Kriaučiūnas, Žilinskas, 
Babravičius, Lekeckas, vėliau Landsbergis, Chadakauskas ir kt. 

Pradžioj „Dainos“ veikimas buvo gana silpnas — 1905 m. 
vos vieną vakarą suruošė. Nariai rinkdavosi vienoj valgykloj, 
ten mokydamiesi dainuot. Dažniausia visuomenei pasirodydavo 
su koncertėliais. Nuolatinis choras sudaryt buvo labai sunku, 
nors dirigentų ir nestigdavo: nuolat Kaune gyveno Nacevičius, 
Naujalis, dažnai atvažiuodavo ir Šimkus. 

Įsigijus savo salę, darbas pasidarė daug planingesnis. Pra- 
dėta daugiau dėmesio kreipt į vaidybą. Draugija beveik visuomet 
turėjo nuolatinių režisierių, paprastai, gabesnį aktorių, kuris 
drauge ir vaidindavo. Iš režisierių pažymėtini P. Leonas, K. Le- 
keckas, Babravičius, T. Daugirdas, Vitkauskas, Landsbergis, 
Žilinskas, M. Yčas61), M. Leškevičius, A. Sutkus, ir kt. 

„Dainai“ daug dirbo Tadas Daugirdas, nuo 1908 m. buvęs 
Kauno miesto muziejaus direktorius. Jis veikliai dalyvavo lietu- 
vių gyvenime, režisavo spektaklius, piešė dekoracijas, rašė vei- 


Darbai ir Dienos 10 

kalėlius (komedija „Girkalnio užkavėnės“, „Diena redakcijoj“ 
— vert.). Aktyviai čia dalyvavo ir Tomas Žilinskas, kuris tam 
tyčia išvertė Čechovo „Piršlybas“ ir „Meškiną“.  Vaidintojų 
„Daina“ yra perleidusi per 100 asmenų. 

Be vakarų, ,„Daina“ ruošdavo ir paskaitų, kurias skaitė 
vietinės ir kviestinės jėgos: S. Čiurlionienė, M. Biržiška, P. Leo- 
nas, Žemkalnis ir kt. 

Keletą metų iš eilės būdavo ruošiami per Kalėdas tradici- 
niai studentų vakarai. Publikos pasikviesdavo iš Vilniaus, Šiau- 
lių, Pilviškių ir kt. apylinkių, nes svetimtaučiai į lietuvių vaka- 
rus neidavo, o savosios publikos nepakakdavo. Studentų vaka- 
rai turėdavo nepaprastą pasisekimą ir duodavo kaip tiems lai- 
kams milžinišką pelną (per 1000 rub.). 

„ Per ilgą gyvenimo laiką „Daina“ įsigijo daug inventoriaus 
(dekoracijų, kostiumų, butaforijos ir pan.), bet per Didįjį ka- 
rą tas viskas, drauge su archyvu, žuvo. 


——————— 


Į Kauną Landsbergis atsikėlė 1908 metų pradžioj ir iš karto 
pradėjo dirbt „Rossijos“ apdraudimo įstaigoj. Apdraudžiamoji 
„Rossijos“ draugija buvo įsteigta 1881 metais. Vilniuj ji turėjo 
savo skyrių visam Šiaurės - Vakarų kraštui. Šis skyrius savo 
ruožtu, turėjo dar visą eilę savo skyrių. Vienas svarbiausių ir 
didžiausių skyrių buvo Kauno skyrius, kuris apėmė Kauno, Su- 
valkų ir Gardino gubernijas. Šio skyriaus inspektorius (Okruž- 
nyj inspektor Vilenskogo okruga) buvo Ilija Arbitblatas. 

Landsbergis iš karto įniko į darbą. Pradėjo nuo savo įstai- 
gos. Kaune, kaip, pagaliau, ir visur kitur, iškabos buvo rusiš- 
kos (kartais lenkiškos). Ir štai, L - io iniciatyva, buvo iškabin- 
ta pirmoji Kaune lietuviška iškaba. Deja, finalas buvęs liūd- 
nas: Arbitblatas gavęs 8 savaites kalėjimo... Ta pat proga pa- 
dirbdino ir lietuviškas apdraustųjų namų lenteles: „„Apdrausta 
Rossyos Draugijoj“. 

Apdraudimo draugijos klijentūra būdavo, daugiausia, kle- 
bonai, pasauliniai inteligentai, ūkininkai etc. — didele daugu- 
ma lietuviai. Vis dėlto visi aplinkraščiai, reklaminės knygelės 
ir visa kita medžiaga, kad ir lietuviams skirta, būdavo rašoma 
ir spausdinama rusiškai. L -is ir čia negalėjo nusileist. Jis iš- 
verčia į lietuvių kalbą pirmąjį lietuvišką polisą ir reklaminę 
knygelę, kurios išspausdina apie T70.000 („„Apdraudžiamoji 

Draugija „Rossija“, įsteigta 1881 metuose. Mirties apdraudi- 
mas.“). Nors jos išspausdinimas kaštavo apie 2000 rub., bet 
nieks nedrįso L - iui priešintis, ypatingai, kad L -is šioj srity 
parodė labai daug sumanumo ir didelio darbštumo. Nepaisant 
senatvės jis, rinkdamas apdraudimus, daug važinėjo po visą pla- 
tų rajoną (daugiausia Kauno gub., nors, kartais, nuklysdamas ir 
į Suvalkų bei Gardino gub.). Dažnai aplankydavo Šiaulius, Tel- 
šius, Raseinius, Vilnių ir kt. žymesnius Lietuvos miestus bei 
miestelius, Be savo tiesioginio darbo, jis visuomet susipažinda- 
vo su aktingesniais lietuviais, paragindavo dirbt, ypatingai te- 
atro srity. Vienur kitur ir pats padėdavo. Tuo būdu, jis buvo 
lyg savo rūšies teatro instruktorius. Už savo darbą gaudavo 
nuolatinį atlyginimą, — 75 rub. į mėn. ir procentus už surink 
tus apdraudimus. Be to, kaip „Dainos“ režisierius dar au 
apie 30 rub. 

Atvažiavęs į Kauną iš Vilniaus, kur lietuvių visuomeninis, 
tautinis bei teatralinis judėjimas buvo gerokai pažengęs į prie- 
kį, L -is čia pasijuto kaip kalėjime. Organizacinis gyvenimas 
buvo gerokai atsilikęs, palyginti su Vilnium. Nekaip buvo ir su 
teatru. Nors jau keleri metai gyvavo „Daina“, bet šiuo metu 
jos veikimas buvo gerokai apmiręs. Vakarus kad ir dažnai ruoš- 
davo, bet pasitenkindavo, daugiausia, šokių vakarais. Žinoma, 
po Vilniaus tai buvo gana skurdus vaizdas, ir Žemkalnis pasi- 
ryžo kiek galėdamas dirbt, kad ir čia įneštų daugiau gyvumo. 

Visą savo dėmesį Žemkalnis nukreipė į „Dainą“. Čia jį, 
kaip išgarsėjusį režisierių, priėmė išskėstomis rankomis, Žem- 
kalnio ir K. A. Žilinskio - Nabagėlio pastangomis „Daina“ at- 
gijo, išaugo. Šiuo laikotarpiu „Daina“ buvo pasiekusi aukščiau- 
sią savo žydėjimo periodą.62). i 

Gaila, kad L -iui neilgai teko darbuotis „Dainoj“ — nė. 
metų neišbuvęs Kaune, jis keliasi į Šiaulius, kur gauna sava- 
rankiško agentūros vedėjo vietą. „MĄ 


IX. Šiauliuose. 


Landsbergio atsikėlimą į Šiaulius labai sunku, beveik ne- 
galima nustatyt. Tiesa, savo tarnybos vietą iš Kauno į Šiaulius 
perkėlė 1909 m. pradžioj, bet anksčiau jau matėm, kad jis iš“ 
Kauno labai dažnai atsilankydavo Šiauliuose. Ir minutėlei už- 
klydęs, jis neiškęsdavo neprikišęs vienur kitur savo triskatikio, 

neparaginęs į darbą, nepapeikęs, tikriau, ir gerokai aprėkęs — 
maloniai, švelniai, tėviškai pabarti jam sunkiai sekėsi — toks 
jau buvo būdas. Todėl labai galimas dalykas, kad, vieną kitą 
kartą užklydęs į Šiaulius, bus paraginęs ar bent padrąsinęs 
šiauliečius susiburti į teatralinę draugiją, ir aktingai prisidėjęs 
prie „Varpo“ darbo. Iš antros pusės, savo pareigų verčiamas, 
turėjo bent porą kartų į savaitę važiuot į Kauną, kurio „okru- 
gui“ priklausė L-io vedama Šiaulių agentūra. Tiesa, agentūra 
tvarkėsi gana savarankiškai, net skelbimus į laikraščius savo 
vardu dėdavo, vis dėlto svarbesniuosius reikalus tvarkydavo 
Kaune. | 

Šiauliuose L-is apsigyveno nedideliame, mediniame dviejų 
aukštų namelyje, „salkoje“. Gyveno vienas, labai kukliai, ka- 
valieriškai. Tarnaitė jam atnešdavo maistą ir patvarkydavo 
kambarį. Vasarą atvažiuodavo vienas kitas vaikų. Kiek visuo- 
meniškam gyvenime dažnai būdavo netvarkingas, išsiblaškęs, 
tiek savo privačiam gyvenime į senatvę buvo pedantiškai tvar- 
kingas: iš pat ryto pamažu sutvarkydavo kiekvieną mažiausią 
smulkmeną, perdėdavo į savo vietą kiekvieną pieštuką, kiek- 
vieną popierėlį, nors ir neprimatydavo, ir niekam neleisdavo 
tos tvarkos nė truputėlio pakeist. Labiausiai už tai kliūdavo 
geriausiam L-io draugui, Ambrozaičiui. 

Ambrozaitis, paprastai Šiaulių Dėde vadinamas, buvo tai 
ypatingas žmogus, Jis buvo, tarp kitko, labai panašus į žydą, 
net puikiai žydiškai kalbėjo, gal tūlas ir paabejodavo, ar jis 
tikrai nėra žydas, dėl to ir prekybininko, prekių pristatinėtojo 
amatu vertėsi. Jo fizionomija ir išvaizda ir be grimo jau pra- 
šyte prašėsi žydo rolės, o kadangi jis buvo sąmoningas lietuvis, 
aktingai dirbo lietuvių tarpe, L-is jį tuč tuojau užangažavo 
Faibčiko rolei — geresnio kandidato tai rolei sunku buvo ti- 
kėtis, Bet L-is visą gyvenimą negalėjo sau dovanoti tokio pa- 
sirinkimo, nes, kaip matėme, turėjo toj srity gerą nuovoką: 
per repeticijas Faibčikas dar šiaip taip, — ir rolę buvo gerai 
išmokęs, ir laikėsi neblogai, — bet per vaidinimą Faibčikas nė 
žodžio nepasakęs — taip ir suvaidinę be vienos rolės. 

Ambrozaitis su L-iu anksčiau drauge sėdėję kalėjime, grei- 
tai pasidarė neišskiriami draugai — tai savotiški vaižgantiški 
prototipai (plg. Zelikmaną su Šumakeriu). Ambrozaitis tai 
buvo vaikščiojąs laikraštis, smulkmeniškai žinojo kiekvieną 
Šiaulių naujieną ir bent penketą kartų į dieną atbėgdavo pas 

L-į pasidalinti naujienomis. Paprastai jis įbėgdavo į kambarį 
ir, kaip automatas, nė kepurės nenusiėmęs, pradėdavo pilt ži- 
nias. Bet jau po poros žodžių juodu smarkiai susikirsdavo, 
ir, kartais, nė raporto nepabaigus, tekdavo nešdintis pro duris, 
tvirtai pasiryžtant nė kojos daugiau į šį kambarį nekelti, bet 
tas nekliudydavo po poros valandų vėl įbėgt su žinelėm ir, jas 
išdėjus, nei sveiks nei sudie nepasakius, vėl išbėgt naujų me- 
džiot. 

Kartais Ambrozaitis leisdavo sau ilgiau paviešėt. Tada jis 
ramiai atsisėsdavo į kėdę (kepurės nenusiėmęs), susidėdavo 
kojas ant stalo ir iš lėto jau pasakodavo naujienas. Tokiais 
atvejais L-is vilkdavosi švarką (paprastai vizitką), susidėdavo 
rankas užpakaly ir, ypatingu būdu krankšdamas, jau ne vaikš- 
čiodavo, bet bėgiodavo po kambarį — tai rodė jo didžiausią su- 
sijaudinimą. Kiek pasivaldęs, jis vis dėlto išpildavo Ambr-iui 
smarkiausią pastabą. Iš čia įdomus pasikalbėjimas: 

— Aš matau, kad tu ponas, bajoras, o aš prasčiokas — 
mums nėra ko tarp savęs kalbėt. 


— O aš jau labai pradedu abejot, ar tu tikrai neesi žydas, 
— atsikirsdavo L-is. 

Gerai, jeigu jų pašnekesys tarp jų ir pasilikdavo, bet daž- 
nai L-is reaguodavo į tas žinias visu savo temperamentu, Pav., 
kartą Ambrozaitis papasakojo, esą, Rap. Skipitis jam pasa- 
kojęs, kad nuo tautiškumo reikią nukrypt į pozityvų reališku- 
mą, kultūrinį darbą etc. To jau buvo perdaug L-iui — jo nė 
V. Kudirka to neišmokė, ir Skipičiui jis to negalėjo dovanot. 
Iš greitumo gatvėj baigdamas vilktis savo vizitką, jis, kiek 
įveikdamas, dūmė pas Skipitį, kuriam, aišku, užkūrė pirtį. Visa 
laimė, kad Skipitis gerai pažino L-į ir mokėjo su juo elgtis — 
išsiskyrė geriausi draugai. 

Tai būdavo L-iui savotiškos ir vienintėlės pramogos, nes te- 
atras jam buvo pareiginis darbas, o ne jokia pramoga. Mirus 
žmonai, jis net rūkyt metė, nors anksčiau surūkydavo ligi 100 
papirosų per dieną ir buvo nepaprastai prie rūkymo pripratęs, 
— jam ir mirtis, sakydavo, esanti baisi, nes anam pasauly ne- 
bus galima užtraukt nė vieno dūmelio. 

| Šiaip visą atliekamą, o, kartais, ir darbo laiką skirdavo 
teatrui, kuris jam viską pavaduodavo: ir pramogas, ir poilsį, 
ir draugus. Po darbo vis būdavo tai repeticijos, tai posėdžiai, 

tai kurie nors paruošiamieji darbai. Savotiška pramoga būda- 
vo po vaidinimo sugriūt pas kurį nors artistų ar šiaip artimų- 
jų: Bugailiškį, Povylių, Landsbergį etc. Beveik visi jie vienodai, 
kavalieriškai gyveno: turėjo lovą arba kanapėlę, kurią, papras- 
tai, užimdavo tas, kuris pirmas ją pasiekdavo, ir čiūžinėlį, ant 
kurio šiaip taip susitvarkydavo kiti likusieji. Už tat kiek čia 
įvairiausių pasakojimų, prisiminimų (pav., kaip Povylius ir Ko. 
po gastrolių Jonišky, nepaprastai iškilmingai joniškiečių palydė- 
ti, užuot nuvažiavę į Šiaulius, atsidūrė... netoli Rygos ir iš ten 
keliasdešimt km. pėsti grįžo į Joniškį...), anekdotų, kuriuos vie- 
nas už kitą geriau pasakodavo. Ryte bendri pusryčiai: apysenė 
duona, gerokai apipelijęs sūris, kiek kumpio — už tat nuotai- 
ka — neapsakoma: visiems tokios „vaišės“ teikdavo nepapras- 
to smagumo ir prie pirmos progos jas kartodavo. 


Paprastai būdavo užsivilkęs „palerinką“ ir nešiodavo tada 
madną kepurę, paprastai vadinamą „zdrastvuj - proščaj“. Vė- 
liau skųsdavosi, kad važiuodamas į Kauną, turėdavo dėtis kitą 
kepurę. Mat, Kaune, esą, atsiradęs juokdarys, kuris nupirkęs 
keliasdešimt tokių kepurių ir išdalijęs t. tikros profesijos žmo- 
nėms — rytoj visos šios rūšies kepurės išnykusios iš apyvartos. 


Taip pragyveno L--is ligi D. Karo. Užėjus suirutėms, supran- 
tama, bet koks darbas buvo neįmanomas — niekas nė nepagal- 
voja tada draust turtą ar gyvybę, niekas už tai ir premijų ne- 
moka. Joki apdraudimai neišgelbėjo ir jo gyvenamojo namelio, 
kuris pat karo pradžioj sudegė. L-is nedaug nuo to nukentėjo 
materiališkai, bet, kas svarbiausia, sudegė visi jo rankraščiai 
ir pas jį buvęs „Varpo“ dr-jos archyvas. Pažįstami tvirtina, kad 
be mums jau žinomos „Garsusis advokatas“, esą, L-is buvo pri- 
rašęs ir visą eilę kitų veikalėlių bei šiaip rašinėlių, dar neišvy- 
dusių pasaulio, kurie žuvę gaisre. Žuvęs ir visas jo paties teatra- 
linis archyvas, visa eilė laiškų, dokumentų etc., etc., kurie būtų 
padėję mums susivokti tam įdomiam mums laikotarpy, būtų 
padėję mums nušviest visą eilę smulkmenų, kurias dabar su di- 
deliu vargu iš vieno kito senesnio veikėjo atsitiktinių prisimini- 
mų tegalim suvokt. 


* ML 12 


į Rygą, kur ėjo administratoriaus pareigas „Rygos garso“ sa- 
vaitrašty, o vėliau visam laikui apsigyveno Vilniuj. 

Šiauliai nuo seniai jau buvo vienas iš svarbiausių Lietuvos 
teatro centrų. Būdamas geografinis Lietuvos centras, dar prieš 
D. Karą Šiaulių miestas buvo vienas iš lietuviškiausių Lietuvos 
miestų. Čia mažiausiai buvo svetimojo elemento ir daug, paly- 
ginti, lietuviškosios inteligentijos. Nenuostabu, kad Šiauliams 
priklauso, pirmojo slaptojo lietuviško spektaklio surengimo gar- 
bė, jeigu neskaityt Panemunėlio vakaro, apie kurį turime labai 
maža žinių. 

Pirmasis Šiaulių vakaras įvyko 1900 m. Buvo vaidinama 
„Vaito piršlystė“ (Giegžno perdirbta iš žinomojo Gogolio vei- 
kalo „Ženitba“). Vėliau slapti vakarai išsiplėtė po visą Lietuvą, 
bet ir pačiuose Šiauliuose jie nebuvo retenybė — tai vienur, 
tai kitur jie dažnai palinksmindavo lietuviškąją publiką. Ir ne 
tik palinksmindavo, bet ir priduodavo naujų jėgų lietuviška- 
jame fronte. Šiauliuose, kaip, pagaliau ir visoj Lietuvoj teatras 
buvo viena kovos priemonių dėl savo kalbos ir kultūros. „Čia 
buvo progos viešai prabilti gyva savo tautos kalba, — sako 
Gk. (Šis tas iš Šiaulių teatro istorijos, LŽ., 1931. 241), — kur 
norėta iš jos išrauti, suspiesti į krūvą platesnę visuomenę, su- 
sipažinti, įtraukti į darbą jos platesnius sluoksnius ir t. t.“ 

Vėliau į madą įėjo didžiosios tradicinės Šiaulių gegužinės, 
dažniausiai, per Petrines kiekvienais metais surengiamos. Per 
šias gegužines šiauliečiai ypatingai stengdavosi pasirodyti, jau 
iš anksto stropiai joms ruošdamiesi. Šioms gegužinėms būda- 
vo sutelkiamos pačios geriausios lietuvių meninės jėgos. Ypa- 
tingai iškilmingos gegužinės buvo suruoštos 1908—1909— 
1910 m. (Šiauliuose gyvenant Landsbergiui). 


Nenuostabu, kad tos gegužinės tuč tuojau pagarsėjo vi- 
soj Lietuvoj. Ir per Petrines Šiauliai pavirsdavo kažkokia lie- 
tuvių stovykla, kur susirinkdavo savotiški lietuvių seimai, lyg 
ir pavadavę anksčiau mėgiamus suvalkiečių didesnius susitel- 
kimus Marijampolėj vienų ar kitų atlaidų proga, o po to sve- 
čiuose pas vieną ar kitą pažįstamą darbininką (prisiminkim 
„Varpo“ išleidimą, Grinius etc.). Į Šiaulius suvažiuodavo visa 
veiklioji Lietuvos visuomenė pasitarti .bei nusistatyti įvairiais 
tautos, politikos bei visuomenės klausimais, kur net pasireikš- 
davo savo rūšies jėgų bandymas rimtesnei kovai su tautos pa- 

vergėjais: policijos nuginklavimas, suimtųjų paleidimas ir 
pan. (Ib.). 

Viena tokių platesnio maštabo pirmųjų gegužinių buvo 
1903 m. Tiesa, ir anksčiau panašių gegužinių būdavo, bet jos 
būdavo daugiau savybinio pobūdžio, jose dalyvaudavo labai ap- 
rėžtas žmonių skaičius, daugiausia artimieji. Gegužinėn prisi- 
rinko labai daug žmonių. Per ją karštą lietuvišką prakalbą pa- 
sakė Pov. Višinskis. Buvo pastatyti ir įspūdingi gyvieji paveiks- 
lai, kuriems specialiai kostiumus iš Vilniaus atvežė F. Bortke- 
vičienė. 

Gegužinės būdavo daugiausia gr Zubovo dvaruose. Mat, 
pats Zubovas gyveno užsieny, o jo dvarus administravo Janu- 
šauskas, susipratęs lietuvis, pats aktingai dalyvavęs lietuvių 
judėjime, Todėl Zubovo dvarai buvo labai patogi vieta lietuvių 
pramogoms. Gegužines rengdavo, paprastai, vasarą, kai iš vi- 
sų mokyklų atostogų sugrįždavo moksleiviai, kurie visuomet 
aktingai prisidėdavo prie tokių gegužinių suorganizavimo ir 
būdavo jose pats svarbiausias ir gyviausias elementas. 

Kitais metais, jau spaudą leidus, gegužinė buvo ypatingai 
iškilminga ir praėjo nepaprastai pakelta nuotaika. Pasamdytas 
geras orkestras (kuriame, tarp kitko, buvo labai daug šnipų), 
pastatyti gyvieji paveikslai iš senovės laikų etc. Ypatingas nuo- 
tykis buvo su Pajautos gyvuoju paveikslu, kur vienoj vietoj 
vainikuojamas karalius, jam prisiekiama. Gyvieji paveikslai ne- 
paprastai patikę, bet pusiau lenkiškos gegužinės publikos ir 
tik iš pasakojimų apie juos išgirdusios Šiaulių visuomenės jie 
buvo savotiškai iškomentuoti. Kilęs dėl šios gegužinės nesusi- 
pratimas padėjo šiauliečiams išgauti leidimą viešam lietuvių 
vakarui63). 

Tik spaudą leidus, Šiauliai patys pirmieji suskato rūpintis 
išgauti leidimą lietuviškam vakarui. Nepavykus, jie pradėjo tą 
didžiulę neleidžiamųjų vakarų eilę. Vis dėlto, Šiauliai gali pasi- 
džiaugti: jiems teko laimė išgauti pirmąjį leidimą lietuviška- 
jam vakarui buv. Kauno, Vilniaus ir Suvalkų gub.. 1904.X.30 
jie pastatė tradicinį pirmiesiems spektakliams Lietuvoje, ne- 
suskaitomą skaičių kartų vandintą, „Amerika pirtyje“64). 

Taip gražiai pradėję, jau po kelių mėnesių (1905 m. pradž.) 
stato „Audra giedroje“, viešojo knygyno naudai. Šiam vakare 
kalbėjo J. Jablonskis, P. Višinskis, V. Mickevičius - Kapsukas 
ir kt. apie Vilniaus lietuvių darbus, apie revoliucinį sąjūdį 

etc. — tai tokie klausimai, kurie su teatru neturi jokio ryšio. 
Tie faktai aiškiai rodo prieškarinio lietuvių teatro tikslus ir 
pobūdį. Šio vakaro globėjas ir atsakomasis asmuo prieš vy- 
riausybę buvo gr. Vlad. Zubovas65). 

Šie vakarai ir gegužinės jau savaime subūrė lietuvius į 
vieną teatralinį kolektyvą. Tereikėjo tas kolektyvas kaip nors 
legalizuot. Ir štai kilo sumanymas įsteigti teatralinį bū- 
relį, kuris toliau tęstų darbą. Lukauskas surašė plačius būrelio 
įstatus, Pats būrelis pakrikštytas „Vilties“ vardu. Vis dėlto, 
šių įstatų likimo sprendimas Petrapily užkliuvo ištisiems tre- 
jiems metams. Tik jau gerokai įsigyvenus „Varpo“ dr-jai66), 
iš Petrapilio gautas įstatų patvirtinimas6?). 

Nesulaukdami „Vilties“ dr-jos patvirtinimo, šiauliečiai vis- 
tiek susibūrė į vieną teatralinį kolektyvą. Čia daug paskatino ir 
tai, kad teatras, kaip matėme, buvo drauge ir visuomeninė, po- 
litinė bei tautinė institucija ir kad jis, kai kuriais atžvilgiais, 
turėjo kiek daugiau teisių, negu kad kitos visuomeniškos orga- 
nizacijos. Čia buvo lengviau, neišstatant pavojun dr-jos, dirbt 
tautinis darbas. Dėl to tai, 1908 m., „Vilniaus Kanklių“ pavyz- 
džiu, šiauliečiai susimetė į „Varpo“ dramos - muzikos - dainos 
draugiją, kurios tikslas lavinti savo narių tarpe dainavimo, mu- 
zikos ir dramos meną ir suteikti jiems progos smagiai ir nau- 
dingai praleisti laiką. Veikimo vieta — visa Kauno gub.68). 

Labai galimas dalykas, kad ir čia Landsbergio bus savo 
triskatikis prikištas. Kaip matėme, būdamas Kaune, jis dažnai 
apsilankydavo Šiauliuose. Suorganizavęs „Vilniaus Kankles“, 
gerokai pagyvinęs „Dainos“ veikimą, jis negalėjo ir pagalvot, 
kad Šiauliai, turėdami tokias gražias ir senas teatralines tra- 
dicijas, turėdami tiek daug inteligentų ir scenos mėgėjų, ne- 
turėtų jokio teatralinio būrelio. Jis, kaip tame darbe daugiau- 
sia patyręs ir labiausiai kompetentingas šiuo žvilgsniu, galėjo 
daug jiems padėti, nors aktingas jo darbas teprasidėjo tada, 
kai „Varpas“ jau buvo įsisteigęs, kai pats L -is persikėlė nuo- 
lat gyventi iš Kauno į Šiaulius. 

Draugija nepaprastai smarkiai išsiplėtė. 1911.1.1 draugija 
turėjo 152 narius, įsitaisiusi nuolatinę sceną ir salę miesto cent- 
re. Jos repertuare randame geriausius to laiko veikalus: Inteli- 
gentai, Dumblynė, Du keliu, Pilėnų kunigaikštis, Kęstutis, Pra- 
bočių šešėliai, Alkani žmonės, Blinda ir kt.69), 

Gaila, kad per Didįjį karą, per gaisrą Žemkalnio bute, su- 
degė jo pačio, o drauge ir „Varpo“ draugijos archyvas — da- 
bar jau daugelio įdomių „Varpo“ darbuotės smulkmenų visiš- 
kai nebegalime suvokti, jas ir patys svarbieji darbininkai vis 
labiau pamiršta. 


XI. Trys režisieriai. 


Tikru Lietuvos teatro centru Šiauliai pasidarė, kai čia su- 
sispietė trys svarbiausieji Lietuvos teatro darbininkai: Venc- 
lauskienė, Puidienė ir Žemkalnis. Tų laikų sąlygoms tai buvo 
trejukė, kurios Šiauliams galėjo pavydėti bet kuris kitas Lietu- 
vos miestas. Deja, jų kolektyvus darbas nepateisino jų popu- 
lerumo: tai buvo trys liūtai, nesutalpinami į vieną, kad ir Šiau- 
lių maštabo, narvą. 

Anksčiausia iš jų į Šiaulius pateko Venclauskienė. Čia ji 
iš karto pasidarė žymiausia artistė ir vyriausia režisierė. Tik- 
rai sakant, ji ten daugiausia ir buvo patyrusi, — dar anksčiau 
ji keletą metų dirbo vienam rusų teatre, be to, dalyvavo ir Pa- 
langos spektakly 1899 m. Atvykus Landsbergiui, Šiauliuose 
tuo būdu atsirado du režisieriai, tegul abudu mėgėjai, be spe- 
cialaus pasiruošimo, bet už tat jau turėjo teatralinį stažą, ir 
nei vienas, nei antras nenorėjo kitam pripažinti pirmenybės, 
vienas antro darbus kritiškai vertino, reikšdavo savo nepasi- 
tenkinimą. Todėl santykiai dažnai ir įsitempdavo, apgesdavo, 
bet retai prieidavo prie didesnių konfliktų, nors ir vienas ir 
antras nebuvo iš nuolaidžiųjų. 

Vis dėlto Venclauskienei teko užleist Žemkalniui beveik 
visą režisūros darbą ir pasitenkint tik artistės pareigomis, Iš 
didesniųjų veikalų, ji tėra drauge su Žemkalniu pastačiusi savo 
verstus ir pritaikintus scenai „Inteligentus“, paskui „Du ber- 
niukus“ ir dar vieną kitą smulkesnį dalykėlį. Šiaip visas reži- 
sūros darbas gulė ant Žemkalnio pečių. 

Santykiai visiškai pairo atsikėlus į Šiaulius O. Pleirytei - 
Puidienei ir K. Puidai. Šiauliams to jau buvo per daug. Tiesa, 
pradžioj tas teikė labai gražių vilčių ateičiai, ypatingai, kad iš 
pat pradžios Venclauskienė ir Puidienė nepaprastai susiartino 
— pasidarė neišskiriamos draugės. Prie jų dviejų prisiderino 
ir Landsbergis. Tai ir buvo pats produktingiausias „Varpo“ gy- 

venimo laikotarpis. Šiuo metu draugija pastatė pačius didžiuo- 
sius savo veikalus, kurių kai kuriems reikėdavo ligi 40 žmonių. 

Toliau reikalai žymiai pablogėjo — susidarė savotiška re- 
žisierių konkurencija. Nekalbant jau apie anksčiau minėtus ne- 
sutarimus, šį kartą atėjo O. Pleirytės - Puidienės ir Landsber- 
gio eilė. Mat, dar anksčiau O. Pl. - Puidienė buvo surežisavusi 
„Skirmundą“70), bet pasisekimo neturėjo. Jau čia buvo tos 
dramos užuomazga. Kai kilo naujo pastatymo klausimas, rei- 
kalas visai pablogėjo ir kulminacinio punkto pasiekė, kai „Du 
keliu“ surežisuot buvo pavesta Žemkalniui7i). Aišku, O. Pl. - 
Puidienei tai buvo smūgis, ir ji jau iš kalno buvo įsitikinusi, 
kad Landsbergis blogai surežisuos72). 

Paskutinis epizodas ir tos trijulės gyvenimo — tai dviejų 
draugių — Venclauskienės ir Puidienės — susipykimas. Šiaip 
taip susitarę, visi statė „„Mindaugi“. Prisimename, kiek buvo 
vargo pastatyti šį veikalą Vilniaus scenoj. Ir Šiauliuose šio vei- 
kalo pastatymui buvo reikalinga visų jėgų koncentracija ir 
glaudus bendradarbiavimas — ir, reikia pasakyt, visi, supras- 
dami reikalo svarbą, gana aktingai ir solidariai dirbo. Ir štai — 
veikalas gražiai paruoštas ir jau galima statyt ant scenos! 
Eina paskutiniai darbai. Visi džiaugiasi gražiu visų sutarimu ir 
jau iš anksto gėrisi meniškų pastatymu. Bet ir čia juoda katė 
perbėgo per kelią. Besvarstant kostiumų klausimą, kilo nepa- 
prastas ginčas?3), kuris visam laikui supykdė didžiuosius lie- 
tuvių scenos darbininkus. O. Pl. - Puidienės išvažiavimas ir Di- 
dysis karas išskyrė šią įžymiųjų teatralų trijulę. 


XII. Lietuvos teatras kryžkelyje. Teatro jubiliejus. 


Smarkiai įsisiūbavęs teatralinis gyvenimas, kuris reiškėsi 
visos eilės pusiau profesionalinių teatralinių draugijų darbu 
(Vilniaus Kanklės ir Rūta, Kauno Daina, Šiaulių Varpas, Pa- 
nevėžio Aidas, Marijampolės Sietynas, Rygos Kanklės, Biržų 
Lyra, Petrapilio Savitarpiečiai etc. etc., jau nekalbant apie šim- 
tus smulkesniųjų), kuris, kaip ir teatralinių draugijų tinklo iš- 
sišakojimo platumu, taip ir tų draugijų aktingumu, tada buvo 
pasiekęs savo kulminacinį punktą, reikalavo ko nors įžymesnio, 
ypatingesnio, kuo būtų galima ne tik saviesiems užimponuoti, 

bet ir svetimiesiems pasirodyti. Tam dideliam teatro tinklui su- 
vienyt, darbui koordinuot bei palengvint, reikėjo visai Lietuvai 
vieno centro. Sumanyta sušaukt lietuvių teatralų pasitarimą, 
kuris apsvarstytų visus rūpimuosius teatralinius klausimus, 
be to, sudarytų tam tikrą pastovų teatralinį organą. Šis komi- 
tetas turėtų pasirūpinti ir tinkamai paminėt pirmojo lietuviško 
spektaklio Palangoje dešimtmetines sukaktuves. 

Iniciatyvos ėmėsi Žemkalnis, kaip seniausias, labiausiai 
patyręs, artimiausiai susijęs su svarbiausiomis teatralinėmis 
draugijomis. Pačioj metų pradžioj VŽ. (1909, 23) randame jo 
„10 metų jubiliejui artinantis“, kuriame jis kviečia visus tin- 
kamai paminėt Palangos spektaklio dešimtmetį (1899.VIII.8) 
„drauge parodant, ką lietuviai per tą 10 metų esame padarę“. 
Sustojus VŽ., Žemkalnis klabina visuomenę per Vilties skiltis 
(1909. 50, 51), ilgu straipsniu nurodydamas momento svarbą: 
„„„tas klausimas be atsakymo pasilikti negali: lietuvių scėna 
taip gyvuoti, kaip lig šiol gyvavo, nebegali. Toks ligūstai sku- 
bus estetikos jausmų darkymas veltui nepraeis ir publikos sko- 
nį prives ligi to, kad virs tie laikai, kuomet didžiausią džiaugs- 
mą sukeldavo minioje gatvės „trįs karaliai“, marijonetės ar 
čigonas, lokiu vedinas“. Žemkalnio nuomone, Lietuvos teatro 
dešimtmetis yra kaip tik geriausia proga susimąstyt mūsų te- 
atro klausimais, sutvarkyt visą eilę reikalų, į kuriuos lig šiol 
visiškai nebuvo kreipiama dėmesio. „Jubiliejus, viešas tautos 
kilimo meto, apvaikščiojimas, svarbus daiktas, — rašo toliau 
Žemkalnis. — Neiviena tauta neprivalo tik viena sau gyventi. 
Kaipo viso pasaulio narys, ji turi pasirodyti, taip sakant, turi 
išduoti egzaminą iš padaryto žmonijos darbo, idant įgytų teisę 
stoti į jos eiles“. Ir čia jau konkrečiau nusako savo sumany- 
mus: „Bet ne jubiliejaus šventę, ne jos apeigas turėjau ome- 
nyje šaukdamas mūsų scenos veikėjus, pasinaudojus proga, su- 
sispiesti draugėn dėl bendro tolimesnio teatro darbo. Man svar- 
bu yra suvažiavus susiprasti, išdirbti šiokias tokias taisykles, 
įsteigti teatro biūrą arba nariais įsirašyti į jau esamąsias sve- 
timųjų teatro įstaigas, sutvarkyti artistų santykius su kits 
kitu, išsimanyti kokį gyvenimo būdą tarp autorių ir artistų, iš 
vienos pusės, ir draugijų ir entrepryzos, iš antros ir t. t.“ Šiuos 
ir dar visą eilę klausimų, Žemkalnis siūlo apsvarstyti dides- 
niam scenos veikėjų būriui suvažiavus. Tam tikslui jis siūlo va- 
saros metu kur nors suvažiuot ir „apmąstyt mūsų scėnos būtį, 

surasti vaistų jos žaizdoms išgydyti ir antrą syk suvažiuoti 
rugpiūčio 8 d., tuomet pavaidinti jubiliejinį spektaklį ir pabaig- 
tinai įvykdyti tuos sumanymus, kurie butų vasaros suvažiavi- 
me sugalvoti“, 


Į taip entuziastiškai ir konkrečiai suformuluotą atsišauki- 
mą tuč tuojau atsiliepė visa eilė teatralų bei visuomenininkų. 
Pirmasis žodį taria pats V. redaktorius A. Smetona, dar tam 
pačiam Nr. (51) įdėdamas straipsnį teatro reikalais, manyda- 
mas, kad tokiam suvažiavime būtinai reikėtų susirūpinti teat- 
ralinės kritikos ir artistų paruošimo reikalais74). Su tikru 
entuziazmu atsiliepė teatralai. A. Rucevičiaus dėmesys (V. 64) 
taip pat nukrypo į kritikos reikalus; S. Čiurlionienė - Kyman- 
taitė (Būtinai reikia, V. 54) labai susirūpinusi scenos veikalų, 
artistų paruošimo ir kitais reikalais — vis tai pritarėjų suma- 
nymai teatro darbininkų susirinkimui.75). 


Radęs visur tiek pritarimo, Žemkalnis karštai ėmėsi reali- 
zuot sumanymą. Susirinkimui vieta geriausiai tiko Šiauliai, kur, 
kaip matėme, buvo susitelkęs didelis būrys teatralų, o per di- 
džiąsias gegužynes susirinkdavo beveik visi žymesnieji lietuviai 
darbininkai. Didžiosios Šiaulių gegužinės proga (1909. VI. 6), 
nepaprastai iškilmingai tą gegužinę suorganizavęs76), su- 
kvietė į Šiaulius Lietuvos teatro darbininkus, į kur atvyko de- 
legatai iš Vilniaus?7), Kauno, Rygos, Peterbugo ir daugelio 
kitų vietų. Suvažiavę teatro darbininkai išrinko lietuvių scenos 
sutvarkymo ir šventės įvykinimo komitetą, kuris ir suruošė 
Vilniuje iškilmingą Lietuvos teatro 10 metų sukaktuvių minė- 
jimą. Jo pirmininku ir vyriausiu tvarkytoju išrinktas Lands- 
bergis78), 

Kad geriau galėtų tvarkyti jubiliejaus reikalus, Žemkalnis 
net persikėlė iš Šiaulių į Vilnių, kur susikvietė ir žymiausias 
Lietuvos, Rygos, Petrapilio ir kt. lietuvių  teatralines pajė- 
gas79). Iš visur suvažiavę scenos darbininkai dirbo, kiek ga- 
lėdami, kad tik pats jubiliejus iškilmingiau ir gražiau praeitų. 

Į jubiliejaus minėjimą suvažiavo labai daug lietuvių ne tik 
iš visų Rusijos kraštų, bet ir kitų valstybių. Tai buvo tikra lie- 
tuvių meno šventė, ir ji praėjo su tokiu nuotaikos pakilimu, 
užsidegimu, tiek suteikė visiems pasididžiavimo, pasitikėjimo 
savim, kad vargu bau kita kuri šventė tiek visiems įtakos yra 
padariusi, „Šventė ta buvo kaip ir peržvalga viso to, kas mūsų 

nuveikta teatro srityje per tuos 10 metų, kuomet pirmą kartą 
Lietuvoje viešai nuo scenos suskambėjo lietuvių kalba. Per tą 
laiką vis tik nužengėme pirmyn. Vaidinimas (Amerika pirtyje 
ir Birutė) parodė, jog ir mes, lietuviai turime jau tokias artis- 
tiškas jėgas, kuriomis galime pasigėrėti ir pasidžiaugtis?). 
Taigi šis vakaras parodė, jog mūsų teatras jau pradeda tvirčiau 
atsistoti ant kojų, jog jis jau įstoja į tą vagą, kuria eina kitų 
tautų ta dailės ir kultūros šaka. Be to ši šventė pažymėtina ir 
tuo, jog salėje mes matėme nepaprastą vilniečiams publiką: ne 
lenkus ir kitus kitataučius, atvykusius į lietuvių vakarą tik 
pašokti, bet vien lietuvius, trokštančius išvysti savo ilgo ir 
sunkaus darbavimosi vaisius. 

Jautėsi dvasios pakilimas, viltis, jog pradėtasai darbas jau 
giliai ir plačiai įėjo į mūsų visuomenės kūną ir dvasią. Prie šios 
— teatro šventės — progos, mes dar kartą išvydome, kad eina- 
me vis pirmyn ir pirmyn. Tą įspūdį didino dar daugybė pasvei- 
kinimų ir telegramų, kuriuos prisiuntė tie, kurie negalėjo at- 
vykti. Taip, tai buvo tikrai ne tik mūsų teatro šventė, bet ir 
mūsų tautiško atgijimo pirmyneigos pažymėjimas“ (LŽ. 22). 

Šis jubiliejus buvo tai didžiulis teatro egzaminas, ir jei 
lietuviai jį išlaikė, tai čia, didele dalimi, Žemkalnio nuopelnas. 
Šiuo darbu jis užsirekomendavo kaip rimtas, subrendęs teatra- 
las — tai dar vienas didelis jo nuopelnas mūsų teatrui. Kaip 
iš ilgesnio tų laikų spaudos atsiliepimo matome, kad šis jubi- 
liejus leido lietuviams išbandyt savo jėgas, parodė, kad lietu- 
viai, nors ir nedaug, bet jau turi savo subrendusių aktorių, turi 
savo repertuarą ir, kas svarbiausia, turi savo publiką. Bet to- 
limesnis teatralinis gyvenimas parodė, kad, toli gražu, taip nė- 
ra. Pabandykime giliau pažvelgt į tų laikų teatro gyvenimą. 

Žemkalniui pats jubiliejaus minėjimas buvo antraeilis da- 
lykas — jam, ir kitiems teatralams, pirmiausia, rūpėjo įstatyti 
į normales vėžes gerokai pašlijusius lietuvių teatro reikalus, 
bent kartą atsipalaiduot nuo diletantizmo, į sceną pažiūrėt kaip 
į meną, bet ne pramogą ar pasipelnijimo šaltinį ir net tam tik- 
ros tautinės agitacijos priemonę. Ar tas pavyko? 

Pirmasis konkretesnis iniciatorių tikslas buvo įkurt nuo- 
latinį teatro biurą, komitetą — žodžiu, kurį nors organą, ku- 
ris nuolat rūpintųsi lietuvių teatro ugdymo reikalais. Vis dėl- 
to šioj srity nieko apčiuopiamesnio nepadaryta: pasitenkinta 
gražiais pasiulijimais ir dar gražesniais sumanymais. Tiesa, 


— 159 — 


buvo išrinktas lietuvių scenos sutvarkymo ir šventės įvykini- 
mo komitetas, kuris, deja, susidūręs su žymiais finansiniais sun- 
kumais, taip pat ir pabaigė tik šventės surengimus!). 

Kad komitetas nieko nepadarė, bus, tur būt, kiek kalta ir 
kita priežastis: po teatro jubiliejaus svarbiausieji jo rengėjai 
gerokai susipyko dėl likusio inventoriaus. Vilniaus teatralai 
kažkodėl nurodė, kad tas turtas esąs pas Žemkalnį, nors čia 
pat Vilniuj jį turėjo. Žemkalnis, suprantama, įžiūrėjo čia vily- 
čias specialiai į jį nukreiptas ir labai įsižeidė, smarkiai reaguo- 
damas spaudoj. Nepasiliko skolingi ir vilniečiai, kaip tik to pa- 
čio komiteto nariai. Aišku, darbas tokiam komitete buvo ne- 
įmanomas82), 

Šis reiškinys nėra atsitiktinis, jis yra daug gilesnis — tai 
lietuvių teatro skaidymosi, diferenciacijos pradžia, kurią jau 
esame matę Šiauliuose. Scenos darbininkai tarp savęs pradėjo 
nesugyvent, rietis, griaut tą, ką kitas stato. Prieita prie to, kad 
vienos pusės artistai ir publika boikotuodavo spektaklį vien tik 
dėl to, kad ten kitos grupės darbas, net nežiūrėdami, kuriam 
tikslui spektaklis suorganizuotas33). 

Tą lietuvių skaidymąsi tuojau suprato žymesnieji lietuviai 
ir greitai numatė iš to einančias pasėkas. Lietuviai niekur ne- 
gali sutart, negali sukurt nieko pastovesnio. Įsikuria kuri nors 
draugija, vieną kitą kartą pasirodo ant scenos — ir vėl išsi- 
blaško, kad čia pat tuojau steigtų kitą, o juk ir žmonių stinga. 
Per 10 metų lietuviai nesudarė nei pastovaus choro nei teatra- 
linės draugijos. Viskas daroma tam kartui, paskutinę minutę. 
„Jau vakaras po nosim, o visa dar pakrika tebėra, nežinio nei 
ką nei kas vaidins. Dažnai tik prieš pat vakarą pasigendama, 
kad nėra dekoracijų, nėra kostiumų artistams. Kokia ruoša, 
toks ir vaidinimas. Taip dirbant, mūsų scenos menas nepage- 
rės, — bara lietuvių pamėgimą skaidytis A. Smetona (V. 1910. 
34). — Jo beveik tokio pat tebesama, kokio būta prieš dešimtį 
metų. Tiktai dabar plačiau ir dažniau vaidinama. Mieste yra 
kame ir iš ko pasimokyti geriau vaidinti ir geriau dainuoti, o 
ypač geriau sugyventi“. ,Nebūkime toki šakoti ir toki netal- 
pūs, kaip ligšiol būdavome, kada iš trijų žmonių norėdavome 
daryti keturias kuopeles. Kito vaisto tai ydai nėra“84), 

Ir Sostapylio gyventojas (LŽ. 43. 1910) skundžiasi, kad 
iš laikraščių išrodo, kad Lietuvos sostinės lietuviai laimingai 

gyvena, tarpusavy sutaria. Deja, tikrumoj visai kas kita. Ofi- 
cialiai veikiančios 5 draugijos, bet iš jų populiariausia, turtin- 
giausia ir energingiausia „Rūta“ teįstengia suruošt šokių va- 
karus, į kuriuos ateina pasišokti svetimtaučių jaunuomenė. Yra 
artistų mėgėjų, bet jie tarp savęs piaunasi. Provincijoj piau- 
nasi dėl pasauližiūros skirtumų (Marijampolėj, Vilkavišky), bet 
nesantaikos priežastys Vilniuj visiškai neaiškios. 

Nenuostabu tat, kad ir L. Gira šaukia: „„Apsaugokime nuo 
vaidų bent sceną!“ (V. 1909. 148). Juk tikrasis menas yra ne- 
partinis — nieks jo negali įkinkyt savam vežimėliui sukti. O 
kad scenos menas stovi arčiausiai gyvenimo, dėl to vieni norėtų, 
kad dramos menas būtų moralizatorius — pamokslininkas, ki- 
ti, atvirkščiai — per sceną norėtų skelbti „laisvąją meilę“, treti 
nori priversti sceną būti naujausių sociologiškųjų pažiūrų skel- 
bėja. 

Taigi per dešimt metų lietuvių mėgėjų teatras suiro — at- 
gyveno savo amžių bent ta forma, koks jis buvo prieš D. Karą. 
Išaugęs iš didžiausio entuziazmo, pasiaukojimo, jis, svarbiau- 
sia, turėjo tikslo viešai skelbti, „kad mūsų kalba kįla iš tos 
paniekos, kurioje buvo laikoma“. Kai lietuviams buvo drau- 
džiama rinktis, organizuot draugijas, „tai pirmieji mūsų tautos 
gaivintojai eidavo ta linkme, kur mažiausia kliūčių rasdavo; o 
mūsų viešasai gyvenimas šlydavo ten, kur rasdavo spragą, kur 
jo srovė nebūdavo visai užtvenkta. Štai dar kodėl ir mūsų inte- 
ligentai griebiasi teatro. Jie vaidino ne tai, kas jų dvasiai tiko, 
bet tai, kas buvo galima ir ką turėjo. Vonseckio metu lietuvių 
neėmė juokai, o scenoje pasirodė vis dėlto „Amerika pirtyje“. 
(A. Smetona, Šviesos takais, II, p. 295-6). Vadinasi, tų laikų 
teatras atitiko laiko sąlygas, jis buvo organiškai iš gyvenimo 
išaugęs, turėjo realų pagrindą. Tikra žodžio prasme imant, tai 
net nebuvo menas — tai tik viena visuomeninio darbo atošvais- 
ta. Bet mums kitokio teatro nė nereikėjo: jis būtų buvęs per 
ankstyvas, nesuprastas, nebūtų turėjęs tos reikšmės. 

Visuomeninis gyvenimas toliau nuėjo savais keliais — te- 
atrui, atidirbusiam savo darbą, su juo nebuvo pakeliui. Gyve- 
nimas žinojo kur eina, ko siekia, jam aiški buvo programa, 
toks teatras, koks jis buvo šiais laikais, gyvenimui buvo nerei- 
kalingas, neturėjo reikšmės: tautinio susipratimo kilimas jau 
nebuvo tiek aktualus, kiek seniau, tuo tarpu tikrojo savo kelio 
teatras nemokėjo ir negalėjo surast. 


„Varpo“ dr-jos Valdyba ir bendradarbiai, Šiauliai, 1912—1913 m. 

Tr toji teatralinė atrofija prasidėjo kaip tik jo žydėjimo 
metais. Toji atrofija reiškėsi įvairiom formom: artistų vaidais, 
boikotais, publikos nesilankymu į vaidinimus, teatralinių drau- 
gijų neveiklumu ar net visišku žuvimu etc. Ir, kas blogiausia, 
nebuvo kas teatrą gelbsti. Atsitiktiniai artistai, vaidinę iš parei- 
gos, kad nebuvo kas pavaduoja, ramia sąžine, su palengvėju- 
siu atsidusimu, nuėjo dirbt kitų darbų, reikia pasakyt, ir svar- 
besnių, negu to laiko teatras, kuris ir pasiliko šokių pramoga 
svetimtaučiams, kurie pataikydavo į vakarus ateit po vaidini- 
mo, apie 11-12 val, kad netektų nuobodžiauti per vaidinimą. 
Tikrų gi artistų, scenos menui atsidėjusių, buvo labai maža, 
lietuvių teatras savųjų dar neišaugino. 


Nustojo lietuvių teatras ir publikos. Senajai publikai spek- 
taklių lankymas buvo tautinė bei visuomeninė pareiga, labda- 
rybės darbas, savos rūšies agitacija bei manifestacija. Dabar 
gi lietuviai „teatrininkai, norėdami priturėti savuosius, perkasi 
bilietus į lietuvių spektaklius, bet eina kitų teatran, nes lieuvių 
vaidinimas jiems nepatinka“. (Žemkalnis, Teatro reikalais, V. 
1909. 50—51). 

„Žvilgterėkime, kaip nepatogi dabar yra mūsų scenos bū- 
tis, — sielvartauja Žemkalnis, — kaip keblu yra autoriams, 
artistams, kritikai ir, pagalios, publikai. Juk mūsų dailė (tapy- 
mas ir skulptūra), vos trijų - keturių žmonių rūpesniu, jau stoja 
į egzaminą, jau šiek tiek platesnės žmonijos pastebėta, jau apie 
ją svetimieji kalba. O apie mūsų sceną ką žino? Kaip dabar iš- 
rodo mūsų sceną, kaip išrodome mes mėgėjai artistai? Ar mes 
jaučiame tą skaudų smūgį, kurs kartais mums kliųva nuo pu- 
blikos, kritikos“. 

Šiaip, ar taip mes kalbėsime, lietuvių teatras pergyveno 
krizę. Dabar artistų mėgėjų teatras priėjo kryžkelį, kur reikė- 
jo pasirinkt: eit senuoju „artistų-mylėtojų“, atsitiktinai susi- 
būrusių mažų grupelių, labiau aktingumo parodančių prieš patį 
spektaklį, arba nauju, lietuvių neišbandytu, nežinomu keliu, 
kuriuo, svarbiausia, nėra kas veda, nėra atitinkamų sąlygų. 
Vis dėlto, lietuviai nedvejodami pasirinko šį antrąjį kelią, nors 
ir nežinodami, į kur jis nuves. 

„Šiek-tiek ištyręs santykius, kuriuose gyvuoja Vilniaus 
scenos veikėjai... gavau nuomonę, kad mūsų sceną apėmė baisi 
liga, atrofija vadinama. Tą ligą neatidėtinai ir rūpestingai tu- 

rime gydyti visomis pajėgomis“ (Žemkalnis, V. 19010. 61). 
Nurodęs visą eilę aspektų, kuriais toji atrofija pasireiškia, 
Žemkalnis čia pat nustato ir vaistus, kuriais toji baisi teatro 
liga gydytina: „Todėl aš šaukiu ir šauksiu, kad lietuvių tauta 
ištroškusi grynosios dailės, ir mes, apšviestesnieji jos nariai, 
didžiai  nusidedame prieš tautą, nesistengdami duoti jai už- 
baigtą, parengtą, skaistų darbą, kad lengvai žiūrėdami į lietu- 
vių sceną ir vos nuo kitų žaislų atliekamąjį laiką jai pašvęsda- 
mi, mes tik sudrūtiname tą sceną, kuri mūsų tautą skiria nuo 
šviesos“ (V. 1911. 38). 

Bet „grynosios dailės“ terminas, kiek jis liečia teatro sritį, 
to laiko lietuviams buvo visai negirdėtas, naujas, svetimas, ir 
teko imtis labai konkrečių pavyzdžių, kad pats dalykas geriau 
paaiškėtų, lygiai kaip mažam vaikui tenka aiškinti visai negir- 
dėtą, neregėtą dalyką. „Bet scena dažnai mato ir balaganą, bet 
reikia atskirti pelus nuo grūdų ir jokiuo būdu nejungti supra- 
timo apie teatrą su balaganu, kaip neprivalome drauge su vir- 
tuozu statyti gramafono, ar šiaip jau užvedamosios birbynės“. 
„Kai kas ir sako, kad norint pripratint žmones prie teatro, iš 
pradžios jiems reikia rodyt balaganą, bet tai neteisybė, nes 
mūsų žmonės ne koki laukiniai papuasai — balagano stadiją 
lietuviai jau pergyveno“. 

Iš visų meno šakų tapyba, ir iš viso plastinis menas buvo 
labiausiai pakilęs, jo darbininkai susitvarkę, susibūrę į rimtą, 
organizuotą, veiklią draugiją. "Tuo būdu tapyba buvo visų ge- 
riau pažįstama, labiau pripažinta, Nieko tat nuostabaus, jei 
ir teatralai į „Dailės draugiją“ ir jos menininkus žiūrėjo kaip 
į siektiną pavyzdį, bent susitvarkymo ir visuomenės pripažini- 
mo bei susidomėjimo atžvilgiu. „Scena nemažiau svarbi kultū- 
ros šaka už tepliorystę, skaptorystę ir kitus, — įtikinėjo Žem- 
kalnis (V. 1910. 61). — Teisybė, ji — nužeminta, paniekinta, ne- 
apmokanti; aktorius — komedijantas... tai žmogus „nie Zz to- 
warzystwa“; jo oda grimu dvokia, jis turi gerinties publikai, 
nors ji būtų didžiausio paniekinimo verta. Scėnos artistui ne- 
pasiekti garbės poetų, rašytojų, dailininkų ir t.t.; jis — karalius 
ant scėnos, parijas — už teatro sienų, — į egzaltaciją įpuolęs 
verkia Žemkalnis. — Vis dėlto scėna — tai ta pati dailė; todėl 
aktoriai — dailininkai“. 

Visiems buvo aišku, kad „taip, kaip dabar stovi — mūsų 
scena pasilikti negali. Mes neprivalome aukoti dailės, ją kari- 

katūruodami palaikyti draugijoms. Lietuvių tauta jau apskel- 
bė pasauliui savo gyvybę; todėlei visuomenė turi teisės reika- 
lauti iš jaunos, atgijusios tautos naujos, savotiškos spalvos di- 
deliam pasaulio piešiniui, naujo tono didžiajam visuotinam kon- 
certui, naujų jausmų, inkvepiamų žmonijai. Nuo tos visuome- 
nės tauta neprivalo slėpti nei vienos savo prigimtos dovanos 
arba kurią iš jų užlaikyti išskirtinai savo naudai, — kitaip ta 
visuomenė nepripažįs tos tautos buvimo reikalo ir nepriims jos 
į savo tarpą“. Taigi, pasigirsta visiškai naujas, ligi šiol dar 
negirdėtas, balsas: teatras būtinai turi susirasti tikrai lietu- 
višką toną, tikrai lietuvišką spalvą — jeigu tauta nieko negali 
naujo įnešti į tautų kultūros lobyną, ji neturi teisės egzistuot. 

Ieškojimas naujų — tautinių, specifiškai lietuviškų — for- 
mų mūsų teatrui, nebuvo tai vienų teatralų išradimas. Tai 
buvo viena, nuosekli lietuvių tautinės kultūros kūrimo kryptis, 
pasireiškusi visose kultūrinėse srityse. Visose srityse lietuviai 
pasiryžo susirast lietuvišką instrumentą, kuriuo galėtų sava- 
rankiškai griežt ir kuris nebūtų panašus į kitų tautų instru- 
mentus. Ligšiolinė mūsų kultūra bei menas buvo paskolinti, 
svetimi arba bent su didele svetimybės doza. Svetimas mede- 
lis, kad ir gražiausias, persodintas į lietuvišką dirvą, sunyko, 
sudžiūvo — pasidarė „jaunuolis su žilais plaukais“, Herba- 
čiausko žodžiais betariant. Atrinkt kas svetima ir susirast, iš- 
ugdyt, ištobulint kas sava — tai dienos šūkis, kuris, tur būt, 
aiškiausiu ir garsiausiu balsu buvo pasakytas literatų, nors 
literatai, ieškodami lietuvių literatūrai naujos formos bei sti- 
liaus, visuomet čia pat turėjo dėmesy ir teatrą. (plg. Herba- 
čiauskas, Čiurlionienė, Krėvė, Gira ir kt.). 


XIII. Artistai ir publika. 


Jau keletą kartų turėjome progos užsiminti apie lietuvių 
teatro vaidintojus. ,,Vaidina dažniausiai mūsų žmonės iš rei- 
kalo, nesant geresnių už juos vaidintojų... (V. 1909. 96). Lie- 
tuviai ligi šiol neturi nė vieno išėjusio dramos mokyklą. Juk 
negalima dorai vaidinti tik įsižiūrėjus sceną ir pamačius kitus 
vaidinant. Be mokyklos ir gabus žmogus gali pražudyti savo 
talentą. Tiesa, lietuviai turi keletą žmonių mėgstančių sceną, 
bet tai dar ne galybė“ (A. Sm. Raštai, II, p. 297). 

„Mūsų artistus - mėgėjus galima skirti į tris dalis, — sako 
Žemkalnis (V. 1909. 51): — 1) Atsidėjusių kelti netik žmonių 
kultūrą, bet ir gerinti tautinės scenos dailę. Į tokiuos galima 
priskirti ir artistus, taip sakant, prigimtus, kuriuos ragina 
veikti ne kokia ypatinga idėja, bet pati scena. 2) Išsirinkusių 
sceną, kaip lengvesnę, jo nuomone, visuomeninio darbo dalį 
(reikia gi kuo-nors pasirodyti). 3) Randančių scenoje žaislo 
pramonę“85). Suprantama, kad panašūs artistai, kuriems 
scenos menas visiškai nerūpi, išėję į sceną be jokio teatralinio 
pasiruošimo, be to, patys visiškai nedirbdami, kad ir to meto 
lietuvių scenai buvo nereikalingas balastas — jie tik trukdė 
scenos darbą, neduodami kitiems dirbt. 


Bet tų „kitų“ buvo nepaprastai maža, o ir tie patys nega- 
lėjo visiškai atsidėti scenos darbui. „Jei žmogus kurį darbą 
mėgsta, jis jį stengiasi geriau padirbti, įdėti į jį visą savo su- 
manumą, vaizduotę, gyvenimišką bei kūrybišką patyrimą, — 
sako Balys Sruoga (Liet. teatras Pet., p. 17). — Jisai mokos, 
jis pasižiūri, kaip kitas dirba analoginį darbą ir gautas žinias 
stengiasi pritaikyti savo praktikoje“. 


Ir vilniečiai suprato, kad „artistai rimtai turi žiūrėti į savo 
pašaukimą, būtent, turi geriau ruoštis vaidinti, daugiau lavin- 
tis, nesitenkindami vienu vaidinamojo veikalo skaitymu, Jei 
tikrieji artistai, vienai scenai atsidėję, tam tikrą mokslą įgiję, 
daug dirba, daug literatūros skaito, daug repeticijų padaro, 
prieš vaidindami naują veikalą, tad ką bekalbėti apie mūsų 
artistus mėgėjus: jiems tenka dvigubai darbo, ruošiantis vai- 
dinti“, Todėl ir Žemkalnis šaukte šaukia: ,,...vyriausia scėnos 
mylėtojų mėgėjų pareiga — darbuoties, darbuoties ir dar sykį 
darbuoties... Darbas turi būti ekspansyvinis ir uolus, kad mūsų 
sąžinė galėtų pasakyti: „dariau tiek, kiek man užteko intelek- 
tualinių pajėgų“. Tuomet, kad ir brangiai bus užmokėta už 
vis-tik silpną mėgėjų darbą, bet publika bent supras, kad su- 
mokėjo už padėtą trūsą, vargą, už pragaišintą laiką...“ (V. 
1911. 38). Ir vėl teatralų akys nukrypsta į dailininkus: ,...at- 
siminkime, jogei tokiems Čiurlioniui, Rimšai, Žmuidzinavičiui 
ir kitiems reikė daug vargo padėti, daug žinių įgyti ir padirbėti 
ligi galėjo savytai vartoti prigimtąją dovaną. Mums gi tuo 
tarpu pakanka kiek talento, įgudimo, įsiskaitymo ir ypač rim- 
tai pažiūrėti į letuvių scėną ir įsitikinti jos ateitimi“36)., 

Už tat į teatro darbą Žemkalnis kvieste kviečia šiuos pa- 
staruosius, kaip ir, apskritai, visas geros valios inteligentines 
pajėgas — darbo čia visiems pakaks. Kiekvienas gali čia dirbti 
pagal savo gabumus, kaip dramaturgas, režisierius, aktorius 
ar pan., tik visiems reikia dirbt. „Kiekvienam, kam teko susi- 
pažinti su scėna, kiekvienas gerai apsiskaitęs, patyręs, kiek- 
vienas inteligentas, kiek įmanydamas privalo prisidėt prie pa- 
kėlimo tautinės scėnos dailės, ar tai parašytu veikalu, ar tai 
veikimu scėnoje ir užu jos, ar patarimu; tiktai sakau, nelai- 
kyti savo žinių sau, o dalintis jomis su kitais (režiserija), ne- 
dalyvauti vien tam, kad save parodžius, bet žiūrėti, kad visas 
ensamble išeitų gerai“. (V. 1911. 38). 

Tas darbas ypatingai reikalingas dar ir dėl to, kad akto- 
riaus užsiėmimas yra nepaprastai sunkus ir atsakingas — ne- 
pakanka išmokt rolę ir užėjus ant scenos ją išbert, kaip žir- 
nius, — „artistas, kurs apsiima parodyti scenoje kurį nors typą, 
turi jį gerokai pažinti, išmokti — ne rolę išmokti, ją bepigu 
galvon įsidėti, bet išmokti — suprasti patį gyvą asmenį, su- 
prasti būdą, papročius, eiseną ir t.t., bet turi įsisprausti į jo 
sielos, širdies gelmes ir išgvildenti jas iš padugnės. Tai ne men- 
ka užduotis“ (Žemk. V. 1911. 38). 

Taigi, artistui darbas reikalingas daug daugiau, negu bet 
kuriai kitai profesijai — ką jau bekalbėt apie artistus be spe- 
cialaus pasiruošimo, mėgėjus! Deja, čia ir buvo pats didžiausias 
artistų blogumas. Daugelis jų visiškai nesidomėjo scena, į ją 
žiūrėjo pro pirštus, buvo apsileidę. Jie dažnai drįsdavo rodytis 
ant scenos ne tik visiškai be repeticijų ir be režisūros, bet kar- 
tais nežinodami nė veikalo turinio arba net nepasiskaitę rolės, 
visiškai pasitikėdami suflierium. Vieniems artistams dėl kaž- 
kurių sumetimų neatvykus, juos čia pat pakeisdavo kiti, net 
neturėdami supratimo, apie ką scenoj kalbama. (Plg. LŽ. 1910. 
75). Apie kurią nors vaidybą, aišku, ir kalbos būt negali: „su- 
stoję pusiau kalbos, dairosi susidrovėję ir laukia, ką pasakys 
suflierius, o jo žodžius kartais pagriebia ne tas artistas, kuriam 
jie sakomi. Išeina nei šis nei tas: nebegali žmogus sumesti, ko 
norima artistų išreikšti. Vienas, pabaigęs dialogą, stovi, neži- 
nodamas, kas veikti, kada kitas ima kalbėti, Girdi artistus, bet 
nejauti ir nematai paveikslo, kurio iš jų lauki. Kartais ir žo- 
džių negali išgirsti, kad ir arti scenos sėdėdamas...: didesnėje 
salėje, rasit, tematytumei artisto lūpas krutant, Esti ir atbu- 

lai: artistas nekalba, o rėkte rėkia, ir jo balsas daro labai ne- 
malonaus įspūdžio“ — reziumuoja visų mintis A. Smetona (V. 
1910. 68). 

Suprantama, kad tokiomis sąlygomis visiškai negalimas 
bent kiek įmanomesnis pastatymas — nieko nuostabaus, kad 
Tumas pasipiktino savo veikalo suvaidinimu. Publika vieno 
teprašė: kad „neprireiktų niekuomet įtempus laukti, kol artis- 
tai susimirksės, kuriam reikia kalbėt“ (X. LŽ. 1910. 75). Už 
tat ir artistai vaidindavo kiekvienas sau, be jokio ryšio, vien 
susirūpinę, kad laiku suspėtų savo repliką pasakyt. Pasitaiky- 
davo, kad artistas, užuot pradžios veiksmo žodžius pasakęs, 
pagriebdavo galą, — ir per keletą minučių vieksmas pasibaig- 
davo, — gerai, jei kuris išgelbėdavo situaciją, šiaip veiksmą 
tekdavo iš naujo pradėt. 

Dėl nemokėjimo rolių kyla visa eilė blogumų. Pirmiausia, 
kad artistai, blogai prisimindami rolę, pradeda improvizuot, 
kalbėt savais žodžiais, ne autoriaus. Tada jau vaidinimas išeina 
nebe to veikalo, kuris vaidinamas, bet kažkokia improvizacija 
to veikalo temomis. 

Bet artistas ne automatas žodžiams kartot — priešingai, — 
jo iniciatyva labai daug reiškia, — tai pastebi ir Žemkalnis: 
„juk nuo jo tono dažnai pridera šioks ar kitoks veikalo pras- 
mės supratimas; bet atkartoju: tiktai tonas, ne žodžiai pri- 
klauso artisto iniciatyvai, nes tiktai už paimtą toną jis atsako 
prieš kritiką“. (Referatas apie teatro reikalus skait. „Dainoje“, 
V. 1909. 64—66). 

Bet koks gali būt artisto tonas, jei jis nežino apie ką jis 
kalba, o tik bezdžioniškai kartoja sufleriaus žodžius?! Artistai, 
dažniausiai, įpuldavo į „nužemintai verksmingą, ubagišką“ to- 
ną, taip, kad publika nejučiomis pasijusdavo esanti ne teatre, 
bet kur nors ties bažnyčia... 

Dar reikėtų paminėt ir artistų, iš viso, nemokėjimą kalbėt. 
Žodžio ištarimas, logikos kirtis, žodžio reikšmės, gesto, mimi- 
kos nesuderinimas su žodžio intonacija — tai buvo tik viena 
blogumo pusė, prie kurios dar galėtume pridėt kalbos aiškumo 
stoką: kartais žodžiai, arba galūnės, prarijami, sakiniai nepa- 
baigiami sakyt. 

Antras šios rūšies blogumas — tai nežmoniška tarena bei 
akcentas. Scenos kalbos klausimas visuomet buvo aktualus — 

ji turėtų būt pavyzdys, visuomenės mokykla. Deja, tais laikais 
į tai visai ir dėmesio nekreipta. Artistai ne tik kalbėdavo kiek- 
vienas savo tarme, — tai nieko nuostabaus: bendrinės šneka- 
mosios kalbos mes tada nė neturėjome, — bet dažnai atsitik- 
davo, kad artistai tame pačiame vaidinime kalbėdavo keliomis 
nebūtomis tarmėmis: vienur, pavyzdžiui, tardavo vidūris, kitur 
vyduris, vienur debėsis, kitur — debesis. 

Vis dėlto, šiek tiek galima pateisint ir vaidintojus. Jie 
neturėdami mokytojų, dažniausiai patys ruošiasi, dirbdami, 
kaip išmanydami. Juk daug kur vakarus rengė tie, kurie vargu 
savo gyvenime buvo sceną matę. Bet ir čia vilniečiai teatralai 
siūlo išeitį — jiems galėtų padėti prityrę aktoriai: vaidinimų 
rengėjams nesunku būtų, sumokėjus bent kelionės išlaidas, jų 
parsikviesti iš kitur, kad padėtų surengti vakarą. 

Taigi, pirmiausia, mūsų artistai turėtų pasirūpint režisie- 
riais, kurie bent kiek daugiau nusimano scenoje ir kuriems sce- 
nos dalykai rūpėtų daugiau, negu kiti reikalai. „Artistai — 
mėgėjai paprastai patįs pasirenka režisierių, bet sykį išsirinkę 
turi jo klausyti, nes disciplina už kulisų — tai pirma spektaklio 
pasisekimo sąlyga (V. 1909. 64—66). 

Būtinas dalykas ir repeticijos. ,,Kai-kurie mėgėjai, pasiti- 
kėdami savo jėgomis, per repeticijas nevaidina, tik atskaito 
savo rolę: „scenoje, girdi, jau žinosiu“. Bet tokiu atveju ir 
repeticijos nereikalingos — jos juk ir yra lyg kiekvieno artisto 
instrumento suderinimas pagal vieną režisieriaus kamertoną. 
Nes tegul grieš ir genialiausi muzikai, bet jeigu jų instrumen- 
tai bus nesuderinti, gausis kokofonija. 

Be kita ko, Žemkalnis aptaria ir artisto santykius su pub- 
lika. „Kaip taktingas profesorius nebus nei kuomet nemanda- 
gus su studentais - klausytojais, taip ir artistas privalo supras- 
ti, kad ne publika jam, bet jis publikai yra pastatytas... Artis- 
tai savo santykiuose su publika privalo jai išreikšti didžiausią 
pagarbą ir jokiuo būdu nepykinti jos familijariškais atsiliepi- 
mais ar mostikavimais“. (V. 1909. 614—66). 

Lietuvių publika buvo dar blogesnė, negu vaidintojai. Tas 
būtų dar ne tiek bloga. Blogiausia tas, kad ji turi neigiamos 
įtakos mūsų scenai, savo pagyromis, panegyrikomis, o net ir 
ovacijomis gadindama mėgėjus, pati visiškai nesusivokdama 
vaidinamajame dalyke, neatskirdama siužeto gražumo (pav., 

Genovaitė) nuo vaidybos bei pastatymo, žavėdamasi klouniš- 
kais šposais. Ir štai išdidžiai statomi „Prabočių šešėlių“ — 
„Vėtra“, ,,Ne sau žmonės“. 

„Beplodama rankomis už kiekvieną, nors ir šlykščiausį, 
vaidinimą, publika taip tvirkina aktorius (veikėjus), kad jie 
drįsta rodytis scenoje, netik visai nepasirengę, beveik be repe- 
ticijų ir režiserijos, bet dargi nė nesusipažinę su statomojo vei- 
kalo turiniu. Pusė mūsų mėgėjų statomojo scenoje veikalo nė 
neperskaito, visiškai atsidėdami ant suflieriaus..., o tuo tarpu 
mūsų publika ploja...“  Ploja, tur būt, dėl to, kad nepatogu 
prisipažint esant apviltai. Iš antros pusės, publika nori parodyt 
ir savo aktingą dalyvavimą spektakly ir nepasirodyt, kad ji 
visiškai nieko apie veikalą bei vaidybą nenusimano. „Juk anal- 
fabetas, patekęs į mokslo referato klausytojus, juo smarkiau 
plos, juo mažiau jį supras... Profesionalai pasisamdo klakerius, 
mūsų artistai tą priima už tikrą monetą. Juk į spektaklį dabar 
stengiamasi pavėluoti, kad pakliūtų tik į šokius“ (V. 1911. 38). 


Reikia pasakyti, kad vėlinimasis tai buvo visų yda. Tokia 
jau buvo „tradicija“, kad vakaras turėjo prasidėti vieną, dvi 
valandas vėliau, nei skelbta — taip jau buvo visur, ir tegul 
tūlas paaimanuodavo dėl to reiškinio, bet tuo viskas ir baigda- 
vosi: kovot su tokiu laiko gaišinimu niekas neturėjo galios. 
Skelbtą vakaro valandą, paprastai, pradėdavo rinktis artistai 
— publika rinkdavosi valanda kita vėliau. Dar blogiau būdavo 
su repeticijomis — čia dažnai dėl to kildavo nesusipratimų, 
kartais ir vakaras iširdavo. 


Labai dažnai skundžiamasi, kad publika be galo blogai 
elgiasi: pavėlavę triukšmingai ieškosi vietų, kartoja artistų 
žodžius, replikuoja artistams, juokiasi ten, kur tikrenybėj tu- 
rėtų ašaros byrėti. Tarp savęs publika garsiai kalbasi, juokau- 
ja, vynioja saldainius, kramto riešutus ir t.t. Žinoma, dėl tokio 
publikos elgesio dingsta visas veikalo įspūdis. 

Didelis faktorius teatro gyvenime yra repertuaras. Reper- 
tuaro klausimas mėgėjams visais laikais teikė labai daug rū- 
pesčio. Mūsų originali dramaturgija atsirado drauge su teatro 
išaugimu. Jei neskaitysime verstinių ir menkų (tarp kitko — 
Amerikoj išleistų) Šliupo Patkulis (1887), keleto menkų J. 
Griniaus dramelių, poros Tolstojaus veikalėlių ir dar vieno ki- 
to, tai ligi 1393 metų taip ir neturėjome nė vieno žmoniškesnio 
veikalo, — vistiek, originalinio ar verstinio. Ir keistas bei retas 
dalykas: mūsų dramatinė literatūra debiutavo beveik iš karto 
net dviem savos rūšies šedevrais lietuvių dramatinėj literatū- 
roj: Aleks. Gužučio - Fromo „Ponu ir mužikais“ (1893) ir Ke- 
turakio - Vilkutaičio ,„Amerika pirtyje“ (1895), kurie beveik 
ligi mūsų laikų nesusilaukė sau atitinkamų konkurentų, o ligi 
1905 metų buvo vieninteliai (žiūr. Vac. Biržiškos Liet. Biblio- 
grafija, III d.). Jei priskaitysime Petliuko (Neatm. mazgas, 
1901), Žemaitės (Valsčiaus sūdas, 1900), Bitės (Kova, 1900), 
Vaižganto, Margalio, kurie šiaip, ar taip, nieko žymesnio ne- 
davė, veikalėlius, tai suskaitysime ligi tuzino originalių spaus- 
dintųjų veikalėlių ir apie tiek verstinių. Tiesa, daug veikalėlių 
buvo rankraščiuose, bet jie buvo labai sunkiai suvaikomi (plg. 
B. Sruogos, Liet. teatras Peterb.). 

Spaudą leidus, kai išsiplėtė teatralinių draugijų tinklas ir 
lietuviškas vakaras pasidarė kasdieninis reiškinys, repertuaro 
klausimas dar paaštrėjo. ,,Nors pastaruoju metu nemaža jų 
(veikalų) prispausdinta, bet daugumas labai nevykę: vieni 
skubotai parašyti, kiti sugadinti beverčiant, — skundžiasi A. 
Smetona (V. 1909. 96). — Vertimas dažnai esti taip apkapotas 
ir savotiškai „pritaikintas“, kad originalo belieka tik skuteliai. 
Neberasi jame nei sąmojaus, nei jumoro, nei veikėjų kalbos 
gyvumo. Lietuviui artistui tenka scenoje kalbėti, kaip papras- 
tai niekas nekalba, Originalinės mūsų dramos panėši ne į ko- 
medijas ir tragedijas, o į rimtus, kartais nerimtus dialogus — 
pašnekesius“. 

Bet ir menkesnių veikalų, dažniau vaidinant, toli gražu, 
nepakako, nes nevisi jie vienodai tiko scenai. Tad nenuostabu, 
kad beveik kiekvienam ilgėlesniam teatrą liečiančiam straips- 
nely, vis nepamirštama  paaimanuot ir repertuaro klausimu. 
Jau 1902 m. „Varpo“ N. 3—4 Galinis reikalauja scenai geresnių 

veikalėlių — priešingu atveju, tokiais veikalais galima visai at- 
baidyt publiką nuo vakarų lankymo. 

O štai jau daug vėliau (1910 m.) LŽ. N. 79 randame P. 
Mikolainio str. specialiai repertuaro reikalu. Didžiausia kliūtis 
mūsų teatro menui progresuoti, pagal P. Mikolainį, esanti sce- 
nos veikalų trūkumas. Paėmus Šlapelienės knygyno katalogą, 
iš 1128 šiokio turinio knygų, dramos veikalų tėra 97. Daugelis 
veikalų netinka scenai (Hamletas, Antigona, Šiaurės karžygiai, 
Prikaltas Prometėjas, Jonas Krikštytojas) arba galima vai- 
dinti tik didmiesčiuose. Mūsų teatras — tai kluonas, seklyčia 
ir sodas, o dekoracijos ir uždanga — paklodė. Artistai-mėgėjai 
nemoka kiti scenoj pastovėti, nekalbant apie balso nudavimą. 
Kaip netinka išeiginiai rūbai dėvėti darbo dieną, taip turtuolis 
rodyti paprastoj pirkioj. Spausdinant dramos veikalus, reikia 
galvoti, kuri bus nauda iš jos liaudžiai. Kas kita su sodžiaus 
gyvenimo vaizdeliais, kaip Žemaitės. Liaudis mato save ir kva- 
toja — misterijos mūsų publikai nesuprantamos3?). 

Neturėjome tada tiek savo rašytojų, kad jie galėtų savo 
raštais patenkint lietuvių sceną — norint nenorint reikėjo im- 
tis vertimų. Jau anksčiau citavome, kad verstinės dramos bū- 
davo „pritaikomos“ lietuvių scenai, sulietuvinamos ir pan., be 
to, verstiniai veikalai dažnai būdavo savo dvasia, tipais visiškai 
svetimi lietuviams, nesuprantami. Veikėjų pavardės būdavo 
sulietuvinamos, kaip ir pačios veikalų antraštės. Pav., „Aukso 
dievaičiai“ padaryti iš „Grube ryby“, iš „Ženitba“ padaryta — 
„Vaito piršlybos“ ir pan. Neveltui lietuviai turėjo progos pa- 
sišaipyti, kad, gal būt, iš Šekspyro „Hamleto“ pasidarysim 
Gimbutą, Žemaičių kunigaikštį... ,Jeigu nesugebate parašyti 
originalių, — piktinasi Emša (LŽ. 1912. 131), — tai bent vers- 
kite sąžiningai. Neklaidinkit žmonių. Visai panašu į tą žydą, 
kuris ant butelio giros prilipdė kortelę: „šampanas madeira“. 

Nuo jų neatsilieka ir Žemkalnis — jis kiekvienos progos 
pasigavęs nurodo mūsų repertuaro skurdumą. Ir nenuostabu: 
Žemkalnis, dirbdamas stipriausiose ir veikliausiose tuo metu 
lietuvių teatralinėse draugijose, kurios kiekviena beveik kas 
savaitė vakarus rengdavo, puikiausiai ant savo kailio, geriau 
negu kas kitas, galėjo pajaust scenos veikalų stoką. „Maža dar 
teturim dramos veikalų, tinkamų šios gadynės reikalavimams, 
— prie bendro šaukiančiųjų choro prisideda ir Žemkalnis; — 
ypač jaučiame trūkumą mažųjų veikalėlių, su mažu veikėjų 

skaičiumi, su mažomis dekoracijų permainomis. Tokie mažmo- 
žiai paprastai yra verčiami iš svetimų, dažniausiai žodis po žo- 
džio, nežiūrint, ar gražųs kitų kalbų sakiniai nenustoja vertumo 
ir net prasmės, išvertus lietuviškai...“ Pav., „Daktaro kabinete“ 
publika juokiasi (dažniausiai gėdos ašaromis), ne iš sakinio 
mintrumo, bet iš nesuprantamo išreiškimo, tariant, iš atskirų 
kokio-tai biauraus žargono žodžių“ (V. 1909. 64—66), Jei dar 
prisiminsime, kad kiekvienas artistas tarė savo tarme, o kai 
kurie, nežmoniškai kalbėdami lietuviškai, ir visai „be tarmės“, 
— galime įsivaizduot, koks ten gaudavosi Babilonas. 


Taip ir vyravo lietuvių scenoje veikalai, kurie nei dėl fa- 
bulos, nei dėl sceniškumo, nei su daile, menu, nei su estetika ar 
net etika nieko bendro neturėjo. Kad toki veikalai būtų leng- 
viau ir įdomiau žiūrimi, režisieriai ir artistai juos papuošdavo 
įvairiais šaržuotais efektais, kuriais patraukdavo publikos akis 
ir dėmesį, bet nieko daugiau neduodavo, nei žirdžiai nei protui. 


Neesant lengvesnių veikalų, vaidinti imamasi didelių, sun- 
kiai pastatomų, „neįkandamų“ veikalų, ,Mūsų scėnos mėgėjai 
dažnai griebiasi veikalų, kurių prasmę mažai tesupranta, o dar 
mažiau supratimo gali inkvėpti publikai savo vaidinimu“, — 
pasakoja Žemkalnis (V. 1910. 61). — Juk, rodos, už „Sparnus“ 
Vilniaus artistams teko gauti pabarimas publikos; kam gi antrą 
kart bebandyt į jos kantrybę? Sparnai, vyručiai! toli gražu da 
mums neišaugo. Stengkimės prieinamesnius veikalus žmoniš- 
kai atlikti: juk „veršiu nebliovęs, jaučiu nepabaubsi“, kad ir su 
pagalba kuo prielankiausios reklamos“, — bara Žemkalnis vil- 
niečius, sužinojęs, kad jie, po „Sparnų“ nepasisekimo, drįsta 
išdidžiai statyti ,„Prabočių šešėlių“, „Vėtrą“. Esą, negeresni ir 
šiauliečiai, nes gegužinei rengia „Ne sau žmones“38), 


Šiaip, ar taip, lietuvių repertuaro skurdumas gerokai stab- 
dė teatralinį gyvenimą, suteikdavo darbininkams didelio, nuo- 
latinio rūpesčio. Esant nepaprastai dideliam pareikalavimui, 
buvo prispausdinta labai daug mažų, lengvų, prieinamų scenos 
veikalėlių, kuriais ir mes naudojamės, nieko geresnio savo ne- 
pasigaminę, bet tai buvo lašas jūroj. Ligi šiol šis klausimas 
tebėra atviras8?). 

Daugelio čia suminėtų lietuvių teatro blogybių priežastimi 
to laiko teatralai laikė nebuvimą pastovaus, nuolatinio profe- 
sionalų dramos teatro. Iš šios blogybės kyla daugelis kitų, ku- 
rios greitai pranyktų, jeigu toks teatras susiorganizuotų. Žem- 
kalnis čia atsirado pirmose eilėse ir nuo pat pirmųjų savo teat- 
ralinio darbo metų visą laiką kėlė nuolatinio teatro reikalingu- 
mą. Negalėdamas jo įvykinti, stengėsi pradėti nuo pastovesnės 
skrajojamosios trupės. Ir tam nepavykus, bandė tam tikslui 
panaudoti Vilniaus kankles, Dainą ir Varpą, su jomis bent kart 
kartėmis lankydamasis provincijoje. Šiauliuose ir tam tikrą 
būrelį buvo įsisteigęs, tik jau sveikata neleido darbo labiau iš- 
plėst?0). 

Paprastai, pas mus spektaklius rengdavo kurios nors drau- 
gijos vardu. Tarp artistų ir draugijų valdybų susidarydavo 
gana savotiški santykiai. Paprastai valdyba pasigaudavo kurį 
nors iš veiklesniųjų scenos darbininkų ir sukraudavo ant jo 
sprando visą vakaro surengimą. „Jei žmogus vieną-antrą sykį, 
nepasigailėjęs nei laiko nei gerklės, atliksi tą sunkią priedermę, 
tai paskui, jei nepasisektų, ar jei pavargęs sau pagalbos pa- 
prašysi, griausmą priekaištų išgirsi iš valdybos“, — skundžiasi 
Žemkalnis. (V, 1909. 51). — Taip valdyba elgiasi su savanoriais 
artistais. Bet jei kuriam režisieriui valdyba užmoka nors vieną 
skatiką, tuomet tam bernui atsimįs baudžiavos laikų pasako- 
jimai. Šiaip ar taip, valdyba, įsigijusi toki factotumą 
skaito savo priedermę esant pabaigtą ir toliau tik rūpinasi, kad 
pinigų daugiau gavus ir mažiau išleidus...“ 

Lietuvių draugijos iš vakarų, daugiausia, ir tesiversdavo. 
Tad nieko ypatingo, kad jos į sceną ir žiūrėdavo kaip į prie- 
monę savo reikalams įsigyti kuo daugiausia pinigų. ,,Taip mano 
susišelpimo, labdarių ir kitos draugijos. Bet įdomiausia, kad 
dažnai taip žiūri į sceną draugijos, įsikūrusios tam tikrai scė- 
nos dailei auklėti?1). Vaidinama visa, kas tik į rankas pa- 
kliųva, pradėjus nuo menkiausių vertimėlių, kaip štai: „Dak- 
taro kabinete“, baigiant klesiniais: ,„Mindaugiu“ ir ,,Kęstu- 
čiu“?2). Bent kuris planingumas tegali būti atskirose nuo drau- 
gijų kuopose“'93), 

Žemkalnio ir kitų griežtas nusistatymas prieš teatro iš- 
naudojimą iš draugijų pusės, susilaukė ir nemažos opozicijos, 

ne tiek iš principinės, kiek iš praktinės pusės, Pats teatralas, 
A. Rucevičius, kad ir pritardamas šiam nusistatymui, vis dėlto 
mano, kol nėra macenatų, nereikėtų pult draugijų už pelnymąsi 
(plg. V. 1909. 64). Be draugijų apsieiti nebuvo galima, o be 
lėšų ir jos negalėtų išsiversti, ypatingai, kad beveik visos jos 
į savo įstatus buvo įsirašiusios ir labdarybės punktus, ką jau 
bekalbėt apie lietuvybės rėmimą. Pasipriešino ir pati V. laik- 
raščio redakcija, kuriame tie straipsniai buvo įdėti (1909. 51): 
„„„ Ar ne kalti kartais ir patis artistai, kurie perdaug reikalauja 
iš valdybų, kurios juk prašo artistus vaidinti ne savo, bet 
draugijų — naudai, todėl nieko ypatinga, jeigu stengiasi 
iš vakarų kuodaugiausia pelno gauti ir kuomažiausia išleisti. 
Tas principas netikęs būtų, jei dėl jo nukentėtų scėnos dailės 
reikalai. Bet visuomet pridera vakaro (materialinis) pasiseki- 
mas nuo tų dviejų principų suderinimo, Jei nuostolius teduotų 
vakaras, tai juk draugijos negalėtų jų rengti. Pagalios, mums 
rodosi, jogei gerbiamasis Žemkalnis perdaug juodai nupiešia 
valdybas, apibendrindamas visas jas krūvon“ (plg. 60 pap.). 

Vis dėlto nuolatinio profesionalų teatro įsteigimo šalinin- 
kų opozicija neįtikino ir neatbaidė — jiems ir toliau tokio teat- 
ro įsteigimas išrodė vienintelis lietuvių teatro išsigelbėjimas. 
Vilniuje galima būtų sudaryt tam tikrą dramatinį komitetą, 
kuris rūpintųsi visos Lietuvos teatro reikalais. Pelnas eitų į 
vieną centralinį iždą, iš kurio būtų dirbdinamos dekoracijos, 
leidžiami dramos veikalai. Draugijoms kelias nebūtų užkirstas. 
Jos galėtų susitarti su kuopom vaidinti už tam tikrą 90 jų 
naudai. 

Toks centras galėtų planingai ruošt skrajojamąsias gastro- 
les po visą Lietuvą, komandiruot į atskiras vietas savo darbi- 
ninkus; galėtų geriau suorganizuot cenzūruotų egzempliorių 
centrą, kuris aptarnautų visus Lietuvos mėgėjus. Vienai įstai- 
gai būtų labai pigu surinkt iš visos Lietuvos jau esamus cen- 
zūruotus veikalus. Toji įstaiga daug lengviau galėtų išgauti 
leidimą vaidinti ir visiems kitiems lietuviškiems veikalams. Iš 
antros pusės, būdama Lietuvos centre — Vilniuj, gen.-guber- 
natoriaus rezidencijoj, lengvai galėtų tarpininkaut provincijai, 
išgaunant vakarams leidimus. 

Dar „piktesnės už valdžios cenzūros ir cenzūrėles — mūsų 
kultūrėdžių arba pavydėtojų boikotas“ — juk to pasėka, kad, 
pav., Kaune, Lietuvos centre, negalima suorganizuot lietuviško 

choro, Žemkalnio manymu, sudarius vieną pastovų kolektyvą, 
būtų daug lengviau kovoti su tuo destruktyviu elementu. 

Pagerėtų ir teatro kritikos reikalai. Mūsų draugijos dabar 
verčiasi beveik vien iš spektaklių. ,,„Kad gautų daugiau pelno, 
jos reikalauja kuo daugiausia tų spektaklių, o artistiškų spėkų 
maža, todėl ir giriami nepagirtini vaidinimai, by tik prisigeri- 
nus nors tiems patiems mėgėjams“. Atsipalaidavusi nuo drau- 
gijų, teatralinė kritika galėtų drąsiai tart savo žodį, jausdama 
savo atsakomybę ir nesibijodama  pakenkt kuriai nors labai 
naudingai draugijai. 

„Daug keblumų ir techniškame atvejuje, nes neturėdami 
tradicijų, artistų-profesionalų dažnai tik instinktu besivaduo- 
dami, mokame rubliais ten, kur kiti skatikais moka“. (Žemkal- 
nis, V. 1909. 64—66). Nereikėtų didelių išlaidų  butaforijai, 
kostiumams, dekoracijoms, nes tą visą turėtų pasigaminęs 
centras. 

Pagerėtų ir vaidinamasis repertuaras, nes toks teatras 
nepriklausytų jokių labdariškų įstaigų ir galėtų tvarkytis tik 
meniškais sumetimais, ne pagal pastatymo išlaidas. Sujungus 
visas teatralines pajėgas, galima būtų drąsiai imtis ir rimtes- 
nių veikalų, nes ligi šiol to nebuvo galima padaryt dėl žmonių 
stokos. 

Ir jau tikras išganymas būtų artistų atžvilgiu. Dabar 
draugijoms artistai visai nerūpėjo, jos nesistengė arčiau pa- 
traukti artistų, pažinti jų, supažindinti tarp savęs, padrąsinti 
nedrąsiuosius, kad jie pasijustų esą vienos korporacijos nariai. 
Dėl to tarp jų niekuomet nebuvo tam tikros vidujinės šilimos, 
jų niekas arčiau nerišdavo — po spektaklio jie taip ir išsisklai- 
dydavo. Į tai kaip tik būtų atkreiptas tinkamas dėmesys. Pir- 
miausia, dirbant vienu frontu, galima būtų išsiaugint artistų 
specialistų — speciališkai teatrui paruoštų — jie, aišku, galėtų 
daug geriau kultivuot teatro meną, negu dabar atsitiktinai su- 
sibūrę diletantai, kuriems daugiau rūpi kitos gyvenimo sritys. 
Jie jaustųsi daug atsakingesni prieš visuomenę už savo darbą. 
„Mėgėjas vis žiūri į publikos nuolaidumą. Mėgėjas apsiims sta- 
tyti scėnoje kuosunkiausius veikalus“, bet jis nežiūri jų me- 
niško išpildymo, jam nerūpi publikos estetinio skonio patenki- 
nimas, jos kultūros pakėlimas — „„...už profesijonalo nepasi- 
sekimą scėnoje atsako jo paties pilvas“. (V. 1909. 64—66, Žem- 
kalnis). 

Svarbiausia kultūros šaka esanti dailė (menas). Juk 
lenkus iškėlė ir pasaulį privertė juos gerbti, tegul ne lenkai, 
bet dailininkai: Mickevičius, Slovackis, Kraševskis, Moniuška 
etc. „Dailė riša kultūriškos žmonijos dalį į neatmezgamą vie- 
nybės mazgą, kurio nei plienas, nei kulkasvaidžiai pertraukti 
negalės“. Maža kas žino, kad lietuviai turi savo atskirą kalbą. 
Apie lietuvius nieko nerašo, lietuvių straipsnius brauko, vadin- 
dami litvomanų, užsidegėlių darbu. Metas liautis kelti svetimą, 
o susirūpinti savąja daile ir literatūra, atkreipti savo kultūra 
kitataučių akis. „Tautiška dailė turi būti neprigulminga nei 
nuo tikėjimiškų, nei luomiškų, nei politiškų atžvilgių, ji turi 
pabraukti ne vien lietuviams, bet ir visam pasauliui tautos kul- 
tūrą, savarankumą, esybę ir tiesą stoti į eilę lygiai su kitatau- 
čių daile. Tą atlikti tegali tiktai liuosa, neprigulminga, specia- 
liška dailės draugija“. (G. Landsbergis, VŽ. 1906. 144). Tik 
to žygio negali imtis šelpimosi arba labdariška draugija, nes 
čia viskas surišta su finansais, o spektakliai negali būti pasi- 
pelnijimo šaltinis. 

Iš visų anksčiau ir dabar pateiktų citatų labai aiškiai ma- 
tytis, į kur savo strėlę Žemkalnis taiko. Kitoj vietoj jis ir 
visai aiškiai savo planus pasisako: „Kaip augščiau pasakyta 
ir, rasit, nieks man to neužgis, scėna — tai ta pati dailė; todėl, 
aktoriai — dailininkai. Apie tai privalo žinoti ir mūsų „Dailės 
Draugija“ ir scėną paimti į savo rankas... Mūsų „Dailės Drau- 
gija“, savo energingo, turinčio daug simpatijų, visus kraštus 
mačiusio, visų mylimo dail. Žmuidzinavičiaus vadovaujama... 
jau parodė savo gyvybę ir veiklumą, ji pasistatė taip augštai, 
kad jai nesunku būtų patraukti savęs gi geriausios artistiškos 
spėkos. Jai nereikia vaidinti, ydant gyventų; ji gali gyventi, 
ydant vaidintų. Tuomet galėtume ir „Sparnus“ ant scėnos pa- 
matyti“. (V. 1910. 61). „Šiandieninėmis sąlygomis esant, mūsų 
scėna tik „Dailės Draugijai“ vadovaujant tegali pasikelti ant 
savo pašaukimo aukštybės. Ta draugija įsigijo sau pagarbos 
vardą, todėl po jos vėluvos noriai stos eilėn geriausios inteli- 
gentiškos scėnos spėkos“. 

Dailės draugijos paėmimas teatro savo globon, visiems iš- 
rodė labai masinantis jau ir dėl to, kad tada būtų teigiamai 
išspręstas dekoracijų, kostiumų ir pan. klausimai, ypatingai, 
kad Dailės draugijos vadai (Čiurlionis, Žmuidzinavičius, Rim- 
ša) nuo pat Vilniaus teatro įsikūrimo buvo aktyvūs teatro dar- 

bininkai. Pav., pirmininkas Žmuidzinavičius keletą kartų pats 
vaidino („Birutės“ Krivių - krivaitį ir kt.), deklamavo, dalyva- 
vo kaip dekoratorius, gyvųjų paveikslų režisierius ir pan.; Čiur- 
lionis dirigavo chorą, koncertavo, buvo dekoratorius (jo darbo 
garsioji uždanga) — tas viskas teatralams teikė tikrai gerų 
perspektyvų. 

Bet Dailės draugija, nors jų vadai ir buvo dideli teatro mė- 
gėjai ir darbininkai, nesiskubino pasiimti rizikingos teatro 
globos. Taip tas visų teatralų remiamas projektas ir pasiliko 
projektu. 

Nepavykus šiam sumanymui, Vilniuj, kaip grybai po lie- 
taus, steigėsi įvairios artistų kuopos, kuopelės, bendrovės, bū- 
reliai, draugijos su skambiais direktorių, primadonų etc. titu- 
lais, „kad truputį pasirodytų — ir vėl išsiblaškytų, o apie jų 
vadovus nebūtų nieko girdėt... Būta mėginimų, bet ir pasibaigė 
mėginimais“. 


Lietuvių teatras gyveno savo krizę. 
—-— 


Sekdami su Žemkalnio gyvenimu, peržvelgę trijų žymiau- 
sių Lietuvos teatralinių draugijų veikimą (Vilniaus Kanklių, 
Dainos ir Varpo) per pirmus 3-5 metus po spaudos leidimo ir 
palyginę su antro dešimtmečio lietuvių teatru, matome didžiau- 
sių skirtumų.  Žemkalniui buvo lemta vadovaut mūsų teatrui 
visą tą įdomų pereinamąjį laikotarpį, kai teatras iš mėgėjiško 
perėjo į pusiau profesionalinį, draugijinį teatrą ir, pagaliau, 
atsistojo kryžkely, beeidamas į pastovų, nuolatinį, profesiona- 
linį teatrą, kurio didžiausias šalininkas, kaip matėme, ir buvo 
Žemkalnis. 

Lietuvių teatro dešimtmečio jubiliejus ir buvo tas kertinis 
punktas, kuris vaizdžiai parodė nudirbto darbo rezultatus ir 
pasuko lietuvių teatrą nauja linkme. Teisingai Viltis pastebi 
(1909. 92), kad šis jubiliejus, gal, ir nevertas jubiliejaus vardo, 
bet pažiūrėjus į spartų mūsų gyvenimą, ypatingai teatralinį — 
dešimties metų laikotarpis gali atstoti dvidešimt penkerius ne- 
seniai pergyvento apsnūdimo metus. Šiuo metu scena yra vie- 
nas svarbiausių veiksnių meniškam skoniui pagerinti ir lietuvių 
tautiniam bei kultūriniam lygiui pakelti. 

Taigi 1909 metų jubiliejus yra tikras, didelis ir žymus ju- 
biliejus — jis yra epochinis reiškinys lietuvių teatro gyvenime, 
o jo organizatorius Žemkalnis — didžiausia šio laikotarpio lie- 
tuvių teatralinė asmenybė, pasireiškusi visose to laiko teatra- 
linėse srityse: kaip dramaturgas, režisierius, artistas, teatro 
teoretikas bei kritikas — visur čia visa galva praaugęs savo 
bendradarbius. 

Teatro Tėvo vardą jis tikrai nusipelnė. 


XVI. Paskutinieji vargai. 


Didžiojo karo banga nušlavė viską, kas ligi šiol lietuvių 
taip sunkiai buvo pastatyta. Sustojo visas kultūrinis, visuome- 
ninis, organizacinis gyvenimas. Visiškai nutrūko ir teatro dar- 
bas. Svarbesnieji darbininkai, išblaškyti po visą plačiąją Rusi- 
ją, galvojo, kaip sulaukt rytdienos. Ką jau bekalbėt apie Vilnių, 
kuris iš pat karo pradžios atsidūrė lyg ir fronto zonoj arba bent 
labai artimoj užfrontėj. 

Vienintelė organizacija, tuo laiku veikusi Vilniuj, buvo dar 
1914 metų gale įsisteigusi Lietuvių nukentėjusiems dėl karo 
šelpti draugija. Tos draugijos Komitetui teko suimt į savo ran- 
kas visą lietuvių ekonominį, visuomeninį ir net kultūrinį gyve- 
nimą — nebuvo kas jį pavaduoja tuose darbuose. 

Iš Šiaulių į Vilnių Landsbergis atsikėlė 1915 m. balandžio 
m. 16 d. Nukentėjusiems nuo karo šelpti komitetas tuojau pa- 
kvietė Landsbergį įgaliotiniu vakarams, spektakliams, koncer- 
tams ir pan. dalykams vadovauti, paskirdamas po 50 rub. algos 
mėnesiui. Žinoma tai buvo labai mažas atlyginimas, nes tik už 
butą teko mokėti 27 rub. (Landsbergis gyveno su teta). Po 
kiek laiko susirado kitą butą, už kurį mokėt nereikėjo, bet 
užtat teko pirkt savo malkos, šviesa. Butas buvo į šiaurę, drėg- 
nas, malkos brangios (ligi 70 rub. sieksnis; dalimis perkant — 
ligi 105 rub.). Temperatūros kambary, kad ir labiausiai kū- 
renant, nebuvo galima pakelti aukščiau, kaip 110 R. Tekdavo 
susėst prie krosnies, apsikraut visais turimais rūbais, antklo- 
dėmis ir taip tūnot ištisas valandas. O ir tų rūbų ne ką tetu- 
rėjo. Bloga buvo ir su šviesa: žibalo svaras kaštavo 70 kap., 
viena žvakė — 40 kap., ir tų buvo labai sunku gauti. Tekdavo 
ištisas valandas sėdėti patamsy — galima suprast, kiek tas 

viskas kenkė ir šiaip jau silpnoms Landsbergio akims ir gero- 
kai apgadintai sveikatai. Nieko tat nuostabaus, kad greitu lai- 
ku jis susirgo: sutino dešinė ranka ir koja taip, kad ilgą laiką 
turėjo gulėt, negalėdamas net nuslinkusios antklodės pasitai- 
syt. Per 4 mėnesius, sakosi, negalėjęs nė plunksnos nuo stalo 
pakelt. 

Be artimųjų, labai dažnai čia lankydavosi Jonas Strazdas, 
kurs atnešdavo paskaityt knygų ir laikraščių (žinoma vokiškų 
arba vokiečių leidžiamų — kitokių nebuvo), bei šiaip papasa- 
kodamas įvairiausių žinių ir savo linksmu būdu trumpindamas 
ilgus vakarus. | 

Ypatingai buvo maloniai nustebintas ir pradžiugintas, kai 
vardinių proga (18-III) susirinko būrys bičiulių ir scenos drau- 
gų su kun. Kukta ir J. Strazdu prieky, kurie sergančiam sene- 
liui, be gražių linkėjimų, įteikė ir brangių dovanų (J. Strazdas 
Lietuvos kryžių albumą, kaimynės panelės rašalinę ir pan.). 
Neiškentė Landsbergis neprisiminęs senų laikų — kad ir iš 1a- 
bai kuklių savo išteklių, savo artimiesiems surengė arbatėlę. 

Bet visos gyvenimo reikmenys diena iš dienos brango, to- 
dėl ir iš pakeltos algos (30 rub.) vistiek nebuvo galima pragy- 
venti94). Todėl viską apskaitęs Landsbergis kreipėsi į Komitetą, 
prašydamas vietoj algos duoti jam pilną užlaikymą. Komitetui 
sutikus, gruodžio 1 d. persikėlė į vaikų prieglaudą, kur gavo 
didoką kambarį su baldais ir visu išlaikymu, be to, dar savo 
reikalams 30 rub. „Vieną žodį tariant, esame ant visai atskirų 
tiesų nuo bendrabučio gyventojų, kaipo apmokamieji pensijo- 
nieriai“, — džiaugiasi savo dienoraštyje. Net ir vaistų galėjo 
nusipirkti tiek, kiek reikalinga. 

Žemkalniui padėt Komitetas paskyrė Rucevičių ir Strazdą. 
Be šių, Vilniuj buvo ir daugiau teatralų: Gira, kun. Bieliauskas, 
Vaičkus, Bezumavičius, Iešmanta, Bičiūnas ir kt. Šie visi pre- 
tendavo į vadovaujamąsias vietas, režisūrą, tuo tarpu kai eili- 
nių artistų kaip ir nebuvo, nes visi artistinių Vilniaus kolekty- 
vų nariai išsiskirstė, o jei kuris ir tebebuvo Vilniuje, tai sce- 
nos reikalai šiuo metu jo visai nedomino. Nieko nuostabaus, 
kad tarp teatro darbininkų dažnai kildavo nesutarimų, nepasi- 
tenkinimų, nepasitikėjimo kito darbu?s). 

Kad ir sirguliuodamas, Landsbergis vistiek netinginiavo, 
stengdamasis „tuos pinigus užsipelnyt“. Dar lovoj gulėdamas 

parengė „Adomą ir Jevą“ (vaidino Just. Sakalauskaitė ir J. 
Strazdas, akomp. Naujalytė). Kalėdoms buvo ypatingai daug 
darbo: vienu metu rengė net 3 vaidintojų grupės. Kunigai, ku- 
rių daug buvo ir Komitete, prašė jį Kalėdoms pastatyti „Bet- 
liejaus stonelę“. „Griežtai atsisakiau nuo tos biaurybės, kurią 
lenkai ir dabar pasididžiuodami stato „šopkos“ — patriotiš- 
kai - katalikiškus balaganus. — rašo dienorašty Landsbergis. — ' 
Vietoj „Betleemo“ aš pasiulijau parašyt ir pastatyt, žinomą, 
perkošęs per kunigų cenzūrą, Kristaus užgimimo „Misteriją“ — 
judančius ir kalbančius paveikslus. Kalbų daviau kuomažiausiai, 
nei žingsnio neatsitraukdamas nuo Senųjų Įstatų Biblijos. Dau- 
giausiai atydos atkreipiau į kostiumus, dekoraciją ir apšvieti- 
mo efektus. Beto išanksto ant publikos rimtumo įspudį veikiau 
tuo, kad pavedžiau administracijai kreiptis į publiką, kad susi- 
laikytų nuo rankų plojimo ir apskritai — nuo paviršių prajovų 
savo pagirimo ar papeikimo jausmų“. 


Prieglaudoje, kur gyveno, parengė eglelę, ta proga su prie- 
glaudos vaikais pastatydamas Putvinskio ,„Nežudyk“. Tas vai- 
dinimas labai patiko susirinkusiems, o prieglaudos globėjas kun. 
Kukta viešai Žemkalniui padėkojo. 


Trečią veikalą statė su gimnazistais. „Atėjo vaikai ir taip 
maloniai prašė ką nors jų spėkomis ant scenos pastatyti, kad 
negalėjau atsisakyti ir laike visų švenčių turėjau daug vargo 
padėt su jais, kolei nedėlioje po 3 karalių vos-ne-vos galėjau 
pastatyt naujai iš Baltgudžių kalbos Lazdynų Pelėdos išverstą 
vaikų veikalą 3 veiksmų feeriją „Aguona Migdytoja“. Gražus 
veikalėlis, pusiau kostiumai iš dirbtinių gėlių (Lazdynų Pelė- 
dos darbas), apšvietimas 2 džiorno, dekoracija naturališka, 
kaimo tvora ir, pasigirsiu, atlikimas neblogas, stačiai sužavėjo 
publiką“. (Iš dienoraščio). 

Po tų vakarų Žemkalnis ir vėl susirgo, kelias savaites iš- 
gulėdamas lovoj su 380—390 karščio. Kad ir neišeidamas iš n2- 
mų, vistiek nenutraukė repeticijų ir darė jas savo bute prie 
žvakės „nes miestas, supykęs, kad Komitetas savo dalykuose 
nesutiko įvesti „oficialnej polskiej mowy“ o tebevartoja — kal- 
ba ir net rašo lietuviškai, atsisakė lietuviams pardavinėti kera- 
sino. „„Niechaj ciemnota siedzi po ciemku“. (Ib.). Kiek pasvei- 
kęs, vaikščiodavo į repeticijas 3—4 kartus į savaitę vakarais, 
nuo 61/;—9!/, val.. 10 val. jau reikėdavo būt namie, kitaip pa- 

pulsi į nuovadą. „Tolumas nedidelis, maždaug kaip Šiauliuose 
nuo Didždvario į Vokzalį, bet dėl mano kojų — tai kiek ir var- 
gina, ypač pailsusiam grįžti siaura gatvele“. 

Didelio vargo būta ir su salėmis vaidinimams. Teatras bu- 
vo vokiečių užimtas, kitos gi salės buvo arba išardytos arba 
pakliuvo lankų rankosna, kurie Vilniuje turėjo savo teatrą, Pa- 
girių geležinkelių klubą, ,„Liutnią“ ir dar keletą salių su sce- 
nomis. Lenkai retkarčiais vaidindavo „Liutnioje“, bet lietu- 
viams už jokius pinigus nesutikdavo išnuomot savo salių. „„Rū- 
- tos“ salėje buvo įrengta arklidė. Lietuviams beliko šv. Mikalo- 
jaus bažnyčios salė, bet vaidinimas joje turėjo tiek nepatogu- 
mų, kad reikėjo nuo jos atsisakyt. 


Būta ir kitų sunkumų. Prieš vaidinsiant kurį nors veikalą, 
reikėdavo išgauti leidimą, bet tas nebūdavo taip jau lengva. 
Štai, pav., Žemkalnis užgavėnėms (1915 m. kovo m. 5 d.) rengė 
„Šilagėlę“, 4 v. dramą, J. Strazdo išverstą iš ukrainiečių k. ir 
pritaikintą karo metams (veikalo fabula paimta iš žmonių gy- 
venimo bado metu, kuomet taip pat buvo maitinimo punktai, 
komitetai ir kt. — tai buvo labai panašu į to meto Vilniaus 
gyvenimą ir turėjo patikt publikai). Komitetas iš anksto pa- 
davė prašymą, pridėdamas veikalą ir vakaro programą, ir Ober- 
biirgermeister'is vakarą leido su sąlyga, kad veikalą leistų cen- 
zūra. Bet cenzūra atsakymą diena iš dienos atidėliojo, ir kai 
atėjo paskutinis laikas spausdint afišas ir programas, pasirodė, 
kad neesama lietuviškų raštų cenzoriaus, ir veikalas atiduotas 
gudiškų raštų cenzoriui, kuris nesupranta lietuvšikai. Ateity 
veikalus tekdavo versti į vokiečių kalbą (ir tai ne betkaip: vei- 
kalas turėdavo būt išverstas taisyklingai, gražiai, sklandžiai), 
o tada jau per 2 mėn. atsakydavo. Galima suprast, kiek tas lie- 
tuviams sudarydavo sunkenybių. 


Vis dėlto organizatoriams pavyko cirke 1915 m. birželio 
mėn. 29 d. pastatyti „Šilagėlė“, 4 veiksmų ukrainiečių drama, 
J. Strazdo išversta ir pritaikinta karo metams. Veikalą režisavo 
Žemkalnis. Pertraukų metu orkestras griežė lietuviškas daine- 
les, kurios vokiečiams labai patiko, ir vėliau jie jas, kaip ir visą, 
vakarą, gražiai aprašė savo laikraščiuose. 

Sėkmingai pravedęs ši pastatymą, Žemkalnis pasirinko jau 
daug didesnį ir sudėtingesnį veikalą, beveik visiškai nepakelia- 
mą to laiko sąlygoms ir artistams — tai V. Krėvės „Šarūną“. 

Žemkalnis nepabijojo šio didžiulio pastatymo ir labai atsidėjęs 
jam ruošėsi — tur būt, „Šarūno“ pastatymu tikėdamasis pa- 
baigt ir apvainikuot visą savo teatralinį darbą. Deja, kilę ne- 
ramumai neleido pabaigt darbo?6). 

Jei neskaityt 1915 metų vasarą šv. Mikalojaus salėj pa- 
statytų ir surežisuotų jo ,„Uošvė į namus — tylos nebebus“ ir 
„Pietro Caruso“, tai „Šarūnas“ bus paskutinis Žemkalnio ruoš- 
tas pastatymas. Savo mėgiamomis ir kartų kartus su didžiau- 
siu užsidegimu vaidintomis Dėdės (Uošvė į namus — tylos ne- 
bebus) ir Pietro (Pietro Caruso) rolėmis jis pabaigė ir savo 
artistinę karjerą. 

Kilus neramumams ir šis teatro darbas nutrūko. Kasdie- 
ninis gyvenimas visiškai prislėgė bet kurias kultūrines pastan- 
gas — inter arma silent musae. 

Landsbergis - Žemkalnis mirė Vilniuje 1916 m. rugpiūčio 
mėn. 28 d.. Palaidotas Rasų kapuose šalia Pov. Višinskio, M. K. 
Čiurlionio, P. Vileišio, J. Basanavičiaus... 

PRIEDAI IR PAPILDYMAI, 


1. Landsbergio pavardė įvairiai rašoma. „Mano nuomone, — sako O. 
Pl. - Puidienė (Lietuvis, 1926. 35), — klaidingai rašoma velionies pavardė 
Liandsberg. Ji vokiečių kilmės, nuo LandĄ-Berg—Landsberg, iš ko ir pseu- 
donimas vertime — Žemė--kalnas=Žemkalnis. Raidės L. suminkštinimas 
paimtas iš lenkiškai tariamo I be brūkšnio. 

Panašiai pasidarė ir terra Ą-mons= Terremont (jo ilgametė slapivardė. 
Esą, Jablonskis rašęs be minkštinamojo ženklo ir taręs „I“ kietą. Vaikai 
rašosi taip pat be minkštinamojo ženklo. 

Landsbergis ir Žemkalnis jam lygiai tarnavo, o teatro reikaluose Žem- 
kalnio pravardė dažniau ima viršų. Tarp tų dviejų vardų nedarome jokio 
skirtumo. (psl. 6). 


2. Gimnazijoj amžius nebuvo nustatytas, todė: į I klasę įstodavo mo- 
kiniai, turėdami 20—25 m. Kai prasidėdavo mokslas ar metų gale žydai už- 
darydavo krautuves — kaip naujokus imant. Nepaisant to, kiekvieną šeš- 
tadienį, už kiekvieną dvejetuką, sargai gerai įkrėsdavo. Bajorų nebuvo ga- 
lima plakt per gryną kūną — būtinai turėdavo pridengt. Buvo įprastos ir 
kitos fizinės bausmės. Landsbergiui vis dėlto neteko nuo šios tvarkos nu- 
kentėt. (p. 10). 


3. Jo laikais buvo įvesta, kad mokinys vietoj „gaspadin učitel“, toliau 
turės vaidint mokytoją vardu ir tėvo vardu; mokytojai negalėjo sakyt mo- 
kiniui „tu“, bet taip pat vardu ir tėvo vardu. Po šios reformos, inspektorius 
ir toliau vadino mokinius „tu“. Atsistoja Landsbergis ir sako: „Karl Iva- 
novič, jūs netaip tituluojate...“ — bet neteko jam pabaigt: prišokęs inspek- 
torius kruvinai nurovė ausį... Už tai inspektorių tuojau iškėlė. (10 psl.). 


4. Landsbergio gabumą kalboms rodo ir tokia smulkmena. Jam tar- 
naujant Besarabijoj, miręs lietuvis. Prie jo pakvietę kunigą kataliką, kuris 
nemokėjęs kitų kalbų, kaip tik rumunų ir lotynų. Kadangi kunigas negalė- 
jęs su lietuviu susikalbėti, pasikvietęs Landsbergį. Šis išbandęs visą savo 
kalbų arsenalą — vis dėlto susikalbėti negalėjęs. Čia jam atėjo į galvą, 
kad jis gimnazijoj buvo mokęsis lotyniškai — ir puikiai su kunigu susi- 
kalbėjęs. (psl. 10). 

5. „Kas gal žinot, kokia aplinkybių jiega vadovavo mano gyvenimo 
žingsniais, — rašo Žemkalnis savo dienorašty. — Iš tūkstančių priežasčių 
nedaug tegaliu sau įsiveizdinti. Tai šlektos tradicija ir su ja angštai su- 
rišta tinginystė ir apsileidimas. Ir prigimtam gabumui, gal dar gi talentui, 
esant nebuvo akstino kurs mane pastūmėtų baigti mokslą. Atsimenu ne- 
daug tereikėjo: pasilikti antriems metams toj pačioje klesoje. Bet honoras 
to man neleido, o nebuvo kam įkvėpt man demokratiškesnių minčių. Pa- 
likau činovniku. Bajorui tai lengva, nes ir be mokslų 2 metus patarnavus 
gauna oberapicieriaus činą „Koležskij Registrator“, o toliau jau činai 
eina kas 3 metai be jokių morališkų kliūčių. Štai vyriausios priežastys, ku- 
rios išdirbo iš gabaus vaiko bemokslį inteligentą." (p. 11). 

6. Dažnai Landsbergis turėdavęs progos pasijuokt iš unitų tamsumo bei 
fanatizmo. Pav., jis turėjęs pasiuntinį unitą. Kartą reikėję nunešt vyskupo 
lazdą, bet pasiuntinys griežtai atsisakęs. Tada L-is apsukęs lazdą popie- 
rium — ir pasiuntinys be mažiausio dvejojimo lazdą nunešęs. (psl. 14). 


7. Tarp kitko, Karpis daug padėjęs ir G. Petkevičiūtės „Žiburėliui“. 
Pav., kartą stud. Kučas prašęs P-tę 200 rub. studijoms, bet ši neturėjusi. 
Karpis, girdėjęs tą pašnekėsį, išsiėmęs ir prašęs perduot studentui tą sumą, 
bet nesakyt, kad tai Karpis davęs. Po D. Karo Kučas, gavęs tarnybą, grą- 
žinęs P-iūtei 1000 lt., kuriuos ji atidavusi Karpiui. Jis pinigų buvęs labai 
reikalingas, nes po D. Karo nustojo savo dvarų ir gana skurdžiai gyveno. 
Dabar gyvena Pasvaly, kur turi pasistatydinęs savo namus (psl. 32). 


8. Kartą buvęs toks įvykis: 


Į Joniškėlį atvažiavo vysk. Paliulionis. Ta iškilminga proga turėjo gie- 
dot viena dvarininkaitė, kuriai vargonais turėjo pritarti G. Petkevičiūtė, 
Kad joms būtų ramiau ir taip nesijaudintų, jos paprašė kleboną, kad ant 
viškų nieko neleistų. Vis dėlto ten pakliuvo du „guzikuočiai“ ir Žemkal- 
nis. 


Po pamaldų, sugrįžus namo, „staiga įlėkė į mūsų butą Žemkalnis, irgi 
dar tada nesenas ir nepražilęs, tik nepaprastai užkaitęs, smarkiai parau- 
dusiu veidu, suprakaitavęs, ir balsiai kvatojo: — pasakoja senus laikus 
prisiminusi G. Petkevičiūtė (,,Ne tuo keliu!“, Nauj. Rom.. 1935. Nr. 8). — 
Kad buvau pakliuvęs velniam į nagus... kad buvau... bet ištrūkau... Ne toks 
kvailys, kaip jiems rodėsi... 


Ir juokėsi taip gardžiai ir balsiai, kad kitus visus užkrėtė tuo savo 
juoku, 

„Pagalvokite tik sau! Girdžiu iš visų pusių kalbant, visas šnipų pra- 
garas sumarmėjęs ant mūsų galvų, ypač sekti panelę... Todėl aš, kaip tik 
išvydau policininkus besikraustančius užpakaly panelių ant viškų, pase- 
kiau tuos biesus. Pastatytas sargas nelabai norėjo įleisti, bet kaip sušukau: 
„Tu šiokiems tokiems leidei.. o geram žmogui užstoji kelią!... tai sargas 
tuoj pasitraukė... O man svarbu buvo sužinoti, jei panelę suimtų, kur ją 
gabens, kad namiškiams praneščiau. 


Įlipęs pradžioj sustojau greta policininkų. Sukaupta dvasia klausiaus 
giedojimo ir sekiau mišias. Bet kai, sumai pasibaigus, vyskupas eidamas 
ėmė žmonės laiminti ir tie guzikuočiai, kurie buvo greta manęs ant viškų, 
stovėjo nė galvos nenulenkdami, it tikri kuolai žemėn įbesti, nesusilaikiau 
nesupykęs. Atsiklaupiau už jų nugarų ir įkybau abiem ponam į jų ilgus 
skvernus. Nepasiduoda... tamposi... Bet ir aš nebesveikatis.. Laikau su- 
gniaužęs saujoje. Galiausiai skvernai ėmė tratėti.. Nežinau, ar plyšti, ar 
irti... Tada pritūpė nevydonai... 


Vyskupui išėjus paleidau... Tuoj, nieko nelaukdami, kaip velniai dūšią 
sučiupo mane — ir kaip baisų piktadarį nuvarė pas ispravniką, pasakoda- 
mi nebūtus daiktus... Ir tas biesas ėmė šerius statyti. Gi aš, taip nekaltai 
policijos tampomas, irgi netylėjau. Sakau: 

— Matote, kaip esu sušilęs. Juk pikčiau kaip iš pirties... Kad būčiau 
žinojęs, nors pagalvojęs, kad ant viškų bus taip tvanku, kad žmogus už- 
trokšti gali, niekas nebūtų mane ten nė su pyragu įviliojęs... Visą laiką 
troškau ten, ir pasirodė man, kad iki galui išsilaikysiu... Tik staigo paju- 
tau, kad man akyse temsta, kad kažin kokia jėga traukia mano galvą že- 
myn... Stengdamasis išsilaikyti stačias, gelbėdamasis griebiau ką nutverti... 
Dabar supratau, kad ir nesąmoningai nuskriaudžiau šiuos abu ponus... už 
ką ir atsiprašau... 


Vienas policininkas atkišo dar vieną skverną sprauninikui, rodydamas, 
kad atiręs... 

Bet sprauninkas daugiau nei mano teisinimos, nei policininkų skundų 
nebeklausė. Pataręs kitą kartą būti atsargesniam — paleido.“ 


Šitas įvykis labai charakteringas Landsbergio nuotaikai ir taktikai. 
Panašių įvykių būta nepaprastai daug — panašiais atvejais jis per visą 
savo amžių neišmoko valdytis ir, pirmo įspūdžio pagautas, padarydavo 
taip, ko labai dažnai ir gailėtis tekdavo. (psl. 34). 


9. Paskirtąją dieną su keliais draugais Landsbergis nuvažiavęs į nuro- 
dytą vietą. „Kelio gerai nežinojome, — pasakoja Žemkalnis (V. 1910. 51) 
— žmonių klausinėtis nelabai išpuolė, kad konspiracijos neišdavus. Vos-ne- 
vos dasibaldėm į paskirtąjį kaimą. Įvažiavome į „ulyčią“, tylu, yt aguonų 
pasėta... nė šuo nesuloja. Koks vaikiukas ten ant tvoros užlipęs vėpso. Kur 
ūkininko Š. kiemas? — klausiame. Gi šit, štai, — parodė vaikas, nė nepa- 
sijudinęs iš vietos. Inėjom kieman — tuščia; Kklebenam duris, po gerokos 
valandos, neskubiai išeina lyg ką tik miegojęs žmogus. Iš jo veido žymi 
mitrumas ir inteligencija, bet nuduoda tartum nieko nežinąs ir mūsų klau- 
simų apie susirinkimą nesuprantąs ir tiktai gerokai kiekvieną iš mūsų ap- 
žiūrėjęs, ratus, ir arklius, ir su vėžėju pasikalbėjęs, pasisakė esąs tų namų 
ūkininko sūnus ir važiuosiąs su mumis toliau. Gerokai dar pavažiavome 
vieškeliu, paskui šuntakiais, pagaliaus įvažiavome miškan — ir visai be 
tako. Tankumynuose pamatėme riogsančią, ant greitųjų pastatytą, tro- 
belę - svirnelį, o aplinkui bevaikščiojantį būrelį jau suvažiavusių tautie- 
čių." (psl. 35). 


10. Pav., kiekvieną vakarą Šiauliuose eidavo į Savičo kepyklą šio to 
nusipirkt. Visi Šiauliuose puikiai žinojo, kad nevalia į L-į prakalbėt len- 
kiškai. Tą gerai žinojo ir Savičo kepyklos tarnautojai. Įėjus L-is lietuviš- 
kai užsakė reikalingų prekių. Padavėja, suvyniojusi prekes, pasakiusi 
L-iui kažką lenkiškai. L-is vienu metu apsisukęs ir išbėgęs į gatvę nė pre- 
kių nepaėmęs. Daugiau į tą parduotuvę niekuomet neužeidavęs, nors jam 
ji buvusi artimiausia. 


Kitą kartą eina L-is su kompanija gatve. Paskui juos eina dvi mote- 
rys ir lenkiškai kalbasi apie gegužines pamaldas, garsiai reikšdamos savo 
nepasitenkinimą lietuvišku giedojimu ir kitomis lietuviškomis naujenybė- 
mis bažnyčioje — įvedus lietuviškas pamaldas, esą, prisigrūda, nepaprastai 
daug žmonių, stumdosi, nė žmoniškesnės vietos negalima surast... Tik staiga 

L-is smarkiai atsigręžia į tas ponias ir, baisiausiai įsikarščiavęs, išvadina 
jas prostitutėmis ir visa eile kitų necenzūriškų žodžių... 

Po kelių dienų Rygos Kom-cijos Banko skyriuj prieina prie L-io nepa- 
žįstamas, elegantiškai apsirengęs ponas ir lenkiškai reiškia savo preten- 
zijas dėl žmonos įžeidimo. Po ilgų aiškinimųsi, L-is suprato, kad tai apie 
vieną iš tų dviejų ponių kalba. 

— Tai jūsų žmona? Niewinszuję panu takiej žony! — pro dantis te- 
iškošė L-is. 


Kitą kartą vienoje dešrų krautuvėje Kaune L-gis užėjęs pareikalavo 
(žinoma lietuviškai) 1/> svaro lašinių. Pardavėja atsakiusi laužyta lenkų 
kalba: 

„Nie rozumia na chamska gavenda po litepsku“ (nesuprantu mužikiš- 
kos lietuviškos kalbos). Į tai L-gis karštai riktelėjo: 


„Nu, baba, davai pogovorim po pravoslavskomu: povoračivaisia, stier- 
va, skoriej, davai sala.“ (nu, boba, pasikalbėsim pravoslaviškai: sukis, ne- 
naudėle, greičiau, duok lašinių!). Pardavėjai pataikyta: ji jau švelniu balsu 
tarė: „Tai jau, ponuli, nesibark, galime ir lietuviškai kalbėtis..."* 


Daug vėliau, Smolenske, ištrėmimo metu, klebonas vaišino svečius. 
Svečių tarpe buvo ir mūsų tremtinių, jų tarpe ir G. L-is. 


Vienas iš kunigų (svečių), kreipdamasis į G. L-gį lenkiškai, paklausė: 

„Ja slyszalem, že pan Landsberg jest wielkim polakožercą?“ (girdėjau 
kad p. L. yra didelis lenkėdis?). 

L-is tuoj susigriebė ir, imdamas į lėkštę kiaulienos, atšovė lenkiškai: 

„A tak, proszę księdza, swininę bardzo liubię!“ (O taip, kunige, esu 
didelis kiaulienos mėgėjas!“). 

Kunigas taręs: „Jestem obražony!“ (esu įžeistas) — atsikėlę ir pasi- 
šalino. Drauge su juo išėjo ir dar vienas, taip pat tardamas: „I ja tež!“ 
(ir aš taip pat). 


Įdomus jau vėliau rašytas laiškas. G. Landsbergio giminaitis lenkiškai 
rašytame (už ką labai atsiprašo) savo laiške (1915.V1I.30) skundžiasi, labai 
vargingai gyvenąs ir prašąs patart, ką turįs daryt. Esą, jis kreipęsis į 
„Polskie towarzystwo pomocy biednym miasta Wilna“, „bet pasikalbėjus 
su vienu pažįstamu, tai draugijai priklausančiu, paaiškėjo iš to nieko ne- 
išeis, nes Landsbergiai yra žinomi kaip lietuviai, todėl lenkai, be jokio 
abejojimo pasiųs mane pas lietuvius, tuo tarpu kokia prasmė kreiptis pas 
savuosius, kada, nepaisant reklamos, skelbimų laikraščiuose, ir mano pa- 
čio prašymų, per 5 mėn. lietuviai man nedavė nė už grašį darbo, laikraš- 
čiuose plačiai rašo apie savo darbą ir labdarybę, o faktiškai valgydina, 
girdo ir rengia šimtus valkatų, o kai čia pat šale turi tautietį su šeima 
varge skurstantį ir prašantį ne išmaldos, bet uždarbio, darbo, tai yra kurti 
ir akli, nes jiems to per maža — niekas apie tokį menkniekį nei rašys, nei 
žinos“. 

Landsbergis į tai atsako: „.„..„Ar supranti, žmogau, kas yra tie, pagal 
Tave, „valkatos“, kurių skaičiui priklauso ir Tavo dėdė (= pats G. Lands- 

bergis), kuriuos Lietuvių draugija šeria ir rengia? — Ne pragėrę, ne pra- 
švilpę savo turtą; likimas juos pastatė ant baisaus karo kelio, vienu aki- 
mirksniu nustoję pastogės ir visko, su kuo juos gyvenimas surišo. Be 
apavo, vienuose marškiniuose turėjo bėgt iš savo griuvėsių, iš po sprogs- 
tančių šrapnelių. Tie, kurių, išrodė, senatvė buvo užtikrinta, Tėvai nustojo 
vaikų, vaikai — tėvų. Prie tų „valkatų“, kuriuos valgydina, rengia ir saugo 
nuo demoralizavimo Lietuvių draugija priklauso besimoką vaikai ir jau- 
nimas, išmušti iš moksleiviško gyvenimo rato ir laukią nežinomo jiems 
likimo. Tokių „valkatų“ Draugija išlaiko ne šimtus, bet tūkstančius, ne- 
darydama jokio nei religijos nei tautybės skirtumo. Bet Vilniaus gyvento- 
jai tai „tinginių“ kategorijai dar nepriklauso, todėl ir globot juos lygiai, 
kaip nukentėjusius nuo karo Draugija neturi teisės. Tai priklauso miestui, 
kurio Komitetas, kiek man žinoma, nedaro tautybių skirtumo, neišskiriant 
ne tiktai žydų, čigonų, bet ir lietuvių. 


Be to turėtumei žinoti, kad iš 180 Kauno gubernijos Landsbergių tik 
aš ir Česius esame įsitikinę lietuviai, kiti gi laiko save tikro kraujo len- 
kais, o mane kaltina renegatu, litvomanu, šovinistu ir pan. Kas liečia Ta- 
ve, tai būtumei linkęs nutylėt savo lietuviškumą. Lietuviškai kalbi labai 
silpnai, rašyt — visai nemoki. Tavo šeima kalba lenkiškai. Ką tu turi 
bendro su lietuviškumu ir kuria teise reikalauji „tautiečių“ globos. 


Nori mano patarimo? — klausyk: Miręs Tavo Tėvas, išaugęs išteklių;, 
poniškai, turėjo savy įskiepytą bajorišką išdidumą („szlachecka duma“) 
ir į amatininkus žiūrėjo kaip į proletarijatą — iš aukšto. Vargo tik se- 
natvėj patyrė. Vienok nenusižemino ligi rankos ištiesimo išmaldai; ėmėsi 
sunkaus amatininko darbo..." — tai primena patį G. Landsbergiį. (p. 41). 


11. Į Rygos lietuvių įsteigtą „Aušros“ draugiją pradėjo skverbtis len- 
kai. Sudarę didesnę dalį narių, jie išsirinko savo valdybą ir pačią draugiją 
pakreipė grynai lenkiška linkme. (psl. 52). 


12. Prie namų buvo vežimų sandėlis, kuriame buvo slepiamos knygos, 
raštai ir studentų „čemodanai“. Bedarant kratą tą visą „dinamitą“ išgelbė- 
jusi Landsbergienė, kuri labai rūpestingai išrodė policijai visus užkampius, 
vedžiodama juos iš vieno didelio valdiško buto galo į kitą, į kiemą, sandė- 
lius, ledainę ir vėl atgal į butą. Taip bevedžiodama, gerokai išvargino poli- 
cininkus ir, neparodžius vežiminės, įtikino juos viską iškračius. 


D-ras Juozas Brundza, būdamas Maskvos Universiteto studentu, atsė- 
dėjęs Butyriuose (kalėjime) už politinių riaušių rengimą, tapo išvarytas iš 
universiteto be teisės stoti į bet kurį Rusijos universitetą. 

Situaciją reikės gelbėti. Žemkalniui po didelio vargo pavyko įprašyti 
Universiteto vadovybę priimti iš J. Brundzos prašymą. Universiteto va- 
dovybė pareikalavo tam tikrų pažadų ateity panašiose riaušėse nedalyvauti. 

Brundza prašymą parašė ir įteikė. Greitu laikų Un-to sekretorius, pa- 
sikvietęs Žemkalnį, parodė visą eilę kitų studentų nusižeminimo tonu pa- 
rašytų prašymų ir akiplėšišką, anot sekretoriaus žodžių, Brundzos prašy- 
mą, kuriame Brundza parašė: 

„Obiazujus vpred aktivno v bezporiadkach nie učastvovat“. (Pa- 
sižadu ateity riaušėse aktyviai nedalyvauti). 

Sekretorius, rodydamas kitų nužemintus prašymus, pasakęs, kad šitaip 
ir Brundza turėjęs parašyti. 

Žemkalnis įsikarščiavęs atsakė: 

„Brundza nie takoj podlec, čtoby podobnyja prošenija pisat“. (Brundza 
ne toks niekšas, kad panašius prašymus rašytų). 

Žinoma, toks pareiškimas tuo metu Brundzos situacijos neišgelbėjo. 
Tačiau vėliau Ž-iui vis dėlto per Maskvos vice gubernatoriaus Borotynskio 
protekciją pavyko Brundzą grąžinti Universitetan. (p. 78). 


13. Pov. Matulionis, Dr. Antanas Vileišis, Inž. Petras Vileišis, Adv. Jo- 
nas Vileišis, Dr. Domaševičius, Felicija Bortkevičienė, Antanas Smetona, 
P. Gaidelionis, kiek vėliau atvyko Jonas Jablonskis, Pov. Višinskas, Jonas 
Kriaučiūnas ir kt. (psl. 94). 


14. „Išklausę iš Šv. Mikalojaus bažnyčios sakyklos viešąjį pranešimą, 
kad spauda mums leista, tuoj čia-pat susidarė būrelis, kad išreikšti dė- 
kingumą kun. Sviatopolk - Mirskiui už jo palankumą ir triusus spaudos 
atgavimo dalyke. Tariant lietuviai norėjo pasielgti europiškai ir atlikti 
mandagumo priedermę. Tam tikslui klebonijoje susirinko Povylas Matulio- 
nis, Urbanavičius, D-ras Antanas Vileišis su žmona ir kiti, ir ėmėm re- 
daguoti padėkavonės raštą. "Tuotarpu įbėgo klebonijon p. N. ir paskelbė 
protestą, kam mes lietuvių vardu žadame dėkoti už tai, ką mes patys, be 
vyriausybės malonės, iškovojome. — Beto apie tą padėkavojimą jis padėjo 
straipsnį užsieniniame „Varpe“ išvardijęs pasirašiusius ir pavadinęs mus 
išgamomis“. (Iš mano atsiminimų, „Lietuvos Žmonės“). (p. 94). 


15. „Vaidinimus Vilniuje rengė trys draugijos: Vilniaus Savitarpinės 
Pašalpos Draugija, arba Savitarpiečiai, „Vilniaus Kanklės“ ir „Rūta“. Se- 
niausia iš jų buvo savitarpiečių dr-ja; ji bene bus daugiausia nusipelniusi 
ugdant lietuvių sąmonę vilniečių tarpe; ji pirmoji viešai pasirodė su savo 
suruoštais veikalais, vaidinimais ir koncertais. Jos pakviestas Mikas Pet- 
rauskas suorganizavo didžiausią lietuvių chorą, surengė kelias operetes ir 
aukštai iškėlė lietuvių dainos meną Vilniuje. Savitarpiečiuose pasireiškė 
pirmaisiais savo darbais ir mūsų kompozitorius bei operos dirigentas J. 
Tallat - Kelpša. Uoliausiais savitarpiečių vedėjais ir rėmėjais buvo: d-ras 
A. Vileišis, P. Matulionis, D. Malinauskas, generolas Paškevičius, kun. J. 
Kukta ir kt. (M. Yčas, Atsiminimai, I. psl. 80). (p. 101). 


16. „Toliau sekė visa eilė spektaklių, vakarų - vakarėlių, kuriuose vi- 
suomet abu su Landsbergiu dalyvaudavom, vaidindami vyriausias roles. 
Senukas buvo gabus aktoris ir sumanus režisoris — pasakoja O. Pl. - Pui- 
dienė. — Mane laikė taip pat jau gabia aktore, ir mėgo su manim vaidinti, 
aštriai ir karštai atkirsdavo recenzentams, kurie šiek tiek mano interpre- 
taciją papeikdavo. Su „Vilniaus kanklių“ tuolaikiniu režisoriu Pov. Matu- 
lioniu susikirto dėl manęs tiek karštai, kad net buvo iššaukęs jį prie bar- 
jero. (Pats gerbiamas Matulionis man tai pasakojo). Tasai abiejų gerbia- 

mų teatralų susirėmimas atsitiko dėl „Pilėnų kunigaikščio“, kurį fatališkai 
1906 m. pavasarį suvaidinom. Dėl to p. P. Matulionis G. Landsbergį, o ypač 
mane, recenzijoje išbarė. Mudu smarkiai išbarė gal kaip tik dėl to, kad 
iš mudviejų daugiau reikalavo" (Žiūr. past. 29). (psl. 103). 


17. „Vilniaus kanklių“ Dr-ja įkurta netam, kad vien pasismaginti šo- 
kiais ir menkais, kur užkampyje vaidinimais. Ji turi aukštesnius siekius. 
Ji turi tapti Lietuvos dailės žinyčia. Jos užduotis netiktai 
prastiems žmonelėms vaidinti prieinamus, iš jųjų paprasto gyvenimo, vaiz- 
delius, bet ir atidengti platesniam pasaulio horizontui lietuvių dailės vertę. 

„V. K.“ draugijos, kaip ir kitų draugijų tos pačios rūšies, tikslu yra 
lavinti Lietuvos dailę, lavintis artistams dėl scenos ir rūpintis pirkinėti ir 
išleisti dailės veikalus kaip dramatiškus, taip ir muzikališkus“ (Žemkalnis, 
VŽ. 1906. 62), (psl. 103). 


18. 1905. XI. 10. įstojo „V. K.“ nariais: Don. Malinauskas, Pr. But- 
kevičius, M. Dov. - Silvestravičius, J. Paketuris, J. Grybas, B. Bucevičia, 
L. Gira, A. Jackevičius, J. Kaunas, J. Strazdas, P. Urbanavičius, J. Urba- 
navičius, J. Jablonskis, Konst. Jablonskienė, J. Basanavičius, J. Baronas, 
A. Rucevičius, S. Gimbutaitė, G. Sapkauskaitė, O. Pleirytė, P. Matulionis, 
J. Vileišis, A. Purėnas, G. Landsbergis, Zofija ir Gabrielė Landsbergaitės, 
K. Puida, J. Siabas, P. Bugailiškis, A. Smetona, P. Vileišis, M. Petrauskas 
ir kt. II. 19. įstojo: F. Bortkevičienė, kun. J. Ambraziejus, dr. Brundza, St. 
Landsbergaitė, A. Vėgėlė, J. Landsbergis, M. Šleževičius, K. Grinius, J. 
Landsbergaitė, A. Žmuidzinavičius ir kt. (psl. 104). 


19. „"Vilniaus Kanklės“, įsikūrusios 1905 m. pabaigoje, savo vaidinimais 
nemažai išgarsino lietuvių vardą Vilniuje, bet dėl materialinių sunkumų 
jos po dvejų metų turėjo likviduotis. Jų įkūrėju laikomas G. Landsbergis - 
Žemkalnis. Be jo, čia dar darbavosi K. Puida, J. Vileišis, V. Putramentas, 
Pleirytė ir kt. 

Bene daugiausia vaidinimų bus davusi „Rūta“. Jos nuolatinio vaidinto- 
jų būrelio beveik kas šventadienis ką nors suvaidindavo. „Rūtos“ veikimą 
sustabdė tik vokiečiai, 1915 m. okupavę Vilnių. Jos valdyboje daugiausia 
mes matėme — d-rą A. Damaševičių, M. Šleževičių, J. Vileišį, J. ir Č. 
Liandsbergius, A. Rucevičių, A. Jurašaitį, J. Grigaitį, J. Mičiulį ir kt. 

Be aukščiau minėtų vaidintojų, dar reiktų paminėti: L. Girą, M. Šle- 
ževičių, R. Paškevičių, B. Biržiškienę, G. Sapkauskaitę, C. Prapuolenytę, 
Moisiejevienę, S. Kasperskaitę, P. Gaidelionį, T. Juodvalkį, J. Puodžiūną, 
B. Žilinską ir kt, kurie, kaip mėgėjai, lietuvių scenoje jau žymiai buvo 
išsilavinę. Iš dainininkų — Kiprą Petrauską, Audiejų, J. Babravičių, Pa- 
lavinskaitę - Grigaitienę, Skalskaitę. Iš chorvedžių — M. Čiurlionį, St. 
Šimkų, P. Adamavičių ir kt.“ (M. Yčas, Atsiminimai, I, psl. 80—82). (p. 104). 


20. „Mes girdėjome, kad naujai įsteigtoji dramatiškoji draugystė „V. K.“ 
rengia Lap. 20 (gruodž. 3) d. vakarą. Artistai nor sutikt tautišku vakaru 
Vilniun į lietuvių susirinkimą atvykusiuosius. Rengia lošti: dramą „Iš tam- 
sos į šviesą“, ir farsą „Neatmezgamas mazgas“. Tur būt dalyvaus ir cho- 
ras." (VŽ. 1905. 263), (psl. 104). 

21. Asnyko Keistutis, Šiaulėniškio Pilėnų kunigaikštis, Przybyszewskio 
Alyvos žydi, Geriau vėliau, negu niekad, Petliuko Neatmezgamas mazgas, 
Vaižganto Nepadėjus nėr ko kasti, Rutkovskio Audra giedroje, Kaminkrė- 
tys ir malūnininkas, Korzeniovskio Pabaigtuvės, K-u Dėdė atvažiavo, Gu- 
žučio Eglė žalčių karalienė ir Kauno pilies išgriovimas, Bayrdo Svarbi 
priežastis ir kt. (psl. 105). 


22. Tiesa, sąlygos buvo ne per geriausios: ar vaidins ar nevaidins turi 
mokėti už salę; nebuvo numatyta, kad iš dviejų gautųjų dienų bent viena 
būtų sekmadienis, pagaliau, ir mokestis nebuvo mažas — 90 rublių. Lands- 
bergis tuojau pareiškė Miesto valdybai savo pretenzijas, pirmoj eilėj, kad 
VK. esanti kultūrinė organizacija ir jai reikia sumažint mokestį. Jo pa- 
stangos turėjo pasisekimo. (psl. 105). 


23. Pav., choro dirigentui vargou. Kazėnui seminarijos rektorius kun. 
Bajko už priklausymą prie VK, kaip „do litwomanskiego towarzystwa“ ir, 
skelbdamas VK draugiją esant bedievišką, liepė A. Kazėnui pasirinkt VK 
ar seminarijos bažnyčią (VŽ. 1905. 264). (psl. 105). 


24. Vasarą 1906 m. VK trupė išsiruošė į Jonavą su Amerika pirtyje, — 
prisimena O. Pl.-Puidienė (Lietuvis), — Mūsų režisieriaus G. Landsbergio 
barzda ir tonas priprašė diližanų savininkus pristatyti visą trupę iš Jona- 
vos stoties į miestelį kurjeru, Žydų botagai pliauškėjo per kuinų įdubu- 
sius šonkaulius, išklerę diližanai dundėjo linguodami, kaip Nojaus arka 
blaškoma, kaip silkės susodinti artistai plyšo visoms gerklėms, dainuoda- 
mi būduose (—būdose?). Neregėtas vaizdas stebino miestelio gyventojus 
ir jie klausinėjo vežėją: — „Jonkel, wer fort do...?“ — „Es fort a komedi- 
jonts“, — išdidžiai skambėjo atsakai. Tačiau, kai reikėjo pradėti vaidinti, ko- 
medijontų nebuvo kuo nugrimuoti. Savo grimo nieks tais laikais aktorių ne- 
turėjo ir grimuotis nemokėjo. Pats režisoris „išmozodavo“ tais atvejais, 
kai parikmacherio nebūdavo. Kol vieni aktorių ruošė sceną, kiti rankiojo 
po miestelį rekvizitus, mudu su Landsbergiu ir dar kaž kas aktorių nu- 
ėjome į aptieką sukombinuoti grimui medžiagos. Atkakliai ir griežtai pa- 
reikalavo Landsbergis per valandą paruošti šminkas ir dažų su vazelina, 
suodis iš degintų korkų antakiams ir raukšlėm ir kitokias specijas. Įbau- 
gintas aptiekoris paklausė įsakymų, kaip iš kokio „načelninko“, ir visą 
paruošė." 

Vilniaus artistų grupė Kybartuose vaidino „Mūsų gerasis“. Čia iš- 
ėjo nesusipratimas su kunigais, kurie, esą, iš scenos nugirdę: „Ką tas Die- - 
vas išmano?!“ (buvo tėvas) — ir iš viso jiems nepatikusi veikalo tendenci- 
ja, kad pašieptas „kandidatas“ į kunigus. Kun. Antanavičius, Virbalio vi- 
karas, Prūsuose specialiai išspausdino pamiletą, kuriuo smarkiai sudrožė 
vaidintojams, ir jį dalino vietos gyventojams. Dalis jų pakliuvo ir į Vil- 
nių. Landsbergis, norėdamas nusikratyti jiems primetamos dėmės, VK po- 
sėdy įnešė klausimą ir nutarė paaiškinti VŽ, kad artistai Kybartuose ne- 
dalyvavę (faktiškai dalyvavo), nes apie tame vakare dalyvavusiuosius blo- 
gai atsiliepia. „Skaitome tą reikalingų padaryti delei VK vardo apsaugoji- 
mo nuo įvairių užmėtinėjimų". 

„G. Landsbergio energija 1906 m. „Pilėnų Kunigaikštis" buvo pasta- 
tytas Virbalyje, kažkokio kliubo salėje. Landsbergiui reikėjo padėti ne ma- 
ža trūso ir energijos įruošti scenai; dekoracijas vežėmės iš Kauno, įtaisėm 
gražų aukurą. Vaidinimas sutraukė Virbalio, Kybartų, Eitkūnų, Vilkaviškio 
inteligentus ir apylinkės ūkininkus ir miestelėnus. Apsilankė nemaža žydų 
ir vokiečių. Vaidinimas sukėlė dideliausio entuziazmo, kuris išsinešiojo po 
kambarius ir gryčias ir ilgai buvo pasakojimo objektas: karžygiškoji vei- 
kalo fabula begalo kėlė tautinius jausmus. 


Trupė buvo gavusi palengvintomis sąlygomis vagoną ten ir atgal. Ke- 
lionėje, kur tik pamatydavome iš langų žmones, šaukdavome valio, gi sto- 
tyse, sustojus traukiniui, dainuodavome daineles ir tautos himną. Admi- 
nistracija tais laikais visa tai toleravo, ypač gubernatoriui Veriovkinui ne- 
norint 1905 m. revoliucijos laimėjimų griežtai slopinti. Matomai, vis dėlto 
apie mūsų triukšmingą kelionę buvo pranešta kam nors Kaunan, nes jau 
Pilviškyje ir Vilkaviškyje traukinys nebuvo sulaikomas prie stoties, tik to- 
lokai nuo jos, gi Vilkaviškyje, rodos, visai nebuvo sustota. Rusų valdžia 
pabugo lietuvių dainelių. Ir tikrai. Lietuvių daina Lietuvos atgimimo istori- 
joj, kaip ir Švento iš „Pilėnų kunigaikščio" atsivertime, suvaidino nemažą 
rolę.“ („1904—1924 „Dainos“ sukaktuvės“), (p. 106). 


25. Kad provincijos darbininkams būtų lengviau susivokti painioj cen- 
zūruotų egz. įsigijimo procedūroj, Vilniaus teatralai įdėjo į to meto laik- 
raščius paaiškinimą 


Mūsų teatralams žinotina. 


„Ne visi dramos veikalai, kaip žinome, galima vaidinti, — o tik tie, 
kurie yra tam tikros dramatinių veikalų cenzūros leisti. Taigi visuomet, no- 
rėdami sutaisyti kur lietuvių vakarą, vaidinimą — turime visų pirma ži- 
noti — ar tasai veikalas, kurį norime vaidinti, yra dramatinės cenzūros leis- 
tas. Kitaip nei gubernatorius, nei general-gubernatorius neduos savo lei- 
dimo. Dėl to tai, rašant prašymą dėlei vakaro surengimo, reikia visuomet 
iškarto prie prašymo pridėti ir prirodymas, kad prašomasai leisti vaidinti 
veikalas yra cenzūros leistas (vis tiek, kad ir verstas būtų iš leisto ir žinomo 
visiems originalo). Kitaip išeina ilgos tąsynės po visokias raštinės, kolei 
leidimas pagaliaus esti gaunamas. Prirodymu, kad veikalas yra dram. cen- 
zūros leistas vaidinti, gali būti: kokio - nors jau buvusio vakaro afiša, vy- 
resnybės patvirtinta, arba geriausiai dram. cenzoriaus antspaudu ir parašu 
patvirtintas veikalo egzempliorius. . 


Pasirinkus tad kurį - nors iš veikalų, geriausiai padarysite nusiuntę 
vieną jo egzempliorių dramatinėn cenzūron, kad ji paliūdytų, jog veikalas 
leistas vaidinti. Siųsdami, pridėkite dvi marki po 75 kap. Siųsti reikia tokiu 
adresu: Peterburg, Glavnoje Upravlenije po dielam piečati. Otdielenije dra- 
matičeskoj cenzury. Siunčiant cenzūron dar necenzūruotaą veikalą 
(spausdintą knygelę ar rankraštį) reikia nusiųsti du egzemplioriu. 
Dramatinė cenzūra, pridėjusi savo štempelį, atsiųs jums atgal ir turėsite 
tokiuo būdu cenzūruotą egzempliorių. Tokį egzempliorių pristačius guber- 
natoriui, daug greičiau gaunama leidimas vaidinti. Liet. dram, veikalų cen- 

zoriaus, Peterburgo Universiteto profesoriaus E. Volterio adresas toks: Pe- 
terburgas, Vasilevskoj Ostrov, 7 linija, 2,20.“ (Viltis, 1909. N 46). (p. 106). 


26. „Norėdami pastatyti tragėdiją „Pilėnų kunigaikštį“ siunčiame 
p. G. Landsbergį Rygon patirti Rygos teatruose apie reikalingus tai tragė- 
dijai kostiumus ir įgaliojame jį nupirkti po vieną egzempliorių, reikalingų 
kostiumų, arba bent, jeigu nebus galima pirkti, išgauti jų paveikslus ir 
pristatyti kiekvieno kostiumo aprašymus. Kelionėj ir kostiumų suradimui 
išduoda 40 rb. avanso. Išduotas tam tikras įgaliojimas“. (Prot. Nr. 18), 
(psl. 108). 


27. Paprastą Bekampio (Amerika pirtyje) sermėgą siūdino Šiauliuose. 
Dėl to buvo labai daug ir nepatenkintų: jei Vilniuj sermėga būtų kaštavu- 
si 4—5 rub., tai parvežta iš Šiaulių ji kaštavo per 20 rublių, nes reikėjo 
specialiai nuvažiuot į Šiaulius jos užsakyt, o paskui nuvažiuot pasiimt. 
(plg. pap. 81), (p. 108). Ę 


28. Susitarimo aktas: „Iš gyvenimo patyrėme: 1)kad Vilniaus aplin- 
kybės neleidžia pasekmingai plėtotis dviem skyrium veikiančiom lietuvių 
dailės draugijom, dėlei kurių silpnumo yra nauda tik kitataučiams, kų- 
rie trukdo lietuvių savyrankios kultūros apsireiškimui; 2) kad Vilniuje, 
kaipo Lietuvos sostapilyje, svarbu yra turėti stiprią dailės draugiją ir 3) 
kad nereikėtų naudotis kitataučių jėgomis nutarėme: užmiršdami ir ne- 
minėdami abiejų pusių nesutikimų ir praėjusių laikų nesusipratimų kaipo 
tikri vienos Motinos, Lietuvos, sūnūs, paduodame kits kitam sandoros ran- 
ką ir susiliejame į vieną VK draugiją, idant suvienytomis jėgomis darbuo- 
tis pasekmingiau mūsų dailės naudai. VK pirmsėdis Garbrijelis Landsber- 
gis, VK sekretorius K. Puida, Jonas Vileišis, įgaliotieji „Kuopos“ atstovai: 
L. Gira, A. Rucevičius" (VŽ. 1906. XI. 26. 260), (psl. 109). 


29. „Prie „Pilėnų kunigaikščio“ ruošėmės su dideliu aplombu, —- pirmą 
kartą miesto teatre su istoriniais kostiumais. Tragėdijos ensambliui pritrū- 
ko viso štato mėgėjų ir statistais buvo nusamdyti kareiviai, dėl kurių ir 
žuvo visa tragėdija. Be to, prieš pat vaidinimą susidarė kaž kokia keista 
nuotaika. Mat, visi mūsų vyrai, t. y. aktoriai, įvilkti į triko pasirodė tiek 
juokingi, kad alpom iš juoko. Berods aš pirmutinė ir pradėjau kvatoti, 
dėl to labiausia ir nusikaltau prieš režisorį. Tokia nuotaika išėję į sceną, 
pametėm vaidybinį taktą ir pradėjom klysti. Klaidos sekė viena po kitos, 
o finale, kuomet prasideda masinės žudynės, sumišo visa, nes tie, kurie 
turėjo kitus žudyti, nusižudė patys, o tie, kuriuos reikėjo žudyti, straipa- 
liojo po lavonus, nebežinodami, kas daryti. Jau nebegyvo (iš tragedijos) 
Landsbergio (vaidino krivį) pabudo režisoriaus instinktas, ir jis pradėjo 
diriguoti „Mirk!... griūk!...“ Gyvieji, niekieno nekaunami, dribo vienas po 
kito, nežiūrėdami, kur drimba, kurį lavoną slegia. Aš — Laimutė gulėjau 
nudurta šalia Krivio — Landsbergio, su baime laukdama, kuris statistų - 
kareivių mane prislėgs savo tuša. Ūmai pastebėjau aukščiau savo veido 
didelį, pasaga kaustytą batą, ir tuo pat akimirksniu pakilusi Krivio ranka 
nutvėrė batą, pasuko ir per mane ir Landsbergį nudribo visu sunkumu 

vyras, pažadindamas mus iš mirusių. Salėje kilo juokas“ (O. Pl.-Puidienė, 
Lietuvis). 


Dėl šio vaidinimo M. (— Pov. Matulionis) parašė gana smarkią re- 
cenziją, kurioje gerokai pakritikuoja pastatymą ir vaidybą. (VŽ. 1906. 101). 
Po kelių dienų randame tame pačiame dienraštyje (Nr. 105) L. repliką, ku- 
rioje jis, tarp kito, teisindamas dramos autorių Šiaulėniškį, sako, kad ne- 
kaltas autorius, „kad vieton nakties ant scenos buvo giedri diena, kad 
saulei užtekant ant scenos pasidarė tamsiau, kad gaisras už scenos pasiro- 
dė vėliau, kaip reikėjo, kad perkūnija griauja be paliovos neatsakančioje 
vietoje monologo laike. Nekaltas autorius ir tame, kad ant scenos šuli- 
nys, aukuras ir rakandai atsirado netoje vietoje“ — čia esąs teatralinės 
technikos dalykas. 


Daug karščiau Žemkalnis reaguoja į užmetimus, jam pačiam tai- 
komus: „Užbaigė savo straipsnį p. M. prasimanytu „šposu“, melagingai 
tvirtindamas būk senis Landsbergis prajuokdino publiką ūmai iš numirų- 
sių prisikėlęs. Kas buvo teatre gali atsiminti, kad Landsbergis pasikelt 
fiziškai negalėjo, nes buvo prislėgtas kitų pilies apgynėjų, kas nekiek ne- 
užkenkia veikimo natūrališkumui...' (plg. past. 16), (psl. 110 ir 122). 


30. „Dar teko pasigėrėti vilniečių paruoštu „Kaminkrėčio ir Malūninin- 
ko“ vaidinimu, tos pirmosios užuomazgos mūsų „operos“ ir „baleto“, kuriame 
dalyvavo A. Smetona, K. Alyta, A. Rucevičius, J. Strazdas, p-nios E. Ruce- 
vičienė, B. Girienė, M. Alytienė ir daug kitų“. (M. Yčas, Ats. I, psl. 80), 
(psl. 110). 


31. Štai kaip „Mindaugio“ darbą nusako pats Žemkalnis: „Kad lietu- 
vių sceną galima būtų pavadinti daile reikia padėti daug darbo, suvartoti 
daug energijos ir laiko... Sykį inteligentų kuopelė Vilniuje pasirįžus rimtai 
scėnoje pastatyti „Mindaugi“. Nuo pat Kalėdų mėgėjai, yt gerai sutaiky- 
tos stygos, kuo ne kasdien darbavosi, kad pastačius žmoniškai tą veikalą. 
Niekas nesivėlino į repeticijas, kits kitam suteikdavo patėmyjimus ir pa- 
tarimus ir nieks už tai nepyko. Dargi tarmiškas patrijotizmas nutilo prieš 
norą vienodai, taisykliškai atlikti sumanytąjį darbą. Tr tikrai balandžio 
27 d. 1908 m. dargi svetimtaučiai buvo sužavėti ir nusistebėjo, pamatę ne- 
paprastas lietuvių scėnos pajėgas (Žiūr. pap. 25). 


„Mindaugio“ repeticijos buvo Landsbergio bute. Repetuojant buvo su 
kardais prieš veidrodį šūkaujama. Landsbergis gyvenęs pas rusų karinin- 
ką, tad tasai susidomėjęs, ko taip triukšmaujama, siuntė savo pasiuntinį 
pažiūrėt. Pasiuntinys buvo totorius,  muzulmonas; jis, pasižiūrėjęs pro 
rakto skylutę, karininkui pranešė, kad „Dievui meldžiasi“: mat, jam pa- 
sirodė muzulmoniškos maldos... Paskui, po kiek laiko karininkas, suži- 
nojęs, kad Landsbergis ne muzulmonas, visa tai jam pačiam papasakojo 
(p. 111). 


32. Kostiumų paskolindavo Vilniaus miesto teatro direktorius - valdy- 
tojas italas Gvido Nemetti. Atėjus pas jį prašyti, jisai tuojau klausdavo, 
kurio amžiaus reikia kostiumų — buvęs amžių klasifikacijos specas. Pas 

jį kostiumai, šarvai, ginklai buvo pagal amžius klasifikuoti. Bet gi tasai 
italas nebuvo mūsų istorijos žinovas, tad tokiam Mindaugiui teko itališ- 
ko dožo rūbai — gal, ir netiko, bet ir tai gerai, nes kitur nebuvo galima 
gauti, o pačių įsitaisyti neįstengta. Kiti ir iš jo negaudavo, lietuviams pa- 
vykdavo. Jisai duodavo slaptai, tą pačią dieną reikėdavo grąžint, tad ma- 
tuotis, taikytis, rinkti nebuvo kada. (p. 111). 


33. A. Iešmanta ilgokame str. „Kritika ir sąžiningumas“ (LŽ. 1914. 14) 
nagrinėja kritikos klausimus. Koncertų ir vakarų kritika, Iešmantos žo- 
džiais, yra labai naudingas dalykas. Žiūrime, kaip atvaizduoja kūrėjų įkvėp- 
tą meno reikaluosna meno kibirkštėlę, ko stinga, ar jų gabumai tam dera. 
Nusakęs mūsų teatro diletantišką pobūdį, A. Iešmanta rašo: „O kritika? 
Sulig Jurgio ir kepurė. Tarp mūsų vaikščioja kokia senė pagyra — olby- 
toja, apsimetus kritikos rūbais. Retą berasi kalbantį tiesos žodį, bet vis 
tai pataikavimas ir kitų smerkimas“. 

Kritikus Iešmanta dalo į 3 grupes: 

I rūšies kritikai — guasi kritikai, kurie savą giria, o priešingus peikia. 

II — kas ne su manim, tai prieš mane. Jų tikslas peikti ir peikti ant- 
ros pusės asmenis ir jų darbus, kaip priešų, ardančių tai, ką stato jų ša- 
lininkai. Numanu, kiek jiems menas rūpi. Jie į viską žiūri jiems užmeta- 
mais akiniais. Tai be savo valios žmonės, tai mediumai. Didžiuojas talen- 
tu kataliku, niekina „cicilikų“ šliaužiojimą prieš publiką ir jos monijimą. 
Stačiai į kurjozus išeina jų raštai (pav., „Šaltinio“ aprašymas Marijampolėj 
vaidinto „Dviejų kelių" veikalo (žiūr. pst. 71). Ir vis dėl meno! Gerai LŽ. pa- 
darė pasisakiusios trumpinsiančios tokias kritikas. 

III rūšies kritikų yra labai maža, kai maža gerų muzikų ir gerų vaidin- 
tojų. Dėl gyvenimo sąlygų jie nedrąsūs, jiems lyg nepatogu skelbti visuo- 
menei tiesos žodį. 

Kad jie dažniau kalbėtų ir mūsų redakcijos būtų jautresnės. Nūnai rašo 
kiekvienas, kuriam niežti delnus, kad parodytų savo galią, estetikos pasauly 
skęstančią dvasią. 

Būta sunkumų ir recenzentams. Štai iš Žagarės vienas teatro mėgėjas 
rašo (VŽ. 1905. 202). „Dabar, pradedant rengti vakarus ir vaidinimus, ne- 
reikėtų labai kritikomis persekioti tų visų dalykų. Jei mes juoksimės ant 
visos Lietuvos, kas lošia persmarkiai, o kas persilpnai, tai negalima laukti 
platinimo veikalų Lietuvoje. Visi bijos pradėti tą darbą, idant kas nors iš 
apylinkės nepasveikintų vakarą kritikomis". (p. 112). 


34. "Teatro recenzentai“ buvo permaža pasiruošę savo darbui — sako 
B. Sruoga. — Jų permenko pasiruošimo nepateisins net svarbiausioji ap- 
linkybė: aktoriai taip pat menkai tepasiruošę. Atrodo: kokie aktoriai, koks 
teatras — tokie ir jo kritikai bei recenzentai, — kodėl nepasitikėti? 

Šitoksai padėties supratimas nebūtų teisingas. Aktoriai - mėgėjai, pir- 
moj eilėj, savo darbą mylėjo. Jie dirbo tą darbą pasišventę, ati- 
duodami savo laiką ir jėgas, dirbo dėl idėjos, jokių materialinių gerybių 
iš to nelaukdami. Dirbo todėl, bent žymi jų dalis, kad darbas teikė jiems 
tam tikro vidaus pasitenkinimo, kad jie jautė darbą mėgstą, jie 

ji stengiasi geriau padirbti, įdėti į jį visą savo sumanumą, vaizduotę, gy- 
dirba analoginį darbą ir gautas žinias stengiasi pritaikyti savo prak- 
tikoje*). 

Tų laikų „teatro recenzentai paprastai būdavo pripuolami laikraščių 
korespondentai, kuriems daugiausia rūpėjo visuomeniški reikalai, politika, 
ekonomija. Jie teatre jautėsi trumpalaikiais svečiais. Jie vertino teatro 
reiškinius besivaduodami savo nepastovia nuotaika, simpatijomis bei an- 
tipatijomis. Tai parodo jų recenzijų dvasia ir tonas. Jie lakoniškai paste- 
bi, eidami paveldėtu iš rusų pigiosios spaudos trafaretu, kad x vaiuino „ge- 
rai“, o y — blogai. Kodėl „gerai“, kodėl „blogai" — iš recenzijos taip ir ne- 
suvoksi. Jie pastebi, kiek publikos buvo atsilankę, kaip ji laikėsi teatre, ir 
kaip bufete, kiek spektaklis ir bufetas davė pelno etc.“ (B. Sruoga, Liet. 
teatras Peterb. p. 17), (psl. 113). 


35. „Vilniuje rimtai buvo vaidinta Slovackio tragedija „Mindaugis“. 
Tam tikslui buvo susitaręs geriausių artistų būrelis, ruoštasi vaidinti stro- 
piai ir sąžiningai apie 6 mėnesius. Mėgėjai - artistai nesigailėjo nei laiko, 
nei savo darbo, kad gerai išpildžius tą veikalą. Mokslo draugijos būste, 
d-rui Basanavičiui ir kitiems senovės žinovams vedant, buvo svarstoma 
dekoracijų ir kostiumų klausimas, kad rimtai priruošus veikalo apystovas. 
Net grimą už scenos stropiai prižiūrėjo tie patys žinovai" (plg. psl. 111 ir 
pap. 31), (p. 113). 


36. Pav., vieną kartą Šiauliuose, surinkęs būrį jaunimo (Sleževičius, 
Mataitis, Daugėla ir kt.), norėjo gastroliuot Dabikinės dvare, bet negavo 
leidimo. Vis dėlto nuvažiavo. Paaiškėjus, kad vaidinti nebus galima, jau- 
nieji gimnazistai visiškai nusiminė. Čia ir pasirodė didelis Žemkalnio links- 
mumas bei sumanumas: surinkęs savo trupę, jis per visą naktį pasakojo 
jiems anekdotus, ir taip visus sudominęs, kad, pamiršę nepasisekimą, vi- 
sai puikiausiai nusiteikę grįžo namo. Čia, tarp kitko, pirmą kartą buvusi 
paskaityta ir „Jurgio Durnelio" komedija (p. 115). 


37. Charakteringa smulkmena: tūt rengė Zudermano „Jonines“, 
Pasitinka Vilniuj Žemkalnį pažįstama ponia ir skuba pranešti, kad ir Žem- 
kalniui ten paskirta rolė senio su pypke (mat, buvo pamiršusi vardą). 
Toks charakterizavimas Žemkalniui taip patiko, kad jis tą rolę tikrai vai- 
dino su pypke... (p. 116). 


38. Štai dar vienas kitas spaudos atsiliepimas iš įvairių vietų: „„...Lands- 
bergiui (kryžiuočiui)... prisieina pripažinti mažne pilnai subrendusį drama- 
tišką talentą, griežtą savo rolių supratimą ir liuosą jų išpildymą...“ (J. Š. V. 
1908. 50. Mindaugis). Recenzuodamas garsųjį „Inteligentų“ pastatymą Šiau- 
liuose (1909. VI. 6.), korespondentas rašo: „Pilna salė publikos, veik vie- 
nų inteligentų, padarė artistams tokias ovacijas, kokių senai nebesamę 


*) Tai liečia ne visus teatro darbuotojus. Kiti dirbdavo tiktai todėl, kad 
nebuvo kas juos pavaduoja. Spektakliui toną duodavo, aišku, ne šie pa- 
starieji. 

matę. P. Venclauskienė ir G. Landsbergis jau senai išsidirbę gerą artistų 
vardą...“ (V. 1909. 66). 


„„Daina“... lapkričio 16 d. pastatė „Neatmezgamąjį mazgą“. „Mazgą" 
vaidino pp. Landsbergis... apie kurių aktorišką gabumą Kauno teatroma- 
nai senai yra išdavę pagyros dekretą“ (O. R. V. 1908. 134). „Mazgas“ pri- 
jukino publiką, kuri buvo pripildžiusi visą „Dainos“ draugijos salę. 

Prieš teatro jubiliejų atvažiavę šiauliečiai Vilniaus „Rūtoje“ surengė 
vakarą, kuriame buvo vaidinama „Pietro Caruso“ ir „Nesipriešink“ (apra- 
šo M. S. LŽ. 1909. 20). „Svarbiausias roles atliko p. Venclauskienė ir p. 
Landsbergis, kurio rūpesniu tas vaidinimas buvo surengtas. „Pietro Caru- 
so“ išėjo kiek silpniau, bet visgi sulyginamai neblogai. Gražiai išėjo ta 
vieta, kur Margarita (p. Venclauskienė) reikalauja iš tėvo Pietro (p. 
Landsbergis) nepriimti grovo teikiamųjų pinigų, nes šiais pinigais šis no- 
priešink“. Magdė (p. Venclauskienė) ir jos vyras Kepurinskis (p. Lands- 
bergis) suteikė žiūrėtojams tikrai artistiškai atliktą vaizdelį. Retai mums 
lietuviams tenka matyti taip gerai vaidinant, kaip šį kartą.  Atsakantis 
grimas, gyvas vaidinimas, mimika ir intonacija darė kuo geriausi įspūdį. 


Negaliu nepasakyti ačiū p. Venclauskienei ir p. Landsbergiui už su- 
teiktą valandą, kuomet žmogus užmiršai, kad matai prieš save mylėtojus.“ 


Įdomi smulkmenėlė: „„„tarnaitė ir Adomas buvo silpnoki. Ypač tar- 
naitė, kuri ir rolės nemokėjo ir vaidino blogai ir visgi gavo kvietkų bukie- 
tą nuo nežinomo adoratoriaus. Man matos, scena visai ne vieta išreikšti 
savo asmeniškiems jausmams, nes dažnai, kaip tai buvo šį kartą, išstato 
ant juokų artistą, ir nemalonų įspūdį daro ant publikos" (p. 117). 


39. „Mudviem su Landsbergiu teko vaidinti „Adomą ir Jevą“. Kaip ta- 
da ir šiandien negaliu be juoko įsivaizduoti tų dviejų tipų. Aš — Jeva, 
jaunutė, smulkaus sudėjimo moteriškė pritikau kaip uodas lokiui, savo ži- 
lam, drūtam Adomui... Tąją operete vargino mane dar nekartą, nuolat ją 
pasirinkdamas...“ (O. Pl.-Puidienė, Lietuvis), (p. 117). 


40. „Iš tikro gaila žiūrėt į tuos žmones, kurie turėdami tikrų vaidybinių 
gabumų, pasiduoda dirbtiniam patosui ir visa patys pagadina, — sako V. 
Bičiūnas. — Šia proga atsimenu velionį Žemkalnį, kurs savo artistams 
dažnokai sakydavo: — „Nemėgstu artistų, nesugebančių be dirbtinio patoso 
pasakyti net tokį sakinį, kaip „išgerkim stiklinę alaus!“ Pasak Žemkalnio 
kiekvienas sakinys scenoje turįs būti tariamas taip pat, kaip gyvenime, 
tik garsiau, kad visi žiūrovai jį girdėtų.“ (Liaudies teatras, psl. 186), (p. 120). 


41. Kaukė (— K. Puida) parašė (VŽ. 1906. 238): „Į dramatiškąjį veika- 
1ą jis (— padavimas) perdėtas nelabai gerai: nėra gyvų paveikslų, ir ti- 
pų, veikėjai kalba nuobodžias tiradas ir neturi ką veikti“ „Landsbergis 
buvo neapsakomai opus ir įtaringas žmogus, — rašo O. Pl. - Puidienė, — 
taigi tokią kritiką pergyveno labai skaudžiai. Atmenu, atėjusi vieną rytą 
į VŽ. redakciją, radau Landsbergį besėdintį angoje, galvą rankomis su- 
siėmusį. 

— Ponas Landsbergi, ar sergi? — paklausiau. 

Pakėlė į mane veidą, kuriame glūdėjo skausmas. 

— Užmušiu Kazį! — atsakė abu kumščiu sugniaužęs. 

— Už ką?! 

— Kam jis iškoneveikė mano „Birutę“. 

— Kur?... Kada?.. 

— Tamsta nežinai, ką rašo tamstos vyras?! — pašiepė, — „Žiniose“. 

— Paskutinio numerio dar nemačiau ir ištiesų nežinau, ką jis parašė, 
— teisinausi tikrai nieko nežinodama. 


— Tai pasiskaityk!.. Kaip jis galėjo taip parašyti?... Sielą ir širdį įdė- 
jau į tą veikalą, duodamas lietuviams pirmą operą! — skundėsi ir gai- 
lios ašaros riedėjo per jo skruostus ir barzdą. Sujaudinta įpuoliau į redak- 
toriaus kabinetą ir pradėjau barti vyra. Šis teisinosi pasakęs tiktai tiek, 
kiek recenzentui pasakyti reikėję dėl silpnųjų „Birutės“ vietų, ir išties 
nieko ypatingo nebuvo. Ilgainiui ir Žemkalnis užmiršo savo gėlą, bet geros 
širdies vyrui neturėjo" (Lietuvis), (p. 122 ir 136). 


42. „Mūsų teatro pirmtakas, režiserių tėvas G. Landsbergis - Žemkal- 
nis, nors kart kartėmis dalyvaudavo vaidinimuose, tačiau buvo daug ga- 
besnis režisierius, nei aktorius.“ (V. Bičiūnas, Liaudies teatras, p. 90), 
(p. 122). 


43. Net susipykęs su O. Pl. - Puidiene dėl Žulavskio „Mirtų vainiko“, 
kuri ji pastačiusi, nors Žemkalnis ir smarkiai peikęs. Tokios pat nuomonės 
buvęs ir dėl to pat autoriaus „Ijolės" ir Przybyszewskio „Sniego", (p. 122). 


44, Apie vieną tokią gastrolę kiek plačiau prisimena Bičiūnas, „Lite- 
ratūros Naujienose", 1934 m. (apie Viekšnius), (p. 123). 


45. Savo laiku visus vilniečius teatralus buvo smarkiai sukrėtęs Vaiž- 
ganto pareiškimas (V. 42, 1909), kuriame jis, pamatęs 1909. IV. 12. Liet. 
Susišelp. D-jos vakare suvaidintą jo „Nepadėjus nėr ko kasti“, rašo, kad 
komedijėlė einanti Vilniuje trečią kartą, bet daugiau nebeisianti, nes, esą, 
menkas, dalykėlis, daugiau tinkąs sodžiui. „Sugriešijau išdrįsęs parašyti 
keletą sceniškųjų vaizdelių — daugiau pasiskaityti, negu vaidinti. Išvydęs 
vaidinant ir prideramą koronę gavau", (p. 125). 


46. Nuobodėlis savo teatro statistikoje („Žvilgsnis“, 1912 m.) nemini 
nė vieno Žemkalnio veikalo. Ir aš, išžiūrėjęs prieškarines „Vilniaus Žinias“, 
„Lietuvos Žinias“, „Viltį", „Šaltinį“, „Draugijos“ metines apyskaitas ir kt. 
teradau jo veikalus vos keliose vietose paminėtus (p. 126). 


47. „Birutė“ vaidinta: 
Vilniaus Kanklių, 1906.X.24. 
sš i 1909.VIII 16. — jubiliejiniam spektakly. 


Marijampolėj, 1910.V.29 (plg. LŽ. 38, 54) 
2 1914 (V. Žadeikos pastatymas, plg. Meno dienos, 
1935 m.). 

Rokišky, 1910.VIII.30 (LŽ. 68). 

Chicago (Birutės dr-ja ir Liet. jaun. ratelis), 1911 m.. 

Brookline, 1911 m. 

Kaune, 1919 m. rež. A. Sutkus, dir. Tallat - Kelpša (tam reikalui su- 
organizuotas mažas chorelis ir orkestrėlis — operai branduolys. (Žiūr. 7 me- 
no dienos, 1930. XII. 6. Nr. 61). 


Nepriklausomoje Lietuvoje labai daug kartų visur statyta. Kaune, 
Miesto teatre, 1921. XI. 16. ir Valstybės Teatre, 1925. IV. 23. (p. 126). 


48, „Blindos“ pastatymai: 
Vilniaus kanklėse, 1907. XI. 25. VŽ. 204., V. 24, 
Kybartuose, 1908. V. 28 (VI. 8), VŽ. 123. 
Kaune, 1908 m. 
Subačiuj, 1909, VŽ. 23., 1909. 11. 8., V. 23. 
Panevėžyj (Aidas), 1911. VII. 3. LŽ. 70. — Gubernatoriuh neleido, LŽ. 75. 
Šiauliuose, 1911 m. 
Vilkaviškyj, 1912. VI. 14. 
Rygoj, 1910 m. ir po karo. 
Peterburge, 1908 ir 1913 m. 
Gryvoje, 1909. VI. T. 


Kaune, 1925. I. 25 antrą kartą, Liaudies teatre, rež. J. Staniulis, dalyv. 
„Gabijos“ chorui ir 3-čio p. p. trimitų orkestrui. 
Ypatingai dažnai vaidintas po D. Karo (p. 127). 


49, Jurgis Durnelis pastatytas Vilniuj, „Žiburėlio“ naudai, 1908. VIII. 
6. (19). 
Garsusis advokatas, Dainos, 1908. X. 25. ir pakartota. 

2 55 Varpo, 1911, II. 13. ir VI. 13. (LŽ. Nr. 14 ir 29). 


Tarnaitė pamokė, Marijampolėj, 1911. II. 15 (28), LŽ. 23 (25). 
, = Dainos, 1908 m. 


Genovaitė nesuskaitomą daugybę kartų vaidinta, tik, tur būt, dar anksty- 
vesnių, ne Žemkalnio, redakcijų. (p. 127). 


50. Apie Blindą ir jo garbei sudėtas dainas randame M. Biržiškos Dai- 
nų istorijos vadovėly, psl. 38. 


Charakteringa, kad ir dabar dar žmonės Blindą prisimena, pakrikšty- 
dami jo vardų net garsųjį Rickų, apie kurį jau yra sudėta visa eilė pasa- 
kojimų, kurių dauguma, sujungta su senaisiais, sudaro lyg ir didelio plė- 
šikų ciklo padavimų fragmentus (p. 127). 


51. „1906 m. Vilniuje gyvenome Antakalny, — prisimena Vyt. Landsber- 
gis. — Vasarą mus aplankydavo Lazdynų Pelėda. Apie Blindą daug kal- 
bėdavo, pasakodavo. Pagaliau, tėvas ir Lazdynų Pelėda sutarė bendrai pa- 
rašyti veikalą. Tačiau pačioj pradžioj paaiškėjo, kad dviem rašyti neįma- 
noma. Abudu nutarė veikalą parašyti scenai, tad pasiėmė rašyt tėvas. Pri- 
simenu, kai sodnely tėvas skaitydavo, iš pradžios tik ištraukas, o paskui 

ir ištisas scenas. Lazd. Pelėda klausydavo ir darydavo savo pastabas. Tie 
skaitymai, atsimenu, būdavo labai įdomūs ir sukeldavo gražios nuotaikos“ 
(p. 128). 


52. Štai subatėno A. K. nuomonė: „Dramos turinys parodė Lietuvos 
baudžiavos laikus; turinys yra suprantamas ne tik inteligentams, bet ir 
sodiečiams. Sodiečiams tuo labiau įdomus, jog jie nemaža yra prisiklausę 
savo senelių ir tėvelių apie baudžiavos laikus. „Blindą“ galima priskaityti 
prie tinkamų sodžiaus scenai dramos veikalų“ (V. 1909. 23). 


Inteligentų nuomonę formuluoja S. K.(ymantaitė) (V. 1907. 24): „Kas 
„Blindoje“ labiausiai pagirtina, tai jog yra daug veikimo. Prieš žiūrėtojo 
akis mainosi visokie, gyvi varsuoti paveikslai ir nenusibosta, ypač nepra- 
tusiam prie teatro. Veikalo vertę mažina lendanti aikštėn ant kiekvieno 
žingsnio — tendencija, bet matyt vilniškė publika pastebėjo tik geras pu- 
ses, nes begalo triukšmingai plojo p. Žemkalniui.“ Ypatingai visiems pa- 
tikęs ir daręs didžiausio įspūdžio trečiasis veiksmas (p. 134). 


58. „Muzika įdomi iš visų atžvilgių, — gėrisi Kaukė (— Puida) (VŽ. 
1906. 238): motyvų originališkumo, sugarmonizavimo ir apskrito kolorito. 
Joj ištikro jaust senovė. Ypač kvepia ja vaidilučių daina prie aukuro ir 
senio vaidylos niuniavimas su choro aidais ir gražiu orkestro akompa- 
niavimu su ypatingais, pabrėžiančiais senovę, nuraunančiais akordais. Gra- 
žus ir įdomus Birutės brolių „trio“, įdomųs taipo-gi visi kiti chorai. Rug- 
piūvių choras duoda lauko ir kaimo įspūdį. Apskritai reikia pasakyti, kad 
muzika „Birutei“ giliai apmąstyta ir rimta ir tuo ji svarbiausia atsižymi 
nuo jau girdėtų Petrauskio veikalų. — Rūbai buvo užganėdinti, gražųs 
gi — vaidilučių. Kas link dainų, tai reikia pastebėti, kad „Lietuva tėvynė 
mųsų“ su orkiestru daro ant klausytojų milžinišką įspūdį. Dainos kaip 
vyriško taip ir maišyto choro labai gerai nusisekė" (p. 135). 


54. „Vilniaus artystų — mylėtojų Kuopai“: 

Priimkite, Draugai, šį mano darbelį atminčiai, kad senis darbavosi Jų- 
sų tarpe, su džiaugsmu visuomet pastebėdamas, kad scėnos dailę Jųs auk- 
lėjate su vienu - vienatiniu tikslu kelti savirankią tėvynės kultūrą. 

Jūsų triūso pasisekimas — aiškus. 

Kliūtįs — neprivertė Jųs nusižeminti. Tėvynė gali tik gerėtis tokiais 
savo vaikais. 

Eikit gi ir toliau augštai pakėlę galvas! Tauta į Jus žiūri. Tiktai drą- 
siam savirankumui kitataučiai tesuteikia prigulinčią pagarbą..." (p. 137). 


55. „Dainos“ pastatymą O. R., 1908 m., šiaip recenzuoja (V. 129): „Spa- 
lių 25 d. ta pati „Daina“ kauniečiams davė trijų veiksmų komediją, kurios 
dar niekas sviete nebuvo matęs, tai p. Landsbergio „Garsusis advokatas“. 
Komedijos pasaka maždaug ši: Baronas Švindelknopf, dievuočius, bažny- 
čioje merginasi su Irena Guršon, kaišydamas jai cukrainius su parašu: 
„aš myliu tave“, arba po jos akimis padėdamas psalmių knygą su pabrauk- 
tais atskirais žodžiais: myliu, meilė ir k., bet Irenos imti neketina. Mieste 
„Garsusis advokatas“ Bylvedys, sugebąs iš juodo padaryti balta, pasiima 

vesti ir Irenos bylą, iš barono reikalaudamas 10.000 rublių „už suvedžiojimą“, 
bet, Bylvedys, žilas senis, įsimyli jaunutę, bet dagią Ireną, neima nei 
2.000 rub. honoraro už prižadėtą ranką. Baronas Švindelknopf galų gale 
užmoka pas notarą Irenai 10.000 rub., bet Irena vietoj eiti už Bylvedžio, 
priveda papurusį, pasišiaušusį vaikiną, Kurį vadindama savo sužieduotiniu, 
stumia pasakyti Bylvedžiui ačiū už bylos laimėjimą. Susigriaužia advoka- 
tas, tyčiojasi baronas, uždanga nusileidžia, Yra dar antraeilės rolės advo- 
kato sekretoriaus ir tarno, notaro, Trenos močios, 

Bylvedžio rolę vaidino patsai Landsbergis, kurį paskui publika rankų 
plojimu išvadino vieną. Kiti artistai, kaipo mylėtojai ir kaipo labai greitu 
laiku išmokę roles, suvaidino pagirtinai. Gilesnio įspūdžio komedija vienok 
nepadarė (Salėje buvo daug augančios jaunuomenės, kuriai Bylvedžio mei- 
lės jausmų išreiškimas buvo gal ir nesapbnuoti dalykai), Komedija nesun- 
ki, dekoracijos ir kostiumų beveik nei Mainyti nereikia, tik pats Bylvedys 
sykį apsitaisė persivilkęs fraką ir kelines, Mieste gal ta komedija ir bus 
nesykį statoma, bet sodžiuje ji neturės pasisekimo, nes dalykas ne iš 
lietuvių gyvenimo. 

Patiems svečiams vieną dalyka užmesčiau, kad baisiai vėlinas ateiti, 
Pradžia ketino būti aštuntą valandą, o Prasidėjo tik prieš devintą, nors 
kaip buvo girdėti iš pašnekėsių, visi rūgojo ant vėlinimos, Įrengėjams reik- 
tų kokį kartą nežiūrint į salės tuštumą Daskirtuojų laiku pradėti vaidinti, 
tai gal Kauno teatromanai pamestų rusų paprotį vėlinties" (p. 140). 


56. Mano rankose esąs Vitkausko leidimo egz. taip pat kažkokio ne- 
žinomo režisieriaus kupiūruotas, įvairiai tvarkytas, prastintas (p. 142). 


57. „Tuomet Kaune gyveno lietuvių nedidelis būrys... Dr. R. Šliūpas, dr. 
Stonkus, dr. J. Alekna, advokatas Samajauskas, adv. Stašinskas, Poderys, 
Vokietaitis, Lekeckas, Naujalis, Grigalauskas, S. Banaitis, Garalevičius, J, 
Raupys, dantų gyd. Tomkevičaitė, Šostakas: kunigai: Dambrauskas, Janu- 
ševičius, Alekna, Prapuolenis, Dabužinskas, Jarašūnas, Dogelis, Byla, na, 
žinoma, ir kunigų seminarijos rektorius Maironis, tai ir visa lietuvių vei- 
kėjų grupė... 

Kiek vėliau atvažiavo vienas jaunas advokatas A. Mačys. Pravažiuo- 
damas pro Kauną sustojo ilgesniam laikui mokslus baigęs Odesos universi- 
tete J. Avižonis. Parudeniu atvyko Romanas Chadakauskas ir prisirašė 
adv. Leono padėjėju. Jis veikliai dalyvavo lietuvių organizacijose ir buvo 
vėliau išrinktas „Dainos“ pirmininku. 

Apygardos teisme darbavosi šie vyrai: sekretorius J. Valtys, Rantenas, 
sekr. pad. Vyt. Augustauskas ir vyr. notaro padėjėjas K. Goliak, vėliau vir- 
tes Oliaka. J. Aukštuolis irgi įstojo teismo kandidatu, Jis veikliai dalyva- 
vo visose lietuvių draugijose, bet tai jo tarnybiniai karjierai nė kiek nepa- 
kenkė, ir po metų jis buvo paskirtas i Panevėžį teismo tardytoju. 

Mes jaunieji, greitu laiku sudarėme tam tikrą būrelį, kuris grupavosi 
apie dr. Jurgį Alekną, — pasakoja M. Yčas, — Šventadieniais eidavome į 
Kauno apylinkes pasivaikščioti, jo gražiomis vietomis pasigėrėti. Ir čia pir- 
mą kartą teko susidurti su didesniu lietuvių jaunmo būriu, kuris, sudaręs 
linksmą gegužinę, stebino panemunę mūsų liaudies dainų garsais. Besiarti- 

nant prie I-jo forto, nusileidę į pakalnę užtikome jaunimą bežaidžiant, šo- 
kant ir linksminantis. Kaip vėliau sužinojome, tai buvo daugumoj S. Ba- 
naičio spaustuvės tarnautojai su Pikčilingiu pryšaky. Mes įsimaišėme į jų 
būrį ir drauge linksminomės. Ši maloni ir jauki nuotaika buvo išardyta žan- 
darų. Jie apsupo mus, nusivarė į miestą ir, sustatę protokolą už lankymą be 
leidimo tvirtovės rajono, paleido. Mėgiama mūsų pasivaikščiojimo vieta bu- 
vo Viesulavas, rusų pakrikštytas Vesolovo. Dabar šis vardas sulietuvintas 
Linksmadvariu“. (Atsiminimai, I, p. 12—14), (p. 144). 


58. Į vakarėlį pakvietėme ir kai kuriuos lenkus su sąlyga, kad klausytų 
lietuvio dirigento ir stengtųsi, kiek kas moka nors per vertėją lietuviškai 
kalbėti. Kad sužvejotume šiek tiek savos publikos, pradėjome jos ieškoti 
po visą Kauną. Moterų gimnazijoj atsirado tik dvi mokančios lietuviškai; 
viena Jadvyga Urnežiutė (Kėdainių urėdniko duktė, dabar Kobilinskienė, 
gyv. Aleksote, vadinasi lenkė), kita Elma Brazauskaitė nuo Anykščių, inž. 
Karoso švogerka. 


Pirmame vakarėly dalyvavo šie asmenys: Petras Abromavičius, mėgė- 
jas dainuoti, tenoras, kompoz. a. a. Juozas Naujalis su žmona, Garkauskai 
Juozapas ir Jurgis su žmona, Juozapas Zenkevičius su savo sužadėtine 
Teodora, Ona Vitkauskienė (bažn. krautuvės vedėja su savo brolio dukte- 
rimi Stanislova Čunkaite, dabar Petroniene), Ona Putinaitė, rankdarbių 
ir juostų dirbėja, patrijotė. Juozapas Astrauskas (Zenkevičiaus altorių dirb- 
tuvės darbininkas), senas studentas puslenkis Šimkevičius, advok. Sama- 
jauskas Kazimieras, Juozapas Žemaitis (dabar Antazavės klebonas), tūla 
žydaitė, kukli — katachetė, kažin kokia Emilija siuvėja, puslenkė, Vin- 
centas Sabas, VI kl. mokinys (dabar Rusijoje, rusę vedęs), Andrius Vosy- 
lius, Juoz. Matulaitis, Kaz. Gugys, Adolfas Kišonas, be to lenkai: Julijo- 
nas Sipavičius, Romualdas Sadkevičius, Juoz. Meržinskis, namų savininkas 
Eidrigevičius na, ir mes, kaip šeimininkai: aš, Misevičius ir Garmus. Visus 
reikmenis ir kuklius užkandžius parūpinome patys kaip šeimininkai. Grie- 
žė smuikininkai Sadauskai. 

Lenkai, sužinoję apie mūsų vakarėlį, pasekė mūsų pavyzdžiu; jie su- 
rengė vakarą turtinguos, erdviuose namuose iš 300 asmenų, į kurį kvietė 
ir mus, bet mes, visokiais pretekstais atsisakę, nedalyvavome, o tik pa- 
siuntėme savo labai grakštų ir sąmoningą „šnipą“ Juozapą Garkauską. 
Lenkai, norėdami mus patraukti savo pusėn, visur su mumis lenktyniavo. 


Antras vakarėlis. 


Netrukus surengėme ten pat kitą vakarėlį, tik jau kiek lietuviškesnį. 
Jame dalyvavo tie patys asmenys, be to, dar prel. Aleksandras Dambraus- 
kas, prel. Povilas Januševičius, gim.mokinys Mečislovas Racinskas (dabar 
Kasacijos R. Teismo narys) su sesutėmis Ole ir Jule, studentai Kazimieras 
ir Vytautas Sabai (abu mirė), Jonas Garalevičius su žmona, Eidrigevičienė 
su sesute (lenkės), Juozapas Meškauskas, farmaceutas, (mirė), dvi pusse- 
serės Marija ir Vanda Chormanskaitės (nuo Linksmadvario, puslenkės, 
dabar Krokuvoj vienuolyne). Dvi siuvėjos Čižauskaitės, lenkės, ir Stumb- 
ras (puslenkis, Rotušės valdininkėlis). 

Po vakarėlių, pasidrąsinę delegavome Gugį ir Kišoną pas Naujalį, pra- 
šydami jo išmokyti lietuvišką chorą. Ponas Naujalis noromis sutiko ir pas 
mane, jau skyrium gyvenantį, tuo ir kitais reikalais pasikalbėti pats atsi- 
lankydavo. Po to Naujalis sukomponavo aštuoniom dainom gaidas, parin- 
ko į chorą keletą savo mokinių, kitus mes patys sumedžiojome ir tuoj ėmė 
mokyti. Repeticijų susirinkdavome pas Joną Garalevičių (kur dabar šv. 
Kazimiero draugija) ir pas Šventos Trejybės vargonininką, Vincentą Na- 
cevičių. Chore dalyvavo: aš, Gugys, Garalevičius, Aleksandras Žilinskas 
(buvęs ministeris, dabar notaras; jis ir šokėjas buvo geras), Vincentas 
Sabas, Kazimieras, Vincentas ir Teklė Nacevičiai. [Underys (dabar Žalia- 
jam kalne vaistininkas), Sarapas, kanauninko brolis (dabar Amerikoj), 
Gylys (Amerikoj), Julijonas Štarkus (dabar kompoz.), Eduardas Tutinas 
— visi Naujalio mokiniai], Tutinaitė Ona, Petras Bertulis (dabar Žaliakal- 
ny vaistininkas), Zofija Bielskaitė, teismo antstolio duktė, Olė ir Julė Ra- 
šinskaitės, Marija ir Vanda Chormauskaitės, Juozapas Kazėnas (semina- 
rijoj mirė), dvi Volskytės, Marija ir Olė (policininko dukterys), V. Sabas, 
Vladislava Polubinskaitė (dabar Grigaitienė, artistė, su broliu Jonu) ir 
Andrius Vosylius — surinktieji ne visi buvo tinkami ir ne visi visą laiką 
priklausė. 

Trečias vakarėlis, 


Trečias vakarėlis įvyko Muziejaus g-vėje, Malinausko namuose, Gi- 
neito, nors lenko, bute. Jis buvo surengtas J. Naujalio pastangomis. Geroms 
vaišėms žymią auką davė prel. Januševičius. Tas vakarėlis buvo jau gry- 
nai lietuviškas. Beveik visi dalyviai buvo apsirengę jei ne uniforma, tai su 
surdutais bei vizitkomis ir baltomis pirštinaitėmis — salioniškai. Šokiams 
dirigavo išmokslintas šokėjas Kaz. Gugys. Eiles deklamavau aš, Aleksand- 
ras Žilinskas, Eduardas Tutinas ir dar kai kas. Dainavom pirmą kartą tam 
reikalui J. Naujalio parašytas šias aštuonias dainas: „Ant kalno karklai 
siūbavo", „Kur banguoja Nemunėlis", „Miškas ūžia", Močiute mano", „Šė- 
riau žirgelį", „Lietuvos grožybės", „Kaipgi gražus gražus rūtelių darželis", 
„Kur bėga Šešupė“ ir dar prel. Januševičiaus mėgstamą „Sėjau rūtą“. Va- 
karėlyje dalyvavo visi choristai ir visi Kauno įžymesnieji lietuviai, ypač 
inteligentai (p. 145). 


59. Tą pačią vasarą Naujalis vasarojo Veršvuose ir, chorą su svečiais 
pasikvietęs pas save, surengė gegužinę ir puikias vaišes. Ten chorą ir nu- 
fotografavo tyčia pakviestas Vl. Sausenavičius. Tik choristai buvo nevisi. 
Į Veršvus plaukėm dviem valtim su irklais. Tą pačią vasarą rengėmės va- 
žiuoti į Tilžę ir Karaliaučių pakoncertuoti, bet dėl stokos lėšų ir leidimų, 
sumanymas neįvyko. 

"Tą pačią vasarą buvo surengtos dvi gegužinės: viena Kačerginėje, kita 
Pačtavoje. Pačtavos gegužinės gerai neatsimenu. Žinau tik, kad buvo 
triukšminga ir kad joj dalyvavo ir kun. Stakelė ir kun. Abromavičius iš 
Amerikos. 

Pirmoj viešoj gegužinėj, kuri buvo surengta mūsiškių Kačerginėj, bu- 
vo ir mišrios publikos. Garlaivis buvo papuoštas žalumynais. Orkestras 
buvo pasamdytas I Tvirtovės pulko. Garlaiviui pasijudinus, choras užtrau- 

kė „Lietuva brangi“ ir kitas dainas. Žandarai sukruto, bet jau buvo per 
vėlu. Žmonės tuoj sužinojo apie mMetuvišką gegužinę ir garlaiviui grįžtant 
sveikino ant Nemuno krantų degindami laužus, šiaudus, smalą. Kiek pri- 
simenu, jei neklystu, be pašalinės publikos, kuri džiaugėsi lietuvišku kuklu- 
mu, mandagumu, melodijomis ir vvarka, dalyvavo dar šie asmenys: aš su 
broliu vaistininku (mirė), trys Sabai, stud. Vytautas ir Kazimieras (abu 
mirė) ir Vincentas (Rusijoj), Aleksandras Žilinskas — (notaras), dr. R. 
Šliupas, adv. Samajauskas, Naujalis su šeima, Garalevičius su žmona, gimn. 
mokinys J. Kazėnas, Kazimieras ir Mikalojus Gugiai, Adolfas Kišonas, Juo- 
zapas Zenkevičius su dabart. žmona, Anupras Maurusevičius (mirė) su 
žmona ir dviem giminaitėm, !2ovilas Bagdonavičius (mirė) su žmona, 
Stumbrys, vargon. Kulys (mirė), Gilys, Sarapas (Amer. k.), Baltrušaitis 
su žmona, Juozapas Žemaitaitis (dabar kunigas), Petras Abromaitis (mi- 
rė), Jurgis Vanagas, Jonas stukas klierikai, Jonas Steikūnas (dabar pro- 
vizor.), Antanas Steikūnas (dvar.), Vitkauskaitė Ona su sūnumi Aleksan- 
dru (dramat.), dvi Čunkaitės Stanislava - Petronienė ir Antanina Šlepe- 
tienė (išsiskyrus, dabar Rusijoj), Juoz. Meškauskas (mirė), Petras Ber- 
tulis (dabar proviz.), Nacevičiai Vincentas, Kazimieras ir Teklė. Pranciš- 
kus Brazauskas, Mečislovas Rašinskas su seserimis Ole ir Jule, Eduardas 
Tutinas su ses. Ona, Jonas Palubinskas su sesute Vladislava (dabar Gri- 
gaitiene), Juoz. Astrauskas (Amerikoj, Antanas Trečiokas (iš Zenkevičiaus 
paimdavo literatūrą išnešioti), Underys (dabar proviz.), Andrius Vosylius, 
Julijonas Štarka, Juoz. ir Jurgis su žmona Garkauskai, Antanas ir Mika- 
lojus Garkauskai, lietuviai, nevisai dar atlietuvėję, Juozapas Ignatavičius 
(dab. meninink.), Bučinskas, cukierninkas, Pagirskis, mokinys, Francke- 
vičius, kurpius, Kolieša — pardavėjas, dvi Ramanauskaitės (dab. viena 
Pasažeckienė Liet. Banke, kita Lenkijoj), Zofija Bagdanaitė, Marijona ir 
Olė Volskaitės, Marcinkevičius (Lipčiaus uošvis) su žmona Elena, Zimana- 
vičiūtė (dab. Tomkevičienė, Teisme), kurpius Ganusauskas su žmona 
(Maskvoj), Marijona, Vanda ir Henrikas Chormanskai, gim. mokinys Mar- 
kevičius (Amerik.), Povilas Steponavičius (šaltkalv.), stud. Šimkevičius, 
Mykolas Leškevičius, smuikininkas (mirė), Kazimieras Žukaitis su dukte- 
Trimis Elena, Jule ir Ole (Žukaitis dėl karjeros priėmė stačiatikybę) ir kiti. 

Gegužinėje visi, kas tik kiek mokėjo, stengėsi kalbėti, dainuoti ir žais- 
ti lietuviškai ir pavyzdingai elgtis, kad lietuvių vardo nesuterštų. Taip buvo 
sutarta, taip ir elgtasi. Tokiu būdu daugumas susėjo į artimesnę pažintį, 
pamėgo vakarėlius, gegužines ir pačią lietuvystę, prie kurios pirmiau gė- 
dydavosi prisipažinti. (D. Vaitkevičius, Kaip buvo lietuvinamas Kaunas, Ry- 
tas, 1935, N. 281), (p. 145). 


60. „Kaune svarbiausiu meno židiniu prieš Didįjį karą buvo „Dainos" 
draugija. Ji daug padėjo mūsų laikinąją sostinę atlietuvinti dar tais lai- 
kais, kada Kauno visuomenėje tebuvo vos keliolika inteligentų. „Dainos“ 
draugija pradėjo veikti dar spaudos draudimo laikais. 1899 metais slaptai 
susikuria tos draugijos būsimoji užuomazga — choras, vadovaujamas iš 
pradžių Nacevičiaus, vėliau — Juozo Naujalio. Šalia choro „Dainoj" ima 
burtis artistai mėgėjai. Tos draugijos vaidinimų rengėjai yra buvę: Anta- 
nas Sutkus, A. Vitkauskas ir kiti. Vaidinimai paprastai vykdavo „Dainos“ 

draugijos namuose, stovėjusiuose toj pačioj vietoj, kur dabar yra Finansų 
ministerijos rūmai. Įsikūrus Kaune 1906 metais „Saulės“ draugijos kur- 
sams, prie „Dainos“ draugijos vaidintojų prisideda taip pat kursantai, ku- 
rie, pabaigę „Saulės“ kursus ir išsisklaidę po visą Lietuvą, ruošė vaidini- 
mus visuose Lietuvos kampuose“. (V. Bičiūnas, Liaudies teatras, p. 60.). 
„Daina“ viešuosius savo vaidinimus pradėjo, nelengvai gavusi tam leidimą, 
1904 metais balandžio mėnesį. Pirmiausia ji ėmė ruošti mažus spektaklė- 
lius - vakarėlius. Tačiau jau 1905 m. kovo mėn. 5 d. Miesto Teatre buvo su- 
ruoštas pirmas didelis „Dainos“ vakaras spektaklis, kurin lietuvių vaidini- 
mas ir dainos buvo patraukę begalo daug publikos ir iššaukė didžiausį visų 
žiūrėtojų entuziazmą. Suvaidinta buvo Keturakio „Amerika pirty“, gi p. J. 
Naujalio vedamas choras gražiai padainavo kelioliką tautos dainelių. Ir nuo 
to laiko „Dainos“ vaidinimai ėmė jau vis stiprėti. Apie kitus tų 1905 m. 
spektaklius žinių... negalėjome surasti. „Dainos“ apyskaitų ir kasos knygos 
iš tų laikų yra dingusios". 

„Gavus galimybės po 1905 m. revoliucijos užimti Lietuvoje mokytojų 
vietas, jaunimas su 4-rių ir daugiau gimnazijos kl. cenzu stropiai griebėsi 
įsigyti sau mokytojų teises. Mokytojams priruošti „Saulės“ vardu buvo 
įsteigti pedagoginiai (ir bendrų dalykų) kursai. Tų tai kursų studijozai su- 
vaidino Kauno lietuvių tautinio atgimimo istorijoje irgi nemažą rolę. Pora 
dešimčių jaunų, drąsių, inteligentų lietuvių, drasiai vartojančių lietuvių kal- 
bą gatvėje, bažnyčiose, viešose įstaigose darė didelio įspūdžio ir erzino len- 
kuojančius Kauno miestelėnus. 

Didelis kursininkų skaičius dalyvavo jau pirmajame dideliame vaidini- 
me statant miesto teatre „Pilėnų kunigaikštį", iš jų „Laimutės“ rolę vaidino 
a. a p-lė Gediminaitė - Beržanskaitė - Klausutytė; mok. M. Vasiliauskas — 
Krivės rolę. 

Tasai spektaklis buvo vienas pirmųjų, pastatytų G. Landsbergiui reži- 
suojant, jau sulig teatro reikalavimais ir sutraukė iš Kauno ir tolimos pro- 
vincijos pilnutėlį teatrą žiūrovų. Išbuvo savo ložėje ištisą spektaklį net 
tuometinis gubernatorius p. Veriovkinas. 

Vaidinimas sukėlė teatre didžiausio entuziazmo. Kursininkai, tam pa- 
siruošę, sugiedojo tris kartus tautos himną. Gausiai apsilankiusios publikos 
tasai entuziazmas buvo išnešiotas į provinciją. Buvo tai didelis žygis tauti- 
niam minių atgijimui.* (Iš jubiliejinio „„Dainos"“ leid. 1924 m.). 

Be „Dainos“, vakarus ruošdavo ir paskiros organizacijos, norėdamos 
šiek tiek pasipelnyti. Suprantama, kad uoliems „Dainos“ gerbėjams tas ne- 
patiko. Pav., J. Galdinas iš Kauno rašo: „Kitos draugijos kaip štai „Šv. 
Juozapo“, „Blaivybės“, „Saulės", „Moterų katalikių" pačios rengia vaidini- 
mus ir vakarus vien tuo tikslu, kad savo medžiagišką būvį pagerinus ir 
neikiek nesirūpindamos savo tautiškos dailės likimu. Tuo būdu kenkia dar 
jos vien scena besirūpinančiai draugijai „Dainai“ ir apskritai imant užkerta, 
kelią sceniškos dailės plėtojimos Kaune“ (L. Ž., 1911. 110, persisp. V., 111). 

Po poros dienų jam atsako šv-to Juozapo dr-jos Kauno skyriaus pirmi- 
ninkas P. T.: „Dėl scėnos dailės Kaune, 

Kauno dr-jos, o taip pat ir Šv. Juozapo su Daina nesipeša ir scėnos dai- 
lės plėtojimosi netrukdo, jei ir savo vardu kada kokį veikalą pastato, ka- 

dangi ir gera artistų dalis, kurie vaidina pas mus, vaidina ir Dainoje. 
Kai-kurie jų ir po šiai dienai tebėra juozapiečiais arba jais buvo, ir tas pats 
Dainos režisierius p. Kaz. Babravičius — darbininkas antri metai režisuoja 
ir pas mus, už ką jam tariame ačiū. Kaip Dainai šaly scėnos dailės rūpi ir 
pinigai, taip ir mūsų dr-jai, kurios vyriausias tikslas yra ligonius šelpti, ša- 
lia pinigų rūpi ir tautinės dailės bei tautos dvasios pakėlimas tarp saviškių 
darbininkų. Praėjusią žiemą Šv. Juozapo dr-ja dagi išvien su Daina buvo 
pastačiusi veikalą „Ponas ir mužikai.“ Duos Dievas gal dar ne sykį ką 
išvien padarysime. Ir kur čia užkirtimas kelio? Argi tas pats daiktas bus 
netikęs, jei ne iš man mielo kromelio imtas. 


Apie kitas draugijas pridursiu tiek. Šį rudenį „Blaivybė“ išsiprašė iš p. 
Tilmanso teatro veikalui „Ponas ir mužikas“ vaidinti, bet vaidino didesnė 
pusė pernykščių to paties veikalo artistų — dainiečių su jos režisierium 
p. Babr. Pirmas tai „Blaivybės“ vakaras ir tai be šokių. Moterų katalikių 
dr-ja, kiek žinau, vaidinimais neužsiima, o tik koncertus rengia. „Saulė“ 
stato po kokį sykį per metus beturčių kursistų naudai paprastai per savo 
metinius visuotinus susirinkimus, kada vaikinai sodiečiai atsiveža pinigų. 
Tuomet daugiausia ant estrados veikia patys „Saulės“ kursistai. Kad ir ki- 
tos draugijos brangina vaidinimus ir scėną, tai džiaugtis tereikia iš to ga- 
lima vilties, jog mūsų scėna, turėdama visuomenės užuojautą, ilgainiui pa- 
kils, o pati „Daina“, išmiklinus jėgas, taps šiame dalyke vadovė“. (V. 1911. 
114), (p. 145). 


61. „Aš, kaip artistas mėgėjas, taip pat buvau įkinkytas į šį darbą, — 
pasakoja jau vėlesniais laikais M. Yčas (Atsim. I, p. 15). — Man buvo už- 
krautos labai garbingos, bet ir sunkios, nemalonios režisieriaus pareigos. 
Bet, turint gabų ir atsidavusį teatro reikalams padėjėją Babravičių, mūsų 
dabartinio operos solisto brolį, be to, visą gabių artistų ir artisčių būrį, 
kaip Sutkų, Rymaitę, Steponaitytę, Cirtautą, Ginaitytę, Nekvedavičių, dr. 
Alekną, Mikuckaitę ir kitus, šį darbą sėkmingai dirbome. Dar laikas nuo 
laiko pasikviesdavome „Rūtos“ draugijos artistus iš Vilniaus. Jie mielai 
pas mus atvažiuodavo gastrolėms. Prisimenu vieną iš geriausiai vykusių 
debiutantų K. Alytą, dabartinį artilerijos pulkininką. „Dainos“ draugija, 
nors turėjo labai kuklias patalpas ir nedidelę salę Milerio namuose, kurių 
vietoje dabar stovi finansų ministerija, buvo labai gausiai lietuvių lanko- 
ma. Vakarai, spektakliai, paskaitos ir šokiai praeidavo su didžiausiu pasi- 
sekimu. Juos pagražindavo vietos mokyklų moksleivija. Iš jų prisimenu — 
Daukšą, Kirlį, Kundrotą, Jackų, Bizauską, Šemetą, Bylą, Nasvytį, Bajer- 
čių, Kerpę, Naujalytę, Prumpį, Mikuckį, dvi Rabašauskaites, Tallat-Kelp- 
šą, Gineikytę, Mėginaitę, Lozoraitytę, K. ir A. Gustaitytes, O. Leonytę, B. 
Baltrimaitę, Toliušytę. Rudeniop suvažiuodavo iš visų Lietuvos kampelių 
žemės tvarkomosios įstaigos matininkai, kaip Gedgaudas, Perekšlis, Dauk- 
nys, Daugėla, du Raupiai ir eilė kitų. Visas lietuvių visuomenės gyveni- 
mas grupuodavos apie „Dainą“. Be to, retkarčiais, Kalėdų atostogų metu, 
suvažiavę studentai surengdavo, dažniausiai Aleksandrui Žilinskiui (buv. 
teisingumo ministeriui) režisuojant, spektaklį su dideliu baliumi. Kiti in- 
teligentai, mažesnėmis grupėmis, susimesdavo pas vieną kitą šeimą pava- 

karuoti, kortomis palošti. Bet šiaipjau ankštesnio visuomeninio bendra- 
darbiavimo nebuvo“ (p. 14—16), (p. 145). 


62. „"Daina“ kruta. Kuone kas antras sekmadienis vis pastato kokią 
nors komedijėlę. Lapkr. 16 d. pastatė „Neatmezgamąjį mazgą“. Norėjo ir 
„Valsčiaus sūdo“, bet valdžia neleido kaip užgaunančio rusus veikalo" 
(O. R. V. 1908.XI.9. 134). 

Statyta maždaug po 3 spektaklius mėnesiui, o mėgėjų teatro jėgoms ir 
sąlygoms, ypač tais sunkiais laikais, buvo tai tikrai nemaža. Vaidinta taip 
pat kiti veikalai net po 2 kartu per vienus metus. Ryžtasi statyti ir tokie 
didesni veikalai, kuriuos gali statyti tik profesionalinis teatras, kaip, „Pi- 
lėnų kunigaikštis", „Mindaugis", „Ponas ir mužikai", „Kerštas“, „Sparnai“, 
„Inteligentai“ (p. 147). 


63. Dar tą pačią dieną Šiaulius aplėkė sensacinga žinia, gerokai su- 
jaudinusi gyventojus: „Litwini krėla wybrali!' (lietuviai išrinko karalių). 


Per muzikantus, šnipus ir publiką žinia tučtuojau pasiekė žandarme- 
riją, kuri, savo ruožtu, nustebo ir nusigando nei kiek nemažiau, kaip įvai- 
riaspalvė Šiaulių visuomenė. Viršininkas nieko daugiau negalėjo sugalvoti, 
kaip tik labiausiai aliarmuojančiu būdu skubiausiai pranešti Kaunan. Bu- 
vo tuo blogiau, kad, kaip paprastai, gegužinė buvo suorganizuota be lei- 
dimo ir net be policijos žinios. Tiesa, lig šiol leidimo nieks nė nereikalau- 
davo — iš tradicijos ir dabar nieks nesirūpino legalizuot gegužinę. 

Kaunas, gavęs pranešimą apie „revoliuciją“ Šiauliuose, tuojau dele- 
gavo į Šiaulius keletą aukštų valdininkų, kurie tuč tuojau ėmėsi darbo. 
Pradėjo nuo Aleksandrijos dvaro tarnautojų ir žymesniųjų lietuvių. Lietu- 
viai suprato, kad reikalas jau pradeda komplikuotis. Visiems buvo aišku, 
kad pirmoj eilėj turės nukentėti Aleksandrijos dvaro savininkas gr. Zubo- 
vas — o tas kaip tik visiems buvo nemalonu, nes juk viskas be jo žinios 
padaryta. Kaip ir paprastai panašiais atvejais, svarbesnieji darbininkai, 
niekieno nekviesti, susirinko į nuolatinę susirinkimų vietą, pas J. Jablons- 
kį, Pasitarus, pavesta Janušauskui išaiškinti isprauninkui visą reikalą. 
Kad reikalas greičiau „paaiškėtų“ ir neišrodytų toks baisus, Janušausko 
dispozicijon pavesta 500 rublių. Jis juos turėjo sunaudot pagal reikalą: 
pragert, pralošt, įteikt kaip dovanėlę — žodžiu, kaip ras geriau ir nau- 
dingiau. 

Isprauninkas buvo nekvailas žmogus ir greitai viską „suprato“. Dar 
daugiau. Jis pasirodė pats esąs didžiausias lietuvių „bičiulis“ ir „rėmėjas“ 
ir pasisakė mielu noru visuomet pagelbėsiąs, kada tik lietuviams būsią ko 
nors reikalinga. Vieno tik prašė: ateity bet ką ruošiant pranešti jam, o jis 
jau viską kaip geriausiai sutvarkysiąs. 

Tokios geros pabaigos nė patys lietuviai nesitikėjo. Tas visiems įkvė- 
pė naujų jėgų, naujo pasiryžimo. Visiems buvo aišku, kad šis momentinis 
isprauninko malonumas reikia kaip nors išnaudot. Vėl visi renkasi pas 
Jablonskį, ir čia sumanyta išmėgint geros isprauninko intencijos lietuvių 
atžvilgiu, paprašant leidimo lietuviškam vakarui. Be jokių ilgų galvojimų 
pasirinktas ir veikalas, „Amerika pirtyje“ — tai buvo tradicinis pirmųjų 

lietuviškų vakarų veikalas. Reikėjo išspręst ir dar vienas klausimas: kam 
skirt vakaro pelnas, bet tai nebuvo jau taip lengva. Kažkas pasiūlė Rau- 
donąjį Kryžių, bet jau vienas faktas, kad jį globoja vyriausybė, darė pa- 
siulijimą griežtai atmestiną, prieš jį šiaušės visų lietuvių revoliucinė dva- 
sia. Povylius prisiminė, kad kažkada buvo renkamos aukos Telšių pade- 
gėliams — kodėl dabar negalima paremt neseniai sudegusių joniškiečių?! 
Pasiulijimas buvo visiems priimtinas — geresnio sumanymo, kuris būtų ir 
vyriausybei priimtinas, iniciatoriai negalėjo sugalvoti. 


Prašymui įteikti išrinkta Venclauskienė, bet prašymą įteikti ji atsisa- 
kė. Tada visi įprašė Janušauską, kaip mažiausiai susikompromitavusį rusų 
akyse. Tuoj po gegužinės prašymas ir buvo įteiktas. Lietuviai šoko dirbt 
visu įnirtimu, kad greičiau ir geriau galėtų viešai debiutuot Šiaulių sce- 
noj. Bet entuziazmas diena po dienos vis labiau slūgo, kai mėnesis po mė- 
nesio leidimo vis nesulaukė. Pagaliau ir visiškai nustojo vilties. Vieną gra- 
žią dieną grįžta iš Kauno gr. Zubovas ir teiraujasi, kodėl lietuviai nerengia 
vakaro, esą, gubernatorius Veriovkinas leidimą seniai pasirašęs. Gerokai 
paieškojus, pasirodė, kad leidimas ir sukliuvęs pas aną „gerąjį" isprau- 
ninką. Na, bet čia keliai jau seniai buvo žinomi — išgaut iš jo leidimą, di- 
delio vargo nebuvo. 

Didžiausi turtai nebūtų visų taip nudžiuginę, kaip tas mažas popiezėlis, 
kuriame aiškiai, išretintai buvo parašyta: „„razriešajetsa..“ Ir pa- 
rašai apačioje buvę kažkaip ypatingai gražūs, lyg specialiai pataikyti. Su- 
sijaudinimas buvo didžiausias, net prie ašarų privedęs. Šiauliečiai iš didelio 
džiaugsmo net butelį vyno išgėrę, kad dar. labiau tą dieną pažymėtų, — 
nenuostabu: tai buvo pats pirmasis Lietuvoje leistas lietuvių vakaras! 


Ir vėl visi smarkiai įniko į darbą. Beveik kasdien repetavo Povyliaus 
bute. Mat, čia buvo labai geros sąlygos: vienam kampe stovėjusi lova, o kad 
ji per daug nesimatytų, visas kampas buvo užtrauktas medžiaga  (šir- 
ma). Vadinasi, be jokių didelių pastangų turėta scena ir dar su uždan- 
ga. Iš to didelio džiaugsmo ir Venclauskienė pamiršo, kad buvo žadėjusi 
nevaidint — ir dar su didesniu karštumu dirbo. 


Prieš pat vakarą nusisamdė salę ir ten repetavo. Per repeticijas į salę 
prisirinkdavo daugybė stražnykų, žandarų, kurie su didžiausiu nepasitikė- 
jimu žiūrėjo į lietuvių pasiruošimus, vis tikėdamiesi, laukdami kažko ne- 
paprasto, ko reikėtų neleist, užbėgt už akių. Jie visą laiką sau negalėjo do- 
vanoti, kad leido vakarą. Vėliau jie išgudrėjo — ir leistus vakarus pačią 
paskutinę dieną atšaukdavo, — bet dabar tokių gudrybių jie dar nesugal- 
vojo. Pasižiūrėję kelių repeticijų ir pamatę, kad čia nieko baisaus nedaro- 
ma, nustojo lankęsi. 

Nevisai pasitikėdami savo jėgomis, šiauliečiai išsirašė iš Rygos, ten 
jau pagarsėjusį artistą Pundzevičių — Petliuką, kelių populerių komedijė- 
lių autorių. Jam pavedė porą rolių suvaidint. 

Tokiu būdu, šiam pirmam viešam Šiaulių vakare vaidino šie asmens: 
Pundzevičius — Vincas ir piršlys; Venclauskienė — Agota; Venclauskis — 
Bekampis; Morta Budytė — Bekampienė; Povylius — Antanas; stud. Ling- 
vys — Faibčikas; Jakštas — piemenukas; Mankūnas — suflierius. 

Bilietai jau prieš savaitę Ambrozaičio buvo parduoti ir į vakarą daug 
kas patekt negalėjo. Štai, pav., įdomi smulkmena: Vitkauskas buvo nusi- 
pirkęs „galiorką“ už 22 kap., bet, sužinojęs, kad jis paskirtas kontrolie- 
rium, savo bilietą pardavė už... 5 rublius! — tiek daug norėjo pamatyti va- 
karą. Aišku, visuomenė reikalavo, kad vakarą antrą kartą pastatytų, bet 
iniciatoriai nesutiko, nes ateinanti diena buvo vėlinės, o vėliau negalėjo 
dalyvaut kai kurie artistai (p. 152) 


64. Šis pirmasis legalus lietuviškas vakaras neapsiėjo be savotiško pa- 
įvairinimo. Tai buvo ypatingai neramūs ir įkaitę laikai. Demonstracijos, 
pasipriešinimai, susišaudymai buvo kasdieninis įvykis. Visuomenė buvo ge- 
rokai įelektrinta, — kaip paprasti piliečiai, taip ir valdininkai, — ir reikėjo 
tik mažos kibirkštėlės, o kartais ir jos nereikėjo, kad įvyktų sprogimas. 

Štai prieš vaidinimą policija pareikalauja, kad būtų sugriežtas valsty- 
bės himnas ir kad himną griežiant visi artistai išeitų į sceną. Aišku, tai 
buvo jau perdaug to laiko lietuviams: griežiant Rusijos himną ne tik kad 
artistai nepasirodė ant scenos, bet ir publika apleido salę, primėtydama 
proklamacijų (p. 152). 


65. Policija ir gubernatorius daug noriau leisdavo bet kurią pramogą, 
jei už ją atsakydavo kuris nors žymesnis žmogus. Ir vėlesniais laikais šiau- 
liečiai susirasdavo sau kurį nors žymesnį globėją, kuris pasiimdavo sau vi- 
są atsakomybę prieš policiją. Šios pareigos daugeliu atveju pasiimdavo gr. 
Zubovai, kurių autoritetas, artimi santykiai su gubern. Veriovkinu etc. vi- 
suomet būdavo labai gera garantija, kuri labai palengvindavo ir leidimo 
išgavimą. Pagaliau, jų aktyvus dalyvavimas teatralinių draugijų valdybo- 
se, globojimas ir dalyvavimas su savo svečiais lietuvių spektakliuose, tu- 
rėjo labai geros įtakos sulenkėjusiai visuomenei ir bajorams, kuriems jų 
elgesys buvo labai geru pavyzdžiu, iš antros pusės, lietuvių vakarams pri- 
duodavo tam tikro svorio, sutraukdavo daugiau aristokratiškos, bajoriškos 
publikos. Kaip jų dalyvavimas veikė visą publiką, matome kad ir iš tokios 
smulkmenėlės. Vieną kartą per vakarą užgeso šviesa. Emilija Petkevičienė, 
dvarininkė, su dideliu atsidėjimu ilgus metus globojusi bufetą, buvusi di- 
delė Zubovų gerbėja, sušuko ant visos salės savo žemaitiškų akcentu: 
„Žioburį! žioburį! I grapa suvažiava! Kokia sarmata!“ — ir visa publika 
tikrai blogai jautėsi, kad prie grovų tokia nelaimė ištikusi, nors šiaip tai 
buvo dažnas reiškinys lietuviškuose vakaruose, ir niekas į tai per daug 
nekreipdavo dėmesio (p. 153). 


66. Maždaug tuo pat laiku, kai „Juozapiečiai“ vaidino „Pilėnų kuni- 
gaikštį“, to pačio J. Misiaus vadovaujami, pradėjo ruošti vaidinimus vietos 
inteligentai. Susikūrusi „Varpo“ draugija pakvietė Misių nuolatiniu savo 
režisierium. Jam buvo mokama alga ir už tai jis turėdavo kas savaitę pa- 
ruošti bent trumpą vaidinimėlį draugijos narių savybės vakarams. Retkar- 
čiais būdavo rengiama didesnių vaidinimų. Šitaip besidarbuojant „Varpo“ 
draugijai Šiauliuose 1905-15 metų laikotarpy buvo suruošta per 100 vai- 
dinimų. Beje, ne visi vaidinimai vien J. Misiaus būdavo režisuojami. Mi- 
siui susirgus, jį pakeitė iš pradžių O. Puidienė, o vėliau Žemkalnis. Pasta- 

rasis surežisavo 1913 metų Šiaulių gegužynės proga Heiermanso veikalą 
„Du keliu“, sukėlusį dėl savo pasaulėžiūrinės krypties smarkų ginčą anų 
laikų mūsų spaudoje“. (V. Bičiūnas, Liaudies Teatras, p. 62), (p. 153). 


67. Kad ir netvirtintas „Vilties“ būrelis iš karto pradėjo darbą. Pra- 
džioj susirūpinta cenzūruotais egz., stengiantis sudaryti didesnę jų atsar- 
gą, kad, reikalui esant, galima būtų jais pasinaudoti. Surinkę kiek daugiau 
veikalų, šiauliečiai juos sudėjo į tam tikrą dėžutę, ant kurios buvo išpiauti 
„Vilties“ inicialai. Gaila, per karą toji dėžutė su veikalais kažkur dingo, 
nors anksčiau pražuvęs „Vilties“ pianinas dabar atsiradęs. 

„Šiaulių mieste vaidinimų pionieriais yra buvę: Jonas Misius, S. ir B. 
Venclauskiai, O. ir K. Puidai. Be kitko minėtina, kad Puidų iniciatyva dar 
1905 metais Šiauliuose buvo daroma žygių sukurti nuolatinis skrajojamas, 
lyg ir profesionalų, teatras. Tas teatras buvo pradėjęs lankyti apylinkės 
miestelius su vaidinimais. Bet anais laikais lietuviškoji visuomenė nepri- 
tarė toms pastangoms. Vaidinimai buvo rengiami ne pasipiniguoti, bet 
lietuviškai sąmonei ugdyti. O jei kas mėgino, užuot sąmonę skleidęs, ruošti 
pramogas, tai iš anksto galėjo būti tikras nieko nepešęs. 

Šiaulių teatro pradžia daug įsidėmėtina. Jau minėjome, kad pirmai- 
siais vaidinimų rengėjais Lietuvoje buvo „Juozapiečių“ ir „Blaivybės“ 
draugijos. Pirmieji veikalai, suvaidinti tų draugijų narių — paprastų dar- 
bininkų, — buvo „Betliejaus stainelė“ ir „Genovaitė“. Ši pradžia rodyte ro- 
do, kad ir mūsų teatras, besirutuliuodamas, turėjo tą pačią pradžią, kaip 
viso pasaulio teatrai. Jis prasidėjo, jei ne nuo misterijų, tai bent nuo reli- 
ginio turinio veikalų. Bet greit tikybinio turinio vaidinimus mūsų mėgėjų 
teatre pakeičia didvyriškai patriotiškieji vaidinimai. Šiauliuose tų pačių 
„Juozapiečių", J. Misiaus vadovaujamų, buvo suvaidinta Šiaulėniškio — 
M. Šikšnio penkių veiksmų tragedija „Pilėnų kunigaikštis“, kurios turinys 
ir bendri apmatai paimti iš J. I. Kraševskio „Kunigas“. Vaidinime daly- 
vavo apie 50 žmonių. Tai buvo nepaprastas įvykis netik Šiaulių, bet visame 
anų laikų mūsų teatrų gyvenime“. (V. Bičiūnas, Liaudies teatras, p. 61-2), 
(p. 153). 


68. Jos steigėjai ir aktingesnieji darbininkai yra buvę: Landsbergis, 
St. Venclauskienė (Jakševičiūtė, dalyvavusi Palangos spektakly), Višins- 
kis, Povylius, Jablonskis, O. Pl. - Puidienė, Puida, Venclauskis, Bugailiškis, 
Bičiūnas, Skipitis, Bielinis, Arlauskaitė, Vasiliauskienė, Kuprevičienė, Gri- 
nius, Mikševičius, gr. V. V. Zubovas. gr. V. N. Zubovas, Gruzdys, Janavi- 
čius, Zaleskis, Jakubėnienė, Augevičienė, Kairiūnas, Daugėla, Janušauskas, 
Lukauskis, Lingvys, Lingvienė, Tallat - Kelpša, Nemeikša, Ciplijauskienė - 
Kupčikaitė, Valavičaitės (Paulina ir Elena), Skipitienė - Bagužaitė, Pelė- 
džiukė, Sidaravičius, Gabrielė, Stanislava, Zofija ir Vytautas Landsbergiai 
ir kt. (p. 153). 


69. Balansas 191111. siekė 2016 rub. 29 kap. Inventorius kainojamas 
506 rub. 38 kap. Grynas kapitalas 448 rub. 38 kap. Draugija turi knygyną 
iš 695 knygų. (plg. Šviturys, 1912 m. p. 224, Draugijos metines apyskaitas). 

Štai, pavyzdžiui, viena to meto žinelė apie „Varpą“: 


sian 

„Varpo“ dr-ja vis rimčiau pradeda darbuotis. „Persikėlus į naują būstą, 
ant scėnos jinai jau pastatė šiuos veikalus: „Kovą“, „Blindą“, du syk, 
„Švarką ir milinę", „Užburtą kunigaikštį". Taip pat buvo Šimkaus sudary- 
tas ir puikiai išlavintas didelis choras (70 žm.), tik vedėjui išvažiavus, 
kaž-kas iš jo išeis. Kas bus, kas ne, bet nuolatinio choro kol kas „Varpo“ 
dr-ja, kaip matyti, neturės. 

Dar keletas žodžių apie paskutiniuosius vakarus: 

„Vakaras rugsėjo 4 d. pavyko. Svečių pilna salė, nežiūrint į tai, kad tuo - 
pačiu laiku lenkai vaidino liaudies namuose. Veikalas „Švarkas ir milinė“ 
suvaidintas buvo gana gerai, ir gilus įspūdis iš to vakaro ilgam pasiliko...“ 


„Neblogiau pasisekė ir paskutinis vakaras — rugsėjo 17. Trijų veiksmų 
komedija - operetė „Užburtas kunigaikštis“ suvaidinta buvo visai gerai. 
Čia parodė savo gabumus p. J. Misius kurpio Jono rolėje ir p-lė Briedikaitė. 
„„Ateinančiame subatvakaryje... „Dumblynė“.  Šnekutis". (V., 1911. IX,28 
XAi). N- 112). 


70. „1912 m. tradicijiniai Šiaulių gegužynei rašiau istorijos dramą 
„Skirmuntas“, — rašo O. Pl. - Puidienė Lietuvy, — iš Chruščovo Sokolno- 
kovo romano „Grunvaldas“. Aš dar tik rašiau, o Landsbergis jau rūpinosi, 
kombinavo, kaip statysim. Veik kasdien atsilankydavo, ragindamas pa- 
skubėti, reikalaudamas paskaityti parašytas scėnas. Dramą parašiau per 
8 dienas. Atgabenom iš Rygos kostiumus, reikalingus jai pastatyti, atsi- 
kvietėm V. Skardinską herojaus rolei. Aš pati vaidinau Skirmuntą. Lands- 
bergis neregį kanklininką..." (p. 155). 


Tl. „„„piktai susipykom besiruošdami prie 1913 m. gegužynės, parink- 
dami pjesę „Du keliu", — prisimena O. Pl. - Puidienė Lietuvyje. — Kaip 
tada, taip ir dabar, visai nežinau, dėl ko susipykom. Kartu studijavom pje- 
sę, tarėmės, galvojom, kaip pastatyti, kaip roles padalinti, ūmai — senu- 
kas pavedė vienai man režisūrą, atsisakydamas ir vaidinti. Iš savęs atsta- 
čiau tokius pat ragus, — „tamsta statyk ir aš nevaidinsiu“. Tiesiog būta 
artistinių kapryzų, nes net principiškų skirtumų į pjesės supratimą ne- 
buvo. Į tą mudviejų vaidą įsimaišė net „Varpo“ valdyba ir abu savo prem- 
jeru betaikydama siūlė įvairių kompromisų. Atmenu režisūrą nutarė pa- 
vest G. Landsbergiui su sąlyga, kad aš vaidinčiau Ritą. Ir su tuo nesutiko 
Landsbergis, tvirtindamas, jog mudu kartu dirbti nebegalim ir kadangi 
kitos Ritos nesą, jis turįs užleisti man ir pastatymą. Nežinau, koks būtų 
buvęs finalas, jei ne mano liga. Progresuojanti džiova išvijo mane į Pe- 
terburgo profesorius ir „Du keliu" pastatė Landsbergis, radęs kitą Ritą. 
„Du kelių“ buvo mudviejų paskutinis darbas scenos mene ir paskutinis su- 
sirėmimas. Tuoj po to išsiskyrėm, širdingai susitaikę, bet ir atsisveikin- 
dami ant visados“. 


„Vienas mums pavyzdys, — sako V. Bičiūnas, — kaip pavojingi ginčai 
tarp mėgėjų dėl pažiūros į vaidmens pobūdį ir į vaidmenų paskirstymą. Tai 
buvo, berods, 1913 m. Tų metų vasarą, kaip paprastai, birželio mėnesy, Šiau- 
liuose turėjo įvykti anais laikais garsi gegužinė. Šiaulių gegužinių proga 
visad būdavo rengiami vieši lietuvių vaidinimai. Taigi jau prieš mėnesį su 

viršum laiko, 1913 m. taip pat susirūpinta vaidinimo ruoša. Ruošos užda- 
vinį turėjo atlikti „Varpo“ draugija. Tarp tos draugijos narių buvo nema- 
ža gabių artistų mėgėjų. Kai kurie turėjo nemenką teatralinę nuovoką. 
Šiaulių vaidintojai prieš Didįjį karą būdavo vertinami aukščiau už kitu3 
mūsų miestų vaidintojus. Gerai tai žinodamas, anų laikų „Varpo“ režisierius 
G. Landsbergis - Žemkalnis sumanė pastatyti belgų rašytojo  Hejermanso 
dramą „Du keliu“. Šis veikalas pradėtas skaityti ir jo turinį aiškinti daly- 
vaujant visiems žymiems anų laikų Šiaulių artistams mėgėjams. Tarp jų bu- 
vo ir O. Pleirytė - Puidienė. Žemkalniui ėmus aiškinti, kaip jam atrodė to 
veikalo vyriausieji asmens, kunigai Nansenas ir Bronkus, O. Puidienė per- 
traukė režisieriaus kalbą ir paprašė balso. Žemkalniui leidus kalbėti, O. 
Puidienė ėmė aiškinti, kad Žemkalnis klystąs šitaip aiškindamas tuos vaid- 
menis. Girdi, jinai mačiusi Vilniuje artistus profesijonalus vaidinant tą 
veikalą lenkų teatre ir tame vaidinime Nansenas ir Bronkus buvo pagy- 
venę žmonės. 

Žemkalnis iš karto mandagiai ėmė aiškinti O. Puidienei, kad jos argu- 
mentas nesvarbus. Tegu sau lenkai artistai vaizduoja Nanseną ir Bronkų 
pagyvenusius, o lietuviai galį juos jaunus vaizduoti. Girdi, autoriaus ne- 
nurodyta, kokio amžiaus turį būti tie du kunigai. Mūsų uždavinys — sakė 
Žemkalnis — priartinti tą veikalą lietuvių žiūrovų supratimui, taigi, bus. 
tiksliau vaizduoti juos jaunesnius, ne senesnius.“ 

Mandagus Žemkalnio atsakymas nepatenkino O. Puidienės. Ji čia pat 
ėmė aiškinti savo pažiūrą į tuos vaidmenis, sukeldama dėl to ginčą dar 
neužbaigus vaidmenų paskirstymo. Vaizdūs ir sumanūs O. Puidienės aiš- 
kinimai patraukė savęspi dalį artistų kuopelės ir kuopelė skilo pusiau. 
Vieni artistai buvo linkę klausytis Žemkalnio nurodymų, kitiems labiau ti- 
ko O. Puidienės aiškinimai. Kuopelėje kilo sąmyšis. Vienoj šeimoj atsirado 
„dvi galvos“. Mažai betrūko, kad O. Puidienė ryžtųsi lygiagrečiai sudaryti 
kitą artistų grupę ir su ja režisuoti tą patį veikalą taip, kaip ji buvo ma- 
čiusi vaidinant Vilniaus lenkų artistus. Patraukusi savo pusėn dalį vaidin- 
tojų, O. Puidienė labai apsunkino Žemkalniui tolimesnę vaidinimo ruošą. 
Vietoj pasitraukusių artistų jam teko kviestis savo šeimos narių. Iš sve- 
timųjų vaidinime dalyvavo tik T. Petkevičius, J. Bružas ir Augienė. T. 
Petkevičius vaidino Nanseną, o J. Bružas — Bronkų. Abu scenoje buvo 
jauni ir, reikia pripažinti, jų jaunumas labai tiko vaidinimui“. (V. Bičiū- 
nas, Liaudies Teatras, p. 147—48). 

O. P.- P. tik turėjo progos pasityčioti, kad tai buvęs Landsbergių šeimos. 
benefisas. Mat, tikrai Landsbergio vaikai jau nuo Vilniaus laikų labai ak- 
tingai dalyvaudavo vaidinimuose — keturios dukterys (Stasė, Zosė, Gabrie- 
lė ir Jadzė) ir sūnus Vytautas buvo dažni svečiai lietuvių scenoje. Keli iš jų 
ir šį kartą dalyvavo: režis. — tėvas, Rita — Gabrielė, Ritos vyras — Vytau- 
tas, suflierius — Zosė. 

Dėl tų nelaimingųjų „Dviejų kelių" iškilo ir dar vienas ginčas — pje- 
se smarkiai pasipiktino Šiaulių vikaras kun. Galdikas. Per pamokslą pa- 
grasinęs bedievio, bažnyčios priešo vardu visiems tiems, kurie drįstų nu- 
eiti į spektaklį. Vis dėlto spektaklis įvyko ir turėjo, rodos, neblogo pasise- 
kimo, bet jau visam laikui sugadino santykius su dešiniąja lietuvių grupe, 

kuri, bent teatro srity dirbo kontakte su kitomis grupėmis. Kun. Galdikui 
parašius labai piktą vakaro recenziją (plg. analogišką ginčą Marijampolėj, 
pap. 33, psl. 192) ir vis nesiliaujant smerkt ir toliau teatro ir jo svarbes- 
niųjų darbininkų, neiškentęs Žemkalnis parašė smarkų feljetoną, kuriame, 
tarp kitko, kalbasi du šiauliečiai: vienas skundžiasi, kad jų kunigėlis ne- 
leidžiąs katalikų į teatrą, vadinąs visus cicilikais, bedieviais. — Gal dyka 
(— Galdikas) galva jūsų kunigėlio.. — tuč tuojau nusprendžia antras. — 
Tas feljetonas plačiai buvo žinomas šiauliečių tarpe, bet, kai kuriems 
Žemkalnį pertarus, išspausdintas nebuvo. 

Olandų rašytojo Gejermanso „Dviejų kelių“ pjesė, M. S. išversta, buvo 
išspausdinta J. Strazdo leidžiamo „Teatro“ žurnalo 1913 m. Nr. 11—12. ir 
buvo keletą kartų suvaidinta. Toje dramoje parodomi du kunigų tipai: 
doro, sąžiningo, ištikimo savo pareigoms ir paviršutiniško, šabloniško. Dėl 
tos dramos „Vienybėj", „Šaltiny" ir „Vilty" (tada jau p. Dovydaičio red.) 
buvo įdėtos smerkiančios recenzijos. Į jas atsiliepė Žemkalnis (LŽ. 1914. 
7, 8). 

Ligi šiol nepastebėjęs rimtesnės to veikalo kritikos, Žemkalnis mato 
reikalą plačiau išsitarti. „Vienybės“ ir „Vilties“ recenzijos daugiau pana- 
šios į cenzūros pastabas, ne kaip į kritiką. Lietuvos visuomenės negalima 
laikyti tokia nesubrendusia, kad ją galėtų papiktinti realaus gyvenimo pa- 
rodymas. „Vlt.“ sako, kad vertimo tikslas esąs pažeminti katalikų dvasiš- 
kiją ir patraukti skaitytojus prie bedievybės. Nepažeminamojo nieks pa- 
žeminti negali, bet jei statos per aukštai, kas „stono“ apakintas puikybė 
lygina atskirų žemės asmenų kritiką su „bedievybe“ — tą reikia kiek nu- 
traukti nuo aukštybių į tą papėdę, ant kurios jį likimas pastatė. 

Kokiu tikslu versta „Du keliai“? — O gi kad norėta praturtint lietu- 
vių literatūrą geresniais kitataučių veikalais. Ar Gejermansas katalikas — 
ar ne — su menu tai nieko bendro neturi, kaip kad Svirno Žvynei išrodo. 

„Viltis“ ir „Vienybė“ nusprendė, kad veikalas nekatalikiškas, verčiau 
versti Šekspyras, Šileris. Esą, tikį inteligentai pasipiktins, nes tikrovėj to- 
kių herojų nėra. 

Žemkalnis pastebi, kad „Vienybės“ ir „Vilties“ kritikai žiūri per daug 

Gejermans'as savo dramoje parodė mūsų sielos gyvenimą ir dviejų pu- 
sių. Gryną Kristaus artimo meilės mokslą kun. Nanseno asmenyje, iš vie- 
nos pusės, ir šabloninį ritualizmą, kun. Bronkaus asmenyje, iš kitos. To- 
dėl „Du keliu“ reikia dažniau statyti, kad tokių „Bronkų“ būtų mažiau, o 
pasidaugintų „Nansenų“ skaičius, kurie sutaikys su bažnyčia atsitrauku- 
sius nuo jos dėl „Bronkų“ demagogijos. 

Tai paprastas poleminis str., parašytas gana aštriu tonu (p. 122 ir 155). 


72. Nepatiko Puidienei ir kiti Žemkalnio pastatymai. „Štai Šiauliuose 
nepersenai matėm. „Pilėnų kunigaikštį", — rašo ji skambios antraštės 
straipsny: „Mūsų dailė—menas—teatras“ (LŽ. 1910. 41, 42). — Tiesiog ka- 
rikatūra. Pusiau nuogos ir išdekoltuotos vaidilutės, modern sufrizuotos su 
gražiais pantofeliais ar šlafrokais vieton senovinių parėdų. Tie patys pa- 
rėdai vokiečiams, tie patys lietuviams, tos pačios dekoracijos ir Pilėnų ir 

Malburgo pilių. Taigi, kur čia dvasios pakėlimas, kur čia užžavėjimas sie- 
los praeities didvyrių darbais...?" (p. 155). 


73. Susiginčyta dėl klausimo, kuo apsiūt tautiškus mergaičių drabu- 
žius: Venclauskienei išrodė, esą, būtinai reikia dėt auksinė spalva, tuo 
tarpu O. Pl. - Puidienė ir prileist negalėjusi, kad galėtų būt kita spalva, 
kaip sidabrinė. Prisidėjo ir dar viena priežastis: viena nuometą užsidėjusi 
kiek labiau ant šalies, o antra — kiek labiau į užpakalį, be to, ir pats su- 
dėjimas skyręsis — tai buvusios priežastys, dėl kurių šios dvi draugės, žy- 
miosios režisierės ir artistės susipyko. 

Neatsiliko ir Landsbergis, Jis kategoriškai pareiškė, kad neisiąs į sce- 
ną, jei „Varpo“ tarybos nutarimu salėj pastatytas krosnis, kaštavęs gero- 
kai pinigų, stovėsiąs šioj vietoj, o nebūsiąs perkeltas ten, kur jam rodėsi 
esą geriau (p. 155). 


74. „G. Žemkalnis sako, ar ne metas būtų lietuviams pažiūrėti teatran 
visų pirma kaipo tautos meno šakon. Mums rodos, jog metas, jei tik pa- 
galėsime" (Raštai, II, p. 295—6). 


Reikia gerų veikalų — jų galima įsigyti konkurso būdu — mano S. 
Čiurl. - Kymantaitė, — ir gero vaidinimo. Bet juk neturime paruoštų ar- 
tistų, o ir tiems patiems trūksta dailės intuicijos t. y. įkvėpimo. Čia pat 
autorė patiekia visą eilę teatro meno reikalavimų ir samprotavimų apie 
intuiciją (p. 157). 


75. Norėdamas patirti kitų nuomonę tuo klausimu, be spaudos, L-is daug 
susirašinėjo su to meto teatralais. Štai vienas toks laiškas.: 


„Gerbiamasis, labai džiaugiuos, kad savo sumanymą įvykdyste, ir kad 
jau dabar galvojate apie programą. Laikas man rodos labai geras del visų 
ypač dėl to, kad sutaikintas su gegužine... (Ir) svarbus klausimas, kur bus 
tas didysis susirinkimas. Ar kaipo atminimas Palangoje, ar Vilniuje, man 
rodos, kad tame dalyke, tik tos dvį vietos tegali rivalizuoti. Palangoje sun- 
kiau bus įtaisyti, nes gana brangi ir tolima kelionė — na ir ant vietos nėra 
ten lietuvių inteligentų, kurie padėtų dirbti (apart dr. Vaineikio, kurs yra 
truputį nepergreitas, ir truputį jaunuomenės, kurį vel „ne perveikli“). Rei- 
kėtų, kad ruoštusi ten kelės savaitės pirma koks energiškas ir darbštus 
žmogus, bet būtinai „blagonadežnyi“, kad afišus būtinai per 10 dienų pirma 
išsiuntinėti po aplinkines parap. i-t. t.. it. t. — Susivažiavusiems būtų labaž 
malonu, kokioje puikioje ir brangioje mųsų vietoje ir pasikeltų šiek - tiek 
lietuvių dvasė (vietinių) nes kas metą užlieja juos lenkų bangos... (Bet) Jus 
žiūrėkit, išrinkti tokią vietą, kad kodaugiausia galėtų žmonių susivažiuoti, 
ir... kad kogeriausiai galima būtų viską atlikti. Tik meldžiamieji be jokio 
partiviškumo, kad bent tas vienas dalykas būtų tikrai rimtai ir širdingai 
atliktas. O ką galvojate vaidinti, gal prie kitko, Vidūno, Ne-sau žmonės“ — 
bet tam dalykui tai reikia labai gerų artistų ir gilio „stimmung'o“ o paskui 
artistų susirinkimas — su referatais, ginčais ir t. t.....“ 


Sof. Čiurlionienė (Kymantaitė), (p. 157). 

76. Gegužinėje buvo pastatytas didžiulis „Inteligentų" veikalas, kuria- 
me dalyvavo rinktinės lietuvių artistinės pajėgos. Tarp kitų, labai gražiai 
užsirekomendavo kaip gabūs artistai J. Nemeikša, A. Žilinskas ir kt. 
(p. 157). 


TT. Nuo savitarpiečių, kaip oficialūs delegatai dalyvavo muz. Juozas 
Tallat - Kelpša, Adolfas Vėgėlė ir Jonas Strazdas (p. 157). 


78. Suvažiavę atstovai, apsvarstę beveik visus spaudoj iškeltus klausi- 
mus, nutarė (plg. V. 1909.VI.26. Nr. 72): 


1) Lietuvių teatro biuro reikalu: kiekvienas komiteto narys turi pa- 
sirūpinti, pasiteiravęs su svetimtaučių teatralais ir panašiomis įstaigomis, 
parūpinti savo sumanymą ir pristatyti jį Vilniun liepos 5 d., kad vėl susi- 
rinkęs komitetas iš tų sumanymų galėtų galutinai nustatyti taisykles ir 
įsteigti minėtąjį biurą. 


2) Jubiliejaus šventę minėti vyriausia Vilniuje, rugpiūčio 14, 15 ir 16 d. 

a) Pirmai dienai — šventei tinkami referatai ir artistų ir konservato- 
rijos mokinių koncertai. Referatais rūpintis prašyti: dr. K. Grinių, kon- 
certine dalim — J. Tallat-Kelpšą, kuris taip pat turi sukviesti geriausias 
lietuvių muzikos jėgas. 

b) Antrai dienai — jubiliejinis ceremonialas — „Amerika pirtyje“ ir 
„Birutė“. 

c) Trečiai dienai — drama „Vaidilutė“ arba „Pilėniečiai“. Išrinkti iš tų 
vieną ir pastatyti pavesta Žemkalniui. 

Komitetas paveda: K. Alytai, A. Vėgėlei, J. Strazdui ir J. Tallat-Kelpšai 
komiteto vardu, prašyti Vilniaus Šelpimosi dr-ją, kaip vyriausią draugiją 
Lietuvoje, priimti medžiaginę ir administratyvinę šventės dalį ant savęs, 
pritraukiant tam tikslui kitas lietuvių draugijas, kaip Lietuvoje, taip ir 
svetur esančias, ir sutraukti tam tikslui pakankamai lėšų, kad sekant 
svetimtaučių pavyzdžiu iškilmingiau atlikti šventę. 

Lietuvos scenos sutvarkymo ir šventės įvykinimo komitetas: Alyta, 
Kazimieras — Vilniuje, Bagušytė, Stanislava — Šiauliuose, Landsbergis, 
Gabrielis (Žemkalnis) — Kaune, Skardinskas, Vladas — Rygoje, Strazdas, 
Jonas — Vilniuje, Tallat-Kelpša, Juozas — Peterburge,  Venclauskienė, 
Stanislava — Šiauliuose, Vėgėlė, Adolfas — Vilniuje, Žilinskas, Kazimieras 
(Nabagėlis) — Kaune“, 

Pradžioj manyta šventę suruošti lygiai sukaktuvių metinėms — bū- 
tent, rugpiūčio mėn. 8 d. — ir švęsti tris dienas. Pirmasis pasiūlymas, kaip 
ir antrasis, dėl provincijos pageidavimų buvo pakeistas. 

Buvo ir dar vienas sumanymas. Sukaktuvių komitetas iš pradžios ma- 
nė sudaryt būrį gerų vaidintojų ir parodyt didiesiems mūsų centrams, kaip 
reikia pavyzdingai vaidinti. Bet visuomenė pati rengė sukaktuvėms pami- 
nėti vakarus. Tad nuspręsta pasitenkinti vienu Vilniumi. (plg. Jonas Vi- 
leišis, „Mūsų scenos jubiliejus“, LŽ. 1909. 19). 


Atsižvelgdami į visus pageidavimus ir sumanymus, Lietuvių scenos 
sutvarkymo ir šventės įvykinimo komitetas, kaip buvo numatyta, 1909 m. 

liepos mėn. 5 d., „susirinkęs galutinai nuspręsti šventės programai, šelpia- 
mas patarimais: kan. J. Tumo, d-rų A. Vileišio ir A. Domaševičiaus ir M. 
Šleževičiaus, nutarė: 

1. Biuro įkūrimo sumanymą parengti ligi rugpiūčio 16 d. š. m., tuo- 
met ir užbaigti šį klausimą. 

II. Jubiliejaus šventę sulig patarimų, kaip vietinių, taip ir provincijos 
veikėjų — sutrumpinti iki 2-jų dienų, būtent: šeštadienį, rugpiūčio 15 d. 
iš ryto pamaldos (Apie vietą ir valandą pamaldų bus pranešta vėliau) pir- 
mojo spektaklio veikėjams, Jubiliejaus šventės nesulaukusiems, atminti; 
vakarą — jubiliejinis spektaklis: „Amerika pirtyje“ su tinkamuoju apo- 
teozu ir melodrama „Birutė“, antraktais bus demonstruojami paveikslai: 
afiša vakaro 1899 metų („Amerika pirtyje"), autorius ir to pirmojo vakaro 
Lietuvoje artistai — įrengėjai. Sekmadienį, rugpiūčio 16 d., pirmasai didelis 
lietuvių simfoninis koncertas ir balius. Komitetas“ (LŽ, 10, V. 77). 

Taip energingai pradėtas darbas, tuojau sutiko ir kliūčių ir, svarbiau- 
sia, iš ten, iš kur to mažiausia tikėtasi. Štai G. Petkevičaitė, rašydama at- 
siminimus apie 1899 m. spektaklį ir ragindama jubiliejaus proga sukrusti 
ne tik Vilnių, bet ir visą Lietuvą, kad būtų atmainytas, nežiūrint spaudos 
laisvės, tebeveikiąs 48 cenzūros įstatymų str. (pagal kurį, norint vaidinti 
ne rusų kalba veikalą, reikia išgauti generalgub. ar gub. leidimas) ir būtų 
vykinama visa eilė savam teatrui svarbių dalykų, straipsnio gale pastebi, 
kad minint teatro jubiliejų visiškai .nereikalingos pamaldos — esą tai pri- 
mena rusų oficialines šventes. Jai pritarė ir kitas „LŽ.“ bendradarbis, Pu- 
riškevičius („Išvirkščias jubiliejus“, LŽ. 1909. 13). 

Visiems nepatenkintiems Žemkalnis atsakė smarkiu str. „Trukdykit, 
ponai, trukdykit...“ (V. 1909. 84). Tarp kitko primena, kad LŽ. redakciją 
sudaro daugelis rūtiečių, kurie taip pat juk pašventino savo naująjį būklą. 
„Tame komitete dalyvavo ir prieš sumanymą neprotestavo vyrai, kuriuos 
„LŽ.“ vargu išdrįstų priskaityt prie „vištgaidžiadūšių, davatkiškesnių už 
davatkas“.  "Trukdykit, ponai, trukdykit!, rasit, kas ir pasinaudos?!“* 
(p. 157). 


79. Pundzevičių - Petiuką (iš Rygos), Jakševičaitę - Venclauskienę (iš 
Šiaulių), Kiprą Petrauską (iš Peterburgo), Audiejų ir kt. (p. 157). 


80. „Amerika pirtyje“ Vinco rolę vaidino p. Pundzevičius, Bekampis — 
Gaidelionis, Agotos — Venclauskienė, Faibčiko — Alyta. „Birutėj“ Biru- 
tės rolę atliko L. Balčiauskaitė. Jos meilus sopranas, mokėjimas laikytis 
scenoje labai patiko publikai. Zundšteiną dainavo malonus tenoras Babra- 
vičius. 

Choras, J. Tallat-Kelpšos išmokytas, gerai pasirodė, iš Valkininkų at- 
važiavo choristės sodietės su chorvedžiu. Paskutinis „Birutės“ aktas pa- 
įvairintas baletu, sutaisytu iš lietuviškų šokių. Tai naujiena mūsų scenoje. 
Gerai pasisekė gale dainuojant „Lietuva tėvynė“ improvizacija, gyvas pa- 
veikslas. 

„Rūpi lietuviams scenos veikalai! Mūsų artistų pasiruošta sąžiningai 
sutikti šventę. Daugelis iš provincijos atvažiavę prakaitavo, kad tik tin- 
kamai tokią dieną pasirodytų“ (V), (p. 158). 

81. Mat, Žemkalnis, norėdamas šventę padaryt kuo iškilmingiausią, 
puošniausią, impozantiškiausią pasikvietė žymiausias tais laikais mūsų te- 
atralines pajėgas, visiems pažadėdamas gerus honorarus. Be to, sako, pri- 
daręs ir šiaip nereikalingų išlaidų (plg. pap. 27). "Taigi nors vaidybiškai 
šventė praėjo su didžiausiu pasisekimu, bet finansiniu atžvilgiu susidarė 
gerokas deficitas, kuris gerokai teikė susirūpinimo Rengimo komitetui ir 
kitiems, garantavusiems jubiliejaus suruošimą. Daugeliu kostiumų, buta- 
forijos bei dekoracijų reikmenų pasinaudota senuoju VK pastatymu, tad 
deficitas tikrai nuostabiai atsirado (p. 159). 


82. Po jubiliejaus kilo smarkus ginčas tarp svarbiausiųjų Komiteto 
narių. Mat, Vienožinskis, norėdamas pastatyti „Birutę“, kreipęsis į F. Bort- 
kevičienę, prašydamas patarpininkaut Vilniaus „Rūtoj“ dėl kostiumų pa- 
skolinimo. Bet tų kostiumų Vilniuj nesurado. Per jubiliejų viskas buvo, 
o dabar nežinia kur dingo. Sako, kad pas Žemkalnį. Tada J. Vienožinskis 
kreipęsis į patį Žemkalnį. 

Žemkalnis pasijuto labai įžeistas ir, kaip paprastai, pirmojo jausmo 
pagautas, parašė smarkų straipsnį: „Kur tautos turtas?!“ (V. 1909. 100), 
kuriame klausia viešai, kur viskas dingo. Jis griežtai reikalauja, kad būtų 
išaiškinta, kol jis gyvas, kad paskui, numirus, jo nekaltintų ir nemestų še- 
šėlio jo vaikams. 

J. Strazdas, atsakydamas L -iui (V. 101), stebisi, kad veikliausias Ju- 
biliejaus komiteto narys nežino, kur kas yra. Komitetas „Rūtai“ nedavęs 
saugoti jokios jubiliejaus mantos. Komitetas nepabaigė savo uždavinio, ne- 
įkūrė teatralinio biuro, neatsilygino galutinai su savitarpiečiais ir nėra 
niekam pavedęs įgytosios mantos. 


„Birutės“ pastatymui beveik visi apdarai buvo „V. Kanklių“ ir dalis 
savitarpiečių; komitetas įsigijo nedaug. Kai kas esą pas jį (Strazdą), o 
kita p. Kerėliui paskolyta į Rokiškį, statant „Pilėnų kunigaikštį“. Paskiau 
jis grąžinęs. Niekas nebuvę saugojama, marškiniai supuvę, be to, nėra są- 
rašo, tad nežinia, kas kieno. Nežinia, kas daryti su esančiu turtu. Prisi- 
dėjusios dr-jos prie jubiliejaus rengimo neatsilygino. Strazdas prašo, kad 
pats L-is atvyktų galutinai padaryti tvarkos. 


Jau čia pat matyti visa eilė nenuoseklumų. Kaip iš Strazdo replikos 
matyti, vilniečiai žinojo, kur yra turtas, ir kad Žemkalnis jo neturi — o 
vis dėlto jį nurodė. Iš antros pusės, vilniečiai, visiškai nesiklausę Žemkal- 
nio, paskolino į Rokiškį, ir manta jiems buvusi gražinta — kodėl tat ją 
Žemkalnis turėjo saugot, juk Vilniuj gyveno net trys to pačio komiteto 
nariai: Strazdas, Alyta ir Vėgėlė (p. 159). 


83. Štai, pav., iš visuomenės aukų, draugijų ir atskirų asmenų pašalpų 
Vilniuje buvo išlaikoma lietuvių dviklasė mokykla. Tos mokyklos išlaiky- 
mo reikalingumas visiems buvo aiškus ir visi, pagal išgales, ją rėmė. Tik 
dabar jau, susiskaldžius, asmens interesai, ambicija buvo statomi aukščiau 
už visuomeninius. 1910. V. 1. tos mokyklos naudai gražiai suvaidinta ,„Po- 
nas ir mužikai“, Rengėjai vakarui labai atsidėję pasiruošė, net ir choru 
pasirūpino. „Kaip matome, ir tikslas kilnus ir pasilinksminimas visai gerai 

suorganizuotas, — rašo LŽ. 35. — Buvo dargi programos pagražintos gra- 
žiais rankų darbo piešinėliais, tačiau publikos ne per daug susirinko. Čia. 
Vilniuje tai ne be pirmas atsitikimas, kad per asmeniškas smulkmenas 
žmonės neįstengia įžiūrėti įdėjos. Gerų norų žmonėms neturėtų rūpėti, kieno 
rankos ir kas dedasi prie darbo, tik eiti į talką, jei to darbo tikslas prakil- 
nus. Kuo prasikalto mums nežinomi kokių vargdienių - lietuvių vaikai, kad 
mes savo nedalyvavimu vakare, atstumsime juos ir nuo to menko šviesos 
žiburėlio, kurį jiems teikia mūsų vienintėlė Vilniuje mokykla? Atsakyki- 
me visi nebuvę tame pasilinksminime sau atvirai, ar iš tikrųjų įstengsime 
ramia širdimi save išteisinti.“ (p. 159). 


84. „Norime, kad per rengiamą vakarą padainuotų choras, — tuojau 
skubotai ieškome vedėjo, rankiojame choristus, bėgiojame, prašinėjame. 
Susiranda gerų dainininkų, bet nemaža prisirenka ir tokių, kurie tik sta- 
tistais esti. Matai scenoje daug išsižiojusių, bet maža dainuojančių. Didelių 
vargu surinktas būrys po vakaro išsisklaisto. Prireikia kitas vakaras kelti 
— vėl nauji žmonės, vėl jie tenka iš naujo derinti. Taip esti kiekvieną kar- 
tą, kiekvieną pramogėlę“ (V. 1910, 34), (p. 159). 


85. „Tik pirmosios rūšies mėgėjai jaučiasi dailės šventikais ir scėnos 
darbą stato visų — aukščiausia savo priederme. Antrosios rūšies mėgėjai 
lengvai žiūri į scėną ir tik atliekamą laiką jai atideda. Paprastai toks daug 
šneka apie savo atsidėjimą, kad dovanai gaišinąs laiką, vėlinasi į repetici- 
jas ir, kišdamasis į režisieriaus darbą, visus trukdo. Be to, paprastai netu- 
ri jokio talento. Nepakviesk vaidinti, — įgysi neprietelį netik sau, bet ir 
visai lietuvių scėnai. Trečios rųšies mėgėjai — prieinamesni: jiems niekai 
-niekas nerūpi, — by tik jam būtų linksma, įdomu. Jei dar jis turi talen- 
tą, tai toks žmogus tampa scėnai labai naudingas, tik reikia mokėti jį 
užinteresuoti. Pagalios yra ir tokių žmonių, kurių širdis traukte traukia į 
scėną, bet... „garbė neleidžia“; bijos, kad jų kas nepalaikytų nerimtais žmo- 
nėmis, kad kas nemanytų, atsiprašant, nacijonalistais esant“ (p. 164). 


86. „Maža idealistų, — skundžiasi Žemkalnis (V. 1909. 64—66), — kurie 
dirbtų iš pasiaukojimo visuomenei, kurie dėl menkų nesusipratimų neat- 
sisakytų scėnos, kurie nesivėlintų į repeticijas, nesikrato nesimpatiškų ro- 
lių, klauso režisieriaus — jaučiasi scėnoj žmonijos mokytojas: tad yra at- 
pildas už jo vargą.“ 


Susirūpinusių artistų reikalais labai daug randame to laiko spaudoj. 
Galvota, rašyta, karščiuotasi. Spaudoj randame visą eilę taisyklių, savos 
rūšies kodeksų, įsidėmėtinų artistams ir, apskritai, teatralams. Štai, pav., 
LŽ. vedamajame „Mūsų scena“ (1910. 76) paduoda tokias, artistams įsidė- 
mėtinas. taisykles: 


1) Scena — tai kultūros darbas; 

2) nemokant rolės nedrįsti rodytis ant scenos; 
3) branginti kito vaidintojo laiką; 

4) klausyti režisieriaus, 


E 


Senas kareivis (V. 1910. 14) dar gudriau formuluoja savo kodeksą. Nu- 
rodęs, kad teatras — tai šventenybė, autorius stato teatrui, kad jis būtų 
naudingas, šiuos reikalavimus: 

1) kad vaidinamasai veikalas tikrai žadintų žmogaus prote gražias pra- 
kilnias mintis; kad stumtų žmogų aukštyn prie darbo, kad tobulintų šir- 
dį, — žodžiu, kad stumtų žmogų aukštyn prie idealo; 

2) kad vaidintojai mokėtų tas mintis parodyti publikai taip prakilniai, 
kaip jos autoriaus nupieštos; kad šviesieji ir tamsieji žmogaus būdai švies- 
tų pilnoje aukštybėje; 

3) iš publikos reikalaujama, kad ji būtų prisirengusi vaidinamojo vei- 
kalo prasmę suprasti. Negana to, reikia dar, kad ji suprastų atskirus as- 
menis ir numanytų jų veikimo tikslą. Reikia, kad ji džiaugtųsi geriausiais 
tipais ir įgautų norą juos sekti, o biaurėtųsi blogaisiais ir stengtųsi paša- 
linti iš savęs jų ydas. 

Svarbu mokėti viską tinkamai parodyti, prisitaikinti publikos išsilavi- 
nimui. Netenka matyti, kad publika užsimąsčiusi išeitų iš teatro. Nėr už- 
sidegimo. Teatrai tedavė pasilinksminimus, bet ir jie neturėtų būti tušti. 

Kartais žmonės pasipiktinę vaidinimu, o laikraščiai negali atsigirti. 
Girkim, kas girtina, o peikim, kas peiktina“ (p. 164). 


87. Nuobodėlis „Giedros“ kalendoriuj 1914 m., padavęs visą eilę teatro 
statistikos, šiaip aptaria to laiko lietuvių repertuarą: 

„1895—1910 m. lietuvių teatro vaidinta koks 130 šiokių ar tokių farsų, 
vodevilių, operečių, komedijų, dramų, melodramų, tragedijų ir t.t. Ne kiek 
daugiau už trečią jųjų dalį (kokie 50 veik.) yra originaliniai, savitai lietu- 
vių kalba parašyti veikalai, o apie du trečdaliu (apie 80 veik.) versta ar 
perdirbta iš kitų kalbų — lenkų (daugiau kai 30), rusų (apie 20), latvių 
(5—6), vokiečių (4—5), prancūzų (4—5), ukrainų (2). 

(Savitieji dramos rašytojai tai: Keturakis, Žemaitė, Bitė, Vaižgantas, 
Žemkalnis, Petliukas, Smalstys, Šiaulėniškis, Jasiukaitis, Gužutis, Vydūnas, 
Šatrijos Ragana, Žmona, Kasiulaitis, Sumeliškietis, Smaigelis, Nagornos- 
kis, Margalis ir dar vienas - kitas, taigi kokių 20 dramos rašytojų). 

Iš lenkų versta ar perdirbta: Slovacki, Asnyk, Korzeniowski, Orzesz- 
k'ienė, Przybylski, BlinziAski, Balucki, Zapolska, Dabrzafski, Kamiūski, 
Koziebrodzki, Gutowski, Karwat'ienė ir kiti, 

Iš rusų: Puškin, Gogol, "Tolstoj, Čechov, Činarov, Turbin. 

Iš latvių: Švenkus, Blaumans, Allunans. 

Iš ukrainiečių: Suchodolski. 

Iš prancūzų: Mirbeau ir dar keletas nežinomų. 

Iš vokiečių kelios kuniginės dramos. 

Žinios, primenu, baigiasi 1910 m.). 


Tarp tų visų dramos veikalų rasime ir šiokių ir tokių, pradedant tuš- 
Kiatisiorrija komedijėlėmis, kaip „Eksproprijatorius“, „Tarnas įpainiojo“ ar 
„Vienas iš mūsų tur vesti“, baigiant gi tokiais rimtais raštais, kaip Vy- 
dūno „Anga“, „Ne — sau — žmonės“ ar Jasiukaičio „Alkani Žmonės" ir 
verstaisiais Slovackio, Asniko, Puškino ar Gogolio veikalais. Štai veikalai, 
kurie man pavyko iš laikraščių susekti, dažniausia vaidinta; taigi rodo, 

vadinasi, kas ypač patinka vaidintojams ir žiūrėtojams; rodo, kiek esame 
priešakin prasitūmę. Surašiau tuos veikalus, kurie lig - pat 1910 m. baigian- 
tis vaidinta nemažiau kai 20 kartų: 


1) Keturakio, Amerika pirtyje — 90. 

2) Kozierbrodzkio, Dėdė atvažiavo (iš lenkų) — 59. 
3) Petliuko, Neatmezgamas mazgas — 53. 

4) Smalsčio, Nutrūko — 51. 

5) Vaišganto, Nepadėjus nėr ko kasti — 48. 

6) Bitės ir Žemaitės, Velnias spastuose — 46. 
7) Gužučio, Ponas ir mužikai — 39. 

8) Žemaitės, Valsčiaus sūdas — 38. 

9) — — — — Genovaitė (iš lenkų) — 35. 

10) Petliuko, Velnias ne boba — 35. 

11) Žemaitės, Tris mylimos — 33. 

12) Rutkovskio, Audra giedroje (iš rusų) — 33. 


13) — — — — Betliejaus stonelė (keli veikalai maždaug vienodu tu- 
riniu) — 28. 
14) — — — — Žilė galvon — velnias vuodegon (iš lenkų) — 26. 


15) Turbino, Tarnas įpainiojo (iš rusų) — 25. 

16) Gogolio, Vaito piršlystė (iš rusų perd.) — 22. 

17) Vaišganto, Tiktai niekam nesakyk — 21. 

18) — — — — Vienas iš mūsų tur apsivesti (iš lenk.) — 20. 

19) Žemaitės, Mūsų gerasis — 21, 

20) Przybylskio, Nesipriešink (iš lenkų) — 20. 

Komedija, dažniausia visai tuščia, viešpatauja lietuvių scenoje. Rim- 
tesni veikalai retai testatoma. Žmonės vis tebeina teatran ne tiek pasigė- 
rėtų prakilnia ar skaudžia gyvenimo grože, kurią rašytojas savo veikale 
rūpinasi iškelti, kiek linksmiau, draugų tarpe laiko prakištų. Teatras, va- 
dinasi, yra lengva, linksma, šokdinanti komedija. Toji mūsų teatro ypatybė 
kiaurai jį yra perėmusi. Kad ir mėginama šen - ten prieš tai atsispirti, 
rodosi be žymių pasekmių, juo labiau, kad nei svetimų, nei savų („tautiniai - 
katalikinių") teatro prižiūrėtojų - cenzorių mums netrūksta; kitų prakilnes- 
niųjų veikalų („„Alkani žmonės" ir kt.) neleidžiama nei pasirodyti. Prakil- 
nesniųjų rašytojų ir vaidintojų vieni - kiti lopai stengiamasi dėti, bet ser- 
mėga ta pati, tos pačios medžiagos ji pasilieka. Rimtoji visuomenės dalis, 
žinoma, gali čionai bent - kiek nusverti, įvesti scenon daugiau rimtumo, 
prakilnumo. Ji turi spirti, kad jos gyvieji reikalai tenai atsivaizdintų; turi 
kovoti su bereikšmiu tuštumu. Kolei tačiau mūsų žmonės bus dabartinių 
dvasios „globėjų“ prižiūrimi ir auklėjami, žymios atmainos, kaip sakau, 
nelaukiame. Gal dar ilgai mūsų teatras tebebus, mažiau ar labiau, linksmos 
pramogos vieta. Visuomenei teišgavus laisvesnį gyvenimą, galę laisviau, 
sparčiau plėtoties, šviesties, sulaisvės ir teatras, virs tikra gyvenimo dai- 
lės Romuva.“ 

„Viltis“ 1909 m. Nr. 46, paduoda prof. E. Volterio, lietuvių dramatinių 
veikalų cenzoriaus, leistų vaidinti veikalų sąrašą: 

1. Ūkanos, rankr., versta iš ukr. k. 
2. Blaumanio Pikta dvasia, iš latvių k. 


sSBASSsEPB 

Katriutė. 
Šventoji Agnietė. 
Į mokslą, kom. vaikams. 
Sūnus palaidūnas, rankr. 
Užburtas kunigaikštis. 
Vydūno Tėviškė. 
Petliuko Velnias — ne boba. 
Nagornoskio Živilė. 
Gyvieji nabašn., arba iš seno likt jaunu, rankr. 
Petliuko Neatmezgamasai mazgas. 
Vydūno Prabočių šešėliai, trilogija. 
Juozapėlis, rankr. 
Žemkalnio Tarnaitė pamokė, kom. vaikams. 
i Blinda. 
= Pagavo! 
ės Jurgis Durnelis. 
Baluckio Aukso dievaičiai, 
Gintaro pakrantyje, v. iš lenkų k., rankr. 
Pabučiavimas pirmas ir paskutinis, rankr. 
Svarbi priežastis. 
Gužučio Ponas ir mužikai, 
Jauna našlelė, operetė, rankr. 
Draugiškas suvažiavimas, rankr. 
Daktaro kabinete. 
Šv. Elžbieta. 
Knarkia paliepus. 
Akis už akį, dantis už dantį. 
Šmeklė, rankr. 
Negyvas kūnas, monologas. 
Przybylskio Nesipriešink. 
Inteligentai, arba parinktieji žmonės, rankr. 
Gogolio Revizorius, rankr. 
Vaižganto Sceniškieji vaizdeliai. 
Žemaitės Valsčiaus sūdas. 
Vaito piršlystė. 
Pirmutinis balius. 
Monna. Wanna. 
Išgama. 
Margalis Mūsų bajorai. 
Š. Raganos Nepasisekė Marytei, kom. vaikams. 
Alyvos žydi. 
Nutrūko. 
Stebuklingas daktaras, rankr. 
Žemaitės Trys mylimos. 
Velnias spąstuose. 
Genovaitė. 
Parduotoji laimė. 

50. Žemaitės Mūsų gerasis. 

51. Vagys, vert. iš latvių, dar neišsp. 
52. Kur laimė? 

53. Bitės Kova. 

54. Jasiukaičio Ponaitis, monol. 

55. Dumlynė. 

56. Tarnas įpainiojo. 

57. Čechovo Meška. 

58. Užkišus į maišą, rankr. 

59. Kova ties Žalgiriais, 

Prof. Volterio peržiūrimi: 

60. Levickio ir Popovo Klojime, iš ukr. 
61. Kapso Laisvos valandos, eilių rink. deklam. 
62. Maironio Pavasario balsai, eilės. 
63. Vaičaičio eilės, kai kurias išskyrus. 


Anksčiau leisti: 

64. Amerika pirtyje. 

65. Eglė, žalčių karalienė. 

66. Žemkalnio Birutė, melodr. 

67. Pilėnų kunigaikštis. 

68. Pabaigtuvės. 

69. Audra giedroje. 

70. Adomas ir Jeva, operetė. 

Ti. Kaminkrėtys ir malūnininkas, operetė. 
72. Vienas iš mūs tur vesti (p. 170). 


88. Vis dėlto tais laikais Vydūnu ypatingai susidomėta — apie jį randa- 
me visą eilę straipsnių. Pav., R. M. (V. 1910. 47) nagrinėja klausimą, kodėl 
vaidintinas Vydūnas, kur sako, kad skaitant vieno iš didžiausių mūsų ra- 
šytojo Vydūno „Kur protas?“, kurioje pajuokiamas aklas vokiečių sekimas, 
ir „Tėviškę“, kur autorius graudžiai piešia lietuvių ištautėjimą, stebėtis 
reikia, kodėl mūsų teatromanai vaidina menkaverčius vertimus: „Mūsų 
geruosius“ (sic!), „Brangiuosius pabučiavimus“, o užmiršta Vydūną. Vy- 
dūnas vaidinti pravartu, nors, pav., „Neatmezgamas mazgas“  sukiršino 
lenkus: tiesa sakoma į akis per karti. Pajuokiant vokietėjimą galima bū- 
tų atsiekti panašių tikslų. 

Autorius duoda visą eilę charakteringesnių Vydūno veikalų pavyzdžių. 
„Jonuks, mergų bijąs“, 2 v. — mūsų jaunimo būdo fotografija, nors ir ne 
taip patriotiškas. Viskas padoriai parodoma. „Piktoji gudrybė“ — įscenizuo- 
ta pasaka, kaip velnias supiudė 30 metų santaikoje išgyvenusią porą. La- 
bai lengva pastatyti. „Prabočių šešėliai“ kiek sunkesni vaidinti, bet apstu 
vertingų minčių (p. 171). 


89. Beskaitydamas savo referatą „Dainos“ draugijoje, Žemkalnis cha- 
rakterizavo lietuvių dramatinę literatūrą. Prelegentas plačiai recenzavo 
pirmuosius lietuvių veikalus: „Pirmasis rimtas originalinis veikalas — 
Keturakio „Amerika pirtyje“.., Mažųjų scenos veikaliukų tėvu galima yra 

pavadinti Petliuko farsą „Neatmezgamasai mazgas“... Pirmąją originalinę 
tragediją davė mums Šiaulėniškis. „Pilėnų kunigaikštis“, tai yra didelė 
7 atidengimų (5 v. ir 2 pav.) istorijos tragedija...“ 

„Iš muzikalinių scenos darbų turime, kiek žinau, tik vieną - vienatinę 
originalinę Žemkalnio melodramą Miko Petrausko kompozicijos...“ 

„Pirmųjų originalinių scenos veikalų eilėje stovi Gužučio drama „Po- 
nas ir mužikai“... gražiai sceniškai sustatytas veikalas...“ Neturime pasi- 
rinkti iš ko — „tai didelis mūsų scėnos keblumas." 

„Gal, vienas kitas veikalas slepiamas, mat, lietuvio ambicija neleidžia 
sutikti, kad jo dvasios sielą valkiotų dažniausiai be pašaukimo kritikai“. 
(V. 1909. 64—66). 

Dėl šio pranešimo kilo įdomus konfliktas. V. 73 ir „Rygos garso“ 14, 
kažkoks Jurgelis puola Žemkalnį, kad per savo pranešimą nepaminėdamas 
Jurgelio operetės „Jauna našlelė“ — suklaidinęs visuomenę, igno- 
ruodamas jo veikalą...“ 

Žemkalnis teisinasi (V. 1909. 77.), kad veikalas Lietuvoj nežinomas, 
pagaliau, jis kalbėjęs „tiktai apie pirmuosius kiekvienos rųšies ir 
rimtus veikalus, kurie buvo statomi ant Lietuvos scėnos. Referato sie- 
kis buvo parodyti klausytojams mūsų scėnos dailę...“ Juk, sakėsi, net 
savo „Jurgio Durnelio" nepaminėjęs (p. 171). 


90. „Kartu režisavom dar „Liūdną dainelę“, kurią buvau parašiusi pa- 
gal Alunano „Kas tie tahdi, kas dziedaja'". Pačiam Alunanui sutikus, mo- 
dernizavau tą seną latvių dramą, atvaduodama ją iš pasenusio dramatinio 
balasto, ir ją buvo pamėgęs Landsbergis. 1911 m. turėjome „Liūdną daine- 
lę“ pastatyti Kaune, „Dainos“ draugijai prašant. Tarp amatorių, iš kurių 
turėjome sudaryti ensamblių, radome Rymaitę ir A. Sutkų, dar visai jau- 
ną artistą - mėgėją. A. Sutkus padarė į mus jau iš pirmos repeticijos ge- 
ro įspūdžio ir jam buvome skyrę svarbiausiąją rolę. Bet ir šis pastatymas 
nutrūko dėl mano nesveikatos“. (O. Pl. - Puidienė, Lietuvis, 1926 m.). 

Su Kauno „Daina“, ten gyvendamas, Žemkalnis gastroliavo: Kėdainiuo- 
se; Mariutė vargoninko duktė, Meškinas, Meisteris ir gizelis ir Knarkia 
paliepus, (V. Ž. 119, 125). Seredžiuj: 1908. VI. 8(21), tas pats ir Knarkia pa- 
liepus, (VŽ. 129), Jurbarke: Meisteris ir gizelis, Dėdė atvažiavo, 1908. V. 
5. (132 . Kybartuose: Pilėnų kunigaikštis. 

„Varpas“ su Žemkalniu gastroliavo: Radvilišky, 1911. XI. 20. Inteligen- 
tai ir 1912, V. 6. Kriukuose, Viekšniuose (plg. psl. 106, pap. 24 ir 44), (p. 172). 


91. „Šiaulių „Varpo“ valdybos ir lošėjų mėgėjų susirinkime tartasi apie 
vakarą. Būtinai reikia pastatyti vakaras, nes pinigų reikia. Svarbiausia 
pinigai. Užsiminus apie „Pilėnų kunigaikščio“ ydas (moderniškos vaidi- 
lutės, neatitinkamos dekoracijos etc.) „Varpo“ pirmininkas pasitenkina 
tuo, kad publika patenkinta, ploja, tai ir gerai. Tokių faktų ne vien Šiau- 
lių „Varpe“ yra." (plg. O. Pl. - Puidienės LŽ. 1910, 41, 42), (p. 172). 


92. „Jei paklaustumei, kaip patiko, pavyzdžiui, „Kęstučio“ vaidinimas, 
gautume mikčiojamą atsakymą: taip... žinoma... sunkus veikalas... ko no- 

rėti iš mėgėjų artistų, bet už tat materijalinis pasisekimas pilnas. Štai tau 
ir recenzija. 

Jei paklausi, kodėl gi nepasirūpinote tinkamų dekoracijų, kostiumų, 
be abejo, išgirsi tokį atsakymą: sveikas jau perdaug nori iš mūsų lietuvių, 
mumis niekas nesistebės: kokiuos turėjome, tokiuos ir parodėme. Bene mes 
kokių didelių turtų žmonės? — 

— A-a! Tai, tur-būt, įeinamosios kainos buvo mažos? — Išgirsi pilną pa- 
sipiktinimo balsą: 

— Tai ne! gana jau išnaudot plunksnos ir scenos darbininkus ir t.t. 

— Ė-ė — sakau — vyručiai: kaip gi taip skriaudžiate Slovackį, Ku- 
dirką ir publiką, kuri čia atsinešė savo sunkiai uždirbtą skatiką? 

Po to status atsakymas: 

— Mums rūpi visų-pirmą surinkti pinigų mokykloms — kiti kraštai 
mums mažai terūpi.“ 

Taip sau susikombinavęs pašnekesį, Žemkalnis jau nebesusivaldo iš 
piktumo ir šaukte šaukia: 

„Lenkiu galvą prieš prakilnųjį tikslą mokyti lietuvių vaikus, bet ne- 
suprantu, kam gi, mokant vaikus, klaidinti jų tėvus? Juk tokie tėvai, pa- 
tyrę, kad lietuviai nieko rimto nepadaro, kad jų darbai neįkvepia žmogui 
savo pagarbos, ima ieškoties savo vaikams rimtesnės tautos mokyklos. 
Taip... Toks pinigų rinkimo būdas, kad ir prakilniausiems tikslams, lygus 
elgetavimui." (Žemkalnis, V. 1909. 51), (p. 172). 


93. Vienam Rygos lietuvių spektakly buvo vienas žymesniųjų latvių 
dramaturgų, — pasakoja O. Pl. - Puidienė (LŽ. 1910. 41, 42). — Buvo vai- 
dinama „Blinda“. Po vaidinimo jis paklaustas, kaip jam patiko lietuvių 
vaidinimas, atsakė: „Pakolei lietuvių scena neišsivaduos iš draugijų glo- 
bos, kurioms rūpi iš vaidinimų papildyti iždas, kolei vaidintojų būreliai 
neišsivaduos nuo tų vienetų, kurios neturės jokio talento ir dailės atjau- 
timo, lošia tuščia savimeila varomos, tolei Lietuva neturės savo teatro 
ta prasme, kokia jis reikia suprasti“ Toliau kalbėjo apie neatidėliotiną 
reikalingumą nuolatinės laisvos trupės, dirbančios vien teatro plėtojimos 
naudai, nes tokiu būdu latviai į kelioliką metų priėjo prie kelių nuolatinių 
teatrų“ (p. 172). 


94. Kuras 25 rub. į mėn., šviesa 9 rub., patarnautojai 7 rub, vaistai 
6 rub.; pienas 33 kap. kvorta, kiaušinis 15 kap.; sviestas 1 rub. 80 kap. sva- 
ras, duonos 16 kap., cukraus 25 kap. (plg. 179). 


95. Štai, pavyzdžiui, vienas to meto laiškas: 
Lietuvių dėl karo nukentėjusiems šelpti Draugijos Komitetui 


Pranešimas 


P. Jonas Strazdas pranešė man, kad keletas Komiteto narių a priori 
išpeikė manęs paduotojos „Feerijos“ programą ir jai parinktus muzikališ- 
kus veikalus, ypač Miko Petrausko „Birutę“. Esą ta programa padarysianti 
gėdą lietuvių (o gal Lietuvos) dailei, kurią kiekvienas vokiečių kareivis 
išjuoks. 

Sustatydamas savo programą aš neturėjau omeny nei jukdinti nei virk- 
dint vokiečių kareivių; tik norėjau patenkinti musų publiką, ištroškusią 
efektiškų vaidinimų. Todėl aš neėmiau „F'eerijai“ muzikos Wagnerio ir sce- 
nų iš „Loengrino“, bet buvau paėmęs populiariškosios ir visuomet su 
džiaugsmu publikos sutinkamas „Birutės“ du paveikslu. 


Tečiaus, nusilenkdamas prieš autoritetą, beabejo muzikališkos Komiteto 
narių dalies, aš esu morališkai priverstas stačiai atsisakyt nuo savo užma- 
nymo pastatyti ant scenos „Feeriją“. 


Su visiška pagarba 
26-V-16. G. Žemkalnis“. (P. 179). 


96. Žemkalnis smulkmeniškai sudarė pastatymo planą, įsigilinęs į vei- 
kalą, gražiai jį aptarė sukviestiems būsimiems artistams. Tame aptarime 
dalyvavęs V. B-nas, šiaip prisimena tą Žemkalnio darbą: 


„Žemkalnis darbo ruošą visad nuo įžanginės charakteristikos pradėda- 
vo. Ypatingai vaizdžių charakterių galeriją jisai buvo pavaizdavęs besi- 
rengdamas statyti V. Krėvės „Šarūną“ 1915 m. gegužės mėn. Vilniuje. 


Gyvas pasakotojas, jautrus psichologas ir kritikas, Žemkalnis mokėjo 
vaidinimo dalyvius savo charakteristikom gyvai pagauti ir savo mintį 
įkvėpti“ (7 meno dienos, 1931. V. 5., 68—69). 


Jo dienorašty yra keletas scenos eskizų, kur smulkmeniškai sužymėta 
ne tik kurie butaforijos reikmenys kur yra, bet ir kiekvieno artisto vieta 
(p. 120). 


Reikia pasakyt, kad toks Landsbergio pasirinkimas daug kam sukėlė 
rimtų abejonių, o kiti ir atvirai pareiškė, kad Žemkalnis dėl blogos svei- 
katos, o ypatingai silpnų akių, tokiomis nepalankiomis sąlygomis neįveik- 
siąs tokio didelio darbo, ir iš karto siūlė tą patį darbą kam kitam pavesti. 
Štai, pav., Šilingas patarė Bičiūnui, kad ir tas imtųsi įscenizuot „Šarūną“, 
ką šis ir padarė. „Nors mano pradėtasis darbas nei medžiaginiai, nei daly- 
vių sąstatu, nei kuriuo kitu atžvilgiu Žemklanio nelietė ir nevaržė, — pa- 
sakoja V. B-nas, — jis tačiau visai griežtai pareikalavo — Bičiūno repe- 
ticijas su moksleiviais nutraukti. . 


Anais laikais tokia kolizija man suvis nesuprantama buvo; juk savs 
amžiumi Žemkalnis bemaž triskart už mane vyresnis buvo... Ir savo meni- 
niu patyrimu anais laikais irgi su juo lygintis negalėjau.“ Ginčą laimėjo 
Landsbergis. (7 meno dienos, 69) (p. 272). 

BIBLIOGRAFIJA., 


Žemkalnio raštai. 


1890 metai. 


Isz Paprusio, Aitvaras, Varpas Nr. 1. 

Isz Kauno redybos, Aitvaras, Varpas Nr. 3, 7. 

Isz Panevėžio pavietės, Aitvaras, Varpas Nr. 4, 

Isz Panevėžio pavietės, L...s, Varpas Nr. 10. 

Iš maskoliškos Lietuvos, Aitvaras, Varpas Nr. 10. 

Iš Kauno gubernijos, Aitvaras, Varpas Nr. 5. 

Iš Raseinių (Be parašo) ?, Varpas Nr. 4. 

Maskoliu norai, L. ?, Varpas Nr. 4. 

Žinios iš svetimų šalių, Keleivis, Ūkinikas Nr. 1, 2 ir t. t. 
Iš Žemaitijos, Aitvaras, Ūkiniįkas Nr. 4. 

Iš Kauno redybos, Aitvaras, Ūkinikas Nr. 5. 

Iš Raseinių apygardos, Aitvaras, Ūkininkas Nr. 5 ir 9, 
Panemunėlis, Aitvaras, Ūkinikas Nr. 9. 

Isz Radviliškiu ? D. L., Ūkinikas Nr. 7. 

Sznekejimo vakaras ? Keleivis, Ūkinįkas Nr. 12. 


1891 metai. 


Raudondvaris (ir kt.), Aitvaras, Varpas Nr. 1. 
Rasiainiai, Aitvaras, Varpas Nr. 5. 

Bajoro balsas, Žemkalnis, Varpas Nr. 12. 
Žinios isz Lietuvos, Aitvaras, Ūkinįkas Nr. 1, 5. 


1892 metai. 


Panevėžys, Žemkalnis, Varpas Nr. 6, 7. 
Gromatos isz kelionės, Žemkalnis, Varpas Nr. 9. 


1393 metai. 


Audiatur et altera pars, Žemkalnis, Varpas Nr. 1. 
Iš kelionės, Ž., Varpas Nr. 2. 

Da keli žodžiai prie senojo klausymo, Ž., Varpas Nr. 5. 
Pro domo sua, Terremont, Varpas Nr. 7. 

Lietuvos darbininkėms, Terremont, Varpas Nr. 9, 
Vilnius, Bajoras, Varpas Nr. 9. 

Krakinavas, Terremont, Varpas Nr. 12. 


1894 metai. 
Panevėžio pav., Terremont, Varpas Nr. 4. 
Žodis papiktintojams, Terremont, Varpas Nr. 7. 
Iš Kauno gubernijos, Terremont, Ūkinikas Nr. 1. 

1895 metai. 
1. Iš kelionės, Žemkalnis, Varpas Nr. 2. 
2. Kur vargdienio pagelba, Žemkalnis, Varpas Nr. 5. 
3. Kaip amžio neteksi — protą įgysi, Žemkalnis, Varpas Nr. 8, 
4. Lietuviško bajoro prakalba, Žemkalnis, Varpas Nr. 6. 
5. Keletas žodžių apie mūsų bajorus, Žemkalnis, Varpas Nr. 6. 
6. Kas daugiausia naudojo iš išeivystės lietuvių ?, L. S., Varpas Nr. 9/10. 
T. Dėkingumas, Žemkalnis, Ūkininkas Nr. 14, 
8. Ką daro iš smilties?, Žemkalnis, Ūkininkas Nr, 16, 
9. Iš Suvalkų gub., Keleivis, Ūkininkas Nr. 16, 
10. Stebuklingos kibirkštys, Žemkalnis, Ūkininkas Nr. 17. 


1900 metai. 
1. Cives! reddite, reddite, guod debetis!, Žemkalnis, Varpas Nr. 4. 


1901 metai. 
1. Klerikalai ir progresistai, Žemkalnis, Varpas Nr. 6, 


1902 metai. 
Be ko nepakilsime, Da-gyvas, Varpas Nr. 11. 
Belaikiant lietuvių lenkiškai pramokusių arba lietuviškai užmir- 
Belaukiant lietuvių lenkiškai pramokusių arba lietuviškai užmir- 
Mūsų atavizmas, Da-gyvas, Varpas Nr. 12. 

1903 metai, 
Ištremtieji tarp savųjų, Da-gyvas, Varpas Nr. 6—7. 
Iš svetimųjų laikraščių, Da-gyvas, Varpas Nr. 8—10. 
Pasaka, Da-gyvas, Ūkininkas Nr. 9. 
Smalenskas, Dar-gyvas, Naujienos Nr. 7—10, 

1904 metai. 


Kame logika, Da-gyvas. Vien. Lietuvn. Nr. 18. 
Reklama, Da-gyvas, Vien. Lietuvn. Nr. 23, 


“B 


1905 metai. 
Susipraskime, Senis Betgyvas. Viln. Žinios Nr. 70. 
Prie D-ro Noraus sumanymo, Senis Betgyvas, Viln. Žinios Nr. 99. 
Atsakymas p. Brewis, Senis Betgyvas, Viln. Žinios Nr. 124. 
Atsakymas p. Zenonui Čajevič, Senis Betgyvas, Viln. Žinios Nr.161. 


da 


1906 metai. 
1. Lietuvių kalba Vilniaus realinėje mokykloje, Gabr. Landsbergis, 
Viln. Žinios Nr. 33. 
2. Lietuvių kalbos reikaluose, Gabr. Landsbergis, Viln. Žinios Nr. 36. 
3. Lietuvių kalba Vilniaus mokyklose, Gabr. Landsbergis, Viln. Ži- 
nios Nr. 46. 
4. Teatro reikaluose, Žemkalnis, Viln. Žinios Nr. 62, 

Keistas užmanymas?!, Žemkalnis, Viln. Žinios Nr. 90. 
Lietuvių choras Vilniuje, L-—s, Viln. Žinios Nr. 96. 

Dar apie „Pil. kun." vaidinimą, L., Viln. Žinios Nr. 105. 
Prie tautiškos dailės, G. Landsbergis, Viln. Žinios Nr. 144. 
Laiškas Red-jai, G. Landsbergis, Viln. Žinios Nr. 164. 
Laiškas Red-jai, G. Landsbergis, Viln. Žinios Nr. 173. 
Teatro reikalai, G. Landsbergis, Viln. Žinios Nr. 242. 


1907 metai. 


Lietuvių sceniškosios dailės klausime, G. L-is, Viln. Žinios Nr. 121. 
Kaunas, Marinamasai, Viln. Žinios Nr. 84, 85. 
Lenkų apgynėjams, Marinamasai, Šaltinis Nr. 37. 


1908 metai, 


Teatro reikaluose, Žemkalnis, Viln. Žinios Nr. 160. 

Prie „Viln. Žinių“ N. 1000, Žemkalnis, Viln. Žinios. Nr. 162. 
Vilniaus lietuviai mokiniai be kunigo, Tebegyvas, Viltis Nr. 33. 
Atsiminimai (iš VŽ.), Žemkalnis, Viltis Nr. 85. 


1909 metai. 


10 metų jubiliejui artinantis, Žemkalnis, Viln. Žinios Nr. 23. 
Teatro reikalais, Žemkalnis, Viltis Nr. 50, 51. 

Kaunas, G. Liandsbergis, Viltis Nr. 52, 149. 

Referatas apie teatro reikalus skaitytas „Dainoje“, Žemkalnis, 
Viltis Nr. 64, 65, 66. 

Ariogala, Žemkalnis, Viltis Nr. 75. 

Atsakymas p. Jurgeliui, Žemkalnis, Viltis Nr. 77. 

Trukdykit, ponai, trukdykit..., Žemkalnis, Viltis Nr. 84. 

Įdomus rožės gydymo būdas, G. Landsbergis, Viltis Nr. 131. 

W starej lecz wiecznie nowej kwestji, Žemkalnis, Litwa Nr. 16, 
p. 232. 

Litwin do rdzennich polakėw, Žemkalnis, Litwa, Nr. 16, p. £32. 


1910 metai. 


Kaunas, Žemkalnis, Viltis Nr. 27. 


Iš mano atsiminimų, Žemkalnis, Viltis Nr. 51. 

Teatro reikalai, Žemkalnis, Viltis Nr. 61. 

Mūsų jaunuomenė (skait. „Dainoj"), Žemkalnis, Viltis Nr. 69... 
Kur tautos turtas?, G. Landsbergis - Žemk., Viltis Nr. 100. 

Mūsų knygų prekyba, Žemkalnis, Viltis Nr. 121. 

Svetimųjų įsikišimas į mūsų draugijas, Žemkalnis, Viltis Nr. 122. 


1911 metai, 


Teatro reikalais, Žemksinis, Viltis Nr. 38. 
Nepaprastas kuklumas, Žemkalnis, Viltis Nr. 38. 
Kalbos reikšmė tautos reikale, Žemkalnis, Viltis Nr. 146, 

1912 metai 

1. Talkininkai, Žemkalnis, Viltis Nr. 72. 

2. Dėl „jubiliejaus“, Žemkalnis, Viltis Nr. 139. 

3. Žvilgsnis į mūsų teatro istor., Žemkalnis, Šviturys, p. 142—149. 

4. Mūsų art. kuopos, Mūsų artistai, Žemkalnis, Šviturys p. 228—230, 
1913 metai, 

1. „Keršto“ rec., Žemkalnis, Teatras, Nr. 13—15, p. I-XVI, 

2. Gairių“ rec.,, Žemkalnis, Vaivorykštė, III knyga. 

8. Mūsų art. kuopos. Mūsų artistai, Žemkalnis, Šviturys, p. 181—183. 

4. Rygos gyvenimo apžvalga, Keleivis, Viltis Nr. 32. 

5. Jurbarko vakaras, Keleivis, Viltis Nr. 92. 

6. Stud. L. Ged. - Gerž. - Klausučio nekrol.,, Keleivis, Viltis Nr. 61. 

7. Blaivininkų pirmininkas, Žemkalnis, Šviturys, p. 97—101. 


1914 metai. 
1. Iš mano atsiminimų, Žemkalnis, Liet. Žinios Nr. 87—91. 
2. Keli žodžiai dėl Gejermans'o dramos „Du keliu“ kritikos, Žemkal- 
nis, Liet. Žinios Nr. 7, 8. 


1915 metai, 
Kaip tat pavadinti?, Žemkalnis, Rygos Garsas, Nr. 80. 


Atskiri leidiniai. 


1. Žemkalnis. Birutė. Dviejų veiksmų melodrama. 1910, A. Sirkino sp. 
Vilnius, 31 psl. 

2. G. Landsberg. Biruta. Melodramat historyczny litewski G. Lands- 
berga - Žemkalnisa. Muzyka M. Piotrowskiego. Libretto. Z litewskiego 
strešcil, a urywki solowe i ch6ralne wierszem przeložy! Liudas Gira, Wilno, 
1909, 16 p. „Rūtos“ leid. Atmušta iš „Litwos“. 

3. Žemkalnio, Blinda Svieto lygintojas (Žemaičių razbaininkas), 4 
veiksmų ir 1 pav. drama. Juozapo Zavadzkio sp. Vilnius 1909 m. Artistų - 
mylėtojų teatrėlis N. 1. Turinys paimtas iš žmonių pasakų. Paskutinių bau- 
džiavos laikų atsitikimai. 127 p. Portretas ir prakalba (p. 5—8). 

4, Žemkalnis, Blinda, vert. į latvių kalbą. 

5. Žemkalnis, Tarnaitė pamokė. Vieno veiksmo vaikų komedijėlė. Vil- 
niuje, 1908 m. M. Kuktos sp. p. 16. 

6. Žemkalnis, Pagavo! 2 veiksmų komedija, Vilnius, 1908 m., Juozapo 
Zavadzkio lėšomis ir jo spaustuvėje, 36 p. 

7. Žemkalnio, Jurgis - Durnelis, 4 veiksmų komedija, Parašyta pagal 
„Brolio“ apysakos, Vilnius, 1908 m., p. 35. 

8. Žemkalnis. Lenkai ir Lietuviai nu 1228 m. iki 1430. Paraszė pagal 
lenkiszkus istorikus Žemkalnis. 1899 m. Chicago III. Spauda „Lietuvos“, 
p. 64. Tėvynės Mylėtojų Draugystė Nr. 3. 

9. Gabryel Landsberg. Polacy i litwini, od r. 1228 do 1430. Krytyczny 
rzut oka wedtug polskich historykėw. Wilno, 1907, p. 75. 

10. Genovaitė, TV veiksmų (VII atidengimų) ir 1 paveikslo drama. 
Žemkalnio pataisyta ir iš naujo scenizuota, Vilnius, 1914, p. 48. 

1i. Žemkalnis, Blaivininkų pirmininkas, 1913 m. 

12. Garsusis advokatas — neišliko. 

Rankraščiai. 


VAIŽGANTO MUZIEJUJ: 


1. 
2. 
3. 
4, 
5. 


Pagavo, 2 v. komedija. 

Yvairus balsai, Vairas 1905 m. Birbynė (Valkata), Nr. 7—8. 
Ištremtiejie tarp savųjų, Varpas, 1903 m. Nr. 6—7. 

Mūsų atavizmas, Varpas, 1902 m. Nr. 12. 

Belaukiant lietuvių lenkiškai pramokusių arba lietuviškai užmir= 


šusių, Varpas, 1902 m. Nr. 11. 


6. 
T. 
8. 


Be ko nepakilsime, Varpas, 1902 m., Nr. ii. 
Klerikalai ir progresistai, Varpas, 1901 m., Nr. 6. 


„Cives! reddite, reddite, guod debetis, Varpas, 1904 m. Nr. 4. 


V. D. U-TO TEATRO SEMINARE: 


9. 


Laiškas Jasūdžiui į Petrapilį. 


ŠEIMOS ARCHYVE: 


10. 
11. 
12. 
13. 
14. 
15, 
16. 
17. 


Dienoraštis. 

Visa eilė laiškų, dokumentų, testamentas ir kt. 

Žydai Lietuvoje (27 psl). 

Iš mano atsiminimų („Lietuvos žmonės“) (21 p.). 

„Poprzysięgam ciebie, Litwo...“ (5 p.). 

Lietuvių partijų santikiai (8 p.). 

Vaniušino rolė. 

Sofija Čiurlionienė - Kymontaitė. Kalinys. Pritaikintas scenai, tik- 


ras iš Lietuvos istorijos atsitikimas, 2 egz., 11 psl.. 


18. 


Betleemo stonelė (Keturių paveikslų mysterija), 2 egz, 30 psl. su 


Žemkalnio pastabom ir prierašais. 


19. 


Dm. Travina. Dievo karvytė. Vienaveiksmis vaizdelis. Sulietuvino 


Talmantas. 20 psl. su pastabomis. 

B. Raštai apie Žemkalnį. 


Vaižgantas, Raštai, XIII tomas, p. 90—96 (iš „Liet. Balso“, 1916). 
Stp. Zobarskas. „Trimitas“, 1931 m. Nr. 37, p. 736. 

Gelmė, „Trimitas“, 1925 m. Nr. 3. 

Kantvydis, „Iliustruotoji Lietuva“, 1926 m. Nr. 35. 

„J. „Ateitis“, 1926 m, Nr. 7—8, p. 250—51. 

G. „Litwa“, 1909. Nr 12(18), p. 183—6. 

Pl. - Puidienė, Liet. kalendorius, 1917 m. p. 45—55. 

Pl. - Puidienė, Liet. kalendorius, 1917 m. p. 783—75. 

Pl. - Puidienė, „Lietuvis“, 1926 m. Nr. 34, 

Pl. - Puidienė, Landsbergis kaipo dailininkas, Liet. Balsas, 1916 


„Mūsų Rytojaus“ kalendorius 1932 m. gegužės mėn. , 
Pr. Mš. Pasklydus žiniai — Landsbergio - Žemkalnio nebėra — 


Aušrinė, 1917 m. Nr. 2—3 (33—34). 

13. V. B-nas, Žemkalnį prisiminus, „7 meno dienos“, 1931.V.5. Nr. 68, 69. 

14. G. Petkev. - Bitė, Ne tuo kelių, „Nauj. Rom.", 1935. Nr. 8. 

15. A. Merkelis. G. Liandsbergis - Žemkalnis — lietuvių teatro kūrė- 
jas, Lietuvos Aidas, 1936. VIII. 29. Nr. 396 

16. Ant. J., Gabr. Liandsbergis - Žemkalnis, Trimitas, 1936. Nr. 36. 

17. A. Dangerutis. Gabrielius Landsbergis - Žemkalnis, Mūsų kraštas, 
1936. Nr. 33(137). 


C. Monografijai panaudoti šaltiniai ir literatūra. 


Varpas, 1889—1903, Kudirkos ir Griniaus jubil. 
Ūkininkas, 1890—1903. 

Naujienos, 1901—1903. 

Apszwieta, 1892. 

Vilniaus Žinios (trump. VŽ), 1904—1909. 
Lietuvos Žinios (trump. LŽ), 1909—1915. 
Viltis (trump. V.), 1907—1914. 

Šaltinis, 1907. 

Litwa, 1909. 

Lietuva, 1899. 

Teatras, 1913—1914, 

Rygos garsas, 1911 m. (Nr. 4 M. Šikšnys, Dėl Žemkalnio paaiški- 
nimo — iš Vaižganto XIII, p. 23: minimo str. aš neradau). 
Šviturys, 1911—13 m. 

Lietuvos Ūkininkas, 1909 m. 

15. Vienybė Lietuvninkų, 1899. 

16. Giedros kalend., 1914, 

17. Žvilgsnis, vienadienis raštas, 1912, 

18. Vaivorykštė, 1913. 

19. Lietuva, 1921, 1927 ir kt. metai. 

20. „Dienynas“. 


PAS BREPNPB 


opi 
HRS 


(E 
ms 


——-N————- 


1. Jakštas, Mūsų naujoji literatūra, II t, 19244 m. Šv. M-jos Kn. 
L. K. leid., 768+-XXXV. 
2. Tumo - Vaižganto raštai. 
3. Kudirkos raštų II t, MCMIX Tėvynės Varpai, 1889—1899 m. 
4. Smetonos raštų II t. Šviesos takais, p. 358. 
5. B. Sruoga, Lietuvių teatras Peterburge, Hum. m. fak. leidinys, 
1930 V. D. m., p. 141. 
6. B. Sruoga, Vaičiūno dramaturgija, „Darbai ir Dienos“, Hum. m. 
fak., 1930 V. D. m., p. 3—121. 
7. B. Sruoga ir V. Žadeika. Kipras Petrauskas, Tulpė, 1929 m. p. 215. 
8. B. Sruoga, „Šarūnas“ Valst. teatre. 
9. J. Būtėnas. Vilniaus teatro monogr., rankr. 
10. J. Strazdas. Apie Žemkalnį prisiminimai, rankr. 
11. J. Čiuta — V. Maknickas. Lietuvos teatro istorijai medžiaga, rankr. 
12. Vc. Biržiškos, Lietuvių Bibliogr. III ir IV dalys. 
13. Petkevičaitė, Iš mūsų vargų ir kovų, 1927 m. (ir Vilniaus Žiniose). 

14. Petkevičaitė, Karo meto dienoraštis, I d. 1925 m., p. 178, II d. — 
1931 m., p. 453. 

15. Vaineikienė, Palangos atsiminimai. 

16. Vaineikienė. Iš praeities kovų, T d., Lietuviškos knygos kryžiaus 
keliai, 1935, 108 p. 

17. Kwestya litewska w prasie polskiej, 1905, p. 116. 

18. Dr. Juozas Bagdonas, Iš mūsų kovų ir žygių, T ir II. 

19. V. Bičiūnas, Liaudies teatras, Sakalas, 1936 m. p. 333. 

20 Čiurlionienė, Lietuvoje, 1910 m., p. 83. 

21. M. Yčas. Atsiminimai, I, 1935. 240 p. 

22. J. Būtėnas, Povilas Višinskis, 1936. p. 214. 

23. J. Šapalius. Priedelis prie lietuviško klausimo, Chicago Ill., 1905, 
p. 38 („Iš „Apszwietos“, 1892 m.). 

24, Akiras. Lietuvos teatras, medžiaga istorijai, Leid. VI. Dagilis, 1928 
m. (teišspausdintas pirmasis lankas). 

25. Už ką mes lenkams turime buti dėkingi, arba nedėkingi, 1892 m. 

26. V. Mykolaitis - Putinas. Naujoji lietuvių literatūra, I t., 1936 m., 
p. 425. 

27. 1904—1924 „Dainos“ pirmojo viešojo spektaklio 20 metų sukaktuvės. 
„Dainos“ draugijos leid, Kaunas, 1924 m., p. 40. 

28. Jonas Grinius, vert., Genovaitė, teatriszkas perstatymas, Waterbury 
Conn. 1903 m. 56 p. 

29. A. Vitkauskas. Genovaitė, 1911 m. 


Interview. 

1. Vyt. Landsbergis, Kaune. 

2. Jablonskienė - Landsbergaitė, 

3. A. K. Puida, 55 

4. A. Rucevičius, 

5. A. K. Žilinskas, - 

6. Vaičkus, 45 

7. Arbitblatas, i 

8. Bičiūnas, ži 

9. P. Leonas, 5 
10. Alekna, 2 

11. Landsbergaitė, Marijampolėj, 
12. Gurevičienė - Landsbergaitė Š 

13. G. Petkevičaitė - Bitė, Panevėžy, 
14. Bugailiškis, Šiauliuose. 
15. Venclauskienė, - 

16. Daugėla, A 

17. Povylius, Radvilišky. 


Svarbesnieji panaudoti straipsniai. 


1. J. Būtėnas. Lietuvių teatras Vilniuje, N. Romuva, 1933. Nr. 107—111. 
2. J. Būtėnas. Lietuvių teatras Vilniuje, vokiečių okupacijos metu, Tri- 
mitas, 1934, Nr. 45. 

3. B. Sruoga. Teatras ir literatūra, Lietuva, 1927. 

4. B. Sruoga. Lietuvių teatro uždaviniai, Kultūra, 1925, 9, 10. 

5. Kiek žinių apie Šiaulių teatrą, Menas, 1934, Nr. 1. 

6. Gk. Šis tas iš Šiaulių teatro istorijos, LŽ., 1931, Nr. 241. 

7. V. B-nas, J. Misius, 7 meno dienos, 1931, Nr. 64, 65. 

8. G. Petkevičaitė. Ne tuo keliu. Senovę prisiminus, N. Romuva, 1935. 8. 

9. Vileišis. Lietuvių teatras, VŽ, 1908. 245. 

10. A. Smetona. Mūsų teatras, V. 1909. 51. 

11. A. Smetona, Po teatro jubiilejaus, V. 1909. 96, 

12. A. Smetona. Scenos reikaluose, V., 1910. 68. 

13. A. Smetona. Viena mūsų yda, V., 1910. 34. 

14. Dr. J. Basanavičius. Daugiau tikrumo mūsų scenoje ir kostiumuose. 

15. R. M. Delei lietuviškų vakarų, V., 1909. 52. 

16. S. K.-Č. Būtinai reikia, V., 1909. 54. 

17. J. Vileišis. Mūsų scenos jubiliejus, LŽ., 1909, 19. 

18. M. S. Kas gi toliau? LŽ., 1909. 24. 

19. Vydūnas. Jubiliejus — teatras — kultūra, LŽ., 1909, 46, 47. 

20. L. Gira. Apsaugokim nuo vaidų bent sceną, V., 1909. 148. 

21. Senas Kareivis“ Mūsų teatras, V., 1910. 14. 

22. R. M. Kaikurie Vydūno sceniškieji veikalai, V., 1910. 47. 

23. Sostapylio gyventojas. Sostapylis ir provincija, LŽ. 1910. 43. 

24. Mūsų scena, LŽ., 1910. 76. 

25. P. Mikolainis. Mūsų teatrai, LŽ., 1910. 79. 

26. Daba. Teatro reikaluose, LŽ., 1911. 55, 56. 

27. Mūsų vaidinimai, LŽ., 17. 

28. Emša. Į mūsų vertėjus, LŽ., 1912. 131. 

29. D. K. Mūsų teatro reikaluose, LŽ., 1913, 136. 

80. Iešmanta. Kritika ir sąžiningumas, LŽ., 1914. 141. 

31. Dionyzas Vaitkevičius. Kaip buvo lietuvinamas Kaunas, Rytas, 
1935.X.29. Nr. 248—253. 

32. Pž. Lietuvos mokytojai kovoje už laisvę ir švietimą prieš 30 metų, 
LŽ, 1936.1I7, Nr. 5. 

83. V. Bičiūnas. Marija Pečkauskaitė, Židinys, 1928, Nr. 2, p. 28. 

34. P. Butėnas, Apie Joniškėlio Karpius, Gimtasai Kraštas, 1936. 
Nr. 1 (9), p. 43—99. 

35. Bivainis Driskis. Pakaruokliai šoka Blindos kapuos. Diena, 1934 m. 
Nr. 41, 

36. B. Sruoga. Keista draugija, Literatūra, 1936 m. Nr. 2, p. 20. 


STATISTIKOS DUOMENYS. 


Žemkalnis vaidino. 
Petliukas.  Neatmezgamas mazgas, Felčerio Kanapinskio rolė. 
Pabaigtuvės, 1905.VI6 — pirmoji rolė. 
Dumblynė, Stepono Bagrevičės rolė, 1906.XI.16. 
Pilėnų kunigaikštis, Žinyčios krivės rolė, 1906.V.6. 
Adomas ir Ieva, Adomo rolė, 1906.X.1, 


BR BS NE 


S 2A7e 


10. 
11. 
12. 
13. 
14. 
15. 
16. 

Birutė, Krivių-Krivaičio rolė, 1906.X.24. 
Kaminkrėtys ir malūnininkas, Pikliaus rolė, 1906X.1. 
Blinda, Titnaginskio rolė, 1907.XI.29. 

Mindaugis, Heidenrich rolė, 1908.IV.27. 
Neatmezgamas mazgas, Dėdės rolė, 1908.XI.16, 29. 
Garsusis advokatas, Bylvedžio rolė, 1908.X.25. 
Pietro Caruso, Pietro rolė. 

Nesipriešink, Kepurinskio rolė, 

Joninės. 

Skirmunda, Neregio kanklininko rolė, 1912.V1.9. 
Uošvė į namus — tylos nebebus, Dėdės rolė. 


P. S. Laikraščiuose yra pažymėta dar visa eilė veikalų, kuriuose jam 
teko dalyvaut, bet apie tai nieko konkretesnio nežinome. Čia pažymėtas 
kai kurias roles jis vaidino po labai daug kartų. 

Vilniaus savitarpiečių pastatymai 1905 m. 


Amerika pirtyje, vasario mėn. 6 d. Pagirio gelež. salėj, VŽ. 36. 
Vienas iš mūsų tur apsivesti, Pagirio gelež. salėj, VŽ. 36. 
Pabaigtuvės, birželio m. 6 d., miesto salėj, VŽ. 139. 

Kaminkrėtys ir malūnininkas, rugpiūčio m. 28 d. miesto s., VŽ. 210. 
Nepadėjus nėr ko kasti, rugpiūčio m. 28 d., miesto salėj, VŽ. 210. 


Vilniaus Kanklių pastatymai. 


Neatmezgamas mazgas, 1905.XILI.3. 

Iš tamsos į šviesą, 1905.XII.3. 

Dumblynė, 1906.IV.17. ir 1906.X.6. 

Pilėnų kunigaikštis, 1906.V.6. ir Kybartuose, 1906 m. 
Adomas ir Ieva, 1906.X.1. 

Kaminkrėtys ir malūnininkas, 1906.X.1. 

Birutė, 1906.X.24. ir 1909.VIIL 16. 

Blinda, 1907.XI.29. 

Mindaugis, 1908.IV.7. 

Amerika pirtyje, 1909.VIIL. 15. ir Jonavoje, 1906 m. 
Mūsų gerasis, Kybartuose, 1906 m. 


Dainos pastatymai. 


Amerika pirtyje, 1905.IIL.5, 1909.1.16. 

Ponas ir mužikai, 1906.X.29., 1911.11.19. 

Vienas iš mūsų tur apsivesti, 1906.XI.25. 

Du berniuku, 1906.XII.26. 

Nutrūko, 1906, 1907.VIII.16., 1910.1.23. 

Piršlybos, 1906, 1907.VIII. 16. (be to Kėdainiuose ir  Seredžiųj), 


1912.IV.21. 
7. Meškinas, 1906., 1908.V.4, (VŽ., 1908. 119, 129, 132). 


3 


pp 

Genovaitė, 1906, 

Mariutė vargonininko duktė, 1908.I111.30. 
Knarkia paliepus, 1908.V.4 ir Seredžiuje (V. 129, 132). 
Pirmasis balius, 1908.1X.27. 

Meisteris ir gizelis, 1908.X.5. 

Dėdė atvažiavo, 1908.X.5. (Jurbarke). 
Garsusis advokatas, 1908.X.25. 
Neatmezgamas mazgas, 1908.XI.16 ir 29. 
Valsčiaus sūdas, 1908.XI.16. (neleido). 
Audra giedroje, 1908.XI.23. 

Mindaugis, 1908.XII. 

Blinda, 1908. (vieną kartą neleido). 
Tarnaitė pamokė, 1908. 

Pietro Caruso, 1909.1I.7, 1910.1X.30. 
Nesipriešink, 1909.11.7, 1910.IX.30, 1911.X.22. 
Velnias ne boba, 1909.I1I.31. 
Inteligentai, 1909.IV.5. ir V.17 (Miesto teatre), 1910.V.15 ir 17. 
Vestuvės, 1909.VII.8. 

Vilko dantys, 1909.XII.27, 1910.1.16. 
Kova, 1910.1I.31, 1910.XII.26. 

Diena redakcijoje, 1910.11.14. 

Brangusis pabučiavimas, 1910.IV.24. 
Sparnai, 1910.V.9. 

Ugnis užgeso, 1910.VIII.22. 

Nutrūkusi styga, 1910.VIII.22. 

Daktaro kabinete, 1910.IX.11. 

Aukso dievaičiai, 1911.IV.17. 

Ūkanose, 1911.1V.23, 1911.V.17. 

Klojime, 1911.V.7. 4 
Meisteris ir gizelis, 1911.V.21. 
Pabaigtuvės, 1911.1X.10. 

Tarnas padėjo, 1911.XI 6. 

Akis už akį, dantis už dantį, 1911.XI.26. 
Trys mylimos, 1911.XII.26. 

Apsiriko, 1911.XII.27. 

Žentas dėl parodos, 1912.1.21. 

Tai politika, 1912.IT1.26. 

Vyro ieškojimas, 1912.TV.22. 

Kerštas, 1912.X.27. 

Katriutė, 1912.XII.29, 

Pilėnų kunigaikštis, 1906 (ir Kybartuose). 


Varpo pastatymai. 
Mariutė vargonininko duktė, 1908.IX.20. 
Meškinas, 1908.IX.28. 
Meisteris ir gizelis, 1909.11.21. ir II.27. 
Negryna sąžinė, 1909.11.21, ir II.27, 

5. Inteligentai, 1909.VI.6. Radvilišky, 1911.20., 1912.16. 
6. Pabaigtuvės, 1910.1.23 (LŽ. Nr. 6). 

7. Liūdna daina, 1910.1.23, 1913.142. (LŽ, 1912. 147). 
8. Pilėnų kunigaikštis, 1910.11.28 ir II.29, (LŽ. Nr. 13). 
9. Nutrūkusi styga, 1910.1.23, 

10. Be šulo, 1910.VI.15, 

11. Petras Karuzo, 1910.VI.15, 

12. Pabaigtuvės, 1910.1.23. 

13. Piktoji dvasia, 1910.IV.26. 

14. Nesipriešink, 1910.1V.26 ir X.9. 

15. Neatmezgamas mazgas, 1910.X.9. 

16. Garbės apgynėjai, 1910.X.9. 

17. Svarbi priežastis, 1910.XI.20 (LŽ. 93). 

18. Ne- sau žmonės, 1910.XII.4, 

19. Tai politika, 1910.XIL. 11. 

20. Tarnas įpainiojo, 1910.XII.11. 

21. Du berniuku, 191116. (LŽ, 6). 

22. Garsusis advokatas, 1911.11.13 (LŽ. 14) ir VI13 (LŽ. 29). 
23. Švarkas ir milinė, 1911 IX. 4. (LŽ. 112). 

24. Gedimino sapnas, 1911.X.23. (LŽ. 123, 133). 
25. Ūkanose, 1911.XI.13. (LŽ. 130, 135). 

26. Iš meilės, 1912.II.2. (LŽ. 13, 24). 

27. Šv. Elžbieta, 1912.IV.1. (LŽ. 44), 

28. Ekspropriatorius, 1912. IV 1. (LŽ. 44). 

29. Prieš vėją nepapūsi, 1912.IV.12. (LŽ. 46). 

30. Skirmunda, 1912.VI.9. (LŽ. 69). 

31. Kerštas, 1912.IX.23. (LŽ. 108, 110, 114). 

32. Pirmasis degtindaris, 1910. 

33. Artojų velnias, 1910. 

84. Kova, 1911. 

35. Blinda, 1911. 

36. Du keliu, 1913. 

37. Alkani žmonės, 1913, 

38. Užburtas kunigaikštis, 1911.IX.17, 1912-13. 

39. Meilę suardyt — nuodėmę pagimdyt. 

40. Piktoji gudrybė. 

41, Mindaugis, 

42. Consilium facultatis. 

43. Žmogžudžiai, 

44, Vagis. 

45. Gyvieji nabašninkai. 

46. Uošvė į namus -- tylos nebebus. 

47. Dumblynė, 1911.1X.24, 

48. Kęstutis. 


P. S. Statistika sudaryta pasiremiant, daugiausia, laikraštinė medžia- 
ga. Suprantama, kad ji jokiu būdu negali būti pilna. 


Vincas Laurinaitis. 


S. Daukanto ,„Darbay senuju Lituwiu 
yr Žemaycziu“ 1822 m. 
ir to veikalo reikšmė 


Attejvi!  miniek sav, jog czionai palajdotas 
Szymonas Daukontas pirmas isz tarp mokitu viru 
raszitojas senoves vejkalu Lietuvos, Žemajtijos ir 
kitu naudingu knigelu. Jis par sava givenima it 
vargo pelle be palaubos trusieje vienutinej žemaj- 
tiszkaj rasziti delej naudos vientautiu. 


Paminklo įrašas. 


BENDROSIOS PASTABOS. 


Skundžiasi S. Daukantas savo „Darbuose“..., kad senovę 
„neperregima laiko migla“ uždengusi, kad „ilgi amžiai seniai jau 
teisybę užslėpė“, kad nedaug buvę tokių vyrų, kurie būtų sura- 
šę tos „senovės darbus“. 

Mūsų senieji lietuvių raštai siekia labai negilius senovės 
amžius. Pirmoji spausdintoji knyga teužgimė XVI amž, Tačiau 
ji du šimtu metų su viršum tetarnavo tikybiniams reikalams, 

XIX amž. pradžioj, sujudus tautiškajai lietuvių sąmonei, 
Lietuvoje atsirado gyvas savos istorijos reikalas, kuris nušvies- 
tų tautos pramintus takus, nupieštų jai ateities perspektyvas, 
įikvėptų jų krūtinėse pasitikėjimo, tautinės ambicijos ir geresnių 
laikų vilties. 

Ir štai, mūsų nuvargusioj krašto padangėj, iškyla kregž- 
dė, Simanas Daukantas, parašęs „Darbus senųjų lietuvių ir že- 
maičių“ 1822 metais!). Kregždė, parskridusi iš saulėto kraš- 
to į savo gimtinę, pamato ją neprietelių išdraskytą, pažemintą, 
išniekintą ir apsiaustą „neperregimos miglos“. Tačiau ji spar- 
nų nenuleidžia — ji užtraukia naują dainą... 

Šių dienų istorikai daug ko prikiša tokiems istorikams — 
juos vadina fantastais, primityvais. Lenkas Podbereskis, Dau- 
kanto „Būdo“ vertėjas, jo raštus vadina „seno lietuvio plepa- 
lais“2). Tad ar verta dar ir kalbėti apie tokį veikalą, kuris 
tėra „kompiliacija“, arba kuris, anot vieno studento, „neišlaiko 
kritikos“ 73). 


Betgi literatui, kultūros ir literatūros istorikui, reikia pa- 
žiūrėti į toki darbą visiškai kitokiomis akimis. Jis, turėdamas 
prieš akis panašų darbą, pastebės jo dvi pusi: viena pusė paro- 
dys jam, daugiau ar mažiau, įtikinamą senovę, gi antroji pusė, 
literatui daug reikšmingesnė, parodys, kokio žmogaus, kokios 
dvasios, kokios nuotaikos yra apgaubti, sušildomi tie istorijos 
faktai, Jei dar pripažinsime, kad tą žmogų su jo dvasia, su jo 
nuotaika pagimdė ir iškėlė jo gyvenamasai laikas, tai turėsim 
faktą iš tos gadynės nepaprastos reikšmės. 


Nė vienas mūsų literatūros laikotarpis nėra taip gerai ir 
aiškiai nušviestas ir įvertintas, kaip XIX amž. pradžios, Vil- 
niaus universiteto, laikotarpis. Kiekvienas mūsų literatūros is- 
torijos vadovėlis tam laikotarpiui pašvenčia ilgiausius pusla- 
pius. Tik, deja, tų puslapių aiškinimams tenka ko primesti. Aiš- 
kindami to laikotarpio literatūros atgimimą, paprastai, turėda- 
vo prieš akis Daukanto vėlybesniąją raštų veiklą. Vadinasi, 
Daukanto vaidmenį nukeldavo bent porą dešimtmečių priekin, 
nes nežinomas buvo jo ankstybasis „Darbų“ kūrinys 1822 m. 
Labai teisingai to veikalo prakalbos autorius, prof. Vac. Bir- 
žiška, pastebi, kad čia turima reikalo su didžiausiu ir žymiausiu 
literatūriniu lietuvišku kūriniu Vilniaus universiteto metu, ku- 
ris savo turiniu ir tonu, mintimis ir čia išreikštais jausmais ge- 
riausiai apibūdinąs tą ūpą ir tendencijas, kurios viešpatavusios 
tuo laiku jaunosios lietuvių šviesuomenės tarpe. 


Taigi yra suprantama priežastis, kodėl tos gadynės lite- 
ratūros įvertinimas negalėjo būti teisingas, nežinant to charak- 
teringo „Darbų“ kūrinio. 


Bet ir šiandien mūsų istorijos vadovėliuose dar nėra pri- 
deramos sau vietos sulaukęs. Kad ir prof. Volteris 1920 m. su- 
teikė pirmąsias žinias apie šį veikalą4), kad ir prof. broliai 
Biržiškai pasirūpino jį išspausdinti 1929 m., tačiau, lyg užmirš- 
dami visa tai, vis kartoja tą pačią giesmę. Toks ignoravimas da- 

ro skriaudą ne tik pačiam Daukantui, bet ir žalojamas visas to 
laikotarpio literatūros vertinimas. 

Daukanto literatūrinė veikla ir jo vaidmuo mūsų literatū- 
rai, rodos, yra plačiai nušviesta. Visų vienu balsu pripažįstama 
dideli Daukanto nuopelnai. Tačiau reikia atsiminti, kad visas 
materialinis ir kultūrinis gyvenimas eina evoliucijos keliu, grei- 
tesniu ar lėtesniu tempu. Kiekvienas reiškinys turi savo prie- 
žastis ir savo pasėkas — visa kas nauja turi priežastingumo 
pamatą. Kiekvienas nuslėptas istorijos faktas visų tų įvykių 
evoliucijos grandinę lyg ir sužaloja — atsiranda spraga, mums 
nevisai suprantama. 

Panašiai atsitiko ir su Daukanto ankstybuoju „Darbų“ 
veikalu. Taigi, norint tiems „Darbams“ to laikotarpio literatū- 
roj surasti vietą, ir juos įpinti į tą įvykių grandinę, tektų rasti 
to veikalo paskirtį, turinį, idėjas ir formą, rasti jo dvasią, nuo- 
taiką; rasti kas autoriaus yra sava, kas skolinta — kitaip sa- 
kant, rasti visuomeninius, idėjinius ir literatūrinius pradmenis; 
rasti kas Daukantui turėjo įtakos, ir kurios įtakos kūrinys tu- 
rėjo vėlybesniems rašytojams, ir, apskritai, kurios reikšmės šie 
Daukanto „Darbai“... mūsų literatūrai turi, 

Darbo planas ne lengvai įmanomas.  Ypačiai pasunkėtų 
darbas, jei norėtume imtis palyginamojo darbo su nelietuvių ra- 
šytojų raštais. Tam tikslui pasiekti sutinkame kliūčių. visų pir- 
ma, mes čia turime istorijos, kaip mokslo šakos, dalyką. Tad 
istorikui į tai pirmiausia ir priderėtų dėmesį atkreipti. Jeigu 
jų būtų ši istorija nušviesta kaip istorija, tai ir literatūros is- 
torikui ta našta palengvėtų: greičiau susivoktų, kame čia isto- 
riška tikrenybė, kame „plepalai“. Tada jam ne tik pati minties 
istoriškoji raida būtų aiškesnė, bet ir literatūrinė reikšmės). 

Veikalui suprasti padeda ne tik patsai veikalas, bet ir įvai- 
rūs šalutiniai šaltiniai. Tačiau neturime nei korespondencijų, 
liečiančių to meto jo gyvenimą, nei jo paties laiškų, kur būtų pa- 
judinti jo rūpimieji klausimai; nežinome, beveik, nei jo draugų, 
nei tos kuopelės, kur buvo planuojamas tų visų jaunosios kartos, 
Universiteto auklėtinių, darbas. Dėl to ir mano darbas nebus 
visais atžvilgiais tikras. 

Prieš imdamiesi darbo, tenka šiek tiek prasitarti dėl pačios 
autorystės ir dėl veikalo datos problemos, nes jau ir šiandien 
atsiranda tuo reikalu abejojančių. P. Šležas „Darbų“ recenzi- 

joj6) skeptiškai žiūri į prof. Vac. Biržiškos teigimus, ir pa- 
sigenda konkrečių išrodymų Daukantą tikrai esant šių „Dar- 
by“... autoriumi. 

Tačiau toks skepticizmas neturi pagrindo. Jau prof. Volte- 
ris šių „Darbų“... suradimo proga patiekia nemaža argumentų, 
rodančių Daukantą esant autoriumi. Esą, veikalo tarmė, auto- 
riaus stilius, psichologija, tendencija, turinys aiškiai kalba už 
Daukantą. Prof. Vac. Biržiška „Darbų“... prakalboje, sutikda- 
mas su visais prof. Volterio tvirtinimais, dar imasi lyginamojo 
darbo. Jis palygina „Darbų“... ir Amerikoj išleistos „Istorijos“ 
vietas, kur ne tik tas pat aprašinėjama, bet net kartojama pa- 
žodžiui, ir gauna išvadą, kad visos abejonės dėl Daukanto au- 
torystės išnyksta, . 

Kartoti tuos visus išrodinėjimus ir dar ieškoti naujų — 
nėra prasmės. Iš šio „Darbų“... apibūdinimo bus aišku, kad vi- 
sos idėjos, pamokymai, pasakyti 1822 m., bus autoriaus karto- 
jami ir „Būde“, ir ,,Pasakojimuos“, ir „Lietuvos istorijoj“7). 

Daugiau tenka paabejoti dėl pačios veikalo datos: ar tikrai 
tuo taip ankstybu laiku, t. y. 1822 m., pačioj lietuvių pasaulinės 
literatūros užuomazgoj, galėjo gimti toks reikšmingas veikalas. 
Tą abejojimą dar padidina Uvainio 1833 m. nuorašas. Ar, dėl 
kurių nors priežasčių, pirmasis, 1822 m. rankraštis „nesusen- 
dintas“? Ar nėra davinių, rodančių tikrąją datą? 

Anksčiau, kol nebuvo rastas 1822 m. rankraštis su šita 
data, prof. Vac. Biržiška savo bibliografijoj laikė tikru autoriu- 
mi Leoną Uvainį, parašiusį „Darbus“... 1833 m. Susiradus jau 
1822 m. rankraščiui, L. Uvainį pradėta vadinti nurašytoju. Toks 
manymas šiandien yra klaidingas. Brenšteinas yra suradęs L. 
Uvainio kapą su parašu, iš kur matome, kad jis mirė jau 1828 
metais8). Tas atradimas paneigia visas L. Uvainį liečiančias 
žinias — miręs negalėjo ne tik sukurti, bet ir nurašyti. Tačiau 
Uvainio vardas negalėjo atsitiktinai atsirasti. L. Uvainis, būda- 
mas vienas žymiausių žemaičių veikėjų, galėjo nusirašyti, ar 
bent rankraščio savininkas būti dar gyvas būdamas, O po to, 
galėjo nusirašyti kitas kuris šviesuolis, ir įrašyti pirmykščio 
savininko pavardę?). 

Jei S. Stanevičiaus ir Pabrėžos pareiškimai dėl „Darbų“, 
1833 m. datos tikrumą nepaneigiai0), tai Uvainio mirtis aiš- 
kiai rodo, jog šis kūrinys tegalėjo būti sukurtas prieš 1828 me- 
tus. Antra, Daukantas ir „Lietuvos istorijoj“ (I t. 77 psl.)11), 

ir „Būde“ (145 psl.)12), ir „Darbuose“... (33 psl.) mini D. Poš- 
ką. „Lietuvos istorijoj“ yra aiškiai pasakyta, kad „gy - 
veno“; „Būde“ pasakyta, kad Baublį „aprašė metuose 
1826 m.“ Visur jau čia turima reikalo su būtuoju laiku. Tačiau 
„Darbuose“ pasakyta „kuremy giwen garbingas day- 
nius“... Čia jau turime žemaitiškos kalbos formos veiksmažodį 
esamojo laiko. Kadangi D. Poška mirė 1830 metais, tai ir tas 
faktas rodo, jog „Darbai“... anksčiau sukurti. 


Trečia, „„Būde“ minimos Rėzos ,„Dainos“ (1825 m.) ir S. 
Stanevičiaus dainos (1829 m.), o „Darbuose“ tie rašytojai dar 
nežinomi. Čia jau turėtume teisės spėti, jog jie parašyti prieš 
1825 metus, 

Ketvirta, jei „Darbai“... būtų parašyti po 1823-4 m., po to 
žemaičių tikrojo sąjūdžio, tai Daukantas dėl savo kuklaus būdo 
nebūtų prisipažinęs, kad jam „kaipo pirmam rašytojui 
toj kalboj dovanos visus apsirikimus“13), 


Be to, ir pati rankraščio 1822 m. data ar jau nieko ne- 
reiškia ? 

Ar galėjo Daukantas jaunuolis tokiu ankstybu laiku taip 
reikšmingą veikalą sukurti? 

Tuo klausimu negali būti abejojimų. Tai patvirtina jo gy- 
venimo biografiniai faktai. Jau 1815 m. Vilniaus gimnazijoj, 
baigiantis mokslo metams, ir dar tebebūdamas V-os kl. moki- 
nys, savo raštais pasižymi. 1319 m. Vilniaus universitete gauna 
teisių kandidato laipsnį, 1820 m. Daukantas pasižymi ir gauna 
dovanų. 1822 m. ar kiek vėliau parašo tam tikrą mokslo darbą, 
už kurį gauna Abiejų Teisių magistro laipsnį. 1824 m. parengia 
spaudai Fedro lietuviškąjį pasakų vertimą!4). 

Kelti į ankstybesniuosius laikus — nėra jokio pagrindo: 
čia žavimasi Duonelaičio „Metais“, išleistais 1818 m.; čia paro- 
domas ir vienas archeologinis radinys „išartas“ 1822 m. ties 
Klaipėda. Vienu žodžiu, Daukantui visos įdomesnės aktualijos 
teparodytos iki 1822 metų. Pagaliau, ir pats rankraščio popie- 
rius pagamintas su 1822 m. data. 

„DARBŲ“... KŪRINIO NUOTAIKA, 


XIX amžiaus lietuvių literatūrą reikia pavadinti tautos li- 
teratūros ir kultūros renesansu. Iki šio laiko visuomenė buvo 
maitinama beveik išimtinai tikybiniais raštais!5). Knyga, ne- 
lyginant, buvusi bažnyčios ir žmonių dorovės tarnaitė. Iki šiol 
lietuviškoji visuomenė neturėjo tautiškos, tikrai lietuviškos, 
pasaulietiškos knygos. Jai nerūpėjo nei tauta, nei jos egzisten- 
cija, nei jos kultūra, tikra to žodžio prasme. 

Kalbamasis amžius atverčia naują tautos istorijos puslapį, 
į kurį įrašoma tautiniai kultūros laimėjimai. Atsiranda poezija 
su savo visuomeniniu ir individualiniu, liaudišku ir bajoriškų 
charakteriu. Tauta ir jos reikalai tapo ta centrinė ašis, kuri kė- 
lė visus to meto siekimus ir troškimus ir rūpesčius. Susirūpina 
tautos praeitimi ir jos liekanomis. Visų pripažįstama, kad gim- 
toji kalba yra brangiausias tautos turtas. Pamatę nykstančią 
tautą, susirūpina jos likimu. "Todėl liaudžiai suprantama kal- 
ba leidžiami vadovėliai, ūkiškojo pamokomojo turinio knygelės. 
Net. tikybinės knygelės ir tos leidžiamos gražesne, supranta- 
mesne kalba. Kaip visuomeniškame gyvenime, taip ir literatūroj 
— visur jaučiamas kažkoks nerimas, aktyvumas. Šį subruzdi- 
mą galėtume pavadinti lyg ir kokiu „Šturm und Drangu“. 

Kad tas visas visuomeniškasis aktyvas įgytų tvirtesnio pa- 
mato, į pagalbą atėjo tautos istorija. Ano meto supratimu, is- 
torija turėjo eiti tas pareigas, it šių dienų filosofija: ji ne tik 
turi nušviesti visas tautos tradicijas, bet ir ateičiai gaires nu- 
kaišyti. Šio uždavinio ėmėsi S. Daukantas. 

Jeigu to meto lietuvių visuomeniniai ir kultūriniai reikalai 
taip pakilo, tai, suprantama, buvo tam ir priežasčių. Tūlas 
mėgsta tų pakilimo priežasčių ieškoti ne čia, vietoj, bet svetur. 
Esą, tuo metu Vakarų Europoj įsigalėjo tautiškosios ir roman- 
tiškosios idėjos, kurios ir užkrėtusios besnaudžiančius lietuvius, 
ir ta pačia linkme pastūmėjusios. 

Toks tvirtinimas, žinoma, nėra be pagrindo. Šitą svetimųjų 
įtaką kiekvienas mūsų literatūros vadovėlis užakcentuoja. Ta- 
čiau, reikia žinoti, kad idėja, nors ir gražiausia ji būtų, ji ar 
paskirą žmogų ar tautą gali tik tada išjudinti, jei ji bus radusi 
čia sau tinkamą, dirvą. 

Liūdnas lietuvių tautos likimas tą dirvą pakankamai pa- 
ruošė. Lietuva, kadaise sukūrusi tokią galybę, dabar taip že- 

mai nupuolė, jog net pakibo jai pavojus išnykti. Tik liaudis 
tą tėvynės meilės kibirkštėlę saugojo. Bet sulig šiuo laiku ir 
jai ėmė grėsti pavojus iš lenkų pusės. Prof. M. Biržiškos tvir- 
tinimu, žemaičiai pajuto instinktyvišką pasipriešinimą šiai sro- 
vei. Šį pastebėjimą, tariuos, būtų galima šiuo tuo ir konkre- 
čiau paremti. Man rodos, žemaičiams (ir visai Lietuvai) grėsė 
pavojus iš lenkų pusės ne tik tautinis pavergimas, bet ir mate- 
rialinis. Jeigu mes pamėgintume arčiau pažinti visų dvarų sa- 
vininkus, tai mes tame skaičiuje rastume ne tik lietuvių nutau- 
tusių, bet nemaža ir iš Lenkų atkeliavusių. Lietuvių — lenkų 
valstybę bedraskant, ir, išnykus lenkų bajorų gražioms perspek- 
tyvoms Ukrainoje, lenkų kolonizavimasis Lietuvoj dar pasirodė 
aktualesnis. Be to, ne tik bajorams šios lenkų pastangos tapo 
pavojingos, bet, apskritai, ir visai šviesuomenei: lenkai visose 
srityse savo hegemoniją plėtė. Lenkų arba nutautusių lietuvių 
bajorų rankose lyg ir pasiliko visos Lietuvos šviesuomenės li- 
kimas — ji lyg pasijuto ne šeimininkė savuose namuose. Šit cha- 
rakteringas Strazdelio posmas: 


„Tegul lenkai ką nor sako, 
„Tegul muša, tegul plaka, 

„Tegul žada vietas geras — 
„Nepamesime tėvų vieros. 


Šie žodžiai kvepia ir baudžiava ir tarnybos gavimo sunku- 
mu. Jeigu dar ir šiandien tarnybos reikalas vienaip ar kitaip 
žmogų nuteikia, tai kodėl anuo metu negalėjo būti aktualu? Ar 
tas reikalas negalėjo taip pat pastūmėti į susipratimo kelią? 

Grėsė lietuvių inteligentijai pavojus ir iš rusų pusės. Su- 
prantama, kad ir rusai, nustumdami lietuvius, kišo į tarnybas 
savus žmones, piktindami tikruosius lietuvius. Pav., A. Klemen- 
tas, kalbėdamas apie rusus, su pasipiktinimu prasitaria, kad 
jie jau mažiausiame miestelyje priveisę visokių horodničų, 
sprauninkų, regestratorių, piščikų, policijos sekretorių, valdžios 
magazynų, prievaizdų ir kt.16), 

Aišku, buvo ir kitų priežasčių, kurias nurodo mūsų istori- 
kai. Šių priežasčių beieškodami, kartais kai kurie nueina į kraš- 
tutinybes: žemaičių kraštą apsodina miškais, aptvindo pelkė- 
mis, izoliuoja upėmis ir ežerais!7) Ilgus šimtmečius ją pa- 
laikę visiškoj izoliacijoj, tik štai XIX amž. ją apleidžia lenkais. 
Ir... nei iš šio, nei iš to, kyla sambruzdis. 


Darbai ir Dienos 16 

Ir Lietuvoje tam sąjūdžiui dirva buvo paruošta. 

Kad geriau būtų galima suprasti veikalo esmė ir nuotaika, 
apibūdinkime to meto visuomenę, nes nuo visuomenės šiokios ar 
tokios orientacijos pareina ir literatūra. 

Tai visuomenei atstovavo bajorija. Ką ji jautė ir ką gal- 
vojo? 

Bajorija buvo nustumta nuo valstybės ėdžių, pažeminta: 
jos likimas atsirado svetimųjų rankose. Stambesniesiems ba- 
jorams nebuvo reikalo trankytis po įvairius miestus ir kraštus 
valstybiškaisiais reikalais; nebereikėjo girtis ir didžiuotis ki- 
tiems savo diplomatiškaisiais gabumais ir herojiškaisiais žy- 
giais. Žuvo magnatų, parlamentierių, dignitatorių gadynė; už- 
migo Pacai, Sapiegos, Radvilai, Oginskiai, Katilai. Jiems neti- 
kėtai pralobti, netikėtai iškilti į garbę žuvo perspektyvos: rusų, 
prancūzų, saksų pinigų kapšiai amžinai užsidarė. Vilniaus, Gar- 
dino, Krokuvos rotušėse nutilo jų garbė, — nebedemonstravo 
magnato galybės jų suorganizuotos plikbajorų eskortos. Ilsė- 
jos pašiūrėse sustumtos karietos. Tepaliko jiems tik anksčiau 
įgytieji suirę dvarai ir atsiminimai... 

Smulkieji bajorai, kurie atstovavo liaudžiai — buvo jie pil- 
nateisiai atstovai, „vox populi“, Maža tesukdami galvas apie 
valstybės reikalus, tegalvojo, prie kurio čia didiko pelningiau 
būtų prisiplakti, ir kurio didiko dvarus būtų pigiau apiplėšti. 
Jų eskortos degino, plėšė dvarus, rotušėse žvangino ginklus sa- 
vo šefo garbei. Grįžo dabar pažeminti, susikišo savo „šerpenti- 
nas“ į makštis ir ėmė rūpintis, kaip pataisyti pašlijusius ūkio 
reikalus. 

Ir stambesnieji ir smulkesnieji bajorai, uždaryti namie, tu- 
dėją“. Susėdusiems prie židinio, besiurbčiojantiems pačių pa- 
gamintą alutį, buvo laiko pasišnekėti ir pasidalinti atsiminimais 
apie praslinkusius laikus. Įvykiai neseni — seniems karo ir po- 
litikos veteranams buvo kas papasakoti jauniesiems apie savo 
žygius ir darbus. Seniams lyg kaleidoskope mirgėjo konvoka- 
cijos, konfederacijos ir jų kovos. Atsiranda legendarinių žygių. 
Atgimsta Soplicos, Sobieskiai ir kt. Dyla iš atminties tamsūs 
darbeliai, ryškėja gerieji. 

O jaunimas klausosi, kamuojami pilkos realybės, su vis di- 
dėjančiu įdomumu klausosi tų laimingų pasakų. Pasakos kaiti- 

na jausmus. Jų vaizduotėse kuriasi dar šviesesni praeities 
vaizdai, 

Tai tokia, maždaug, bajorijos buvo nuotaika. Atpratusi pa- 
prastą darbą dirbti, o nuo valstybinės veiklos nustumta, kęste 
nekentė „pilkosios“ dabarties ir gyveno „romantiška“ praei- 
timi, 

Ką jautė to meto valstiečiai? Ar jie taip pat galėjo lygiai 
su bajorais svajoti apie laimingąją ir didingąją praeitį ir didžiuo- 
tis kuriais nors savo laimėjimais ? 

Į jų gyvenimą, į jų nuotaiką pasižiūrėję, man rodos, gau- 
name visai kitokį vaizdą. Kaip buvo seniau įkinkyti į sunkų 
baudžiavos jungą, taip ir tuo metu vilko kaip vilkę tą jungą. 
Nėra čia man reikalo konkrečiai kelti visų jų vargų — tai ge- 
rai yra nušvietęs prof. A. Janulaitis ir kiti savo raštuose. Apie 
valstiečių gyvenimą galima puikų vaizdą gauti iš Strazdelio, 
Klemento, Poškos, A. Mickevičiaus raštų, kurie ir to meto aki- 
mis parodo. Ir iš jų raštų sprendžiant, valstiečius praeitis tokio- 
mis gražiomis ir šviesiomis spalvomis neviliojusi. Jie ne kartą 
liejo kraują už tėvynę, už laisvę, bet tų kovų ir laimėjimų vai- 
siai, deja, ne jiems tekdavę. Tik, gal būt, kada nors koks skur- 
džius senis atsimindavo savo pono tėvą ar tėvuką geresnį, tei- 
singesnį buvus už dabartinį, bet šiaip pati krašto nepriklauso- 
mybė su ponų laisve valstiečio nebeviliojo. Priešingai, po ilgų 
beprasmiškų kovų valstietis, berods, dabar susilaukė poilsio. 

Kaip bajorai, taip ir valstiečiai ėmė rūpintis daugiau savo 
medžiagine gerove. Bajorai, spausdami baudžiauninkus, ieško- 
jo naujų būdų gauti didesnių pajamų iš tos pačios juodosios že- 
mės, tačiau ir valstiečiai ėmė daugiau rūpintis, kaip tvirčiau 
įsistiprinti toje pačioje žemėje. Įbauginti ponų kančiaus, nega- 
lėjo organizuotai sukilti prieš savo ponus ir pareikalauti, anot 
masonų, savo „natūralinių teisių“. Tokioj būty esant, tokioj 
„atklanėj“ gyvenant, vienas išėjimas teliko: tylėti ir „verkti“, 
atsiminus, jog vis tiek jo balsas nepasieks „nei Dievo, nei cie- 
coriaus“. 

Iš tikro, jiems nebuvo reikalo „į tarpdurį pirštus kaišioti“, 
„dumples prieš vėją pūsti“, šunimi „į lapių 0lą lįsti“ (Poška), 
žinant, jog visų tų darbų pasėka bus viena: kaip „buntaunin- 
kui“ — „Sibiras ar Kamčatka“ (Klementas). 

Skursdamas valstietis gyveno — be praeities, be ateities. 

Bet kaip seniau, dar nepriklausomybės laikais, bajorijos 
kultūra visur dominavo ir jų balsas politiniame, visuomeniniame 
ir kultūriniame gyvenime buvo sprendžiantis ir lemiantis, taip 
ir pastaraisiais laikais bajorų įtaka dar nebuvo palaužta — jų 
tonas dar visur pirmininkavo. Kadangi žemaičių krašte smul- 
kioji bajorija ir valstiečiai maža kuo tesiskyrė, tai tikrosios ba- 
jorijos tasai tonas per tą smulkiąją bajoriją ir ant valstiečių 
nusileisdavo ir, kai kuriais atžvilgiais, juos paveikdami. 


Jeigu mes, įsižiūrėję į to meto „romantiškąjį“ sąjūdį, iš- 
nagrinėtume to sąjūdžio svarbiausius bruožus, tai, tariuos, bū- 
tų galima susekti kas bajoriška, o kas valstietiška. Jau anks- 
čiau minėjau, kad patsai praeities garbinimas bus kilęs iš ba- 
jorijos tarpo. Praeities ilgesis tegimsta ten, kur sudūžta gra- 
žios viltys, ir kur turi dar laiko ir progos naudotis nykstančiais 
praeities laimėjimų vaisiais. Kai dar jiems nerūpi naujas dar- 
bas, nauja kova; kai dar jie negyvena pozityvų gyvenimą, bet 
tik blėsta vizijose, atsiminimuose ir svajonėse. Tas pats ir su 
„dabarties niekinimu“, Buvo jam priežastis, dėl kurios turėjo 
pagrindo dabartį niekinti, bet valstietis ?... Jis nieko neprarado, 
— jis dabar gavo poilsio ir progos atkreipti akis į žemės ūkį. 


Žemaičių judėjimui yra labai charakteringas gimtosios kal- 
bos iškėlimas. Ir tas pats kalbos iškėlimas, man regis, ar nebus 
tik pirmiausia bajorijos smegenyse gimęs. Bajorams kaip tik 
buvo svarbu savitą įtaką, savitą kultūrą krašte išlaikyti. Juk 
ne ant ko kito, tik ant jų pačių galvų krito visas krašto likimo 
smūgis. O kalba tai visų žmonių luomų „jungiąs“ arba „skiriąs“ 
tautą nuo kitų tautų faktorius. 


Valstietis savo šiaudinėj pastogėj buvo taip suaugęs su sa- 
vo kalba, jog laikė tą kalbą lyg savo dvasinių privalumų ypatu- 
mą. Jis jautė tos kalbos artumą, malonumą, bet ją girti, aukš- 
tinti?... Lygiai kaip toks žmogus neaukoja himnų savo ausims, 
savo akims, taip lygiai nedievina ir savo kalbos. Kalbos kėli- 
mas ir jos aukštinimas teatsiranda politiniais sumetimais, 


Bajorija su šitokiais polinkiais veikė valstiečius. Valstie- 
čiai iš savo pusės reagavo. Jei tuo metu bejėgiai valstiečiai nie- 
ko savito neįstengė pareikšti, tai nors tą bajorišką toną perleis- 
davo pro savo valstietišką prizmę, nudažydami tuos bajorijos 
politinius siekimus beviltiškomis, liūdnomis spalvomis. 


— 245 — 


Lietuviškoji inteligentija buvo jaunutė, be tradicijų. Ji ne- 
sudarė visuomenės tarpe atskiro klodo, neturėjo taip pat ir sa- 
vitos nuomonės. Jie šliejosi arba prie bajorų arba prie valstie- 
čių. Tas šliejimasis parėjo nuo to, iš kurių tarpo buvo patys ki- 
lę, arba su kuo daugiau sutapę. Poška, Klementas buvo grynai 
bajoriškos orientacijos žmonės, o Daukantas, Stanevičius, Straz- 
delis — valstietiškos. 

Tokioj tai atmosferoj gimė augo ir brendo mūsų XIX amž. 
rašytojai. Tokią visuomeninę nuotaiką juto ir Simanas Daukan- 
tas, rašydamas „Darbus“... 

Pažiūrėkime, kiek atsispindi šiame „Darbų“... veikale ta 
nuotaika. 


Daukantas, pradėdamas rašyti savo „Darbus“..., suspausta 
širdimi, visų pirma, pažiūri į tas tautas, kurios yra „išgaišusios“, 
arba dar tebemerdinčios. Šioms pastarosioms Daukantas priski- 
ria ir Lietuvą. Jis sako: „ką sakytų ansai išmintingas skitas, 
atsisėdęs ant kapų, veizėdamas į tolimus savo paposūnius, lie- 
tuviais, žemaičiais, prūsais, latviais, juodviežiais,  kuržemiais 
pramintus, ir paskandintus galžudėse, apvergtus ir tarp gyvu- 
lių paskaitytus“? (3). 

O būta kadaise plačios lietuvių giminės — sako Daukan- 
tas. Tie patys lietuviai ir žemaičiai nuo neatmenamų laikų bu- 
vo tiktai kitais vardais vadinami: skitais, getais, eruliais, es- 
tais (39). Šiai tezei išrodyti Daukantas imasi visokių būdų. Kad 
skitai buvę lietuviai, rodo bendri panašumai: jie gyvenę, 
rengęsi ir laidodavę taip, kaip senieji lietuviai ir žemaičiai (20). 
Jų kapai „kurganai“ taip pat rodą lietuviškumą — „kur gana 
žmogui“. 

Eruliai ir estai kalbėję ta pačia kalba, kuria 
šiandien tebekalba prūsai!8), lietuviai, žemaičiai, kur- 
žemiai ir letai (latviai) (20). Kad estai kalbėjęsi lietu- 
viškai, tai rodą lietuviški žodžiai, pažymėti IX amž, rašytojo 
Vulfstano, k. a.: „kumelos — pienos, mydus, aalus, gierine, ku- 
nigs“ (19). Eruliai buvo aiški lietuvių giminės šaka. Tie 
eruliai, anot Daukanto, ne vadinos eruliais, bet Ejuleys, 
tai yra, „einantys arba keliaujantys“ į svetimus kraštus. Esą, 
tik „rašytojai prašaleičiai“, nesupratę jų kalbos, sumaišę (15). 
Ejuliais pavadinimas labai tikęs, nes jie, Malabeto vadovauja- 

mi, ėjo romėnų žemių kariauti. Jų lietuviškumą rodo ir mal- 
da „Tėve mūsų“ (14). 

Kaip eruliai taipir sarmatai buvę vieno kilimo ir vie- 
na kalba kalbėjęsi. Žodis „sarmatas“ taip „prašaleičių“ sudar- 
kytas žodis: jie, nemokėdami ištarti žodžio „žemaitis“, garsą 
„Ž“, išvertę į „Ss“, ir gavosi ne „žemaitis“, bet „sarmatas“. 

Getus Daukantas neabejodamas priskiria „Lietuvos gi- 
minei“. Tvirtina, kad „kalba, apsėjimai šios dienos lietuvių su- 
tinka su kalba ir apsėjimais moldavijonų, kur kitą kartą gyve- 
no getai“. Jų ir pavardės, besibaigiančios „balsėmis“ ksys, 
sys, ir apdaras rodo lietuviškumą. Pagaliau Daukantas klau- 
sia: „kuri gi gal giminė teisingiausiai atsišaukti jų, jei ne gimi- 
nė Lietuvos ir Žemaičių“?(9). 

Ir „krieviai buvo šaka erulių, arba didžios giminės 
skitų, ir kalbėjo viena kalba su lietuviais“ (19) — tvirtina ra- 
šytojas. Krieviai kalbėję lietuviškai, tik X amž., variogams už- 
kariavus, jų lietuviškąją šneką sugudino. Nors jų kalba esanti 
sugudėjusi, tačiau yra išlaikiusi daug lietuviškos kalbos pažy- 
mių. Pirma, į jų kalbą trečioji žodžių dalis yra „įjaugta“ lietu- 
viškų. Antra, rusų kalba yra „greita ir trumpa“, tačiau jų, kaip 
ir lietuvių, yra ,pavelkina ir į dainą panaši“. Jų kalba dar ir 
dabar esanti tikriesiems gudams ir lenkams taip „juokinga“, 
kaip kad ir šiandien lietuvio, lenkiškai pramokusio, kalba yra 
juokinga tikram lenkui. (19). 

Visa suglaudę matome, kad lietuviai, žemaičiai, prūsai, lat- 
viai, kuržemiai, juodviežiai, estai, eruliai, getai, sarmatai, krie- 
viai, skitai buvę viena tauta, vienodai gyvenę, vienodai rengęsi, 
viena kalba kalbėjęsi. Tos visos giminės senų senovėje vienu, 
ir pačiu pirmuoju, vardu „skitais“ buvo vadinamos. Tik vėly- 
besniais laikais, toms skitų giminės šakoms susidūrus su sveti- 
momis tautomis, jas pradeda vadinti įvairiais vardais, o tų ski- 
tų „paposūnių“ kalbų skirtumus „vargai ir nelaimės“ pagim- 
džiusios. 

Iškėlęs lietuvių ir žemaičių vardo senumą ir garbingumą, 
dėl kurio, rodos, ir didžiausiam Lietuvos niekintojui, garbin- 
giausiam bajorui, nederėtų rausti, Daukantas kalba apie tų 
giminių gyvenamąjį žemės plotą. Nėra reikalo čia apie tai kal- 
bėti. Galime pasiimti visuotinąją istoriją ir įsitikinti, jog tikrai 
nemažas žemės rutulio gabalas valdyta... Mums svarbiau žinoti, 

ką jautė Daukantas rašydamas. Daukantas tai visa aprašo su 
pasididžiavimu, su didžiausiu įsikarščiavimu. Jo patriotiškąjį 
entuziazmą gali parodyti kad ir ši vieta: „Lietuvių giminė bu- 
vo didžiai plati; dar atmenamuose laikuose gyveno prie 
upių Elbos, Odero, Vislos, Nemuno ir Dauguvos“ (11). 

Pagal Daukantą, to krašto gamta buvo nepaprastai pui- 
ki (12). Didžiausioji gamtos puošmena buvę miškai. Savo di- 
dumu, savo gražumu ir savo baisumu sunkiai įsivaizduojami. 
Kraštas, anot Daukanto, pašlijęs į Baltijos jūrą, kitą kartą bu- 
vo apaugęs „tamsiomis“ giriomis, kurios iš tolo „it kalnai trak- 
šoję“. Eglynai, pušynai, beržynai liemenimis „mušės į padan- 
ges“; nurumbėję ąžuolai, tarės, savo plačiomis šakomis „beram- 
stą“ tuos eglių ir pušų nendrynus. Toliau, liepynai, uosynai, 
rodės, kurių kuplios galūnės, pindamos su šakomis skroblų, 
klevų, vidurvasary, savo žibančia galva, „amžiną naktį“ dariu- 
sios, ir kame — ne — kame tiktai tose tamsybėse „saulės spin- 
dulys“ spinksojęs (40). 

Jeigu galėjo augti tokie ąžuolai, jog kareiviai tarp ąžuolo 
šakų „pilis arba šančius, it ant žemės, pylė ir tenai nuo neprie- 
telių gynės“; jog ties Vielavu buvęs ąžuolas, „kurio druktis 
pats 27 mastus turėjęs skersai“ (33), tai lengvai suprantama, 
kaip baisūs miškai turėję būti neprieteliui. 

Tačiau lietuvis tame miške jautėsi kaip namie — jį mylė- 
jo, dievino, šventu laikė. Štai kaip Daukantas aprašo lietuvio 
meilę miškui: 

„Kas gal būti meilingesnio žmogui, kaip ilsėtis po tuo ąžuo- 
lu, liepa ar klevu, po kuriuo jo bočius prabočius ten pat nuvargęs 
ilsėjosi; arba vaikščioti tankme tarp liemeningų eglynų, pušų 
ir vinkšnų, kurios, pačiam kitą kartą tyruose neprietelius grau- 
dinant, grakščią jo žmoną su kūdikėliais nuo visa pikta saugo- 
jo. Kas išguldys, ant galo, tuos pamėgimus, tą džiaugsmą, ku- 
riuos junta žmogus liuosas, išvydęs staigiai žalią lanką arba 
išleitį, apaugusį, it vainikų apipintą, liepomis, vinkšnomis, skrob- 
lais, kurie slėpdavo tą darželį savo plačiomis šakomis“... (33-4). 

Tuose nepereinamuose miškuose, kur vidurvasarį „amži- 
na naktis“ tūnojo, kur tik retkarčiais „saulės spindulys spink- 
sojo“, gyvenimas virė. Tenai gyveno ir veisėsi vilkai, lokiai, 
stumbrai, lapės, kiaunės, soboliai, vebrai. „Tenai ir vyriškiai, 
baltuose kobotuose apsivilkę, meškiną per pečius persvertą, 
vebro kapūzų apsimovę (tempė), kurių veidas, lytis, akys ži- 

buriuojančios, povizey (išvaizdos) drąsios rodė aiškiai, jog nie- 
kam nevergavo“. „Tenai keleivis, pasilgęs puikių lankų, išvin- 
giuotų upelio, išvysdavo anose gražias lietuves žemaites it ro- 
žes (lelijas), begrėbiančias snieginomis nuometomis, baltais 
marškiniais, it gulbes svyruojančias“. (40). 

Gyveno laimingame krašte, ir patys buvo laimingi. Jie bu- 
vo žydrių akių, skaistaus veido, plaukų ilgų ir tamsiai gelsvų: 
stambūs, sveiki, stiprūs. Dėltogi tankiai galėjai regėti „bočių 
su dukters sūnumi į karą jojantį“ (24). Diduomenė, vadinama 
tijūnais, arba senatoriais, buvo „renkami“. Karo vadus išrink- 
davo, kurie „savo drąsybe ir kantrybe karuose, o dorybe ir ge- 
rais darbais pakajuje buvo atsiženklinę“. Karą baigę ir grįžę, 
tapo vėl paprastais „ūkininkais“ (28). Ūkininkai ir jų sūnūs, 
arba auglininkai, buvo „didei turtingi“ ir „nežinojo savo gė- 
rybių ir turtų galo“. Jų apdaras buvo paprastas, „kokį gal dar 
matyti šiandien nekuriose vietose ant sukumpusių nuo vargų 
lietuvių ir žemaičių“ (24), nes nemėgo „puoštis“, auksą ir si- 
dabrą „niekino“, „kaip ir jų prabočiai skitai“ (24). Rengėsi 
visi vienodai — nė kokio („paskiras“) skirtumo tarp kunigaikš- 
čio ir „žmogaus“ nebuvo (24). Pinigų nemėgo. Kiaunių ir so- 
bolių kailius „prašaleičiams“ tik į didžiai reikalingus daiktus 
mainė, bet ne į pinigus (24). Nesant karo, vyriškiai medžiojo, 
žemę dirbo, o moteriškos mezgė ir „puikiai puikesnius“ audinius 
audė. Vyrams į karą išjojus, pačios arė, šieną pjovė, mergaitės 
kraitį krovė. 

Daukantas randa, kad lietuviai buvę aukštos kultūros tau- 
ta. Trobėsius jie statė sveikus ir dailius iš rąstų (24). Gyveno 
švariai, pirtys buvo „geriausias vaistas nuo visokių ligų“. Mo- 
kėję daugybę amatų. Jau prieš 3000 metų prekiavę su finikie- 
čiais. Turėjo savus pinigus, „,muštiniais“ ir „skatikais“ vadina- 
mus, kurių to meto rusai nė žinoti nežinojo. Turėjo net savo 
raštą, ,Rūnų raštu“ vadinamą (10). "Tarp kitų žemaičių dirbi- 
nių, tenka iškelti vieną pabūklą, kuris lietuvio malonumui, o 
neprietelio baimei tarnavo — tai buvo garsus trimitas („tri- 
miltius“). Daukantas sako, kad „jo skaistumas, garsumas ir 
rūstumas balso, nesulyginamas yra nė su kokiais vario trū- 
bais“ (27). 

Lietuvių ir žemaičių humaniškumas ir vaišingumas buvo 
žinomi ir visoms tautoms ir visiems senovės rašytojams. Tas, 
esą, dar kartą primena jų „bočius“ skitus, kurie dėl vaišingu- 

mo graikų raštuose yra garbinami (30). Čia kiekvienas kelei- 
vis buvo meiliai priimamas ir pavaišinamas. Taip besivaišinda- 
mi ir, „apvarę keletą .kartų pakarčiui ragą, ėmė pasakoti ka- 
res ir žygius, garbindami kantrybę ir drąsybę savo bočių pra- 
bočių“ (25). Svečias buvo vaišinamas tol, kol jis jau „nebegalė- 
jo“ nuo stalo pasikelti... 


Teisių ir papročių supratimas buvo aukštas. Jų buvo iš- 
mintingi ir geri įstatymai, kuriuos kunigaikštis Vaidevutas pra- 
plėtęs ir palikęs (18). Jie, nors pagonys būdami, vienok dorybę 
ir padorumą didžiai stipriai tarp savęs saugojo, buvo drąsūs 
kare, „liuosi“ namuose, daugiau turėjo dorybės, ne kaip jų „su- 
siedai“ krikščionys (30). Visi laime džiaugės, laisve didžiavos, 
o pačių vienybė visas kliūtis nugalėdavo. 


Tačiau nepigu senovės lietuviams ir žemaičiams buvo ta 
laimingoji senovė ir laisvė išsaugoti. Lietuvai, iš visų pusių 
neprieteliai „aprietę“, galando peilį. Ją saugojo tik pačių sūnų 
pasišventimas ir narsumas. Daukantas taip rašo: „Kas gal iš- 
guldyti tą meilę namų, kurią lietuviai ir žemaičiai tą kartą ro- 
dė: seni ir jauni, vyrai ir žmonos — visi gintis ir mirti tiekės“ 
(71), nes „mirti kare už liuosybę ir tėvynę buvo visų didžiau- 
sia garbė“ (27), Todėl, anot autoriaus, tas narsumas kare ste- 
bino visus neprietelius — lietuviai, tiesiog, „stebūklus“ darė. 
Paduosiu keletą ištraukų. 


„Kurie (liet. ir žem.) ne kartą ant pelenų namų savo tarp 
kūnų užmuštųjų tėvų, motinų, brolių šarvuotas kryžeivių ei- 
les graudino“ (70). 


„Nekartą atsitiko, jog tie keli šimtai užpuolę, tris keturis 
tūkstančius mečeivių, geležimi apšarvotų, išdrapstė, taip kad 
(vieną kartą 1257 m.) vos patsai Mistras, galva prakirsta, su 
keliais savo tarnais nuo giltinės beišsprūdo“ (80). 


Štai vienos kovos aprašymas, kuris yra typingas, į kitus 
aprašymus panašus. 

„Jau jau lietuvių eilės ėmė gurti, jau patys ricieriai, ap- 
lieti geležimi, išėjo priekin, bet ir lietuviai nenusiminė — 
ir jie iš savo pusės visų narsiuosius meškinuočius pastatė“. 
Jie rodė nepaprastą kantrybę ir drąsybę, mirdami už savo tė- 
vynę ir liuosybę. „O pats Rimgaudas pačiame tame įnirtime it 
erelis ėmė ir užsiautė iš užpakalio neprietelius“. „Tuo kartu lie- 

tuviai, apgulę mečeivius iš visų pusių, sutrupinę geležies pulkus, 
ne mūšį, bet pjūtį iš krikščionių vokiečių ir gudų darė“. (73). 

Tokių drąsumo pavyzdžių ir kovų aprašymų daugybės. Jie 
užima gražiausius knygų puslapius, kur pasireiškia visas rašy- 
tojo temperamentas. Sužavėtas autorius visose tautose neranda 
tokių narsumo pavyzdžių (pav. Živilė), ir dar priduria, jog „bu- 
vo lietuviai smarkesniais ir garbingesniais, ne kaip raštuose 
yra užrašyta“ (51). 


Susipažinę su ta laimingąja tautos praeitimi, su praeities 
gražiomis pusėmis, pažiūrėkime į tai, kaip Daukantas žiūri į 
dabartį. Tariuos, jog kiekvienam nesunku bus nuspėti, kad to- 
kios didžios pastangos garbinti senovę ne iš gero kylančios. Ver- 
čiamas reikalo, paduosiu dar vieną ištrauką, kur aiškiai paro- 
dys, kad be autoriaus žavėjimosi praeitimi, ir susisielojimo yra. 

„Tokiame tatai krašte lietuviai žemaičiai ilgus amžius lai- 
mingai gyveno, patys sau dirbdami, vyresnybę dėl savęs skir- 
dami; nežinojo nei lažų, nei pavinasčių, nei donių; 
liuosi nuo visų buvo, dieną arė ar medžiojo, naktį tarp grakš- 
čių žmonų ilsėjos; niekas jų saldžių valandų negaišino; skaudūs 
balsai vagorių, dešimtininkų, launikų širdies 
jų negildė; kits kitą mylėjo ir šelpė; vienybė ir meilė tarp visų 
buvo; viso pertekę midų ir alų puotose nusimyluodami gėrė; 
turtai gėrybės klėtis laužė; visi liuosi nežinojo geležinių 
nei šiekštų ant kojų, ir pirmiau kiekvienas būt mi- 
ręs ant tos vietos, ne ver gu20) keno tapęs“ (40). 

Jau vieni šie vardai: pavinasčiai, lažos, donės, vagoriai, 
dešimtininkai, launinkai, šiekštai, vergai mums aiškiai sako, kad 
dabartis autoriaus bus piešiama visai kitokiais dažais, kad čia, 
anot Maironio, bus ,,užmigusi didžiavyrių šalis“... Didžioji vals- 
tybė, tautos garbė, tautiečių laimė ir laisvė žuvo kaip sapnas. 
Senovės žirgai, kurie buvę tokie stiprūs, gražūs ir greiti, skrie- 
ję „į mūšį kaip paukščiai“, „pajutę po savim žemaičio penti- 
nus“ — išnyko. Šiandien tų žirgų veislė išnyko „su liuosybe 
giminės“. Šiandien lietuvių žemaičių „kumelėlės kaip erkelės“ 
— jos galinčios „vergauti — ne kariauti“ (26). 

Miškai senovės lietuviui buvę šventovė; ten jaunuolis, iš- 
ėjęs medžioti, išmėgindavęs savo narsumą ir gabumus; ten 
„grakšti žmona“ pasislėpdavo nuo neprietelių; ten pats vyriš- 

kis, sugrįžęs iš karo, vėsioj paunksmėj pasilsėdavo. Bet pasau- 
lis taip pagedęs, kad šių dienų žmonės „it pasiutę, netarsi me- 
džio, bet it paties jo šešėlio bijodami, be kokio reikalo lieknus 
ir girias terioja, amžiais nuo bočių prabočių užaugintas“ (33). 

Svetimieji „visų pirma išplėšė jiems liuosybę, paskui vergus 
jau, geležiniais apkalę, galžudėms pametė“ (4). Šiandien jis 
verčiamas nešti „svetimą ginklą į tolimus kraštus, ir lieti krau- 
ją“ ne už savo reikalą; savo Jo myslistoms (dvarininkams) 
dirba „dieną ir naktį“ (4), Ir ką jis už visa tai turi? Nieko. Jis 
kaip skendo, taip ir skęsta tose ,, atklanėse“, ir vargu, „ar sa 
vo šventame tikėjime randa kantrybės“ (4). 

Visas savo mylimosios tautos kančias matydamas, Dau- 
kantas sušunka: „kiekvienas, sakau, neatsidyvys, jog lietuviai 
žemaičiai, prūsai, letai, turėję pažinę su kartaginionimis, karia- 
vę daugiau ne 300 m. kruvinai su gotais, valdę, ant galo, 14 
metų patį Rymą, buveinę pasaulio, šiandien patys tapo svetimų 
valdomi ir nuo visų neapveiziami!“ (15). 


Taip autorius apibūdinęs dabartį, liūdnai, suspausta skaus- 
mo širdimi, užbaigia. Laimingas tesijaučia piešdamas senovę, 
bet žiauri dabarties tikrovė tas laimingas vizijas negailestin- 
gai sugriauja. Beskaitydamas „Darbus“... taip ir lauki švie- 
sesnio ateities pragiedrulio. 

Kokio rytojaus autorius trokšta savo tautai? Kaip vaizduo- 
jasi tą tautos ateitį? Juk jeigu mes rašytojo asmeny matome 
lietuvį tautininką, tad mums, kad ir nenoroms, turi kilti tok- 
sai klausimas. Negi jau lemta lietuvių tautai, „nuo visų panie- 
kintai“ žūti ir išnykti, kaip ir kitoms tautoms, kitąsyk buvu- 
sioms „ilgą laiką pavyzdžių dorybe ir teisybe“? Jei ne, tai ar 
autorius mato ateities Lietuvą vėl tokią laimingą, laisvą ir „vi- 
so ko pertekusią“ kaip ir senovėj? 

To ieškant, susiduriama su labai keistu reiškiniu: nors jis 
niekur nė nekelia klausimo, kad kada nors Lietuvos vardas ga- 
lėtų išnykti, betgi ir laimingos Lietuvos ateities Daukantas nie- 
kur nemėgina vaizduotis. Juo labiau nesprendžia šiame kūriny- 
je visuomeninių bei politinių problemų, kurios galėtų išvesti 
kraštą į laisvą, nepriklausomą gyvenimą. Rašytojui pakanka 
ir to džiaugsmo, kad Lietuva, nors ir tarp griuvėsių („irų“) 

gyvendama, šiandien yra išlikusi gyva; kad jos brangiausias tur- 
tas — kalba yra išlaikiusi savo pirmykštį gražumą, kurios „nė 
koks „kraugerys“ nepajėgė išplėšti“; kad geras senovės pažini- 
mas, mokslas, dorovė, ir šiaip tautos „„gudrybė“ — neleisią Lie- 
tuvai žūti. 

Bendrais bruožais apibūdinus „Darbų“... nuotaiką, tenka 
pripažinti, jog šiame kūrinyje džiuginančių pusių randama ma- 
ža. Be praeities pakilusio žavėjimosi, visur skamba liūdna ra- 
šytojo styga. Net tos senovės gražiosios spalvos sukelia mu- 
myse ne džiaugsmą ir entuziazmą, bet ilgesį ir nerimą. 


Palyginę to meto visuomenės nuotaiką su „Darbų“... kūri- 
nio nuotaika, kurių išvadų galima gauti? Ar nematysime čia 
ko panašaus? 


Kaip kiekviename kūrinyje, turinčiame visuomeninės reikš- 
mės, taip „Darbuose“ aiškiai matyti to meto visuomenės nuo- 
taika ir nusistatymai. Gerai įsižiūrėję į šio kūrinio nuotaiką, 
pastebime, jog ir čia vyrauja tasai lietuviškos bajorijos „to- 
nas“. Iškėlimas lietuvių tautos senumo, žemių platumo, papro- 
čių bei „apsėjimo“ prašmatnumo mums lyg primena Lietuvos 
didikų XVI amž. metraščius. Kaip tada, taip ir dabar — visus 
vertė reikalas parodyti savo vertę, gresiant kraštui, ir tuo pa- 
čiu sau patiems, pavojui. Entuziastingas senovės garbinimas ir 
dabarties niekinimas — vis tai bajoriškos nuotaikos pažibos 
veikale. 


Betgi S. Daukantas buvo valstiečių sūnus ir valstietiškos 
orientacijos žmogus, Nors šiame kūrinyje bajoriškos tendenci- 
jos yra labai aiškios, tačiau nemažiau svarbu kuriais žodžiais 
tas visa nusakoma ir nušviečiama, kuriais jausmais visa tai 
šildoma. Šiuo atveju Daukanto valstietiškas veidas visai aiškus. 
Jis mąsto valstiečio sąvokomis, jis jaučia valstiečio vargus, jis 
savo ateities precizijose būgštauja kaip tikras valstietis bau- 
džiavos prislėgtas, paniekinimo nužemintas. Jo raštuose nėra 
ugnies, entuziazmo, revoliucingumo ir net pasitikėjimo savimi. 


Dar geriau paaiškės jo valstietiškas veidas, kai susipažin- 
sime su „Darbų“... pamokomąja puse. 

„DARBŲ“... PAMOKOMOJI PUSĖ, 


Dr. Z. Ivinskis, palyginęs Daukanto korespondenciją su jo 
knygomis, rašytomis spaudai, randa nepaprastai įdomų faktą. 
Jis randa, kad, sprendžiant iš jo korespondencijos, Daukantas 
buvęs daug žymesnis istorijos eruditas, negu savo knygose kad 
yra. Ir gauna išvadą, jog autorius, rašydamas knygas visuome- 
nei, tyčia vengdavo moksliškų samprotavimų, jas tyčia popu- 
liarindavo, prisitaikindamas prie platesnės visuomenės, ne tik 
savo terminologija, bet ir turiniu21). 

Daukantas rašė ne mokslo dėliai, bet liaudžiai. Jis ir savo 
„Darbuose“... tą pat prisipažįsta: „aš ne dėl mokytų vyrų ir 
galvočių, bet dėl motinų rašiau, kurios geba savo vaikams dar- 
bus jų bočių prabočių pasakoti“ (6). Tad ir iš šio pasakymo ga- 
lime laukti knygos, skiriamos plačiajai visuomenei ir turinčios 
daugiau didaktinio, pamokomojo pobūdžio. 

Prieš kalbėdami ko moko Daukantas savo tautą, turime su- 
sipažinti su tuo, kaip moko Daukantas, kurių priemonių grie- 
biasi savo mokymui. Kiekvienam visuomenės veikėjui yra žino- 
tina, kad svarbiau ne tiek kas mokyti, bet kaip mokyti, 
kad jo žodžiai pasiektų savo tiesioginį tikslą — klausytoją. 

Daukantas buvo ne tiek intelekto, kiek jausmų žmogus, 
tad ir į kitą žmogų ne tiek kaip į sąmoningą, bet kiek į jausmi- 
nę būtybę žiūri — kalba jam į jausmus, į širdį. Taip suspaustai 
„žmogeivio“ širdžiai pažadinti geriausia priemonė yra vaizdai. 
Tr čia visi istorijos faktai, įvykiai, pasisekimai ir nelaimės pra- 
byla vaizdais — kaip gyvi, 

Bet vienų vaizdų negana — tuos vaizdus reikia mokėti taip 
sugrupuoti, kad jie vienaip ar kitaip skaitytoją nuteiktų. Šiam 
tikslui Daukantas vartoja priešingybių sugretinimus, arba 
kontrastus. Šiais kontrastais yra paremta visa kūrinio meniš- 
koji kompozicija ir visa pamokomoji ideologija. Iš čia išeina ne 
tam tikras autoriaus stiliaus ypatumas, bet ir mums rūpimas 
dalykas — iš kur, nors ir netiesioginiu būdu, galime susekti 
autoriaus pamokymus. Iš vienos pusės, senovė didinga, garbin- 
ga, šviesi ir graži; iš antros pusės, dabartis sumenkus pavergta, 
nužeminta ir tamsi. Senovės lietuviai buvo sveiki, stiprūs ir lais- 
vi; šių dienų — „niekeno neapveiziami“, sunykę, nuo „darbų 
sukumpę“. Senovėj socialinių nelygybių nežinoję, visi buvo „tur- 

tingi“ ir „ūkininkų klėtys nuo gėrybių lūžę“ — šiandien vieni 
„Jomilestos“, antri vergai, dirbą „dieną ir naktį“, kurių niekas 
„nesupranta guodentis“, Senovės lietuviai visų „šviesių“ tautų 
ir rašytojų buvo garbinami, šiandien visų apleisti ir pamiršti. 
Senovės miškai, žirgai, trimitai, lietuvių narsybė visą pasaulį 
stebino — šių dienų lietuviui palikusi vergija, gėda ir „gelžiniai 
ir šiekštai ant kojų“... Vienu zodžiu, senovės žmonių visuome- 
ninis, ekonominis ir kultūrinis gyvenimas — visur kontrastiš- 
kai lyginamas su gyvenamuoju laikotarpiu. 


Betgi šitoks minčių dėstymo būdas Daukanto raštuos nė- 
ra tuščia beletristinė maniera ir pigus efekto jieškojimas. Čia 
Daukantas taip kalbėdamas turi savo galvoje daug gilesnius 
tikslus, būtent: jis dirba tautos sąmonėjimo darbą. 


Ko moko Daukantas savo tautą? Visų pirma, moko tė- 
vynės meilės. Čia kiekvienas puslapis kupinas tos meilės. 
Jis imasi istorijos, nes joks kitas literatūros žanras negalįs dau- 
giau tos meilės suteikti. Ji rodo, kad Lietuva seniau buvo ga- 
linga ir sukūrusi daugęel vertybių; savo narsumu ir tėvynės mei- 
le jos sūnūs buvo sukūrę galingą ir garbingą valstybę. Ją gerbę 
ir dievinę visos šviesiausios tautos; ją negalėdavę atsidžiaugti 
ano meto garbingieji rašytojai vyrai; ji turėjusi jau giliausioj 
senovėj „pažinę“ su kartaginiečiais; jie, pagaliau net valdę patį 
Rymą, buveinę pasaulio. Tad ar gali dar rastis kita tokia tauta 
pasauly, kuri galėtų tokiais pasiekimais ir nuopelnais pasidi- 
džiuoti? — tokiais žodžiais byloja mums veikalo dvasia. Vienu 
žodžiu, visa istorija, kontrastais nušviesta, mums sakyte sako, 
kad lietuviui nėra jokio reikalo gėdytis savo vardo, priešingai — 
„paposūnių“ šviesių skitų vardu tegalima didžiuotis! 


Mokydamas tautos meilės ir tautinės ambicijos, Daukan- 
tas, tarytum, V. Kudirkos žodžiais prabyla: „iš praeities tavo 
sūnūs stiprybę tesemia“. Jis moko iš savo sentėvių gražių pa- 
pročių bei „apsėjimų“ mokintis, Kurie yra tie „gražūs papro- 
čiai bei apsėjimai“? Daukantui visų brangiausias paprotys — 
tai gilus pamėgimas „liuosybės“. „Daug kartų patys ap- 
gulti pilyse, nebestengdami atremti neprietelių galybės, velijos 
irose (griuvėsiuos) pilies užsirausti, ne kaip vergais tapti“ (4) 
— sako Daukantas. Tokių „liuosybės“ gynimo pavyzdžių būtų 
galima visą daugybę surinkti, 

Kitoj vietoj taip kalba, kas senovėje buvo renkami valdy- 
tojais. Jis sako, kad į tijūnus buvo renkami tie, „kurie dr ąs y- 
be ir kantrybe karuose, o dorybe ir gerais dar- 
bais pakajuj buvo atsiženklinę“ (26). Ir čia Daukantas mo- 
ko savo tautą „drąsybės, kantrybės, dorybės ir gerų darbų“. 
Be šių žmogaus ypatumų, anot Daukanto, neįmanoma jokia 
žmonijos laimė. 

Daukantas moko taip pat „vienybės tautos“. Kad 
buvo sukurta didžioji valstybė, kad „palaima ūkio“ klestėjo — 
tai vis tautos vienybės dėka. 

Daukantas moko mus humaniškumo. Lietuvių hu- 
maniškumas buvęs didis visais atžvilgiais. Jie nebuvę tokie 
žiaurūs savo neprieteliams, kaip kryžiuočiai „kraugeriai“ arba 
gudai. Jie, ir užkariavę gudų kraštus, būdavo jiems malonūs, 
atlaidūs, palikdami jiems patiems tvarkytis savo reikalus. Pa- 
galiau, lietuvių vaišingumas visam pasauly skambėjęs! 

Tadgi istorija šio viso moko. Niekada, esą, neturime mes 
užmiršti šių pamokymų, arba, kaip Daukantas sako, „senų die- 
nų užlaikymų“. 

Tačiau šie visi pamokymai yra kilę lyg ne iš paties auto- 
riaus, bet lyg pati istorija jau juos yra iškėlusi. Mums rodos, 
kad juos ne pats sugalvojo, bet pasistengė tiktai užakcentuoti. 
Todėl mums yra svarbu paliesti tuos pamokymus, kurie iškyla 
tarsi iš paties autoriaus asmens. 

Pirmiausia Daukantas kviečia tautą mokintis. Ji- 
sai sušunka: „Taigi kad mokslas ir gudrybė yra amžina ir visų 
didžiausia garbė, dėlkogi lietuviai ir žemaičiai ne gal stengti, 
idant dasiektų tą laiptą šviesybės, ant kurio išsikėlė kitos gi- 
minės“? (3). Iškėlęs mokslo reikalą, Daukantas kviečia to moks- 
lo imtis. Lietuvių tauta nors esanti pavergta ir bejėgė, tačiau 
su mokslo pagalba ji galinti iškilti ir susilyginti su „šviesiaisiais 
graikais“. Mokslas esąs geresnė tam priemonė, negu pats gink- 
las. Jis sako toliau: „užvis jog kiekviena (tauta) gal pelnyti 
garbę ne tiktai vienu kardu, bet ir pačiu mokslu: kaipogi Atė- 
nai ne dėl to vien yra garbinami, jog Kserkseso galybę sutrėmė, 
bet jog iškala buvo gudrybės viso svieto“. (3). 

Šalia mokslo reikalingumo, Daukantas labai dažnai mini 
žodį „gudrybę“ ir kiekvieną kartą kviečia jos mokytis. 
Kaip jis tą „gudrybę“ supranta — niekur nepaaiškinta. Vei- 

kiausiai, jis čia supranta greitą ir tikslų orientavimąsi. Be šio 
pamokymo Daukantas, rodos, negalėjo apseiti. Mat rašytojas 
nebuvo tuščias svajotojas romantikas: jam rūpėjo ir kasdie- 
niniai žmonių reikalai, XIX a. pr. to orientavimosi kaip tik rei- 
kėjo. Bajorijos luomas, atstumtas nuo valstybės vairo ir palik- 
tas savo ūkiais rūpintis, nemokėjo prie naujų apystovų prisi- 
taikinti, gi ūkininkai, kurių ideologijos buvo ir Daukantas, kaip 
vėliau pamatysime, kaip tik ėmė kilti, išsivaduodami iš eko- 
nominės ir dvasinės bajorų priklausomybės. Jie turėjo suprasti 
viensėdžių reikalą (,„Darbuose“ šiuo reikalu kalbama), pakelti 
savo ūkio našumą, ir susiorientuoti, kuri ūkio šaka pelningesnė 
būtų (tam tikslui Daukantas rašė ūkio knygelių). Taigi šiuos 
visus pamokymus — tariuos neapsiriksiu pasakęs — vadina 
„gudrybe““. 

Daukantas pasisako, kad jam rūpėję ne tik „darbus lietu- 
vių ir žemaičių aprašyti“, ne tik „didumą paveikslo jos senų die- 
nų apsėjimų ir užlaikymų parodyti“, „ne tiktai idant skaitytojas 
geresniai išmanytų pačius darbus“, bet ir moko, „idant galėtų 
dar pažinti palaikus tos tautos ant žemės ar žemėj šian- 
dien tebesančius“. (5). 

Pirmoj eilėj reikia paimti senovės knygą. Tokia seno- 
viška knyga ar rankraštis Daukantui turi nepa- 
prastos reikšmės. Ir, jeigu nėra Lietuvos praeitis nušviesta 
taip, kaip reikia, tai jis nėra labai kaltas, nes „nedaug tebuvo 
tokių vyrų, kurie būtų atsidėję surašę“, bet jei ir buvo, tai daug 
dar šiandien tokių knygų nežinomų vienuolynuose ar kur kitur 
„tręšta“. Čia negaištant kviečia jų jieškoti ir rinkti: „Linkėti 
reik, idant senų dienų klioštoriuose knygos būt perkratomos 
nuo išmintingų vyrų, rasi tenai rastų kokias skiautes, nors ir 
aptręšusias tų laikų raštų“. (51). 

Ragina rinkti visokias archeologines liekanas, nes „reik Ži- 
noti, jog niekelis šiaip veizint, skatikėlis iškastas, 
gelžgalys ar kūlys (akmuo) įvairus su balsėmis, t. y. 
literomis, dėl žmogaus vienok žinovo yra brangesniu daiktu, 
ne kaip keli šimtai muštų arba raudonųjų“ (5). Ragina rinkti 
dainas, pasakas, patarles ir kitką „kurios gal daug atminimų 
ar palaikų senovės rodyti, kurias dar šiandien, nors retai, bet 
daugel vietose tebdainuoja“ (5), 

Bet brangiausias turtas iš senovės užsilikęs — tai gimtoji 
lietuvių kalba, „kurios nė koksai kraugerys negal jam 

išplėšti“ (26). Ir iš tikrųjų: „giminė lietuvių, žemaičių, prūsų, 
kuri datyrusi neaprašomų vargų, rūpesnių, nelaimių; visa nu- 
stojusi — turtų ir tėvynės; kruvinas kares vesdama, ant galo, 
vergaudama per tiek amžių svetimoms giminėms, vienok tebe- 
kalba dar šiandien lietuviai, žemaičiai, prūsai, letai ta pačia kal- 
ba, kuria kalbėjo jų prabočiai eruliai pirm  tūkstanties me- 
tų“... (21) — susijaudinęs sušunka autorius. Pagyręs tos kal- 
bos gražumą, ir čia Daukantas kviečia ir moko: „kurią (tą 
kalbą) idant išplėštų iš nasrų vis ryjančio laiko ir pastatytų 
šalia kalbų mokytų, tur aną šiandien dailinti“. (2). 


Matome, kad jo „Darbuose“ pamokymų nemaža ir veikalo 
didaktinė, arba pamokomoji pusė yra plati. Tai nėra čio kokios 
tikybiškos dorovės pamokslai ar sentencijos, bet, ano meto aki- 
mis žiūrint, yra charakteringi ir visai tautai reikšmingi pamo- 
kymai. Bet plačiau į tai pažvelgsime veikalą įvertindami. 


er mm ma 


„DARBŲ“... IDEOLOGINĖ PUSĖ. 


Iš anksčiau iškeltųjų pamokymų nesunku yra susekti pati 
rašytojo ideologija. Jau matėme, jog patsai veikalas rašytas 
ne tiek mokslo reikalams, kiek auklėjimo reikalams. Tad iš 
anksto galime nuspėti, kad veikalo ideologinė pusė bus turi- 
ninga. 

Kalbėdamas apie autoriaus pamokymus, esu pabrėžęs, kad 
jam rūpėjusi, visų pirma, tautiškoji idėja, kur kvieste kviečia 
savo tautiečius tautiškai atbusti ir griebtis tautiškojo lietuviš- 
kojo darbo. Visos tautos laukai, kitąsyk žydėję, dirvonuoja. Ir 
Daukantas, nieko nelaukdamas, išeina į tuos dirvonus jieškoti 
„liuosybės“ ženklų ir skelbti tautiškojo lietuviškojo žodžio. Tai 
buvo svarbiausias leitmotyvas visų Daukanto pastangų. Šiais 
tautos gyvybiniais reikalais besirūpindamas ir besisielodamas, 
neretai išeina į kraštutinybes. Mokslo atžvilgiu dėl to veikalas 
kenčia, betgi veikalo nuotaikai susekti yra nepaprastai cha- 
rakteringa. 


Darbai ir Dienos i 17 


Be tiesioginių pamokymų, kurie apgaubti tėvynės rūpes- 
čiais ir jos meile, kas dar parodo jo lietuviškąją tautiškąją 
orientaciją? Tai rodo jo svetimtaučių ir kitataučių savotiškas 
traktavimas. 

Pradėkime, pirmiausia, nuo vokiečių ordino: kryžiuočių ir 
kalavijuočių. Kada šie ordinai Lietuvos krašte atsirado, įsikū- 
rė, kokių nelaimių jia mūsų kraštui yra atnešę — parodo 
mums tautos istorija. Visa tai ir autorius stengiasi nušviesti. 
Kadangi tų istoriškųjų faktų nušvietimas yra nepaprastai 
subjektyvus, rodąs jo tautiškąją aspiraciją, tai ir čia dera 
paminėti. 

Kas tiems vokiečiams atėjūnams pirmininkavę ir kas tie 
ordinai buvę? Į tą klausimą Daukantas atsako neigiamai. 


S. Daukantas plačiai nupasakoja, kaip vokiečių pirkliai, 
pajutę gerą prekyvietę ir gražų pelną Lietuvoje, ėmę su lietu- 
viais ir jų giminaičiais prekiauti ir paupiuose prekėms sandė- 
lius statytis. Toliau, su pelnu, vokiečių augęs ir apetitas. Tada 
pradėję galvoti, kaip būtų galima ir patsai Lietuvos kraštas 
užgrobti. 

Kad lengviau visa tai būtų galima pasiekti, pasikvietę sau 
į talką vokiečių dvasininkus naujos tikybos skelbti. Tikyba tai 
ir buvusi ta geriausia priedanga („ličyna“), kuri geriausiai ga- 
lėjo paslėpti jų tikruosius norus bei siekimus. Tuo reikalu Dau- 
kantas taip sako: 


„Taip tatai rados ir augo tasai milžinas, užsimovęs šventos 
tikybos skraistę („ličyną“), kursai apie tikrą garbę pono Die- 
vo, apie tikrą meilę savo artimo niekuomet nedūmojo“ (53). 
„Nerūpėjo jiems dūšios išganymas, bet ydant galėtų jiems liuo- 
sybę išplėšti ir jų (lietuvių) žemę užimti“ (51). 

Kas gi buvo tie ordinai ir kas jiems vadovavo? Į šį klausi- 
mą autorius duoda aiškų atsakymą, kur pabrėžiamas taip pat 
ir vokiečių vaidmuo: 

„Tame amžiuje už vis kunigai leidos į jūras, girias pago- 
nių krikštyti.“ (52). „Vyskupui Bertoliui pakvietus, tuojau 
daugybės tinginių ir slinkių vokiečių, norėdami sve- 
timą gerą dėvėti, leidos su Bertoliu per jūras į Latvių že- 
mę“ (52). „Kitas Rygos vyskupas, — toliau rašo — įsigavęs 
nuo popiežiaus tokią vyresnybę, užtelkė tuojau šiokius tokius 
tinginius ir palaidūnus vokiečius į tą zokoną, ku- 

riems kardą į rankas įdavęs, liepė mokyti latvius pagonis mei- 
lės krikščioniškos“ (53). 

Išvadinęs tuos „kultūrnešius“ tinginiais, slinkiais, palai- 
dūnais ir, pažymėjęs jų tikruosius veržimosi į Lietuvą tikslus, 
toliau aprašinėja vokiečių žiaurumus. Iš daugybės tų žiaurumų 
aprašymų, tepaminėsiu vieną, kitą vaizdelį. Vienoj vietoj ta vo- 
kiečių „misija“ taip aprašoma: 

„Kaipo krikščionys, neverti paties žodžio, apkalę į amžiną 
vergystę latvius, prūsus, kuržemius, tykojo dar dieną ir naktį 
lietuvius ir žemaičius apvergti, kurių niekaip nebegalėdami pa- 
veikti, nebežinojo iš apmaudo patys ką darą: javus, medžius 
degino, gyvulius teriojo, o sugautuosius žmones lietuvius ir že- 
maičius pagonis vienus gyvus į arklio uodegą įsirišę tąsiojo, 
kitais, it gyvuliais, laukus arė, dėl to vien, jog jie nenorėjo ap- 
sikrikštyti ir krikščionims vergauti“. 

Kai tie vokiečiai pavergė latvius, prūsus ir žemaičius, jiems 
teko vilkti neapsakomai sunkią vergijos naštą. Jie buvo pri- 
versti dirbti sunkiausius darbus tų atėjūnų naudai. Rašytojas 
taip aprašo žemaičių vargus: 

„Reikėjo žemaičiams kirsti šventus miškus, tuos ąžuolus, 
amžiais nurumbėjusius, po kuriais ne kartą jų bočiai prabočiai 
ir jie patys meldės; žydinčias lankas plėšti jiems į dirvas, lupti 
kelmus, balas ir versmes džiovinti, ir visa dirbti ne dėl savo 
labo, bet dėl tų dirbti, kurių nei kalbos, nei apsėjimų, nei ti- 
kėjimo neišmanė“ (196). 


Anot Daukanto, ir patys vokiečiai kunigai nebuvę geresni: 
ir jie engę žmones kiek galėdami: „Žemaičiai turėjo vieną vys- 
kupą, pralotus ir kunigus, kurie vilnas, pieną nuo jų rinko, jų 
kraują gėrė ir kūną nuo kaulų graužė, bet tikėjimo krikščio- 
niško nėmaž nesteigė“. (197-8). 

Aprašęs lietuvių ir jų giminaičių vargus, rašytojas vaiz- 
duoja, į ką buvo panašūs tie patys vietiniai žmonės: „Žaliūkai 
vyrai sudžiūvo nuo darbų, jaunikaičių liemenys sukumpo nuo 
žambių ir dalgių, skaisčius grakščių mergaičių veidus supūtė 
žiaurūs šiauriniai vėjai, o kaitrūs spinduliai išdildė jų pasku- 
tinę veido šypseną“ (,miegus“), (196). 

Latviai jau iš pat pradžių buvo pavergti, ir „paklupdyti 
po kryžiumi klūpojo ir krikščionims vokiečiams kruvinai ver- 

gavo“ (41). Į ką jų gyvenimas buvo panašus, rašytojas taip 
vaizduoja: 

„„„nuo sunkių darbų kaulai ir gyslos per skūrą perskai- 
tomi buvo, veidai, rodės, gimus jau rūpesniais išvagoti, antakiai 
nuo vargų užvirtę, kuriuos tiktai ant skaudaus balso savo krau- 
gerių tepakėlė; patys sukumpę virpėjo, mažne, sakau, vėjo pa- 
pučiami, tarp kurių kiekvienas tokiuose varguose ir bėdose kas 
valandą šaukė balsu smerčio“. (117). 

Taip vaizdingai S. Daukantas aprašęs ir apibūdinęs vokie- 
čius, jų tikslus ir vargus, autorius savo „Darbuose“... atkreipia 
skaitytojo dėmesį dar į vieną labai svarbų klausimą. Tas klau- 
simas ir šiandien lietuvių tautai tampa kaskart opesnis. Auto- 
rius, aprašydamas jų veržimosi tikslus, pabrėžia, kad tiems vo- 
kiečiams rūpėję ne vieni plėšimai Lietuvos gėrybių, bet ir to 
krašto kolonizavimas. Šis kolonizavimo darbas buvo dirbamas 
planingai. Štai kaip aprašoma ta vokiečių kolonizavimo po- 
litika: 

„Taip tasai vyskupas (Albertas Buxof iš Bremeno), krikš- 
tydams latvius ir pilis ant jų žemės dirbdams, atidavinėjo 
jas valdyti vokiečiams savo gentims ir pažįstamiems, o latviams 
perkrikštams liepė laukus arti ir vergauti tiems naujiems ku- 
nigams“ (53). 

Iš šių žodžių ir iš kitų „Darbų“... vietų matome, kad už- 
kariavę naujus žemės plotus, tuoj to krašto žemes ir kitus tur- 
tus atiduodavę vokiečiams valdyti, o vietinius žmones, pavertę 
vergais, versdavo atėjūnų labui visokius darbus dirbti. Negana 
to, vyriškius žudydavę, vaikus ir moteris, kaip verges, išgaben- 
davę į savo kraštus ir, apskritai, geisdami „jiems brangią lie- 
tuvybę išplėšti, savo nedorybe pagonis išnaikinti“ (41). Ir „tuš- 
tindami“ čia vietą, tik ir norėjo, kad čia laisviau ir erdviau 
galėtų kurtis ir plėstis nauji šeimininkai. 

Tačiau, anot autoriaus, čia dar nevisi vargai ir nelaimės 
surašyta. Autorius, gailesčio suspausta širdimi, sušunka: „kas 
gal tas rūstas dienas aprašyti! Mano plunksna iš gailesčio 
linksta ir neišgali vieno šašuoliečio užbrėžti  galvažudžių tų 
laikų...“ (196). 

Daukantas, kaip lietuvis tautininkas, visur vokiečiams ro- 
do neapykantą. Jie ne tiktai pavergę kraštą, bet visur, kiek ga- 

lėdami, skleidę šmeižtus, paskalas, kad lietuviai esą nedorėliai, 
kad jie po kelias pačias turėdavę, (29), o visus raštus, kalban- 
čius už Lietuvos garbę, „degino ir naikino“ (66). 


Tuos motyvus, dėl kurių lenkų taip nemėgo, yra pakanka- 
mai nušvietę prof. Janulaitis22), J. Ambrazevičius23) ir dr. Z. 
Ivinskis24). Kadangi visi šie tyrinėtojai savo sprendimus pare- 
mia ar korespondencija ar šiaip biografiniais duomenimis, kas 
visa liečia jau vėlybesnius laikus, tai man kartoti to nereikia. 
Man daug įdomiau susekti šią antilenkišką orientaciją, iš jo pir- 
mojo minčių šaltinio — iš „Darbų...“ 

Rašytojas apie lenkus ir „„Darbuos...“ ne geriau atsiliepia. 
Esą, jau ir nuo D. L. K. Gedimino laikų, Lenkijoj siautė prie- 
spauda, netvarka, neteisybė: ,,žmogeiviai“, prispausti diduome- 
nės lažų, „stenėjo vergystoj“; miesčionis buvo nevertas paties 
vardo „miesčionio“; „sūde pripažino daugiau duodančiam“; 
„diduomenė, pasipūtusi savo turtais, be mokslo, be gudrybės“ 
gyveno; „jų kareiviai buvo daugiau lupikai, ne kareiviai“, — 
jau tų kareivių ir išvaizda priminė „neviekšlius kazokus“, bet 
ne rimtus karius. Ir, apskritai, „visoj karalystoj nei kokios pre- 
kybos, nei kokios dailidžios, nei kokios mantos nebuvo“ (142). 

Būdama tokia tauta, kuri daugiau mėgstanti iš svetimojo 
gyventi, tik ir rūpinosi, kad lietuviai jiems vergautų ir turtus 
krautų ir jų siekimams tarnautų, o lietuvių užtarnautą garbę 
ar tai karuose, ar šiaip ūkyje, sau pasisavindavo. Lenkai, tapę 
Lietuvos žemių „rėdytojais“, labai aukštai iškilo ir įturtėjo, 
paliko mokytais vyrais, išdailino savo (lenkų) kalbą (212). Jų 
viešpatavimas lietuvoje, nieko gero jai nežadėjo. Priešingai, čia 
buvo pasėta daug piktų papročių, ypačiai bajorų tarpe. Iš ten 
atnešta baudžiava, ta žalingiausioji sėkla. Lietuviai, „,prisuokti“ 
kita kalba rašyti ir skaityti, savo kalbos negalėjo dailinti (212). 
Neturėdama savo rašto, savo mokslo, nuskendo į tamsybę ir 
liko „nuo visų paniekta, ir užmiršta“. Ir, „susineriant“ Lietu- 
vai su Lenkija, — sako Daukantas, — negaila buvo aniems 
(lenkams) „Lietuvos prapuolančios“. (212), 

Lenkai dar ir šiais (Daukanto) laikais skriaudžią lietuvius: 
jie turėdami išdailintą savo kalbą, „kuria skaito ir kuria rašo 
iki šiai dienai“, ir aprašydami istoriškuosius įvykius, kalban- 

čius lietuvių naudai, iškraipo, arba šventvagiškai nuslepia ir 
tik visur kelia savo „nuopelnus“. Lenkai ir dabar geidžią Lie- 
tuvos vardą išbraukti iš istorijos lapų, stengiąsi visą Lietuvos 
kraštą sulenkinti. Bet ir čia Daukantas, kaip tikras tautinin- 
kas, sušunka, kad jiems nelemta buvo to viso sulaukti: 
„Vienok to nedasiekė! Kaipogi šiandien tarp 300 ar 400 
lietuvių žemaičių vos trys ar keturi žmonės temoka kalbėti len- 
kiškai, kiti visi tebekalba kalba savo bočių prabočių“ (212). 


Kalbėdami apie rašytojo tautiškąją orientaciją, tenka pa- 
liesti jo pažiūras ir kai dėl gudų. Kaip žiūri į senovės gudus, 
su kuriais taip daug reikalų turėta? Tie gudai, kurie įsiveržę 
į Lietuvos žemes, plėšdavo ir lietuvius apvergę ir sukaustę 
„gelžiniais“ išgabendavo, kaip vergus, į gudų kraštus, kurie 
jau nematydavo „linksmai beužtekančios saulės“ — tiems gu- 
dams nepasišykšti neapykantos; betgi tie gudai, kurių žemes 
lietuviai valdė, vaizduojami simpatiškai: jie parodydavo ir iš- 
minties ir dorovės, žinoma, Lietuvos reikalams betarnaudami. 

Apie šių dienų rusus Daukantas kalba nepaprastai atsar- 
giai. Tačiau ir šiuo atžvilgiu „Darbuose“... randame įdomių vie- 
tų. Kaip lenkų mokslininkams, taip rusų mokslininkams Lietu- 
vos garbingoji praeitis nerūpinti. Pavyzdžiui, rusų mokslinin- 
kai, aprašydami Erdvilo mūšį su gudais (65), tą faktą nušvie- 
čia tendencingai, kur taip smarkiai buvo rusai supliekti. Vienoj 
vietoj randame labai charakteringą vietą, kur sakoma: 

„Vienok lietuvis ir žemaitis ir tiek nelaimių kentėdamas, bo- 
gin (neša) dar šiandien svetimą ginklą į tolimus kraštus 
ant liepimo To (supr. Aleksandro I), kursai valdytoju daros, 
ir, nesuprasdamas jo kalbos, lieja savo kraują už jį, vilda- 
masis, jog ansai jam jo liuosybę pagrąžins“ (4)20), 

Čia matome ir gilaus nusivilimo, ir skaudžios ironijos, ir 
nepasitikėjimo savo naujajam valdovui, suprantama, rusų ca- 
rui. Dėl šio Daukanto politinio veido, reikėtų lyg išskirti iš visų 
kitų žemaičių veikėjų. Mat, kaip anksčiau nurodžiau, žemaičių 
kultūrinis judėjimas kilo iš bajorijos tarpo ir rėmėsi bajorų 
siekimais. Jau prof. Janulaitis25) yra išrodęs, kad lietuviškoji 
bajorija daug ko laukė ir tikėjosi iš „farmazono“ Aleksandro: 
jie vylėsi, kad, caro padedami, atsikratys nuo lenkų globos ir 

net atstatys Didžiąją Lietuvos Kunigaikštystę. Gražių vilčių 
būta! Tačiau mūsų Daukantas, valstietis, demokratas, į tokias 
„viltis“, matyti, žiūrėjo labai skeptiškai ir, tarėsi, kad veltui 
„lieja savo kraują už jį, vildamasis, jog ansai jam jo liuosybę 
pagrąžins“. 

Labai plačių išvadų iš to vieno pasakymo negalima jieš- 
koti. Kaip anksčiau minėjau, autoriaus žema kilmė, jo būdo 
kuklumas, jo ateitis, neturinti tikrų medžiaginių resursų, sulai- 
kė nuo bet kokių griežtesnių politinių pasireiškimų... 


————— 


Visi šie kaimynai: vokiečiai, lenkai, rusai, atseit jų vardai, 
surišti su Lietuvos praeitimi. Jų praeities darbai galėjo už- 
traukti Daukantui nemalonę, tas žaizdas neužgydomas. Vis 
dėlto autoriui ir visos skriaudos, lietuvių patiriamos pastarai- 
siais laikais, yra gyvos ir jaučiamos. Šitai dar patvirtina jo at- 
siliepimai kai dėl žydų. Atsiliepimai yra neigiami, Šit kaip apie 
žydus rašytojas atsiliepia: 

„Negal žinoti, kame tie neviekšliai pradėjo lietuvius žemai- 
čius apgaudinėti, kurie iki šiai dienai veltui Lietuvos ir Žemai- 
čių duoną valgydami kas dieną platinasi“ (49). Kitoj vietoj 
apie žydus dar pikčiau pasisako: 

„Bet geresniai būt padarę senieji lietuviai ir žemaičiai, 
idant būt nevedę iš Lenkų tos piktos ligos, kuri iki šiai 
dienai džiovina lietuvių ir žemaičių kraštą, apgaudinėdami žmo- 
geivius vargdienius. Visur vietovalėse arba miesteliuose, nieko 
nedirbdami, žydai viena suktybe turtingi tampa“ (23). 


Ši pažiūra dar karta mums parodo, kad jam, kaip tautinin- 
kui, rūpėjusi ne tik praeitis, bet dabartis, Lietuvos šviesesnis 
rytojus. Vysk. M. Valančius eina toliau Daukanto pėdomis, — 
jis, be žydų, aprašinėja ir kitų kitataučių: čigonų, vengrų ap- 
gaudinėjimus. Daukantas judina tiktai žydų klausimą Lietuvo- 
je — šių apgaudinėjimai, matyt, lietuviams buvo skaudžiausi. 
Lietuvių kalba rašytame veikale buvo mestas pats pirmasis 
žodis, jau tikrai antisemitiškas. 


——————— 

Suglaudę visas Daukanto mintis, liečiančias Lietuvos kai- 
mynus ir kitataučius vietos gyventojus, kurių išvadų mes gau- 
name? Kiekvienas nepaabejos, jog čia turime prieš akis lietuvį 
tautininką, nemėgstantį svetimųjų, bet tiktai mylintį visa kas 
sava, lietuviška. Čia kiekvienas puslapis, kiekvienas vaizdas 
plaka gilia tėvynės meile. Aš noriu pridėti tiktai vieną ,„„Dar- 
by“... ištrauką, tariamą krivaičio kalbą, pasakyta neva XIII 
amž. pradžioj. Aišku, jog niekas tokios kalbos tais laikais ne- 
bus nei kalbėjęs, nei užrašęs. Čia Daukantas kalba ano meto 
patrioto lūpomis. Neberasim čia nei skambių frazių, nei šiaip 
gudrių stilistinių priemonių, bet toj kalboj, kaip iš paprasto 
klonių šaltinio, teka tyras lietuviškas jausmas. 


„Atėjo jau žmonės, vadinami krikščionys, kurie, norėdami 
jums liuosybę išplėšti ir amžinai apvergti, visaip jus vilios. Mo- 
kys jus sekti išmintingais ir protingais įstatymais, bet anie pa- 
tys jų niekuomet nepildys. Linkės jums mylėti artimą savo, 
kaip patys save, vienok patys gers jūsų kruvinas ašaras ir krų- 
viną prakaitą, nors vieną Dievą garbins ir vienos vieros bus. — 
Jūs, dieną ir naktį dirbdami, nepakakinsit turtų ir gėrybių 
tiems kraugeriams, kurių kalbos nesuprasit. Sakau, kapus tė- 
vų savo išarsit, lieknus šventus iškirsit, versmes balas išdžio- 
vinsit, nė taip jų gobšumo neatsotinsit.“ „Jūsų vargai, ašaros 
širdis jų nesugraudins. Šimtus tūkstančius metų jiems vergau- 
sit, o nė kokios nuo jų paguodos nesulauksit. Paniekins anie 
jūsų bočių prabočių išmintingą tikėjimą, įstatymus ir apsėji- 
mus, nebeleis rašyti skaityti jūsų kalba, ant galo, išplėšę jums 
tą paskutinę privilėją (dovaną), paskaitys jus pačius tarp savo 
gyvulių, dovanos, mainys, pardavinės viens kitam it bestijas, 
ir, tartum ant didesnės apjuokos, vadins dar jus savo broliais 
krikščioniškais.“ ,,„..jei manęs netikit, veizėkit į latvius, kurie 
jau ašarose vargų savo paskendo. Netikėkit, sakau, jų  žo- 
džiams, sekit geriau įstatymus bočių prabočių, kurių pildydami 
nieko netrūkot, visi liuosi laimingai, viso pertekę, gyvenot; 
dirbot sau, kuomet galėjot; ilsėjot, kuomet norėjot. Jei dar lai- 
mingais toliau norit būti, ginkit drąsiai namus savo.“ (57-8). 


—————-—-- —- 

Apibūdinę jo lietuviškąją tautiškąją orientaciją, tenka pa- 
liesti dar ir kitus rašytojo ideologinius ypatumus. Žmogus ne. 
bajorų kilimo, bet valstiečių, jų tarpe gimęs, augęs, brendęs, 
pažinęs gerai visą jų gyvenimą, vargus ir siekimus — valstie- 
čių ūkininkų ideologijai pasiliko per visą savo gyvenimą ištiki- 
mas. Tas jo liaudiškumas aiškiausiai spindi ir jo jaunystės vei- 
laimos“ svarbiausias laidas. Ir senovėj, kaip Lietuvos vardas 
buvo taip aukštai iškeltas, tai tas buvo atsiekta tik dėl to, kad 
tuomet „visi liuosi buvo“, valstiečiai  ,žmogeiviai“ nebuvo 
skriaudžiami. Karų aprašymuose visur neužmirštama iškelti jų 
vaidmuo. Jie, apdraudę savo laisvę nuo svetimųjų neprietelių, 
gyvenę laimingi ir turtingi. Vienu žodžiu, kiekviename puslapy 
jaučiama simpatija valstiečiams. Kai tik jis pasako „lietuviai 
žemaičiai“, tai ir čia sukelia liaudies vaidinį. 


Bajorų Daukantas kęste nekenčia, Ypačiai gražiai savo pa- 
sipiktinimą yra atvaizdavęs „Būde“ (264, 303-4)12). Bajorai, 
užmiršę valstybinius uždavinius, įvedę baudžiavas, susidėję su 
lenkais ir, doroviškai nupuolę, pražudė Lietuvos valstybę. Vals- 
tybė žuvo, nes valstiečiai buvo nualinti baudžiavos. 


Nemažesnė antipatija matoma ir „Darbuose“... tik čia 
nėra dar taip ryški. Šit viena ištrauka, rodanti karčią pašaipą: 
„namie būdamas dirb dieną ir naktį savo Jomilistoms (bajo- 
rams), kurie nesupranta jo guodentis“ (4). 


Nuostabu, kad D. Poška, pats būdamas bajoras, šią socia- 
linę nelygybę daug grieščiau pakėlė. Betgi Poška visur palieka 
bajoru sakydamas: 


„Jeigu mano raštu tavo vargų nemažinsiu, norint so- 
pulius širdies pasauliui priminsiu“... 


Knygos autorius, kaip tikras valstiečių rašytojas, negieda 
valstiečiui ,„mužikui“ himno ir negarbina to „penėtojo giminių“, 
kaip tokio; nekelia ir jo nuopelnų, „iš kurio (,„mužiko“) dar- 
bios rankos žemės vaisiai krinta“ (Poška). To meto valstietis 
nė nespėjo pamatyti tų savo darbo vaisių, „krintančių“ į ba- 
joro kišenę. Ne tam didžiuotis savo darbais, kas jaučiasi paže- 
mintas ir alkanas26). Antra vertus, dainuoti himną sau pačiam, 
būtų mums tiesiog nesuprantama. 

Šiuo atžvilgiu Daukantas daug kuo primena kitą valstie- 
čių rašytoją. Kaip Strazdelis, valstiečio vargų prislėgtas, ra- 
šo, kad: 

„Tiešydamas gražioms giesmelėms, 

Smūtną žmogų raminu“, ir 

„Brudną žemę bardamas, 
Pranašauju pavasarėlį“27), 

taip ir S. Daukantas liūdnu valstiečio tonu kalba: 

„Taip vargaliai žmonės, savo liuosybę užsistiprinę, gy- 

veno paskui ilgus amžius laimingai“. (17). 

Poška rašė ne valstiečiams, bet, greičiau, bajorams; rašė 
bajorams graudenimus; rašė ar politiniais sumetimais, ar žmo- 
niškumo dėliai. Daukantas rašė valstiečiams. Pats būdamas 
valstiečių kilimo nuo to kelmo neatitrūko, ir visa savo valstie- 
tiška išmintimi ir psichika kalbėjo valstiečio lūpomis. S. Dau- 
kantą tenka vadinti pačiu pirmuoju liaudininku rašytoju, tikra 
to žodžio prasme?2s), 


—-———- 


Prof. Janulaitis rašytoją laiko tikru demokratu. Tas bruo- 
žas aiškiausiai matomas ir jo „Darbuose“... Senosios Lietuvos 
santvarką laiko demokratišką. Karo vadai buvo renkami sei- 
muose („sueimos“), kurie, karui pasibaigus, grįždavę žemės 
dirbti (28); vyresnybę patys sau skyrė (26); valdytojais (ti- 
jūnais) buvo renkami tik tie, kurie drąsybe ir kantrybe karuo- 
se, o dorybe ir gerais darbais „pakajuj“ buvo „atsiženklinę“ — 
jie „negimė anais“ (27). Karvedys be tijūnų žinios nei karo 
nei „sandoros“ negalėjo „daryti“ (27). 

Tas demokratijos ypatumas Daukanto visur pabrėžiamas. 
Jis pabrėžiamas, reikia pasakyti, ne kaip istorijos faktas, bet 
kaip laidas valstybinės santvarkos. Demokratiškumas visur su 
simpatija keliamas. 


—— -—— 


Kitas, labai svarbus, jo ideologijos bruožas — žmoniškuų- 
mas. Pagal autorių, draugiškas žmonių sugyvenimas, užuojau- 
ta bendrui, nelaimės ištiktam, svetingumas ir vaišingumas — 
tai lietuvio būdo žmoniškieji bruožai. Šie būdo ypatumai pa- 
dėjo sukurti laimingą gyvenimą. Šių žmoniškųjų jausmų, są- 

žinės Lietuvos nedraugams vokiečiams ir lenkams ypačiai trū- 
ko. Tad dėl tos priežasties pas vokiečius tiktai šėlo godumas, 
o pas lenkus — suirutė. Nežiūrint to, kai ir tie patys Lietuvos 
priešai tik parodydavo nors kiek savo žmoniškų jausmų, Dau- 
kantas negali atsigėrėti. Kalbėdamas apie pavergtus prūsus ir 
jų vargus, autorius pripažįsta, kad buvę ir vokiečių, kurie jau 
negalėjo susilaikyti nepravirkę: „Tikras krikščionis, mylįs Die- 
vą ir artimą savo, nusiminė, iš tolo girdėdamas tuos žvangėsius 
gelžinių, o išvydęs tuos vargdienius nudžiūvusius, akimis įkri- 
tusiomis, vos paveikslą žmogystės turinčius, iš gailesčio ašaro- 
mis apsipylė“ (83). 

Karas, rodos, yra toks reiškinys, kuris su žmoniškumu 
nieko bendra neturi. Ir senieji lietuviai, anot Daukanto, nemėgę 
karų, jų vengę: žemės darbas ir šeimos gyvenimas buvo labiau- 
siai branginama. Lietuviai tik gindavęsi arba keršydavę neprie- 
teliams. Vis dėlto karų aprašymuos spindi žmoniškumas ir, 
žmoniškų jausmų vedini, taip narsiai gynė savo kraštą ir laisvę. 

Autoriaus žmoniškumas, autoriaus altruizmas spindi per 
visą jo gyvenimą. Užmiršdamas savo asmens reikalus, tiktai 
trokšta savo tautos gerovės, jieško žmoniškumo ir žmogaus 
širdies. 


——— ———— 


Daukantas ypatingos pagarbos skiria motinai, šitą garbin- 
g3 motinos paskirtį pradėta įvertinti tiktai XIX amž. pradžioje, 
jau tautoms tautiškai besisąmonėjant. Ar ne pirmas tik lenkų 
literatūroj tą tautiškąjį moters vaidmenį bus iškėlęs didis len- 
kų patriotas St. Stašicas. Jis jau 1814 m. aiškino, kad kiekvie- 
na motina lenkė turinti nuo mažų dienų savo vaikui dėstyti 
jų prosenolių drąsos, dorybės ir tėvynės pavyzdžius29). 

Mūsų literatūros puslapiuos Daukantas pats pirmasis su- 
prato tą aukštąjį tautos gyvenime motinos vaidmenį. Jis savo 
„Darbuose“, išidealizavęs senovės lietuves merginas ir motinas, 
sulygina jas su „rožėmis, lelijomis“, motinai nepaprastą aukš- 
tą paskirtį pripažįsta. Jis tvirtina, kad ne raštai, bet motinos 
gimtąją lietuviškąją kalbą nuo pražūties išsaugojo (21). Be to, 
motina, tartum, senovės sargas, ištikimai išsaugojo senovės 
lietuvių kultūrą: gražius papročius, dainas, pasakas, liudijan- 
čias garsiąją praeitį. Motina dar ir šiais laikais yra, tartum, 

šventovė, kurioj teberūsena tautos dvasia, kuri, pasakodama 
„vaikams darbus jų bočių prabočių“, tai dvasiai neleidžia už- 
gesti. Tam tikslui ir patsai autorius, kaip prisipažįsta, rašąs 
savo „Darbus“ ne dėl mokytų vyrų ir galvočių, bet tiktai dėl tų 
pačių motinų, kurios pasakodamos be raštų neretai apsirinkan- 
čios. Pagaliau, ir visa tautos ateitis tarsi pareinanti nuo moti- 
nos: „rasi kuomet tuomet pagimdys bon viena motina tokį sū- 
nų, kursai, pasigailėjęs savo pamintos tautos, surašys pamink- 
lui jos tuos aukso metus“ (203). 

Darbų puslapiuose rastume ir daugiau panašių atsiliepimų 
apie motiną. Bet jau ir tai, šiuo atžvilgiu, verčia Daukantą iš- 
skirti iš ankstybesniųjų rašytojų, gal būt, ir iš vėlybesniųjų 
rašytojų. Tikybinių raštų mokytojai motiną įpareigojo melstis, 
' savo vaikus varyti iš namų į bažnyčią; Duonelaitis motinos as- 
meny matė gerą audėją, lietuviškų dešrų gamintoją ir sudrau- 
džiančią moteriškę nuo „kiauliškų bliovimų“; D. Poškai motina 
beveik neegzistuoja: ne moteris, tik vyras vargą visur vargsta. 

Trumpai kalbant, Daukantas buvo pats pirmasis rašyto- 
jas, kuris motinai pripažino tokį visuomeninį, kultūrinį, tautinį 
vaidmenį. Tr, reikia pažymėti, kad tokia pažiūra iš autoriaus 
sielos išplaukia ne tiek iš jo tautiškosios sąmonės, kiek iš au- 
toriaus žmoniškumo. Ir pati moteriškė, kaip jautri būtybė, to 
žmoniškumo daugiau turinti, ir patį autorių Daukantą jo iš- 
mokiusi. 

Lietuvių literatūroje Daukantas pats pirmasis suprato 
motinos tikrąją paskirtį ir tautiškuosius uždavinius. Jis pir- 
mas tokiai motinai nulenkė galvą su pagarba. 


A — ————— 


Kalbant apie Daukanto ideologiją, reikia paliesti autoriaus 
pažiūras ir kai dėl pačios tikybos. Metus žvilgsnį į šį veikalą, 
gaunamas įspūdis, jog autorius nelaiko krikščionybę tuo svar- 
biausiuoju veiksniu tautos pažangai kelti, bet su malonumu 
kelia senovės lietuvių pagonybę. Jis sako, kad „nors pagonys, 
vienog dorybę ir padorumą didžiai stipriai tarp savęs saugo- 
jo“ (29), ir „daugiau turėjo dorybės, ne kaip jų susiedai krikš- 
čionys“ (30). 

Vis dėlto, giliau įsižiūrėję, pamatome autorių esant gilių 
religinių jausmų. Jis lietuvių pagonybės nesmerkia, dėlto kad 

ta pagonybė tarnavo tautiniams reikalams: ji jungė visą tautą 
bendriems siekimams, ji teikė pasiryžimo ir ištvermės kovo- 
jančiai tautai. Ta pagonybė buvusi gyva žmonių širdyse: gy- 
vieji bendravo su mirusiais už Lietuvos laisvę, dievai ar dva- 
sios jaučia tuos pačius džiaugsmus ir nelaimes, kaip ir pati 
tauta. Vadinasi, pagonybė, autoriaus supratimu, buvusi tautiš- 
ka. Tr tik dėl šios priežasties autorius jai tokios pagarbos 
skiria. 

Daukantas ne pačios krikščionybės neapkenčia, bet tik tų 
priemonių, kurių dėka buvo skelbiama ir platinama Lietuvoje. 
Jis aiškiai mato tas krikščionybės puses, kurios praneša pago- 
nybę. Vienoj vietoj autorius duoda tų tikybų tokią lyginimo 
charakteristiką: „Pagonių įstatymai buvo geri ir išmintingi. 
Bet yra ir tokių įstatymų, kurie rodo aiškiai, jog anie, kaipo 
pagonys, neturėjo krikščioniškos šviesybės ir to mokslo, kur- 
sai yra evangelijoj šventoj, tai yra: mylėti artimą savo kaip 
pats save, ko lietuviai pagonys nedarė“ (29—30). 

Racionalizmo laikais iš Prancūzijos tikybinis skepticizmas 
pasiekė ir Lenkiją ir Lietuvą. To meto dvasininkai, kaip, pav., 
Bauža, stojo į kovą prieš šią srovę — pavaizduodami tokį žmo- 
zų dideliu „nedorėliu“ ir baisiai „kenčiančiu“ mirties akyvaiz- 
doj. Šių dviejų srovių kovas labai teisingai yra atvaizdavęs 
P. Chmieliovskis.30)., 


Ši srovių polemika vargu ar kiek yra turėjusi įtakos Dau- 
kanto pasauližvalgai: jis nei su vienais, nei su antrais nesuta- 
po, bet nuėjo savo keliu. Prof. Janulaitis taip apibūdina Dau- 
kantą: 


„Daukantas buvo tikinčiu, bet nebuvo kunigų, kaipo tokių, 
garbintojų; jisai matė juose neretai politikus, kuriems reikią 
pasipriešinti. Jeigu jie kuo nors kenkia, ar gali kenkti Lietuvos 
reikalams, jisai eina prieš juos“22). 


Antra vertus, Daukantas tikru tikybos skeptiku ar bedie- 
viu ir būti negalėjo, nes jis buvo romantikas. Jau pati jo asme- 
nybė, būdama ne racionali, bet jausminė, stumia į jausminę, 
tikybinę sriti, Kiekvienas romantikas, vaizduotei skirdamas di- 
džiausios reikšmės, mėgsta miglotus miražus ir paslaptingu- 
mą. Tokiam tikybinė nuotaika teikia laisvės ir medžiagos. 

„DARBŲ“... STILIUS. 


Visų pripažįstama, jog gražiosios prozos srity, Daukantui 
teko pirmieji ledai laužti. Pradžia nelengva. Kurių prozos pa- 
vyzdžių Daukantas galėjo turėti, iš kurių būtų galėjęs pasimo- 
kyti?. Tikybinių knygų kalba buvo nežmoniškai sudarkyta. 
Sunki kalba buvusi ir įvairių atsišaukimų, kurie su dailiąja 
proza nieko bendra neturi. Galėjo Daukantas šio to pasimokyti 
iš Giedraičio ir jo padėjėjų vertimų, kurie ar ne pirmieji bus 
susirūpinę XIX amž. kalbos gerinimo reikalu. Tačiau ir čia į 
akis metasi skirtumas — nevienodi kalbos tarmiški pagrindai, 
Savo „Darbuose“ Daukantas didžiuojasi dainium Duonelaičiu, 
kuris parodė, kad „gudriai gudresniai rašyti toj kalboj“ ga- 
lima. Bet palyginus Duonelaičio kalbą su Daukanto kalba, yra 
didis skirtumas.  Duonelaičio kalba gyva, reali, trumpasakė, 
tiesi, o pačios žodžių samplaikos visur logikos dėsniais parem- 
tos. Daukanto kalba supinta ilgais perijodais, neaiški, sujaus- 
minta, Kažin ar rastume mūsų literatūroj du kitu tokiu rašy- 
toju, kurie ir savo dvasia ir savo stiliumi būtų taip skirtingi. 


Tad visą mums žinomą, anksčiau pasirodžiusią, literatūrą 
paėmę ir palyginę su Daukanto stilium, galim Daukantą pava- 
dinti gražiojo beletristinio stiliaus kūrėju pionierium. Jis nu- 
sigręžė nuo tikybiškųjų raštų kratinio ir pasuko nauju keliu 
daug sunkesniu: atgaivinti lietuviškąją kalbą, sukurti meniš- 
kąjį vaizdą ir tuo parodyti lietuviškos kalbos gražumą ir jos 
tinkamumą raštams. Kad stiliaus atžvilgiu jam pirmieji ledai 
tekę laužti, tai ir pats supranta. Jis sako: „dėltogi, viliuos, jog 
man taikūs skaitytojai, kaipo pirmam rašytojui toj kalboj, do- 
vanos visus mano apsirikimus“. Toliau prisipažįsta, nors jį ly- 
gintų su „Papiriusu Rimionų“, tai autorius ir tuo džiaugtųsi: 
„aš ir tuo džiaugiuos ir linksminuos, jog pirmasis tarp 
Lietuvių gudresniems vyrams, norintiems rašyti, kelią prasky- 
niau“. (6). 


Kalbant apie stilių, visų pirma, tenka paliesti jo kalbą: 
rasti kuria tarme autorius rašė ir ar visa tarmiškai rašė; rasti 
originalieji, būdingieji raštų kalbos bandymai; rasti ankstybes- 
nių raštų kalbos įtaka ir net paliesti tie kalbos dalykai, kurie 
yra mūsų bendrinėj kalboj radę vietą. 

Tačiau toks platus ir išsamus tyrinėjimas ne visai mano 
darbo temai yra reikalingas; antra, patiekti tikrąjį rašytojo 
kalbos veidą, tegali tik tos srities kalbininkas specialistas. 


Daukanto kalba turi daug trūkumų. Šitai pastebėjo ir pats 
J. Jablonskis31), jau 1893 m., kad jo kalboje kartais matyti 
nelaisvi ir nelengvi reiškiniai, gana sunkios ir parinktos kons- 
trukcijos. Tame pat straipsnyje Jablonskis jieško ir pateisi- 
nančių priežasčių, esą, „tarp svetimų gaivalų negalėjo rašyti 
taip laisvai ir lengvai, kaip kad kitas jo tautietis kun. V. Va- 
lančius“. 

Jo kalbai pateisinti šio Jablonskio argumento nepakanka. 
Ir Valančius gyveno nemaža metų svetur. S. Daukanto ypatin- 
gas būdo ypatumas — individualumas ir kalbos dvasioj atsi- 
spindi. Nors jis gyveno žmonių rūpesčiais, tačiau ir gyveno 
kaip tikras atsiskyrėlis, mąstė ir rašė savais žodžiais, savais 
jausmais. 

Skaitančiam jo raštus tie kalbos trūkumai labai metasi į 
akis. Talmantas, naujai išleisdamas „Būdą“, parinko pluoštą 
tų kalbos netaisyklingumų. Jeigu jau jo vėlybesniame kūriny- 
je jų esama, tai „Darbuose“, tame jaunystės darbe, dar dau- 
giau rastume. Svetimybės, neaiškūs pasakymai, ilgiausi peri- 
jodai, kurių žodžių samplaikos taip surizgusios, ir jų mintys 
taip sujauktos, — visa tai dailiojo stiliaus privalumams netar- 
nauja. 

Svetimybės: abidas, apiera, spasabas, alūžna (almužna), 
skarbas, tanciavojo, apieravojo, patapas, viera, išsispaviedojo, 
venčiava, abrozdas, atmolavota, usluga, zdroda, onoras ir t.t... 

Ką šie žodžiai rodo? Visi tie barbarizmai mums rodyte 
rodo tikybinių raštų „perlus“. Nors Daukanto su tomis sveti- 
mybėmis daug kovota, tačiau jos taip jau buvo įsigalėjusios 
raštuose, jog net autorius neįstengė jų atsikratyti. 

Daug randame ir sintaksės klaidų: „ant apieros dievams 
sudegino, ant liepimo Leško, nuo visų neapveiziami“, ir d. k. 

Ir lenkų raštų kalba jaučiama. Štai toks pasakymas: „Taip 
ant galo įspindo linksma saulė vieros šventos, katalikiškos po 
tiek vargų ir nelaimių ant Lietuvos krašto“ (179). 


Duonelaičio raštuose tų svetimybių yra daug daugiau, ta- 
čiau ten jos ne taip jaučiamos. Duonelaičio kalbos gyvumas, 

judrumas ir realizmas tas svetimybes lyg nuslepia, arba sutei- 
kia net tam tikro vaizdingumo ir originalumo. 

Nežiūrint šių svetimybių, „Darbuose“ randame labai daug 
kalbininkui brangios medžiagos. Šitai pastebėjo ir J. Jablonskis 
1893 m. tame pačiame „Varpo“ straipsnyje. Ten pripažįsta, 
kad, be kalbos trūkumų, iš jo raštų „matyti ir didelis nepapras- 
tas žinovas savo prigimtinės kalbos, ne tik gyvosios, bet ir se- 
noviškos“. Reikia atsiminti, kad Daukantas vienas pirmųjų ra- 
šytojų, kuris jau sąmoningo lietuvio akimis žiūrėjo į savo gim- 
tąją kalbą. Matydamas savo kalbą slavizmais tebedarkomą, jis 
su ta srove kiek galėdamas kovojo. Lietuvindamas kalbą, sugal- 
vodavo naujadarų, k. p.: numkarė (16), vietovė (miestas), vie- 
tovalė (miestelis) (23), širdgilinga (105), krauliejus (107), 
siuntinys (pasiuntinys) (207), imtinis, karvietė (112), gimtu- 
vė (šaltinis) turtų (116) ir d. k. Jau ir Dr. Šliupas pastebėjo, 
kad jo kalboje esama net latviškų žodžių. Tačiau ir čia reikia 
pasakyti, kad iš latvių, kaip iš savo brolių, jis, matyt, sąmonin- 
gai skolinosi, kad tik išvengtų lenkiškosios įtakos. Tokių žodžių 
galėtume paimti ir k. t. dveselieba, (vėlė), labibas (gerovė). 

Ir, apskritai, kalbos tyrinėtojas jo raštuos ras daug sau 
įdomios medžiagos: senoviškų kalbos formų, jau dabar iš kal- 
bos išnykusių; ras naujų kalbos duomenų, per jo raštus toli- 
mesnėj rašomojoj kalboj įsigalėjusių; ras daugybę tarmiškų 
dalykų, padedančių tai tarmei apibūdinti; ras ir labai individua- 
lių, subjektyvių kalbos formų bei sąvokų. 

Tai buvo žmogus, kuris jau sąmoningai savo gimtąją kal- 
bą valė, gaivino, ugdė ir kūrė. 


Kadangi Daukanto „„Darbai“..., kaip ir kiti jo raštai, turi 
auklėjamojo pobūdžio, tai jis stengiasi ne tiek protui, bet ir šir- 
džiai ir jausmams daugiau kalbėti. Tam tikslui imasi meniško- 
jo stiliaus, tam tikrų meninių puošmenų, ir kalba, kaip beletris- 
tas, vaizdais. 

Lengviausia meniškojo stiliaus puošmena yra palyginimai. 
Tų palyginimų yra visa daugybė. Pačius charakteringiausius 
čia paduosiu: 

„girios it kalnai trakšojo... (40), 

„gražios lietuvės žemaitės it rožės (lelijos) (40), 

„žirgai it paukščiai skriejo (65), 

„Rimgaudas it erelis sklaidydamas sparnais... (73), 

„Vylyčios ant mečeivių it sniegai uždribo (60), 

„Metėsi vieni ant antrų it pasiutę, 

„pentinais šokindamas žirgą it smaką (161), 

„Liepsnos vilnimis voliojos, vylyčios totorių it sniegas už- 

dribo į pilis, o tarnai mūrus griaudami it perkūnijos gru- 

mojo (98), 

„Lietuvos ūkis, neprietelių draskomas, svyravo jau ant 

pragaro, it ana valtis ant jūros vilnių“. 

Yra ir labai ilgų palyginimų, kurie skaitytoją ypačiai nu- 
teikia, (kurių išrašyti nėra reikalo). Visi palyginimai Daukantui 
yra labai charakteringi. Visa, kas lietuviška, narsu, lyginama 
su rožėmis, ereliais, smakais, perkūnijomis. Tad jo palyginimai 
yra kupini kilnumo. Jo palyginimai daug kuo primena mūsų 
kilnumo dainių Maironį. 

Daukanto epitetai turi daug daugiau įvairumo, negu palygi- 
nimai ir, reikia pasakyti, jog juos pavartoja labai vykusiai. 

„nurumbėję ąžuolai (40), kruvini karai (46), 

„Surinkęs rimtus karius (17), meškinuoti žemaičiai, 

„vargaliai ūkininkai, eržilai mečeiviai, slidi vil- 

„tis, (172), (lietuviai) vėtra įsilaužė į pilį 

„Gardino, (59), traukė drausti papaikusių žemaičių.“ (175). 

Didžiausio vaizdingumo Daukantas pasiekia pavartodamas 
tropus. Jų yra tokia daugybė ir jie yra tokie įvairūs. Visų pir- 
ma čia parinksim pluoštelį metaforiškų pasakymų. 

„Taip skendo ašarose ir kraujuose tūkstančiai nekaltų 

vargdienių“. 

„Grįžtantiems gudams užpakalį pradėjo skardyti (48). 

„Gers (vokiečiai) jūsų kruvinas ašaras ir kruviną prakai- 

tą“ (57). 

„Vaideliotai skatino, idant keltų brūklį ant sprando savo 

kraugerių (krikšč.)“ (60). 

„Lietuvius į vergus išvarė, kurie nebregėjo daugiau savo 

namuose linksmos saulės užtekančios“., 

„Vos patsai Mistras, galva prakirsta, nuo giltinės beiš- 

sprūdo“ (80). 

„Ūkininkai linksminos išžengę iš pragaro“ (87). 


Darbai ir Dienos 18 


1 


„Kaipogi varguose jau nuo krikščionių įmerktą ūkį žudy- 
dams (Vasilkas), nekaltus jo ūkininkus ašarose dar aną 
paskandino“ (93). 

„Dalis kareivių Lietuvos ir Žemaičių rankiojo vainikus nuo 
kryžeivių ir mečeivių“ (97). 

„Kulvertiniais juos į pragarą grūdo“. 

„Saulė jau gerai buvo persvirusi per dvylika“ (112). 
„Kruvinu jų prakaitu įturtėję“ (116). 

„Maršelga pats vos beišsprūdo nuo giltinės“ (165). 

„Nei juodai, nei baltai ant to neatsakęs, liepė siuntinį vai- 
šinti“. 

Be šių ir kitų metaforiškų puošmenų, Daukantas dažnai 


vartoja hiperboles. Hiperbolės dažniausiai pasitaiko karų ap- 
rašymuose: 


„riogsojo ir lenkų šusnys (krūvos) sumuštos“ (48); 
„kraujas burbulais tekėjo“ (81); 
„kur užėjo, ten kūlys (akmuo) ir vanduo teliko“ (102); 


„Visur tiktai kūlys ir vanduo betykšojo laukuose, kame - 
ne - kame tiktai juodvarniai ant irų rūmų krankė, tausiodami 
kaulus jų pilių valdytojų“ (93); 


„Nuo sunkių darbų (latvių) kaulai ir gyslos per skūrą per- 
skaitomi buvo, veidai, rodės, jau gimus, rūpesniais išvagoti, an- 
takiai nuo vargų užvirtę, kuriuos tiktai ant skaudaus balso savo 
kraugerio (vokiečio) tepakėlė; patys sukumpę virpėjo mažne, 
sakau, vėjo papučiami, tarp kurių kiekvienas tokiuose varguose 
ir bėdose kas valandą šaukė balsu smerčio“ (117). 


Reikšdamas neapykantos savo neprieteliams, atnešusiems 
Lietuvai vargo ir nelaimių, ir peikdamas tuos lietuvius, kurie 
užmiršę savo bočių gyvenimą, vartoja ironiją. Ta ironija nėra 
lengvo sąmojaus, bet išsiveržia su didžiu autoriaus skausmu, 
pro ašaras: 


„Atkeliavo (vokiečiai) su kardu pagonių krikštyti“. (60). 

„Nusiminė ir lietuviai tokius svečius į ūkį savo sulaukę“ 
(64). 

„Žemaičiai jieškojo daugiau  bendrystos su žvėrimis, ne 
kaip su krikščionimis“ (80). 

„Tarp garuojančių kūnų nekaltų pagonių (krikščionys) 
atgiedojo, dėkavodami dievui už pergalę: „Tave Dieve garbi- 
nam“ (164). 

„Šiandien šventas vietas dėl lietuvių ir žemaičių, kuriose 
guli nurūdiję ginklai tarp grabų jų bočių prabočių, vadina vel- 
nių ir baidyklių gyvenimais“ (25). 

Yra ir kitokių tropų rūšių, tačiau pasitaiko retai. Šitais 
tropais, matyt, nebegalėjo taip įspūdingai reikšti savo patrio- 
tinius jausmus. Pažymėsim keletą: 

Metonimija: „paskui apvarę keletą kartų pakarčiui ragą, 
ėmė pasakoti kares ir žygius, garbindami sau ir drąsybę 
savo bočių prabočių“ (25). 

Sinekdocha: „„Nurumbėjusiam Vytauto kareiviui, kursai 
mokėjo trupinti plienu ir variu aplietas kryžeivių eiles, tam, 
sakau, pereiti balas ir girias (Naugardo) buvo niekas“ (207). 
(Čia turima galvoj visa Vytauto kariuomenė). 


Figūros jausmui sužadinti ir jam pakelti labai patarnauja. 
Figūrų pavartojimas Daukantui, rodos, turėjo būti gera prie- 
monė. Tačiau jo „Darbuose“ tos priemonės labai pasigendame, 
ir šioje srityje poetas Baranauskas toli pralenkia. Šį trūkumą 
galima pateisinti, jog Daukantas, nors emocijų žmogus, tačiau 
ne gyvas ir lakoniškas. O figūros kaip tik tam gyvumui ir 1a- 
koniškumui tarnauja. Jo figūros nėra charakteringos. Parink- 
sim kelias gražesniąsias: 

„O rūsta diena! Kas galėtų tikėti, idant žmogus galėtų už- 
miršti taip didžiai palaikus savo tėvynės?“ (25). 

„Kokia šiandien gadynė tapo? Kas tikėtų, jog lietuvis že- 
maitis, šiandien išjuoktas ir nuo visų paniektas, pirm 500 metų 
būtų buvęs taip garbingas vyras!“ (142). 

Nutylėjimas: ,„Nepadoru yra tam, kurs iš savo laimės di- 
džiuojas...“ (131). 

Laipsniavimas: „Nė vieno sutvėrimo nerado ant savęs taip 
meilingo, kaip saulė: tas geradėjas juos apšvietė; tas juos nu- 
žvarbusius šildė; tas juos savo spinduliais linksmino; ant galo, 
rodės aniems, jog ir pati ugnis buvo nuo jos ant žemės nuleis- 
ta“ (31). 

Jau iš šių keliolikos paduotųjų stiliaus puošmenų galime 
gauti išvadą, kad čia turima reikalo neabejomai su beletristi- 
ka. Ypačiai šį veikalą kelia į beletristinių raštų sritį — tai jo 
pastangos, kur tik galima, pavartoti tiesioginę kalbą. Ši tiesio- 
ginė kalba vartojama ne tam, kad nušviestų tik patį istorišką- 
ji faktą, bet tam, kad sukeltų skaitytojui jausmų. Tie veikalo 
momentai švystelia lyg kokie pragiedruliai, atgaivindami skai- 
tytoją: ir sakiniai trumpesni, ir kalba grynesnė, aiškesnė ir 
gražesnė, o jausmo srity matyti ne tiek verkšlenimo, kiek en- 
tuziazmo. 

Neįmanoma čia jų daug išrašyti. Jų vienos trumpesnės, ki- 
tos ilgesnės, nekartą pavirsdamos ilgiausiais monologais, oraci- 
jomis. Tų oracijų daug esama mūšių aprašymuose — kone kiek- 
vieno svarbesnio mūšio pasirengimas palydimas oracija. 

Štai charakteringa Rimgaudo oracija. Prieš pat mūšį, su- 
sišaukęs karius, sušunka: 

„Suėjot (skitų giminės) ne grobio jieškoti, bet liuosi gy- 
venti, ar toj vietoj mirti, Ramdykit tuos kraugerius“... ir t.t.... 
Toliau sušunka: ,Veizdėkit, ką padarė latviams, anuos apkrik- 
štiję, kurie kasdien skęsta kruvinose ašarose“... Išdėstęs Lietu- 
vai gresiančius pavojus, oratorius sušunka: „bet tie kalnai, tos 
girios, žibanti saulė minės, jog aš jums teisybę kalbėjau“... Pa- 
galiau Rimgaudas taip užbaigia: ,„Aš keikiuos tau, jog pirmiau 
liuosas gyvybę mano išžiosiu, ne šį kardą prieš neprietelius ma- 
no iš rankų paleisiu“ (72). 

“Toliau eina mūšio aprašymas. Nors priešo kariuomenė daug 
skaitlingesnė, tačiau Lietuvos sūnūs, tokios kalbos įdrąsinti, 
laimi mūšį. Visi Lietuvos kunigaikščiai: Vytenis (112), Gedimi- 
nas (134), Algirdas (146), Margeris (152) — visi, tarytum, ne 
ginklo pagalba laimi kovas, bet prakalbos dvasia apsišarvavę... 

Yra ir kitokių tiesioginės kalbos pavartojimo typų, k. p.: 
latvių nusiskundimas dėl savo pavergėjų (117), žemaičių nusi- 
skundimas Konstancijos susirinkime, bajorų maldavimas, Vy- 
tautui mirštant (211), kad juos lenkai paliktų  nepriklauso- 
mais. Šiomis kalbomis autorius lyg nori skaitytojams sukelti 
tam tikro gailesčio ir žmoniškumo, 

Didėjant perskaitytų puslapių skaičiui, gerėja kūrinio kal- 
ba ir pats vaizdingumas. Jau ne tiktai monologų skaičius auga, 
bet atsiranda ir dialogų. Šie dialogai ne tik veikalo vaizdingumą 

kelia, bet įneša lyg kokio dinamizmo. Geru pavyzdžiu gali eiti 
Živilės meilė, jos vidaus kančios, kerštas ir jos laimėjimas (130, 
112). Čia ištisai, lyg kokia apysaka, parašyta yra dialogų for- 
ma. 


Nesiimu spręsti, kiek visa tai yra originalu. Matyt, ir kitų 
kraštų istorikai savo tikslams tiesioginę kalbą įkinkydavo, ar 
savo krašto, ar Lietuvos istoriją rašydami. Tik pabrėžiu, kad 
mūsų lietuvių literatūroj tas visa nauja. 


Trumpai suglaudę, galim pažymėti, kad „Darbų“... stilius 
( ir, apskritai, visų jo paties išleistų raštų stilius) mūsų litera- 
tūroj yra ypatingas. Palyginę D. Lietuvos ankstybesniąją, li- 
teratūrą su kalbamuoju veikalu, matome, kad stiliaus srity au- 
toriaus toli pažengta. Ankstybesnių raštų stilius buvo labai pa- 
prastas, statiškas. Nors buvo išmarginamos suktais ir šaukian- 
čiais epitetais, tačiau su dailiuoju stiliumi nieko bendra neturė- 
jo. Sekdami lenkų raštų pavyzdžiais, tik ir tesirūpino minties 
tikslumu, bet ne žodžio menu, Dėl tos priežasties raštai mirgė- 
jo makaronizmais. 


S. Daukantas atsisakė nuo tų senųjų kalbos tradicijų, ir 
pasuko visai kitu keliu. Nors patys „Darbai“... yra kaip ir moks- 
lo tikslams, istorijai, rašyti, tačiau ir kalba ir stilius maža turi 
bendra su moksliškaisiais, racionaliais samprotavimais. Auto- 
rius kalba vaizdų kalba, ir vartoja meniškąjį stilių. Jis todėl 
laikomas meniškojo stiliaus kūrėju. 


S. Daukanto stilius turi savyje du nepaprastai charakterin- 
gus ypatumus, kurie ypačiai išskiria jį iš kitų rašytojų tarpo. 
Tie ypatumai yra šie: individualumas ir lietuviškumas. Nei re- 
alisto Duonelaičio raštuose, nei Strazdelio liaudies dainų moty- 
vais ir forma rašytose dainose taip aiškiai nematoma poetų sie- 
la, kaip Daukanto raštuos. Kad ir rašydamas objektyviškiau- 
sius dalykus, kaip antai: senovės lietuvių gyvenimą, karus, — 
visur jis savo individualia šilima, su simpatija ar su antipatija, 
visa tai nušviečia. Visur rašytojo siela aiškiausiai spindi. Būda- 
mas jautrios sielos žmogus ir norėdamas paveikti skaitytoją, 
jis arba pakyla į aukščiausią jausmų ekstazę, arba susigraudinęs 
tuojau nusileidžia į didžiausią liūdėsį, rezignaciją, Visur jaus- 
mai veržte veržiasi. Tie jausmai kai kur veržiasi jokiais logiškais 
dėsniais nekontroliuojami, net nueidami toli už liaudies kalbos 

ribų. Todėl ir pats kūrinys išeina toks pakrikas, su ilgiausiais, 
miglotais ir sunkiai suprantamais periodais. Kadangi šių dienų 
žmonės savo mąstysena, savo psichika jau toli yra pažengę nuo 
anų laikų žmonių mąstysenos ir psichikos, todėl mūsų žmonėms 
Daukanto kalba tampa nuobodi ir neviliojanti. 

Jo raštuos paties rašytojo siela spindi kaip krikštolas. 

Antras jo stiliaus ypatumas — lietuviškumas. Nors Dau- 
kanto kalba, kaip matėme, turi nemaža svetimybių, nors liau- 
dis savo kasdieninėj kalboj tokių sunkių periodų ir niekur ne- 
vartoja, tačiau, berods, niekas dar nemėgina užginčyti, kad ji 
nesanti lietuviška. Nėra čia to kalbos internacionalumo, kaip 
kituose raštuose, bet spindi tikra lietuviška kaimo dvasia. Be- 
skaitydamas, tarytum, ir jauti, kaip kalba „iškultūrėjęs“ kaimie- 
tis jų žodžių sąvokomis, jų kalbos konstrukcijomis, tik, žinoma, 
nudažyta autoriaus individualia šviesa. To stiliaus vaizdai pa- 
imti iš Lietuvos gamtos, iš lietuviško gyvenimo. Visi jo palygi- 
nimai paimti ne iš kitų rašytojų, bet iš žmonių apyvartos. Nėra 
čia suktų ir nepaprastų gudravimų, valstiečiui sunkiai įmano- 
mų. 

Stiliaus individualumas ir lietuviškumas mūsų raštų stilis- 
tikos istorijoj visada užims garbingą vietą. 


„DARBŲ“... LITERATŪRINĖ KRYPTIS. 


Veikalo mintys ir idėjos parodo mums autoriaus ideologi- 
ją, o stilius — patį žmogų, jo sielą. Vienodos ideologijos žmo- 
nių esama, tačiau žmonių su vienoda siela — nėra. Kadangi 
stilius yra būdas savo mintims reikšti, ir tas reiškimas kiekvie- 
no žmogaus yra skirtingas, tai seniai sakoma, kad stilius — 
tai žmogus. Tad šiuo sykiu pažiūrėkime, kuriai literatūrinei 
krypčiai galima priskirti šiuos „Darbus“, turėdami galvoj vei- 
kalo turinį, idėjas ir formą. 

Kalbėdamas apie veikalo nuotaiką, esu pažymėjęs, Daukan- 
tą buvus ne tiek intelekto, kiek jausmų žmogų. Šitą jausmingu- 
mą ypačiai aiškiai matome iš jo stiliaus. Visur autorius jausmų 
valdomas. Jei ir pradeda moksliškai samprotauti, tuoj pagau- 
na jausminė ekstazė: kalba su didžiausiu susižavėjimu ir džiaug- 
smu apie senovės gyvenimą, kalba su skausmu, verkšlenimu apie 

liūdną dabartį. Todėl turime stilių labai savotišką ir indivi- 
dualų, skirtingą iš kitų rašytojų. Tokios nuotaikos rašytojo ir 
tokio stiliaus nesame turėję. Jį galėtume pavadinti savotišku 
prozos lyriku, arba net pirmuoju prozos lyriku, nes tokio jaus- 
mingumo, lyrikos nerasime nei Duonelaičio, nei Klemento, nei 
Poškos raštuos. 

Kuriai literatūros krypčiai galėtume priskirti ,,Darbus“...? 
Ne kiekvieną veikalą taip pigu įsprausti į klasicizmo, sentimen- 
talizmo, romantizmo, ar realizmo rėmus. Tokių kūrinių, kurie 
atstovautų vienai šių krypčių, yra maža. Didžiausias kūrinių 
skaičius krypčių atžvilgiu yra mišras. Ir, reikia pažymėti, kad 
typingas vienos krypties kūrinys tegali gimti tada, kai tautos 
literatūroj yra susidariusios šiokios ar tokios raštų tradicijos. 
Kultūringos tautos, turėdamos tinkamas sąlygas savo literatū- 
rai kelti, sukūrė tobulų literatūros žanrų ir sulaukė gerų vaisių. 
Ten viena literatūros kryptis visai natūraliai atsirasdavo, pa- 
siekdavo savo aukščiausio laipsnio ir, savo vaidmenį atlikus, 
užleisdavo vietą kitokiai krypčiai. 

Vakarų Europoj šis procesas vyko visai natūraliu keliu. 
Ten, kai pseudoklasicizmas baigė savo dienas, kai sentimenta- 
lizmas ėmė nebepatenkinti tautos gyvybinių reikalavimų, atsi- 
rado romantizmas, kuris energingai stojo į kovą dėl savo tei- 
sių. 

Ką gi matome to meto Lietuvoje? Čia viskas buvo užmiršta 
ir apleista — čia dar tik gimsta noras turėti savą lietuvišką 
literatūrą. Čia juntamas dar tik, greičiau, noras mokytis to kū- 
rybos darbo, bet ne pats kūrimas. 

Ir šit į tuščią patalpą vienu metu įžengia trys svetimos se- 
sės: pseudoklasicizmas, sentimentalizmas ir romantizmas. Jos 
čia buvo lygiai įdomios, naujos ir kiekviena reikalavo sau pride- 
ramos pagarbos. Visos jos čia buvo išmėgintos. Tas išmėgini- 
mas parėjo ne tik nuo autorių valios, nuo skonio, bet ir nuo 
autorių užimamos vietos visuomenėje, nuo savo klasinių tradi- 
cijų. Bajoriškos orientacijos rašytojai mėgo daugiau klasišką- 
ją kryptį, kaip artimesnę savo skoniui. Vyresnioji rašytojų 
karta, kuri spietėsi apie vyskupą Giedraitį, kilimo bajorija, 
kitaip sakant, lietuviškoji tautiškoji aristokratija, toj srity 
mėgino savo plunksnas. Ko žymaus jie nesukūrė, nes trūko li- 
teratūrinių sąlygų. Visos jų pastangos dažniausiai baigdavosi 
tiktai vertimų mėginimais. 

Jaunesnioji rašytojų karta, jau valstiečių kilimo, pasisavi- 
no sau daugiau sentimentalizmą ir romantizmą. Taigi ir Dau- 
kantui savo prigimčia klasicizmas buvo svetimas. Jam, kaip val- 
stiečio sūnui, pažinusiam liaudies vargus, ašaras, siekimus, šios 
pastarosios kryptys buvo daug artimesnės. 

Sentimentalizmo svarbiausi bruožai — šeimos aprašymas 
ir didis jausmingumas, pereinąs į verkšlenimą. Šių ypatumų 
„Darbuos“... netrūksta. Šeimos laimę ir jos sugyvenimą Dau- 
kantas laiko viso ko pagrindu. Aprašydamas senovės lietuvių 
gyvenimą, niekur neužmiršta tai pabrėžti. Verkšlenimo esama 
taip pat nemaža. Kai tik autoriaus plunksna paliečia liūdną da- 
bartį, „pamintą“ lietuvį žemaitį, tai autoriaus plunksna ,,ver- 
kia“, negalėdama rašyti. 

Kelios charakteringos ištraukos: 

„Taip skendo ašarose ir kraujuose tūkstančiai nekaltų 
vargdienių dėlto vien, jog negalėjo dviejų vierų vienkartu iš- 
pažinti.“ (57). 

„Kuržemiai tokią paguodą tegavę nuo savo kraugerių, ap- 
siašaroję grįžo į degėsius namų savo rymoti...“ (81). 

„„Taip siuntiniai žemaičių kaip verkdami buvo išėję, taip 
verkdami ir sugrįžo.“ (196). 

„Kas galės aprašyti tas kančias, kurias tenai lietuviai ken- 
tėjo, nors krikščionimis vadinos, kad parbėgusieji namo kokiu 
pragumu pasakojo savo namiškiams vargus kalinių — vieni 
graudžiai verkė iš gailesčio, kiti keikės“. (151). 

„Kūdykėliai ant krūtinės motinų, o seneliai pablaku sėdin- 
ti, kūliais nudaužti mirė. Kiek tenai ašarų, sopulių tą rūstą die- 
ną buvo, mano plunksna nestengia aprašyti“. (151). 

Visą daugybę panašių ištraukų būtų galima surasti, rodan- 
čių ne vien patį jausmingumą, bet ir verkšlenimą. Tas auto- 
riaus verkšlenimas atsiranda ne dirbtinu būdu, kaip maniera 
skaitytoją veikti, bet visai natūraliai gimsta autoriaus sieloj. 

Anksčiau, susipažinę su veikalo turiniu, nuotaika, idėjomis, 
galėjome pastebėti, jog autoriaus esama ir romantiko. Nors 
sentimentalizmas ir romantizmas turi ko bendra, vis dėlto ro- 
mantizmas siekia platesnių horizontų. Tautiškumas, tautos gra- 
ži praeitis ir sielojimasis dėl pagadintos dabarties; tautosaka, 
fantazija ir, dažniausiai, mistika, — tai bus svarbieji romanti- 
ko rašto bruožai. Tų bruožų esama ir „Darbuos“... 

Romantizmo aukštybės Daukantas nepasiekė: jam, kaip 
romantikui, trūko karingumo ir ryžtingumo. "Tas ypatingai 
pastebima stiliuje — visur jaučiamas švelnus lyrizmas, bet ne 
maištingumas. To karingumo ir drąsos daugiau matos karų ap- 
rašymuos, kur, rodos, matyte matai, kaip koks „meškiniuotis“ 
miklina savo „brūklį“ ant kryžiuočio sprando. Žyvilės ir Parei- 
vio meilės aprašyme matome ne tik dramatizmo, bet ir romantiz- 
mo: čia pavaizduoti stiprūs charakteriai, drąsūs jausmai ir 1a- 
bai romantiškose aplinkybėse Žyvilės įvykusi mirtis. 


Romantiškai atvaizduoti Lietuvos kunigaikščiai, karo vadai. 
Šit typingas Kęstučio atvaizdavimas: „Kalinys rūstas, nuliū- 
dęs, tylus, kentėjo savo nelaimę kantriai... Kryžiuočių taip ne- 
kentė, jog užpakalį jiems atsukdavo... Lyties buvo aukštos, sau- 
sas, akys žiburiuojančios, skaistaus veido, plaukai ant galvos 
reti, o žila jo barzda krūtis dengė, lūpų plonų tebuvo... Jei ant 
ko supyko, gysla kaktoj iššoko, o visas jo kūnas rodė kantrybę 
ir drąsybę...“ (164). Nors ši asmens charakteristika, paviršu- 
tiniškai žiūrint, yra paprasta, bet savo esme yra visai roman- 
tiška: ji daug kuo primena Konradą Valenrodą ar kitus roman- 
tizmo herojus. 


Visą suglaudę, galėtume trumpai pasakyti, jog ,„Darbay“... 
ideologiniu atžvilgiu veikalas romantiškas, bet formos atžvil- 
giu, jau daugiau sentimentališkas veikalas. Bet kaip vienos taip 
ir antros literatūrinės krypties bruožai gimsta autoriaus sieloj 
visai natūraliai, tai ,„Darbuos“... jos darniai sutampa — jos ir 
turinio ir formos atžvilgiais sudaro vieningą ir formingą kū- 
rinį. 


„DARBŲ“... REIKŠMĖ LIETUVIŲ LITERATŪRAI,. 


Kalbėdami apie kūrinio reikšmę, mes norime surasti to kū- 
rinio vaidmenį naujasniajai literatūros raidai, kitaip sakant, 
kurios įtakos kitiems raštams turėjo. Tačiau sprendžiant Dau- 
kanto „Darbų“... reikšmės klausimą, atsiduriama keblioj situ- 
acijoj. Reikia turėti galvoj, kad šis kūrinys, nors buvo sukur- 
tas 1822 m., bet tik, praslinkus šimtui metų, Kaune 1929 m. 
teišvydo dienos šviesą. Antra, jei tas kūrinys rankraščiais ir 
plito šviesuomenės tarpe, tai, turimomis žiniomis, plito labai ne- 

gausingame rašytojų būrelyje. Šį veikalą bus skaitę, arba bent 
žiną apie jį, šie rašytojai: Leonas Uvainis, S. Stanevičius, D. 
Poška ir Pabrėža. Tačiau ir šie skaitytojai niekur aiškiai nėra 
pasisakę, kad būtų skaitę, apie šį veikalą šiaip ar taip atsiliepę, 
vertinę. Vėlybesniems, spaudos draudimo laikotarpio ir „„Auš- 
ros“ rašytojams, tas veikalas jau tikrai nebuvo žinomas. Tai 
apie kokią įtaką čia tenka kalbėti? Ar ne geriau yra pradėti 
nuo to paties autoriaus „„Būdo“... kalbėti, kaip kad ir dabar 
pradedama visuose istorijos vadovėliuose ? 

Tačiau giliau pažiūrėjus, kaip kad pastebi prof. V. Biržiš- 
ka, yra labai neteisinga: tai ne tik kad patsai autorius yra 
skaudžiai nuskriaudžiamas, bet ir visas Vilniaus universiteto 
lietuviškos literatūros laikotarpio aiškinimas yra nedovanotinai 
žalojamas. Leiskime sau, kad ir patsai autorius į savo šį pirmą- 
jį kūrinį žiūrėjo dar kaip į nesubrendusį vaisių; leiskime sau, 
kad šis kūrinys ir autoriaus bendrams ne taip jau smarkiai 
krito į akį, bet mums, atsiminus jo parašymo metus ir jo nuo- 
taiką, idėjas ir formą, tampa reikšmingiausiu literatūros fak- 
tu. Pavyzdžiui, jei šie „Darbai“... būtų paaiškėję, kad ne Dau- 
kanto rašyti, o kurio kito autoriaus, ir, istorijos vadovėlio dar- 
bininkas palyginęs ,,„Darbus“... su tikruoju Daukanto „„Būdu““... 
ir, radęs tokį sutapimą visais atžvilgiais, ką toks darbininkas 
būtų tada padaręs?... Būtų suradęs ir įtaką Daukanto raštams, 
ir... viską būtų aukštyn kojomis apvertęs. Dabar... maža bėda 
— dvidešimt metų ar šen ar ten, tam pačiam autoriui. 

Nesiimdamas spręsti klausimo, kiek patsai veikalas tiesio- 
giniu keliu turėjo įtakos kitiems raštams, aš tik konstatuosiu 
tą faktą, kad tuo metu gyveno kažkoks žmogus, kuris taip gal- 
vojo, taip rašė, žodžiu ar raštu veikė kitų rašytojų mąstyseną, 
ir jieškosiu autoriui lietuvių literatūroj prideramos vietos. 


Visų pirma, atkreipkime dėmesį į XIX amž. pradžios litera- 
tūrinį sąjūdį. Kalbėdamas apie šį sąjūdį, prof. M. Biržiška to 
meto veikėjus rašytojus skiria į dvi grupes: į senesnių rašyto- 
jų kartos grupę ir jaunesniųjų rašytojų kartos grupę. Pirma- 
jai grupei skiria Baužą, Pošką, Giedraitį, Klementą, Valiūną; 
antrajai grupei — Stanevičių, Nezabitauskį, Rogalskį ir kt. Si- 

manas Daukantas tame paskirstyme dar neminimas. Tų grupių 
skirstymo pagrindu yra paimtas daugiau rašytojų amžius, bet 
ir kai kurie jų veiklos skirtumai paliesti32). Ši prof. M. Bir- 
žiškos pastaba yra nepaprastai reikšminga: ji įgalina mus įneš- 
ti šiokią tokią klasifikaciją; antra, pagelbsti surasti ir „„Dar- 
by“... autoriaus vaidmenį. Kadangi šių grupių rašytojai raštais, 
dvasia, tendencija, forma, literatūrinėmis manieromis yra dau- 
giau ar mažiau skirtingi, tai pravartu atskirai apibūdinti. 

Paprastai, tas žemaičių (ir aukštaičių) judėjimas vaidina- 
mas patriotiškuoju romantizmu33). Taip vadinti nėra tikslu. 
Pradėkime nuo senosios rašytojų kartos. 


D. Poška buvo ta centrinė judėjimo ašis. Tai rodo jo raš- 
tai, korespondencija ir kitų rašytojų atsiliepimai. Iešmanta kal- 
bėdamas apie ji sako: „Jo raštuose labiausiai išeina aikštėn 
žemaičių bajorijos patriotiškosios romantiškosios ypatybės“34). 
Betgi vien domėjimąsi praeitimi, savąja kalba, dar mes nelaiko- 
me romantizmu, kaip tokiu. Praeitimi domėjosi ir net didžiavosi 
Lietuvos kronikų rašytojai M. Lietuvis, Strikauskas, Kojalavi- 
čius; lietuvių kalbos reikalą ir net gražumą iškėlė kun. Daukša, 
XVIII amž. Mažosios Lietuvos tyrinėtojai, bet ar laiko juos ro- 
mantikais? Todėl pačią žemaičių judėjimo pradžią, pačius pir- 
muosius lietuvių rašytojus, arba senesniųjų rašytojų kartą, aš 
nelaikau nei romantikais, nei jų kūrybos — romantizmušs). 


Pradėkime nuo D. Poškos. Jo ,„Mužike“ ir ,„Mužikėlio gies- 
mėj“ visur jaučiamas pseudoklasiškas įgimtas objektyvumas, 
sausas samprotavimas, aukštas stilius, tik nudažytas humaniz- 
mo jausmais ir sentimentalizmu ir tai, teisybę sakant, dirbtiniu. 
„Kitąsyk ne taip buvo“ — p. Iešmanta šį kūrinėlį tikrai laiko 
romantiškų kūrinėliu, nes čia, esą, matomas ir kultūros neigi- 
mas. Tačiau čia, iš tikro, jokio kultūros neigimo nesama — tai 
tik paprasti senio „apluošusio“ moralisto dirbtiniai efektai ir 
tam tikra maniera. Nėra romantizmo nei „Mano daržely““... 
Nors čia poetiško jausmo esama daugiausia, betgi racionalizmas 
visur vyrauja: skersai ir išilgai „darželis“ žingsniais išmatuo- 
jamas, takai išvedžiojami, visa galybe gėlių, krūmų ir medžių 
apsodinimas. Nors jo daržas, kaip pats autorius prisipažįsta, 
nėra toks, kaip „pas Horacijušą, Melibeušą“... vis dėlto... Ver- 
salių norėtųsi matyti. Gal daugiau įžiūrėtume romantizmo jo 
„Dūmojime“... — čia jau tikrai žavimasi praeitimi, verkiama 

dėl dabarties. Bet ir šis dalykėlis parašytas gryna pseudokla- 
siška forma. Patsai kreipimasis į Tebus, Babiloną, Palmyra 
nerodo autoriaus perdidelį nuoširdumą, jausmo grynumą. 

Be to, patsai pamėgimas epigramų, satyrų (to pseudokla- 
sikų svarbiausio ginklo), patsai „Eneidos“ vertimas — aiškiai 
rodo pseudoklasiškąją kryptį. 

Klemento kūryboj nematome nei romantizmo, net nei sen- 
timentalizmo. Jo idilijos ar visoki „niekeliai“, „,grabraščiai“, 
„giesmelės“, „laiškai“ nieko bendra su romantizmu neturi. Tai 
buvo žmogus realaus pastabumo, kasdieniškumo!6). 

Iš Valiūno kūrybos teužsiliko „Laiškas Poškai“ ir „Birū- 
tės daina“. Daugiau kelia abejonių ši pastaroji. Bet kaip Niem- 
cevičiaus „Istorines dainas“ (1816) niekas nelaiko „romantiš- 
komis“, taip ir šią „dainą“, berods, nedera laikyti. Nors žavi- 
masi tautos praeitimi, betgi nėra kitų romantizmo bruožų: au- 
toriaus individualybės, melancholijos ir dabarties neigimo. Ir 
visa poemos struktūra rodo klasicizmą. Kaip A. Mickevičiaus 
„Gražina“ savo forma ir nuotaika yra klasiška, taip ir Valiūno 
„daina“, Juodu abudu yra parodę, kad rašytojas su talantu bet 
kurios literatūrinės krypties laikydamiesi gali sukurti tobulą 
kūrinį. 

Vysk. Giegdraitis, Bauža taip pat nėra jokie romantikai: 
jų ir užimamoji vieta visuomenėje, ir kilmė, ir vertimai kalba 
romantizmo nenaudai. 

Trumpai suglaudus visus tuos senesniosios kartos rašyto- 
jus, matome, kad nors jie ir domėjosi tautos praeitimi, tautos 
kalba ir tautos egzistencija; nors jie buvo lietuviai patriotai 
(greičiau dėl politinių išskaičiavimų) , tačiau jie visi ne tiek jaus- 
mo, kiek intelekto žmonės, o savo raštų forma — pseudoklasiš- 
ki. 

Kitokį vaizdą gauname, kai pažiūrime į jaunesniųjų rašy- 
tojų kartą. Paimkime, visų pirma, „Žemaičių šlovę“ S. Stanevi- 
čiaus. Tai yra jaunuomenės himnas, kupinas ir galingas entu- 
ziazmo, džiaugsmo balsas, šaukiąs „nusiminusį svietą“, kad 
„Lietų šalis“ nepražuvo, kad „šlovė visus sujudino gera tėviškei 
daryti“, kad „šviesi saulė užtekėjo“, kad kunigaikščių „šlovė 
prisikėlė“. To himno kiekviena eilutė apgaubta poeto jausmu, 
skaidria nuotaika ir didžiu optimizmu. Teisybė, šį kūrinėlį ne- 
galėtume pavadinti typingu romantišku dalykėliu, bet jausmas, 

instinktyvus tikėjimas čia vyrauja. Ir Stanevičiui kaip ir Mic- 
kevičiui, „tikėjimas“ daugiau parodo, negu „mokslininko stik- 
lelis“. 

„Žemaičių šlovė“ parašyta 1823 m. — neilgas eilėraštis. 
Tas eilėraštis jokiu būdu negali susilyginti su Daukanto „Dar- 
bų“... veikalu ir savo idėjų platumu ir formos įdomumu: „Dar 
bai“, to meto akimis žiūrint, yra plataus masto kūrinys, kuris, 
be to, ir vieneriais metais, 1822 m., parašytas anksčiau.Čia ne- 
lyginant pats pirmasis tos jaunosios rašytojų kartos kertinis 
akmuo, pati pirmoji jaunųjų programa, iš kurios išeidami, pra- 
dėjo 1823 metais kultūrinę veiklą36). 


———---——- 


Kaip D. Poška yra senosios, rašytojų kartos centrinis as- 
muo, taip šios kartos centriniu asmeniu aš laikau Simaną Dau- 
kantą, jo „Darbus“... Jau ,„Darbuose“, lyg kokiame manifeste, 
yra apibūdinta tos būsimosios veiklos planas. 

G. Rutenbergas, įvertindamas rašytoją Daukantą, taip sa- 
ko: „Daukantas paruošė naują lietuvių visuomenės minties vys- 
tymuisi įtalpą“37). Bet suėmę visa draugėn — ir turinį ir 
formą, galėtume pabrėžti, jog jis ne tik „paruošė“, bet ir „pra- 
plėtė“ tą įtalpą. 

Pagrindinis Daukanto dalykas buvo sava lietuvių tauta, 
jos praeitis, jos likimas, jos laimės ir nelaimės. Jeigu iš jo raštų 
išmestume tautos sąvoką, tai maža kas beliktų. 

Žvilgterėkime, kaip senosios rašytojų kartos rūpintasi tau- 
ta ir jos reikalais. Bauža pačioj šimtmečio pradžioj kėlė švie- 
sią Lietuvos praeitį, nušvietė lietuvių kalbos ypatumus, ir net 
nurodė reikalą rikti tautosaką. Tačiau svarbiausio dalyko pa- 
sigendam — tikro lietuviškumo ir tautiškumo. Be viso to, Bau- 
ža dar niekuo neišsiskiria nuo kitų tikrųjų lenkų, žiūrėjusių 
į Lietuvą kaip į garbingą Lenkijos provinciją. D. Poška rašė 
lenkiškai ir lietuviškai. Jis, kaip patsai prisipažįsta, rašęs „ne- 
garsinti savo vardą, bet, į senatvę apluošęs, geisdamas su sa- 
vim pasibastyti“. D. Poška yra išgarsėjęs dėl savo raštų socia- 
linių motyvų, tačiau tikro tautiškumo taip pat pasigendame. 
Jo istorijos rašymas kaip ir kalbėtų už tautiškumą, bet prisi- 
minus vien tai, kad jis „rašęs“ istoriją eilėmis, lyg kalbėte kal- 

ba mums ne apie gryną jausmą, bet kiek apie literatūrinę pre- 
tenziją. 

Poška, Klementas, Giedraitis nenutraukė su lenkais ryšių, 
rašė sekdami lenkų pavyzdžius. į 

Daug daugiau rasime lietuviškumo, tautiškumo, patriotiš- 
kumo jaunųjų rašytojų kartos raštuos. S. Daukantas, tas žy- 
miausias šios kartos atstovas, nutraukdamas visus ryšius su 
lenkais, štai kaip sako: „Norėjau vėl mano raštu parodyti ne- 
prieteliams Lietuvos ir žemaičių kalbos, jog kiekvienas norjs 
gal rašyti lietuviškai, jei tur spieką“. (6). 

Lietuviškoji raštų dvasia jaučiama kiekviename vaizde, 
kiekviename kontraste, kiekviename pamokyme. Užtenka mums 
prisiminti jo pažiūras kai dėl visų svetimtaučių, tuoj suprasi- 
me, Daukantą net fanatiškai nusiteikusį. Visai teisingai M. Bir- 
žiška, tarp kita ko, Daukantą pavadina „trochę može szowinis- 
tycznie usposobiony“. (38). 

Vadinasi, S. Daukantas pats pirmasis lietuvis rašytojas jau 
lietuvių kalba paskelbė tokią griežtą kovą lenkams. Jau ir prof. 
A. Janulaitis, savo nesenstančioj monografijoj apie Dankan- 
tą22), autoriaus tokią griežtą tautiškąją orientaciją yra iškėlęs. 
Ir J. Ambrazevičius23) pastebi, kad lietuvių tautos sąmonės 
evoliucijoj toks griežtas skyrimasis nuo lenkų yra naujas daly- 
kas. Tas skyrimasis savo griežtumu ir net fanatizmu gali ste- 
binti. Toks šviesuomenės persiorientavimas randa savo pirmą- 
ją pradžią Daukanto „Darbuos“... Ši tautiškojo darbo kryptis 
ėjo lėtu tempu. Tik aušrininkai, nelyginant apsišarvavę Daukan- 
to dvasia, atnaujino tą kovą, pastumėdami tą kovą į konkrečias 
kovos formas39), 


Šiandien kai kas, romantikų laiko tokį žmogų, kuris ku- 
ria „meną menui“ — kas rodo rašytoją bėgantį iš gyvenimo. 
Bet Daukanto kūryboj, ir ,,Darbuos“... to bėgimo visai nematyti. 
Priešingai, nors dabartis autoriui ir kelia skausmų, betgi visur 
matyti gilus prisirišimas prie žemės. Daukantas visai nėra abe- 
jingas dėl savo tautiečių laimingesnės ir šviesesnės ateities. Šioj 
srity rašytojas eina į darbą ne tik kaip tautinės sąmonės žadin- 
tojas, bet ir kaip didis tautos kultūrintojas. Jis visiškai nemo- 
ko savo tautiečių grįžti į tą primityvų gamtos žmonių gyveni- 

mą, kaip kad garsusis Russo norėtų. Jis neneigia nei mokslų, 
nei kultūros, nei prekybos. Jis tik kviečia tautiečius mokytis 
iš tos praeities. Esą, ir pati istorija ne kitam reikalui tarnauja! 
Pažinę gerai senovę, jau patys žmonės įsitikinsią, jog visos atė- 
jusios negerovės nėra amžinos, ir patiems imantiems kultūrinio 
ir tautinio darbo, gyvenimas pasitaisys. Šiuo atveju autorius 
nenustoja vilties. Jis sušunka: „Bet nei tokios, sakau, rūstos 
dienos neišdildė dar jų širdy praėjusių laimingų laikų“. (4). 

Kiekvienam lietuviui ir žemaičiui paliko žemėje daug „liu- 
dininkų“, bylojančių apie tai, kurių visų neįstengia nei kandys, 
nei gaisrai, nei neprietelių teriojimai sunaikinti. Pilys, tie senie- 
ji liudininkai tos garbingos praeities, kaip gyvi, pasakoja, kad, 
„lietuvių, žemaičių, prūsų, latvių giminės, nors užmirštos ir pa- 
niektos nuo viso pasaulio, tebegyvena dar ant apkerpėjusių irų 
tėviškės savo“, (15). 

Daukantas reikšmingas savo ,„Darbais“... senovės liekanų 
tyrinėjimais. Jis pačioj pradžioj prisipažįsta, kad rašąs dar ir 
tam, „idant galėtų dar pažinti palaikus tos tautos, ant žemės 
ar žemėje šiandien tebesančius“. (5). Tos liekanos esančios ne- 
paprastai reikšmingos: „niekelis, šiaip veizint; skatikėlis iškas- 
tas, gelžgalys ar kūlys (akmuo), įvairus su balsėmis, t. y. li- 
taromis, dėl žmogaus žinovo yra brangesnis daiktas, ne kaip ke- 
li šimtai muštų arba raudonųjų“ (5). „Darbuose“ dažnai pri- 
mena, kad įvairias senovės iškasenas ir liekanas rinktų, saugo- 
tų. Čackis, Narbutas, Poška susilaukė gero įpėdinio. 

Sekdamas Baužą ir kt., Daukantas taip pat tikėjo, kad se- 
novės lietuviai buvo sukūrę aukštą kultūrą, turėję savo raštą, 
vad, Runu, kurį, anot jo, išradęs Vaidevutis. Kaip dabar taip 
ir seniau tyrinėtojai suprato, kad toks raštas („kūlys įvairus 
su balsėmis, t. y. litaromis“) kultūros istorijai būtų nepaprastai 
reikšmingas. Ano meto tyrinėtojams toks rašto radimas, rodėsi, 
tikrai galimas. Jieškojo Čackis, Narbutas, net Davoina Silves- 
travičius su dr. Basanavičium40). Į šių tyrinėtojų eilę turime 
įterpti ir Daukantą — ir jo jieškota, sielotasi, arba bent kvies- 
ta tokio rašto jieškoti. 

Profesoriai Onacevičius, Danilavičius, kvietė savo auklėti- 
nius jieškoti ir rinkti dokumentų, liečiančių senovę, nes istori- 
jai esą brangiausia pirmieji šaltiniai. Tas kvietimas didžiausio 
pritarimo susilaukė „Darbų“... autoriaus asmeny. Kadangi iki 

šiol daugiausia rašė apie Lietuvą svetimtaučiai, kuriais Dau- 
kantas nepasitiki, tai šį pasižadėjimą parodė ne tik žodžiais, bet 
ir darbais: važinėja po archyvus ir patsai tyrinėja. Šis susirū- 
pinimas matomas ir ,„Darbuos“... Čia beskaitydamas gauni įspū- 
džio, kad kaip tyčia trūksta tų dokumentų, kurie, jiems susira- 
dus, prašnekėtų Lietuvos naudai. Tam tikslui ir „Darbuose“... 
autorius linki: „idant senų dienų klioštoriuose knygos būt per- 
kratomos nuo išmintingų vyrų, rasi tenai rastų kokias skiautes, 
nors aptręšusias tų laikų raštų“ (51). 


Po šio kvietimo atsiranda visa eilė tuo reikalu besirūpinan- 
čiųjų — renkami ne tik patys rankraščiai, bet ir spausdintos 
knygos. Kaj. Nezabitauskis (1824), Petras Kepenas (1827), L. 
Rogalskis eina Daukanto nurodytais takais. 


| 


Ypatingo dėmesio tenka atkreipti į Daukanto tautosakos 
tyrinėjimo sritį. Jam taip ir pati kalba, taip ir tautosaka ga- 
linti parodyti visą praeitį, visą bočių prabočių gyvenimą. Anot 
jo, nėra beveik tokios dainos, kur nebūtų „„minavojamas“ žirgas. 
Tos dainos rodančios, kad žemaičiai nepaprastai mylėję žirgus. 
Tos dainos rodančios, kokie gražūs buvo žirgai, ant kurių lie- 
tuviai kaip „paukščiai“ lėkdavę ant priešų ir kaip „smakai“ 
priešus kapodavę, „graudindavę“, "Toliau, lietuviai, susirinkę 
vaišėms, visų pirma, pagerbdavę žuvusius kare, taip vadinamus 
„ricelius“. Esą, jokie istoriški dokumentai nerodą, kad „ricie- 
liais“ buvo laikomi ne gyvieji drąsuoliai, bet tik garbingai žu- 
vusieji kariai (27). Mat, dainos kartais gražiai patarnauja isto- 
rijai! Kalbėdamas apie Kernių, pažymi, kad raštai jo darbų 
mūsų nepasiekė, „bet jog garbingų vyru buvo, dainos paskes- 
niųjų laikų darodo, kuriose jo vardas ir darbai  minavojami 
buvo“ (45). 


Pagaliau autorius dar priduria, kad tos senoviškos dainos 
daug daugiau galėtų mums visko atverti, bet tik trumpas raš- 
tas čia tų dainų neleidžiąs pridėti (,priliepti“), (27). 

Ir pasakos daug ko galinčios pasakyti. Jis sako, kad Rasei- 
nių apylinkėj dar neseniai buvo sekama pasaka, kaip ,„Nemuns“ 
iš Kartagos atėjęs į Lietuvą ir, plaukdamas upėmis su tam tik- 

rais nuotykiais, įkurdinęs Seredžiaus, Čekiškės, Eiriogalos, Be- 
tygalos miestus41). 

„Darbuose“... randame paduotas ištisas vestuvių ir laidotu- 
vių raudas. Kalbėdamas apie vestuves, Daukantas, tas tikrasis 
vysk. Valančiaus mokytojas, aprašo piršlio vaidmenį, „viedles“, 
„pintuvių vakarą“, kaip jaunąją ruošia, kuri „liūdi, mindama, 
jog tuojau pabaigsianti savo jaunas dienas“. Jaunąją išleisdami, 
taip, pagal Daukantą, gailestauja: 

„Kas bepataisys tėveliams lovą? Kas benumazgos jų ko- 
jas? Kas bepalesys mylimas višteles? Palieki kaminėlį, pas kurį 
šildeis? Kas beatneš medžių į ugnelę, idant nužvarbusius tėve- 
lius sušildytum ? Mylimoji ugnele, kas besuraus tave?“. 


Toliau paduodama žinių, kaip marčia sutinkama, su kokio- 
mis apeigomis jaunieji sveikinami, ko jiems linkima, kaip pirš- 
lys „kariamas“. 

Iš laidojimo apeigų Daukantas čia patiekia tokią raudą: 

„Ulele! ar neturėjai šiltos trobos? grakščios žmonos, dėlko 
gi numirei? Ar tavo galvijai buvo neriebūs ar nedailūs? Kas ta- 
ve išvedė iš šio pasaulio? Ar neturėjai greito žirgo? sekuntius 
piedsakius. Ulele! Dėlko gi atsiskyrei ?“ 

Toliau aprašoma, kaip mirusieji buvo lydimi iš namų, kaip 
laidojami arba deginami, kaip, „liguistonims“ trimitais prita- 
riant, buvo garbinami ir apdainuojami. 

Nesiimu spręsti, ar jos paimtos iš ankstybesniųjų papročių 
tyrinėtojų, ar paties autoriaus paimtos iš liaudies. Veikiausiai 
paties paimtos iš liaudies, nes tokios raudos tuo metu buvo labai 
gyvos. Jo tikros pastangos renkant tautosaką ir teisingas tų vi- 
sų apeigų aprašymas mus lyg verčia taip manyti. 

Nors dainų ir pasakų tekstų mums savo „Darbuose“... ne- 
patiekia, tačiau smulkiosios tautosakos yra parinkta daug. Ir 
smulkioji tautosaka autoriui duoda didelės laisvės tolimiausioms 
precizijoms. Tokios patarlės, kaip tai: „Ko (kur) grūdies Gothe 
(gude)“, rodo, kaip „baisias galžudes“ lietuviai (Eruliai) dar 
VI am. vedę su Gotais (14); kaip ilgai tekę pilti Birutės kalnas, 
rodanti patarlė: „Kur eisi? — į Birūtę kūlių (akmenų) krauti“; 
kaip žemaičiai krikščionių buvo varginami, rodo: „Liuosas be- 
gyvena lab (nors) ir po keru“; kaip sunkiai prūsai vokiečiams 
vargavę ir jų (prūsų) „kraują gėrė ir kūną nuo kaulų graužė“, 

rodąs toks pasakymas: „kelmas (velnias) tau tevergauja, ne 
žmogus“; kad vokiečiams rūpėję tiktai turtas, rodąs vėl šioks 
pasakymas: „kas vilka mutie, tas ir spraklie“ (kas vilko nas- 
ruos, tas ir gerklėj). 

Tautosaka parodanti ne tiktai pačią istorijos tikrovę, bet ir 
mitologiją. Tokie pasakymai: „Taries saulės amžių gyvensi“, 
„Bene saulės amžių gyvensi“ — rodą, kad lietuviai saulę gar- 
binę. 

Nėra reikalo jieškoti kiek čia tos visos išvados yra moksliš- 
kai paremtos. Man svarbiau pažymėti, kad tautosakos tyrinėji- 
mo srity, taip pat dirbtas darbas, labai reikšmingas tautai. 

Daukantą tenka laikyti vieną iš pirmų darbininkų, rinkusių 
tautosaką. Mažojoj Lietuvoj tėra pažymėtini Pilypas Rūgys ir 
Šimelpenigis, Juodu pirmuoju atkreipė dėmesį į tautosaką. P. 
Rūgys iškėlė lietuvių dainų gražumą ir žodžio skambumą, bet 
tų dainelių gilesnės prasmės nejieškojo. L. Rėza šioj srity vi- 
sais atžvilgiais yra didžiulį darbą nudirbęs. Tik nuo Rėzos laikų 
šis kultūros darbas visu rimtumu pradedamas dirbti. Betgi Rė- 
za gyvenęs Mažojoj Lietuvoj ir savo dainų rinkinį teišleidęs 1825 
m. Lietuvoj iki 1822 metų dar mažiau tuo reikalu padaryta. Tei- 
sybė, viena kita dainelė pasirodė lenkiškuos laikraščiuos, Bauža, 
ar kitas kuris universiteto mokslininkas skatino rinkti tautosa- 
ką, bet rimtai kad kas imtųsi to darbo — nebuvo. Nei Klemen- 
tas, nei D. Poška, senesniosios grupės rašytojai, to darbo nėra 
įvertinę42). 

S. Daukantas, išleidęs savo veikale tokį kvietimą tautosakai 
rinkti, ir pats tautosakos rinkimo srity, šalia kitų, yra nudirbęs 
didžiulį darbą. Prisiminus jo vėlybesniuosius tautosakos rinki- 
nius, gaunama išvada, jog Daukantas ir šiuo atveju dar nėra rei- 
kiamai įvertintas. 

Mūsų dainų tyrinėtojas Niemi yra paskelbęs tokią žinu- 
tę43): „Sprendžiant iš vieno priežodžių rinkinio paliktuose raš- 
tuose Vilniaus Liet. M. Dr. archyve, prie kurio yra prierašas: 
„Prizodey surinkty Metuse Pona 1813. S. Daukantas“, jis jau 
dvidešimtais metais yra pradėjęs rinkti tautos palaikus“. 

Jei, iš tikro, ši žinutė pasirodytų teisinga, tai S. Daukantą 
tektų laikyti tikruoju šio darbo pionierium Didžiojoj Lietuvoj. 

Daukanto 1822 m. veikale turime ne tik kaip kvietimą to 
darbo dirbti, bet ir teoriją tautosakai aiškinti. Remdamasis tau- 

tosaka, autorius stengiasi pavaizduoti istoriškus faktus, paro- 
dyti aiškesnę praeities tikrovę. Daukantas, tur būt, bus pirmas 
lietuvių kalba parodęs, kokios reikšmės turi tautosaka istorijai. 
Stanevičius, patsai autorius ir kit., jau paskiau, pradėjo dirbti 
tą didįjį darbą. 

Autorius savo ,„Darbuose““..., be abejonės, bus reikšminges- 
nis ne tiek kaip skatintojas tautosakos rinkti, kiek savo moksliš- 
kais tyrinėjimais tautosakos srity. Jeigu turėtume pagrindo 
manyti, kad Rėza bus skaitęs, arba bent kalbėjęsis su pačiu 
Daukantu, tai jo aiškinimuos tikrai rastume Daukanto įtakos: 
ta pati pažiūra kai dėl istorinių ir mitologinių dainų. Žinoma, 
abudu rašytoju veikė kaimyninių raštų dvasia. 

Tenka dar atkreipti dėmesį į vieną naują daukantišką tau- 
tosakos aiškinimo bruožą. Tautosaka Daukantui parodanti ne 
tik praeities tikrovę, bet ir atidengianti tautos dvasią. Esą, pa- 
sirėmus tautosaka, galima suprasti, kaip tauta gyveno, ką mąs- 
tė, kaip ir kuo tauta džiaugėsi, kentėjo, liūdėjo; ko tauta siekė, 
troško, ką mėgo. Vienu žodžiu, esą, tautosakoj atsispindi visa 
tautos siela, charakteris. Ta tautos siela nesanti panaši į kitų 
tautų dvasią, nes kiekviena tauta, kaip koks vienetas, yra per- 
gyvenus savy tą istoriją. Šitas tautos dvasios bruožas taip pat 
matomas tautosakoj. 

Tokiomis akimis žiūri į tautosaką visi romantikai. Taip 
žiūrėtojo ir S. Daukantas. Ir jis į tautosaką žiūri ne tik kaip isto- 
rikas, ne tik kaip estetas (Stanevičius), ne tik kaip mokytojas, 
bet ir kaip tos dvasios ieškotojas. Jam visa tautosaka lygi: jis 
ir cenzūriškus ir „necenzūriškus“ tautosakos dalykus brangina 
renka ir net spausdina. 

Negreit lietuvių literatūra susilaukė tokių, kurie būtų jieš- 
koję čia tos tautos dvasios. Berods, ir aušrininkai nėra sugebėję 
reikiamo dėmesio į tai atkreipti. Tik prieškariniais laikais su 
Krėve Mickevičium priešaky ėmė rūpintis tą tautos dvasią su- 
prasti ir, remdamiesi tautosaka, tą dvasią atvaizduoti. 


——-——-—- 


Kalbėdamas šiame savo darbe apie ,„Darbų“... pamokomąją, 
pusę ir apie stilių, esu nurodęs, kad jam lietuvių gimtoji kalba, 
jos likimas, tobulėjimas nepaprastai rūpėję. Čia Daukantas jau 
nesitenkina vienu verkšlenimu dėl paniekintos kalbos, bet vienas 

pats pirmasis rašytojas, kuris taip atvirai stoja į kovą prieš len- 
kų kalbos įsigalėjimą ir taip drąsiai gina lietuvių kalbos teises. 

Iškėlęs lietuvių kalbos senumą, panašiai kaip Bauža, randa, 
kad jos gražumas ir tinkamumas raštams, rodą, kad senovėj 
buvusi aukšta krašto kultūra ir literatūra, nes to neturėjus ir 
šiandien to kalbos gražumo nematytume. Tos kalbos tobulumą 
bei gražumą matą visi „mokyti vyrai“. Jei ir atsirandą toks, 
kurs perskaitęs kai kuriuos „išguldymus iš vokiško ar lenkiš- 
ko“, laiko kalbą sąmėžiniu visokių kalbų, tai gaila į tokius jų 
raštus ir žiūrėti, kurie „kitose žiniose perdaug didiais, o toje di- 
diai mažais vyrais rodos“. (20). 


Iškėlęs lietuvių kalbos gražumą ir tinkamumą raštams, au- 
torius daug toliau nueina už Baužą. Jis mėgina apibūdinti gim- 
tosios kalbos reikšmę tautai. Pripažįsta, kad gimtoji kalba tau- 
tai turi didžiausios reikšmės. Be gimtosios kalbos, tautos nesąs 
įmanomas gyvenimas, Gimtoji kalba jungia visą tautą, atskiria 
brangi ir šiaip kiekvienam žmogui lietuviui. Autorius klausia, 
kas esą linksmesnio žmogui, jei ne kalba, kurią išmokęs iš tėvų 
motinų, kuria savo geidimus ir linkėjimus bendrui išreiškė, ta 
kalba minėti tėvynės griuvėsiuos praeities kovas ir nelaimes ir 
kalbėtis ta kalba, kuria jo bočiai prabočiai kentėdami guodės 
(20—21). Čia aiškiai yra iškeltas tautiškasis ir net lietuviškasis 
kalbos momentas. 


Be gimtosios kalbos, tvirtina autorius kaip tikras romanti- 
kas, nebus net suprantama ir pati istorija (20). „Kalba — sako 
autorius — paduoda ateinančioms kartoms be raštų, be kūlių, 
(akmenų) be paminklų, kares, galžudes, laimes ir nelaimes pirm 
1000 metų buvusias“ (21). Kalboj, kaip veidrody, atsispindi vi- 
sa didžioji, garbingoji lietuvių tautos praeitis; tos praeities visi 
istoriškieji įvykiai yra palikę kalboj savo pėdsakus. Ji rodanti, 
kokia plati ir galinga buvusi Lietuva, kad eruliai, sarmatai, ski- 
tai buvę tie patys lietuviai; ji rodanti, kokius plačius žemės plo- 
tus valdę lietuviai; ji rodanti, kokie senovės lietuviai buvo kil- 
nūs, drąsūs, žmoniški, kultūringi. 

Dr. Basanavičius, betyrinėdamas Lietuvos praeitį, nuėjo 
savo mokytojo S. Daukanto keliais. Ir Basanavičius matė, kad 
kalbos charaktery, lyg kokioj užburtoj pily, atsispindi tautos 

praeitis. Jis tai parodė ir visai suglaustu posakiu: „Die Sprache 
ist unsere Geschichte“. 

Šioms tezėms paremti, autorius imasi lyginamojo kalbų 
mokslo ir šiaip kalbiškų hipotezių. Pav., kad krieviai buvę lie- 
tuvių giminė, rodanti akcentologija: krievių gyvenamajame že- 
mės plote gyvena rusai, tačiau jų kalboj esą daugybė lietuviškų 
žodžių ir jų kalba, kaip ir lietuvių, esanti „pavelkina“, su prie- 
gaidėmis. Šių dienų Moldavijoj kadaise gyvenę getai. Jie būdami 
lietuvių giminė, ir moldaviečiams palikę savo lietuviškąsias prie- 
sagas „ksys, sys“. Eruliai kilę iš žodžio „ėjuliai“, t. y. iš eiti, 
nes jie ėję Rymo kariauti. „Sarmatai“ — tėra sudarkytas žodis 
„žemaitis“. Skitų „„kurganai“ Padniepryje rodą lietuvišką kilmę 
— „kur visa yra gana žmogui“. Tokių lyginamojo kalbamokslio 
ir etimologinių samprotavimų nemaža yra ,„Darbuos“, ir dar 
daugiau jo „Istorijoj“ ir „Būde“. Pinigai ,,muštinis, skatikas“ 
— „mušti, skaityti“; „vaideliotas“ — „vaidus taikinti“; Žemga- 
lija — žemės galas; Seredžius — čia radom; Čiakiškė — čia kiš- 
kim ženklus; Eiriogala — ė! yra galas; Betygala — bet yra ga- 
las (10) ir daugybė panašių kalbiškų gudravimų mums prime- 
na visą eilę pasekėjų. Akelaitis, Vištelis ir net dr. Basanavičius, 
eidami Daukanto keliais, kūrė ištisas teorijas Lietuvos vardui 
išaukštinti. Jieškodami šių visų teorijų versmės lietuviškame 
rašte, ją randame Daukanto asmeny, jo „Darbų“... veikale44). 


27 --——- 


Daukantas buvo romantikas, Praeities dievinimas, žiūrėji- 
mas į tautą, kaip į organiškai tobulą sintezę, be neteisybių, be 
kokių socialinių blogybių; gimtosios kalbos, tautosakos iškėli- 
mas, ir viso to nuoširdus poetiškas sujausminimas jo romantiš- 
kąją kryptį patvirtina. Daukantą romantikų laiko ir J. Ambra- 
zevičius2š). J. Ambrazevičius, palyginęs Vakarų Europos to 
meto tendencijas su S. D. tendencijomis, gauna išvadą, jog ir 
mūsų rašytojas nestovėjo nuošaliai nuo kultūringųjų tautų są- 
judžio. Apibūdinęs V. Europos pačius būdinguosius romantizmo 
ypatumus juos nukelia ir Daukanto kūrybai. Tarp kita ko, jis 
sako: „dabar aiškėja... kodėl lietuvių sunykimo priežastis jam 
rodės esąs nutolimas nuo gamtos jai skirto charakterio ir pasi- 
davimas civilizacijai...“ 

Su tokiu tvirtinimu negalima sutikti. Visų pirma, reikia su- 
tikti su tuo, kad patsai romantizmas, bene pirmąją savo pradžią 
gavęs Vokietijoj, nors paplito po visą Europą, tačiau kiekvie- 
noje tautoje, radęs skirtingų gyvenimo pusių, tam romantizmo 
judėjimui tekdavo „prisitaikinti“. Dėl šios priežasties vokiečių 
romantizmas nėra toks pat, kaip Prancūzijos, o Prancūzijos — 
kaip Rusijos, Lenkijos arba Lietuvos. Lietuvos ekonominis vi- 
suomeninis, politinis gyvenimas daug kuo skyrėsi nuo kitų tau- 
tų. Lietuvių tauta buvo netekus savo nepriklausomybės, buvo 
kitų, svetimųjų, ekonomišku atžvilgiu skriaudžiama, morališkų 
atžvilgiu — niekinama, tamsinama. Visa Lietuvos visuomenė ga- 
lėjo aiškiausiai suprasti, jog nėra pats mokslas, švietimas, civi- 
lizacija kalti. Lietuva to viso neturėjo — ji buvo nepaprastai 
atsilikus nuo kultūringųjų V. Europos tautų. Tik tos tautos sa- 
vo romantizmu galėjo paniekinti civilizaciją, kurios buvo nepri- 
klausomos, tačiau, matydamos savo krašte skaudžių negerovių 
ir jieškodamos kaltininko, ėmė versti visą bėdą „civilizacijai“. 


Priešingai, lietuviai būdami pavergti ir palikti tamsybėj, 
kaip tik geriausiu ateities laidu laikė mokslą. Su nepaprastu 
gyvumu šoko mokytis kaip bajorijos taip ir valstiečių jaunuo- 
menė. Lietuva dar nebuvo civilizacija ,„persisotinus“. Lietuvos 
šviesuomenė visų nelaimių ir negerovių priežastimi laikė tai, kad 
ji dėl svetimųjų įtakos to mokslo ir tos šviesos neturėjo. 


Ir Daukanto kūryboj, nei „„Būde“, nei ,,Darbuos“... civili- 
zacijos neigimo niekur nematyti. Visur Daukanto tautiniai ide- 
alai yra pozityvūs, praktiški. Jis yra tautos sąmonintojas, kul- 
tūrintojas, mokslo, amatų, prekybos kėlėjas45). Daukantas 
nenusigręžė nuo kasdieniškojo pilkojo gyvenimo ir nepaskendo 
tose praeities vizijose. Priešingai, tautos likimas, žmonių švie- 
sesnė ir laimingesnė ateitis nemažiau rūpėjusi. Esu nurodęs, 
kad jo mėgiami kontrastai, gražūs praeities paveikslai nėra vien 
tam tikra stilistinė maniera ir efektų jieškojimas, bet sąmonin- 
ga, naturaliai rašytojo sieloj gimstanti priemonė krašto kultū- 
rinimo dėliai. Daukanto asmeny visi matome didį lietuvių tau- 
tos kultūrintoją. Jis nesigailėdamas nei sveikatos nei lėšų lei- 
džia daugybę knygų, knygelių ir moksliškojo ir šviečiamojo po- 
būdžio. Jis rūpinasi laikraščio leidimu, akademijos įkūrimu, mo- 
kyklų dauginimu, vadovėlių paruošimu. Sąmonintojo ir kultū- 
=intojo vaidmuo matomas per visą jo gyvenimą. Jo veikalų dva- 

sia visus kvieste kviečia imtis šio darbo, kalbėtis tik lietuviškai, 
branginti visa tai, kas primena laisvą Lietuvą ir rašyti visus 
veikalus tiktai lietuvių kalba. 

Šių visų pastangų pradžią reikia laikyti ne „Būde“ kaip iki 
šiol kad buvo daroma, bet tiktai ,,Darbuos“... Visi šio vaidmens 
momentai randami „„Darbuos“. Čia jis iškelia mokslo reikalą. 
Iki Duonelaičio, šis reikalas nebuvo judinamas: jiems užteko 
tiktai, kad žmonės būtų dori. XIX am. pradžioje, universitetui 
diriguojant, visu platumu stveriamasi šio darbo. Daukantas be- 
ne bus pats pirmasis, kuris sušunka lietuvišku žodžiu: „Taigi, 
kad mokslas ir gudrybė giminės yra amžina ir visų didžiausia 
garbė, delkogi lietuviai ir žemaičiai ne gal stengti, idant dasiek- 
tų to laipto šviesybės, ant kurio išsikėlė kitos giminės“ (3). Va- 
dinasi, mokslo reikalas tautai yra didis. Mokslas yra priemonė, 
kuri tautai padeda pasiekti garbės. Mokslas nėra perdaug sun- 
kus kelias, nes „kiekviena (tauta) — sako autorius — gal pel- 
nyti garbę ne tiktai vienu kardu, bet ir pačiu mokslu“ (3). 


Iki Daukanto į amatų reikalingumą žiūrėta abejingai. Ama- 
tų dalykas buvo kitataučių rankose ir buvo pavestas jų reikalui. 
Daukantas šį nenormalumą bus pastebėjęs pats pirmasis: jei 
toks svarbus ekonominis ginklas tebus svetimųjų rankose, Lie- 
tuva skurs kaip skurdusi. D, Silvestravičius paduoda žinių, kaip 
kalbėjęs savo giminaičiams apie jų sūnus: „Būtinai rūpinkis 
savo vaikus, kokio nors amato išmokyti, vieno — o gero. Tikrai 
tur kokį vieną amatą gerai mokėti“46). Amatų reikalingumas 
keliamas ir „„Būde“ ir „Darbuose“. Visur, idealizuodamas praei- 
tį, pabrėžia, kad kraštas ekonominiu ir kultūriniu atžvilgiu bu- 
vo aukštai iškilęs amatų dėka. Namų statyba, pinigų kalyba, au- 
diniai ir kitkas rodą nežemą amatų meno nusimanymą. Šią ama- 
tų reikalingumo idėją bus ir Valančius iš Daukanto pasiskolinęs 
ir ją pavyzdingai išrutuliojęs. 

Tas Lietuvos kultūrintojas ir prekybos neniekina. Bajoriš- 
kos nuotaikos žmonės, taip pat ir rašytojai, į prekybą žiūrėdavo 
kaip į žemą dalyką, garbingam žmogui ne visai deramą. Kadan- 
gi prekyba buvo žydų monopolizuota, tai pasitenkinta vien krei- 
vai į juos žiūrėti arba pajuokti. Geru pavyzdžiu gali eiti Poškos 
„Mužiko“ žydas. Daukantas, pirmas lietuvis rašytojas, atkreipė 
dėmesį į šią užmirštą darbo sritį. D. Silvestravičius ten pat taip 
sako: 

„Prie to dar rūpinkis, kaip įmanydama pakėravoti savo 
vaikus: ar negalėtumėte prisirašyti prie miesto arba ten persi- 
kelti, juk galėtumėt kupčyste užsiimti, kromą uždėti, bet ūkinin- 
ku negerai būti, nes miesčionys tur geresnes tiesas (provas), 
ant tų nieks taip smarkiai nepuola, kaip ant sodiečių“. 

Tačiau Daukantas pataria imtis prekybos savo giminaitei 
ne tik, kad jos pačios interesams yra naudingiau, bet jis, kaip 
tautininkas kultūrintojas, prekybos reikalingumą supranta 
daug plačiau. „Darbuose“... randam tokią pastabą: „Linkėti 
tys eitų į miestelius ir tenai prekiotum ir wartawotumes krikš- 
čionys su krikščionimis“ (23). Kam iš to viso būtų naudos? Į šį 
klausimą autorius duoda aiškų atsakymą: „Tuo kartu ir wyitu- 
wies (miestai) įpuikėtų ir ūkininkai įturtėtų, kaip tie vokie- 
čiai“... (23). 

Nesunku yra suprasti, kad čia turima galvoj viso krašto 
gerovė. Čia, nelyginant, matome Petro Vileišio prototypą. 

Daukantas, būdamas smulkesniųjų ūkininkų valstiečių 
ideologas, rūpinasi ekonominiu jų gyvenimu. Kad jų gyvenimas 
toksai suskurdęs, autorius randa priežasčių. Svarbiausios prie- 
žastys esančios šios: kad bajorai per daug skriaudžią savo 
valstiečius, kad jie nesuprantą prekybos ir amatų naudingumo, 
ir kad, be to, jų pagrindinis gyvenimo šaltinis, žemės ūkis, nera- 
cionaliai tvarkomas, nederąs naujoms gyvenimo sąlygoms. Tam 
tikslui Daukantas išleidžia nemaža knygelių, kuriomis pamoko 
naujų ūkio šakų. Jei jis taip dažnai moko tos dažnai kartojamos 
„gudrybės“, tai netiesiogine to žodžio prasme reikia suprasti, 
kad besilaisviną valstiečiai iš ekonominės priklausomybės neuž- 
mirštų tos išminties bekintančiose gyvenimo aplinkybėse. 

Neperdaugiausia „Darbuose“ randame tiesioginių žemdir- 
biams pamokymų. Pažymėjau vieną tokį pamokymą, kuris lie- 
čia grynai ūkininką. Jis laiko ūkininką viensėdį idealu visiems 
kaimais gyvenantiems ūkininkams. Idealizuoja Kuršo krašto 
ūkininkus, kurie šį ūkininkavimo būdą yra sau pritaikę, ir peikia 
Žemaičių ūkininkus, kurie kaimais arba „kupetomis“ gyvena. 
Toks primityvus gyvenimo būdas, pakitus gyvenimo sąlygoms, 
jau, pasirodė, atgyvenęs savo dienas. Šį ūkininkijos kilimą, jų 
išsilaisvinimo reikalą iš materialinės priespaudos Daukantas sa- 
vo „Darbuos“... smarkiai užakcentuoja: „velytume mirti ne kaip 

kaime (kupetoj) gyventi“ (26). Daukantas, tarsi, būtų pats pir- 
masis laisvųjų ūkininkų atstovas, kurių visokeriopas svoris ir 
lygis vis daugiau ir daugiau įgyja reikšmės visame tautos gy- 
venime. 

Šis naujasis ūkininko idealas vis dažniau ir dažniau ima 
lankytis mūsų literatūroj. Valančiaus, Akelaičio, Šiaulėniškio 
Senelio raštuose jis įgauna visas pilietines teises, o ,„Aušroj“, 
ypačiai „Varpe“, — tas idealas tampa pirmaeilės reikšmės. 

Bene gražiausiai yra apibūdinęs šio naujojo ūkininko tipą, 
greičiau jo ūkininkavimo būdą, S. Stanevičius, S. Daukanto 
bendras, savo „Aitvarų“ pasakėčioj. Čia vienas vienkiemio ūki- 
ninkas, turėdamas gražią šeimyną, pilnus tvartus galvijų, klėtį 
javų, nesusipratėlių kaimynų buvo apkalbamas ir net prie- 
vaizdui apskųstas. Bet jis visiems parodė savo teisėtumą. Jis 
visai nesiteisindamas, laiko negaišdamas tuščiais plepalais, 
tiesiog prievaizdą nusivedė į „priekletį, kur buvo žagrės, dail- 
giai ir kirviai sudėti“ ir jam ramiu tonu pasakė: „štai aitvarai, 
kurie visa gera gyvenime daro“. 


es EPA 


Tyrinėjant meniškąją ,„Darbų“... pusę, teks ir čia rasti ne- 
mažų autoriaus nuopelnų. Visų pirma krinta į akis jo kontras- 
tų vartojimas. Ši stilistinė priemonė tarnauja tėvynės meilei 
kelti. Lenkijoj ir kituose kraštuose visa tai buvo, be abejonės, 
suprasta ir vartojama jau anksčiau, tačiau lietuvių literatūroj 
Daukantas bus pats pirmasis rašytojas, kuris tą priemonę taip 
gerai supratęs ir taip vykusiai pavartojęs. Nuo Daukanto 
„Darbų“... ši priemonė įgyja savo tradicijas: ji kartojama vė- 
lybesniuose Daukanto raštuose, Baranausko poezijoj. Ją ypa- 
tingai pamėgsta aušrininkai, 

Be to, „Darbuose“ matom nepaprastą susirūpinimą kalbos 
likimu — tą kalbą sąmoningai valo, tobulina, kuria žodyną, tur- 
tina. Čia rasime daug beletristinių puošmenų ir gražių vaizdų, 
patekusių per „Būdą“... į vėlybesniąją literatūrą. Jausmingu- 
mas, nuoširdumas, lyriškumas, vienaip ar kitaip patekę į jau- 
nuomenės tarpą, neleido užmiršti „„kuomi buvo“, savo tėvynės. 
Vienu žodžiu, tyrinėdami vėlybesniąją literatūros istoriją, čia 
atvejų atvejais rasime gijas vedančias į „Darbų“... kūrinį. 


— 298 — 


Geriausiai Daukanto idealus ir jo sielą bus supratę aušri- 
ninkai, tokie pat romantikai, kaip ir jų pranokėjas S. Daukan- 
tas. J. Šliupas jau 1883 m. „„Aušroj“ tokiais žodžiais apibūdina 
rašytoją: 

„Nieks nemylėjo daugiaus tėvynę Lietuvą už Daukantą: 
visi jo raštai kvėpuoja meile; apie tėvynę mąstant, jam nieka- 
da ir spėkos netrūko; jis nenusiminė, kad žmonės jo apylinkėje 
nesupranta jo troškimo; jis rašė ir dirbo dėlei ateities, pasiti- 
kėdamas, kad vaikai ims daugiau rūpintis apie save, kad jie 
susipratę pakils iš pirmykščio miego ir atjieškos jo veikalus 
parašytus“... 

Sunkus tai rašytojo kelias buvo. Savo kraštui tiek darbo 
paaukojęs, mirė skursdamas. J. Šliupas taip apibūdina jo gy- 
venimo pabaigą: „„Mažne ubagu palikęs, jis daug metų pervar- 
go, kolek ant galo jį išliuosavo nuo rūpesčių ir naštos šio svie- 
to mirtis“. 

Nepriklausomos Lietuvos laikais to didžiojo Lietuvos ra- 
šytojo darbai dar nesusilaukė tikro įvertinimo. Didžiausia pa- 
garba Daukantui buvo pareikšta, autentiškai išleidžiant jo pir- 
mąjį jaunystės kūrinį: ,Darbay senuju Lietuwju yr Žemaicziu“ 
1822 m. To veikalo susiradimas ir viešas pasirodymas turėjo 
į to meto literatūros istoriją daug šviesos, daug pakeitimų įneš- 
ti. Nežiūrint to, visų mūsų literatūros istorijos vadovėlių kar- 
tojama sena giesmė. Tas vadovėlių sustingimas neturi tęstis: 
to meto kultūrinis sąjudis, ignoruojant „Darbus“, kaip istori- 
jose taip ir mokykloj nebus pilnai suprantamas. Tas turi būti 
atitaisyta. Dėl šios priežasties ir aš esu apsiėmęs šį savo darbą 
parašyti... 

32. M. Biržiška — Liet. literat. Vilniaus universiteto metu (iš Mūsų 
kult. ir lit. ist. K. 1931). 


33. Visai teisingai prof. M. Biržiška pastebi, kad „Ne dėl savo kūrinių 
krypsnio ir lyties, tik dėl įkarščio, kuriuo žemaičiai gyrė ir aukštino visa, 
kas ėjo iš Žemaičių ar reiškėsi žemaičių kalba, Vilniaus universiteto laikų 
žemaičių darbavimasis yra vadinamas žemaičių romantizmo laikotarpiu“ 
(žiūr. Mūsų raštų istoriją 64). 

34. A. Iešmanta — Poška, Stanevičius, Valiūnas, Strazdas ir jų raš- 
tai. Kaunas, 1930 m, 


35. XIX am. pr. lietuvių literatūra tektų vadinti lietuvių literatūros 
tautiškuoju atgimimu arba renesansu. 


36. Galima neapsirinkant patvirtinti, jog tikrieji romantizmo bruožai 
tepasireiškia lietuvių literatūroj trečiame dešimtmetyje. Šią literatūrinę 
kryptį yra pradėjęs Daukantas 1822 metais savo „Darbų“... veikalu. Tai 
turi atsiminti kiekvienas mokytojas. 


' 

37. G. Rutenbergas — Sim. Daukantas, lietuvių atgimimo pranašas. 
Kaunas, 1922 m. 

38. M. Biržiška — Ze žmudzi (iš mūsų lit. ir k. ist.). 383 psl. 

39. J. Šliupas jau „Aušroje“ yra paskleidęs nuomonę, kad S. Daukan- 
tas kartą bažnyčioj, pasiklausęs lenkiško pamokslo, taip pasipiktino, kad 
pasiryžo pašvęsti visą savo gyvenimą tautiškam ir lietuviškam darbui. 
Toks staigus „atsivertimas“ mums nėra suprantamas. 

Mes galime pripažinti tokį vieną momentą lyg lemiamu, betgi čia yra 
apleidžiami visi kiti, gal būt, smulkesnieji akstinai, taip pat prisidėję tam. 
S. Daukantas savo lietuviškus, tautiškus, etniškus bruožus bus iš savo gim- 
tojo krašto į Vilnių nusinešęs. 

40. Vac. Biržiška — Liet. knygos istorijos bruožai. 

41. Šį padavimą mini ir Norbutas. Ir Norbutas ir Daukantas, laiky- 
damiesi vienodo istorijos metodo, laikė tautos padavimus ir archyvinę me- 
džiagą beveik vienodos vertės. 

(Žiūr. Dr. J. Puzinas — Norbutas mūsų prosenovės 
tyrinėtojas. N. Romuva, 1936 m.). 


42. M. Biržiška kalbėdamas šiuo reikalu apie Pošką taip sako: „Liau- 
dies vaizduotės kūriniai, net ir dainos, kurios domino Vilniaus jaunuomenę, 
Poškai mažiau tarė, negu nudailintieji (soloniniai, poniškieji) Varšuvos 
eilėraščiai“... (Iš Mūsų Raštų Istorijos 66 psl.). 


M. Biržiška kalbėdamas apie Baužą yra pasakęs, kad Baužai rūpi- 
miems tikslams Duonelaičio eilės ir dainos (liaudies) buvo svetimi, ne- 
reikalingi! 

(Iš Mūsų Liter. ir Kult. ist. 205 psl.). 


43. Niemi — Lietuvių liaudies dainų tyrinėjimai. 


„Mūsų Tautosaka" Nr. 6. 


44, Įdomu pabrėžti, jog Daukantas savo „Darbuose“ lietuvių kalbos 
nekildina nei iš jefetų (Bauža), nei iš indų („Būdas“), nei iš rymėnų (M. 
Lietuvis ir metraščių rašytojai). Tas visas teorijas autorius bus pažinęs, 
bet tomis teorijomis Lietuvos vardo nemėgina garbinti. Ar tik nebus jau- 
nuoliui patriotui per žema „skitų kalbą“ kildinti iš kitos tautos? 


45. Negalima sutikti ir su antrąja J. Ambrazevičiaus pasakymo puse, 
kur sakoma, „kodėl lietuvių sunykimo priežastis jam rodės esąs nutolimas 
nuo gamtos jai skirto charakterio“. 

Teisybė, Daukantas dievino gamtą ir tuos žmones joje gyvenančius, 
organiškai su gamta susijusius. Bet kad visas dabarties gyvenimas taip 
sugedęs tik dėl to, kad nutolta nuo jos — taip tvirtinti nedera. Daukanto 
„Darbuos“ yra viena vieta, kur stengiamasi to „sunykimo“ priežastis jieš- 
koti. Aprašydamas, kaip neprieteliai, negalėdami kardu lietuvių ir žemai- 
čių išnaikinti, griebėsi kitokio būdo. Jis taip sako: 

„Bet ko nepergalės piktybė svieto! kuri, negalėdami paveikti savo 
kantrybe narsių paposūnių skitų, leidos ant nedorybės!  Kaipogi tuojau 
pasitikėdama („pasiklojusi“) vienybe tautos ir ateinančia palaima ūkės, 
kiltį jų (lietuvių) ėmė niekinti, kantrybę žadais ramdyti, senų dienų už- 
laikymus naikinti, naujus dėti, taip maž, pamažu tautindama anuos (lie- 
tuvius) nuo jų ūkės, visų pirma, išplėšė jiems liuosybę, paskui vergus jau 
geležiniais apkalę, galžudėms pametė“ (4). 

Čia aiškiai pasakyta, kad to „sunykimo“ priežastis yra svetimieji. Ne- 
svarbu žinoti, ar tie svetimieji buvo „civilizacijos“ sugadinti, ar ne; 
bet daug svarbiau mums žinoti, jog to viso kaltę suverčia ant svetimųjų. 
Sunku būtų mums išsivaizduoti, kad S. Daukantas taip mylėjęs ir taip pa- 
sitikėjęs savo tautiečiais, būtų galėjęs kaltinti savuosius dėl jų pačių 
kaltės. 


46. M. D. Silvestravičius — Medžiaga S. Daukanto biografijai, psl. 10. 
1898 m. 


TURINYS. 
Psl. 


1. V. Maknickas — Gabrielius Landsbergis - Žemkalnis B) 


2. V. Laurinaitis — S. Daukanto „„Darbay senujų Litu- 
wiu yr Žemaycziu“ 1822 m. ir to veikalo reikšmė .. 235 


